
NAŠA KRITIKA POČETKOM STOLJEĆA 


I 


' 


Naša književna kritika — naša književnost uopće — kon- 
cem prošlog i početkom našeg stoljeća stala se vidnije moder- 
Nizirati. Riječ »moderan«, na primjer, u »Vijencu« se godi- 
nama karakteristično javlja; stihijna grupa »mladih« uzima 
naziv »moderne« za svoj pokret, i taj naslov mnogi otad pri- 
mjenjuju u širem smislu za cijelo naše književno pa i likovno 
previranje u smislu modernih »težnja«. Od tih godina, osobito 
pojavom Matoša, Nehajeva i drugih »mladih« pisaca, može se 
govoriti i u nas o modernoj književnoj kritici što uglav- 
nom istovremeno, simultano nastaje, također u 
duhu modernih .i često srodnih tendencija, i u ostalim našim | 
književnim krugovima, a tako i u austrijskoj, češkoj, mađur- 
skoj i u ostalim balkansko-podunavskim književnostima. Kako 
se razvijala naša kritika od konca XIX stoljeća do prvog svjet- 
skog rata najbolje pokazuje djelovanje pojedinih pisaca u 
svojstvu kritičara što su tražili nove metode i nove, bolje na- 
čine tumačenja novih i starih književnih pojava; pokreta, 
naime, osim »hrvatske moderne« i »hrvatske mlade lirike« nije 
bilo, a i ti su bili stihijne pojave, više skupni nastupi negoli 
programatsko kretanje dosljedno teoretskim načelima. Mnogo- 
brojni se pisci javljaju u kritici tijekom ovih dvadesetak go- 
dina: jedni, uglavnome stari, koji potpomažu konzervativne 
mlade ljude, skoro ništa ne znače u nastavku naše nove kritike 
i spominju se kao smetnja modernizaciji i »evropeizaciji« knji- 
ge; drugi, uglavnom mladi kojima se pridružuju i mnogi stariji, 
većinom nadareni pisci, znače stvaran napredak u našoj knjizi, 
u nastanku našeg boljeg književnokritičkog rasuđivanja, pa ti 

pisci, ti kritičari, bili stariji ili mlađi, predmetom šu književne 
historije, njezine kritike što traži žive elemente u komplici- 
ranom, često potonjim generacijama nepoznatom književnom 
previranju, traženju, kušanju. Da bi se barem približno shva- 
tilo naše književnokritičko previranje i traženje u ovih dvade- 
setak godina, najbolje je pokušati prikazom pojedinih kriti- 
čara, koji su unapređivali ili zastupali modernu kritičku riječ, 
i tako bili pobudom opširnijih. studija, jednim od putova sinte- 
tičnim sudovima. Sve ono što se dosada pisalo o književnoj 
kritici ovoga vremena, čini se, nije dovoljno, jer se pisalo i 
izreklo mišljenje tek o nekim, i to o razglašenim piscima kao o 
kritičarima, dok su ostali, većina pisaca kritičara, ostali neo- 
brađeni. 

Najznačajnije novo ime u našoj kritici, koje je ujedno izu- 
žetne vrijednosti, jest A. G. Matoš (1873—1914) koji će ođ 
1895—96, otkada se javlja kao kritičar, do 1914. biti glavnom, 
provodnom kritičkom dionicom u našoj knjizi, pišući jednako 
o hrvatskim, srpskim i stranim piscima i književnim pojavama. 
Često se Matoševu kritiku karakterizira kao impresionističku, 
dojmovnu, kao suđenje u trenutnom raspoloženju, u osjećaju 
simpatije ili antipatije, a katkađa i kao subjektivističku, do- 
brim dijelom. Pri tome se uzimaju iz njegova djela iz raznih 
vremena i njegovih egzistentnih situacija ovi ili oni citati, 
argumenti, zaključci i tome slično. A to je mišljenje, uglavnom, 
netačno. Istina, Matoševa djela, dakle i kritika, u mnogočem 
su impresionistički; jedan Matoš je doista impresionist, također 
i u susretima s mnogim književnim pojavama. Nije, naime, 
Matoš samo dojam ove ili one pojave, on je često i pojam, 
tj. analitičar što metodskim putem, koji je drukčiji i od onog 
impresionističkog, traži siguran sud. Prije svega, Matoš već 
na početku svog kritičkog posla pomalo sumnja u pouzda- 
nost impresionističke kritike. Pišući o knjizi »Moje simpatije« 
Marka Cara (1897), Matoš kritički kaže da je »Careva kritika 
uglavnome impresionistička, tj. on po svojim osjećajima ana- 
lizuje pisca«. A može li »biti. osjećaj« — pita se Matoš — 
»glavni normativ u prosuđivanju spisatelja? Je li impresija 
najbolji način za ranžiranje pisaca? ... Može li se složiti sim- 
patija i objektivna kritika?« 

Matoš pristupa književnom djelu kao pojavi koju valja 
bitno osmisliti i naći joj, tako reći, literarno žive, tipič- 
ne karakteristike, predočiti stil koji je autentično 
očitovanje sadržaja, smisla djela. A stil se ne ogleda samo u 
detalju nego i u kompoziciji i u sujetu, u svim komponentama 
djela, organski komplicirane, žive cjeline. Skoro u dojednoj | 
kritici Matoš se bavi sadržajem, ali ne radi prepričavanja 
djela, nego radi toga da se pozabavi »sadržajnom, estetičkom 
vrijednošću«. I analizirajući sadržaj djela, Matoš hoće identifi- 


Cirati taj sadržaj s estetičkim, naime utvrditi je li ili nije li 
“taj sadržaj estetska, književna vrijednost. Kako se pak sadržaj, 


dakle ono što se očitovalo estetskim, pjesničkim; umjetničkim, 
ostvaruje jezikom, Matoš dalje govori'o jeziku i studiozno pipa 
svaku riječ'i ističe- ono što jest a što nije u duhu jezika i isto 
tako u isti mah ono što jest i što nije književno živo. Budući da 
jezik djela nije gomila riječi, »hijeroglif logike«, nego po za- 
konima ljepote, po zakonima izraza izgrađena cjelina, Matoš. 
govori o njegovu stilu, stihu ili rečenici, A »stil nije samo čo- 
vjek. Stil je« — kaže — »predmet, stil je stvar« a jezik je 
»i jeka, boja, muzika«. »Jezik nije tek izraz razuma, on je 
izraz duše, često nelogične, ljudske i duše vaseljenske«. Djelo 
je dakle sama stvar, autentičnost života, njegov novi, drugi 
oblik. A oblik je u književnosti forma, i zato se Matoš muči 
oko »forme« pa analizom forme hoće dokučiti njezin sadržaj, 
nju kao stvar, predmet. Prići djelu i reći nešto o njemu nije 
»recenzentska« rabota i brbljanje »spoljašnom formom« riječi. 


o»Pravi se kritičar« — kaže Matoš u kritici Nedićeve kritike — 


»poput Proteja pretvara u svakog od svojih pisaca, on ih 
može suditi tek onda kada je kao glumac prošao kroz njihove 
misli i osjećanja«. Ali »različnost dojmova« pojedinih djela 
»treba da ostavi traga i u različitosti stila. To nije podraža- 
vanje, to je stilska karakteristika koja treba da je u svakoj 
slici, svakoj »studiji druga«. 

Ali ulazeći u književno djelo, nastojeći da djelo što dublje 
shvati i sudi, Matoš ga ne izolira od sredine u kojoj je nastalo 
i ne apstrahira od ličnosti koja ga je načinila. Za Matoša je 
»pjesničko djelo izraz jednog čovjeka i izraz jednog društva 
koje bismo slabo poznavali i ocijenili da ga ispitujemo i pro- 
suđujemo tek principima poetike i retorike«, pa je kritika, 


9 


»ta estopsihologija«, »naoko i umjetnost« a kritičar »estetičar, 
psiholog, sociolog i moralista«. Književno djelo, dakle, nije 
samo sebi svrhom, i Matoš nije u kritici i teoriji pristaša Vart 
pour Varta, kako se često čulo, krivo interpretirajući njegovu 
poetizaciju i teoriju ljepote, njegov: aristokratizam, njegovo 
bavljenje artističkim pitanjima. »Pristajem uz teoriju U m j e t- 


nosti [radi] umjetnosti koju ovako shvaćam: Ten- , 


dencija ljubavi« — kaže Matoš 1899 — »su djeca, ali ja ipak 
ne ljubim Žuže, Ruže itd. zbog dječice koju će mi Žuža, Ruža 
itd. pokloniti«. Ne bi se tako lako u nas našlo formulacije u 


kojoj bi dublje, filozofskije, a s vragoljastim humorom, bio: 


obuhvaćen odnos umjetnosti, ljepote i njezine implicitne i ne- 
ophodne tendencije. 

Matoš nije pisao manifesta, oadtajšića; teoretskih traktata i 
eseja, ali je, analizirajući mnogobrojna djela, tražeći »sa dv- 
žajan sud« o djelu usputno izložio sve bitne probleme teo- 
rije književnosti i estetike, psihologije stvaraoca i sociologije 
književnosti te bi se na temelju toga dalo sistematski prika- 
zati Matošev pogled: na književnost i književno djelo. Istina, 
u toku svojeg dvađesetgodišnjeg kritičarskog rada Matoš je 
znao kojiput, zanemarujući svoj metodski postupak, nekog 
pisca pamfletski napadati a o nekome pisati apologije i za- 
nosne eseje i članke, osobito ako se radilo o političkom isto- 
mišljeniku, ili o čovjeku koji je bio simpatija. Ali i kroz te 


tekstove proviri Matošev teoretsko-filozofski stav i osnovna | 
načela njegove teorije književnosti koja su, što je više pole- | 


mizirao i što se više utapao u neprilike pod teretom provincij- 
ske i svjetske »more«, istina, prelazila u posljednji plan, ali 
su ipak, i tada, u posljednjim godinama života, ostala sigurnom 
podlogom njegove kritičarske ličnosti. Nije dakle bitno u Ma- 
toševoj kritici samo njegov osjećaj ljepote, čari književnosti, 
poetiziranje ljudskog i nacionalnog, prisutnost ukusa, kritičar- 
skog osjetila, strast i zanos za neko djelo, ili pak bijes i egzal- 
tacija pred kojim drugim djelom, jer je, još više, bitno u Ma- 
toševoj kritici prisutnost metodskog pristupanja djelu radi 
objektivnog suda na kojega se čovjek može pouzdano osloniti. 
Usprkos svim mogućim trenutačnim raspoloženjima koja bi 
Matošem zavladala,-i koja su izvirala iz sukoba sa sredinom 
i glupošću, a također iz nedaća življenja te štogod iz ličnih 

mušica, Matoš je dosljedno držao u ruci živo kritičarsko pero 
do smrti, primjenjujući analitički metod, tražeći sadržajno- 
-artistički, sintetički sud o djelu, ali pišući istodobno i doj- 
move feljtone iz kojih bi nenadno probila njegova ličnost, tj. 
u isti mah intelektualni sintetični i pjesnički temperamentni 
sud. A njegova, u biti, kritičarska dosljednost bila je šastavni 
dio njegove dosljedne političke opredijeljenosti, jer je Matoš, 
do kraja, ostao starčevićevac i pristaša hrvatsko-srpske ravno- 
pravnosti, ne prešućujući i dobro i zlo ni jednoj ni drugoj stra- 
ni, uvijek dramatično osjećajući kobnu situaciju nacije a kat- 
kada i sudbinu »naše čudnovato razdvojene literature«, kako 
Teče u jednom pismu (»Nada«, 1896). . 


II 


Drugi kritičar koji je istovremeno kada i Matoš, iako nešto 
mlađi od njega, razvio dosljedan kritički metod bio je Senjanin 
Milutin Cihlar Nehajev (1880—1931). On je sasvim . 
mlad počeo pisati kritičke eseje, članke i prikaze (već u srednjo- 
školskoj »Nađi« 1896. i »Novoj nadi« 1897—98, zatim .u sara- 
jevskoj »Nadi« i »Životu«) te djelovao u svojstvu kritičara do 
smrti. Već u programatskom članku »Tendencija i smjer hrvat- 
ske literature«, zatim u tekstu o »Propalim dvorima« Janka  , 
Leskovara, Nehajev pokazuje vidnu zrelinu rasuđivanja, izu- | 
zetno rano razvijen talenat, kao i u svojim đačkim dramama 
»Svjećica« i »Prelom« koje su bile prikazane (1899) kad mu 
je bilo tek osamnaest godina. 

Za Nehajeva se može reći da je u nas najbolje razvio me- 
todu kojoj je začetnik H. Taine. U svom portretu »Janko Le- 
skovar« (1900) Nehajev kao otkriće velike istine ističe da 
Taine »aplikacijom Darwina na organski razvitak društva i 
književnosti dolazi do veličajne svoje teorije milieua.« Neha- 
jevu upravo Taine »ruši bajku u božanski izvor poezije i go- 
tovo matematičko-psihološkom analizom sazdaje novu este- | 
tiku«. Nehajev dokazuje da je »socijalni milieu jači od čisto 
književnoga«, jer zapravo određuje, često preko politike, smjer 
i smisao, sadržaj djela. Ali upirući prstom na utjecaj sredine, 
koja u danoj situaciji, trenutku, određuje književno djelo.i u 

djelu nalazi »odraz« (poezija Marina Sabića, na primjer, »odraz 
je jednog mirnog nenapetog života«), Nehajev kao prirodnjak 
(usput rečeno, doktorirao je iz kemije) uvažava za sudbonosnu 
komponentu još i 'rasu, naturu (govori na primjer o slavenskoj 
naturi), karakter nacije; i to je jedna od tri osnovne kompo- 
nente »koje za vezultantu sastavljaju dušu umjetnikovu« iz 
koje se rađa djelo. Iz Nehajevljeva kritičkog rada nedvojbeno 
izlazi »da je za oznaku umjetnikova mjesta u savremenom dru- 
štvu najvažniji dojam milieua, tj. ono što umjetnik ima za- 
jedničko s misaonim pokretima svoga vremena«. Utjecaj dru- 
štvenih i prirodnih nauka na Nehajevljev kritički metod, čini 
se, nije nastao samo «pod dojmom Tainea, jer kaže na jednom 
mjestu (u članku »Znanost i poezija«), da su »ljudi današnjega 
vremena epigoni Darwina, Schopenhauera, suvremenici Haec- 
kela, Nietzschea i Marxa«. Potrebno bi bilo potanje prikazati 
Nehajevljevu varijantu taineovske teorije umjetnosti: pri tom 
bi se pokazalo da je on do kraja života bio dosljedan osnovnim 
teoretskim postavkama svoje kritike i svojeg pogleda na knji- 
ževnost. U eseju »Henrik Ibsen«, što ga piše između dva rata, 
Nehajev kaže da u drami »očito ne pomažu mnogo oznake kla- 
sicizma i romantike, jer rasne razlike uplivišu jače na shva- 
ćanje od vremenskih razlika«. Isto tako »pojam onoga što je 
tragično«, kaže dalje, »vezan je o rasu zato jer je vezan o 
opći ćudoredni nazor«. U eseju o Tolstoju, što ga sastavlja ta- 
kođer u kasnim godinama, Nehajev ide tako daleko te kaže, 
koristeći se kronikom o Tolstojevljoj porodici, da je »njemačka 
krv« dovoljno »preplavljena ruskom«: nije dakle mogao mi- 
moići borbu dviju krvi u Tolstojevoj pojavi. Odakle u Neha- 
jeva tako dosljedno uvjerenje u to da su milieu, rasa, krv, na- 
tura tako sudbonosni u nastanku umjetničkoga djela? U po- 
četku pravaštvo iz kojeg je Nehajev politički potekao i ostao 
mu vjeran .do smrti, a kasnije, između dva rata, težnja za slo- 
bodnim nacionalnim osjećajem i razvitkom koji su ugrožavali, 
iznutra, nacionalizam i šovinizam a, izvana, razne protunacio- 
nalne, osvajačke tendencije, uvjetovali su u Nehavljevoj kritici 
dosljedno uvažavanje nature; rase. Teorija koja je na početku 
stoljeća bila normalna i napredna, u vrijeme između dva rata, 
dalje neprodubljena u svjetlosti napredne sociologije, dobila 

je, tu i tamo, prizvuk sličan onome iz djela Gobineaua. A Ne- 
hajev je, na samom početku stoljeća, prilikom jubileja četiri- 
stogodišnjice: hrvatske književnosti napisao: 


»Iza svih uspomena književnosti, iza svih pergamena, iz pisanih 
i štampanih spomenika valja uvijek vidjeti nešto: — žive ljude, 
djecu pojedine epohe u našem narodnome životu. I više nego djecu 
— svi ti ljudi, kojih čitav duševni organizam pozorno oko razabire 
u književnim spomenicima — sve su to izraziti, tipični predstavnici 
razvoja čitave rase. Kroz vjekove — tipovi se mijenjaju i razvi- 
jaju — iako svaki od njih naznačuje jednu etapu općeg prosvjet- 
nog razvitka, jednu kariku u lancu života duše narodne — u nizu. 
svih tih tipova, u grupu svih tih slika prošlosti doći ćemo napokon 
— do nas samih.« 


Dosljedan teoriji da književnost neophodno mora biti slika 
milieua i rezultat rase, Nehajev je za realističku, upravo na- 
turalističku književnost (»Ne Ibsen i ne.Tolstoj — Zola je u 
literaturi predstavnik našeg vremena«.), književnost koja je 
odraz objekta, jer svima je modernim piscima, a u takve Ne- 
hajev ubraja i Balzaka, zajedničko »uživanje w objektu«. Pi- 
šući bilo o stranim piscima (o Tolstoju, Dostojevskom, Ibsenu, 
Flaubertu, Zoli, Strindbergu, Gogolju, Hauptmannu), bilo o 
našim književnicima (o A. Šenoi, Đalskome, Leskovaru, Šimu- 
noviću, Nazoru, Kosoru, Matošu, Milčinovićima, Begoviću, Kr- 


“ leži), Nehajev je u njima tražio potvrdu svoje teorije realizma, 


svoje varijante Taineova pozitivizma. On u tih pisaca poka- 
zuje kako su izraz svoje nacionalne sredine i vlastite nature, 
odrazna spoznaja sredine iz koje su ponikli, u kojoj su djelo- 
vali predstavljajući ovo ili ono ideološko uvjerenje, političku 
misao, humanu težnju. Ali kako Nehajev nije bio slijep kriti- 
čar ni dogmatična, nego uporna i stoična, istinoljubiva narav, 
on je spoznao da se u književnosti njegova doba, u modernoj 
književnosti uopće, događaju i očituju neke pojave koje se ne 
mogu svesti pod realistički, naturalistički nazivnik; na početku 
svoje kritičarske karijere Nehajev kaže da je realizam ipak 
»nemila riječ«. I pišući o Leskovaru, on govori o »nezadovolj- 
stvu s faktima« u literaturi i o psihologiziranju, simbolizmu i 
dekadenci. »Bez uporišta traži se utočište u časovitoj dispozi- 
ciji, u igri svjetla i riječi... Subjekt stavlja se na mjesto 

objekta. Na svim linijama impresionizam i lični porivi.« Ne- 
hajev' vidi bitnu razliku između umjetnosti, kao što je Bal- 
zakova, Tolstojeva, Ibsenova s jedne strane i one kao što je 
Leskovarova, Baudeaireova s'druge strane. Prema Nehajevu 
prestaju »pjesnici ljepote«, i ljudi postavši »svjesni instinkta« 
gube smisao za »primarnu« ljepotu: »ubili smo Veneru i Pana«, 
»Moderna ljepota«, kaže Nehajev, »je uživanje u svemu što 
se iz grubosti svagdašnjosti diže do carstva neopredijeljene 
igre misli i čuvstva«. Nehajev u eseju o Flaubertu dolazi do 
misli da ako se »mjesto helenskog poimanja ljepote postavi 
kompliciranija moderna vizija o njoj«, da će biti »čitavo pi- 
tanje o umjetnosti radi umjetnosti svedeno na veću ili manju 
brigu o formi«. Moderna se vizija »odjeljuje« od 
objekta. Nehajev je naime osjetio da moderna umjetnost, 
tj. simbolizam, upotrebljujući mjesto riječi simbole, postaje 
»bez kauzaliteta« i da »jedan dio objekta odjeljuje, potencira, 
pače i personificira«. Dolazeći do toga da mođerna sređina i 
moderna natura rezultira jednom drukčijom umjetnošću, ne- 
realističnom, Nehajev je stao tu pojavu definirati i prema njoj 

određeno, naučno se odnositi. Znamenite bi mogle biti ove Ne- 
“ hajevljeve konstatacije koje je (u »Vijencu« 1903) objavio u 
osvrtu ma knjigu »Pod branom« Milčinovića: 


\ 


»Ima nas: koji idemo poljem i sve uživanje prirode rastvaramo 


u odijeljene, osobite oćuti. Ima nas, koji iz igre svjetla i zvuka 
hvatamo jedan ton ili boju, izoliramo je i postavljamo je na prvo 
mjesto. Ima nas koji ne vidimo u svemu oko nas jasan uređeni niz 
fenomena. — Iz bezbrojnih organskih razlika konstrukcija našega, 
stoljećima izdjelanog mozga, izvire potreba da bolje osjetiš, sna- 
žnije zabilježiš i jasnije reprođuciraš samo jednu stranu svakoga 
objekta. Ako si mislilac, tražit ćeš gotovo s metodom to što valja 
, izolirati i otrgati iz karike skupđ; ako si umjetnik — tvoj će do- 
. jam biti vezan s jednim, slučajnim titranjem tvojih nerva — i 
čitavi kompleks objekata raspast će se u sitne, brze, promjenljive 
slike, iz kojih ćeš izvući ono što ti je momentalno najbliže i naj- 
razumljivije. A filozofija —:psihologija ovako ustrojenih živaca 
početak je (ako je duh snažan) analizatorskog rađa skeptika ili 
pak nesaveznog sanjarenja instinkta (ako je duša mekana) — u 
umjetnosti — ono je temelj umjetnosti najviše lirike — umjetnosti 
koju nazivamo simbolističkom.« 

Nehajev je svojom varijantom pozitivističke kritike oprezno 
pristupao književnom djelu i metodskim putem dolazio do 
pouzdanih zaključaka. A kako je posjedovao kritičko osjetilo, 
smisao za sređenost i analitički čin, Nehajev je objektivno 
razmatrao djelo, izbjegavši momentane, impresionističke, pri- 
vidne emocije u tom razmatranju, ali opreznim osjećajem, s 


mjerom naglašujući, kada se radilo o našoj knjizi, osobito na- 


rodni njezin karakter, a humanizam još u esejima o stranim 


* piscima. Logično se držeći osnovnog načela svoga požitivizma, 


koji traži objektivnu, staloženu ocjenu o svakoj pojavi knji- 
ževnosti, Nehajev nikada nije naginjao dogmatizmu nego je, 
pouzdajući se u analizu, u svoj ukus i osjećaj istinoljubivosti 
i etičnosti, težio i uspijevao reći istinu o svakom djelu koje je 
kritizirao. Tako je on i mogao ostati predstavnikom. natura- 
lizma, realizma, ali i sagledati smisao simbolizma, bitne umjet- 
nosti dekadencije, »bezvezne« književnosti. Htio je biti u kri- 
tici i eseju temeljit, što je i postigao, ostavši i u kasnijim 
godinama, kako kažu njegovi.eseji o stranim piscima, misaon 
u analizi, širok u zahvatu, plemenite tendencije, stoičan, u 
stilu jasan, sređen, jezgrovit, klasičan. Ni novinstvo, ni politič- 
ki život, ni hrvatska »mora«, ni »tmina« maloga grada nisu 
ga razjedinili. Nehajev je i u kritici, kao uopće u svojem knji- 


. ževnom i publicističkom radu, stoički izdržao i kao kakav dre- 


vni gorštak ili pomorac ostao imun za bolesti modernih vre- 
mena. On je tako, iako jedan od prvih i glavnih boraca za 
modernizaciju i evropeizaciju naše knjige, u isti mah bio i 
ostao otporni element »bezveznoj« modernosti i pomodnosti, 
bilo kakvoj modernizaciji i bilo pod koju cijenu. i 


II 


Istovremeno dok su se u kritici u modernom duhu javljali 
i afirmirali Matoš, Nehajev i drugi mladi pisci, knitički su dje- 
lovali, u modernom smislu, i mnogi pisci iz starijih generacija. 
Kritičari iz doba realizma kao što su bili Janko Ibler (1862— 


1926), Josip Pasarić (1860—1937), Milivoj Šrepel (1862—1905), 


Jovan Hranilović (1855—1924) i drugi činili su se zastarjeli. 
Drugi kritičari, kao na primjer Dinko Politeo (1854—1903), 

Jakša Čedomil (1868—1929), iako načinom mišljenja pripadahu 
Starijem dobu, pokazivali su i neke težnje prema nečem no- 
vom, ali ne u skladu s grupom mladih što je nastupala pod 
geslom moderne, Kranjčević pak, iako pripadnik starije gene- 
«racije, pokazao je u svojim kritičkim osvrtima, kao i Đalski 
i Vojnović u nastupima s mladima, smisao za nove pojave, 
ža moderni duh što se javljao u našoj sredini. A tako.donekle 
i Ante Tresić Pavičić svojim kritičkim tekstovima na prijelazu 
stoljeća posebno se očituje kao pisat novih pogleda koji se 


međutim ne podudaraju ni s teoretičarima moderne ni s pre: 


stavnicima realizma. 

U razvoju naše nove književno-kritičke riječi ne. može se 
mimoići Kranjčević (1863-—1908) koji je, uređujući s 
K. Hermanom sarajevsku »Nadu« (1895—1903)'i pišući u. njoj 
o našim i stranim piscima, zastupao napredna književna shva- 
tanja. O tome Kranjčevićevu radu malo se pisalo; tek je V. 
Corović upozorio (u »Građi za povijest književnosti hrvatske«, 


knjiga 1) da postoji i Kranjčević izvan stihova, ali-su prvi“ 


Ilija Kecmanović u svojoj monografiji o Kranjčeviću i M. Vau- 
potić prilikom 50- -godišnjice smrti ozbiljnije progovorili o 
Kranjčeviću kritičaru; Davor Kapetanić pak, dopunivši i kori- 
giravši dotadanja ispitivanja, pozitivno je utvrdio što je Kranj- 
čević pisao o književnosti u »Nadđi«. 

Prema tekstovima u »Nadi«, Kranjčević se otimlje gledanju 
na književnost kakvo je svojstveno kritičarima iz razdoblja rea- 
lizma. A to se vidi ako se usporedi uređivanje »Vijenca« i 
osobito »Prosvjete« s liberalnim kursom »Nade« o kojoj se, 
usput rečeno, ponajviše mislilo da je »režimska« i tome slično, 
a nije se u njoj uzimalo u obzir ni Kranjčevićev rad, za koji. 
nije dobio zlatni prsten. Kapetanić također nalazi štumpane 
dokaze da, na primjer, vladin »Školski vjesnik« ima, u osnovi, 
sumnjičavi, negativni stav prema »Nadi«. 

U političkom pogledu Kranjčević, slično mladima, zastupa 
u »Nadi« srpsko-hrvatski stav. Kad je. Kranjčević otišao u 
Sarajevo, Jure Turić kaže kako ga je oduševljavala misao da 
će pomoći sagraditi onaj spojni most šireći zdrave i valjane 
kulturne misli između Beograda i Zagreba; to ga je, piše Tu- 
vić, pritezalo »Nadi«. O pojavi mladih, tj. modernih težnja u 
našoj raja za Kranjčević je jasno iznio svoje mišljenje u 

bilješci o »Simfonijama« Vladimira Jelovšeka. »To je zbirka 
polimetrije«, piše Kranjčević, »pa i ukoliko smo prijatelji sva- 


“kog pravca, samo ako što valjana iznese, utoliko žalibože ne 


možemo da pristanemo uz ovo što gosp. Jelovšek hoće da uturi 
u našu knjigu, Dobro je to: i neka vrije mladost i neka se i 
opire i buni u trzavici da iskreše mz. nova, nešto jošte ne-. 
čuvena, no ovo su jalovi pokušaji. . 


Kranjčević nije razvio svoje sida metode, iako je umio 
analitički ući u djelo pa o njemu i impresionistički svježe pi- 
sati, kako svjedoče, na primjer, njegovi osvrti na »Posljednje 
Stipančiće« i »Melitu«, koji idu u red dobrih naših kritika 
onog doba. Pripremajući »Nadu«, što je redovito izlazila sva- 
kih petnaest dana, Kranjčević je tek dopunjao stalne rubrike 
u »feljtonu« i prigodice pisao bilješke, članke, pa i koju ana- 
lizu ne samo o književnosti nego i o drugim kulturno-umjet- 
mičkim pojavama. Kranjčević nije ni cijenio svoj kritičko- 
-recenzentski rad, nije ga ni potpisivao, i nije se, čini se, ni 
trudio da se posebno bavi samo književnim pojavama. Prvo 
mu je bilo stalo da istakne, preporuči ili ospori knjigu ili pisca, 


«ali ida »između redaka« nešto slobodarski naglasi. Osim toga, 


uvažavajući književne vrijednosti, potcrtao bi i moralnu stra- 
nu, kako kaže, na primjer, bilješka o Uspenjskom koji da nije 
»ni časak svoga života mislio na sebe i na svoj interes«. 


Kranjčević u svojim kritikama i bilješkama o knjigama +4 


ponajčešće pazi na lik, karakter, lice koje pisac donosi. Zatim, 
u vezi s tim, na odnose likova u društvenom životu što ga pisac 
opisuje, ali ina dublje filozofsko značenje djela i pisca koji 
valja da »shvati svoju pravu misiju u narodu«. Pristupajući 
djelu u biti estetski, a ne moralistički, što bi se moglo reći 
po Kranjčevićevu naglasku na etički smisao djela, on pazi na > 
piščev jezik, na njegovu izražajnu tehniku pa katkada i na 
kompoziciju, ali s obzirom na društveno- -psihološku stvarnost 
iz koje je djelo nastalo. U analizi i u bilješkama Kranjčević 
nije nikada hladan, suhoparni izvjestitelj, publicistički jedno- 
stran, jer on djelo uzima kao živi, temperamentni, moralni čin 
i kuša ga delikatnim ticalom svojeg osjetila, svoga ukusa, koji 
se Kranjčeviću ne može osporiti. Ali pristupajući djelu kao 
kritičar što valja da iskaže svoj objektivni sud, ili informa- 
tivnu vijest, Kranjčević se u djelo često unosi kao uzbuđeni 

pjesnik što podsjeća čas na impresionističkog kritičara, čas na 
onu vrst kritičara koji, suprotno od Nehajeva, biva subjekti- 


van, refleksivnopoetičan, esejistički slobodan. Osim  toga,, 


Kranjčević može dubokoumno progovoriti o općenitijim knji- 
ževnim pojavama i formulirati sintetičke poglede koji umnošću 
i vidovitošću upravo iznenađuju. Citirat ću jedan takav pogled 
(iz 1899) iz jednog uvoda njegove česte rubrike »Iz francuske 
književnosti«: ; ' 


»U preogromnom  proizvođenju pričinja se, doista, ko da se 
 istrošio stvaralački duh, ili je časom podlego bolesnoj strasti za 
neobičnim, bizarnim, .čudesnim, gotovo nemogućim. Napeti živci 
kao da traže nešto što će ih potresti, da ih onda opet umara ne- 
kom prezasićenošću. A da to bude, ne manjka u pretežnom dijelu 
literarne produkcije ništa što nebi bilo proračunano u najtanje 
tančine koje će te poput hašiša zanositi i opajati. Čovjek se po- 
smatra ko mašina, nu manje se ide za tim da se diviš tom stroju, 
koliko da požališ čudan onaj nesklad kad jedan kotač u njemu 
preotme mah nad drugijem. Rika one divlje zvijeri, koja vreba u 
mjemu, da najzad sama sebe proždere, onaj »la b&te humaine« ilu- 
strira se sa sviju strana. A nije uvijek da se ilustrira ko studija, 
žalibože preotimlju mah oni koji se o tome bave zbog spekulacije 
i senzacije.« , 


Osvrćući se na književne pojave, Kranjčević je umio i da 
književno djelo ocijeni, ali i da prozre njegovu ljudsku suštinu, 


njegovo svjedočanstvo o čovjeku. Iako ne razvivši metode, ' 


ali živo referirajući o piscima i knjigama, našim i stranim 
(osobito o ruskim i francuskim, čime nas je od njemačkih utje- 
caja orijentirao prema romanskim i slavenskim), Kranjčević 
je progovorio o tolikim književnim pojavama umno i moderno, 
pa je i on, i svojim kritičkim ciklusom osvrta i bilježaka a 
tako i svojim urednikovanjem, sastavni dio naših modernih 
kritičkih težnja. k 

Toliko o Kranjčeviću o kome će monografski i studiozniji 


prikaz pružiti potpuniju sliku o njegovoj književnoj kritici. 


Istodobno dok i Kranjčević djelovao je kao kritičar An t e 
Tresić Pavičić (1867—1949) što se poput Matoša opire 
galami razglašenih grupa hrvatske moderne koje su mislile 
dd su, ako ne jedini, a ono najpozvaniji nosioci novih težnja 

u hrvatskoj književnosti. Tresić se sa člancima o književnim 
(i likovnim pojavama) osobito zapaža između 1894. i 1904. su- 
rađujući u »Vijencu«, »Mladoj Hrvatskoj« Dinka Politea (1894), 
»Prosvjeti«, Kranjčevićevoj »Nadi« i drugdje, pa i u »Životu« 
mladih u kojem piše o katarzi svoje drame »Katarine Zrinske«. 
Osim toga pokreće i mjesečnik »Novi vijek« (1898—99) u ko- 
jem, u nastavcima, štampa »Rane otadžbine«, rukoveti eseji- 
stičkopublicističkih razmatranja u kojima se bavi i književno- 
likovnom situacijom; ima marginalija o književnosti i umjet- 
nosti u tolikim drugim Tresićevim radovima. Posebno, tek 


«između dva rata, štampa na talijanskom jeziku studiju o dra- 


matičaru Rinu Alessiju. U to se vrijeme također još kojiput 
javlja s tekstovima o književnim pojavama, od kojih su mu 
najznačajnije polemički odgovori V. Nazoru i. A. Barcu. U 
tim odgovorima ima dosta građe koja se odnosi i na književne 
prilike s početka stoljeća. I Tresićevi tekstovi o književnosti 
i piscima zakopani su u časopisima, pri čemu valja reći da se 
Tresića već decenijama ne uvažava kao kritičara i književnog 
ideologa, mada je polemizirao godinama i zastupao, moglo bi 
se reći, obranu ljepote od najezde modernista, dokazujući da 
su je oni doveli u krizu, u pitanje. 

lako je Tresić, metodom i stavovima, eklektična, hetero- 
gena pojava u našoj kritici, ipak u osnovi Tresićevih tekstova 
ž marginalija o književnosti i umjetnosti živi jedno dosljedno 
zastupano mišljenje. Bitno je naime u Tresićevim analizama, 
polemikama i razmatranjima divljenje ljepoti (koju Tresić 
ponajviše poistovjećuje s poezijom, s umjetnošću u klasičnom, 
tradicionalnom smislu), zatim obrana ljepote od »dekadenata«,, 
od »secesionista«, od »modernista«, od »šarlatana« (jer mu se 
nova umjetnost, uspoređena s klasičnom, učinila šarlataneri- 
jom), napadanje »dekadencije« kao pojave koja je ugrozila 
klasični smisao ljepote, njezin humanizam, moralnu. oprav- 
danost umjetnosti. Kao eklektik, Tresić se služi raznim ime- 
nima koja su definirala pojavu ljepote, najuzvišenijeg ljud- 
skog uspona. Njemu se tako čini da je najdublja definicija li- 
jepoga ona Platonova »splendor boni et veri« jer »zaista ne 
mogu pomisliti ljepote u naravi, ni u ljudskoj umjetnosti«, 
kaže Tresić, »gdje ne bih našao u skladu ta dva pojma, i vidio 
gdje sa njih bljeska nešto što me opčarava i što nazivljemo 

ljepotom«. Za Tresićevo naziranje o ljepoti (srodno s esteti- 
kom V. Cousinea) karakteristično je na neki način što je po- 
stavlja kao pojavu koja je slična božanstvu; tako.i stvaraoca, 
umjetnika. Tresić panteizira pojam boga, a obogotvoruje um- 
jetnika, koji je posrednik između božanskoga i ljepote, oda- 
branik božanskog. »Pošto je svijest ljudska najjače ognjište 
u koje se usredotočuju zrake ljepote, ispunjajući je neizrecivim 
uživanjem, te pošto umjetnici i pjesnici imadu ne samo svijest 
kao ostali ljudi da te zrake poimaju nego i svoju doživotnu 
maštu kroz koju se te zrake višnje svjetlosti lome kao u zrcalu 


. i odrazuju u vanjski svijet umjetničkim stvaranjem, te se u. 


njima samo božanstvo najjače pojavljuje, oni su njemu naj- 
sličniji. Njegovi odabranici i miljenici među ljudima.« Klasi- 
čarski i idealistički odgojen, Tresić se, logično, odupro »deka- 
dentizmu« i »modernizmu« u umjetnosti na prijelazu stoljeća, 
kao i filozofima malo ranije (u »Mladoj Hrvatskoj« 1894). 
Tresić misli da se prvi tragovi dekadentizma javljaju »u razu- 
* larenoj mašti Shelleya koji je uplivao na Byrona«, zatim u 


Quinceya i »suludoga i genijalnoga Coleridgea«. Zatim se je. 


poslije E. A. Poea našao u Francuskoj Baudelaire čiju knjigu 
»Cvijeće zla« naziva »najglasovitije dekadentsko djelo«. De- 
kadenti su Tresiću ne »titani nego bolesnici«. A »dekadentizam 
je pokušao sve i sva da bude originalan: pokušao se baciti u 
misticizam, pokušao. čak kršćanski asketizam, pokušao simbo- 
lizam, gnosticizam i neoplatonizam, dok napokon nije izvrnuo 
posvema pojam ljepote i zamijenio ga pojmom rugobe, a po- 
jam dobrote pojmom zla«. 

Tresićeva drama ljepote i otpor dekadentizmu, koji je — 
ima smisla naglasiti — »pojam ljepote zamijenio sa pojmom 
rugobe«, tipičan je ne samo za Tresićevo nego i za ranije i po- 
tonje vrijeme, rekao bih, čak do danas. Ako se u ono vrijeme 
i u nas još moglo poput Tresića apodiktički snijekati« mo- 
gućnost »dekađencije«, svih onih pojava koje su se tim ime- 
nom obuhvaćale, u potonje vrijeme to se nije moglo — danas 
se još odigrava drama između »skladnog« i »konvulzivnog«, 
»danjeg« i »noćnog«, »ljepote« i »rugobe«, »estetike« i »anti- 
estetike« te se ne.može reći da je načelo ljepote pobijeđeno, 
idko je. zamijenjeno novim: imenima u estetičkim maticama. 
Tresić je dakle uočio bitni problem moderne estetike i zastupao 

je obranu humanizma a bio svojim razmatranjima, ne htijući, ' 
predznakom vapijućih želja za ljepotom što su se kasnije jav- 
ljale i još se javljaju kao glas ugroženog čovjeka u ruševnom 
običajnom životu evropskog prostora. Onaj Rimbaudov uzvik 
kojim, kaže, on umije pozdraviti ljepotu, još je nutarnjim 
provodnim motivom suvremenog mišljenja uopće. A ako se 
Tresić, i ne samo on, polazeći od sigurne klasične baštine, iz 
dijametralne strane, sastao s Rimbaudom (kojeg bi, sigurno, 
bio također osudio da je za njega znao), ne mijenja ništa na 
stvari. Ovaj moralni momenat u Tresićevoj kritici i estetici u 
biti je srodan sa sličnim mislima u Kranjčevića, Matoša, Be- 
govića, Vidrića, u mnogih i mnogih naših Piaasa i kritičara 
XX stoljeća. 


Tako su Kranjčević i Tresić, i ne samo oni od starijih, isto- 
vremeno kada i mladi, predstavljali također izraz nove, dra- 
matične književnokritičke misli u hrvatskoj književnosti. 


IV 


Iz grupica mladih što su se javili koncem XIX i početkom 
XX stoljeća isticali su se, osim Nehajeva (i — naravno — Ma- 
toša koji, sam, individualno, samosvjesno djeluje) još i Milan 
Marjanović, Milivoj Dežman Ivanov, Ivan Krnic, donekle Petar 
Skok Mikov, Branimir Livadić a zapažaju se u neku ruku i 
Ivan Šarić, Dušan Nik. Plavšić, Vladimir Jelovšek, Gvido Jeny, 
Artur_ Grado Benko, Milan Begović, Ante Petravić, Vladimir 


“Lunaček, Ivo Pilar, Antun i Stjepan Radić, Zdenka Marković, 


A. Wenzelides, Dragutin Prohaska, Joza Ivakić i toliki drugi, 
većina kao pristaše novih težnja a sandi, neznatan dio, u duhu 
konzervativnih »starih«. Jedni se rano afirmiraju i glasno čuju, 
dok drugi nekako zakašnjavaju; jedni se više ili manje nekako, 
grupiraju dok drugi djeluju kao suputnici grupa, ili pak, tako 
reći, samo kao gosti i slučajni glasovi u životu kritičke misli. 
Jedni misle sad ovako sad onako, drugi su puntari; jedni se tek 
čuju kao snobovi, drugi u skladu konzervativnih i prošlovje- 
kovnih književnih shvatanja. Čitavo ovo kretanje tzv. mladih 
u svakom pogledu je bilo stihijno, heterogeno, u mnogočemu 
diletantsko i površno te nije čudo da je Matoš, skoro sve mlade 

oštro napadao i izrugivao im se. Bitno je i korisno bilo, me- 
đutim, u razvoju hrvatske književnosti i javnog, običajnog ži- 
vota, zajednička težnja — većine — za modernošću, za evro- 
peizacijom naše knjige, za artizmom, konformno razvijenijim 
evropskim književnostima,, a istovremeno, na zajedničkoj hr- 
vatsko-srpsko-slovenskoj osnovi, i politička opozicija austro- 
-ugarskom (ali i klerikalnom) ugnjetavanju. Posebno valja 
istaknuti angažiranje pisaca protiv nacionalnog robovanja i 
reakcionarne uloge klera, reuakcionarnog plemstva i tupe slu- 
ganske buržoazije koja je, osobito ona u svojstvu činovnika, 
bila posebna smetnja daljnjem razvoju naših nacionalnih a 
sapetih snaga. i ' 

U tom pokretu mladih osobito se zapaža u početku Mili- 
voj Dežman Ivanov (1873—1940) koji djeluje i kao kri- 
tičar, književni ideolog, i kao organizator književnih i knji- 
ževničkih kretanja. Prije svega, Dežman je značajan.kao po- 
kretač i urednik književnih listova. Za »Mladost« (1898), u 
kojoj je jedan od glavnih aktera, piše programatski uvodnik. 
Pokreće »Hrvatski salon« (1898—99), a izdaje i uređuje »Život« 
(1900—01). Osim organizatorskog i: književno-kritičkog rada 
u tim i drugim listovima, Dežman pokreće i pitanje osnutka 
književničkog društva kao organizacije novih »težnja«. Na 
njegov poziv sastaje se 25. VI 1898. pedesetak pisaca koji pod- 
nose pravila da bi, revidirana u sporazumu s-piscima u Matici, 
bila odobrena od vlade tek 17. III 1900. Tako-je, teškom mu- 
kom, osnovano Društvo hrvatskih književnika (213 članova, 
od njih 132 iz Zagreba i 81 izvan Zagreba, s 1. Trnskim na pred- 
sjedničkom mjestu). -Iako silom prilika kompromisno djelujući 
a lično sumoran i dekadentan, simbolističan tip, kako svjedoče 


njegovi beletristički pokušaji, Dežman se ipak opire općem | 


»ravnodušju« koje kao »neki crv« ulazi u kulturni život. Nje- 
gov osvrt na rad Matice hrvatske 1899. o tome dosta kaže. 

Dežman je u svojstvu ideologa, tj. pisca manifesta i pro- 
gramatskih članaka, polemičkih čarki s konzervativnim piscima 
značajniji nego kao čisti književni kritičar. Njegov manifest 
»Naše težnje« (u »Hrvatskom salonu«, 1898) znak je općeg 
naprednog omladinskog nemira i potrebe individualne i knji- 
ževne slobode. »Nama nije do toga«, piše Dežman, »da done- 
semo ovamo posuđene ideje kojeg modernog pisca, nama je 

da izvojštimo sebi pravo misliti svojom glavom, makar i zlo, 
izraziti svoje osjećaje, reći svoje nazore o svemu, ako su i krivi. 
Slobode nam se hoće; hoćemo da živimo u sadašnjosti, da pri- 


. sluškujemo duhu vremena i da sami gradimo, a ne da čuvamo 


samo stražu pred starim tvrđavama«. Ali pišući o pojedinim. 
djelima i piscima (M. Šenoi, S. Tuciću, M. Nikoliću, A. Tresiću, 
Ks. Š. Đalskom, A. Milčinoviću, I. Vojnoviću, A. Benešiću, E. 
Kumičiću i drugima), nastojeći da ih suštinski ocrta i portret- 
no prikaže, Dežman se pokazao kao kritičar koji nema sigurne 
metode. A budući da nije bio temperamentna ličnost, a bio je 
i samozatajan, njegove kritike se ne odlikuju uvijek otvorenim 
i dubljim mislima, ćspritom, revolucionarnim horizontima. Što 
Dežman znači upoređen s Matošem ili s Nehajevom? Općenito 
rečeno, pišući o djelu, o svome ponajčešće mlakom doživljaju 
pisca, Dežman je jedna .vrst tako reći blagog impresionističkog 
kritičara, kao što je u svojim crticama sumorni simbolist. Po- 
stavši specijalist za tuberkulozu (te je kao liječnik osobito ko- 
Tisno i humano djelovao) a uređujući »Obzor« (1903—1940), 
trošeći se na razne neknjiževne strane, Dežman je neminovno 


blijeđdio i nestao rano iz bitnih nemira hrvatske knjige, iako je 


djelovao pa nešto i pisao, urednikovao i dosljedno ostao libe- 
ralan pisac, misleći da i dalje osobito književno važi, onako kao 
u doba moderne, u doba njegove neosporne i agilne mladosti 
s kojom je, preobraženom u sjetnu uspomenu, živio u »Obzoru« 
i u krugu svojih suradnika do smrti. A 
Drugi važni predvodnik i glasnogovornik mladih bio je 
Milan Mdrjanović (1879—1955) koji kao kritičar dje- 
luje između 1895. i 1914; potonji njegov kritički rad između 
dva rata malo znači. Poslije drugog svjetskog rata sastavio je 
zbornik u dva sveska »Hrvatska moderna« (1951) u kojem je 
iznio“ dosta građe o tom pokretu, i taj je zbornik najbolji pri- 
ručnik o hrvatskoj moderni. I Marjanović je kao književni i 
Politički ideolog pokretao različite listove: »Novo svjetlo« 
(1901), »Zvono« (1907—08), »Jug« (1910), »Jug-zvono« (1912) 
koji iako su bili znak »živosti«, nisu bili, nijedan, tako važni 
datumi kao oni Dežmanovih lištova. Tek Marjanovićeve riječke 
»Književne novine« (1914), kao jedan od izraza predratnog 
antihabzburškog kretanja, vidljivije se zapažaju; u tim novi- 
mama prvi put se javlja i Krleža. U dvadeset godina Marjano- 

vić je napisao masu kritika, članaka, studija, podiveta: a čak 
je posebno iždao tri (rijetkost u ono vrijeme) i književno- 
kritičke knjige, i to studiju »Iza Šenoe« (Zadar, 1906), knjigu 
»Književne studije i prikazi« (Split, 1911) i »Savremena Hrvat- 


ska« (Beograd, 1913) u izdanju Srpske književne zadruge; u _ 


toj knjizi šesta glava posvećena je oint književnim pi- 
tanjima. 


Svojom naravi i stilom Marjanović je bio publicist i poli- 
tički radnik, Iako se povremeno okušavao u beletristici, a pi- 
sao, osim o književnosti, i-o drugim umjetnostima, on se ipak 
nije razvio do iznimnog kritičkog imena kao Matoš ili Nehajev, 
koji su također bili i beletristi i politički aktivni ljudi, a pisali 
su i o slikarstvu i drugim kulturnim pojavama. U jednim tek- 
stovima o književnosti, u tzv. portretima, Marjanović kao da 
Psihologizira; u drugim, u studijima, on želi analitičkim na- 
činom dati estetsku sliku djela. U trećim, u kritikama i re- 
cenzijama, Marjanović ponajviše »historijskom« ili »društve- 
nom« metodom teži da formulira smisao djela i da ga pokaže 
kao rezultantu sredine, a u siluetama pak nastoji izraziti uti- 
ske, impresije o djelu ili piscu, i ovako nastojanje najčešće se 
opaža u Marjanovićevu kritičkom poslu, kao i trenutni poku- 
šaji filozofiranja o djelu. Tako se čini da Marjanović piše čas 
Psihološke a .čas estetske, čas opet sociološke, pozitivističke, 
ili pak impresionističke,.beletrističke pa čak i skoro filozofske 
kritike. Ima u Marjanovićevim tekstovima o knjičevnosti raz- 
nović redovito. vodi, računa o »sredini« smatrajući je za pred- 
sudni faktor u nastanku djela. Valja, međutim, reći da je Mar- 
janović i sam opažao u svome radu raznorodnost svojeg pri- 
stupanja djelu, ali on tu svoju raznorodnost nije ocijenio kao 
eklektičku, jer je mislio da piše sintetičku kritiku i da stva- 
Tralački koristi, u svojoj varijanti i na svoj pogebon način, 
rezultate raznih kritičkih škola. 


Istina, Marjanović se i suviše angažirao u slobodarskoj bor- 
bi protiv austrougarske politike, te je tako znatan dio svoje 
energije trošio u političkoj borbi, mjesto da se sav posvetio 
. književnosti koju je također smatrao za sastavni dio potitičkog, 
oslobodilačkog aktivizma. Zbog toga, trošeći se na različite 
strane kao i Dežman, Marjanović je često plitak u kritici, te 

je uglavnom tačan sud što ga je o njemu napisao Matoš pri- 
kazujući njegovo djelo »Iza Šenoe« (»Sintetička kritika« u 
»Hrvatskoj smotri« II, 1907). Ai Marjanovićev dinamizam i 
slobodarski duh, njegovo otvaranje vrata svemu: što je mo- 
derno i napredno u umjetnosti, čin je osobe koju je nosila 
dublja moralna pobuda. Familijarni idealizam koji nosi Mar- 
janovića kroz naše redakcije i gradiće, u političkim akcijama 
i protestima, osjeća se i u njegovoj kritici, i to je još jedna 
njezina moralna karakteristika. Osim toga valja istaći i. Mar- 
janovićevu izdržljivost i elan koji je trajao dva-tri decenija 
pa se i osjećao u književnoj sredini, iako je nije pobudio na 
takva traženja kao Matoš. Jer dok su u našoj sredini jedni 
brzo sustajali, drugi. se, ponajviše bez koristi, potucali svije- 
tom a treći predali filistarstvu i uhljebili se zadovoljni, Mar- 
janović je izdržao i.uspio savladati kao spretan igrač mnoge 
prepreke, djelujući kao motor pokretač koji, istina, kojiput 
podsjeća na čegrtaljku, ali koji, bez sumnje, pomaže u vožnji 
našem književnom i političkom brodu na putu u bolje vrijeme. . 


Marjanovićevo književnokritičko, kao i Dežmanovo djelo, kul- 


turnohistorijska je vrijednost i čin bez kojeg se ne može ra- 
zumjeti, jednim vidom, ono književno vrijeme u doba moder- 
ne i poslije do 1914. 

Uz Nehajeva, Dežmana, Marjanovića i druge »moderniste« 
javlja sei Petar Skok Mikov (1881—1956). On djeluje 
kao kritičar u modernističkom povjetarcu samo na prijelazu 
stoljeća i brzo napušta književnokritičko polje pa je njegovo 
kritičko poglavlje epizoda u našoj kritičkoj drami ili komediji. 
Skokov skromni kritički ciklus napisan je idealizmom naivnog 
mladića što otvara oči ispred književnog djela i čudi mu se 
osjećajući njegovo biće uglavnom s »vanjske« a ne i s »nu- 
tarnje« strane. Skok piše naivno impresionističke kritike, i 
važniji je njegov doživljaj djela od njegove analitičke, rasudne 
moći. Marjanović i Barac su uglavnom pridonijeli da se i o 
Skoku, kao i-o »modernistima«, stvori tako reći veliki mit u 
historiji naše kritike. A Skok je, međutim, naše i te kako zna- 
čajno ime, ne u kritici, nego u filologiji, u slavističkoj i roma- 
nističkoj nauci, pošto je objavio od 1906. do. smrti velik broj 
solidnih studija iz tih područja. 

Nije osobito motivirano ni postojeće mišljenje o Brani- 
miru Livadiću (1871—1949) kao kritičaru. Njegovi tek- 
stovi o književnim pojavama uglavnom su članci, a njegove stu- 
dije nemaju teoretske osnove. Prvo što bi se moglo spomenuti, 
kada je riječ o Livadiću, njegovo je isticanje tzv. slobode umjet- 
mničkoga stvaranja. Drugo, Livadić se zapaža kao urednik i re- 
daktor raznih knjiga i izbora; pisac programatskih članaka i 
pobornik individualizma u književnosti. Ali, Livadić nije uspio 
u hrvatskoj književnosti zacrtati određenije linije, određenijih 
mišljenja i pogleda, jer niti je posjedovao osobitog kritičkog 
osjetila, niti se trudio da stvori teoretske podloge. Treće, Liva- 
dić je, u skladu sa svojim liberalizmom, osobito u početku, 
zagovarao neku vrst senzualizma na granici epikurejskih, he- 
donističkih težnja kao i toliki pisci na prijelazu stoljeća u 
otporu crkvenopatrijarhalnom mentalitetu. Na početku se Li- 
vadić pridružio »modernistima«, ali ga nije vođio tako poletan 
idealizam kao Marjanovića, Ne smogavši književne metode kao 
Nehajev, ali i ne posjedujući duha i lucidnosti poput Krnica, 
a ne kompenziravši barem u literarnoj historiji svoje sumnje 
ili slabosti, teškoću kritičkog posla u maloj sredini, kao Vodnik 
ili Prohaska, Livadić je izdržao u literaturi kao liberal koji 
potiče književni tok, pomaže književne akcije građanstva, bra- 
mi književnost jer je i sam beletrist, pišući usput kakav članak 
ili prikaz, uređujući razne listove i izbore, djelujući u PEN- 
-klubu i tome slično, sve u građanskom duhu, daleko od kleri- 
kalizma ali i od ljevice, zadovoljan, realno ili u iluziji, osje- 
ćajem zlatne sredine. Od njegovih tekstova o piscima i knji- 
gama ne bi se mogla sastaviti tako zanimljiva knjižica kao, 
na primjer, od onih Ivana Dežmana, ili Ivana Krnica. 

Ivan Krnic (1878—1937) uz Nehajeva (a jedino je njih 
dvojicu cijenio Matoš u modernističkom jatu), Marjanovića i 
Dežmana doista je kao kritičar zanimljivo ime, čudno i mi- 
steriozno lice kao kakav lik iz Dostojevskoga. On je prvi pro- 
zreo heterogenost i neozbiljnost pokreta moderne, njezine raz- 
glašene deklaracije i kompromisnost. Slično Nehajevu koji piše 
članak »Canossa moderne« (1906), Krnic počinje pomalo bun- 
tovno s člankom »Hrvatska kritika«, u »Narodnoj misli« (1898), 
Pripisujući kritici »veliku ulogu u literaturi nekog naroda«, 
zapazivši kako se kritika srozala, ili do »službene kritike« 

mor t. 


(tj. one koja, plašljva, hvali diktatora u hrvatskoj literarnoj 
republici), ili do »nadgrobne« (kojoj je zadaća da nad grobom 
izreče nadgrobno slovo), ili do »strančarske«, ili pak »aristo- 
kratske« kojom se bave u hladu hrama posvećenog znanosti, 
a oči su joj obrazovani filozofi i estetičari plemenitoga ukusa. 
I djelujući u ulozi kritičara, Krnic je težio da prodre u bitne 
osobine djela i stvaralačke ličnosti; on je tako književno djelo 
više tumačio filozofsko-psihološki a manje artističko-impresio- 
mistički, kako su činili ponajviše kritičari njegove, a i mlađe 
generacije. Krnicu je bilo stalo da istakne humanističke ele- 
mente u pisca, da osmisli njegove neobične spoznaje, da izvuče 
sudbonosne trenutke koje pisac otkriva u djelu. Za Krnica je 
djelo bilo čin dubljih razloga a ne slučajno doživljenog mo- 
menta. On je među prvima u nas posvećivao dublju pažnju 
abnormalnim ljudskim elementima koje pisac u djelu iznosi 
pa tako, pomdlo psihologizirajući, njegova analitička kritika 
ima i filozofski i psihološki karakter. Nije slučajno da je on 
prvi pravo sagledao roman »U registraturi« i da je osjetio, i 
svakodnevni realizam, i Laurinu pojavu. Nije bio također sli- 
jep ni za Matoševe čudake, kako svjedoči njegov prikaz »No- 
vog iverja«, a ni za Kranjčevićeve čudnovate vizije kad piše 
osvrt o »Trzajima« prilikom izlaska te zbirke, koji je najbolji 
osvrt na tu zbirku iz onog doba; nisu mu tako izmakla ni 


" Novakova »Dva svijeta«, itd. Iz toga izlazi da Krnic, ne slu- 


čajno, upozorava na prisutnost abnormalnog u titeraturi kao 
na svjedočanstvo o čovjekovim stanjima bez kojih se ne može 
zamisliti njegova egzistencija U: članku »Ludilo u književ- 
nosti« govori kdo čovjek koji je svjestan sudbonosne ljudske 
kompliciranosti. Krnic nije sklon priznati »literaturu Stim- 
munga«, a za literaturu koju se onda zvalo dekadentnom on 
misli da je izraz »života koji je na propasti«. Ove misli u 
Krnica imaju zajedničkih linija s mislima o tim pojavama u 
Kranjčevića, Tresića, Matoša, Nehajeva. Sagledavši lucidno 
mnoge ljudske, pojave, dublje od većine kritičara na početku ' 
stoljeća, i, proživjevši i sam neobičnih stanja, kako kažu nje- 
gove pjesme i crtice, ali i spoznavši čovjekovu nesposobnost 
da neke lične stvari, pojave, prevlada, Krnic je postao skep- 
tičan pisac i bojažljiv, povučen čovjek, Krnic se rano zatvorio 
i rano je posumnjao i u svoju sredinu, i u čovjeka, pa i u 

sebe, a svoju kritiku, iako analitičnu i pošteno rađenu, sma- 
trao je za feljtonski posao. a sebe književna diletanta, očito 
osjetivši kako je kritički rad težak u prokletoj sredini. 


Nehajev, Dežman, Marjanović, Skok, Livadić.i Krnic (više 


suputnik nego pristaša moderne) glavni su, u kritici, pred- 
pre hrvatske moderne, a oni su samo jedan od putova, 
od komponenata opće težnje za modernošću naše književnosti. 


Često se naime izraz »moderna« upotrebljava u širem smi- 


slu. kada se želi obuhvatiti cijelo kretanje k modernosti, sve 
težnje za modernošću, na prelazu i u opčetku stoljeća. A mo- 
derna, riječ uzeta u užem, pravom smisl u, znači samo 
pokret grupica mladih uglavnom između 1898. i 1903. Jer Ma- 
toš, koji je također bio tada mlad, nije član pokreta moderne; 
naprotiv, on je njezin oštri kritičar. Tako ni visoki, zreli Kranj- 
Čević između 1896..i 1908, iako je već moderan lirik i jedan je 
od velikih putova prema modernosti naše knjige, također nije 
član moderne. Ivo Vojnović je dao prve moderne drame ali 
nije bio modernist, a Đalski je djelovao moderno, pa i po- 
magao modernu, također samosvjesno i individualno posebno 
Tako od mlađih ni Vodnik, ni Šimunović, i tako dalje. 
j Osim dakle spomenutih modernista kritičara, naša literarna 
historija i kritika (Barac, Marjanović) osobito ističui Milana 
Šarića (1881—1914) zato što je napisao zanimljiv članak 
»Hrvatska književnost« (Hrvatska misao, 1897). Ali ako bi se 
posebno uvažilo taj Šarićev članak i još nekoliko ocjena, i 
brošuricu »Mladost Ante Starčevića« (Osijek, 1903), onda bi va- 
ljalo isto toliko uvažiti i kritičke epizode Stjepana Radića, Vla- 
dimira Jelovšeka, Artura Grada, Milana Begovića, Iva Pilara 
i tolikih drugih. Jer mnogi od ovih, spomenutih i nespomenu- 
tih, kulturnih radnika i pisaca pridonijeli su akciji mladih u 


Fa konzervativnim i reakcionarno-klerikalnim smetnjama 
starih. : 


V 


Malo kasnije, poslije mođernističkih listova i pokreta mo- 
derne, a neki i istovremeno, javljaju se na kritičkom polju 
bilo da uzimaju za predmet svojih ispitivanja suvremene bilo 
stare pisce iz književne baštine, i drugi poslenici u svojstvu 

kritičara, kao što su, na primjer, Ante Petravić, Tomo Matić, 
Vladimir Lunaček, Milan Ogrizović, Branko Vodnik, Dragutin 
Prohaska, Vladimir Gudel, Arsen Wenzelides i drugi; neki pak, 
iako pripadnici ovih generacija, javit će se kasnije (Albert 
Haler, Petar Karlić, Franjo Fancev, Ljubomir Maraković i. 
drugi). Mnogi su od ovih pisaca više pridonijeli od tolikih mo- 
dernista razvoju naše književne kritike osobito na području 


historije i još se i danas koriste, a skoro se i ne spominju u 


književnoj povijesti. Istina, toliki su se orijentirali na historiju 
književnosti, ali — i historija književnosti je kritika jer mora 
da donese.sud a ne šamo da registrira podatke. U eseju »O 
metodi i kriteriju u kritici i povijesti književnosti« Sveto 
Petrović dokazuje »da su književna kritika i povijest književ- 
nosti samo dva aspekta — sinhronijski i dijahronijski — iste 
kreativne aktivnosti« jer, kaže Petrović, »sud o djelu, očigled- 

no, povijest književnosti ne može izbjeći.« 
Najznačajnije ime ovoga kruga kritičara je Branko 
Drechsler Vodnik (1879—1926). Mogu se naime ovi kri- 
tičari uzeti za poseban, iako, također, heterogen krug, za raz- 
liku od onog što se javlja na prijelazu stoljeća pod imenom 
moderne, modernista, ali i za razliku od onog kasnijeg, do- 
nekle jednorodnog kruga što se stao afirmirati uoči rata, u 
doba »Hrvatske mlade lirike« (1914). Vodnik je počeo svoj 
književni poziv kao predstavnik senzualizma, naturalizma, 
kako kaže jedna njegova bibiloteka u kojoj štampa Przybyszew- 
skog i Begovićevu dramu »Myrrhu«, kojoj je sujet. ljubavni 
odnos između oca 'i kćeri. U svojem časopisu »Mlada Hrvat- 
ska« (1902) objavljuje senzualističku novelu »Razbacana uda« 
(koja izlazi i u posebnoj knjizi), ali u tom časopisu Vodnik se 
javlja i sa svojim esejom »Abnormalni momenat u razvoju 
hrvatske književnosti«. Taj esej, osvrt, taj čin književno mo- 
ralnog revolta, a tako i njegova »Mlada Hrvatska«, znače za- 
pravo početak Vodnikova književnokritičkog djela, iako je pri- 
je toga dao studiju o Preradoviću. Vodnikov osvrt na našu 
književnu prošlost prilično je oštar kada tvrdi da naša rene- 
sansa nema ideja i da je to »prokletstvo koje još i danas u ci- 
jelom našem životu osjećamo« jer nismo imali niti imamo 
»ni jedne velike ideje do narodnosne«; Vodnik zato idealizira 
pojavu Križanića u kome vidi; kao Prohaska u bogumilima, 
29 

sigurno nacionalno uporište. Za sve ono što se dogodilo u, 
hrvatskoj književnosti od ilirizma do moderne Vodnik, u tom 
eseju, negatorskom osvrtu, malo mari, tek donekle zapaža 
Đalskog, Kranjčevića, Kozarca, Leskovara, Vojnovića. Vodnik 
je zatim pisao, osim o piscima iz naše kulturne baštine, o 
Tresiću, Cankaru, Draženoviću, Velikanoviću, Horvatu Kišu, 
Novaku, Aškercu, Kosoru, Tuciću, Matošu (koji Vodnika nije 
trpio), Ogrizoviću, Skerliću, Šimunoviću i o drugim savreme- 
nim mu piscima, pa_samo to pisanje, te kritike znače doista 
jedno vidnije ime u našoj kritici onoga doba; posebni je opus 
Vodnikov historijskokritički književni rad. Čini se da je jedan 
od najboljih Vodnikovih tekstova njegova studija o Šimuno- 
viću, u kojoj je bitno, a tako i u drugim Vodnikovim kritič- 
kim spisima, objektivni a ne subjektivni, impresionistički od- 
nos prema djelu. Vodnik kao da gleda na djelo iz distancije 
koja mu omogućava analitičko operiranje, analitički postupak. 
Pa operirajući po djelu, Vodnik ga uzima nerazdvojno od sre- 
dine, ali uočava i čisto književne kvalitete, kako kaže spome- 
nuta studija o Šimunoviću, koji mu je impresionistički kolorist. 
Dakle objektivnom analizom a ne impresionističkim doživ- 
ljajem. Vodnik uočava Šimunovićev neosporni impresionizam, 
slikarske elemente, plainerizam. Prema Vodniku, »pripovjedač 
kolorist iznosi prvo ono što mu udara u oči, boje, a tek 
iza njih opaža ljupkost, mirnoću, mladost kao neki odraz ovih 
boja«. A tražeći genetički korijen djelu, Vodnik, čak pomalo i 
beletrističkim jezikom, karakterizira sredinu iz koje se dotično 
djelo začelo te tako, na primjer, misli da je Š. inspirirala »zlat- 
na prošlost«, u koju se i Šimunović poput Meštrovića (s kojim 
ga uspoređuje), jasno zagledao, »nejunačkom vremenu uprkos«, 
dakle kao otpor malograđanskoj i kukavnoj stvarnosti. Ako 
se doista, prema P. Skoku, Jagićev članak iz Prvog broja »Vi- 
jenca« (1869) pod naslovom »Živili, napreduje li naša književ- 
nost« može smatrati za program na početku naše književne 
kritike — a metoda Jagićeve kritike i nauke o književnosti, 
iako filološka, tendira historijsko-genetičkom principu — može 
se za Vodnikov kritički metod reći da je historijsko-genetički 
i da, kao dijelom i Jagićev, ima zajedničkih crta s Bjelinskim 
i Taineom. Usput rečeno, Jagić se nastavlja, moderniziran i 

oslobođen filoloških metoda, upravo preko Vodnika, poslije 
kojeg će — može se reći — također organski doći, sira 
li o ovom, posebnom toku u razvoju naše književnokritičke 
misli, prvo Prohaska, zatim Kombol i Barac, PRE Boke 
Ali orijentirajući se prema književnoj povijesti, Zodni 
tek povremeno piše kritike i članke o tekućim književnim po- 
javama, trošeći svoju energiju i vrijeme uglavnom na u 
čavanje naše književnosti od humanizma do XX stoljeća: A 
znate su brojne Vodnikove studije o vaznim piscima A ti 
dobljima, kao što su »Prvi hrvatski pjesnici« (Prag, ), 


' ić j ić« (1906), »Slavon- 
Petar Preradović« (1903), »Franjo Marković« ( # 
# ska književnost u XVIII vijeku« (1907), »Stanko Vraz« (1909) 


i druge studije. Najznačajniji je pak Vodnikov Pm 2 
vijest hrvatske književnosti«, I dio (1913) u kojoj je obrađena 
naša književnost od renesanse do prosvjetiteljstva, te se sma- 
tra.za našu prvu »naučnu« historiju hrvatske književnosti, 
Drugi dio Vodnik nije dovršio jer je umro mlad, u 47. godini 
života. Tako je i Vodnik još jedna, na žalost, rano prekinuta 
naša ozbiljna mogućnost. i 
Prije Vodnika, u vrijeme moderne, javlja se u »Novom 
vijeku« i Ante Petravić (1874—1941). On piše kritike 
i prikaze knjiga suvremenih mu pisaca (Tresić, V. Deželić, 
Tucić, Hranilović, M. Begović, Marin Sabić, Čedomil Jakša i 
drugi) ali istovremeno radi na studijama manjih dalmatinskih, 
starijih i živih pisaca, upoznavajući nas s nekim, iako ap 
cijskim, ali ipak zanimljivim književnim pojavama bez kojil 
se ne može zamisliti specijalna i potpuna panorama naše knji- 
ževnosti. Svoje studije i portrete Petravić je stao sabirati i 
štampati i u posebnim svescima, i tako je štampao pet knjiga 
»Studija i portreta« (1905, 1910, 1917, 1923, 1935). Osim toga, 
Petraviću izlazi i izbor iz tih studija pod naslovom »Iz pri- 
morske književnosti« (Beograd, 1930), a objavljuje, također 
u Beogradu (1939) »Klasična metrika u hrvatskoj i srpskoj 
književnosti« u kojoj prikazuje pojavu te metrike u našoj knji- 
ži od vremena crkvenih himni i duhovnih skazanja do Tre- 
sića i Nazora. Valja napomenuti da je Petravić u suradnji S 
Mirkom Deanovićem sastavio ipak dobru »Antologiju jugo- 
slavenske lirike« (Split, 1922). : 

U svojim studijama i kritikama Petravić nastoji književno 
djelo vrednovati i sudove izreći kao objektivni promatrač koji 
se čuva impresionističkih zanosa ili poetizacija. Ali Petravić 
se gubi oko historijskih podataka i nepoznatih biobibliograf- 


skih pojedinosti zbog čega se njegov osjećaj kvaliteta i smisao ' 


za analizu navrijeme stao. tupiti pa su zato njegove studije, 
portreti, prikazi pretežno tekstovi u kojima je logično i uredno 
iznesena građa o piscu i djelima. Doduše, ima u ranog Petra- 
vića i izravnog pristupanja djelu, a građu studija popraćuje 
opisima djela i argumentira citatima sadržaj. U mlađim dani- 
ma dok ga arhivski rad, čitanje kojekakvih knjiga i stalež 
"(bio je svećenik) nisu još bili sasvim izglođali, Petravić je imao 
rasudne estetske moći te mu se ne može poreći smisao za knji- 
ževnu vrijednost. Alt kao što je Čedomil Jakša pod pritiskom 
crkve zašutio, Petravić je estetski sahnuo i pretvorio se u knji- 
škog poslenika moljca što se, istina, hrani literaturom ali pre- 
de »studije i portrete« koje su suhe, iako pružaju zanimljive 
građe o tužnoj katoličkoj, provincijskoj i arhaičnodiletantskoj 
prošlosti jednog dijela naše knjige. Petravića kao kritičara i 
književnog historičara valja uvažiti kako je to već, u svoje 
vrijeme, naglasio Jakša: Ravlić. 

Petravić je danas kudikamo zanimljiviji od godinu mlađeg 
Vladimira Lunačeka, (1875—1927) koji je radeći kao 
novinar (»Agramer Zeitunga«, »Dnevnog lista«, »Obzora«), dje- 
lujući agilno — kako se to kaže — u »centru«, u Zagrebu, 
uređujući »Obzor« i razne periodičke edicije (»Ilustrovani 
obzor«, »Obzorov Vijenac«), pišući o različitim pitanjima (o 
knjigama, teatru, slikarstvu, kiparstvu) — bio stekao ime 
novinara, kritičara. Lunačekovi feljtoni, novinske kritike, koje 
je on nekako beletristički nastojao osvježiti, nisu ni stilom ni 
duhovitošću zanimljivi tekstovi. Tek Lunačekov liberalizam, 
zastupanje slobode stvaranja, slično kao u Livadića, pridoni- 
jelo je otporu klerikalizmu i liberalizaciji štampe. Do prvog 
svjetskog rata Lunačeka su  uvažavali, ali poslije rata, po- 
javom novih sila i promjenom književne situacije, Lunaček 
se našdo u pozadini, iako je bio u blizini književnih pozicija 
građanske zlatne sredine. Petravića je izglodao arhivski rad i 
otupila provincija pa ga stalež, u ovo stoljeće, nije mogao spa- 
siti kao što nije spasio ni Palmovića; Lunačeka je razvodnja- 

vala žurnalistika i konformizam kome se uzalud opirao libera- 
lizmom i »vajnom« teorijom, slobode umjetničkoga stvaranja. 

Dok je međutim književna povijest Lunačeka uvažila, go- 
tovo je zaboravila Dragutina Prohasku (1881) koji, 
također, mentalitetom pripada početku stoljeća. Počeo je u 
Jagićevu »Arhivu« i javljao se godinama u raznim listovima . 
i raznim studijama; najplodnije njegovo kritičko vrijeme je 
ono predratno-ratno; osobito suradnja u »Njivi« između 1917. 
i 1919. u kojoj je pisao o tolikim hrvatskim i srpskim pojavama. 
Tako je Prohaska pisao kritičke osvrte o Kolaru; Krleži, Voj- 
noviću, Andriću, Ogrizoviću, Kosoru, Crnjanskom, Donadiniju 
io drugim piscima i u tim osvrtima ocjenjivao pretežno čulno- 
pojavno očitovanje djela, njegovu estetsku vrijednost. Ali 
karakterizirajući estetsku vrijednost, Prohaska, poput Krnica, 
osjeća potrebu da u djelo i filozofski prozre, da od vanjskog kri- 
tičkog odnosa priđe kritičkom rasuđivanju nutarnjeg, tražeći 
osim toga nacionalnu opravdanost i slične korijene djela. Iako 
Prohaska svoj metod i svoj ukus nije bio izoštrio; on je ipak, 
kolebajući između estetske i filozofske,. između artističke i 
ideološke kritike, na mnoge pojave i pitanja upro prstom. 
Istina, Prohaska nije imao temperamenta i stila, dviju nepro- 
laznih vrijednosti, koje uvijek nešto donose i odolijevaju, kao 
što ih je imao Matoš, pa zato nedostatkom tih vrlina, dobrim 
dijelom, njegovo djelo ostaje kulturnohistorijska vrijednost. 

Da je Prohaska bio sklon filozofiranju, posebno svjedoči 
njegova knjiga »F. M. Dostojevski« (1921) koja je još i sada 
najobilnije naše djelo o jednom stranom piscu. Boraveći uoči 
Tata u Rusiji radi proučavanja ruske literature, Prohaska je 
napisao ovo djelo više s filozofsko-političkog a manje s knji- 
ževnog stanovišta. Ta knjiga kaže da je doista Prohaska, u 
početku, bio bliži filozofiji, filozofskom mišljenju koje je, ka- 
snije, napuštao i nekako se opredijelio uglavnom za književno- 
kritičko, i Konačno za historijsko. Sud o ovoj Prohaskinoj knji- 
ži najbolje: je, neposredno po njezinu izlasku, izrekao Ujević. 
Po njemu rečeno, bilo je bitno »baciti na djelo F, Dostojev- 
skoga intuitivan-sintetički pogled koji bi naročito u njemu 
pokazao intimnu tragičnu ljepotu, njegovu dramsku i pjesničku 
snagu«: Prohaska se, prema Ujeviću, »zaustavio kod samih po- 
litičkih društvenih teorija, bez obzira što on zna đa je Dosto- 

jevskoga u prvome redu zanimala ličnost, ili tačnije rečeno, 
lični odnos jedne savjesti prema dnevnim pitanjima općeg ži- 
vota što ih bezimena historija svakodnevno u kaosu nanosi«. 

Ali je Prohaska napustio i filozofiranje i kritičko ocjenji- 
vanje tekućih pojava pa je i on, slično Vodniku, posvetio svo- 
je vrijeme književnohistorijskim studijama pa i historiji nacio- 
nalne kulture. Spominje se tako više Prohaskinih knjiga: »Na- 
vaštaji najnovije hrvatske ' književnosti 1850—1915« (1916), 
»Ženska lica u hrvatskoj književnosti« (191 6), »Pjesnik slobode 
Ivo Vojnović« (1918), itd. Osim toga, Prohaska je objavio na 
njemačkom i češkom više studija, od kojih je značajna uspo- 
redna historijska studija o husitima i bogumilima (1915). Po- 
sebno je Prohaska objavio »Pregled savremene hrvatskosprske 


književnosti« (Zagreb, 1921) koja je, kao i Prohaskine kritike , 


o tekućoj književnosti, izazvala raznovrsne, uglavnom, danas 
se vidi, ponajviše neopravdane otpore jer — prosto rečeno — 


mnogi tadanji mladi nisu bili vrednovanjem zadovoljni. Protiv . 


Prohaske su pisali, jedni iz straha od »projesorštine«, drugi 
od »mistike«, treći od »nacionalizma«, toliki mladi pisci (Krk- 
lec, Polić, A. B. Šimić, Cesarec, Krleža i drugi), i oni su ga, 
uglavnom, potisli pa se Prohaska i zbog toga izgubio u histo- 
riografskim studijama, ne postigavši svojom ideološkom kriti- 
kom (jer Prohaska je ipak najbliži takvoj kritičkoj misli) 
željnih ciljeva. 

Na neki način Arsen Wenzelides (1883—1951) po- 
malo svojim mentalitetom sliči čas na Prohasku, čas na Pe- 
travića, Ali nemajući duha, znanja, ukusa kao Prohaska, a 
historiografske temeljitosti i naučne ozbiljnosti kao Petravić, 


Arsen Wenzelides je ostao, svojim površnim studijama i žur- 


nalizmom, na razini B. Livadića i V: Lunačeka, Njegove stu- 
dije, članci, prikazi-u štampi a tako i one u posebnim knji- 
gama, »Ivo Vojnović« (Sarajevo, 1917), »Književne studije« 
(Sarajevo, 1912) tek tu i tamo nejasno upozoravaju na neke 
književne probleme (npr. na M. Vodopića, I. Vojnovića, pro- 
blem našeg mora u književnosti). 

U rod ovih kritičara, čini se, ide i Milan Ogrizović 
(1877—1925), jer on ne stoji ni uz one kritičare na prijelazu 
stoljeća, ali ni uz one što se afirmiraju uoči rata, iako mu je 
s ovim kritičarima zajednička crta impresionistički odnos pre- 

ma djelu; pjesnički zanos i ekstaza za jedne pisce (Šenoa, Ku- 
Mičić) a polemički bijes za druge koji ne odgovaraju njegovu 
nacionalizmu, ili mu nisu iz ličnih sukoba, u kutu simpatije. 
U Ogrizovićevim tekstovima o piscima prevladava tempera- 


menat na štetu artističkog osjećaja i objektivnog suda, kao .. 


što, analogno, u mnogih književnih historičara prevladavaju 


Jaktografski okviri i suhoparni podaci, 


U razvoju i koprcanju naše književno-kritičke misli ne 
mogu se mimoići Vodnik, Petravić, Prohaska, ali ni Lunaček, 
Wenzelides, Ogrizović i mnogi drugi pisci, ovog ili onog kruga, 


= koji su djelujući na.drugim područjima opet htjeli biti kakvim- 


“takvim glasom i u našoj književnoj matici. 


VI 


Novi korak u razvoju naše književno-kritičke misli pojava 
je mladih kritičara uoči I svjetskog rata, istovremeno s nekim 
predstavnicima malo starijih generacija. To su Janko Polić 
Kamov, Ljubo Wiesner, Nikola Polić, Fran Galović, Vladimir ' 
Čerina, Stjepan Parmačević, Julije Benešić, Tin Ujević, Ivo 
Andrić, Albert Haler, Mihovil Kombol, Antun Barac, većina 
u isti mah 4 pjesnici i liričari — većina Matoševi sljedbenici. 
Jedni svojim djelom, karakterom odnosa prema književnosti, 
doživljajem djela i izrazom pripadaju predratnom vremenu, 
dok drugi, iako nastavši u to doba, idu u međuratno vrijeme, 
jer tada najdulje djeluju i bitno stječu nove značajke u svo- 
jim pogledima i postupcima. 

Prvi od ove generacije, od ovih pisaca tada na pomolu, 
glasno zavikavši i buntovno udarivši po stolu artizma u malo- 
građanskoj atmosferi, bio je Janko Polić Kamov 
(1886—1910). On je u našem malom gradu bio tip korjenito 
revoltirana čovjeka, dosljedni produžetak revolucionarnog 
Kranjčevića i Matoševe »More«. Njegovi, doduše skromni, kri- 


“ tički trenuci sastavni su dio njegova revolta, pa njegovi tek- 


stovi o talijanskoj i našoj književnosti, osobito onaj o Kranj- 
čeviću, posebno očituju mentalitet naše revolucionarne omla- 
dine uoči.prvog svjetskog rata. Polićevi tekstovi o piscima su 
impresionizam. buntovnika bohema, čin individualiste što se 
Pobunio na crkvu, porodicu, lažno otadžbeništvo i licumjerje 

građanskog konformističkog morala. Ali pišući prema svome 
buntovnom osjećaju, Polić Kamov je u svojim tekstovima 0 
književnosti ispoljio dublji egzistentni nemir i pokazao, i on, 
put prema dubljoj interpretaciji djela, »nutarnjoj analizi« koju 


je on; dođuše, tek slutio. Nije mu bilo posebno stalo do arti- | 


stičke strane djela tragajući svojim osjećajem i doživljajem 
djela za sadržajnom, za humanističkom njegovom opstojnošću. 

Sličan Poliću Kamovu svakako je Vladimir Čerina 
(1891—1932). Osim političke i književne suradnje u raznim 
periodičnim listovima, on je uređivao »Val« (1912), a zatim je 
pokrenuo i vodio »Vihor« (1914). U svim tim listovima, osim 
pjesama, članaka, socijalnih novela, javljao se između 1919. 


i 1914. i književnokritičkim osvrtima. U posebnoj knjizi štam- , 


pa studiju »Janko Polić Kamov« (Rijeka, 1913) koju ubrajamo 


u njegov najznačajniji kritički pothvat. Temperamentan i na- . 


gao čovjek kao i Polić Kamov (a takve. su ljude naši filistri 
zvali. »usijanim glavama«), jedan od vođa i agitatora puntar- 
ske omladine, Čerina je i u svojim kritikama temperamentan 


i puntarski čovjek što se strasno unosi u pisca ako je njim 


ponesen (kao, na primjer, Polićem Kamovim, ili Kranjčevićem), 
ili mu se polemički, čak drastično, divlje, »mandrilski« suprot- 
stavlja (kao Matošu, na primjer, u jednoj bilješci u »Valu«) 
ako se s njim sukobio. 

Čerinine su kritike lične, subjektivne i one su impresio- 
nistički često grubi tekst o piscu, patetične i glasne, katkada 
čak bombastične, hiperbolične i zapjenušene riječi. Njegova 
impresionistička kritika, ne mareći mnogo za artizam izraza, 
u svojim jasnim trenucima očituje se težnjom da u djelu istak- 
ne nacionalni korijen, piščev oporbeni značaj, kao i Polić Ka- 
mov. Osim toga, i u Čerine se osjeća težnja da se na neki 
način progovori o ljudskom i da se izvuče i filozofska. bit djela. 
Rat i bolest smeli su Čerininu kritičku i uopće književnu dje- 
latnost pa je tako i ovo djelo ostalo svjedočanstvo tek otvorene 
svijesti, tek okušana smolavog, uzrujanog, vapijućeg pera. 


Treći mladi pisac, kritičar ove generacije, Fran Galo-, 


vić (1887—1914) srodan je s Polićem Kamovim, Čerinom i 
mladim Ujevićem. I on prisvaja djelo impresionistički i, govo- 
. reći o njemu, očituje svoje osjećajno-idejne, hrvatske regio- 
nalne elemente, tražeći s djelom suglasnost, intimnu i ideo- 

lošku. U tekstovima o hrvatskim piscima Galović naglašuje 
svoje pravaško osvjedočenje, pa mu djelo služi i za manifesta- 


ciju njegovih, političkih, patriotskih misli. Ako pak to posebno 


ne može, akcentuira u djelu regionalne ili nacionalne karak- 
teristike, tačno kao Matošev đak. U člancima o slovenskim 
piscima (Prešern, Aleksandrov, Kette) opisujući prirodu koju 
ti pjesnici donose, osjećajnost i njihovu sudbinu, Galović go- 
vori i o njihovu zavičajnom kraju, dakle istovremeno o njima - 
i o njihovoj sredini. Galovićeva impresionistička kritika je 
čas idejno pravaški, opozicijski naglašena, čas je u njoj pot- 
crtan regionalni, naturalistički karakter umjetnine. Njegovi 
tekstovi, sabrani u knjizi »Članci i kritike« (Zagreb, 1942), 
govore o tome kako je i ovdje rano prekinuta jedna moguć- . 
nost, pa je Galovićeva književno-kritička intervencija ostala 
više tragom jedne mladosti, znakom borbe za političku slo- 


“ bodu i impresionistički svježi, provjetreni život, više, dakle, - 


ljudsko svjedočanstvo negoli kritička riječ, koju međutim valja 
uvažiti za još jedan svježi glas nove naše kritike. 

“Ali dok je književnokritička aktivnost Janka Polića, Čerine, 
Galovića i Ujevića, a dijelom i nekih drugih, u biti puntarska, - 
pa je više riječ revoltiranih ljudi negoli zreli, zlatarski napor 
za. vrednovanjem djela, njegove »ljepote« — kritički tekstovi 
Ljube Wiesnera, Nikole Polića, Stjepana Parmačevića, ali i 
nekih malo starijih a tek između dva rata potpuno ostvarenih, ' 
kao što su A. Haler, M. Kombol, A. Barac i neki drugi, pretežno 
su svjedočanstva o artističkoj vrijednosti djela, rad na kritičkoj 
potvrdi autentične ekspresije kritikovanog djela. 

U tom smislu javlja se Ljubo Wiesner (1885—1951) 
koji kao »ideolog« »Hrvatske mlade lirike« zastupa prvenstvo. 
artističko stanovište, ali ne u formalističkom nego u sadržajno- 
artističkom smislu, kada, na primjer, potertava »traženje ade- 
kvatnog izraza savremenim bolovima, užicima, strastima«. 
Wiesner traži čistoću lirike (uglavnom je pisao o lirici), finesu - 
i slobodu izraza, ali u okviru strofne, sonetne forme, silabičnog 
stiha. Govoreći o »hrvatskoj mladoj lirici«, Wiesner kaže da 
»plastičnost slike, čisto raspoloženje, sitnica kakva iz života 
prirode ili duše« biva »građivo nekima, a sloboda, sloboda na- * 
dasve cilj je svima od reda«. U svojim tekstovima u lirici Wie- 
sner je raspoložen intimno, pa mu nije dovoljno pisati samo 

o impresionističkom osjećaju pojave, slikovite strane, o pro- 
zodičnim i poetičkim običajima, jer on piše i o nutarnjoj »duši« 
pjesnikovoj za kojom traga kao za tajanstvenom ljudskom biti. 
Ali, interpretirajući djelo, Wiesner ga uzima i za izraz prirode, 
kraja, nacije, i uzimajući ga tako za rezultantu ljudske opstoj- 
nosti što se našla u objektivnim okolnostima sredine, on za- 
pravo beletristički, pjesnički a ne metodski u smislu Taineove 
*" teorije milieua, govori o toj sredini ali i o životu piščevu čije 
biće tumači simpatijom i bohemskom sjetom, sjetom meka i 
blaga, nesretna čovjeka. Zato su Wiesnerovi intimističko- 
-impresionistički tekstovi o lirici, na primjer oni o N. Poliću 
i Matošu, pjesnički nadahnuti pa se za njih može reći da su to 
pjesničke kritike, pjesnički eseji, kakve su,, poslije Matoša, 
pisali toliki drugi beletristi. U jednom eseju u »Spomenici o 
50-godišnjici Ljube Wiesnera«, Stanko Šimić misli da je Wie- 


snerova poezija finija od Matoševe. Wiesnerovi pjesničko- | 


-impresionistički tekstovi: o lirici doista su dokazom finog i 
autentičnog osjećaja poezije i piščeva bića, njegove pjesničke 
opstojnosti koja osjeća vlastiti fatum. 

I Julije Benešić (1883—1957) imao je, kao i Wiesner, 
doduše ne tako delikatno ali ipak živo pjesničko kritičko osje- 
tilo. Iako je skromun Benešićev kritičko-feljtonski: ciklus, mora 
ga se uvažiti u razvoju naše kritike, u razvoju neposrednog 
osjećaja lirskog i književnog djela, kao što se uvažava tolike 
kritičare iz doba moderne, iako nisu, objektivno, više dali u 
unapređenju naše knjige i njezine demokratizacije. U svojim 
kritikama, člancima, prikazima naših i poljskih književnih po- 
java, u mnogobrojnim prijevodima s poljskog, Benešić je po- 
kazao neosporan ukus. Njegova se ličnost osjetila u svojstvu 
urednika edicije »Hrvatski suvremeni pišci« i časopisa »Suvre- 
menika« (1917—1918); njegova »Antologija poljske lirike« (1940) 
pokazuje antologijski napor. Benešićevo djelovanje u »Hrvat- 
skom narodnom kazalištu«, zajedno s Gavellom i Krležom, 
smatra se značajnim i prvim pravim modernim razdobljem u 


razvoju naše kazališne kulture. Dio Benešićevih kritika, felj- 


tona, zapisa, sabrano je u dvije knjige, »Razgovori« (1922) i 
»Kritike i članci« (1943), i Benešićev, kao primjer uzeto, osvrt 
na Krležinu »Podnevnu simfoniju« ide u najbolje njegove 
poetskokritičke trenutke. U tom osvrtu Benešić je ukazao na 

bitni karakter našeg stiha koji odgovara duhu naše: psihe i 
jezika, izvorno istaknuvši, drukčije negoli su to činili mareti- 
ćevci ili matoševci, muzikalnost našeg jezika, boju naše pjesme, 
spontanost i pjesnikovo biće: Bit će ovaj Benešićev osvrt na 
»Podnevnu simjoniju« prvi esej o našem nevezanom stihu, ili 
jedno od prvih razmatranja poetike modernog, oslobođenog, 
slobodnijeg stiha. Benešić ponajviše piše. impresionističke pje- 
sničke kritike, i on je jedan od onih kritičara koji su pokazali 
da je bitan izravan, čist kritički odnos prema djelu, služio se 
kritičar ovom ili onom metodom, težio subjektivnoj ili objek- 
tivnoj kritici, jer sve je pisanje o književnosti i umjetnosti su- 
hoparan i besmislen posao ako-nema takva — živog — odnosa, 
trajno budnog osjetila. . 

.STodniji je Wiesneru Nikola Polić pa i Stjepan Par- 
mačević (1886—1955) koji piše feljtonskonovinske kritike u 
duhu, impresionizma, težeći uz to da djelo popularno prikaže. 
Istina, Parmačević je mlak kritičar, bez nerva i osobitih za- 
pažanja, ali se ni on, kao.ni ostali kritičari potekli iz kruga 
»Hrvatske mlade lirike«, ne može mimoići, budući da je, iako 


“skromno, pomogao pobjedi modernih težnja u našoj knjizi. 


Kako je Parmačević pisao o knjigama, može biti primjerom 
njegov prikaz »Bijega« Milutina Nehajeva. Parmačević nema 
nerva kao Čerina ili mladi Ujević, ali ni osjetila za kvalitet 
kao Nikola Polić (1890—1960). Jer Polić, kao i Wiesner, 
instinktivno uočava artističku stranu ali i sadržajnu, ljudsku, 
koju također osjeća kao drugu bitnu vrijednost djela. I on, 
osim toga, unosi u djelo svoj bohemski i dobroćudni duh pa 
naglašava nacionalnu notu kao puntar, i također lokalnu kao 
Tegionalist. Polić umije pisati ne samo o poeziji nego i o prozi 
(o muzici a da i ne govorimo), a ne izbjegava kojiput ni pole- 
mičko čarkanje. Ali dok je Wiesner u poetičkim pitanjima 


. dosljedni matoševac, parnasovac i simbolist, pa ne osjeća, čini 


se, afiniteta prema verslibristimd, Polić bitno shvaća slobodni 
stih te govori o njemu u feljtonima o Kamovu i A. B. Šimiću, 
U tome je glavna Polićeva prednost u usporedbi s Wiesnerom 
koji je suptilniji i poetičniji kritičar, osjećajući, osim toga, bo- 
lje regionalne finese. Ali Polić, bez sumnje, ima kritičko osje- 
tilo, i njegova knjižica kritika »Marginalia« (1921), u kojoj je 
sabran dio njegovih feljtona i kritika, približno ga predstavlja: 

Ali ni Nikola Polić nije se razvio u izrazitije ime u našoj kri- 
tici, kao što se do vidnije kritičkog stepena nije razvila većina 
beletrista što su, ponajviše usput, iz različitih razloga, pisali. 
kritike i prikaze. Iz ovog zagrebačkog kruga kritičara što. su 
se javili uoči rata vidne će rezultate dati između dva rata Tin 
Ujević, Mihovil Kombol, Antun Barac, Albert Haler, Ljubomir 
Maraković, ali i Ivo Andrić koji će se Mapa u dr ugom, 
beogradskom književnom krugu. 


VII 


Hrvatska književna kritika na početku stoljeća, ona između 


1895. i 1914. (kako periodizacija, silom prilika, hoće) premašila 
je ukusom i metodom skoro sasvim dotadanju našu kritiku, 
što je pretežno bila filološko-formalistička, moralizatorsko- 
-utilitaristička, suhoparna, knjiška. Doduše, ta se naša kritika, 
od ilirizma do vremena moderne, ipak tu i tamo bila počela 


orijentirati prema modernim metodama (J. Čedomil, D. Po-' 


liteo), ali je ostala nesigurna u ocjeni stvarne književne vri- 

jednosti, jer-su, prvo, književne vrijednosti bile često sumnjiva 
. Toba i, drugo, jer se tek u nas književnokritički počelo misliti 

i kritiku uvoditi u običajni život. Glavna tekovina te stare 

kritike jest (a ta tekovina poučna je i dunas) što 
- je težila, osobito zaslugom_V. Jagića, da objektivno, metodski 
pristupa književnoj pojavi, iako joj je osjetilo bilo nerazvijeno, 
nastajući u sjeni crkve i banskih dvorova, odakle se apsolu- 
tistički vladalo i širilo duh »mrtvila«. Naša nova kritika na 
početku stoljeća, ona od pojave Matoša i Nehajeva do pojave 
Krleže i A. B. Šimića, kako javljanjem generacija na prijelazu 
stoljeća (kojima valja pribrojiti i neke starije pisce), tako i 
nastupom generacija uoči drugog svjetskog rata, pokazala je 
da zna suditi djelo i izravnije osjetiti biće književnosti, što se 
javilo razvojem našeg društva uopće, političkog otpora i vanj- 
skih neposrednih utjecaja na našu kulturu posebno. 

Jedna:od glavnih osobina ovog razdoblja, a moglo bi se 
Teći ove faze u razvoju naše moderne: kritike, bez sumnje je 
njezin impresionistički karakter, vidan više: ili manje skoro 
u svakog kritičara. Taj impresionistički karakter ove kritike, 


/ 

čime se ona bitno razlikuje od dotadašnje kritike, ogleda se u 


izravnijem kritičarevu stavu prema osjetilnopojavnoj, sliko- 


vitoj, semantičnoj (analogno u slikarsku taktilnoj) osobitosti 
djela. Time je jasnije negoli dotad uočena estetska, čisto knji- 
ževna vrijednost djela, njegova poetska bit. Može se reći da. _ 
je naša kritika na prijelazu i na početku stoljeća rano 
impresionistička, jer ta kritika, oslobađajući se for-. 


malističko-filoloških shema i moralizatorsko-utilitavističkih | 


usmjeravanja koje su priječile djelu neposredniji pristup, sad 
se djelu približava, djelomično ga neposredno gleda a kat- 
kada i jasno vidi. Ona pak potonja kritika, što nekako raz- 
vojno slijedi iz ove, tj. visoko impresionistička kri- 
tika uoči i za vrijeme prvog svjetskog rata pa dijelom i po- 
slije, neposredno uočava djelo, lakše, bolje, slobodnije, nego 
prijašnja zna izravno da ga osjeti. Ali kao. osovina ove faze , 
naše kritike, od 1895. do 1914. traje Matoševo kritičko ime, 
već prvim nastupom vidovito i tako reći apsolutno moderno, 
veliko ime naše kritike, uz koje se javljaju, i opet drukčije 
rečeno, mnogobrojna imena, u početku.ona iz strujanja mo- 
derne (a i druga), i kasnije ona, uglavnom poznata iz sveske 
»Hrvatska mlada lirika« (i još neka iz toga doba toga kruga).: 
Iako je ova kritika s početka stoljeća: dojmovna, iako je tek 
više ili manje mutan, ili jasan neposredni utisak, često su- 
bjektivno lično obojen, a ta obojenost katkada poprima čak 
subjektivistički karakter, ipak je ova kritika umjela, bolje: 
nego dotadđanja, pokazati je li ili nije dobro neko djelo, jer. 
ga je kao svoj svijet, kao nepoznatu ljepotu sebi otkrivala i 
tako predavala javnosti što je bila, valja reći, žedna  neposred- 
nosti i »ljepote«. 

Druga je osobina ove kritike njezin interes za artističku 
stranu djela, za njegov izraz, za čisto književna sredstva, kao 
što su jezik i jezične vrednote, poetička i stilska virtuoznost. 
Istina, i stara filološko-formalistička kritika bavila se oko tih 
pitanja, ali ona, pod pritiskom moralističkog mišljenja, stra- 
načkih zahtjeva, crkve i idealizma, nije uspjela da o tim pi- 
tanjima živo i uvjerljivo progovori, da, naime, analizirajući 
jezik, stil i ostalo u isti mah takne i bitne osobine djela. Jer 
osjećajući slikovitost i melodičnost i (tad se govorilo) depou . 
djela, impresionistička je kritika morala zapaziti da se te i 

druge osobitosti književno ostvaruju jezičnim vrednotama i po 
književnim zakonima, te ih zato valja opipati. Iako je pak 
ova kritika ponajčešće feljtonski napisana, perom beletrista i 
pjesnika, ona je začudo djelo bolje tumačila od stare kritike 
koja je bila vođena metodskim redom i naslanjala se na naučni 
aparat. š 


A uočavajući artističku, stilsku, uopće našu književnu zao- 


stalost, ova je kritika, hoćeš-nećeš, često morala više paziti 
baš na izraz negoli.na idejnu stranu književnosti, pa je tako 
načelo Vart pour Vart često, svjesno ili nesvjesno, njezina li- 
nija vodilja. Ali bi bilo pogrešno zaključiti da je ta kritika 
zapravo riječ nekog, u francuskim onodobnom smislu, larpu- 
lartističkog pravca naše književnosti. Naprotiv, i ova je kritika, 
iako se bavi artističkim pitanjima i o djelu čak poetizira, ipak 
u službi nacije koja teži nacionalnoj slobodi, a zastupa etiku 
modernog čovjeka i njegovih potreba u običajnom i fanta- 
zijskom životu. 

Osjećajući književno djelo, njegovu slikovitost, artističku 
cjelovitost, zalažući se za slobodu književnosti i tražeći u knji- 
ževnosti nacionalne osobitosti, naša kritika, ovog razdoblja sluti 
katkada i filozofski značaj djela pa zato zna progovoriti o 
djelu kao o ljudskom činu kojim čovjek najbolje svoju bit 
očituje i otkriva. Dok je starija naša kritika htjela također o 
djelu kojiput i filozofirati, a ona je to radila polazeći a priori 
sa stanovišta idealističke filozofije, ova nova kritika ne pri- 
stupa djelu s gotovim filozofskim formulama nego tako reći 
slučajno i više instinktivno i doživljajno negoli analitički kuša 
filozofsko dobro dotičnog djela. A ti filozofski pogledi nisu 
bitne crte ove kritike jer njezin humanizam i njezina radost 
je u osjećaju čari umjetnosti, u osjećaju topline kolijevke iz 
koje je potekla i one tajnovite veze kojom je vezana za nacio- 
nalno jezgro. Ne bi valjalo zaboraviti da su artizam i spoznajni 
višekrug ove kritike obojeni karakterom nacionalnooslobodi- 
lačkog kretanja njezina vremena i da je i u tim osobitostima 


njezina prednost nad onom starijom kritikom koja je ponaj- ' 


češće vođena utilitarističko-stranačkim pozitivizmom: 


Iako dakle ova kritika, ponovo rečeno, neosporno, mnogo 
bolje od pređašnje prepoznaje djelo, iako ona može, kao u slu- 
čaju Matoša, karakterizirati djelo sugestivno i neobično živo, 

ili, kao što čini Nehajev, i ne samo on, provesti analizu djela 
a da ga ne smrtvi; ova kritika je ipak tek uvod u još dublju 
interpretaciju djela, u svestraniju sliku o njemu. Isto tako va- 
lja u vezi s tim reći da je ova kritika uglavnom srodna s onim 
kritičkim postupkom koji neki zovu vanjskom analizom i da 
tek osjeća potrebu za nutarnjom, filozofskom analizom koja, 
usput rečeno, može biti razvijena u književnoj sredini u kojoj 
je — kao osnovno — estetska, književna, artistička ocjena, 
vrednovanje kvaliteta izvan diskusije. Ova kritika kao etapa 
k nutarnjoj analizi, filozofskoj interpretaciji, strukturalnoj, 
totalnoj kritici prirodna je pojava u razvoju našeg saveunau 
kriticizma, 


Težnja za slobodnim iskazivanjem sadržajno-artističke vri- 
jednosti djela razvili su, konačno i u nas, istina na Šenoinu 
tragu, moderni feljtorali i stil literarnog eseja. U našoj knji- 
ževnosti od Matoša, do književnokritičkog razdoblja o kome je 
ovdje riječ, zapravo eseja nije bilo. Tek mlade generacije 
naučile su esejizirati, pisati slobodni i živi esej, kakav tu i 
tamo u starijih pisaca (u Kranjčevića, Tresića) tek nalazimo u 
prvim pokušajima. Od ovog doba običajno se feljton i esej jav- 
ljaju u našoj književnosti, potiskujući suhoparne rasprave i 
analize, dosadne članke i publicističke suhoparne tekstove. 
Moderni feljton i esej ovog doba, usprkos pretjerivanju i uno- 
šenju povišene osjećajnosti u tekst, kudikamo više kaže o djelu 
negoli tobožnje: »naučne« i »egzaktne« studije. 


Ali iako je tome tako, opet valja reći da se upravo iz kri- 
tičara ovoga doba, prvi put poslije Jagićevih početaka u de- 


.ceniju njegova »Književnika«, javljaju i naši prvi povjesničari 


književnosti. Iz matice ove kritike — pri čemu valja osobito 
naglasiti utjecaj pozitivnog i strogog rada Vatroslava Jagića 
— iz književnokritičkog previranja ovog doba nastali su Bran- 
ko Vodnik, Dragutin Prohaska, Mihovil Kombol i Antun Barac. 
Možda se baš iz ovog doba morao, konačno, javiti književno- 
historijski pozitivizam jer se tada, u kritici ovog doba, posebno 
isticao nacionalni duh u književnosti i dublje se povezivalo 
suvremenu književnost s književnim nasljeđem. Da, možda je 
to jedan od uvjeta razvoja naše književnohistorijske prakse 
koju je uspon nacionalne historiografije i nakladni rad knji- 
ževnog odjela Akademije, bez sumnje, uvelike odredio. 


SATE s “48 


Općenito rečeno; kritika ovog razdoblja doista je snažan, 
revolucionaran korak kojim se konačno zakoračilo iz staro- 
modnih kritičkih običaja i navada u nove, moderne koje su 
nas stale autentičnije približavati smislu i čaru djela. Razvi- 
jajući se u atmosferi nacionatnoslobodarskog previranja i kre- 
tanja a težeći modernosti, artizmu, ljepoti, ova kritika na po- 
četku stoljeća znala je progovoriti o našim i stranim knji- 
ževnim pojavama često vrlo živo pa se i danas na nju navra- 
.ćamo ne samo kao na kulturnohistorijsku građu nego i kao na 
tekst u kojem se ogledaju mislenost i estetski osjećaj vremena 
koji je u ponečem još sličan današnjem. Ova kritika jednim 
tokom teži objektivnoj metodi (čime nasljeđuje pređašnju) 
ali u cilju da neposredno obuhvati djelo, a drugim tokom, 
mnogo širim i često hirovitim, posebno strasnim i katkada 
subjektivističkim, očituje se subjektivno, kao subjektivna kri- 
tika, beletrističko-esejistički tekst, feljton, poetičan esej. Po- 


najviše kao impresionistička, uvijek slobodarska, često inti- ' 


mistički raspoložena, kritika ovog doba izvukla je književno 
suđenje iz ruku staromodnih i ukočenih kritičara, moraliza- 
tora, strančara i popova, iz ruku klera i činovnika, te ga vra- 
tila opet u kompetenciju. slobodoljubiva pisca kakvi su bili 
Vrdz, Šenoa, Starčević, Naučivši mnogo bolje prosuđivati i li- 
Tiku i roman i dramu i književnu povijest, očitovavši. ndime 


svoj kritički esprit i virtuoznost kao u svom vrhuncu, Matoš,. 


pokazavši da se umije i objektivnom metodom, služiti kako je 
činio Nehajev, ali i da se superiorno snađe i na području knji- 


' ževne baštine u licu Branka Vodnika, književna kritika ovoga . 


doba, s ta tri svoja neosporna dostignuća i začetnika triju 
glavnih naših novih kritičkih mogućnosti, postala je značaj- 
nom komponentom naše književnosti. 


ŠIME VUČETIĆ 

MILUTIN CIHLAR NEHAJEV 





JANKO LESKOVAR 


Od tri Taineove komponente, koje za rezultantu sastavlja- 
ju dušu umjetnikovu, bit će.da je za oznaku umjetnikova mje- 
sta u suvremenom društvu najvažniji dojam milieua, tj. ono 
što umjetnik ima zajedničko s misaonim pokretima svoga vre- 
mena. Promatranje ovo, preneseno u prošlost, rastumačit će 
nam jasno faze ideja i čuvstva u samom umjetničkom tempe- 
ramentu. Kant, tvorac filozofije, koja se završuje s »ignora- 
. mus« i s uvjerenjem o granicama, postavljenim umu, suvre- 
menik je Goethea i »Fausta« — tragedije nemoći spoznaje i 
rezignatorne utjehe rada. 


U naše doba ima to promatranje još mnogo veću važnost. 
Ono će nam pokazati pjesnika usred ideja koje pokreću zad- 
njim vijekom, objasnit će nam koliko se one njega doimlju i 
kako se odrazuju u njemu. Te ideje tvore ono što možemo pono- 
sno nazvati renaissancom vijeka — renaissancom koja je po- 
čela vjerom u znanost i gospodstvo uma, a nastavila se kome- 
. šanjem na svim stranama napretka. Vijek koji je počeo s tim 
što je u filozofiji naslijedio baštinu Helvetiusa i drugova, a u 
socijalnom životu veliku revoluciju, neće ni sa svojim završet- 
kom dočekati konac nereda ideja i tendencija. Ali — bilo kako 
bilo — on je za duge tmine sredovječnih skolastičkih i crkve- 
nih ideala postavio temelje novoj renaissanci misli, makar se u 






ona sama morati da stvori novi, u skladu sa svim onim što smo 
doznali kroz decenije mučnoga rada znanosti i propatili kroz 
stoljeća nedostatnih uvjerenja. 

j Ono što filozof izrazuje matematičkim e i misao- 
nim sumnjama umjetnik ćuti, osjeća. Makar intuitivno, u da- 
mašnje doba, mora da u njegovoj umjetnosti bude izraženo ono 

njoj neće preporoditi nikakav stari nazor u životu, nego će  - 





što se zovu »ideje novoga vijeka« ili, kako je još zgodnije re- 
kao Brandes, »ideje inteligentne Europe«. Tek onda je on mo- 
deran pisac — moderan po tom jer ga muči i uznemiruje ono 
isto što uznemiruje Fausta naše dobe u ovim danima kušnje, 
koja nijednom idolu ne da počinka, nijednoj nedokazanoj tvr- 
dnji opstanka — makar da je i sama tek začela graditi trudnu 
zgradu svojih snažnijih tečevina. 

Izražaj olovnih sumnja — ta kušnja leži na svim duhovi- 


ma suvremenosti. I samo onaj umjetnik zaslužuje ime i mjesto , 


u modernoj umjetnosti ikoji je osjeća i izrazuje. 
U našoj literaturi — uz Đalskoga — to mjesto ima moguće 
jedini Janko Leskovar. ; 


Ako renaissanca ima svog junaka u »Hamletu« prijelaz u 
u 19. vijek svoga u »Faustu« — to je i čitava zadnja epoha na- 
šega vremena producirala knjigu u kojoj se tipnim crtama 
zrcale sve duševne faze druge polovice našega stoljeća. Ta je 
knjiga »Inferno« Augusta Strindberga — ne roman, nego ure- 


đeni izvaci iz njegova dnevnika od god. 1895. do 1898. Dakle ' 


— za naše doba osobito karakteristično — djelo autobiogra- 
fično. 

Može i biti: cijeli je Strindbergov Šivi tipičan za naše 
doba. 

Na početku »Inferna« — (u novembru 1894) Strindberg pra- 
ti svoju ženu na kolodvor — da je zauvijek otprati od sebe. 
Bračni život čini mu se odviše sićušan, kao i njegov (uspjesima 
okrunjeni) literaran rad — on hoće da svom životu poda neki 
viši cilj, da ga posveti nekom višem idealu — znanosti. Baca 
se na kemiju i — revolucionaran tu kao i na polju literature 
— radi da dokaže kako se današnja kemija osniva na krivoj 
pretpostavci o elementima koji su u istinu sastavljena tjelesa. 
Muči ga samoća, grize savjest i siromaštvo; no on ipak ustraje 
oimnapokon mu uspije da konstruira formulu sumpora i dokaz 
da je to elementom smatrano tijelo faktično sastavljeno od još 
jjednostavnijih.: U tom — otiču mu sake: si: otrovan 
. mora da potraži bolnicu. 

Za tih dana rađa se u njem nešto čudna. Mučen nepresta- 
nim bolima, nestašicom novaca, ostavljen od svih i zaboravljen 
u jadnoj bolnici, usred gadnih bolesnika (on, za koga zna čitav 
. Pariz, a i drame su se njegove glumile u prvim pariškim kaza- 

lištima, a članci štampali u prvim žurnalima), u svom nezado- 
voljstvu i nevolji stane osjećati kako ga svim tim što trpi kazne 
»nevidljive moći« za njegov prošli život (Strindberg je jedan 
od najbjesnijih, gotovo prkosnih pobornika »slobode ea 

= Norveškoj) i za zadnji »grijeh« — protiv žene. 

»Nevidljiva ruka« naslov je već prvom poglavlju. 

. Usporedo s napretkom u svom znanstvenom studiju javlja 
se u Strindberga neka vrsta misticizma. Dok sve dublje zavi- 
ruje u znanost, opaža nedostatke i nesavršenosti znanosti — i 
piše knjigu »Sylva Sylvarum« s primjerima o »velikom ne- 
redu i beskonačnom savezu« u prirodi. Neka čudna konsek- 
vencija, koja ga svaki dan daruje novim bolima, još više prido- 


> nositese u njem rađaju sumnje nije li fantomu Em 


ženu i svoj život. k 
U času očajanja kuša se ubiti otrovnim parama; ne uspije. 


4 Ion dalje putuje po svom »paklu«. Množina čudnovatih zgoda 


(on pod spomenikom kemičara Orfile nalazi dva papirića s 
brojevima, Eg mu otkrivaju kemijsku formulu zlata), vora 


. gerom« jab poznatog amerikanskog doktora, parkesleći no- 
ve boli — sve ga to oslabi i tjera u misticizam. Nezdrav, poru-, 
Šen, izmoren stvara on sam meki čudni doticaj među sobom. i 
»nevidljivim moćima« i neku vrstu religioznog pouzdanja u 
tu ruku, koja kazni i upravlja njegovim životom. 

Prvi elementi vjerskog čuvstva već se rađaju u njem. On 
sei miri sa svojom ženom i polazi k svom djetetu, djevojčici 
od dvije godine. U njegovu »paklu« to je »Beatrice«. A tu se i 
= do kraja izvrši prijelom u njegovu životu: on se upoznaje s 
velikim sjevernim mistikom prošlosti, sa Swedenborgom. U 
njegovim djelima nalazi on odraz čitavog svog života i svih 
 Svojih muka; tajne moći nisu za nij već riječi — on.vjeruje u 
njih i tumači po njima sve svoje nevolje. Sve mu se to pri- 
viđa kaznom ne samo za grijehe počinjene u ovom životu nego 
i za sve ono što je zgriješio u svojoj prvašnjoj egzistenciji. 
I— pošto i njegovu okolinu muči njegova prisutnost — on kre- 
, će na sjever, u Lund, da tu čini »pokoru i pokajanje«.. | 

Svaki je misticizam početak vjere (Hegel, Mickiewiecz). - 
Strindberg, usred sumnja, s istim, makar otupljelim i bolnim 

prkosom; kojim je na početku gole grudi nudio udarcu »nevi- 
dljive ruke«, piše poglavlje »Kamo idemo?« 

Idemo k vjeri — to je njegov odgovor. Pa makar da se ne 
može oteti prošlosti, makar da ga asketska pojava Kristova 
odbija, makar i u tom vidi »sprdnju bogova« — on se vraća 
»vjeri svojih otaca«. A svoj život zove »znakom i uputom«, za 
ljude — i kaznom za grijeh: na početku »Inferna« naštampan 
je satanistički misterij »De creatione et sententia vera mundi« 
s antiteističkom tendencijom i slavljenjem Lucifera.. 

Je li to mir, taj vjerski dan, kojim se završava knjiga? Ne 
— Strindberg ni sam ne vjeruje u to — to je prije oslabljenje 
i nemoć. On je duša više umjetnička nego filozofska — za to je 


ito povjeravanje vjeri samo negativno: iza regelija pouzda- 


nja prejako razočaranje i nemoć. 
Duševne faze Strindbergove u toj knjizi tipne su i analo- 
gne svemu što smo proživjeli u zadnjim decenijima. 
“Iza prvih sumnja Darwinizam iz temelja obara kršćansko- 
-lajbnicovsku teoriju o uredbi svijeta. Čovjek koji je tako u 
jedan mah skinuo zastor sa sfinge, stvorenja ponadao se i pre- 
naglio. Htjeli smo iz znanosti, koja nam je otkrivala te hladne 
činjenice, izvesti religiju čovjekove veličine. Prva generacija 
nalazila je uživanje u otkrivenoj nemilosnoj snazi .prirode: 
Schopenhauerov pesimizam spojio se sa samoubojnim užasom 
»struggle for life«. 

Plodovi bili su veliki: u filozofiji je ta nauka rodila epigone 
šopenhauerizma, a za mjima okrutni moral Stirnera i Nietz- 
schea. 

U literaturi — kritik Taine piše izreku: »Krepost i dobrota 
"produkti su kao galica i slador«; i aplikacijom Darwina na 
organski razvitak društva i književnosti dolazi do veličajne 


svoje teorije »milieua«. Ruši bajku u božanski izvor poezije ' 


i gotovo matematičko-psihološkom analizom sazdaje novu es- 


tetiku. Uporedo s njim ide naturalizam: Zola postavlja za mot- . 


to svom ciklusu nesmiljenu spomenutu Taineovu izreku, Bal- 
zac govori o »documentas humains«,. Flaubert vidi u ljudima 
jednostavno objekte opisivanja. Svima je zajednička jedna crta: 
uživanje u objektu. 

To isto uživanje rodilo: je neslućeni napredak. takozvanih 
realnih znanosti. 

Ali sa svim tim nije bila zadovoljna druga generacija. Ona 
je na mjesto stare religije htjela postaviti novu, religiju čo- 
vjeka. A kad je, istraživajući tajne prirode, naišla na nešto 
pred čim je valjalo dulje postojati, ozlovoljela se. Slabići i 
neustrpljivci napisaše »ignoramus et ignorabimus« — i odvra- 
tiše se od svog prvašnjeg ideala. Entuzijaste izgubiše zanos 
— i vratiše se natrag. Očito je Lucifer, zvijezda svjetlosti, pos- 
tao Mefistofelom. Rodila se reakcija — povratak prijašnjim 
idealima. Brunetičre, literata, iza posjeta u Vatikanu izdaje pa- 
rolu o bankrotu znanosti. Za njim je ponavljaju i drugi. Tol- 
stoj se diže opet sa smjesom Schopenhauera, kršćanske askeze 
i komodnih lajbinicovskih teorija — i pripovijeda novu reli- 
giju, kojoj sam ne priznaje veličine. 

U literaturi — nezadovoljstvo s faktima. Najprije psiholo- 
giziranje Bourgetovo, onda — simbolizam i dekadansa. Bez 
uporišta, traži se utočište u časovitoj dispoziciji, u igri svjetla 
i riječi Literatura postaje lirikom, lirika glazbom, glazba gubi 
melodiju i dobiva »Stimmung«. Subjekt stavlja se na mjesto 
objekta. Na svim linijama impresionizam i neodređeni porivi. 

Shvatljiva, konsekventna dispozicija indispozicije. 


Sve što je Leskovar do danas napisao matisnuto je tek na 
par stotina stranica. Još više — njegovi plodovi (»Misao na 
vječnost«, »Katastrofa«, »Poslije nesreće«, »Jesenski cvijeci«, 
»Propali dvori« i »Sjene ljubavi«) tek su varijacije ne na je- 
dnu temu nego na jednu duševnu dispoziciju — znak jednovi- 
tog i dubokog duševnog života piščeva. 

On nije pjesnik ljepote. Njegova ljepota tek je nešto dru- 

gotno, popunjujuće. Nismo uzalud proživjeli dvadeset vjekova 
kršćanstva i religiozne askeze; to je sve pred nas stavilo pre- 
gradu (koja se očitovala i u filozofiji: Schopenhauer, Nietz- 
sche) i odaljilo nas helenskom kultu ljepote. Kad smo postali 
svjesni instinkta — naša ljepota prestala je biti primarna: ubili 
smo Veneru i Pana. 
. Djela Leskovara nisu i ne mogu da budu izražaj boli lje- 
pote — ona su u suštini svojoj izražaj boli misli — i ljepota 
je njihova slabo poganska. "To je moderna ljepota: — uživanje 
u svemu što se iz grubosti svagdašnjosti diže do carstva neo- 
predijeljene igre misli i čuvstva. 

Leskovar je pisac jedinstven i subjektivan. Još više: 
razvoj njegov tako je daleko od neposrednog dojma života, 
te je tek u malo važnim sitnicama otkrio što ga se od našeg 
života doimalo do sada. On je sam junak svojih pripovijesti. 
Pa ako su ta lica — da upotrijebim tu nemilu mi riječ — rea- 
listična, to je samo zato jer u njegovoj duši imaju mjesta svi 
ti snažni, iako subjektivni porivi. On to i sam kaže: 

»...njega, koji je tek napisao nekoliko stranici — i rad 
njih se uzrujavao — svaki put proživljujući pravi pravcati ži- 
vot. A taj sugerirani život donosio mu više užitka — noi na- 
pora, nego: život što ga je u istinu proživljavao.« 

Kakav je vanjski život Leskovarov — ne znam. On doduše 
veli u »Jesenskim cvijecima«: »Ah — vi ste me sigurno pomi- 


šljali kašljucava slabića, nepostriženih kosa, upalijeh prsa, 


S nešto malo života u ugaslim očima!« — no takvo se baš lice 
i nehotice nadaje, dok se u svim njegovim djelima otkriva 
duša ranjena i nemirna. Tri pripovijesti, izrazite u toku nje- 
gova razvoja, kao rezultati njegovog života, završuju se do 
kraja neskladnim akordom. 

U pripovijesti »Misao na vječnost« učitelj Đuro Martić gle- 
da zvijezde i svemir, pa mu dolazi — »misao na vječnost«. — 
On zna da ni jedan dan, ni jedan čas nije izgubljen, da ne može 
biti zaboravljen: sve se to iza jedan, dva, sto, tisuću, milijun 
*“ časova, dana i godina, vidi na drugoj zvijezdi, sve Jeti svemi- 


rom, sve živi, živi uvijek. I jedan dan iz njegova života, jedan, 


strašni dan, živjet će tako uvijek: onaj, kad je gledao jedmu 
ženu, grešnicu, kojoj nije razumio ljubavi, mrtvu, razmrskana 
čela... I kad sušičavi bolesni školnik misli na učiteljicu iz 
bližnjega sela, koja mu se stala činiti bližom od drugih ljudi, 
njega opet hvata strašna ona misao da nije moguće u sada- 


šnjosti utopiti prošlost — i on na Božić zapjeva: »Halelujal«: 


u seoskoj crkvi. 

»Đuro je, Martić poludio« — tim se riječima završava pri- 
povijest. Misao na vječnost boli i nemogućnost upokojenja — 
to se vraća u svim Leskovarovim djelima. Pa ne samo dok 
gleda svemir i prirodu — u samom svagdašnjem životu, u obič- 
* nosti sela, — svuda isto — vječito i bolno razočaranje. 

U »Poslije nesreće« Ivan Ivanović, pored svih pokušaja da 
nađe mir i započne novi život, ne može dalje. Prevarila ga 

žena, srušila mu sreću, pa je uz filozofske, pesimistične, rezig- 
nirane izreke knjiga Schopenhauerovih, sve svodeći na grubu 
i »glupu« volju prirode, kojoj je žrtvom pala njegova žena, 
mislio, dotrajati svoj život. On i žena, raskajana i bolna greš- 
nica, žive kao dvije sjene, dva groba; tek onu noć kad njihovo 
dijete (a on i jedva vjeruje da je njegovo) umire, dolazi Ivano- 
vić »poslije nesreće« prvi puta u.ložnicu svoje žene. Tu se odi- 


.grava tiha, užasna tragedija: kad već oboje u smilovanju za 


smrt maloga bokčeta nađu nešto što ih je složilo i smirilo iza 
duge i mrtve hladnoće — u Ivanovića javlja se opet jad na 
ženu, što mu je ona prekinula život i što je samo njegovo div+ 
no negdašnje uživanje ljubavi unijelo u njegov život ta sitna; 


* užasna slova filozofskih knjiga i — on je oturne od sebe i is- 


tura napolje, na hladan i taman hodnik. I gle! — on ispod go- 
mile svih knjiga, iz najdonjeg ormara vadi davno zaboravljeni 
misal (on je radi Ane, žene svoje svukao crnu halju) i nad: 
odrom mrtvoga Ivice pjeva uznositi, moćni psalam kao nekad, 
dok je nesmućen, uz tamjan stajao pod širokim svodovima 
crkve... A dotle se njegova žena smrzava u pustom hod- 
niku... le 

“Očito je, Leskovaru se bar za časak pričinilo, da je rješenje 
svega u religioznom miru. I kao što njegov Ivanović, preko 
svih tih knjiga, preko bezbrojnih njemačkih izdanja filozofa od 
Lasalla do Hartmanna, gazeći: visoko drži svoj misal i pjeva, 
dok lijepa njegova žena dršće pred njegovim vratima — tako 
je i Leskovar, bar za časak pokušao da odrine sve .vanaje i 
nađe mir. 

Pa ako i nije našao toga mira — možda ga je to ipak bliže 
privelo k životu. I dok u »Poslije nesreće« sama ljepota žene 
Ivanovićeve, sama bijela put njenih grudi unosi u njegov ži- 
vot sav jad — u »Jesenskim cvijecima« ta je ljepota čista, 
djevičanska, mila. I sam se junak ove »novelete« boji da k 
sebi privije Olgu, netaktnutu ovu djevicu — jer on je već ži- 
vio, već uživao obiteljsku sreću, jer već nije svoj: drži ga uspo- 
mena na prvu ženu, na mrtvu djecu. I on — »iz krajeva vje- 
čne šutnje« — ne može da zađe u život. Opet isto: ni u ljubavi, 
u mirnoj ovoj ljubavi s tihom, vedrom djevicom, nema sreće,, 
nema pokoja: uvijek' traženje, pitanje, bježanje od života... 
I Imrović bježi od svoje mile... i 

Ipak — cijelu pripovijest provejava već život. U prve tri 
pripovijesti Leskovar riše tmuran, monoton okoliš, život trom; 
u »Jesenskim cvijecima« sine već sunce, pa i sama je ova lju- 
bav nešto novo, i ako u njoj »bijaše nešto tugaljivo«... Makar 
iza toga Imrovića ubijaju misli, ipak je bar na časak, bar jedan 
dan ljubio i uživao. A kasnije — on bježi. 

To je treća faza u radu Leskovarovu. »Ljubav tugaljiva«, 
ali ne više užasna, uništujuća kao prije. 

Po subjektivnosti ide amo zadnja pripovijest »Sjene lju- 
bavi«. Problem je nalik dilemi Imrovićevoj: Marcel Bušinski, 
pošto je već živio i gotovo se umorio, pošto je već kušao lju- 
bavi, pošto je »padao i digao se opet«, hoće da se privije uz ne- 
taknutu Ljerku. A tu — u prilici Helene, bujne žene, što se 
rascvala iz djevice jedne prošle njegove ljubavi — vraća se 
prošlost. I Bušinski, ne mogući se oteti Heleni, gubi Ljerku... 
Pripovijest već je samo svjetlo i kao zadnja od dosadašnjih 
Leskovarovih radova, baš po tom karakteristična. Ako i nje- 
gov junak, subjekt, ostaje jednako sumoran i nevoljan, objekt 
se vedri. , ' so 

Samo u dvije pripovijesti (»Katastrofa« i »Propali dvori«) 
dotiče se Leskovar objekta, svijeta izvan sebe, u .»Propalim 
dvorima« dapače i našega svijeta. 

U prvoj (ulomak iz pripovijesti: »Bez nade, bez utjehe«) 
učitelja Frana Ljubića ubija najgadnija i najopćenitija tra- 
gika života: tragika kore hljeba. I on i žena i djeca — sve to 
treba da jede! A kruh je tako skup! I samo zasluživanje toga 
kruha, sama služba ubija Ljubića: on je otupio za sve — i na- 
pokon postaje mašina kojoj je silna briga oko svagdašnjih po- 
treba ubila svaki osjećaj... A kraj? Djeca njegova gledaju 
mlazove krvi što se iz drhtavih, slabih grudi izmučenog uči- 
telja lijevaju po jastuku i podu... a 

Po čitavoj sumornosti, pregaranju života, bolnom umiranju 
pripovijest odgovara potpuno kronološkom mjestu među rado- 
vima Leskovarovim. Onda je oh još bio sasma stran životu, 
dok još ni časak njegovi junaci ne mogu da oćute radost života 
i sunce vedroga neba. dai 

U »Propalim dvorima« nije već tako. Tu Pavao Petrović 
već hoće ida radi i da živi; no on također ne može da nađe 
sreću. Leskovar hvata se života; no i tu nalazi sam nesklad. 

On opaža tu onaj silni i nepremostivi jaz staleških zapreka, 
koje se javljaju i u samoj velikoj ljubavi djevice Ljudmile i 
Pavla Petrovića. Svagdje ta razlika među bijelim, visokim, 
otmjenim svijetom i nizkim ljudima novca i svagdašnjosti. Ta ' 
razlika rastavila je Mariju Bratićku od njezina zaručnika, ta 
ista razlika ne da do sreće ni Ljudmili ni Pavlu, dok oni mora 
da se rastave, a Pavao ostatak života dotraje u nezadovoljstvu, 
ne shvaćajući oca seljaka. Kriva je misao da svršetak »Propa- 
lih dvora« nije logična konsekvencija pripovijesti. Baš to je 
ma njoj specijalno »leskovarsko«, to što razlike krvi, nešto. što 


= je izvan naše moći, i u samom životu muti harmoniju. 


To je njegova temeljna nota. Duševna dispozicija, koja je 
bliže rezignaciji nego očaju (Leskovar je zreo umjetnik), uvje- 


“ renje o nemogućnosti užitka i upokojenja. Živi izraz nesređene 


i polomljene kulture u kojoj živimo. Odviše znamo a da bismo 
mogli od prošlosti primiti nepomućenu baštinu religije; a ipak 
smo atavizmom askeze i židovskog teizma matrunjeni tako da 


proklinjemo znanost. Hlepimo za srećom, mada smo uvjereni . 
“da je nije moguće naći u našim dosadašnjim idealima. Iz toga 


— svesilna, velika čežnja za čovjekom bez misli, za religijom 
prirode, za nepomućenim, prostim, naravnim užitcima Rous- 


. seauovog. čovjeka. Krivo se današnja dispozicija poređuje dis- 


poziciji romantike prošloga vijeka: U njoj bila je zdrava, ako 
i raspuštena i prenapeta težnja za životom prirođe. Danas je 


ta težnja u toj formi nemoguća: otkad smo si utuvili svijest o ' 


gvemoćnoj volji prirode i instinkta, nosimo sami u sebi nez- 


dravu klicu oduravanja prema prirodi i baštinu »Paulizma«. 


I onda: na jednoj strani kukavno zatajivanje samoga sebe 
i polovično vraćanje religiji (Tolstoj); na drugoj težnja da uži- 
vanje nađeš bilo u čem: simboliste traže nijansu. Baudelaire 
ljubi oblake. Ili — hoće da se vrate k poganstvu; ali kao 
što D'Annunzijeva »Gioconda« ima dušu »Ubermenscha«, kao 
što »Certain« Przybyszewskoga postoje žrtva instinkta — hoti- 
mice! — tako i čitav neohelenizam nikad se neće potpuno uži- 
viti u prirodni ideal helenske Afrodite. , 

Sama se naša filozofija baca iz čiste metafizike na život 
(Comte, Nietzsche) i traži novi moral. Svagdje kontrasti.. A 
budućnost? : 

Budućnost možda pripada Goetheovu čovjeku. Panteisti- 


čki mir s helenskom plastikom. Ali — trebat će da Kiieo če- 
kamo na te nove ljude. 


Kakav je Leskovar čovjek? 


U prvoj btipaviješti to je Martić — bolestan mislilac. Mi- 
sao ga tjera po svemiru — misao uznemiruje u životu. Osjećaj 
slabosti, bol prošloga, nevjerovanje budućemu. Ova je dispo- 
zicija kod njega tek skicirana (za karakteristiku dosta joj je 
napokon i nezadovoljstvo s teorijom Herbartovaca), ona je više 
osjećajna nego filozofska; ali preplet života misli izveden je 
kod njega tako savršenom umjetnošću koje Leskovar | nije do- 
stigao ni u kojoj od svojih kasnijih pripovijesti. Misao na vječt 
nost, koju ne može ništa da satre — i gapomena na onaj Stra- 
šni dan: sve to je život duše. 

Život duše do kraja ubijen vanjskim životom to je idea 
-— obitelj — briga za svagdanji kruh uništila sve i ostavila 
Leskovarova pripovijest. Tu je njegov junak, u kom je život 
jedino mahinalni odnošaj službenih dužnosti. Bez misli, bez 
čuvstava — Fran je Ljubić rob, besvjesni ubojica svog vlasti- 
tog života. Kako je Leskovar i tu još daleko od našeg života. 
Svaki drugi naš pisac: (pogledajte Đalskoga: »U noći«, »Žrtva«) 
izvrgao bi svoju pripovijest u socijalnu i učinio od nje bro- 
šuru na pola političku. On je ostao u uskoj karakterističnoj 


međi učiteljskog doma i njegove porodice. Tu je wenjski život, - 


potreba kruha — ubio dušu. 


Možda bi bolje bilo reći: ubio svježinu duše. Jer Leskova- - 


rov junak u »Poslije nesreće«, kojega držim najjasnijim i naj- 
dubljim tipom u njegovu dosadašnjem radu, a možda i u čita- 
voj našoj knjizi — junak taj nosi u sebi duboku bol jedino zato 
što je u njemu zamro onaj primarni, svježi, prirodni osjećaj 
života. Religija braka, spolnoga, vedroga života sa ženom, tu 
religiju najsnažniju i najljepšu — nije moglo ništa da zamije- 
ni: sve knjige napunile su ga jedino kvijetizmom i hladnoćom 
— i onim drugotnim, užasnim osjećajem nemoći .pred priro- 
dom i: neprijateljstvom prema prirodi. 

Tu je ono što ubija tu prvotnu, prirodnu svježinu — priroda 
sama. Pitanje je postavljeno jednako kao u Đalskoga (Janko 
Borislavić). Ali — regionu, ako je i pripovijest završio poput 

Đalskoga, sagradio ju je na snažnijim premisama. Junak Đal- 


* skoga čovjek je uman, kojemu je instinkt iz početka poznat 


i odvratan, a žeđa za znajem prvotni osjećaj u duši. Da je Les- 
kovar ovako postavio svoju temu, iznevjerio bi se samomu 
gebi. Njegov nam je junak mnogo bliži on je čovjek s čitavom 
žeđom životne radosti — a ona slova koja mu ubijaju život 
tek su posljedica te žeđe. Bol Borislavićeva Bol je, recimo, sve- 
čenika koji osjeća slabost pred instinktom; bol Ivanovićeva bol 
je čovjeka koji u njemu više ne može da nađe ono što je nala- 
zio prije, dok nije bilo »nesreće«, dok nisu u njegov život uni- 
šla hladna slova filozofa. 

Leskovarov junak završava jednako kao i junak Đalskoga: 
uspomenom na religiju. No u kasnijim stvarima u duši nje- 
gova junaka nije religija ni izdaleka temeljna nota. I sve što 
je Leskovar kasnije napisao ne diže se do one visine (bolje bi 
bilo reći: do dubljine), kojom je zahvaćena tragika Ivanovićeva, * 
svi su njegovi kasniji junaci više-manje skicirani. 

Tu je Imrović, sanjar, zastupnik misticizma u Leskovaro- 
voj duši. Interesantne su neke riječi koje mu Leskovar meće 
ii usta: 

»Vidi se to jasno na čitavu gospodarstvu njegovu; siti 
samo trag svagdašnje, neprestane, sumorne borbe, nigdje da bi 
se kuće uvile u milu dražesnu spokojnost.:- Nikakve poezije oka 
tih domova teške borbe i stradanja — tek ako je koje dje- 
vojče zasađilo koji grmečak karanfila i mažurana gdje međ 
jetkim lukom u kakvu kutiću neukusna vrta«. 

Ili, dok govori o sanjama svoga junaka: 

»No pročitavši još jednom članak o telepatičnim pojavama, 
gdje se nagađa neće li se moći ova tajna sila jednom da uhvati 
poput elektriciteta i magnetizma, prođe me volja da se javim 
tim ljudima koji čekaju valjda na kakve Galvanijeve žablje 
krake ili čizme kakva Magnesa, da im otkrije tu tajnu«. 

Nije li to ona Baudelaireova ljubav oblaka? 


Petrović u »Propalim dvorima« provo je poaivan prema 
Bušinski — figura kola je tioglu biti najsubjektivnija da nije 
tek skicirana. Pa ako i ima u pripovijesti stranica koje su ka- 
rakteristične za Leskovara (njegova direktna ispovijest polo- 
vične duševne dispozicije, o kojoj sam govorio — pristajanje 

uz teoriju »LPart pour Vart«, pa onda ton kojim je oslikana 


čitava figura) — ipak Marcel Bušinski ne ćuti duboko Lesko- 


varsku tragiku; a sama njegova ljubav prema Ljerki i kasnije 
prema Heleni više je psihološka studija nego sretno odabrani 
kontrasti kao pendant dvim stranama u duši Marcela Bušin- 
skoga. ' 

Karakteristično je da se u tim zadnjim pripovijestima imno- 
go više nad junaka diže — žena. U prvim — Leskovarova je 
žena tek daleko u zaleđu, u sjeni: u prvoj pripovijesti tek u 
uspomeni. f Y K 

Čime počinje žena u Leskovara? 3 

Istom onom polovičnom dispozicijom: U prvoj — to je od- 
bijane grešnica, koja se hvata hica; u drugoj — žena ubita 
životom: prvi drug sušičavog, ubitog učitelja. Tek u »Poslije 


nesreće« sastajemo se s.izdjelanom, izrađenom ženom — Anom _ 


Ivanovićevom. »Čuvstvo bjeline s mrljama« — živi i doslovni 
izraz one iste polovične dispozicije — kod nje je temeljno. 
Nemoćna, ledena leži u hladnom hodniku, bez nade u budu- 
čnost, koju je razorio njezin grijeh. Religiozna pokajnica.i u 
isti mah još uvijek žena, ona je kvijetizam Ivanovićev izva- 
dila ne iz filozofije, nego iz religiozne rezignacije i osjećanja 
vlastite krivnje. , Bg. 
Ali disharmonija, oštri jaz između nje i muža, ne vraća 
se više u kasnijim Leskovarovim radovima u toj formi. Oho vra- 
ćanje ik životu, koje se naslućuje iz epiloga »Poslije nesreće«, 
iz psalma Ivanovićeva — personificira se u kasnijim Lesko- 
varovim pripovijestima u — ženi. hk 
Iz filozofskoga očaja i polovične, Tastrgane duševne dispo- 
«zicije može da izađe dvoje: rezignatorni mir i traženje užitka 
u sitnom, običnom životu (to je smisao »Fausta«) — ili pak 
prkosna, divlja i sverazorna sila prezira i autosarkazma (to 
je smisao »Manfreda«). Slavenskoj naturi bliža je Gretchen; i 
Leskovarovo vraćanje k životu očituje se u Gretchenskim žen- 
skim dušama njegovih zadnjih pripovijesti. To je odraz onog 
preporoda idealizma o kom govori Brunetičre. kae Kg 
U Olgi (iz »Jesenskih cvijetaka«) ta duša prodire: iz onog 
iščekivanja života, iz one mlade, vedre i nagle ljubavi za 

= rističnije za njega. 





Imrovića. Ali pravi izraz tomu tek je Ljudmila Borkovićeva 
iz »Propalih dvora« — najdublje i najsuptilnije žensko lice u 
Leskovara. : 

»Čuvstvo bjeline s mrljama« ni ovdje nije izginulo. Lijud- 


= mila ljubi Petrovića — bez nade da bi mogla biti njegova. Ta 


ljubav unosi u njen mladi i tihi život nešto hladna i oštra; ali 
to je pravo zaleđe čitavoj njenoj prikazi: aristokratska, neta- 
knuta i bijedna ta djevica ukazuje se ona u pravom Leskovar- 
skom svjetlu. A karakteristična je i sva nemoć kojom se ona 
podaje sudbini. | 

Ali — Leskovar nije ni tu zašao u prozu. Njegova Ljudmila 
— ako je i tipična za Gretchenski karakter njegovih zadnjih 
žena — nije ipak izgubila one primarne, vedre čežnje za ži- 
votom. U isti mah dok se u nje javlja nada u život — dok pod 
njenim prozorom u mraku bludi njen ljubavnik — nešto kapne 
u njene gole grudi: osjećaj da je — žena. | 

To isto ne bih mogao reći o zadnjoj Leskovarovoj ženi — 
Ljerki Tavernićevoj. Ona je u ideji postavljena više visoko 
— i zato je u izradbi ostalo nešto nedovršeno, možda i presvi- 
jetlo. To je već potpuna Gretchen — iz prvih stranica »Fau- 
sta«. Netaknutost, potencirana do maksimuma, personificirana 
je u toj djevojci iz samostana. A. to djetinsko, blago njenog 
temperamenta postavljeno u svjetlo, bilo je očito tempera- 
mentu Leskovarovu odviše daleko i nepristupno; — i njegova 
Ljerka ostala je i u pripovjesti jednako daleko životu kaoiu 
fantaziji piščevoj. ' . : 

Ipak nije nijedno žensko lice njegovih pripovijesti karakte- 


Umjetnik Leskovar živ mi je dokaz kako je piscu teško i 
bezuspješno dijeliti umjetnika od mislioca. ' 

Njegova prva lica nemaju tendenciju plastike; da je slikar 
— on bi ih očito predočivao grafički. Kasnije, analogno s nje- 
govim vraćanjem u život, ona prelaze u plastiku (Ljudmila), 
dapače u plein-air (Ljerka). Usporedo s tim ide i ton mjegove 
okolice: — treba samo da se usporedi zaleđe jeseni u »Poslije . 
nesreće« s proljećem u »Propalim dvorima« i svjetlom u »Sje- 
nama ljubavi«. 

Netko je, govoreći o Ibsenu, rekao: da njegovim licima ne- 
dostaje umjetnička strana, jer je piscu prije lebdjela pred oči- 
ma ideja negoli se rodila slika junaka (Hjalmar Ekdal ili 
Hedda Gabler očito ne spadaju amo). Kod Leskovara je upravo 
i to jednostavno specijalno umjetnička crta. Njegova lica ćute 
ono što tišti njega kao misao, spoznaja. To je i temeljna raz- 
lika među Jankom Borislavićem i Ivanom Ivanovićem. To je 
i razlog da njegove pripovijesti uvijek ostavljaju dojam »Stim- 
munga« — nikad dojam misli. I to je u njega specijalno mo- 
derno, makar mu je u tehnici (osobito sporednih lica) učitelj 
Turgenjev. Bee ke ' 

To što je Leskovar u samoj koncepciji svojih lica tako ori- 
< ginalan, a u isti mah donosi ih pred nas kao gotove slike — 
ne čudi me toliko jer znam da su ga se, kao i Kranjčevića, sla- 
bo doimale tuđinske literature. Ali me iznenađuje subjektiv- 
nost, spontanost i snaga kojom.ih je znao izvaditi ravno iz 
duše; čudi me i sama ta duša, koja je usred nas, u kutiću Za- 
gorja, mogla da proživi i proćuti sve ono što je u misaonom 
Životu naših vremena prohujilo duhovima Evrope. Ka 

Umjetnik koga ta kozmopolitska pitanja muče zato jer im 
čovjek bez oznake naroda ćuti težinu i važnost — umjetnik 
koji je u tako snažnim crtama mogao da, usred jadnih naših 
prilika, iznese pred nas plod tih muka, zaslužuje jedno od 
prvih, ako ne i prvo mjesto u suvremenoj našoj knjizi. 


Jer tek onda kad budemo od svjetskih idejnih pokreta pri- 
mili nešto više nego što su siromašni odsjevi Herderova huma- 
nizma, kako ih je donio ilirizam, ili bezidejni realizam, kojim 
je u nas urodio ruski roman, roman Tolstoja, Dostojevskoga 
i Garšina — tek onda ćemo moći da se, makar ii malim prilo- 
* gom, ubrojimo u svjetsku literaturu. 

JUBILEJ ČETIRISTOGODIŠNJICE 


Dvije će periode hrvatskog kulturnog života uvijek biti 
zlatnim slovima zapisane u povijesti hrvatskoj: jedna je evje- 


* tanje dubrovačko-dalmatinske književnosti u XV i XVI vijeku 


— druga je vrijeme ilirskoga preporoda. I možda općenito 
značenje ovogodišnje slave i svu njezinu važnost najbolje ka- 
rakterizira unutarnji savez između ova dva velika kulturna po- 
Kreta; gotovo te su sva čuvstva naše slave i sve misli koje u 
nama budi uspomena na četiristogodišnji opstanak i dosadašnji 
razvoj hrvatske književnosti — gotovo je sve to upravo perso- 
nificirano u dva izrazita predstavnika ilirske ideje. Mislim nje- 
nog prvog pokretača Ljudevita Gaja i njenu prvu literarnu 
veličinu — Ivana Mažuranića. X: 

Sin Mažuranićev, i sam knjževnik, zabilježio je jednu zna-, 
čajnu crtu o svom velikom ocu: pod kraj života, pjesnik Čen- 
gić-Age nije bio ni malo zadovoljan smjerom kojim je pošla 
sva najnovija hrvatska književnost: — Mažuranić je, zaneseni 
obožavatelj latinskog i kasnije romanskog klasicizma, prve 
uzore literaturi vidio u korifejima dubrovačke književnosti, 
u prvom redu u Gunduliću. : j 
= Sam nadopunjuje »Ošmana« i nastoji da svu svoju novo- 
vjeku dušu stopi s individualizmom dubrovačkog pjesnika; u 
samom jeziku i stihu današnjih naših pjesnika, u dokraja na-: 
rodnom ritmu, koji smo svi primili, rafinirano uho Mažurani- 
ćevo osjeća nazadak prema istočnjačkom upravo bogatstvu i 
bujnosti pjesničkih oblika i prema blagoglasnoj mješavini ča- 
kavštine i štokavštine Gundulićeve. I kad se prvi put u zagre+ 
bačkom kazalištu god. 1883. davala »Dubravka«, pjesnik, ko- 
jega je uz druge prilike i to možda nagnalo da se povuče u za- 

bit, bolno je uzkliknuo: »Svi se ponose Gundulićem i otimlju 
se za nj, dižu mu spomenike i priređuju slavlja — a tko ga na- 
.sljeđuje?« 

Mažuranić je uspjeh i napredak književnosti vidio u kon- 
tinuitetu literarne tradicije; i sam epigon Gundulićev, on je 
na književnosti starih Dubrovčana htio graditi i umjetan jezik 
i umjetnu poeziju. U ilirskom pokretu Mažuranić je, da tako 
rečem, tip literarnog tradicionaliste. 

Njemu ne kao kontrast nego možda više kao pendant stoji o 
bok Ljudevit Gaj. Uzmite u ruke »Danicu Ilirsku« —i svaka će 
vam stranica svjedočiti o ljubavi i poštovanju kojim se Gaj 
sjeća prvih početaka narodne knjige. Još više: njegove riječi 
u mnogo i mnogo prilika svjedoče o ponosu kojim ilirca i na- 
rodnog preporoditelja napunja pomisao da je prije četiri sto- 
ljeća taj isti, u to vrijeme neprobuđeni narod, imao razvijenu 
književnost kojom se mogu podičiti samo veliki suvremeni 
zapadni narodi. Uz osjećaj snage slavenskog življa, ova je 
uspomena na daleku kulturnu prošlost jednom od najglavnijih 
Pokretalačkih ideja ilirizma. Spomen na tu kulturnu prošlost 
za Gaja nije samo književni tradicionalizam — prosvjetne su 
tradicije Gaju podloga općenite, socijalne i političke narodne 
borbe. ' 

Misli velikih dvaju iliraca popunjuju se i združuju u osje- 
ćaje koje u cijelom narodu budi ovogodišnja proslava: no izra- 
zite njihove individualnosti pokazuju u isti mah dva odjeljena 
pogleda, kojima možemo da promatramo povijest čitavog na- 
šeg dosadašnjeg kulturnog života. Jedno su temeljne ideje 
književnosti, koje su u njoj duboko odražene kao posljedica 
svih socijalnih prilika vremena; drugo je emanacija tih ideja 
u produktima i formama literature, tj. ono što obično zovemo 
samom književnošću. 

Temeljne ideje hrvatske književnosti tek se u polovici 19. 
stoljeća razvijaju do barem polovičnih odraza velikih misaonih 
pokreta zapada. U prvim počecima' motrioca zapanjuje ne- 
razmjerje između bogatstva književnosti i uzanog kruga nje- 
nih ideja. Razlog je dvojak: jedno, što sami počeci književnosti 
hrvatske nisu proizašli kao plod uređenog života, nego tek 
izašli iz jednog dijela i naroda, pače samo iz jedne njegove 
odjelite vlasteoske kaste. Drugi-je razlog što znanstvene knji- 

ževnosti u prvoj periodi gotovo i nema: Boškovići, Getaldići, 
Crijevići i mnogi drugi pišu latinski; samo njihova imena osta- 
ju nezaboravna u povijesti latinske poklasične književnosti; 
razvoju znanstvene literature u narodnom jeziku ne prido- 
nose ništa. . 

No iste te prilike, koje sinove maloga naroda nukaju da 
svoja znanstvena djela publici podaju u tuđem jeziku, prilike 
koje sav književni rad kondenziraju na uski dio zemlje i na- 
roda, iste su te prilike razlog što nas u samom početku umjetne 
književnosti, kojega četiristogodišnjicu danas slavimo, zapa- 
njuje fenomen da gotovo u sam taj početak pada doba cvje- 
tanja hrvatske knjige — doba koje je rodilo jedne od prvih 
maših pjesnika. A 

Početak se umjetne književnosti rađa obično u primorskom 
kraju — ondje gdje doticaj s tuđinstvom, trgovačka snaga i 
blagostanje, pa napokon i miješanje rasa, stvara povoljni teren 
za kulturni rad. Ali nerazmjerje među privredom i potrebama 
i preobilje koje se iz toga rađa, u naroda prerazvijene kulture, 
stvara književnosti rafiniranih ideja i čuvstava dekadanse; u 
naroda s početkom kulture to je preobilje moralo dati knji- 
ževnosti drugo obilježje. Dalmatinski su trgovački gradovi, 
most od Balkana prema moru, zaštićeni modrom trgovačkom 
politikom od direktne navale tuđinstva, kolebajući se između 
“vlasti, nego tek između štitništva Venecije, hrvatsko-ugarskih 
kraljeva i turskih sultana, čuvaju nutarnju svoju autonomiju 
i, snagom zdrave individualnosti, zagrađeni su protiv preve- 
likog dojma zapadne civilizacije. : 

Sve te prilike morale su u pojedinim gradovima stvoriti 
jaku municipalnu svijest, pa ako se od njih jedini Dubrovnik 
razvio do uređene republike — ipak se u čitavom tadašnjem 
društvenom životu ne može zatajiti značajna crta svih muni- 
cipalnih ustava: vlada patricija, koju u nutrašnjosti ne mute 
trvenja s pukom, a prema vani može da snažnije nego ikoja 
demokracija reprezentira jedinstvenost i slogu građana. U po- 
četku kulture, usred obilja i zadovoljstva, književnost i sva 
prosvjeta mora da dobije izrazito idilsko obilježje. To je crta 
koja se kao crvena nit vuče čitavom našom najstarijom knji- 
gom. Osim toga: naša najstarija književnost nije pisana za 
publiku — ona je više razbibriga privilegiranog staleža: i teško 

je čitajući »Dubravku« ne pomisliti na poznatu Bukovčevu 
sliku. Idila, zadovoljstvo u slobodi i obilju, idila ta nije dala 
da u religioznim pjesmama naših najstarijih pjesnika prevlada 
samoubilački asketizam; idila ta provejava sve plodove prve 
periode hrvatske knjige, ona od herojskog epa »Osmana« čini 


romantičnu pjesan, satiričku komediju Nalješkovićevu pretva- . 


ra u pastirsku igru, idila daje onaj pustopašni potez pjesni« 
cima maskerate i prvih trubadurskih pjesama naših — idila 
ta napokon kulminira u svijetlom i živahnom tempu »Du- 
bravke« — pastirske igre Gundulićeve, koju u tom izrazu bla- 
ženog i vedrog života nije dostiglo nijedno naše kasnije djelo: 
Watteauovski rokoko dvorske umjetnosti, kićene i koketne, u 
Dubrovniku se javlja kao zdravo, harmonično, svježe i mlade- 
načko uživanje života. 

Prvi čovjek, u kojega se iz te temeljne idilske dispozicije 
razvija izrazita nakana da književnošću djeluje didaktički, 
čovjek je iz puka. Andrija Kačić Miošić čini prijelaz u periodu 
naše književnosti, u kojoj socijalne prilike sile književnike da 
svom radu poda neko tendenciozno obilježje i da govori široj 
masi puka. Početak je tendenciozni i zanosni historizam. Tek 
u Slavoniji, u zemlji kroz decenije i vjekove mučenoj turskim 
provalama i teškim životnim borbama, imao se roditi: pjesnik 
kojega rad karakterizira srednju periodu hrvatske knjige. To 
je Matija Antun Relković. »Satir« je njegov, makar pjesma, 
izrazito didaktičko djelo. Još više: to je djelo s jasnom soci- 
jalnom tendencijom. Iz sunčane atmosfere blagoslovljenog Du- 
brovnika rađaju se fantastični plodovi poezije; u Slavoniji, 
gdje svagdašnja životna borba izoštrava smisao za praktičnu 
stranu života, rađa se prvo realistično djelo, realistično barem 
u pozitivnoj tendenciji svojoj. S Relkovićem — književnost 
prvi put postaje polje socijalnih pitanja: »Satir« direktno pPou- 


čava, postavljajući paralele s napretkom drugih naroda, kudi , 


mane i žali nazadak. 

Pa makar da se drži samo jednog dijela narodnog života, 
u »Satiru«, ipak moramo da opazimo prvi put izrazitu didak- 
tičku socijalnu tendenciju — tu je prvi put s pojmom književ- 
nosti spojen pojam kulturne misije. Posve razvit taj je pojam 
kod Pavla Rittera Vitezovića, koji se dotiče svih potreba: na+ 
rodnog života — počevši od jezičnog: napretka i historijsko- 

-etnografskih studija pa do čisto političkih potreba. Ritter, 
prvi hrvatski polihistor — u isti mah je i čovjek koji uviđa 
potrebu dnevne književnosti — i izdaje prvi pokušaj novina. 
Ritter, sa svojim čisto određenim nazorima o socijalnoj misiji 
književnosti prijelaz je k najvažnijoj dobi hrvatske kulture 
— ilirizmu. ' 

S Relkovićem književnost postaje opće dobro naroda Par 
demokratizira se. Tek u ilirskom pokretu književnost.postaje 
potreban i moćan dio socijalnog života — ilirizam je doba 
potpune kulturne organizacije; — u borbi za narodni jezik, u 
prosvjetnom radu na svim poljima javnoga života težište je 
njegovo. Može se reći da je ilirska ideja, kako je shvatiše ve- 
ćina preporoditelja naših, ideja kulturne borbe — i prvi je 
njen uspjeh izdavanje novina u narodnom jeziku. A onda se, 
kroz sve žalosne političke prilike, u samim krvavim danima 


č g. 1848. razvija sve jači kulturni rad: osnivaju se književna 


društva za znanost i beletristiku, kazalište se otimlje tuđin- 
skom uplivu, javljaju se počeci umjetnosti i postavljaju te- 
melji na kojima će iza nekoliko decenija hrvatska kultura 
moći da se prodiči znanstvenim zavodima akademijom i sve- 
učilištem. : a, : MR: 
U ilirizmu književnost dobiva značenje izrazitog kulturno- 
-socijalnog pokreta. Ideju religiozno-moralnu u dalmatinsko- 


. -dubrovačkoj literaturi — ideju didaktično tendencioznu kod 


Relkovića zamjenjuje ideja organizirane prosvjetne: borbe! 
Ideju platoničke i idilske slobode u Gundulića zamjenjuje 
krepka ideja svijesti narodnog osjećaja i jezika. Ideju lokal- 
noga patriotizma zamjenjuje napokon veličajna iluzija Napo- 
leonove Ilirije. 

S ilirizmom u hrvatsku knjigu ulaze ideje zapada. Herde- 


rov humanizam i slobodnjačka demokracija tridesetih godina 


nalaze u ilirskih preporoditelja odziva i oduševljenja. Ali s 
ilirizmom prestaje i gospodstvo jednog glavnog obilježja lite-- 


.rarne epohe, makar se u drugoj polovici 19. stoljeća iz ilir- 


skog, jednom misli protkanog književnog diletantizma, hrvat= ' 
ska književnost u pojedinim svojim granama razvija do ne- 
slućene visine. Kulturna borba tzv. slobodne misli, što su je 
proživjeli svi narodi zapada, nije nas se gotovo ni dirnula. 

Pa makar da smo, pastorci Evrope, idejno slabo mogli su- 
djelovati u kulturnom životu zapada — jedno je što možemo 
ponosno istaknuti, promatrajući razvitak hrvatske knjige, to 
je čisto literarna .strana hrvatske prosvjetne prošlosti, to su 
osobito pojedini predstavnici naše lijepe knjige. Tako je o 
hrvatskoj knjizi mislio veliki Mažuranić. Izbrajati imena zna- 
čilo bi htjeti naučati ono što je ponos narodnji osjećao i osjeća 
osobito pri ovogodišnjoj slavi. Dosta je da spomenem kako i 
zadnja tri-četiri decenija, pored svih naših slabo razvitih so- 
socijalnih i političkih prilika, književnost, pjesma, drama i 
roman, gotovo po svom napretku kontrastiraju s čitavim ra- 
zvojem ostaloga našeg života. — Možda baš zato ne trebamo 
sa strahom gledati u onu budućnost koja će izravnati neraz- 
mjerja i opreke i čitavom prosvjetnom radu udariti pečat živog 
i harmoničnog razvitka. Nade i snage za tu budućnost mo- 
žemo u punoj mjeri crpsti iz povijesti prošlosti hrvatske pro- 
svjete. || 

No ima još nešto, česa nas spominje davna i časna ta pro- 
šlost. Iza svih uspomena književnosti, iza svih tih pergamena, 
iza pisanih i štampanih spomenika valja uvijek vidjeti još 
nešto: — žive ljude, djecu pojedine epohe u našem narodnom 
životu. I više nego djecu — svi ti ljudi, kojih čitav duševni 
organizam pozorno oko razabire u književnim spomenicima 
— sve su to izraziti, tipični predstavnici svake faze u narod- 
nom životu — tipični predstavnici čitave rase. Kroz vjekove 
— tipovi se mijenjaju i razvijaju — i ako svaki od njih na- 
značuje jednu etapu općeg prosvjetnog razvitka, jednu kariku 
u lancu života naše duše narodnje — u nizu svih tih tipova, 
u skupu svih tih slika prošlosti doći ćemo napokon — do 
nas samih. 

Historičar će, može biti, sa znanstvenim interesom proma- 
trati sav taj razvoj; mi pak možemo biti ponosni što nam je 
moguće kroz vjekove razabirati kako se razvijamo do dana- 
šnjeg našeg čovjeka — kako svaka daljnja epoha i svaki novi: 
predstavnik njezin snažnije precizira i određuje jednu novu 
karakterističnu crtu individualnosti hrvatstva u naše vrijeme. 
U tom je važno, općenito, nacionalno značenje ovogodišnje 
naše slave. | 


Ni 





MODERNO I NARODNO 


U književničkoj debati između »starih« i »mladih«, koja 
se — više puta prilično drastično na jednoj i na drugoj strani 
— vodila po našim časopisima kroz zadnje tri godine, veliku 
je ulogu igrala riječ »moderno«. Njoj se pak kao opreka, pače 
kao svima očiti kontrast, postavljao pojam narodnoga, narod- 
ne književnosti, narodnoga duha. Kraj toga se »modernom« u 
literaturi podavalo posvema krivo značenje: »Mladost« je npr. 
na prvoj stranici donijela program jedne najnovije beletri- 
stičke studije, koja je većim dijelom u poeziji mistična, u 
idejama pak puna ili sredovječne ili helenske senzitivnosti. A 
ipak je Tucić, dramatičar, kojega su svi bez razlike nazivali 
naturalistom par excellence mogao biti zastupnikom te »mo- - 
derne« jednako kao i Begović, pjevač knjige »Boccadoro« i 
oponašatelj troubadurske poezije talijanskoga klasicizma. Tako 
smo napokon dospjeli do toga da se za »modernu« stalo uzimati 
karakteristike forme — ne samo vanjske forme književnosti 
nego pače i — formata knjige (Tresić). »Narodna« književnost 
značila je u toj borbi najviše puta tzv. književnost porodičnu 
(Familienliteratur) ili pače književnost provincijalnu, kojoj, je 
npr. u Njemačkoj zastupnik P. Rosegger. Folkloristički sa- 
stavci, bez umjetničke vrijednosti, priznavali se »narodnom 
knjigom«; pače se književniku apodiktički diktirao sadržaj nje- 
govih produkata: domovinsko i ljubavno čuvstvo, sve preliveno 
nekim neodređenim i blijedim idealiziranjem, to su imale da 
budu glavne značajke »narodne« književnosti. Niti ondje gdje 
se radilo o dopuštenom-i zahvalnom objektu, o puku, nije po- 
jam »narodnoga« izlazio iz tih uskih granica: ako tko opiše 
seljačku svadbu, uživa u njoj i zaboravi pri tom na sve tamne 
strane toga istoga puka, to se zvalo narodnim. Sama pak tema 

Kozarčeve »Tene« držala se nečim modernim i jedva dopu- 
. štenim. Opjeva li tko koji dio iz stare naše historije u frazama 
i novinarskim usklicima, narodan je; pokuša li psihološki ra- 
. stumačiti jednu epohu, hoće li da bez straha iznese svoj pogled 
na koji dio te prošle slave — moderan je, valja mu čitati lek- 
cije o etici i estetici. ' 

Nije mi čudo da nam se kraj toga darmara u «idejama i 
. upravo radi njega mora da nametne pitanje: .Jesu li zazbilja 


- kontrasti ta dva pojma, moderno i narodno? Je li, osobito u. 


književnosti, narodno i moderno mogu označivati dva smjera, 
dvije odijeljene ideje? Što je moderno, a što je narodno? 


Sve.ono što se rodi kao naravni produkat razvitka naroda. 


narodno je. Na prvom stupnju prosvjete — to je uvijek pje- 
sničko motrenje svijeta, fantazija divskih kontura i plastičnih 
slika To je ono što obično zovemo narodnom poezijom, na- 


rodnim blagom. No narod napreduje, njegova se općenita di-: 
spozicija mijenja, vanjske prilike djeluju na njegov nutarnji . 


razvoj. Krug njegovih misli proširuje se, fantazija njegova 
dobiva određene oblike. Narod dolazi do onoga što zovemo 
umjetnom poezijom, umjetnom književnošću uopće. S razvit- 


kom općenite narodne prosvjete razvija se i umjetnička dispo-. 


zicija naroda, osobito pak »ćtat d'&4me« njegove inteligencije. 
No taj razvoj uvijek je logičan i prirodan, ima svoje oblike i 
svoje zakone kao i svaki drugi društveni razvoj. Zato upravo 
i književnost ne znači ništa drugo nego zabilježeni razvoj či- 
tavog psihičkog organizma naroda u određenim vremenima, 
naznačuje stupnjeve njegove individualnosti: književnost je 
najočitija povijest narodne duše. Trebalo je Tainea da tu istinu 
nađe i dokaže, da nam u svojoj »Povijesti engleske književ- 
nosti« predoči kako se od divljeg Anglosasa razvija moderan 


Englez, i da biljege svakog stupnja toga razvoja otkrije u knji- 


ževnosti. U pojedinom vremenu taj razvoj može da bude, pre- 
ma načelu onoga koji ga gleda, poguban ili povoljan: — no 
zakone razvitka ne diktiraju pojedinci, već su oni rezultanta 
svih prilika, nužna posljedica svega što utječe na razvoj grupe. 

Zato će književnost biti uvijek narodna, dok je — iskrena. 
Iskrena, osjećajna književnost bit će istiniti odraz prilike jedne 
dobe — a samo takva književnost može se nazvati narodnom. 
Ne samo pučka knjiga, ne samo beletristika, koju najšire klase 

naroda razumiju: svaki iskreno osjećajni produkt umjetničke 
duše, ma našao i manje razumijevanja, bit će narodan. U knji- 
ževnosti ne može biti kozmopolitizma: otresti sa sebe dojmove 
čitavog svoga života, svog odgoja, svojih prilika, ne može nit- 
ko. No s druge strane, rodi li se u jednom narodu književnost 
iskrena, pa makar i dekadentska, makar i ne znam kakva, ona 
će uvijek biti narodna, dok je iskren i istinit odraz duševne 
dispozicije umjetnikove. 

I upravo taj zahtjev da književnost mora biti bezobzirni, 
iskreni odraz duše umjetničke, ako hoće da bude narodna — 
upravo to je razlog što je prva potreba napretka književnosti 
sloboda stvaranja. Samo slobodan razvitak društva inože stvo- 
riti izrađene, snažne tipove u književnosti, samo tako knji- 
ževnost može da postane rasadnicom ideje, ne fraze, potrebom 
i uvjetom općeg napretka, ne nužnim zlom i površnomi za- 
bavom. 5 

Što pak znači moderno? : 

Moderan, suvremen je onaj koji sudjeluje u duševnim po- : 
kretima suvremenoga društva. Ne onaj tko ih samo prati i 
pozna, već onaj tko ih zbilja duboko osjeća. Na prijelazu 18. 
i 19. vijeka bio je moderan onaj koji je shvatio potrebu revo- 
lucije i osjećao krizu preživjele aristokratsko-oligarhijske dr- 
žave. Danas moderan je onaj koji proživljuje suvremenu krizu 
društvenu, koji ne zatvara oči novim pitanjima. znanosti i no- 
vim težnjama ljudskoga duha. Nema sumnje — današnje dru- 
štvo nalazi se opet u dobi prijelaza: najoprečitiji nazori o.svi- 
jetu, prirodna znanost sa svojom induktivnom metodom i svo- 
jim kolosalnim tehničkim napretkom, rješenje socijalnog pi- 
tanja — sve to zahvaća dušu suvremenog čovjeka. Onaj koga 
sva ta pitanja muče i sile ga da im traži rješenje — moderan 
je. Može to rješenje biti najoprečnije — može netko nalaziti 
izlaz u komunizmu prvoga kršćanstva, u misticizmu Novoga 
Buddhe, u pozitivnosti novih filozofskih škola -— o tom se ne 
radi; sam fakat da on to rješenje traži biljeg je modernog čo- 
vjeka. Ne mislimo da je danas više moguće obraniti se od toga 
svijeta, da je moguće potpuno se emancipirati od toga vrenja 
u mislima i osjećajima, da je moguće uzdržati heokaljanu ide- 
ju prošlosti. Prosvjetni razvitak društva sam po sebi donosi to 
sudjelovanje, tu ovisnost o općenitim kulturnim pokretima, 

u prvom redu ovisnost o duševnom razvitku Zapada. I zato 
ta modernost nije nikakvo strašilo, nikakva opreka pojmu na- 
rodnoga: ona je pače najviši njegov stupanj. Tim procesom 


došlo je u svjetskoj. književnosti do ruske i skandinavske »in- , 


vazije«. Upravo ruska književnost najljepši je primjer tomu. 


Istina: Gogolj, Turgenjev, Dostojevski i Tolstoj unijeli su ti- 


pove ruske, život ruskoga sela i društva u evropsku knjigu; 
no pogled na to sve, ideja, duševna dispozicija umjetnička od- 
govarala je niveau-u Zapada: zvali se oni slavjanofili ili za- 
padnjaci, svih su ih jednako tištala pitanja društvenog razvitka 
njihova doba. Samo tako je moguće razumjeti da Dostojevski, 
prorok ruske i pravoslavne ideje, piše Raskoljnikova i »Bje- 
sove« — knjige kojih odraz danas još nalazimo u »ultramo- 
dernosti« jednoga Strindberga, pa i Przybyszewskoga. Samo 
tako moguće je razumjeti da Turgenjev, aristokrata, zapadnjak 
i hegelovac, piše »Lovčeve zapiske« i mužika nazivlje sfingom. 

Pitanje je osjeća li se danas u našem životu, pa po tom i 
u našoj knjizi ta modernost, to zbiljsko sudjelovanje u suvre- 
menim društvenim pokretima. Rekao bih, veoma slabo i veoma 


malo. No, s druge strane, velik je fakat da danas jedva imamo. 


izrađenih književničkih tipova, očitih i snažnih izražaja svega 

našega života. Pojav da se poslije općenitog i istinskog odu- 
ševljenja za Šenou (i to još trideset godina u prošlost!) moramo 
neprestano tužiti na nehaj općinstva i slabi odziv književnosti 
(pored svega naglašivanja »narodnoga duha« u književnosti, 
pored jake patriotske i idealistične tendencije) morao bi nas 
ponukati da malo dublje tražimo uzroke »zastoju«. Možda ne 
treba samo pitati je li općinstvo odgovara književnosti, nego 
je li plahost, obzirnost i polovičnost književnosti može da za- 
dovolji, da odgovori potrebama općinstva. Debata o tom bila bi 
svakako veoma poučna. 

CANOSSA MODERNE 


I stilistika mijenja svoje fraze prema vremenu za koje se 
piše. Ne toliko stilistika teških i ozbiljnih, koliko način pi- 
sanja svagdašnjih, da ne rečem jednodnevnih žurnalističkih 
pera. | 

Literarnu periodu možeš raspoznati ne samo po citatima 
kojima »književnik« obilježuje svoje simpatije i antipatije ne- , 
go i po manje-više monotonim, ustaljenim, negda frazerskim, a 


“negda i dosjetljivim izrekama, kojima govori »novinar«, kad 


neprestano na novim pojavama hoće da pouči ili rastrese svoju 
publiku. 


t* 


Tko prati žurnalistiku, npr. bečku, mogao je lako opaziti 
da u posljednje tri godine dvije trećine umjetničkih kritičara 
započinju svoje članke izrekom: »Prije pet bi godina ova izlo- 
žba (knjiga, simfonija) pobudila senzaciju, bila bi znakom 
borbe i početkom polemike. A danas«... ' 

Tipičnost ove izreke nije slučajna. Ona znači da je općenito 
iza periode oštrih kontrasta i žilavog debatiranja nastao čas 


* mirnoga promatranja. Kontemplacije ne buni više zveka stra- 


stvenih kreševa o vrijednosti »Moderne«. Mjesto smjelih izreka 
čitamo oprezne: sudove, mjesto »justament« stanovišta u tabo- 
rima »moderne« i »tradicionalne« umjetnosti slušamo riječi 
koje u najviše slučajeva hoće da zlatnom sredinom izmire ne- 
kadašnje opreke. U umjetničkoj kritici nema više radikalnih 
apercua,u umjetnosti samoj sve su rjeđi produkti umjetnika 
(ne umjetničkog gigerla), kojima je prva i jedina svrha »&pater 
les bourgeojs«. ' 


TI 


Nema par mjeseci što je u Beču bilo izloženo nekoliko ka- 

rakterističnih stvari Vincenta van Gogha. Vidio sam ga prvi 
. puta na nezaboravnoj, možda najljepšoj i najuspjelijoj izložbi 
»Secesije« — na izložbi impresionizma. 

U egipatskoj kućici na Karlsplatzu, usred karikiranih dvo- 
rana, u to su vrijeme i najzanosniji pristaše slikarske »mo- 
derne« ipak malo zapanjeni stajali pred slikama Holandeza, 
koji je od pointilizma došao do tehnike noža. Pastoznost njego- 
vih slika činila je od platna, budi mi dopušteno reći, gotovo 
plastičnu geografsku kartu, na.kojoj srednjoškolci uče for- 
mačije. tla. Njegova boja nije bila tek smiona, bila je to već 
robustnost i grubost sama. Ali — naravski — tradicionaliste 
iz uvjerenja, a moderni upravo radi »justamenta«, sukobiše se 
pred silničkim flekovima njegovih slika. Jednima je van Gogh 
vrijedio kao obični »packar«, dok su drugi — ne govorimo ni 
ovdje ni ondje o potpunom uvjerenju — tvrdili da je upravo, 


upravo ta gruba tehnika jedna od najviših etapa moderne ' 
umjetnosti. Tradicionaliste i Monakovci ne priznavahu van' 


.Goghu niti onoga što ga zazbilja ide: instruktivne naivnosti u 
izboru (ne množini!) boja i sigurnosti poteza njegova — moža 
(ne kista!), moderni pak ne htjedoše uvidjeti da je van Gogh 
de facto samu bit slikarstva pustio s vida, htijući refleksom 
svjetla na brežuljcima i bregovima pigmenta postignuti neke 
vrsti široki plastički dojam. , s 
Danas — i jedni i drugi sudili su mirnije. Izložba van 
Gogha prošla je bez velikih debata — baš kao što prolaze bli- 
jede izložbe. prosječnih slikara u »Kinstlerhausu«. Zlobnici iz 
toga izvedoše dokaz kako van Gogh uopće ni prvi puta nije 
bio vrijedan da se o njem raspravlja; zasukani Šeneraliziraše 
taj slučaj i rekoše da i cijela moderna, impresionistička umjet- 
nost nije bila vrijedna debate — i da ohladnjeli interes kaže 
kako su samo buka i kritičarsko bandyjstvo stvorilo od impre- 
sionističkih slikara — prve veličine. . 
Ne treba, površno uspoređujući prošlo sa sadašnjim, pri- 
stati uz tu misao. Ali valja svakako priznati da je interes i 
za neke druge od razvikanih »modernih« manji, da npr. naj- 
očitiji kritičarski gigerl u pogledu likovnih umjetnosti, Meyer 
Graefe, a uza nj i mnogi drugi, ne sudi više tako oštro o obi- 
teljskoj umjetnosti ancien regima Diisseldorfa i Miinchena. 

Valja reći da su se nazori korigirali, a zanos smalaksao, čim | 
je nestalo onog momenta koji svakoj književnosti ili umjetnič- 
koj eri daje više života — momenta borbe. 

Dakle sama ta djela kao djela umjetnička nemaju dublje 
važnosti? Dakle su produkti moderne izgubili vrijednost čim 
su izgubili čar zapanjujuće novosti? 


* 


Valja oprezno odgovoriti na ovo pitanje. Doduše — litera- 
tura bi naoko dokazivala isto što i slikarstvo. Danas se dosta 
njemačkih kritičara u sudovima približuju Paulu Goldmannu, 
koji ne piše kritike nego satire o Hauptmannu i o ostalima — 
makar svi osuđuju njegovu sofisteriju i njegov naduti ton. 
Stari bojdžija Hermann Bahr našao je svoj mir u citatima iz 
klasične grčke literature, u kontemplativnoj dosadnosti ispi- 
sanog literarnog žurnaliste. Pa eto: umro je ovih dana Ibsen; 
i čitasmo o“njem dosta članaka. Ali — ne opazismo da se go- 
vori o »novom Shakespeareu«, — ne čusmo smionih prispodoba 
i mladenačkih hvala. Dapače! Iznose se, eto, i sudovi koji Ibse- 
novu mistiku i simbolizam svode na proračunanu tehniku, nje- 
gov moral i njegovu »modernost« (npr. u pitanju »istine« i 
»Nore«) na tvrdoću temperamenta, a od čitavog njegova rada 
priznaju vrijednost dvim-trim dramama iz prvoga vremena. 
Kao da se je sad, nad nekrolozima o Ibsenu, smješkalo dobro- 
ćudno-zbolno lice staroga purgara Sarceya i romanska ironija 
Julesa Lamaitra, koji iskreno priznavahu da im je Ibsen do+ 
sadan, jer ga.ne razumiju, jer, gledajući neprijatelje puka i 
neprijateljice bračnih konvencija — ne osjećaju ništa. j 

Nije slučajno što su se gotovo svi Ibsenovi životopisci sada, 
prigodom njegove smrti, bavili mnogo više njegovom prilično 
nepristupnom i nesimpatičnom osobnošću — a mnogo manje 
grandioznošću jednoga Julijana Apostate ili tragikom Osvalda. 

A Hauptmann, a Sudermann? Zar nije »Pippa« izmamila 
gorki smiješak deziluzije i samim članovima njegove općine 
— zar se svaka nova Sudermannova premijera ne čeka s no- 
vom skepsom? < ' > AK 

Jedan Beyerlein piše svoj »Zapfenstreich«. Prije dvanaest 
ili petnaest godina ta bi drama bila proglašena dobro naprav- 

ljenim »Machwerkom« — a pisac uvršten ći odio, odi 
pisce koji pišu radi publike. Danas — o Cats mj ej 
oprezno nego i blago — a pozorišni uspjeh ne uzimlje se više 
apsolutnim dokazom nedostatnosti idejne i umjetničke. 
Promatranje lirske produkcije neće uroditi drugim rezul- 
tatom. U Francuskoj Mallarmć je već samo neka egzotična 
zimšinj dei rac. lirik tajnovite nesvjesnosti, djeluje 
. ž a : 
doro aida a i nehan drugo doli velik kompromis sa 


* 


, U muzici mogli bismo govoriti upravo o r iji ka 
više nikome ne pada na um držati Paula each ran 
tičarom radi toga što stavlja Mahlera nad Beethovena ili za- 
govara da se orkestar na koncertu sakrije pod podijum. Nema 
dugo što je Richard Strauss izišao sa svojom operom »Salome« 
O djelu samom ne mogu govoriti jer ga ne poznam: Ali o njem 
.se ne pisahu ditirambi, kao o Straussovim »simfonijama« — 
— »Saloma« se promatrala kritički. I to kritički sa stanovišta 


muzike, a ne govorimo o dubljini ideja filozofskih, kojih nije ' 


mogla izraziti nikoja muzika, pa ni Straussova. Ultramoderni 


Poput Schillingsa djeluju u toliko u koliko se i u samoj formi | 


približuju normali. Tehnički su bez sumnje postigli mnogo 
ali da će većina skrajnjih ljevičara moderne muzike kao indi- 
viđui mnogo vrijediti u historiji glazbe — to se sigurno ne 
ufaju danas Više ni najjači među njima. Programna muzika 
ustupa mjesto apsolutnoj, a Mahler sam svršava s tim da mo- 
dernizira.ne samo Mozarta nego i Verdija. 


CJ 


Jasno je da je kultus Nietzschea danas znatn bi 
toliko radi samoga Nietzschea i njegove donja čolka mai 
da amoralne tendencije, koliko radi toga što je vrijeme koje 
iu filozofiji mijenja svoje ljubimce, postalo ozbiljnije i dublje 
Vraćamo se s etike na metafiziku, sa Nietzschea na . 
Naravski — kritičari natčovještva uzimaju to kao dokaz pot- 
pune reakcije, makar je neosporiva istina da $mo jednako 

siti moraliziranja Zaratustre kao i sentimentalizma Mauricea 
Barrčsa. Jer se zapravo i ne radi o osobnosti Nietzscheovoj, 
nego o stvari samoj: hoćemo filozofiju dublju nego što je — 
pjesnička. 

Sve ovo nije još jasno izraženo; osjećaj da se mnogo što 
promijenilo nije još potpuno svjestan. Nije nam prisvjesno 
zašto se oprezno udaljujemo od mladenačkog entuzijazma. Ne 
znamo pravo do koje granice ide reakcija što je gledamo kod 
drugih, a i u sebi osjećamo. Pa gotovo te smo spremni poku- 
njiti glavu i reći: doba je kajanja. Gotovo te bez otpora pri- 
hvaćamo riječ, koja dobiva sve jasnije značenje. Iznio sam 
navlaš sve, što je za modernu nepovoljno da razjasnim s&m 
psihološki proces, koji kulminira u toj istoj riječi, stavljenoj 
za naslov ovim bilješkama, u riječi o Canossi Moderne. 

Kritičar nije pjesnik i ne valja da se podaje makar kako 
iasnim sugestijama općenite psihe. . 

Dužnost je njegova da na sebi i na drugima opaža i prou- 
čava sam tu psihu, da nesvjesnim porivima nađe razloge odre- 
đene, da u toku promjenljivih simpatija mnoštva konstruira 
kauzalnu svezu. Kad bi kritičar sa stanovišta zanosa za Mae- 
terlincka prelazio na stanovište feljtonske površnosti Maksa 
Nordaua, bio bi pasivan član mnoštva, o kojem govorim — 
ne njegov aktivan upravljač i tumač. ; 

'Tumačiti može se ova brza reakcija naravnim procesom, 
koji tumači svaki nagli prijelaz od plime u oseku, radilo se: 
o literaturi ili o politici, o umjetnosti ili o filozofiji. Prejaki . 


i prenagli zanos rađa prejakim razočaranjima, Ali — pita se, 


što nas je zanijelo? 

Jedan sam momenat već spomenuo, momenat borbe. Ako 
dodamo k tomu momenat reklame, koja možda ni u jednoj, 
prijašnjoj epohi nije toliko važila, približit ćemo. se za korak 
bliže istini. Upoznat ćemo je potpuno, ako učinimo kolosalni 
napredak novinarstva i shvatimo da danas literature u pravom 
smislu riječi-više i nema. Daleko smo od dobrih vremena, kad , 
su rijetki sretnici svoj »otium« rabili zato da uživaju u ljepoti, 
da je slave i tvore. Takozvana civilizacija postala je općenita, 
ali se je zato i nivelizirala. Oni koji produciraju literaturu 
i umjetnost ne mogu: da to čine bez obzira na potrebe dana, 
na reklamu novina i društvo vremena. 

Oni koji bi u umjetnosti imali uživati djeca su dvadesetog 
vijeka, u kom brzina željeznica i brzojava ide upored sa brzi- 
nom života. Otkud nam vremena da čitamo knjige, kad se 
cijeli naš život odigrava na peronu, Po kom se strelimice mi- 
jenjaju vlakovi? Ugrabimo li koji čas, to može biti na mahove, 
u skok, u kavani, za vrijeme predstava, koje se moraju skraći- 
vati da nam ostane dosta časa za borbu o kruh. I — mi se 
hvatamo novina, mi čitamo u feljtonima ekscerpte svega i 


svačesa, pratimo borbu ne ideja već dosjetaka, osvježujemo. 


duh hranom lakom, koja se brzo upija i troši. Novine ubile 
su književnost, a skoro će da razore i umjetnički osjećaj. Dra- 
matski autor trebao je prije kritike, sad treba reklame, jer 
bez nje ne može da uspije niti jedan Rostand. 

Borba o modernu bila je prvi važniji momenat kad se 
jednodnevni esprit uhvatio umjetnosti likovne. Iz ozbiljnih 
početaka ta se je borba izrodila u novinarsko kritiziranje, 
prešla je u reklamno razvikivanje i gospodstvo klik4. Uz veli- 
čine poput Rodina digli se paraziti poput Klingera — i ti su 
naravski lakše i spretnije umjeli izrabiti sva efemerna sred- 
stva. Uz kolosa Ibsena morali smo pod firmom moderne slušati 
i karikature Hofmannsthalove, uz Rjepina i Maneta gledati 
obješene slike Mauricea Denisa i Ferdinanda Andrija. Predvo- 
dili su veliki dusi — ali za njima vukao se, izazvan potrebom 
nervoznih promjena i svagdašnjih senzacija, provod pigmeja. 

A kad je nastupila reakcija, povukla je u svoj vrtlog.i ve- 
like vodiče. Sad se baš nalazimo u tom času kad sumnjamo 
i o njima. Ali vrijeme, koje je jedini sigurni kritičar, riješit će 
kipove Ibsena, Griega, Maneta stukatura na postamentima, po- 
stavljenih od radničke ruke novinara, i oni će ostati veliki 
..ne zato jer se o njih vodio boj, nego zato jer su već kao sigur- 
ni pobjednici silazili u arenu. ' 


* 


Peter Altenberg prodaje u Beču dijamante. Kasnije — sje- 
di u kavani »Central« u Herrengasse u kutu koji pripada samo 
njemu i njegovu društvu. Članovi su toga društva — da spo- 
menem imena — izdavač poznatog lista »Die Fackel« Karl 

i profesor Beer, još svima u svježoj uspomeni iz posljed- 
o zakvam Pia Peter Altenberg bečko je dijete, vele- 
građanin. Jaka individualnost. Veliki grad prolazi mimo ka- 
vane u svim svojim formama. Žena, nerazumljena ili emanci- 
pirana, “čovjek, izmučeni ili izmasirani. I u njegovo društvo 
zalaze velegradska djeca. On promatra. sve te komadiće vele- 
gradskog života i opisuje ih. Bolje reći: opisuje sebe samoga; 
kako se u zrcalu duše odrazuju svi ti bljeskovi šarenog, -bur- 
nog i naglog života. Altenberg piše svoje impresije, opaske 
časa, bilješke ma listovima koledara, koje svaki dan trgaš. 
Njegove objekte, neprestano različite, spaja u jednu sliku šo 
mo jedno: impresija autora. Ali on ne gleda svoj Had za 
epičar, pred kojega je mnogo promjena stalo kao nešto ko . 
salno što treba sintetizirati, kao nešto gromadno što treba 
razlučiti. Njemu je dosta zabilježiti kako momentalno djeluju 
pojedini komadići te gromade: Altenberg je liričar. MK 
Samo — taj se liričar jedan dan bavi tim da opisuje par- 
venija, drugi dan crta u tri poteza: kavansko društvo, a treći 
dan piše knjigu o masaži. Ono što se dotiče njegova života, 
što nađe na putu, opisuje. , , 
" pam što je sadržaj Altenbergove impresije, sve što ga se 
doima — samo je život u strani svojoj luksuznoj i potinišanoj. 
Nisu nikad potrebe samoga života, nikad promjene svagdaš- 
njih i grubih, općenitih čuvstava predmetom njegovih croqu- 


* isa: u Altenbergovoj literaturi osjećaš samo ono čime te dariva 


velegrad poslije dnevnoga rada, kad iza satova muke i napora 
dolaze satovi odmora. - 


* 


Ne mislim reći da ta literatura ne može biti velika. Ali 
ona donosi samo jednu sitnu i sitničavu stranu našega života. 
Ne čuje se u njoj lomot ogromnog stroja dvadesetog jeee 
od burze do Moulin rougea, od radničkih pokreta do napretka 

i lokomotive. Prada . 
drma ta je literatura sanljiva i lijepa u svojoj instinktiv- 
nosti, ali se doima samo društvene i inteligentne creme. Daleko 
je od onoga što ipak — u svojoj buci našega nervoznog života 
— ostaje primarno, jer je vječno ljudsko. 

LI 


TT 


A mi živimo u godinama kad se. odigravaju ratovi, prema 
kojima su igrarija vojne Napoleonove — živimo u vremenu 
jedne moderne revolucije i strahovitih socijalnih trenja. 

I zar sni, sami lirski sni da ispune sve što traži naš inte- 
lekt? Zar da zaboravimo na to: što dnevice čitamo i doživlju- 
jemo, čim nas potresa svaki sat vijeka, u kojem se događaju 
čudesni preokreti politički i tehnički, društveni i znanstveni? 


* 


Naša literarna Moderna započela je u svojoj teoretskoj 
strani upravo s-literaturom Altenbergovskom. Mi smo od veli- 
kog pokreta nove misli, koji priliči drami u pet činova 'sa 
kulminacijom i peripetijom (Brandes) uzeli epilog, pače pos- 
ljednji prizor epiloga. »Kao da Swedenborg prolazi zemljom« 
— o movoj mistici, kao o književnom programu, pisaše prije 
par godina »Mladost«..I (ne govorim novo ni moje, ovo je sve 
Marjanović par puta već potanko obrazložio) sva sreća da se 
dogodilo s nama u likovnoj umjetnosti kao i u lijepoj knjizi 
to, te je praksa ispravila teoriju, produkti istesali nesigurnost 
noj ne može se ni govoriti u nas, kao ni na Zapadu, makar je 
i kod nas, kao i na Zapadu, prošla era crtice i — vizionarne 
»legende«. Ne smijemo zaboraviti to da literarni napredak 
valja promatrati s napretkom likovnih umjetnosti, a taj je i 
u pogledu tehničkom i misaonom zazbilja velik. 

Samo — borba u nas još traje. I tu se dogodilo te se u 
borbu između »starih« i »mladih« — kao u svaki gotovo pisani 
boj u nas — uvuklo nesretno polemiziranje u stilu političkih 
prepiraka. Od teorije do osobnosti, od osobnosti do grubih iz- 
reka. Nizak ton naših dnevnih novinskih svađa zarazio je i 
književnost; a mizernost sveg našeg života dala je i samoj 
prepirci sadržaj dostojan zakutnog malograda. Gotovo se ne 
smijemo čuditi ako bi široka naša publika povjerovala onom 


šaljivdžiji koji je — promatrajući do česa je dospjela naša. 


literarna polemika, počevši od estetskih raspra — rekao da će 
budućem kritičaru, kad bude sudio u raisonu naših »struja« 
— uz estetske knjige trebati i djelo duhovitog Nijemca 
Kniggea. 

HRVATSKI ROMAN 


(U POVODU JEDNOG PODLISKA) 


Nedavno je u »Obzoru« bezimeni pisac pokušao da rea- 
sumira književnu našu bilancu u prošloj godini. Njegovi, na 
mnogo mjesta potpuno tačni izvodi, kulminiraju u tužbi 
da nemamo romana. Kod nas se ništa ne piše, socijalnoga ro- 
mana uopće nemamo, pače nemamo, osim neuspjelih. pokušaja, 
uopće pravog romana. Istu notu našao sam i u jednoj bilješci 
»Juga«, gdje se sasvim ispravno dokazuje da bi naša čitalačka 
publika veoma rado primala ne samo domaći nego i strani 
roman i da je »Matica Hrvatska« sasvim dobro učinila što je 
ove godine štampala u svojim izdanjima Šimunovića, Kovači- 
ća i Sienkiewicza — dakle tri romana. 

U »Narodnim Novinama« nadovezao je na sve ovo gosp. 
Ibler nekoliko opazaka i iznio ideju o kojoj se kod nas već 
odavna govori. Tu je rečeno da bi se literarna produkcija mo- 
gla povećati na taj način da se — eventualno zajedničkim 
nastojanjem »Matice Hrvatske« i »Društva hrvatskih književ-. 


.nika« — književniku zajamči što veći honorar. Uz bolji izgled 


za naplatu svoga rada književnici bi, po mišljenju gosp. Ilbera, 
sigurno rado sudjelovali u natjecanju i u posljetku te konku- 
rencije dobila bi hrvatska publika dobar roman. 

Imao sam već prilike (lanjske godine u »Savremeniku« u 


članku o »Matici Hrvatskoj«) objasniti da mi se ovo stanovi- 
' šte glede honorara ne čini ispravnim. Eto »Matica Hrvatska« 


raspisala je nagrade i morala je produljiti rokove, pošto se od 
stiglih radnja, ukoliko ih je uopće bilo, nije nikoja mogla na- 
graditi. Kazat će mi tko: te su nagrade premalene. Istina, raz- 
.voju književnosti ne bi škodilo da su nagrade veće, ali lje 

veliko, pitanje da li bi i onda došli do dobrog romana. Drugi 
razlog, koji se za to navodi — naime Demetrova nagrada, što 
je podjeluje kazalište za najbolju dramu, pogotovo je slab. 
Jer nije nikako istina da je Demetrova nagrada povećala ili 


poboljšala našu dramsku produkciju. Lanjske godine doživjeli | 


smo čudnovati slučaj da se je Kosorova drama »Požar strasti« 
davala u mjesecu kolovozu — i kad ne bi još ta tri-četiri dana 


oko Stjepanja spadala u prošlu sezonu, jury bi sigurno bio u. 


neprilici što da. nagradi. Produkcija =a ni-tu odgovarala 
nadama. 

Čini mi se da bi se dogodilo isto kad bii i uspio izneseni 
prijedlog da se kumuliraju honorari »Matice« i »Društva hr- 
vatskih književnika«. Ne vjerujem da bi veličina honorara 
mogla biti tako odlučna te bi se naši književnici uhvatili pera 
i stali da se natječu u pisanju romana i stvaranju socijalne 
literature. Ne vjerujem zato jer ima jedan jači razlog, koji se 
na predloženi način nikako ne da ukinuti. 

Svatko tko se kod nas kad bavio izdavanjem i ređivanjeni 
beletrističkih listova dobro pozna jednu te istu jadikovku. Pi- 
šeš književniku, obećaješ honorar, laskaš i moliš — i dobivaš 
uvijek jedan te isti odgovor: Pisao bih,. ali ne mogu. Iza dnev- 
ne službe tako sam umoran da nisam za književni posao. 
Nemam kada. 


I to je, na žalost, istina. Tiko je naš književnik? Profesor, . 


činovnik, učitelj — u velikoj većini. Nitko nije književnik po 
zvanju, jer kod nas je nemoguće, kako ge to grubo kaže — 
»Živjeti od literature«. Ne znam da li bi se u popisu članova 
»Društva hrvatskih književnika«, koji broji toliko imena, uop- 
će našlo i jedno ime uz koje bi se moglo napisati »homme de 
lettres«, kako kažu Francuzi. I ono književnika, što nisu ljudi 
ureda, uvijek su publiciste, dakle ljudi zabavljeni javnim ži- 
-votom. Nema ni govora o tom da bi književnik, romanopisac 
ili — to je kod nas komično i napisati — pjesnik mogao živ- 
jeti u svojem zatišju i nesmetano raditi samo na književnom 
polju. a 
A onda je jasno da ono malo vremena što može da otme 
uredskom poslu. i, potrebnom odmoru, ne dostaje za kakav veći 


80 


duševni rad. Tko će pisati roman na mahove, na pola sata — 


..iza šest sati službe — u doba kad se svatko drugi odmara? 


I — što je još najvažnije — otkuda sabranosti, otkuda mira za 
redoviti i mučan posao pisanja jednog makar samo po opsegu 
velikog djela? Lako je zahtijevati »dajte nam roman, dajte 
nam socijalni roman, opišite naše društvo, prikažite našu ulicu 
i kavanu, obitelj i zemlju« — ali je teško makar i same doj- 
move o svemu tome srediti u jednu sliku, biti nad svojim 
objektom i čitav sklop sitnica fiksirati na papir na mnogo 
stranica. ' 

Pisati — to je teško. Svatko od nas, koji smo se okušali 


X na polju novele, nosi sa sobom svu silu dojmova. Dođi u koje- 


god književničko društvo, naći ćeš ljude sa gotovim sujetima, 
osnovama, tipovima. Sve u glavi. Ali kako da izradiš sve to, 
kako da nađeš mira i vremena za ispisivanje jedne knjige? . 
Ta za jedan mehanički posao prepisivanja jedva bi našao sat 
u svojem danu. ] 

“ To će, mislim biti glavni razlog što nemamo romana. Naši 
književnici robovi su ureda — i zato je naš književnički rad 
uopće tako raztrgan i nesistematičan. Zola je radio par sati 
na dan, ali svaki dan samo svoj književnički posao. Ali kad 
moraš da za takav jaki duševni rad, kao što je pisanje Toma- 
na, upotrijebiš vrijeme kad si već i duševno i tjelesno iserp- 
ljen, niti ćeš moći pisati niti dobro pisati. Navest će mi tko 
Šenou ili Gjalskoga? I to su književnici-činovnici. Ali ja tvr- 
dim da su to iznimke i da je i jedan i drugi naš slavni roman- 
cier možda baš zato rano prestao raditi što je ta metoda rada 
nemoguća. .A otkad se već ne javlja Leskovar, da ne govorim 
o Kozarcu, koji radi drugoga posla nije dospio da izvede svoju 
veliku osnovu o živim kapitalima. . 

Eto — to su razlozi zašto ne vjerujem da bi išto koristilo 
povišenje honorara. Mjesto toga trebalo bi uvesti norvešku 


metodu i dati književniku slobode i vremena. Skandinavci 


daju svojim ljudima stipendije. Da rade. Književnik ne dobi- 


va velikog honorara, ali dobiva mogućnost da radi. 


Tu mogućnost valja stvoriti i kod nas ako želimo doći do 


većih i trajnijih djela. Treba književniku dati prilike, da po- 

kaže što može. Ne bih potanko znao reći načina kako da se 
to načini, ali sam uvjeren da će samo taj put dovesti do re- 
zultata. A onomu tko bi ovaj moj zahtjev držao odviše smio- 
nim za naše prilike kažem samo jedno: da je Vojnovićeva 
»Gospođa sa suncokretom« bez sumnje vrijedna ka olja (< 
čonusta 





 EPITAFIJ MATOŠU 


. Zagreb ga je ispratio do groba sa vijencima i govorima, 
sa pričanjem o burnom i impulzivnom njegovu životu, sa su- 
zama mladosti, koja ga je od nas svih najviše ljubila i štovala. 
Hrvatska ispratila ga je sa općom žalbom, što smo izgubili 
književnika čija se riječ daleko počula i odjeknula svaki put. 

Gle! Kad je ležao na samrti, sjetio se netko da sakuplja 
novac za operaciju. I našli se ljudi nepoznati, a gdjekad nez- 
nani, koji poslaše iz najzakutnijih krajeva doma našega. Mato- 
ševa riječ čula se svagdje. Kad je umro, njemu, ZeMj toma, 
komu 

»Na glavu ne metnu lovor 
Ni besjeda ni topova grom« 


— njemu, književniku, čovjeku pera, kao što je bio i Stanko 
Vraz, "homme de lettres, pjesnik ovih stihova, otvoriše — .za 
nekrolog — stupce svi listovi, javiše se sve generacije, protu- 
žiše »vsi konci« naši. Da, njegova riječ čula se svagdje. . 

A Posljednja što je u faksimilu doniješe, riječ prije smrti 
bila je »Umro sam. Ne može. se više. Gustl, lahku noć!« Tako 
se dadu odgonetnuti oni teški potezi nemoćne, umiruće ruke, 
što ih kao posljednji članak reproduciraše »Male Novine«. 
= Lahku noć — kazao. je. Sebi ili nama? Tko zna — ni na 
smrti nije ga ostavio _onaj pogled »sub specie aeternitatis«, 
kojim se tako često znao uzdignuti i nad nas i nad sebe: 

I sad da se zapitamo što nam je bio Matoš i kako ostajemo 
iza njegova zadnjeg pozdrava mi — ne samo književnici, ne 
novine, ne znanci, ne društvo — nego ja, ti i onaj drugi i treći 
— svi mi što smo u čas smrti Matoševe ikao Boa mp je- 
dan veliki gubitak? 


* 

Bio je čovjek što je živio životom senzitivnih, nesuvreme- 
nih natura. Kao oni stari levente, kao junaci cinquecenta i 
doba velikih meteža, Matoš je dokraja posrkao kupu uvijek 
novih senzacija života. Nije badava pisao o Stendhalu. Vojni- 
štvo? Pješke u Pariz? Glad? Muzikantska karijera? Pisanje 
na papirićima za cigarete? Klasične studije (»Starčević i Stros- 
smayer«) u zaboravljenom feljtonu?... i sve to drugo, što je 
činilo njegov život bujnim, raspojasanim, punim — sve to što 
oni koji ga nisu poznavali iz bliza mogoše razabrati iz stotine 
anegdota, sve je to Matoša činilo figurom oko koje se savila 
legenda. Valja da se sjetiš figura historijskih, ženijalnih potu- 
cala, u naše vrijeme Verlainea, Hillea ili pisca knjige o Rem- 
brandtu, ako hoćeš naći paralelu za ovaj život, što se je doista 
pravo smirio tek u gospodskom grobu na Mirogoju. 

Bio je natura oporbena, jedan od onih, što su vječno mladi, 
buntovni, nezadovoljni. Satiričarom nije postao ni od žučljive 
krvi ni od ohole poze: htio je uvijek da sve učini ljepšim, 
naravnijim, bliskijim. Ustajao je proti polovičnosti, prosječno- 
sti, tražio jak izraz i jaku ličnost. Nije badava simpatizirao s 
onom strujom koja se — poslije svih neuspjeha — uvijek vra- 
ćala na Starčevića (Antu). Časovite njegove simpatije mijenjale 
su se, ali uvijek ga je interesiralo ono što se dizalo nad razinu. 
Zato nije mogao ni tri dana da se smiri kao član bilo koje 
književne grupe. Bojovna narav njegova nije podnosila mira; 
feljtonista Matoš bio je majstor kratkog, odrješitog članka ne 
zato što bi to bila forma kojom kod nas kao književnik možeš 
zasluživati, nego zato jer je to odgovaralo njegovoj naturi. Tu 
nije nikad zatajio. Za volju navale i geste svađao se sa svima; 
— koga je poštedjela njegova oštrica? i 

Bio je Hrvat. Kažu, da je umro s knjigom Gjalskoga u ruci 
»Pod starimi krovovi«. Tu — pod starim krovom — on se, 
bohem i leventa, jedino osjećao kod kuće. Stari Zagreb, gor- 
nji grad, kojega također sve više nestaje, bio je za nj — što 
je i za mnoge — reliquia reliquiarum. Ljubio je »naše ljude 
i naše kraje« i to one koji najdublje sačuvaše tradiciju. Tra- 
diciju: — tradicionalni. ponos, lahkoumlje, dobrota, tradicio- 
nalna kurija, g. plebanuš, zdravice itd. Pod njegovim perom 
oživješe likovi historije (divan sonet o katedrali!), ružama se 
pokri cesta od Zagreba u Zagorje. U razgovoru, koji nikad nije 

bio tako duhovit kao njegov feljton, uvijek se javlja ista nota: 
ljubav za rođenu grudu. Zato nas je Matoš — koji nas je sve 
tako »špotal i peglal« — u isti mah i tako ljubio da je iza 
najoštrijih polemika znao naći jednu mirnu notu: »Em smo 
Horvati!« postala je (po njemu) književnom i političkom kri- 
laticom. š Re 

Ali nad svim tim bio je literat. Sigurno je da je Matoš 
bio. prvi među prvima. Od njegove generacije i njegova kruga 
do nas ne znam nikoga koji bi toliko zaslužio da nas repre- 
zentira pred Europom. Možda je baš preuska sveza njegova 
literarnog rada s našim prilikama kriva što njegove besmrtne 
satire, presižući daleko barem svu suvremenu produkciju ove 
vrsti, ne postadoše lektirom Zapada. Stilista, koji je tražio i 
našao svoj stil i još ga nametnuo (kolikim!) drugima, Matoš 
je jednodnevnu causeriju znao učiniti trajnim bijouom. Koliko 
je ljudi satirizirao! Koliko je veličina rušio! Ipak — svi gu- 
tahu njegove retke, i oni koji bijahu napadani, i oni radi kojih 
je napadao. Literarne kvalitete Matoševe nisu ocijenjene nikad: 
imađosmo u njem novelistu »Umornih priča«, pjesnika klasi- 
čnih soneta, oca jedne posebne škole, koja za sebe ima ne samo 
ispriku nego i snagu mladosti, — novinara evropskog stila — 
od onih što pišu na prvo mjesto u »Figaro«. Nitko nije morao: 
imati toliko neprijatelja kao on, koji je u dvadeset godina. 
vojevao ofenzivom i pamfletom. Zato nije — kako se to lijepo 
kaže — »postigao« ništa, ostao je siromah, u takozvanom dru- 
štvu, bez oficijelnog mjesta, bivstvujući samo po snazi svoga 
pera. 

Eto, to je. Matoševa smrt dokazala je koliko vrijedi snaga 
intelekta. Nije trebalo da se dogodi ono što smo obično radili 
s našim velikim ljudima, da im maskiramo tobožnje pogreške, 
da ih omjerimo rifom prosječnosti i ono što preostane zataji- | 
mo budućnosti. On sam, kakav je bio, kako je živio, kako je 
psovao, kako je znao tući rad dosjetke, uzmicati rad časovita 
hira — on, dosljedan sebe i nedosljedan okolini, mnogo ocrnji- 
van, ne spadajući u urednost naših književnih koterija, u ne- 
pogrešivost naših političkih maksima (posvojenih po nepogreš- 
nim veličinima), Matoš, bohem, čovjek kavane, iznošenih ka- 
puta, i onakvih forama za koje sam Knigge reče da su dobre, 
jer.geniji ne trebaju pouke o bontonu, — Matoš, »županijski 

učitelj« i posjetnik sitnih krčmica — on nas je sve savladao 
snagom svoga intelekta. Još smo kulturni! Na sprovod siro- 
tana, za kojega se skupljahu novci, dođoše i visoki, dođe 
»društvo«, i pokloni mu se. : ' 


* 


A poslije sprovoda? Smrt Matoševa maknula je tromu 
masu našeg doljnjeg grada iz one poznate indolencije, koja je 
ubila Kovačića i inspirirala »Radmilovića«. Književniku, čov- 
jeku, intelektu, iskaže počast ovaj toliko obijeđeni Zagreb, 
koji dokaza da nije za centar naš mrtav zanoš pjesme, pošto- 
“vanje duha. j 

Samo — kod slika i muzike. Taj zanos oživi gdjekad tako 
te umjetnicima našim dadosmo naplate i mira da rade. Matoš 
morao je tražiti privatnog nakladnika u doba kad su jake in- 
«stitucije poplavljivale publiku literaturom ispod prosjeka. 
Živoga ne pripoznasmo ga. 

Sada, dok se još nismo vratili u običajenu našu nezahval- 
nost, učinimo ovo: nastavimo skupljati za Matoša. Djelo nje- 
govo neka ostane trajno sakupljeno. Ne čekajmo da se to učini 
službeno, putem velikih akcija. Odmah pridonesimo, i Matoše- 
va će knjiga, Matošev život, što je u njoj zapisan, živjeti dalje. 
Bez popravaka, u svoj istinitosti, sačuvajmo izljeve ovog kolo- 
salnog intelekta, koji nas je mogao trgnuti iz mira i nemira 
dnevne politike i dnevnih razgovora bez duha. Izdajmo Mato- 
ševa djela! 

Bit će to epitafij što smo ga dužni književniku rad kojega 
nam može zavidjeti današnja Francuska. 

HISTORIJSKI ROMAN | 
(»IZ KOBNIH DANA« od M. ŠENOE) 


Statistika ibsenskih predstava u svjetskom kazališnom re- 
pertoaru otkriva u posljednjih deset godina zanimljiv fakat 
da »stari« Ibsen sve više iščezava u godišnjim iskazima, Djela 
Ibsenovih mlađih dana, tamo negdje do »Nore«, prevlađuju, . 
unatoč svojoj često historijskoj napravi i romantičkim natru- 
bama, nad racionalističkom, naročito idejnom Ibsenovom lite- 
raturom njegovih posljednjih godina. Uostalom, ovaj slabiji 
interes za »komad sa tezom« opaža se i u čitavoj suvremenoj 
dramskoj produkciji, i francuskoj i njemačkoj; drama s fan- 
tastičkom građom traži sve jače svoje pravo. Ni tipična djela 


. Dumasa filsa, kojega je još Sarcey držao ravnima Shakespe- 


areu, ne prikazuju se, a Brieux doživljuje poraz za porazom: 
Naturalistička drama, pod egidom Antoinea, nije bila duga: 
“vijeka; prvaci »Freie Biihne« — Schlaf, Holz i Hauptmann 
»Predzorja« — pripadaju književnoj historiji. Slava Rostando- 
va i Maeterlinckova znak je novih vremena. U drami očito nije 
još nađen specifični izraz našega doba, pa su skokovi iz najo- 
čitijeg realizma u romantiku (Hauptmann »Utonulog zvona«) 
sasvim običajni. ' ž 

Roman našega vijeka, roman psihološki, realistički, soci- 
jalni, mnogo je ustaljenijeg oblika. Suvremen pisac. može u , 
tom širokom okviru posljednje ove izrađene nove književne 
forrne kazati sve što ga muči. Sa same tehničke strane (roman 
u pismima, roman autoanalize, pak oblici dijaloga, opisivanja 
itd.) pruža se u romanu iz suvremenog života neizmjerno obi- 
lje izražaja: autor, neskučen gotovo nikojim verigama forme, 
nalazi lako priliku da i idejno i intuitivno odrazi u gotovom 
djelu svu svoju psihu. Bit će istina da je radi toga prebogatog 

unutrašnjeg sadržaja sam estetski oblik u mnogom pogledu 
stradao; ali npr. romani Dostojevskoga, čini mi se, griješe u 
formi možda samo zato što ta vrsta, vrsta »Bjesova« ili »Kara- 
mazova« traži nov i još nepoznat oblik. Svakako je romano- 
pisac našeg vremena, mučen bezbrojnim problemima društva, 
morala, duše, ili zabliješten bezbrojnim čarima estetskog nazi- 
. ranja, mogao u romanu, kao specifičnoj književnoj vrsti našega 
vremena, naći potpunu mogućnost da se umjetnički otkrije. 
Sloboda forme socijalnog romana (u najširem smislu ove oz- 
nake) tolika je te pokušaji fantastičnog obrađivanja bivaju 
sve rjeđi. U tom možda i jest razlog što historijski roman, 
sa strožijim zahtjevima kompozicije, danas ima razmjerno 
mnogo manje obrađivača, pak će se kritičar, govoreći o toj 
vrsti, još uvijek vraćati na Waltera Scotta kao tipičan prim- 
jer — od prije punih sto godina. ( 

Istina — Flaubert je i tu tražio novu stazu. »Salambo« je 
jedan golemi primjer historijskog romana koji bi u svojoj 
metodi imao biti naturalističkim. Sve potankosti Flaubertova 


opisa kartaških običaja iznađene suiizrađene minucioznošću ' 


koje se ne bi trebao stidjeti Zola, opisivač modnog magazina, 
tržnice i kolodvora. Godine truda upotrijebio je Flaubert da 
sagradi izniknulo carstvo ljudi i zgrada; — savjesnost kojom 
je sakupljen historijski i arheološki materijal za »Salambo« 
ima pendant jedino u istrajnosti kojom je njen pisac kovao 
skladnoglase svoje izreke »bez hiata«. Jedno ipak nije oživjelo 
u tom klasičnom pokušaju: ljudi. Salambo, Matho, trgovci, 
svećenici i robovi u toj novoj Kartagi ostadoše čudesnim i 
— romantičnim zagonetkama. Pisani spomenik očito može sa- 
mo u vrlo maloj mjeri nadomjestiti izravno gledanje; natura- 
lističkom metodom ocrtana duša Kartage ostade dušom zamr- 
log grada — tajnog i doista pokopanog. 


Tolstojev pokušaj da u »Ratu i miru« uskrisi napoleonsku - 
Rusiju epohalniji je. Prvo zato jer je to vrijeme bilo bliže rea-' 


listi Tolstoju (on je sam mogao govoriti i sa živim svjedocima 
tih dana), a drugo i poglavito zato što Tolstojev roman nije 
samo realistička slika nego je i.veličajna historijska sinteza. 
On na ljude Borodina i Moskve gleda kao prorok nove histo- 
rijske ideje. Ona daje vezu svim poglavljima, od blistavog crta- 
nja dvorskog društva, do strategičkih nacrta bitaka i do samih 

suhoparnih teoretiziranja o silama pokretačicama povijesti. 
»Rat i mir« samo je viša i umjetnička forma historijskog sin- 
tetiziranja uopće. Nekoliko decenija kasnije doći će Merežkov- 
ski i formu romana upotrijebiti samo kao pomoćno sredstvo, 
da. historijski materijal, sabran najvećom učenjačkom wpaž- 
njom, poreda oko jedne centralne etičke ili estetičke ideje. 
Možda se i historiografija sama (ne sakupljanje građe, već: 
redanje činjenica u valjan i čitljiv oblik) vrlo teško može oteti 
ovakvom idejnom. sintetiziranju, koje je bliže intuiciji nego 
tzv. znanstvenoj istini. Barem se u pisanoj povijesti uvijek 
lako razabire ukus i simpatija povjesničarova. Za Treitschkea 
rekoše da je pomagao stvarati Njemačku. No da ne ulazimo 
dalje u ovo sasvim posebno pitanje historijske objektivnosti, 


“hoćemo jedino da ustanovimo sličnost metoda. Pisac historij- 


skog romana prihvatit će koji određeni sujet, doba ili ličnost 
onda kad mu se pričini da će na tom, da rečemo grubo, pri- 
mjeru moći najljepše ilustrirati svoju intuiranu misao. On će . 
se pažljivijeg studiranja vrela i materijala poduhvatiti tek 
onda kad mu je već sazreo pogled na izvjesnu skupinu lica 
i događaja. On ne istražuje, nego stvara. Njegova sklonost. 
bit će primarni motiv. , 
Naravski, potrebna je neka stalna skupina znanja o histo- 
riji, da uopće ta sklonost postane svjesnom u obliku ideje. 
Walter Scott skupljao je kao ljubitelj svega starinskoga još za 
najranije mladosti škotske balade, a za cijeloga života ostatke 
oružja, ruha i pergamena. Naš. Šenoa kao gradski vijećnik 
zagrebački prekapa stare zapisnike i iznosi kulturne crtice go- 
tovo u svakom broju »Vienca«, u godištima koja krase njegove 
historijske pripovijesti. Ovakav sladokusac uspomena iz drev- 
nih vremena lako će u nizu događaja ustaviti duševni pogled 
na jednoj mirnoj i uvijek stalnoj tački. On će u najčešćem 
slučaju, čitajući povijest vlastitog naroda, uhvatiti stalan naci- 
onalni tip, koji se u sto oblika pojavljuje u ličnostima domaće 
historije. Sienkiewicz stvara tako poljački tip — i taj je idejni 


. nosilac njegovog pogleda na povijest. Šenoa (razumije se, Še- 


noa otac; — jer kad je govor o historijskom romanu, uvijek 
će se pod ovom oznakom razumijevati samo on) isto tako u 
Gupcu, u Gregorijancu, u Pavlu Horvatu, uvijek vidi ideju 
samostalnosti, otpora, građanske svijesti. Gjalski kasnije u 

uspomenama varmeđije donosi novi tip, bliži našem vremenu 
— klasičan u svojim tipičnim domaćim odlikama. 

Da su Šenoa ili Sienkiewicz bili historici po zvanju, imali 
bi manje fantazije, figure njihove govorile bi tačnijim kopi- 
ranjem sačuvanih povijesnih spomenika — ali ideja o historiji 
vlastitog naroda bila bi ista. Jr oni traže u uk bii: oznaku 
* specijalnog plemenskog tipa. 


' No mogući su i drugi putovi. Dade se lako zamisliti da . 


romanopisac, uskrisujući davno prošlu epohu, traži one tačke 
koje ju vežu sa sadašnjošću. Bit će to npr. običaji koji još 
uvijek žive (tako je radio Kraszewski sa svojim romanom iz 
slavenske pradavnine), bit će vidljivi još tragovi stanova ljud- 
skih itd. Možda bi umjetniku, koji hoće da historiju učini ži- 


“vom, moglo još najjače pomoći nešto što se ni kroz stoljeća ' 
ne mijenja. To je krajina. Pred više godina upozorio sam u. 


jednom članku o našoj. historijskoj drami na to kako se taj 


dojam krajine, okoliša, slabo osjeća ikod naših pisaca. Ne samo : 


«pjesnika, nego i čovjeka uopće, razumjet će onaj tko po Go- 
etheovu savjetu ode u njegov kraj. Šenoa tako, hoteći pisati 
pogibiju Uskoka, dolazi u Senj. Prvi je njegov dojam: bura — 


ona bura, što se ruši s Vratnika i pod Vrbnikom se od nje: 


praši more. Strašan .je elemenat; ljudi što tu življahu sigurno 
bijahu drugačije uzrasli pod njegovim bičem. Šenoa ih crta 


žilave, u vječnoj borbi sa škrtom: prirodom, na moru mornare, 
na kopnu kamenim tlom ispaćene vojnike — čitava slika upra- 


vo se rađa iz pjene onih valova što ih valja vihor. Krajina je. 
tu izazvala intuiciju historije. Kako bi, da je taj elemenat u 


našoj historijskoj drami snažnije djelovao, bogati i različni. 


mogli biti tipovi! Slavonac bi drugačije govorio od Primorca 
— a geografske oznake Bijele i Crvene Hrvatske dobile bi 
u figuri ljudi jasne, žive reprezentante. 


Dala bi se ovako nanizati čitava studija opazaka o histo- 


rijskom romanu i njegovim odlikama, a u nas i o povijesti 


“njegovoj iza Šenoe, koji je našao dosta epigona, ali nikojeg 
nasljednika. U biti svojoj, historijski roman sigurno uvijek više 
naginje epopeji, po ideji i po sklopu figura; pjesnički eleme- 
nat u njem, čista intuicija, bit će mu jača potpora od svakog 
savjesnog redanja materijala. Roman Šenoe sina, koji nas je 
navec da ispišemo ove bilješke, nije pozitivan primjer možda 

upravo radi nedostatka ovog epskog pjesničkog momenta. Od 


. kobnih dana uhvatio je pisac jednu neznatnu ljubavnu .histo- 


riju i niz slika, koje u pojedinostima doduše podaju savjesno 


izrađenu sliku bitke, svadbe, putovanja itd. onoga vremena, 


ali im fali i ideja historijska, koja ih je povezala, i pjesnička 
intuicija, koja bi.im ulila viši, bujniji život. Simpatična je crta 


'u literarnom radu Milana Šenoe da uvijek traži nešto novo: 


u »Kako vam drago« sačuvan je najbolji pokušaj hrvatske hi- 
storijske komedije; u »Kneginji Dori« golem je dojam scene 
kad stara kneginja čita evanđelje. Sjećam se da je u jednom 
svom ličnom putopisu on sam već jednom ocrtao krbavsku 
bitku — i ta slika, uokvirena u živi okoliš, bila je od snažnog 


dojma. (Analogan primjer: »Grobničko polje« Demetrovo.) Čini 


se da je ovaj put piščeva namjera bila podati realističku sliku 
— no u tom je i sav razlog neuspjehu. Ocrtani ljudi odviše 
su obični, njhovi susreti slučajni, sukobi sitni — fabula čini se 
da je tek prolog djela koje je ostalo nenapisano. Možda se au-, 
tor i odviše bojao paralele s ocem svojim, pa se hotimice kanio 
svakog jačeg poetskog poriva. No njegova knjiga ostade tako 
zbirkom zapisaka o nekoliko godina naše povijesti, koji su mo- 
žda tačni — ali nisu umjetnički zahvaćeni. Ovaj roman kazuje . 
nam premalo — ne više od koje lako ispričane kronike, od koje 
neće zadrhtati ničije srce. Poznati poziv akademika Mažura- 
nića, pisca »Prinosa za hrvatski pravno-povijesni rječnik«, 
čeka i poslije ovog izdanja na odgovor. (»Hrvatsko pravno- 
-povijesni. izvori 1 naša lijepa pijemo pasiva oca 


“akad. za god. 1911. sv. 26.) 

RIJEČ O AUGUSTU ŠENOI 


Kad bismo htjeli po uzoru Emersonovu poredati nekoliko 
tipičnih predstavnika hrvatske psihe u naše »representative 
men«, August Šenoa dobio bi mjesto »spisatelja«. Stanko Vraz 
još se je prije njegova rođenja volio nazivati književnikom 
i adresirao sebi pisma pod »homme de lettres«. No, pored svih 
nastojanja Vrazovih biografa da ovog prvog našeg liričara pri- 
kažu više »čovjekom od pera«, kritičarom i organizatorom lite- 
rarnim, Vrazova će osnovna sposobnost. ostati stih. Šenoa. je 
književnikovao čitav svoj život — u Pragu prekida nauke jer 
ga temperamenat i okoliš vuku publicistici; u Zagrebu postaje 
(god. 1868) gradskim činovnikom ii kasnije senatorom, ali od 
zvanja njegova ne ostade nikoja stručna rasprava: Šenoa na 
komisijama skuplja tipove predgrađa i najbližeg sela da stvori 
»Baruna Ivicu« ili »Prosjaka Luku« — on prekapa po starim 
zapiscima gradskim da nađe građu za »Pruskog kralja« ili 
»Ilijinu oporuku«. Potkraj života bio je i urednikom saborskog 
dnevnika (u saborskim zapisnicima iz vremena starijeg Peja- 
csevicha ima u tom govora), ali u samu dnevniku političku 
borbu ne zalazi, osim u stranicama svojih, još neobjelodanje- 
nih bilježaka, od kojih je dio o Mažuraniću izišao u predrat- 
nom »Savremeniku«. Njegov život u muževnoj dobi — doživio 
je tek četrdeset i tri godine — zove se »Vienac«. Za svoj bele- 
tristički list Šenoa piše svake godine roman, pače i dva, puni 
»Listak« bilješkama najrazličitije sadržine, prati literaturu, 
kritizira kazalište, bavi se i statistikom svojih predbrojnika, 
da iz nje izvadi pogled na kulturni interes naših gradova i 
pokrajine. Umro je s perom u ruci — a to pero ispisalo je 
čitavu malu knjižnicu. Živio je za članak i roman, pjevao i 
smišljao kao stalni radnik jednog zvanja, koje ga je iscrpljiva- 

lo sasvim, Walter Scott, autor silnih historijskih romana, dao 


se žilavo na posao da iskupi dug svog nakladnog poduzeća; . 


Šenoa je radio gonjen jednim zanosom kojemu je kod nas 


teško naći premca. Kad bi se pokupilo sve što je pisao (a za. 


»Vienac« znao je Šenoa pisati i opise slika i popularne član- 
čiće iz svih područja znanosti), djelo Šenoino zapanjilo bi — 
..u desetak godina ovaj je čovjek, najuzorniji urednik, ispisao 
na desetke tisuća stranica. A među njegovim svescima bilo.-bi 
takvih koji će stajati kao spomenik jednoga od najvećih ro- 


manopisaca ne samo naše nego i svjetske literature. U histo-“ 


rijskom romanu Šenoa je stvaralac koji .ne ranžira ni iza 
Waltera Scotta ni iza Sienkiewicza. 

To je i prava domena Šenoe, beletrista. Od kojih se je niti 
sprela njegova koncepcija historijskih značajeva — po čem je 
Šenoa, isprvice pisac feljtonskih pošurica i živahnih aktuel- 
nih dopisa, došao do veličajne kompozicije »Seljačke bune« 
i »Kletve«? i 

Rođen god. 1838, Šenoa je u desetoj godini proživio buru 
Jelačićeva rata. Uspomene rano razvitog dječaka pojačane su 
ću »Dusima narodne straže«. »Vladimiru« i, osobito, u satiri 
o »Vječnom Židu«. Apsolutizam rađa kod mladića jaku domo- 
rodnu svijest. — »Karanfil sa pjesnikova groba««, priča prve 


njegove ljubavi, spomen je tih godina kad je Praussov »Neven« 


jedva održao oganj pod pepelom. Sa dvadeset godina polazi u 
Prag = % tu se od romantičnog pjesnika đačkih vremena for- 
mira muž, koji će kasnije u svojim romanima podati ne samo 
jednu: lektiru nego i jednu izrađenu ideologiju. Iz Praga Še- 


noa piše dapače u »Pozor«, kasnije (g. 1864) u Beču uređuje - 


Lukšićeva »Glasonošu«. Sav je u mladenačkom pokretu onoga 
vremena, kad se apsolutistička država ruši u svojim temeljima 
: kad slavenstvo postaje vjerom novoga kulturnoga i političkoga 
ilirstva. Šenoini dopisi iz toga vremena puni su aktuelnih po- 
litičkih. aluzija, ali slikar — pjesnik sintetičar događaja i do- 
življaja, u njemu se otkriva u svakoj izreci. Pokojni ravnatelj 
križevačkog zavoda, g. Žiga Šugh, otac naše pjevačice, pričao 
mi je — bivši kolega Šenoin u Pragu — mnogo o torn vremenu 


mladenačkog prkosa protiv Nijemstva. (Šugh je treći u trifo- . 


lijumu »Prijana Lovre«, onaj flegmatični kemičar koji se za- 
ljubi u »plavokosu Dragojilu, dok prijan Lovro Mahnić, istin- 


94 





ska figura, tragično strada). Naši đaci bili su obučeni u šarene 
surke sa pijetlovim perom, izazovni prkosi bili su dnevni po- 
sao, sva je mladost živjela u očekivanju velikih događaja koji 
će Slavene dovesti na mjesto vladajuće rase. Šenoa marljivo 
izvješćuje o kongresima i koncertima, uvijek iznoseći u časi- 
mično uhvaćenoj slici sintezu. Poraz burševa u jednoj đačkoj. 
tučnjavi dostaje mu da oko tog neznatnog događaja naniže 
čitavu sliku. Spavajući Prag daje mu priliku za pjesničke me- 
ditacije o. budućnosti. Laka đačka humoreska (»Luna sije«) 
sa alužijama na progone krojača i bezbrižan bohemski život 
zaljubljene mladeži dobiva pozadinu općeg političkog probu- 
đenja. Pi ' 

U Hrvatskoj šezdesetih godina razbuja se pokret kojemu 
nikad kasnije ne bijaše sličnog. Šokčevićeva banska konferen- 


. cija pretvara se u pravi narodni sabor, na kojem Hrvati suve- 


reno hoće da odluče o svojoj budućnosti. Izlazi »Pozor«, ali. ne 
kao glasnik stranke; Strossmayer u njem piše svoje zname- 
nite »Dopise s Vuke«, Rački je uvodničar, ali list daje mjesta 
govorima Starčevića i Kvaternika, broji u svoje suradnike i 
Juliusa grofa Jankovića. Zak. čl. 42 od god. 1861. u tekstuaciji | 
Ivana Mažuranića postaje programatičnom izjavom naroda koji 


“u sklopu monarhije traži mjesto, ograničeno gotovo tek perso- 


nalnom unijom. Kasnije će se razviti nijanse, pače i borbe 
između oportunista i radikalaca. Starčević će za desetak go- | 
dina bacati anatemu na Strossmayera. Kvaternik će poginuti 
u Rakovici — ali u taj tren, iza duge tmine apsolutizma, svj etlo 
je jednako zatravilo sve oči. Hrvati progovaraju onim jezikom 
ikako negda govoraše Frankopan (Krištofor Varaždinski), je- . 


' zikom stališa i redova, koji sakupljeni na saboru imadu svijest 


o neprekidnoj ustavnoj tradiciji. Solferino i Sadova, dva po- 
raza austrijske dvorske politike, koja nije razumjela nika- 
kvog nacionalnog pokreta, u Hrvatskoj otvaraju ventile histo- 
rijskom otporu protiv svakog diranja u maše »kućno pravo«. 
Vjetar sa Zapada osvježuje duhove — principi samoodređenja 
već onda su sadržaj svih govora u onom, rekli bismo, heroj- 
skom našem saborskom vremenu. Ilirizam, koji je od roman- 
tike dobio velike porive narodnosnog probuđenja, zamijenjen ' 
je sa jednom epohom građanske svijesti, epohom »naših pra- 
vica«, dobom kad na kraljeve otpise sabor odgovara uvijek 

istom izrekom: »Bili smo samostalni i hoćemo ostati«, kad se 
na inartikulaciju predlaže članak o izdajicama domovine, ozna- 
čujući time svakoga onoga koji se mimo većine naroda upusti 
u bilo kakvo šurovanje sa vlastodršcima. 

August Šenoa pjesnik je ove građanske svijesti, koja u 
svom posljednjem korijenu znači svijest o narodno-političkoj 
individualnosti Hrvata. Na čelu izdanja »Izabranih pjesama«, 


“koje je godinu dana iza njegove smrti (g. 1882) izdala »Matica : 


Hrvatska«, napisano je: »Budi svoj!« — naslov pjesme koja je 
najjači ditirambni izraz ovog općeg narodnog raspoloženja. 
Po njem Šenoa je pravi preteča Augusta Harambašića, kasni- 
. jega »barde stranke prava«, premda su i Harambašić i Kranj- 
čević po svojoj ideologiji stajali u oprečnom taboru »Hrvatske 
Vile« protiv »Vienca«, pod vođama Kovačićem i Kumičićem. 
»Budi svoj«! govore sva hrvatska lica iz Šenoinih »povjestica«, 
koje je tako krstio Marković. Cehovski majstori, gradski suci 
zagrebački (osobito »literat« Ivan Jakopović iz »Zlatar&va zla- 
ta«), šljivari i velikaši Šenoini uvijek su u bitnosti varijacija 
ove devize. Na čitatelje godina sedamdesetih mogla dje dje- 
lovati romantika gluhaka Jerka, Grge Čokolina i Klare Gru- 


barove (da ostanemo kod primjera iz. »Zlatareva zlata«) — 


ali opća psiha hrvatska tih godina sigurno je više zadrhtala 
na ponosne i prkosne riječi, koje je Šenoa stavio u usta go- 
. vorniku na starim spravišćima. I sama priroda kod Šenoe 
poslužila je kao folija za devizu o snazi i otporu individua. 
Kad se sprema da piše roman o Uskocima, Šenoa ide put Senja. 


Bura, koja urla s Vratnika i pod klisure venecijanskog Krka ' 


baca gromornu pjenu, simbol je snage naše, hrvatske, obale. 
Bura zaštićuje Dumu, koja bježi pred pohotnim Mlečićem, ona 
kao veličajne orgulje prati zakletvu Uskoka na Orlovu gni- 
jezdu, ona živi nesavladanim elementom za znak ljudima. 
Po vremenu, Šenoa ovu instinktivnu lozinku produbljuje 
do sinteze. Tražeći u historiji »zametke suvremene Hrvatske« 
(da upotrijebimo titul Taineovski), on intuira jedan specifični 
hrvatski tip. Nije nipošto slučaj da je Šenoa u prvim počecima 
svoga publicističkog rada u polemici s Acom Popovićem za“ 
stupao stvar Poljaka protiv carske Rusije. I Gjalski, će tri de- 
cenija kasnije, istupiti kao prijatelj Branislava Grabowskoga 
i pozdravljati Poljake u 'istom Šenoinom »Viencu«. Figure 

Šenoine, njegovi velikaši i bojovnici, imadu mnogo sličnosti 
sa licima iz epopeje Sienkiewicza. Ovdje i tamo jednak aristo- 
kratski ponos, jednaka jaka svijest o »my house my castle«, 
jednaka i otmjena i raskošna kavalirština. Najveća naša knjiga 
iza Šenoe, »Stari krovovi« Gjalski, priviđa se kao nastavak 
Šenoine %inteze. Batorići, Cinteki i Paštrovići od istog su de- 
bla kao i Gregorijanci, Diogenesi i Horvati (iz »Kletve«). Še- 
noina je posljednja riječ »Hrvat«! — tu je napisao u »Kletvi« 
par sati prije smrti. Kano da je u tom njemu tako dragom 
imenu Šenoa htio sažeti sve ono što je u njegovu sasvim umjet- 
ničkomu maštanju bila najjača, najgolemija slika. | 
Šenoin je hrvatski čovjek iz prošlosti puntar, On ga gleda 
gdjekad i sa dobrodušnom ironijom, on: ne sakriva ni tragičnih 
strana ove tipske oznake. U »Zlatarevu zlatu« tri su susjeda: 
Stjepko Gregorijanec na Medvedgradu, purgari na gričkim 
goricama i Kaptolci preko Medveščaka. Gregorijanec mrzi 


'kramare na Griču, osvećuje im se, vrijeđa gdje može. Ali kad 


se na saboru podižu komisari gradačkih nadvojvoda-guvernera, 
Gregorijanec je u redovima Alapića i Stolnikovića, koji ne 
daju ponižavati bansku čast. »Gdje nam je ban!« kliču velikaši, 
a snjim i malo plemstvo, a s njima i — poslanik istih purgara, 
koje bi Stjepko najradije pogazio svojim hatom, Kaptol i Grič 
u stoljetnoj su svađi — ali prepošt Niko Želnički može da u 
svojoj kuriji skupi građane i plemiće kad je red da se brane 
»stare pravice kraljevine«. Gregorijanec je ratnik, sudac Ja: 
kopović odvjetnik svoga grada, Želnički diplomata — svima 
je zajedničko jedno: ponos i otporna snaga. Evo drugog tipa: 
Gašo Alapić je »poluban«, voli krčmaricu Jagicu, grbav _je i 
ironičan, ali pod Sigetom junačan i lukav, u saboru smion da 
u lice austrijskim generalima dovikne prkos cijelog jednog | 
naroda. Evo trećega, taj je seljački kralj Matija Gubec. On 
diže kmetove na gospodu, koja banskom vojskom uguše njegov 
pokret. Zašto idu plemići na nj? Boje se da seljačka »punta« 
ne oslabi njih, jer sebe smatraju štitom kraljevine. A Gubec? 
Kad ga u crkvici na stubičkom razbojištu opkoli isti Alapić, 
Gubec sa kraljevskom gestom traži oproštenje za svoju se- 
ljačku braću, nuđajući za ucjenu — sebe samoga. 


7 Hrv. knjiž. kritika V ' 97. 


Šenoini historijski Hrvati nisu idealizirani. Njegov šljivar 
i purgar rado pije, rado se pravda, njegov plemić zna biti 


osvetljiv i tvrd, ženskar i prkonjica. Ali svima je na čelu ' 


upisana jaka svijest vlastitoga »ja« — svi imaju gospodski 
osjećaj »ne diraj u me!« Vjera u snagu individua kod Šenoe 
razvila ge u vjerovanje u neoskvrnjenost bistorijske uloge 
hrvatstva. Zato je on optimista — za razliku od čitavog našeg 
kasnijeg socijalnog romana, koji je pesimističan ili bar skep- 
tičan, pače i kod njegovih suvremenika (Kovačić). Zato uživa 
u prirodi našoj, u vinogradima i nazdravicama, u našem svi- 
jetu, u našim djevojkama, gordim i nepristupačnim, zato u 
svakom sloju može naći »svoga čovjeka« — jednako u štacunu 
trgovca Ilije kano i u dvoru grofa Malinovića. Zato ljubi svoj 
Zagreb, zato (u »Zlatarovu zlatu«) klikće nad pogledom sa da- 
našnjeg Strossmayerovog šetališta, zato piše: »Dok je tuđinska 
sila zatirala druge hrvatske varoši i sela, ostade glava kra- 
ljevine tvrda i cijela, i nikad nije nad Zagrebom lepršala 
.zastava — van zastava hrvatska«. ' 


Jednu takvu »tvrdu i cijelu glavuć, između malih ljudi, 


ocrtao je Šenoa u svom »Mladom Gospodinu«. Mladi je go-, 


spodin Janko Lugarić, kapetan, koji ni do smrti ne postade 
župnikom, jer nema slavičnosti ni grijeha. Sujevjeran je, ali 
široka srca, “malo smiješan u svojem seoskom carstvu, ali bla- 
goslov za sve ljude, s kojima dolazi u dodir. Ne traži ništa 
od biskupa, kreše istinu u brk, pače hoće da se i pošaka sa 
barunom Bukovačkim — ali sa svojom priprostom iskrenošću, 


sa svojom »tvrđom i cijelom glavom« osvaja sve. On je pri- > 


jatelj umnoga propalice Zaborskoga, on. zanosni štovatelj Pavla 
Štosa — taj isti seljački sin, koji umire bez boli, jer je u život 
donio veliku vjeru o dobroti našega svijeta. Šenoin historijski 
“tip, njegova sinteza hrvatstva, tvrdog, oporog, buntovnog, za- 
nošljivog i na svaku žrtvu spremnog, ovdje je prenesen u 
milieu gotovo suvremen: ta Šenoina dickensovska figura po- 
staje.našim simbolom i reprezentantom onako kao što su sim- 
bolična engleska lica autora »Pickvikovaca«, koji je također 
vjerovao u ljude dobra srca. 

Šenoa pjesnik retoričan je i mnogi put preblizu dnevnom 


događaju. Šenoa kritičar i satiričar ima silu oštrine duha i 

pera. Ali tek Šenoa romancier je veliki umjetnik — velik po 
tom što je najdublje zašao u historiju duše hrvatske i ostavio 
djela u kojima će narod vidjeti sebe. On je intuirao naše 
Cyrane i — davno prije Sienkiewicza — naše Zaglobe i Volo- 
diowske. Po Šenoi hrvatski tip prvi puta ulazi u svjetsku lite- 
raturu. 


Kind 





JEDAN LITERARNI DOGAĐAJ 
(MIROSLAV KRLEŽA: IZLET U RUSIJU) 


Već kad je Miroslav Krleža prvi puta. ušao u literaturu, 
bijaše jasno da imamo posla s autorom koji se neće zadovoljiti 
ni sa kakvom estetskom formulacijom. U titanističkim, skraj- 
nje senzitivnim prvim porivima mladosti on istupa sa pita- 
njem i traži odgovor. Odgovor od svijeta, od sebe, od svih nas. 
Sumnja, ili pače sumnjiči; ali ne sumnja kao iživjeli skeptik, 

.nego sa svom borbenošću mlade i svijesne individualnosti. 
Doživljuje i proživljuje rat — ali koja razlika između njega 
onoga Flauberta koji je u dane Sedana začepio uši da ne 
čuje zvek oružja i zaklopio oči da ne vidi barbarsko rušenje. 
Krleža je, sa smionošću onih kojima se buni savjest i zato 
moraju da je pobune čovječanstvu, u onoj svojoj strahotnoj 
slici vlaka s vojnicima, stao pred nas regbi kao osvetnik sve 
one grozne realnosti koju je sam ćutio u svakoj svojoj Žilici. 
Vojnici vode svoje obične razgovore, riječ nije pojačana u 
svom realnom značenju — ali kakvim li gromom ore onaj 
šapat, one dobačene i nesvršene izreke, one psovke i uzdasi! 
Vizija nije išla nad realnost — no ovaj sam realitet zadro je 
kao avetno strašilo u živce pjesnika i, rekavši ono što u real- 
nosti vidi, Krleža je potresao sve. Njegov nemir, njegovo go- 
lemo doživljavanje očitovalo se i kasnije, u svakoj noveli, u 
svakoj drami. Krleža trpi, njegovi dojmovi tako su intenzivni 
i tako bogati da i nas osuđuje na svoju muku. Rat doživješe 
milijuni, orisaše tisuće, no nigdje i ni u jednoj literaturi nije 
strašno zbivanje imalo takvu reakciju kao kod Krleže. U njega 
sve dršće, sve vibrira, njegovi ljudi govore na pozornici kao | 
u groznici, njegov čovjek iz podzemlja društva bičuje nas 
svojom patnjom jednako kao i Michelangelo na skelama Sik- 

stine. Bilo bi pretenciozno kad bismo u okviru prikaza ove 
knjige htjeli zahvatiti sve ono po čemu je Krleža danas naš 
najjači pisac, jer on nije više samo odraz epohe nego je i njezin 
stvaralac. Kriteriji estetski ne dostaju kad se radi o ovakvom 
fenomenu; Krleža je u naše vrijeme onaj reprezentant borbe 
misli i sukoba osjećaja koji »pomiče granice«, kako je nekad 
Ibsen označio kvalitete velikog pisca. Svako djelo Krležino 
traži diskusiju, sugerira je pače suvremenosti; on »izazivlje 
svoje stoljeće« i time dobiva, ne samo za nas, značenje višeg 
tipa, koji i raskidajući okove umjetnošti, svojom individual- 
inošću udara pečat svakoj svojoj ispovijesti. Veličinu svojega 
unutrašnjeg doživljaja ne žrtvuje nikakvim obzirima — od 
Strindberga jedva imade u literaturi sličan primjer jedne Bo- 
razne iskrenosti. Problemi i čuvstva lome se u njegovoj duši 
i u njegovu mozgu, boreći se u kaosu tisućglasnom — i on ih 
istresa pred nas Danielskom vizionarnošću. Ekspresivnost nje- 
gova izazivlje sugestiju, kod nas nedostignutu — Krležin »ja« 
toliko je kompliciran da se nameće već samim obiljem svojih 


konflikata. Krleža nema sićušne sramežljivosti, koja bi se sa- 


krivala u estetizirajući oblik — on govori vazda iz prepuna 
srca i to nemirno srce svojim burnim kucajima traži nemi- 
novni odjek. Može se različno gledati napredak o njegovoj 
ideologiji, no i ona je sama tek dio onog golemog intenzivnog 


doživljavanja, one doista titanske borbe duše koja traži svoj : 


put u raj preko britkih staza. 

Zato i ovaj »Izlet u Rusiju« zapravo je putovanje Krležino 
kroz univerzum dubokih unutrašnjih zgoda posljednje nje- 
gove faze. U formi, to su feljtoni, dijelom već štampani; po 
našim dnevnicima; pojedini odsjeci čine za sebe cjelinu, u ko- 
joj naročiti udio imade: Krležina socijalna ideologija. No Krle- 
ža daje daleko više od opažanja jednog makar kako interesant- 
nog puta u makar kako loše ili slabo poznati kraj — njegov 
opis današnje Rusije, njegovi croquisi o lenjinizmu, njegove 
statistike i dedukcije imat će možda za mnogog čitatelja vri- 
jednost otkrivenja, no u nizu Krležinih dosadašnjih radova 
ovaj «Izlet« ima daleko znatnije mjesto. Ovo je potpuna ispo- 
vijest svega što on ćuti i misli, ovo je njegov razgovor sa svim 
pitanjima koja ga muče — ovo je, u formi putopisa, autobio- 

grafija njegovih današnjih dana. Ne stežući se nikakvim ome- 

đivanjem forme, Krleža je ovdje sudac čitavih odsjeka naše 
politike, opažatelj naše najbliže literarne prošlosti, kritik sa- 
dašnjosti. No još više od toga — on na premnogim stranicama 
ulazi potpuno u sama sebe, on razotkriva sve ono tajnovito 
tkivo iz kojega se kod njega rađa umjetnički i socijalni pogled. 
Oštrina njegova sarkazma i navalnost njegove ironije poznati 
su nam; no u ovom »Izletu« Krleža ide do jačih, viših sinteza. 
Njegov opažalački dar nije možda nikad dospio do one pla- 
stičnosti kako su u ovoj knjizi ocrtani npr. društvo sa gospo- 
dinom Difenbachom. Ana Ignjatijevna i admiral Vrubel. Nje- 
gova duboka analiza samog stvaralačkog problema kod umjet- 
nika ovdje imade svoj, mislim, najjači primjer u prikazu. 
umjetnosti Ljube Babića. »Izlet u Rusiju« knjiga je koja naj- 
rječitije govori o tom kako Krleža u fenomenalnom bogatstvu 
dojmova proživljuje svoj razvoj. Na nekih 150 stranica tu 
uspomena goni uspomenu, misao se prepliće s mišlju, pitanje 
i odgovor hrle. U svakom području, kojega se Krleža dodirne, 


* njegovi se pogledi formiraju ogromnim unutrašnjim radom, 


pa ako i iskreno ne taji naglih sudova svoje simpatije i anti- 
patije, opet daleko snažnije uobličuje svoje izgrađene nazore 
o modernoj umjetnosti, o kazalištu, o civilizaciji. I kraj svega 
toga, ovaj unutrašnji žrvanj ne melje tek grubo: Krleža je u 
ovoj knjizi pjesnik, na mjestima tako visoko duševan te nje- 
gova senzibilnost stvara slike nezaboravne. Psihološka auto- 
analiza u odsjeku o boji i mirisu zapanjuje svojom izrađenošću, 
no jednako je jak Krleža ondje gdje u gledanju prirode sinte- 
tizira u isti mah sve čežnje svoje bogate duše. 

Krležina knjiga je događaj, a bio bi događaj i u mnogo 
većoj literaturi nego što je naša. U njegovu razvoju ona je 
znamenit dokumenat da Krleža nije još rekao svoju posljed- 
nju, možda i vedriju riječ. Ona traži da se čita ne jedanput 
— i kad bi seu ovakvom slučaju smjela reći vulgarna hvala, 


* ovo bi bilo dosta. 

GJALSKI 
I 


Kad bismo onako. kao što je sam učinio u sjajnim svojim 
slikama o mlađom Gaju ili o Račkomu, »gospodinu s Kaptolo- 
ma«, htjeli u jednom blijesku obilježiti njega istoga, koji bi- 
smo odabrali prizor? Kud bismo ga postavili, u kakav krug, 
pod koji kut svjetla, da sa istim onim poštivanjem ličnosti, 


koje ima u njegovim ilirskim slikama ceremonioznost predo- 





žujskih vremena, prikažemo čovjeka intimnog i živog? Neka 
namjesto izmišljene folije govori uspomena istinska. U Opa- 
tiji smo, godine 1905, u dane sveslavenskog novinarskog kon- 
gresa. U dvorani najodličnijeg hotela sve bruji od vreve za- 
dovoljnih i veselih ljudi, dan je divan, društvo je u sjajnom 
raspoloženju, sastali se Slaveni sa svih dijelova beskrajnih 
svojih naselja, brate se i klikću. I Gjalski je među nama — 
otmjen kao vazda, sa onom brigom za toaletu i eksterier, koju 
sam nazva jednim ozbiljnim poslom. Kao znanom ljubitelju 
i slavitelju krasnog spola dali su mu, dakako, na čelu stola 
mjesto između dvih ljepotica. Banket je bogat, stol je pravi 
cvijetnjak, nude se sjajne jestojske i kristalna vina — Vidrić 
bi opjevao gozbu, kao što opjeva onu Perunovu. Rumen, onda 
još crvenokos, živahan i bujan u neprestanom razgovoru, sa-. 
dašnji naš slavljenik zabavlja svoje dame. Riječ mu teče kao: 
mladiću — sladokusac u svemu, uživa sam u svojoj galante- 
riji, vitez i vječni poklonik ljepote. Sav se rastopio od milja 
— sred cvrkuta gospođa njegova je dosjetka uvijek ponuđena 
sa gestom, dostojnom davnijih vremena. A tad ustaje da i sam 
izreče svoju zdravicu. Diže pokal (to je omiljela njegova riječ) 
i pozdravlja djecu .slavsku »od sibirskih stepa do plavog Ja- 

drana, od noričkih Alpa do vrata carigradskih«. Patos je regbi 
od grimiza, riječ prebujna od osjećaja; pjevač, koji je netom 
bio sav utonuo u slavljenje najljepšeg čeda. prirode, žene, 
udario je u ditiramb snage puka slavskog, ljubavi doma i roda, 


zajednice duševnosti i srdačnosti. Čaše se dižu i i pjesma ge ori“ 


— simpozion biva himnom. 

Ova patrijarhalnost, kojoj se je možda i nasmijala kasnija 
generacija, ovaj plijući sentimenat, ova širina osjećaja osnov- 
ne su i prve biljege Gjalskoga umjetnika. Njegovi romani li- 
stom su ispovijedi jasnih simpatija, ličnost nije nigdje prigu- 

.šena za volju objektivne pripovjedalačke metode. Junaci Gjal- 

skoga sanjare mnogo i ravno kazuju svoje misli, koje su i 
njegove. A kazuju ih uvijek u zanosu, u preobilju osjećaja, 
u opetovanoj akcentuaciji. Zato je i za stil Gjalskoga značajan 
pleonazam, zato je superlativna oznaka: kod njega tako česta. 
»Bila je predivna — gotovo bajna!« — opisujući ljepotu žene, 

"Gjalski se sav raznježi, razblaži, otopi — i nije badava od nje- 
ga riječ »prelest«, koja ima da označi hipersuperlativnu estet- 
sku nasladu. »Nije bilo lako pomisliti više prelesti i više har- 
monije nego što je bilo u cijeloj pojavi mlade ove djevojke 
od jedno osamnaest godina. Svaka forma i svaka linija ču- 
desno se skladala i sve bijaše zaobljeno, sve nježno i sve 
oblito čarom nevina djevojaštva i svježe mladosti. Ta har- 

* monija odavala se i u svakoj kretnji, u cijelom držanju — 
pače i u svakom naboru odjeće. A sav taj sjaj, sva ta bajna 
raskoš bila je obavita nekom. dragom čednošću i dobrotom, 

“od koje je primala poseban čar kao što se proljetni cvijet, 
posut rosom, poljepšava i njenim 'briljantnim caklenjem«. 
(Vjera u »Na rođenoj grudi«). 

U slici »Pepeljuge« stilske su: boje moa do rasipnosti. 
»Plavokosa imala je u sebi sav nježni i otmjeni čar plavke i 
onaj bajni dojam — ono osobito nešto što je čovjeka arijca od 
zemana privodilo da gleda i svoju božicu, i.svoju vilu, i svoj 

. ideal žene-ljepote i svoga anđela, uvijek pod zlatnim sjajem 

valovitih plavih pramova. Pod bujnom jasnoplavom 'kosom 

izlazilo usko, nevisoko čelo. Krupne oči bile su tamnosmeđe 

i u crnoj zjenici krijesile se i bljeskale. Duge vlažne trepavice 

zasjenjivale ih i bile su tamne kao i obrve pod čelom. Ovalno 

lišee u neobično bijeloj puti bilo je zadahnuto nježnom ru- 

meni — isto kao u proljetne ruže. Fini ravni nosić nad divno 
uvijenim punim i sočnim usnama povećavao je svu ljepotu. 
Ova bujna krasna glava bila je na nježnom oduljem vratu, 
koji se spuštao k savršeno skladnom sitnom tijelu, lijepom 
i u svojim ravnim ramenicama, tek nježnom linijom spušte- 
nima, i u sitnim djevičanskim grudima, i u tanku pasu, i u 
malenim gotovo dječinskim ručicama. Bila je odjevena tek u 
staru, ispranu ljetnu odjeću. Pa ipak — sva ta njena siro- 
mašna toaleta nije baš ništa oduzimala njenoj velikoj krasoti. 
Ne prevršujem ništa ako kažem da sam bio u pravom smislu 
riječi čisto obajan, gotovo osvojen i svladan i to tako kao kad 
sam poslije u životu stajao pred najvećim i najljepšim umjet- 
ninama. Čista, velika, suverena ljepota, u svoj svojoj veli- 
čajnosti, stajala je tu preda mnom i svojom se snagom doi- 
mala bez ikakve druge primjese, osim što je dala osjećati 
sav svoj čar, svu svoju nježnost i svu svoju prelest. Sjećam 
se da sam možda samo jedan put isto takav čas proživio, i to 
u Vatikanu, u Rafaelovim stanzama, pred njegovim slikama i 
alegorijama poezije!« 

I kad opisuje prirodu, u Gjalskoga je uvijek ista težnja, - 
da obiljem potertanih izraza dočara dojam. Evo opisa hrastova 


u »Lugom i njivom«: 


»A oni stoje tu nepomično i gorostasno, klena visoko k 
zračnim visinama, na sve se strane viju grane njihove moćne 
— stari hrastovi! — Davnim davno nestalo je ljudi i zvijeri, 
što su s njima rasli. Mnogo i mnogo veselja i radosti, a mnogo 
i tuge i žalosti prošlo je krajem, otkad tu stoje, a stoje kao 
najvelebnije stupovlje najdivnijeg hrama, što ga diže priroda 
sama Tvorcu svomu, nikad neizrečenomu. I tajna vaselene i 
njenog opstojanja kao da se taknula duše nedostupnom svojom 
dubljinom i crnom svojom nedoglednom daljinom, dok oko 
gleda ove visoke i silne razmjere, pri tom zamjećujući kako 


. se po crnoj kori propinje cijela hrpa sitnih nekakvih životinji+ 


ca — sitnijih još od mravi — kako se giblje i gmiže sitno, 
malo, neznatno, po tom gorostasu, koji < isto tako izraz života, 
a ne može se ni maknuti.« 

Gjalski ne škrtari makar ni sasvim jednakog značenja epi- 
tetima. On voli da se divi i zanosi i zato mu riječi regbi same 
rastu pod perom. Ta će vlastitost stila pače i porasti u zadnjim 

godinama, a neće ga ostaviti ni onda kad zalazi na polje 
znanstveno-historijske argumentacije, te sa jednakim obiljem 
sentimenta brani i svoju tezu o dolasku sedmero braće na jug, 


1 


Ušao je u književnost kao gotov književnik, u zreloj dobi. 
Nema od njega đačkih pokušaja; almanasi onoga vremena ne 
donose njegovih priloga, ime je novo i nepoznato kadno Klaić, 
urednik »Vijenca«, dobiva »Batorića«, prvu zagorsku novelu 
Gjalskoga. U svojim uspomenama s autobiografskim podacima 
Gjalski ističe znamenit upliv Kvaternikov na sebe. No prva 
zbirka Gjalskoga »Pod starimi krovovi«, u kojoj.su oko cen- 
tralnog tipa Batorića orisani zagorski plemenitaši, nema ni- 
kakva dodira sa onom pravaškom literaturom koja je u osam- 
desetim godinama prošloga vijeka obilježena imenima Kova- 
čića i Kumičića. Tankoćutni mladić bira i svoje književno ime 
po materi »de Gyala«, a pravaška bazarovština ne privlači ga 


nimalo i zakratko on će je nemilo rasčiniti u figuri odvjetnika 


Bolića (»U noći«). Premnoge njegove kraće stvari i nisu drugo 
doli »pričanja starih hartija« o idiličnom vremenu ljubavi dje- 
da i bakice. Sav je srastao sa svojom rodnom kućom, i »diljem 
doma« nalazi u relikvijama stvari i ljudi svoj najmiliji du- 
ševni odmor. Predgovor k »Starim krovovima« tumač je, auto- 
biografske ispovijesti u kasnijim opisima prava su apoteza 
davnih ljudi i davnih vremena. Lav Blinjević mrzi grad i ma- 
terijalističko gramzenje za novcem, vraća se selu i rođenoj 
grudi kao njen rabotnik; pri prvom susretu sa damom, poslije 
deset godina, u prostodušnom, iskrenom, veselom društvu za- 
gorske male vlastele, Blinjević se liječi od gađenja nad ego- 
izmom epohe. Tipovi Gjalskoga iz ove prve i najznačajnije ere 
njegova književnog rada listom su doživljeni — svi ti župnici 
i komeši, sluge i »ergnani« uzeti su ravno iz života. Politički 
ono je doba vrijenja i sukoba — konstitucionalci prepiru se sa 
novom demokracijom, ikoja je rođena s ilirizmom — idealiste 
dvaju tabora iscrpljuju se u teoretskim raspravama kano i 
na hrvatskim saborima: od šezdesete godine dalje, dok neu- 
momi pritisak izvana depravira i ruši starinske kreposti. So- 

cijalno Zagorje stoji na prijelomu, koji će ekonomskom kata- 
strofom pokopati dvor za dvorom. Tlaka je ukinuta još g. 1848. 
— ali patrijarhalni život zadržao je šve svoje osobine. Poput 
posljednjih čuvara drevnih običaja, stari krovovi padaju pod 
bremenom vremena poreza i banaka. Moderna ih država ruši 
sa svojim novim zahtjevima, kojima se oni neće prilagoditi 
nigda. Šenoa je, rugajući se Bachovim becirksforštandima mo- 
gao još pisati humoresku o vlasteli, koja je sadila svoj duhan 
i živjela poput poglavica; kod Gjalskoga neće više biti mjesta 
humoru, »Januševo« je tragedija kao što je i tragično propa- 
danje svih tih »mumija«, koje se u saboru na svojim virilskim 
mjestima priviđaju gotovo smiješne (Uvod u »Stare krovove«), 
Ali vrijeme je ipak lošije od ljudi — jer svi.ti Batorići, Petro- 
vići, Cinteki, Ercigonje i Radičevići mogu biti lakoumnici, 
veseljaci, možda i ljenivci i raspikuće, ali oni su ljudi dobri 
i srdačni, oni su gentlemeni po ponosu i viteštvu, po srcu ple- 
menitom i duhu požrtvovnom. Svi su oni prijatelji i zdravica 
nije laž. Grubo će zakucati na njihova vrata vrijeme — i fi 
Hrvati sa aureolom starinskih spravišća i vječnih prijateljskih 
stolova proživjet će još časak kao starci, ni ne shvaćajući pravo 
onoga što ih je stiglo. Prodaje i parcelacije imanja, kamati i 
ovrhe — idila će završiti tmurno. Gjalski je spasio svu njezinu 
umilnost — ako je i sebe volio nazivati realistom, njegov. se 
je realizam ticao ljudi koji su mu od varmeđinskih dana bili 
Mili i bliski, ljudi dobrih i nestašnih poput djece, nekrive lo- 
šem udesu. Naprotiv teorija o surovoj. borbi života, o prirodi 
koja pušta živjeti samo one koji su bezobzirni, Gjalski diljem 
čitavog svoga rada postavlja mekoću srca i vrijednost moral- 
nog osjećaja. I onda kad je najviše esteta, njegove su ljepotice 
i umne i dobre — zle žene gotovo nije ni orisao, a muškaračka 
premoć »hladnog razuma« kod njega je na premnogo mjesta 
objašnjena momentom rase (Semiti). On zna i vidi kako pro- 
padaju ti ljudi njegovih Brezovica i Suhodinja, ali ne nalazi 
osude za njih — socijalna kritika razvit će se u njega istom 
onda kad načne čisti gradski i čisti politički život. I sam peril- 
lustris ac generosus Cintek sa cijelom svojom antidiluvijalno- 
šću nije objektom čiste satire: Gjalski ne sudi i ne ironizira 
svoga Zagorja, njegova se kritika, njegova. mržnja obara na 
one koji su došli da sa svojim nazorima o pravu jačega sruše 

idilu. U doba naših političkih realista ova je značajna crta 
pisca Gjalskoga izazvala i nepovoljno. paraleliziranje između 
njega i Kozarca. Kozarac je za jedan dio mladosti devedesetih 
godina bio pozitivan, Gjalski negativan — pedagoška crta, koju 
je Masaryk vazda ucjepljivao svojim učenicima, očitovala se 
iu ovom isticanju »Mrtvih kapitala« (M. Šarić u »Hrvatskoj 
Misli« 1898). Ali — nije li Kozarac završio sa »Obzorom«? 


I nije li Gjalski sa svojim romanom »U noći« dao u suvreme-, 
nosti najsnažniju sliku socijalnu? A jednako je, i promašena | 


paralela s Kumičićem, koja je isticana sa pravaške strane. 
Kumičićev naturalizam izvire iz političke intolerancije — kao 
što su u prvim njegovim romanima svi Hrvati u Istri idealni 
ljudi, a svi talijanomani zločinci, tako i kasnije Kumičić svoju 
starčevićansku ortodoksnost usko i preusko veže o crtanje 
tipova — i ne samo sve što je tuđe, nego i sve što nije pra- 
vaško, bit će za nj. »pobijeljenim grobom«. Kumičić, proiza- 
šavši iz Istre, koja je trebala. pravaštvo kao misao nepomir- 

o ljivog otpora protiv tuđinstva, nije imao smisla za onu višu, 
humaniju crtu, koja obilježuje poglede: Gjalskoga. Jer.Zagorci 
Gjalskoga — bez razlike stranaka i načela — imadu da pred- 
stave opći, u starini uobličeni, viši hrvatski tip — i tu je Gjal- 
ski stvorio zaista klasičnih figura, kojima se uz bok mogu 
staviti samo najpoljskiji Poljaci Sienkiewiczevi. 


NI 


Osnovna crta ekstatičnih zanosa za »lijepo i dobro« ostaje 
trajnom njegovom biljegom i onda kad se njegovi horizonti 
i sujeti šire. Od prvih crtica sve do sinteze »na rođenoj grudi«, 
u djelima Gjalskoga javljat će se idealna ženska figura kao 
- izmirujući i harmonijski elemenat usred svih nedaća. Sad joj 
je, u »Pastelu« (ovdje je pače i oznaka novele značajna) o 
gospođi Kosančićevoj, dao ime Anđela, slaveći veličje materi- 
nje ljubavi. »Pelud« i »plavomilje« simbolične su oznake — 
nježnost cvijeta veže se o uspomenu na zanose prvih ljubavi, 
na ženu koju je i sama ljepota posvetila. Demonski tip stran 
mu je, pa i ondje gdje iznosi kontraste apsolutnoj dobroti 
(Vulakovićka u »Radmiloviću« ili Alma u »Noći«) estetsko će 

divljenje zatomiti osudu. Turgenjevljeva Liza, ta prava ruska 
djevica, sasvim je od drugog kova i analogija, koja je jednom 
pokušana između žene Gjalskoga i žene Turgenjeva, ne da se 
provesti. Liza nije lijepa, njen osjećaj žrtvovanja ima nešto 
istočnjačko i mistično. Kod Gjalskoga žena nije nikad uočena 
asketski — ona može biti i hrabra i požrtvovna, ali je vazda 
i lijepa. U kritici svojih estetskih ekstaza Gjalski je neiscrpljiv ' 
kad pjeva o ljepoti prve mladosti — ona značajna rastrošnost 
njegova stila najjače se osjeća-na takvim mjestima: U hrvat- 
skoj .knjizi nitko nije dao toliko bogatstvo ženskih tipova kao' 


Gjalski. Galerija njegovih ljubovca, žena i matera zavrijedila 


bi posebnu studiju. Ta već najranije njegove stvari, »Maričon« 
i »Đurđica Agićeva« analize su ženske duše, a kasnije i kad 
najsnažnije zahvaća u socijalni problem, njegov junak neće 
biti toliko heroj muškaraštva, koliko ljubavnik (Kačić, Radmi- 
lović). I himna ilirskom vremenu, sam »Osvit«, bit će Naponu 
priča o jednoj mučnoj i bolnoj ljubavi. : 


Već po svojoj vanjštini Gjalski je onaj isti gospodin sa ak- 
tentom na posljednjoj slovci, koji se toliko puta vraća na nje- 


govim stranicama. I ako vapije protiv odnarođene i pokvarene 


aristokracije, profinjenost visoke, u narodu analfabeta možda 
i malo bljedokrvne, civilizacije za nj je Životna potreba. Sim- 
patični njegovi muškarci, pogotovo oni koji su idejno istak- 
nuti, kod Gjalskoga su uvijek comme il faut u nošnji iizražaju; 
Živko Narančić, Marko Radmilović i Lav Blinjević kavaliri su, 
aristokrate duha, ali i soignirana gospoda salona. Kao što mu 
je stil luksuzan, tako voli i svoje junake okružavati sobama 
koje su usko uređene, sa mnoštvom slika, fotografija i kipova, 
u odijelu za koje mu je potrebna isprika da nije gommauxsko. 
Vladimir (»U Novom Dvoru«) predstavnik je demokracije koja 
radom spasava prošlost, no i on je gentleman, i po svojim 
formama spada u »društvo«. Bez obzira na socijalni položaj, 
omiljela je figura Gjalskoga uvijek »bel esprit«. Rado citira 
literarne ili dramske uzore, milo mu je polje i lug, ali su 
mu nadasve mili intimni kutovi starinskoga ukusa i sa starim 
mobilijarom; premnoga njegova lica slikana su kao. na emalju. - 
Makar i sa posljednja četiri gornjaka, mjegov će čovjek uži- 
vati u ostacima našeg ancien regimea, a gotovo nepismeni 
Cintek pozivlje u vinograd goste pismom koje bi htjelo biti 

dvorskog stila. Ljudi Gjalskoga poprijeko .nisu ljudi grada — 
oni ljube ladanje, na kojem je čovjek svoj gospodar. Seljaka 
i selo Gjalski riše tek nuzgredice, no i tu je uvijek snažnost 
i dubljina osjećaja, daleko od egoizma, osnovna crta (»Naja« 
. i »Sastanak«). Kad crta one iz »Bijednih priča«, uvijek su to 
ljudi koje je slomio život zato što su bili prefini i prepleme- 
niti. I u najtoplijoj simpatiji za »ponižene i uvrijeđene« osjeća 
se taj estetski korektiv — Zolinska smionost sasvim mu je 
tuđa. Svijet njegov živi vazda ipak u nekoj višoj sferi — pa 
i sam ciganski čador obasjan je čarom. ljepote i ljubavi. Ukus 
je bitna crta junaka njegove pripovijesti, pa ako ovaj izraziti 
esteta našega romana svoje simpatije nalazi u patrijarhalnom 
milieuu Zagorja, ne valja zaboraviti da je lagodnost starih 
krovova dopuštala i savršeno shvaćanje Horacija i Vergila i 
da je u tom istom Zagorju rođen i onaj ilirizam koji je tražio 
svoje uzore u najvišim predstavnicima zapadnjačkog huma- 
nizma i civilizacije. Priča se o grofu Janku Draškoviću da je 
dao popločati jednu parišku ulicu, no taj-isti lakoumni aristo- 
krata Drašković, koji je toliko puta htio da dostigne ukus 
zapada, bijaše i jedan od vođa narodnoga pokreta. Ljubav za 
rodnu gnudu i osjećaj doma pod tim starim krovovima jači 
su no igdje — idila ladanja u prvim novelama Gjalskoga u isti 
mah je i himna onoj patrijarhalnosti koja ima osobitu indivi- 
dualnu našu crtu. Za Gjalskoga kao da se u tom kutu spasilo 
posljednje utočište slavenskog gostoljublja i posljednji ideal 
srdačnosti i blagosti. Njegovo je Zagorje, makar i ne opjevano 


u stihovima, ovjekovječeno od njega mickiewiczevskom to- | 


plotom. 


IV 


U istom zagorskom milieuu odigrava se i roman kojim se 
u hrvatskoj knjizi prvi puta načinje čisti misaoni problem. 
U zapiscima o svojem domu Gjalski na više mjesta spominje 
pretka koji je po tradiciji bio mislilac i istraživalac, čitao filo- 
zofe i eksperimentirao u alkemiji. U »Janku Borislaviću« taj 
isti »djed Krištofor« namire unuku teretnu baštinu duha, ni- 
kad neudovoljenog, namire težnju za spoznajom, za vrhovnom 
istinom; ova može biti. ma kako bolna, ali je jedina kadra da 

utaži žeđu znanja: Janko Borislavić mekušno je gospodsko di- 
jete, koje od matere Njemice baštini sanjarsku dušu; sklon je 
samotovanju, i nešto po svojoj naravi, koja: naginje mistici, . 
nešto po volji obitelji biva klerik. Od djetinjstva očaravala ga 
je tajna vjera — u seminariju on je prvi đak, nada i ponos 


«starješina, umom silan, dušom svetac. Kad u pustoj crkvi, uz 


orgulje, pušta maha svojim religioznim znanostima, sakriveni 
profesori slušaju njegovo psalmodiranje kao čudo. Nitko. nije 
od njega jači u tezi teološkoj, nitko tronutiji u suzama molitve. 
I sve se to sruši kad Borislavić jednom, da uspješnije može 
pobijati modernu filozofiju, dobiva u ruke knjige ine zna- 
nosti, koju još nije poznavao. »Darwin, Mill, Hackel, Schopen- 
hauer i Hartmann« navode ga na strašne misli, tvrdnje. su 
njegove jasne — Borislavić izgubi vjeru. Grozničavo se baca 
na studij prirode, svlači kleričku halju i trči od fakulteta do 


fakulteta da dozna posljednju tajnu »u vječnoj pravilnosti : ' 


prirodnih zakona«. Strastvena žeđa znanja nagoni ga da guta 
i ispituje sve teorije znanosti, no jao! ni one ne daju odgovora 
na pitanje o prauzroku. Priroda je veličajna i strašna, a on, 
čovjek, samo je igračka njenih nagona — on, koji je mislio 


da je moguće saznanje! Prošao je sve fakultete i svršio sa oča- > - 


jem neudovoljenih pitanja, pišući na svojoj pisaćoj podlozi: 


O vi strašne knjige s istinama vašim 
Ubiste mi dušu — oteste mi sve! 


Pa i kad prvi put osjeti ljubav, duša ge Janku Borislaviću 
' lomi u očajnom saznanju da su sve njegove misli preslabe 


prema nagonu kojim ga goni priroda. Bježi od Dorice, koju je 
ljubio poput svakog roba prirode, bježi širom svijeta, da. se 
napokon uvjeri ne samo o ispraznosti znanstvenih teorija nego 
niskosti svega što je ljudsko. U potpunoj negaciji, ne našavši 
nikakva sadržaja svom životu, ubija se sam. A kad u posljed- 
njem dahu vidi opet Doricu, na usta mu mavire ona davna 


pjesma »Magnitićat. anima mea Dominum« i sa vjerskom vi- 


zijom svojih mladih. dana umire Janko, šaputajući stihove psal- 
ma. Priroda je za nj postala glupa i proždrljiva neman, koja 


. je strašna u svojem nesvjesnom stvaranju i razaranju — bez _ 


vjere u čovjeka, on je morao svršiti kao samoubica. 


8 Hrv. knjiž. kritika V ' 113 


Janko Borislavić junak je onog tragičnog konflikta koji 
je biljega čitave, može se reći, dublje literature u posljednjim 
desetljećima vijeka. Pozitivizam znanosti ne zadovoljava, sa 
svom sigurnošću svoje metode, filozofske duhove, kojima nije 
dostajala vjera. Ostaje dvoje — ili sa Schopenhauerom vratiti 
se krajnjem iodricanju, ubivši volju, ili sa Tolstojem tražiti. 
smisao života u etici kršćanstva. Bogate i impulzivne nature 


ne mogu se izmiriti sa zadovoljstvom kotačića u besmislenoj. 


mašini prirode, a humanizam sam preslab je da udovolji mi- 
sao koja traži odgonetke svemira. Gjalski rješava konflikt samo 
naslućivanjem; Janko Borislavić je mučenik duha i njegov 
"posljednji »Magnificat« nije svjestan odgovor na postavljeni 
problem. Znamenito jači u koncepciji (od : analognog djela 
Sienkiewiczeva, roman o Janku Borislaviću svjedočanstvo je 
borbe u duši autora samog — internacionaliziranje problema, 
koji daleko prelazi okvir našeg milieua, obilježuje Gjalskoga 
kao pisca.koji će u: sva svoja djela unositi viši misaoni mo- 
menat i tim otvoriti novu epohu. Na premnogo mjesta Gjalski 


voli isticati svoje bavljenje astronomijom, ideja o svesilju pri-: 


rode vraća.se neprestano. No iz pesimizma »Janka Borislavića« 
razvija se harmoničnije, životu bliže rješenje. U noveli »Zašto?« 
tuberkulozni Lazar na umoru doživljuje ljubav, priroda mu 
je izjela. pluća, ali mu još uvijek daje snage za ljubav, koja. 
može biti samo besplodna. Na drugoj su strani »zdravi«, dok- 
tor i Saša, njegovateljica Lazarova. Oni se ljube i reprezen- 
tiraju snagu i mladost — mno gle, sverazorni bacil, koji je za 
prirodu jednako važan kao i čovjek, otruje i Sašu. Doktor sam 
pod mikroskopom utvrđuje da je Saša okužena od Lazara 
— i, poput Borislavića, i on pita »Zašto?« | 

»Moram se diviti toj besvjesnoj prirodi, s kojom je genij al+ 
nošću uredila da svoju želju i volju stvaranja izvodi. Tek do- 
dir je dovoljan da joj njezin mili bacil nađe novu domovinu. 
Kojom ga je bujnošću nadijelila! Što je briga da sebi tim 
druge pojedine stvorove uništuje. Bacil ili čovjek — sve joj 
je jednako vrijedno. Prosta gljivica — i biće koje osjeća i ćuti. 


Koliko gluposti u tome. Genijalna si i glupa, prirodo, u isti 


mah! Jer inače — kako bi takva bila i zašto?« 
U prvom izdanju novela ne svršava ovom izrekom. Iza nje 
.je još nekoliko riječi; autor kaže da je na svoje »Zašto?« dok- 

tor našao odgovor na molitveniku, koji ima na koži utisnut 
— .križ. U »Sveukupnim djelima« ovaj je svršetak brisah.— 
Gjalski je dakle kasnije pošao i iza onoga naslućivanja. kojim: 
se završava »Janko Borislaviće, možda samo s toga da ideja 
novele ostaje jedinstvenija. Pa sve kad bi ovaj ispravak zna- 
čio i korekturu idejnu, u Gjalskoga .je lako. naći na stotinu 
mjesta potvrde za to da se nije zadovoljio pukim postavljanjem 
problema o prirodi i čovjeku, o duhu i materiji, nego i težio 
za rješenjem skladnijim i mnogo manje pesimističnim. Loši 
značajevi muškaraca kod njega su redovno obilježeni gru- 
bim egoizmom, kojemu autor nalazi idejnu pobudu u mate- 
rijalističkom nazoru o svijetu. Da bude kontrast jači, zastup- 
nici toga nazora u Gjalskoga su redovito Semiti (Daniel Her- 
mann). U preporađanju Lava Blinjevića »na rođenoj grudi« 
ima ova stranica: 

»I njegov pesimizam, kojim je osuđivao , cijeli svemir po- 
radi bijede i nevolje pojedinačnih pojava, bio mu je u taj 
čas neopravdan, i u duši njegovoj prosja časkom uvjerenje: 
kako je bludnja bila držati zemlju središtem svijeta, oko ko- 
jega se sunce i svemir kreću — tako je i bludnja jednako i 
neprestance tražiti nekakve zasebne svrhe čovječanstvu i sve 
prosuđivati sa stanovišta ljudskog zadovoljstva: On je za- 
gledao sav nedogledni i kameni i živi svijet, pa je vidio kako. 
sve ima svoju zadaću, svoj posao, u službi onoga koji je veći 
od toga svijeta«. Što ćeš tu onda posmatrati sa gledišta svoje: 
kože! Svrhe svijeta nisu naše — govoraše u sebi — »mi smo 
im tek sredstvo i ništa više. I ono što je pojedincu teško, što 
mu se pričinja krivično, sve to mora biti, jer tako hoće opće-, 
nitost i njezin razvoj i njezin život!« 

»U taj svijetli čas najjačega umnoga zanosa i razigranosti 
bilo mu je kao da vidi Golgotsko brdo i njegova razapetoga 
mučenika. Sad je u njemu uistinu gledao poslanika ove opće- 
nitosti i pogađao u njemu njezinu želju da u muci Kristovoj , 
pouči čovjeka, da pati za druge i da žrtvuje svoju posebnost 
potrebitomu i neprekidnom razvoju sveopćeg života — sve- 
božjega života!« 

Metafizička je misao ovdje smirena u etičkoj - — na mjesto 
»besmislenosti« i »gluposti« prirode dolazi »općenitost« i »sve- . 
Opći — svebožji život«, Golgota čovječja imađe svrhu i cilj. 

Odgovor na »Zašto?« i na sumnje o prauzroku dan je pozi- 

* tivnim optimizmom, koji u romanu o Lavu Blinjeviću ozna- 
čuje definitivni etički pogled Gjalskoga. Ovu sintezu samo po- 
punjuju mnogobrojni primjeri spasavajuće samilosti, od kojih 
smo već citirali anđeosku čovječnost gospođe Kosančićeve, 

koja svojom dobrotom porazuje zastupnika materijalističkog 

. nazora Eihburga. : 

i Ali metafizička tendencija nije time izbrisana iz djela 
Gjalskoga. U kasnijem razvoju Gjalski će svoj spiritualizam 
zaodjeti u još jedno problemsko ruho — tajna smrti, udesa 
i posmrtnog života povezat će nekoliko njegovih novela, ko- 
jima je Gjalski u izdanju »Sveukupnih djela« dao zajedničko 
ime »Tajinstvene priče«. U romanu o smrti (»Mors«) junak 
Petrović pravi je uživalac života, sa mnogim jasnim crtama 
samoga Gjalskoga kao čovjeka. Glupom igrom udesa zapliće se 

u dvoboj upravo u čas kad je najjače osjećao krasotu i buj- 
nost života. U bolnici sastaju se dvoje ljudi — na smrt ranjeni 
Petrović i sušičava duvna, sestra Cecilija, da umru sjedinje- 
ni u ljubavi. »Mors« je roman o ljubavi, koja se po strašnoj 
kobi rađa onda kad je sreća moguća samo u mističkim eksta- 

* zama — život gasne i smrt će prekinuti i njega i ljubav. Pre- 

“ kogrobne slutnje, misterij duše, koja živi i poslije raspada 

materijalnog leša, sva otajnost fenomena iz svijeta sna, tele- 
patije i okultizma još će jače biti naglašeni u »Snu doktora 


Mišića« i »Notturnu«. Dok se u »Kobnim slutnjama« spiritua- 
lizam zalijeta do pradavnih vjerovanja o fatumu, kao što je 


i fatalistična »mors« Radovana Pavlovića, priča o doktoru Mi- 
šiću i još više ona o prekobrojnoj ljubavi Lucija Ranjičića 
“pune su pače spiritističkog vjerovanja, Mišić umire, osuđen 
snom koji mu objavljuje susret s mrtvom ljepoticom. Lucijo 
svršava u ludnici, ostavljajući rukopis o ljubavi koja je po- 
bijedila materiju, savladala prestanak tjelesnoga života. U 
sjajno odabranom obliku Gjalski — tobože samo kao izdavač 
“ Ranjičićevih doživljaja — smiono iznosi čitavu argumentaciju 
o prekogrobnom životu ljubljene Jelene, koja — snagom duše 
ljubavnikove — živi i poslije tjelesne smrti, posjećuje ga i go- 
vori s njim. Vidna je ovdje analogija sa slučajem Prerado- 
\ vićevim. Preradović, u boli za umrlom ženom, ugleda izgublje- 


nu u jedan čas kao živu — i postaje spiritista. No dok je Pre- 

radović, pjesnik oda, i iz ovog doživljaja. izveo apstrakciju 
idealnog spiritualizma, Gjalski, poznavalac Charcotovih ekspe- 
rimenata, hoće da isti taj fenomen Lucijev objasni kriterijem 


ne samo parapsihologije nego i metafizike. Problem je suvre- | 


men, opći — i zato nije Gjalskomu tuđ. »Notturno« je u doba 


. kad je u »Vijencu« prvi put priopćen, bio malo shvaćen — 


pisac bijaše pred svojim čitateljima i ova težnja da zahvati 
najopćenitije probleme modernog mislilaštva opet je karakte 
ristična za nj, kao što bijaše karakteristična i samoubojna 
žeđa znanja Janka Borislavića. Po ovim djelima razumjet će- 
mo zašto je Gjalski u razgovoru s mlađim književnicima uvijek 
isticao važnost ozbiljnog izučavanja znanosti i misaonog zani- 
manja. Dakako, pjesnik će i svoju refleksiju upraviti onamo 
gdje ona pomaže njegovu poetsku harmoničnu težnju — pa 
kad Gjalski od Schopenhauera prilazi spirituizmu, i u tom je 
jedan odgovor na njegov »Zašto?« i jedan odjek čežnje za 
barmonijom i za boljim, ljepšim svijetom. 54 


V i 

I Jer ovaj svijet, u kojem živimo, teško ranjava svojim ja- 
dima živac idealnih čežnja pjesnikovih. Bijeda nije samo umna 
i duhovna — sam kruh i život sa stotinama žrtava nemilosti: 
svoje traži beskrajnost samilosti. »Bijedne priče« našlov su . 


jedne od prvih zbirka Gjalskoga; u skupnom izdanju dodano je 


pod istu oznaku još nekoliko crtica iz kasnijega vremena. Priče 
su to redom o materijalnoj bijedi, koja je s tim teža što većina | 


“tih nesretnika trpi svu nevolju života zato jer je odveć me- 


kana srca, odveć plemenite duše. Sva je njihova krivnja u tom 


.da se ne znaju progurati u svijetu, da su idealiste i neotporni. 


Tu je »Žrtva« — prava žrtva udesa, talentirani književnik, koji 
svršava kao protuha, tu onaj klasični perpetuus, vječni pri- 
stav, koji dočeka i sjedine ne mogavši se uspeti na ljestvici či- , 
novničke karijere. »Perpetuus« ima i ličnu crtu autorovu — 
u svojoj činovničkoj službi Gjalski je mnogo puta bio premje- 
šten i preteriran, jer je kao književnik davao jasna izražaja 
svojim uvjerenjima. Politički ta uvjerenja nisu već radi etike 
piščeve mogla biti u skladu sa idejama one ere, koja je obi- 

lježena imenom Khuenovim. Tako već »Tri pripovijesti bez 
naslova« imadu oštru dozu socijalne satire; no prava noć, tam- 
na i beznadna, prikazat će se onda kad se Gjalski daje na to 
da u sintetičkoj slici prikaže sve političko trvenje u pretpo- 
sljednjem deceniju prošloga vijeka. Jedan kritičar istakao je 
kao odliku Gjalskoga što svoje sujete ne smještava u izmišlje- 
ni, nerealni kraj — mala varoš u »Đurđici Agićevoj« nije go- 
tovo ni sakrita pod svojim imenom. U »Maričonu« i »Đurđici« 
kritika društva vezana je o psihologijski studij dviju ženskih 
duša; roman »U noći« ima koncepciju daleko širu i od poje- 


dinačnih Žunića (»Đurđica Agićeva«) bit će sastavljena golema | 


analiza čitavog društva, koje vodi Zagreb i narod. 

Kritičar je uvijek i propovjednik; prema tome, »U noći« je 
i očita ispovijest autorova. Roman je to o propadanju talenti- 
ranog đaka Kačića, koji gubi kompas u tmini opće društvene 
dekadanse. Vlastodršci služe pokorno ciljevima Pešte i pro- 
daju za službe i novac ponos svoga naroda. Mlakost opozicije 
tjera Kačića u kolo pravaša, razočaranje i glad sile ga napokon 
da se pokori do kraja i prima ponizujuću službicu. Bio je ta- 


lenat, ali nije imao ni energije ni sredstava da uči i izuči nau- , 
ke; od mržnje na protivnu opozicionu struju dao se je za- 


vesti da kao pravaš u mađarskom listu satirizira opoziciju; 
prevaren u ljubavi: spasava se u naručju malih ljudi, koji ne 
mare za visoke ideale i ne shvaćaju ih. Roman je u bitnosti 
kritika pravaštva — i Gjalski u opreci Narančićeva i Kači- 
ćeva kruga sasvim jasno postavlja svoje simpatije i antipatije. 
Opreka je ona ista koju je Ante Starčević u uvodu svoje »Pas- 
"mine Slavoserbske« obilježio paralelom između Rimljana i 
Grka. Kao kruti ideolog Starčević postavlja nadasve čisti poli- 
tički duh rimski, koji je izgradio državu, stvarajući svoje 1o- 
kalne bogove; Grk mu je Graeculus, umjetnik i plesač, bez 
asketskog morala državničkog racionalizma. Sanjar Kvaternik, 
sa svojim blistavim vizijama o Hrvatima pradavnine (»Istočno 
pitanje i Hrvati«), putnik i emigrant, poštivalac Napoleonov, 
mogao je Gjalskomu mladiću biti simpatijom. Ali Gjalski muž, 
sav prožet mišlju o snazi kulture, nije mogao da pristane uz 
grubu, nesocijalnu i vrh svega neumjetničku koncepciju Star- 
“ čevićevu. Posljednji usklik romana, onaj puno citirani uzdah 
o značajevima, izriče Živko Narančić u kojem je, pored digre- 

sije ljubavne, Gjalski istaknuo pozitivan svoj tip. Treba rušiti 
bez obzira, govore Bazarovi oko Bolića, u kom su jasno oli- 
čene i neke crte samoga Starčevića; treba graditi na znanju i 
umjenju, govori Narančić, poštivatelj. Strossmayerov. Na jed- 
noj strani revolucionarna i demagoška borba, na drugoj uman 
napredak. Vulgarna stranačka svađa blati duše, revolucionar- 
nost sama ne opravdava ničesa — najplamniji patriotizam fra- 
za je bez djela. Kao što je u »Janku Borislaviću« otvorio vrata 
čistom misaonom problemu, tako romanom »U noči« Gjalski 
zaslužuje ime najjačeg kritičara naše socijalne sredine u svo- 
joj epohi. Paralela sa »Gospođom Sabinom« Eugena Kumičića. 
pokazat će koliko je šire i smionije zahvatio Gjalski. Kozarač 
je specijalista u čvrsto postavljenoj analizi sela, u pozitivizmu 
svojih uvjerenja, u jasno istaknutoj socijalnoj tendenciji svo- 
jih, o zemlju vezanih nazora. Ali »Među svijetlom i tminom« 
tek je fragmenat i završna. riječ Kozarčeva u toj specifično 
socijalnoj studiji ne izvire sasvim logično iz čitave analize. A 


« pogotovo — slika Gjalskoga ima kudikamo golemije .dimen- 


zije —.od aristokracije i talmiaristokracije do afarista i agita- 
tora, tu je naslagano obilje tipova, od kojih je Bolić crtan kao | 
u mjedi. Petar Krešimir Kačić krokiran je sa gvozdenom psi- 
hološkom konzekvencijom — to je možda i psihološki najizra- 
đeniji muškarac u čitavom radu Gjalskoga. Pisac ga prati sa 
samilošću do kraja, njegovo propadanje tako je određeno sto- 
strukim nepovoljnim uplivima milieua te Kačić postaje tip 
jednog velikog dijela generacije. 

Koliko je god oštar u svojoj kritici pravaštva i besplodnosti 
rušiteljske, antikulturne politike, toliko je Gjalski nemilosrdan 
u mržnji na Hojkiće i ostale čankolize, koji se dodvoravaju 
xlastodršcima.U prvim zagorskim novelama Kolomani Raci 
bili su još komične figure; brico, koji je političkom lakajšti- 
nom dotjerao do velikožupanske časti, ima u varmeđinskim 
danima, koji su davno prošli, rekli bismo pravo na neko pod- 
smješljivo opraštanje. U »Tri pripovijesti bez naslova«. Czo- 
pakovicsi i Maydakhi već su podlaci, kojima nikoje sredstvo 
nije dosta nisko da se dokopaju višeg položaja. »Životopis jed- 
ne ekselencije« napokon je definitivna slika vremena — radi 
tog nesumljenog otkrića moralnih defekata afariste jesnog po- 
litički tmurnog vremena Gjalski sam mora .u penziju. 

U »Legendi iz dvorišta kbr. 15« sva je ta mržnja kulturnog 
čovjeka na nesmiljenu birokraciju laskavaca, koji pokorno 
vrše najnečovječnije želje pretpostavljenih, sažeta u božićnoj 
priči o bijednom Sukaljeviću, malom činovniku, koji je u mla- 
dosti »sagriješio« svojom rodoljubnom brošurom i na sam 
badnji dan, radi hira, biva umirovljen. U bijedi obitelji, u 
očaju Sukaljevića, u sceni ureda, i naposljetku u priči badnje 
noći, za koje pogiba sva obitelj, ugušena ugljikovim plinom 
iz peći, na par stranica Gjalski je staložio sav svoj bijes na 
nepravdu ljudi, na nemoral gospodujućih, na niskost oholih 
— ali i svu svoju samilost za bijedne i nevoljne. Rješenje je 
i opet smrt — ali smrt sa ulazom u raj. Fantazija izmirila je 

.ono što život izmiriti ne uzmože; materija je govijennna eks- 
tazom duha. 


VI 


Pesimistična će crta biti najjača ondje gdje Gjalski svoju 


analizu socijalnog našeg milieua proteže na problem svoj vla- , 


stiti, problem književnika. »Radmilović« je djelo najpotpunijih 
izjava autorovih i najiskrenijih njegovih sanjarenja. Radmi- 
lović je autoru tako blizak te direktnost junakovih riječi čini 
da se gdjekad pače i gubi potrebna plastičnost lica — ako se 
Gjalski do sada služio analizom i kritikom društvenog milieua, 
. »Radmilović« je prava optužba. Tankoćutni taj novelista i 
pjesnik eklektičar je poput Gjalskoga, žarki patriota i velik 
esteta. Literarne simpatije, kojima se zanosi, probrane su iz 
svih struja, jednako i domaći uzori. Radmilovićeva tragika i 
opet je vezana o ženu i ljubav, kao i preporod Blinjevićev -> 
kontrast između »porazne« ljepote i ljepote idealno-psihične 
oličen u dvije žene, između svjetske dame, koju ljubi Radmi- 
lović sa svom snagom. svoga estetskog oduševljenja i blage 
«duše, koja ga tješi i umiruje poslije razočaranja. Književnik 
je u društvu, koje Gjalski crta, samo neka čudnovata i načas 


interesantna zvjerka — pravo ga shvaćaju samo sirota udo- 
vica i njena opet »anđeoska» kći Stanka. U kavani nitko i ne 
zna njegova imena — talenat književnika pače je i smetnja 


za svako napredovanje u društvu. Otuđeno, a nekulturno, ovo 
društvo zatire književnika do kraja — najljepše njegovo djelo 

ne nalazi ni nakladnika ni čitatelja — posljednje stranice, na 


kojima Radmilović poludi od očaja, svojom bezutješnošćuc“naj- 
strašnije su u čitavom rađu Gjalskoga. Nikad, pa ni u onim 
sitnim svojim crticama, u kojima gorku i pregorku satiru o 


.ljuđima oblači u ruho životinjskih razgovora, njegova ironija, 


njegova srdžba nisu tako krvave kao u ovom završetku Rad- . 
milovića. Strani je svijet prevodio njegova djela, a doma ga 
i ne pozna nitko; radi svoga književništva Radmilović he može 
da dobije ni staluma, zaboravljenost i glad su rezultati prebo- 
gatog duševnog života. U većem dijelu romana Gjalski svoga 


* junaka poglavito crta u sredini između Olge i Stanke, ali u 


obilju epizoda neprestano se javlja isti onaj glas optužbe, koji 


.če se na kraju romana pretvoriti u očajnu luđačku riku Rad- 


milovićevu. : 
Ali »Radmilović« nije samo roman fatuma gŠkdjetive. nego 
jei ispovijest svih muka pjesnikovih, svih sumnja o vrijed- 
nosti svojoj i svoje umjetnosti, svih boli rađanja i svih radosti 
gotova djela. Pojedine stranice, najpače ona iz dnevnika Rad- 
milovićeva, mogu se uzeti kao izravni tumač svih radova Gjal- 


skoga, kao suvisli komentar njegovih po ostalim djelima ra- 


zasutih nazora i osjećaja, kao psihološki ključ čitave njegove 
književne pojave. 

'»Kad je jesenas Radmilović došao u Zagreb, da se tu na- 
stani, pa tražio zgodan čedan stan za neženju i neimućna čov« 
jeka, ali ljubitelja nekoga komforta, nije ga ni jedna strana 
grada toliko predobila koliko sitni trg, što se poput kakve 
košarice ili vaze za cvijeće prostire za nadbiskupskim dvorom 
i za zadnjim dijelom metropolitske crkve. Njega je na prvi 
mah začarao pogled na velebne dijelove starodrevnoga hrama, 
osvojila ga njihova blizina i onaj šaroliki odsjev svjetla sa ' 
crkvenog krova... I večeras, kao da mu je odlanulo kad se 
je našao u svojoj mrakom već zastrtoj sobici. Nije užgao svjet- 


“la, već se spusti u fotelj i protiv volje najprije mu mune gla- 


vom doživljaj iz kavane... ponovo je vidio i čuo kako nitko 
u kavani ne zna za nj; gdje ise sastaje inteligencija, nema čov- 
jeka koji bi barem bio opazio da već nekoliko godina marljivo 


. radi taj traženi Radmilović... A ipak, koliko ljubavi, samo- 


zataje, požrtvovnosti uložio je u taj svoj rad.sve od želje da 
narodu priopći svoje sanje, da mu ugodi, da mu uzradi na 

polju umnoga razvoja. U taj čas pričini se Radmiloviću kao 
da je sve njegovo nastojanje bilo uzaludno i da su njegove 
godine prošle utaman, Oh — i zazebe ga u srcu pred pomisli 
nije li na njemu krivnja, nije li sav njegov dojakošnji put tek 
promašena staza? Najzad nije valjda onako pjevao kako nara“ 
du treba i što je za dušu narodnju? Ili možda i nema u njem 
snage stvaranja? A on je pustio svoju praktičnu zadaću i nije 
odlučno odabrao građansko zvanje advokata, već je letio za 


fantomom, za tom opsjenom?... U jedan hip saleti ga sva > 


grozna muka sumnje o vlastitoj snazi. Upravo bio je gotov da 
prokune onaj čas kad je prvi put izišao na literarno poprište. 
Žalio se sasvim djetinjasto, što mu prvijenac nije dopao koša; 
kao što doživljuju toliki drugi sretniji od njega... Već po 
naravi njegova je pjesnička duša bila nježno sadjelana, a pet- 
godišnji je literarni rad učinio da. je postala. još sječnja, 
a živci razdražljiviji. 

— Isve to propatih da narod za mene — ne tek ne mari, 
nego i ne zna! , 

No u isti se čas zastidi sam pet sobom od tih riječi i 
osjeti kao da je grijeh počinio. Njegova slavenska priroda 


uvijek je sva čeznula da se preda i žrtvuje službi izvan svoje ' 


ličnosti, da bude vjerna, dobra i korisna općoj. stvari. Ger- 
manski. individualizam, spravljen u sistem nietzćheizma i ib- 
senizma, nikad nije on trpio i nije se mogao za nj zagrijati; 
pače ni razumjeti ga, a isto tako ni romanski egoizam sa svo=- 
jim pozitivizmom i svojom pravilnošću nije ga mogao osvojiti. 

Najzad se sjeti da mu valja raditi, tražiti početak novoj 
radnji... Na stolu imao je fotografije raznih klasičnih i mo- 
dernih Venera i Psiha, talijanskih i novofrancuskih slika. Oko 
"njih postavi cvijeće da ih je svjetlo odsvuda oblivalo. Tako je, 

radio uvijek.. 

Želio je silnom riječi, duhovitom formom vjernom i plasti- 
čnom slikom odmah u početku osvojiti čitatelja i upozoriti ga 
na znamenitu tendenciju djela. Snovao je u velikom moder- 
nom romanu prikazati neopravdanu hrvatsku muku, krivicu 

i bijedu, ah — i ne dotaknuti se samo toga, već i nevolje cije: 
log čovječanstva; dodirnuti se one desethiljadugodišnje muke, 
što predstavlja kulturni čovjek; pa i ne samo to, već htjede 

dati izraza cijeloj tragičnosti svega živoga na tom planetu, 

bijedi gonjene zvjeradi u gori, tjerane ptice u zraku, muci sit- 
noga crva u travi i jadne ribe u beskrajnim vodama. — Ah, 
— ine samo to, već htjede da prikaže i dalju muku što je: 
izvan periferije planeta, koja po njegovu mišljenju nije ogra- 
ničena na svemirsko zrno, već je svagdje — svagdje. Kao što 
fizik spektralnom analizori dolazi do dokaza da je stvar i u 
gotovim svjetovima planeta i u nastajnim svjetovima zvjez- 
danih magla bezgranično ista i jednaka, budući da ga uči pos- 
matranje prirodnih sila da je u svim ovim pojavama samo 
jedna.i ista sila, tako je i on pogađao da je svrha životu svag- | 
dje ista, svagdje teška i neumolna, i da joj svagdje treba lju- 
bavi — ljubavi neograničene — kao što je vaselena neograni- 
čena. Oh, koliko mu je puta bilo da je malone čuo i glušao 
silni, nedohvatni krik, bolni krik duše svemira, vapaj za lju- 
bavlju, za samilosti! Oj da taj krik može vjerno ocrtati i ni 
vom mu riječi dati izraza«. 

»Ljubim, ljubim silno i žarko« — piše Radmilović 'u svoj 
dnevnik — »nešto je novo u toj ljubavi. Stanje je više groz- 
ničavo nego što sam do sada i okusio. Ali i ta grozničavost 
nije mi odlučna. Meni je novo što me Olga osvaja kao nikad 
dosele koja druga svojom fizičkom realnom pojavom. Kod sva- 
ke druge ja sam dosad tražio i stavljao bilo istinite bilo umi- 
šljene prednosti posve duševne naravi ili kakva idealnoga po- 
gleda. Samu malu seljakinju ciganku osvijetlio sam aureo- 
lom poezije sa polja, naivnošću i poezijom nesreće, da se mogu 
za nju zanimati. Ovdje mi svega toga ne treba. Tu je krasota- 
-djevojka — i ni za što drugo ne pitam; dosta mi je ta divna 
pojava i ja ljubim — ljubim strastveno — ludo, strašno. Da- 


' nas me je uznijelo šuštanje njezine odjeće, tek najobičnija 


kretnja u pasu, blizina njezinih prstića, onda onaj miris iz 
kose; ah — takva tek najnedužnija sitnica, i ja sam bio. opo- 
jen, ne opojen kao od vina, nego onako kao kad čitam koji 
Heineov stih ili Puškinovu pjesmu... Opet mislim da nije u 
toj ljubavi tek prosta strast! Dašto, bit će svakako mnogo sen- 
zualne primjese. Napokon, može li prava ljubav biti bez toga? 
Čista platonska čuvstva zacijelo bit će najrjeđa ili možda ih : 
priroda sama i ne poznaje. Neću, istina, pristati uz Hartmano- 
vo ili Schopenhauerovo: tumačenje i stegnuti mistiku ljubavi 

samo na volju u njezinu cilju za rasplodom i očuvanjem života. 


Dopuštam da je najčešće tako, ali ono što se uistinu može naz- 
vati ljubavlju ima svakako svojih spiritualnih tajna i.zacijelo 
mistika ljubavi ima više u njima svoje življe i korijenje negoli 
samo u velikom procesu prirode, kojim podržaje organizme 
i njihov neprekidni život. Ako se i utječe Schopenhauer a za 
njim i Hartmann hipotezi da je ova poglavita svrha pojedinom 
individuu sakrita i stoga da često nije ni u njihovoj svijesti, 
ipak mi ne dostaje ovakvo tumačenje da shvatim svaku nijan- 
su, svaki poriv ove svoje ljubavi. Ne sjećam se da sam ikada, 
ma ni od najprvljega časa, oćutio jedinu želju da se dovinem 
posjedu. Pače ova misao posve mi je neugodna u svojoj cjelini. 
Mene glavno uznosi ljepota, savršenstvo ove pojave — i goto- 
vo samo čeznem da ta ljepota za mene cvate; sve želje za 
posjedom i ne prelaze preko ovih međa. I tu mislim da je 
glavno osvojen spiritualistički dio, estetska strana duše, pa se 
ni u nesvjestici ne klanjam ljepoti toga tijela kao sigurnom 


izvoru budućih organizama isto tako lijepih; već zacijelo više 


kao predivnom izrazu onih pojmova o lijepom i savršenom 
što ih priroda u sebi vječno nosi. Kao božica ljepote, kao kra- 
ljica ne od ovog svijeta, nego kraljica iz carstva vječne: har- 
monije prolaziš ovim svijetom, da nosiš utjehu čovječjoj duši, 
da " Svijet lijep i krasan i dobar!« 

A kad na nj navali »bura boli i muka razočaranja«, tadg 
taj isti u svojim estetskim osjećajima tako raspojasani Rad- 
milović — 

»Nije pazio kuda vrluda i brza, niti je brojio vrijeme. Tako 
ose nađe kasno u večer u nekom razdoblju. Sjene se već pru- 
žale odasvuda, na nebo sjedala noć, zvijezda za zvijezdom pro- 
sjala — i mjesečina sanjivo i blago kupala grm za grmom, 
stablo za stablom, brijeg za brijegom, svojim srebrom i svojom 
nebeskom bjelinom. Nešto se podalje pružila cesta, a na ras- 


križju stajalo prosto seosko raspelo. Mjesečina se odskliznula | 


niz mučenički kip; da je jasno i tačno opredijeljeno visilo to 
bijedno izmrcvareno tijelo i lučio se svaki ud od. crna drveta 
križa i vidjele se naslikane seoskim umjetnikom krupne krva- 
ve mrlje po čelu ispod trnovite krune i na dlanovima i po 
ostalom suhom brapij i bijednim nogama. 

Radmilović tu stane. Kao da nije mogao da prođe mimo. 
Sva božanska snaga i nebeštanska utjeha, sav nedohitni mis-“ 
terij golgotske tragedije, ove najveće velepjesni ljubavi, sami- 
losti i bijede, sve mu je to govorilo sa priprosta križa i ispu- 
nilo dušu dubokim tronućem, da mu je bilo kao da osamnaest. 
stotina godina šaptom mimo njega prolaze i bajaju o sili koja 
je davala djeci njihovoj moć da pate i podnose sav teret ži- 
vota i svijeta. 

I oko mu se svrne prema nebu, gdje mu je svaki tračak 
dalekih zvijezda govorio kako je sitan on i sve što je u svezi 
s tim vanjskim svijetom, kako je sve skupa prolazno, tek od, 
časa do časa, kako ne smije svoje želje i svoje nade stavljati 
u tu stranu, u kojoj je on ništa — ništa, istom časoviti zglob 
tvari i samo vremenita pojava, koja je životnim procesom do- 
šla, zavrtjela se u vrtlog toga života, pa će opet proći da eri 
novim oblicima za nove pojave. 

— Ah — pa što onda da polažem toliko značenje u taj. 
vanjski život, u to puko kolo tvari! kliknuo je glasno. — Sve 
je to ništa! — Čemu da se hinim i trapim i za tu slavu i za to . 


. priznanje, i za taj svjetski život, ah — i za ljubav djevojke 


— čemu? Sve ovo dolazi od tvari, sve je samo s njom u svezi. 

Valja se odreći takovih želja i pohota i slijediti samo put 
kojim je išao Ovaj! — šaptom reče pjesnik, podižući oči gore. 
k raspelu. I sva mu duša ustrepta od ganuča, od nekog. djetinj- 
skog nježnog osjećaja. U dubinama unutarnjosti poćuti kao 
da je ovdje unutra sav svijet njegov, ovdje da je pravo biće 
njegovo, prava sudba i sva tajna bivstvovanja njegova. Bio je 
posve preobražen, kao otkinut od spona tjelesnih i kao da se 
pogled duše i svijesti proširio nekud daleko, tako daleko da se 
ne razabiraju više odsjeci vremena i širenje prostora. 

— Sav ovaj bitak bit će bez svrhe — sva ova muka život- 
na uzaludna i izgubljena, ako ograničim dušu svoju samo na 
ove uske granice vanjskoga svijeta. U duši samoj moram tra- 
žiti sve; a što je njoj do drugoga negoli da zaboraviš jade i 


muke, da im se podaš, jer tako mora biti, da ljubiš sve što živi 


i što se muči — oh — za dobrotom duše, za njenim opleme- 
njenjem valja ići i težiti. Sve drugo je glupo jer ne vodi ni- 
čemu, sve drugo. je uzaludno jer je postavljeno u vremenu, a 
vrijeme poznaje samo i početak i konac svemu. Dušu — dušu 

. jedinu valja čuvati, hraniti i gojiti njezinu potrebu za dobrim, 


lijepim i savršenim! Odreći — odreći se valja sviju svjetskih. 


pohota, živjeti samo za carstvo pravednosti, dobrote i sami- 
losti! Oh, Bože silni, daj mi, daj mi snage da mogu takav biti, 
da ne mislim više ni na svoju ljubav, ni na svoju slavu — oh, 
Bože, riješi me slavičnosti i svu: tih svjetskih Pam sla- 
bosti!« 


Svršetak »Radmilovića« sav je ispunjen crtanjem očajnih 


materijalnih prilika književnika. Poslije snova u visokim regi-- 


onima dolaze krute brige života; neshvaćanje naroda, sitničavi 


prigovori nezvanih i mali obziri, koji ne daju izraziti slobodnu: 


književničku riječ — slika je u svojim pojedinostima crna 
do grubosti. Na tim stranicama Gjalski je izjadao tužbu za 


sav svoj život; realnost nije ublažena ničim, nego je još i po- 


tencirana u katastrofi. Koliko .je bio dalje, toliko je i više 
trpio od svoga vremena. Ali ni na tim stranicama ne ostavlja 
ga njegov ogorčeni ponos, ona superiorna misao o književniku, 
koja ga je vodila vazda. U sitnijim svojim pričama iz životinje 
skog carstva Gjalski svoje optužbe oblači u ironiju, gdjekad 
punu, mržnje. Književnik »Žrtva« računa još na samilost — 
»Radmilović« viče poput kletve. 

Credo života obraćen je u anatemu ——i »Radiniloviš« ostaje 
spomenikom jedne negotove, u svojim peripetijama pače i tra- 
gične epohe, jednog prijelaznog vremena, koje je doživio i 
prežislo; oma i propatio Gjalski sam. 


VII 

U očajima radi tužne sadašnjosti utjeha su uspomene svi- 
jetle prošlosti. Kao što su ljudi »varmeđinskih dana« sa svo- 
jom priprostom dobrotom i srdačnošću odmor duši Lava Bli- 
njevića, tako će i Radmilović — Gjalski zaroniti u davninu, 
.da u velikim pokretima ilirizma i godine Jelačića bana nađe 
nade za bolju budućnost. Romanima »Osvit« i »Za materin- 
sku rieč« Gjalski daje punog oduška svom zanosu za dom i 


rodi riječ roda svoga, onomu zanosu što ga je u »Tri pripo- 
vijesti bez naslova« obilježio stihovima Gregorčiča: 

A ker nikdć6 ne šteje te 

ker ves te svet tepta s nogami 
jaz ljubim tem srčneje te, 

jaz ljubim te zvesteje te, 

a ljubim te s solzami... 

Oj, mati moja domovina, 
ljubezen moja ti jedina! 

»Osvit je najjača apoteoza toga domovinskog zanosa. Kraj 
svih simpatija, kojima je Gjalski u prvim svojim novelama 
prikazao konstitucionalce, njegovo je vlastito mjesto očito uvi- 
jek uz narodnjake, oduševljene borce narodnog načela i ilir- 
skih ideja. Gjalski bijaše najpozvaniji da u živoj i svježoj slici 
prikaže to ilirsko doba, jer ono je napokon i rođeno u njegovu. 
Zagorju. U crtici »Gaju« opisana je plamenim bojama sva ču- 


desna sugestivna snaga vođe preporoditelja; »Osvit« proširuje 


sliku i objašnjuje sve elemente pokreta, koji je u isti mah bio 
i najnarodniji i najzapadnjačkiji. I opet je ljubav Ivana i Mad- 
lene, koja ispunjava stranice preporodnog romana, no pravo 
je značenje »Osvita« u onom obilju plastičnih figura, pred- 
stavnika preporoditeljskog apostolata, kojima su nasuprot sta- 
vljeni nosioci protunarodne misli. Već sama ekspozicija, ples 
u dvoru biskupovu, regbi jednim blijeskom obasjava i, osvjet- 
ljuje epohu — konačna pak scena, kad se uz sjaj ilirske zvi- 
jezde dijele prvi primjerci »Danice« i u općem zanosu nestaje 
svih ličnih boli, kad ljubav doma i roda odjekuje u mladim 
srcima poput svečane himne pobjedničke, svojom simbolikom - 
uzdiže duh. Gjalski je tijekom svoga života zašao i na polje. 

političke prakse — no njegovo visoko kulturno shvaćanje na- 
rodnih težnja naših već je označeno u spomenuta dva djela 
historijska. Historija je to najbliža, no i najpoučnija. Gjalski 
sav sadržaj ilirskog doba i g. 1848. vidi u borbi za najsvetije 
pravo naroda, za materinsku riječ. Velika slavenska zajednica, 
potlačena u prošlosti, ima da pokaže svoju divovsku snagu — 


' riječ se jedna ori diljem stepa i. krajina — i ondje gdje je 


ugrožena prva je zadaća političkog nastojanja da se ona obra- 
ni i spasi. Ilirci su listom književnici, ljudi od pera i pjesme 

— ioni su spasili narod. Slavenstvo Gjalskoga nije tako me- 
sijanističko istaknuto kao Preradovićevo — ali osnovke su 
jednake. U opise ladanjske prirode kod Gjalskoga redovno se 
upliće i zvuk pjesme puka — one pjesme koja spaja Ural sa 
obalom Jadrana. Ilirizam jest i pokret demokracije — Gjalski 
ne taji problema kmetstva, koji će se riješiti istom 1848. Pri- 
bliženje puku i jeziku puka, oslon na nacionalnu svijest, vjera 


u kulturne vrijednote svoga naroda — to je idejni sadržaj 


»Osvita«. Prva je bitka dobivena; u novoj borbi »za materin- 
sku riječ« Gjalski će opet uočiti najrealniji i najpozitivniji dio 
Jelačićeva pokreta. Utjehama prošlosti on se utječe i u pos- 


ljednjoj svojoj fazi — loša iskustva sadašnjice (»Pronevjereni: 


ideali!«) vežu ga još čvršće sa prošlošću što davnijom; historij- 
ska novela o »Dolasku Hrvata« pravi je dokumenat toga idea- 


lističkog i ponosnog optimizma. Gjalski je uz svoju novelu , 


* napisao i čitavu znanstvenu argumentaciju o istinitosti priča- 


nja cara Porfirogeneta; Velika Hrvatska na sjeveru i pohod ' 


sedmero braće na Jug za nj nisu pučke bajke, nego svečana 
istina utješne prošlosti. Doživio je i tu zadovoljštinu da će 
najnovija historijska kritika potvrditi njegovu koncepciju. 


Djela njegova obiluju političkom kontroverzijom. Razgo-: 
vori u krugu Batorićevu neprestana su polemika o legitimisti- 


čkom i nacionalnom načelu, otac Kačićev u razgovorima sa 
sinom, starac Lapsanović i toliki drugi nisu samo predstavnici 
starinskog poštenja nego i čvrstih nacionalnih uvjerenja. »Su- 
sjed Dobromir Bosiljković« pače je i paradigmatičan u svojim 


panslavenskim oduševljenjima. No povrh svih tih razlika u ' 


nazorima, ljude Gjalskoga vežu dublji zanosi domovinski — 
u različitim taborima oni su po svojoj kulturnoj toleranciji i 
društvenosti, po visini i blagosti svojih pogleda daleko od svih 
. sitničavih mržnja. Pozitivan tip Gjalskoga jest onaj »stari 


Horvat«, koji se rado zanosi, možda i lakoumno vjeruje, mož- |' 


da i me gospodari oprezno, ali je uvijek viteški otmjen, uvijek 
srdačan, dobrodušan i pun samilosti. Narod je osjetio možda 
najjače ovu crtu književnika Gjalskoga i po njoj on je i toliko 
poznat i ljubljen. Gjalski je pjesnik hrvatskog gostoljubnog 
doma, sa običajima koji nisu uvijek suvremeni, ali su uvijek 
lijepi. Tradicija kuće, osjećaj domaćinstva kao minijaturni za- 

metak ideje o suverenosti narodnoj, ljubav pjesme i jezika 
svoga, i nadasve slavensko nematerijalističko shvaćanje života 
— po tim osobinama njegovi ljudi Zagorja uzdižu se do kla- 
sičnih tipova hrvatske beletristike. 


VIII 


Gjalski je pisac jedne prijelazne i nedefinitivne ere u na- 
šem socijalnom i političkom životu. Zato je njegova književ- 
nička ličnost (kao što i sam spominje za Radmilovića) kompli-: 
cirana i imade naoko svojih kontrasta. Divi se Veneri kapitol- 
skoj i priča priču o kršćanskim barbarima, koji su razarali 
divne gole kipove, a za čas slavi askezu i moli se pred kipom 
Raspetoga. Priroda je za nj i veličajna i glupa, borba čovje- 
kova čas besmislena čas uzvišena. No sve to podavanje osje- 
ćaju, sva ta nesuha i neracionalna njegova sanjarenja samo su 
dokaz za bujnost unutrašnjeg života, za obilnost problema 
kojih se je dotakao, za opširnost sinteze za kojom je išao. 
Osnovna crta, da traži harmoniju, utjehu, smirenje i da sve 
to nalazi u ljubavi i samilosti, ostaje. Cjelokupno djelo nje-: 
gova života na kraj kraja ne prikazuje se kao vrludanje bes- | 
pućem, nego kao put pod zvijezdom, koja ga je vodila od 
početka. Stvorio je moćnih sinteza — rekao idejno toliko koli- 
ko nijedan naš dosadašnji autor. Njegov suvremenik Kranjče- 


= vić navalnije je i vruće krvi, patetičnijeg izražaja i jednostav- 


nije ideologije. Ali Gjalski je (poput Radmilovića) analitičar: 
i svojih vlastitih osjećaja — zato i pored svih velikih zanosa, 
pored sve luksusnosti svojega istila, Gjalski vazda zadržava 
neku otmjenu finesu, koja poput blagog svjetla obasjava nje- 
gove stranice. Akord njegov nije tako diston te se ne bi raz- 
riješio u smireni odsjek. Gjalski vjeruje u dobro i divi se lje- 
poti — riječ o realizmu za nj vrijedi samo na pola. On je i 
sam predstavnik vremena, kad su spiritualna vjerovanja u 
svim oblicima bila jaka — nadasve ga odlikuje njegova vjera 
u kulturne moći. Kao književnik nije stekao ni blaga ni časti, 
no ni časak nije posumnjao o tom da je njegovo zvanje uzvi- 

šeno, da je dostojanstvo književnika, kraj svih nedaća, suve- 
reno. Po ovoj visokoj misli o zadaći i zvanju književnika 


Gjalski je naš uzorni homme de lettres, koji je najjače akcen- 


tuirao ogromnu ulogu književnika u narodnom životu. Šenoa 
bio je jači organizator, svestraniji radnik, gdjekad i pjesnik 
prigodnica za svoj ljubljeni »Vienac« — Gjalski je artista koji 
nadasve vjeruje u snagu umjetnosti. Estetska profinjenost nje- 
gova je qualit€ maitresse — i po tom Gjalski predstavlja višu 
stepenicu u razvitku naše novele i romana. Ilirsko je vrijeme 
epoha klasičnih, sređenih osjećaja o domovini i ljubavi; nje- 


gov najjači pjesnik je epičar Mažuranić, Primorac od onih, 


Novljana koji su i danas znani radi klesanja kamena. Roman- 


tika Vrazova sva je još zdrava i od srčike, rujna je jabuka, 


(»Đulabije«) njegov simbol; Preradović je pjesnik oda o uzvi- 
šenim apstrakcijama, nalik i sam onom kiparu u prastaroj ka- 
menari o kom pjeva. Sa Šenoom ulazi u našu knjigu životu bliži 
elemenat; historijski tipovi Šenoini nisu drugo doli nosioci 


aktuelne ideje o narodu koji sam ima pravo odabrati i udesiti 
svoju sudbinu; građanska era od šezdesetih godina dalje našla. 


je u Šenoi svoga jakoga literarnoga protagonistu. Pravaška 
literatura oko »Hrvatske vile« i almanaha, u kojima Haram- 


bašić pjeva »Hrvatskoj«, a Kovačić sa smionošću skrajnjeg , 
individualiste traži nov književni tip, grub i neobičan, ostaje: 
literarnom opozocijom, koja doduše ima golemih talenata, ali. 
nema onog izrađenog umjetnika koji će obilježiti epohu. To je, 
mjesto Gjalskoga. Po svim svojim simpatijama blizak huma- 


nističko-kulturnoj misli Strossmayerovoj. Gjalski nizom svo- 
jih romana na svršetku stoljeća ne stvara doduše škole (epoha 
je to odviše nedefinitivna), ali nabacuje pitanje i širi granice 
literarnog problema tako da se njegov redovni prilog u »Mati- 
činom izdanju čekao kao pravi dar narodu. U polemici starih 
i mladih Gjalski stupa na stranu mlađih — i ta crta njegova 
razvoja očituje koliko se je udaljio pred svojim vremenom 
još onda kad je pisao »Janka Borislavića«. Faustovski problem 
zahvaćen -je u »Borislaviću« ma sasvim moderan način; pa 
makar su politički naši realiste odbijali tu slaboću i taj Welt- 


schmerz, treba samo usporediti s ovom svjetskom bolju Bori- 


slavića prikaz verterizma kod Laze Lazarevića da se uoči silna 
razlika u kvalitetu i opširnosti koncepcije. Gjalski je, može 

se reći, posljednji pisac ere Strossmayerove, koja je obilježena ' 
galerijom slika i akademijom, ali je i prvi pisac. koji interna- 
cionalizira problem našega romana i diže ga na općenitiju, 
misaonu razinu. Na prijelomu vremena njegove zagorske no- 


. vele neće zadovoljiti tendencioznog pozitivizma, njegova so- 


cijalna kritika završit će se uzdasima, a ne prijedlozima. Ali 
to je i sudbina umjetnika da na sebi osjeća svu bolest vreme- 
na — pak da Gjalski u svom Lavu Blinjeviću i nije dao svoj 
optimistički i pozitivni tip, njegova silna osjećajnost, možda i 
malo bolećiva, ali vazda sa čežnjom i slutnjom onoga što je 
nad životom bolje i ljepše, označila bi u našem romanu na 
svršetku stoljeća najvažniju crtu, koja će ostati tipnom. 
Osim novelističkog rada, Gjalski je pisao nekoliko prikaza 
o slikarskim izložbama (Bukovac) i o Poljacima — ovi su 
njegova najjača simpatija u slavenstvu, a ta je simpatija i naj- 


.logičnija, ako se usporede njegovi tipovi iz Zagorja sa onima 


koje kao svoje osobite iznosi Sienkiewiez; pak i onaj davniji > 
klasični pan Severin Soplica poslužio bi također izvrsno u toj 
paraleli. U političkim svojim člancima Gjalski je vazda nagla- 
šavao kulturni i etički momenat; korupciju mrzi toliko da u ' 
svojem bijesu izmišlja i opet novu riječ »banditizam«, jer je 
za njegov osjećaj dosadašnja preslaba. Jedan od posljednjih 


njegovih pripovjedalačkih radova (»Pronevjereni ideali«) ob- 


računava sa pojavama političke suvremenosti jednakom oštri- 
nom 'kao što je devedesetih godina učinjeno u »Životu jedne 
ekselencije«. Smion i iskren, Gjalski u ovom dijelu svoga rada 


. istupa kao izrađen etički ideolog, i danas još pun zanosa, živ 


i bodar. 

Književna povijest zabilježit će Gjalskoga kao moćnog »ši- 
ritelja granica« hrvatske novele i romana. Suvremenici osjetili 
su najjače onu plemenitu domaću toplinu njegovih starih kro- 
vova — narod je u njegovim zagorskim tipovima našao trajnu 
crtu svojih vjekovnih tradicija. Već na dodiru sa Zapadom 
ljudi Gjalskoga nemaju više one mepristupne tvrdoglavosti 
Šenoinih purgara i velikaša — epoha koja je tražila i dalja 
obzorja našla je u Gjalskomu svoga tumača, koji je morao 
iskušati sve sumnje modernog čovjeka da se i opet vrati na 
rođenu grudu, utjehi doma. No sinteza je skladna — visok se 

estetski osjećaj spaja sa dubokom čovječnošću, vjera se pored 
svih razočaranja ne lomi. Izradivši do kraja svoju književnu 
ličnost, Gjalski je našem vremenu dao viteški, visoki kulturni 
tip, vežući patrijarhalni idealizam sa najosjećajnijim spiritu- 
alizmom vremena. Po tomu on je jedan od onih »representa- 
tive man«, koji će u povijesti hrvatske knjige biti zabilježeni 
kao stvaraoci i unapreditelji najvišega meda. 


SILVIJE STRAHIMIR KRANJČEVIĆ 








JOSIP EUGEN TOMIĆ: MELITA 


(PRIPOVIJESTI IZ NOVIJEGA DOBA. ZABAVNA KNJIŽNICA 
MATICE HRVATSKE. SV. CCXXX—CCXXXII. ZAGREB 1899. 
CIJENA 2 K.) 


Unutrašnji stil ove pripovijetke, pored svega što je potekla 
iz pera koje se je do sada premahom zanimalo pričanjima 
sa polja historijskih doba, imade dubok korijen u prijašnjim, 
Tomićevim djelima. To je samo etapa, a nije novo polje. I on- 
da kad nas je pisac odvodio u davne dane i iznosio nam prošle 
rodove, ostajao je nakon čitanja dojam ko da se vratisimo iz 
Živa društva, društva koje nije nikako od svijeta koji ne bi bio 
više naš, il koje bi bilo nalik na galeriju pradjedovskih por- 
treta. Odlična snaga toga pisanja bijaše u tome da je spisatelj 
vazda umio prodahnuti davne dane živim životom, obasjati ih 
“onim. vječnim sunašcem u kojeg je sveudiljna oplodna snaga; 
studij historije začinjao je onim što je vječito čovječje i ple- 
mensko, a svemu ovomu podavao je časni kolorit i kostime 
prošlosti. Tako se. u njegovoj duši divno preplitahu dva doba, 
stapahu se istina i fantazija, izlazeći pred čitatelja iz duboke 
perspektive posve nablizo. I zato Tomićeve boje neće izbli- 
jedjeti. , g 

Ova oštrovidna snaga ističe.se naročito u Tomićevom radiu 
sa polja pripovijetke i drame, u kojima je, paralelno sa svo- 
jom historijskom beletristikom, obrađivao motive iz višeg i ni- 
žeg današnjeg ili posve nedavnog društva. Zato 'se i iščeki- 
valo veoma izvjedljivo što li će to ovaki pisac, koji je toliko 
sjajno posvjedočio svoje darove u stilu velikog historijskog ro- 
"mana, napisati na polju posmatranja samenoga kola. Ovu iz- 
vjedljivost podmirio je pisac svojom »Melitom«. On je dokazao 

da može o sebi s potpunim pravom reći: »Zwei Seelen wohnen 
in meiner Brust«, nu ne da se biju, razdvoje, ili istaknu jedna 
na račun druge, nego da se i opet stope u jednu dušu, da nam 
podadu cijela Tomića — oba njegova jaka svojstva, djelo u 
kome će se maći i širina i dubina fabula i analiza, spoljašnji i 
unutrašnji opis. 

Pisac je zašao u Hrvatsko Zagorje, u kei krugove sjajnih 
imena na umoru. Smrtna bolest jeste potpuno neshvatanje 
zadatka u njihovu životu, suvišne želje i pregonjenja, s čega 
se .porađa pusta dosada, a već znamo čime sve ona rađa. Ne- 
prestane brige viju se nad tim članovima jednog odličnog 
staleža. Žalibože nijesu to brige koje bi morale da nikad ne 
napuštaju domove onijeh čiji su pradjedovi sjekli na junačkim 
mejdanima ko čuvari bar svojih tradicija, nego brige koje bi 
mogle biti posve suvišne kad bi duše bile zdrave. U sredinu 
ovoga svijeta — manje ili više kriva svomu propadanju — 


«postavio je pisac groficu Melitu, koja već na početku romana: 


imade za leđima neki pikantan roman o kom se po zagorskim 
dvorovima govorilo »sub rosa«. Ona je u to doba već preva- 
“lila dvadesetu, na glasu je ljepota, povisoka, vitka a ipak jedra, 
«energičnih crta, koje odaju jaku, neslomivu volju. Ovako od 


prirode bogato nadaren stvor, ovako jak stroj, koji bi mogao | 
da blagoslovno pokreće svojim društvom — pati se s dosade, ' 


“a dosadno joj jer nema spreme za život, nema snage da savla- 
da svoje trice, a kamoli da ispravlja grijehe otaca. Istina u nje 
imade suda, ona uviđa što ne vrijedi, nu to je samo po impul- 
su, gdje za to ona mora da strada. Biće je skroz samoživo, u 
koga su sva svojstva da se prvom prilikom razvije u demona. 
To je dakle pravi proizvod kuće gdje su svi »članovi grofov- 
ske porodice živjeli raskošno i lakoumno, ne misleći na žalos- 
tan konac takova života«, Jedina stara grofica bijaše drukčija, 
ona se stisnula u svoj fotelj, odijevala se staromodno da štedi 
za suvišne potrebe svoga muža i svoje djece. Nu evo kako sudi: 


»Bože moj, ja znam da i mi živimo preko svoje snage, ali šta 


da se uradi? Ako ćemo živjeti bez ikakova komfora, ako si 
ne budemo ništa uštili i ne išli usporedo s ostalim otmjenim 
društvom, onda to nije život kavalirski, nije uopće po nas ni- 
kakvi život. Istina je, doduše, da kroza to propadđamo u sve to 
veću' "nevolju, i da ćemo napokon i propasti, ali to je sudbina 

našega staleža. Propadamo redom, jedan prije, drugi kasnije. 
To je valjda kletva koja stiže potomstvo naših otaca za njiho- 
ve grijehe«. Koliko bespomoćna fatalizma, koliko neoprostiva 
nehaja! A sav ovaj jad u nezrelim dušama umah se zašećeri, 
dok ti stvorovi sa svog samrtničkog ležaja opaze sjajne kočije 

i koturače, na kojima jure veseli gosti u taj otvoreni grob. 
Nekoje dobre duše, što dolaze u to kolo iz istijeh redova, ne 
mogu da djeluju inako, mimo što proizazivlju efekat kontra- 
sta u sklopu pripovijesti, gdje je glavnomu ženskomu licu de- 
viza: »Moj ideal je brak bez ljubavi, ali slobodan«. 

'U ovo društvo, koje je pisac obradio na veoma širokoj os- 
novici i u najviše istaknutim tačkama njegova zanimanja i 
živovanja, ulazi zastupnik mlade, radišne demokracije — Bra- 
nimir Rudnić. Ta pojava djeluje na Melitu ne po duševnim 
sposobnostima, ne silom neiscrpne životvorne energije, koliko 
ko milijunaš. To je dijete iz običnoga mormalnoga kola, jedan 
od onijeh čiji očevi. svoju ekonomsku karijeru otpočinju ko 
tuđe sluge, dok se ne popnu do kakova kralja »šumskoga« ili 
»majdanskoga«, pak uzgajaju svoju djecu tako da poslije na- 
puštaju posao s uvjerenjem e im sinovi neće lakoumno rasi- 


pavati stečeni imetak. Sposobnost da ovaj demokratski pred- 


stavnik — komu je u krvi da logično misli — ipak pane u 
zamke prepredene Kirke velikoga svijeta, motivira pisac 
ovako: »Postavši samostalnim i posve nezavisnim, Branimir 
je išao najprije za tim da uhvati uglednu i jaku društvenu 
poziciju. Uz njegov imetak i lijepe trgovačke sposobnosti ne 
bijaše mu to teško. Stvorio je dioničarsko društvo za izvoz 


hrvatskoga drva u različitoj izradbi u inozemstvo. Domaća 


šumska trgovina bila je time velikim dijelom usredotočena . 
u njegovim rukama. U bankovnim domaćim zavodima njegova 
se riječ najviše slušala, a s toga upliva porastao mu je preko 
noći ugled u svoj zemlji. Nu s tim samo, s tim ugledom nije se 
mogao on zadovoljiti. Težio je još za nečim višim, što ga je 
vanredno mamilo. Bijaše to ženidba s djevojkom iz odlične, 
barem staro-plemićke porodice, s kojom bi došao. u saobraćaj 
# uže veze s najodličnijim slojevima društva, koji bi ga podigli 


4 uzvisili, a s vremenom mu pomogli da se i on dočepa ple- 


mićkog grba, za kojim je bez pritaje pred svojim znancima 
hlepio. Imao je svega u obiju, što ga je moglo izjednačiti s 

najuglednijim krugovima u zemlji: bio je bogat, darovit, pri- 
stojan u svakom pogledu, ugledan — sve, sve je to bilo na 
njegovoj strani, samo je manjkao — plemićki grb«. 

Je li ovo demokracija po mišljenju? Svakako se ne može 
izbjeći dojmu da taj njezin zastupnik zaboravlja na svoju ko- 
lijevku; on s boljom ekonomskom situacijom zaboravlja što- 
šta što njegovomu ocu nije nikada ni padalo na um, otkida 
se od jedne cijele generacije, kojoj je neprirodnost praktičnih 
veza bila vazda u instinktu. I ta generacija govori mu u dane 
zaruka s Melitom na očeva usta ovako: »Ti si se, štono vele, 
preko ušiju zaljubio, a ta ti je ljubav zastrla i sam vid, da nisi 
kadar motriti stvar zdravim, bistrim pogledom. Moj sinko, 
vjeruj mi da nije dobro ženiti se izvan kruga svoga staleža. 
Ti si mi rekao da je tvoja vjerenica siromašna. To bi bilo još 
najmanje zlo. Sve bi se to dalo podnijeti bude li ona kadra 
prilagoditi se tvomu staležu. Ali ja se baš toga bojim da ona 
ni ne misli na to. Ona će nasuprot ići za tim da tebe društveno 
sve više pridiže i otima dosadašnjim tvojim krugovima... 
Ovi ljudi od kaste inače misle, osjećaju i živu negoli mi ple- 
bejci, kako nas oni zovu... Brak bez ljubavi (kakav li je to 
odjek na Melitine riječi umah u početku pripovijetke!) najveće 
je zlo na svijetu. Ali ne ljubi slijepo ...« " 

Čega je premalo u loše uzgojene grofice, toga imade pre- 
“više u ovog plebejca, koji hoće da se iznevjeri starim i pro- 
kušanim tradicionalnim zakonima svoga koljena i pasmine. 
Na ovoj posve nesaglasnoj vagi čuvstvenog bogatstva u tih 
zaručnika, čije se je prstenje kovalo na nekoj vatri špekulacije, 


osniva pisac svoj spor, svoj zaplet. Rukom vješta pripovjedača > 


on je zgodno prelio svoga probabilnog demokratu svjetlom 
svesilna čuvstva, njegova mana jeste više slabost negoli ono 
čemu velimo: nedoraslost, pak tako može da održi mjesto ko 


borac, ko protusila, pored svega što taj radini element ne. 


six 


predstavnike. Zato on ni ne preporađa nikoga, uzdržaje se tek 
nekim čarobnim vrelom novca da 'se zajedno ne strmoglave u 
propast i onaj tregovački stol, o koji se upiru neumorne ruke 
i tajni pretinac, gdje mlada razbludna plemenitašica čuva 
preljubne listiće svojih kavalira. »Eto što sve novac može« — 
'govore seljaci u početku drugog dijela pripovijetke. » Vox po- 


138 











puli« gubeći se ispred dvora, gdje će se odigravati nemila tra- 
gedija, osnovana na neprirodnoj vezi srdaca, od kojijeh je 


. jedno uopće nesposobno za život, a drugo će.da trpi što u 


njem ima da se pozli rana s tuđeg tijela, koje je ušlo u nj u 
nekom za njegovo biće nelogičnom času — taj »vox populi« 
pjeva ovako: 


»Naše kolo igralo, 

al je prestat moralo: 
Spahinica spavat želi, 
Fukara nek seli!... Šalajl« 


I zaista ova »fukara«, ovaj zdravi ljudski sud, ko da, odla- 
zeći, odnosi iz te kuće i simpatije spram Rudnića. On ne može 
više da sam sebe spase, on nam ne pokazuje ni u čem gdje je 
baš ta njegova snaga demokrate, snaga onih ljudi koji dolaze, 
snaga rada, snaga trijeznosti, snaga neistrošenih, neprohala- > 
bučenih svojstava, koja je iznosio na vidik pregledajući de- 
rutne prilike.svoga tasta, po kojima je proširio ko izravan 
baštinik krvi svoga oca .od ništa stvoreno imanje čijim mele- 
mom hoće da liječi rak-ranu društva, u koje je ušao. ' 


— Kamo mi to idemo? — upita svoga muža Melita, koja je 


- već nestrpljiva postajala. 


— 'Želio bih pokazati najbliži naš drvosjek — reče Bra- 
nimir. (Pas od 

— Taj najbliži drvosjek sigurno je daleko! 

— Samo p6 ure. Sa ra 

— Pol ure tamo, pol natrag, a pol za razgledanje, to jeu 
svem podrug ure. To je predugo, mon cher. 

Branimir se pokori volji svoje žene, nu on se toj volji 
pokorava i dalje, on se je najzad posve sporazumio s čisto 
pasivnom ulogom žrtve i mučenika. — Branimir Rudnić — 


demokrata i čovjek akcije. Svoj rad prenosi radije na korek- 
turu i onako vazdašnjih labavih moralnih pojava na domu 


svoga tasta. Da je s ovakvom pojavom imao posla pisac ne 
one snage stila i pripovjedačke vještine, ko što je sve to u 
Tomića na okupu, vidjelo bi se što je to bankrot jednog po- 
glavlja u knjizi, i po tome bankrot cijeloga djela. Nu pisac 
je spasao ovo lice, uščuvavši u njem postojan pasivitet spram 

hirovite i brutalne plemkinje, a ono o čem radi, da dobije, 
naime, i sam plemstvo, nije potjecalo od drugog motiva do 
što je na posjetnicama svoje žene čitao: »Melitte Rudnich, 
nće comtesse Armano«. Samo zato hoće da dođe u sabor, jer 
to je uslov o kojem zavisi zgoda da dođe do grba. Tamo do- 
duše hoće da bude »divljak«, nu kad već hoće da pođe na tako 
javno polje ko za spekulacijom, mogao je da buđe pozitivniji, 
izravniji u biranju veza. Sami izbor, crtanje masa pošli su 
piscu izvrsno za rukom; to su najljepše stranice u cijeloj pri- 
povijesti. Rudnićev neuspjeh jeste logična posljedica čitavog 
tako smiješnog Rudnića — pastorka svoje krvi, lošijeg dijela 
svoje rođene polovine. Istom u posljednjim prizorima svoga 
mrtvila i sljepila plane ta plebejska krv i — opet se stiša, 


uopće mu sporo puca pred očima. »Branimir nije znao što da: 


misli o njezinom novom načinu života, Više puta mu se nari- 
nula misao da ga ona zavarava, ali zašto i kako?« I kad ga 
već prevare na najdrastičniji način, onda sama žena otvara 
vrata i dovikuje mu: »Gospodine, mi smo od ovog časa rastav- 
ljeni... Vi nemate ovdje ništa tražiti. Adieu!« Tromi građanin 
zaista je zavrijedio da mu rana u srcu nije zacijelila do groba. 
A Melita? Ona je ko drugobračna žena poslije produžila svoj 
način života. M 
»Neprestana uzbuđenost, ljubovanja, sekt i orgijske besnene 
noći bijahu uzrokom da je ujedanput počela mahnitati. Nije 
preostalo ino nego da je otprate u ludnicu. Psihijatre izjaviše 
da je njezino stanje neizlječivo«. Tako svršava pripovijest. 
Vidjeli smo, dakle, kako se sraziše dvije društvene struje. 
Odlične sposobnosti Josipa Eugena Tomića spasle su ipak u 
toj oluji dozlaboga mrtvoliko biće — zastupnika rada i ozbilj- 
na shvatanja, potomka one korenike koja se i u nervozno 
poremećenoj Americi, u svesvjetskoj utakmici s uspjehom 
“otimlje o palmu energije. Pisac ga je prikazao kao pticu koja 
uleti u nepoznatu sobu, ko dijete koje je ušlo u krug skroz 
stran i nepoznat, pak ne zna gdje da stane, kud da se okrene. 
Sveđ ga muči ono, nu ovdje veoma nefilozofsko: »zašto i ka- 
ko?« Doduše već isprva, još prije nego uđe u taj element, u 
njegovoj duši imađe kojekakva trunja dobro neshvaćena po- 


ziva za pročelnika svoga staleža, nu to baš i jesu oni atri- | 


buti koji će ga poslije ko vjetar slabu granu povijati između 

čitalačke simpatije i apatije. Takijeh lica imade zaista mnogo 
i pisac je u tome bio posve iskren i vjeran. Nu sa umjetničkoga 
vida taj Branimir Rudnić stoji odviše sam i preslab spram 
bogate i raznolike galerije karaktera aristokratskih predstav- 


“nika u knjizi. On se po tome — jer je sam — veoma ističe u 


pročelju, a da jezičak na vagi, na čijim zdjelicama sjede dva 
svijeta, a u određenim prilikama možda i dvije ere — nije 
nikako u sredini, Da se nije uvodilo u knjigu dva društva, ne 
bi se taj jezičak onako nagnuo, i poslije moralni dojam pri- 
povijetke, kad ga ne bi provocirali ovaki veliki kontrasti, ne 
bi uzbuđivao gorčinu. Ovako u knjizi preotima maha tugaljiv 
tenor. S vida njezine literarne cijene to ni u čem ne smeta 
nu šta da reknemo ko prijatelji naroda oslanjajući se na 
njegovo društvo? Zgodno kaže referent u posljednjem broju 
»Života«, da se u najnovijoj hrvatskoj beletristici opaža neki 
»morituri-motiv«. Ako je pak taj motiv ušao u knjigu ko odjek 
zbiljna glasa, onda želimo još više takovijeh knjiga, knjiga 
bezobzirnih i nemilosnih, a uz to i čitalaca koji će ih primiti 
srcu. no 











POSLJEDNJI STIPANČIĆI 


(POVIJEST JEDNE PATRICIJSKE OBITELJI) 
\ 

Dosele ne bijasmo još u prilici da u posve kratkom raz- 
maku pročitamo dva originalna djela koja bi po svojoj dru-. 
štvenoj podlozi upravo silom nagonila na paralelu. I nu — dva 
odlična pisca novije hrvatske generacije namakoše nam taj 
užitak. Gosp. Ivo Vojnović štampao je u IV svesku zagrebač-' 
kog »Života« svoj »Suton«, kao drugi dio trilogije, koja hoće 
da prikaže »ono dugo umiranje staroga Dubrovnika u XIX 
stoljeću koje nas je dovelo do gotove smrti patricijata, toga 
zadnjega i jedinoga predstavnika prave historičko-državne 
dubrovačke misli«, biva »republikanske«, a gosp. Vjenceslav 
Novak stupa u podjednako vrijeme pred publiku svojom naj- 
novijom knjigom »Posljednji Stipančići«, gdje kraj njihovih 
sjena piše ove riječi na grobnicu im: »Čini se da su danas 
poumirale do posljednje... a u starinskim Patricijskim i ple- 
mićkim kućama nastanila se većinom sirotinja grada... Svr- 
šilo je žalosno«, 

Tako je dakle prostrujio hrvatskom najnovijom knjigom 
dvostruki mrtvački psalam, jedan ispod Srđa, a drugi ispod 
= Vratnika. Dva dobra sina svojih zavičajnih strana odužiše se 
prošlosti onoga kamenja koje im je nosilo kolijevku i položiše 
svaki svoj vijenac na tužne i puste dovratke onih starih pa- 
\ tricijskih kuća od tvrda klesanca kao da bi kule, gdje se 
nekada odigraše prvi činovi katastrofe, koju unuci oplakuju. 

Dubrovnik i Senj ili tačnije — Dubrovčanin i Senjanin! 
Prvi podrijetlom plemić i po svom milieuu izravan baštinik 
one aristokratske okoline kojom je i usprkos južnjačke ćudi 
mirno i odmjereno ma gospodska metalna grla zvonio maje- 

stetski plural, a drugi — čovjek građanin i dijete iz žustra 
kruga, gdje su borbu za nasušni hljebac vazda podžigale ne- 
mirne kretnje, bez brige i osjećaja šta će tko o njima reći, 
gdje je nagao govor začinjao svakojaki krepki izraz iz neo- 
bična rječnika i gdje se nije nikada škrtarilo žučljivom do- 
sjetkom ma trgu ili uličici. To je razlika kao između bure, koja 
se divljom raskalašenošću obori niz senjsku dragu, pak obi- 
jesno baca u more šešire, otkriva nepristojno plješive glave i 
zapliće se drsko o suknje i suknjice, sve to uz vazdašnje šale 
malogradskih besposličara .,. te onog finog cvjetnog parfuma, 
što ga vjetrić sa klasičnog kopna južne Dalmacije kao svetinju 
nosi preko časnih krovova slavom obasjanoga grada, da okadi 


njemu dvornicu pokojnih knezova, a regbi — da sve pri tom . 


činu pijeteta skida gospodske cilindre s glava. I oči, koje su 
se uzgojile u gledanju ovakijeh sličica, otvoriše neke sarkofage 
i zaviriše u plemenitaške povoje, što kriju žute kosti njihovijeh 
pradjedova. Kako? : 


G. M. Marjanović progovorio je u 11. broju ovoga tečaja 


 »Nade« o duhu u Vojnovićevim radnjama, naročito pak u 


»Sutonu«. On je pronašao u njegovoj krvi, u njegovoj umjet-, 
nosti »aristokratski heroizam«, on je citirao vlastitu riječ spi- 


sateljevu o frazi koja, makar bila i u blatu napisana, hoće da 
- se na nju pazi, pa da je zato i najskrajniji realista dužan žrtvo- 


vati svomu stilu svoje vlastito, načelo. Njegove majstorski 
istančane odlike izbile su zaista najpouzdanijim dokazom na. 


vidjelo; znademo da je »Suton« pobjednički odnio paomu sa 
zagrebačkih dasaka. Ne možemo a da ne upozorimo ovim pri- 
padom na riječi gosp. Marjanovića: »Uzalud ćemo mi tu tra- 
žiti rješavanja velikih problema, kao što ih nećemo naći ni 
u D'Annunzijevim: »Sogni delle stagioni«. Tu ćemo naći tek 
čistu umjetnost, najprofinjeniju, a ujedno najprodirniju. I 
zato se eto toliko obazirem na Vojnovićev stil (u najširem, 
dakako, značenju te riječi), jer to je ono veliko, a ne ideje; 
ne ličnost, ne nazori. Obradba je velika!« 


Zaista ona blagorodna vila, koja svaki dan pogleda na pra-. 


.zne dvore nekadašnjijeh knezova, da prospe po opustjelim po- 
dovima pelud sa balzamskog kraja njihove »republike« — pri- 


klanja glavu i pristupa s dubokim poštovanjem pred grbove, 


što ih je oglodao zub vremena i hirovi povjesnice. Pisac je u 

suzi njezinijeh očiju vidio: »kako večernja luč mami utvare - 
na spominjanje«. I on je uzdahnuo i taj uzdah rodio je — 


dramu. 


Nu još je neko umirao u kutiću jadranskoga mora. Nije 
umirao cijeli grad, koji po svojoj povjesnici znači ideju, pak 
da taj smrtni hrip odjekne u uhu praunuka ko posljednji krik 
smrino ranjena junaka tragedije, — ne... to je jadno, teško, , 
nekako odugovlačeći posljednjim izdisajem svršavala svoj pu- 
sti neshvaćeni vijek jedna vrsta našijeh ljudi — »patricija«, 
gdje je jedino simpatičan onaj posebni soj iz roda »sutonskih« 
gospođa Mara — dogarao je stijenj na uljenici za koju više 
nije bilo ruku da ju dolije i — koja ne gasne od silna zapuha 
vjetra, kao što baklja nad slobodnom kulom u Dubrovniku, 
nego trne — sit venia verbo — s anemije svoga aparata. Novak . 
nije osjetio potrebe da piše dramu, on je ovo izdisanje prika- 


“zao u pripovijeci, U stim tim »posljednjim Stipančićima« zaista 


nema nišia cjelovita, dramatična; tragične im žrtve nisu iz- 
ravne, to su tek mučenici koji su ušli u zgradu slučajno, a u 
pripovijetku čisto referentski. Glavni faktori, recimo pokre- 
tači cijele te agonije, nisu do prosječni malograđani koji su 
svoje ponosne grbove primili, a možda i prokrijumčarili od 
svojih bogzna kojih praotaca. Vojnoviću su kao patrioti suze 
rosile oko. Novaka je peklo u srcu. Gospođa Mara pri kraju 
»Sutona« može da rastvori ruke kad joj kćerka predaje pram 
od striženijeh kosa s krepkim Pitanjem herojske rezignacije!: 
»Vjeruješ li mi?« — može da »neizrecivim izražajem ponosa, 
zadovoljstva i tuge« usklikne: »Kćerce mojal« — A. Novak? 
— On tek može svoje pričanje svršiti s dodatkom da kad su 
te starinske kuće dale utočišta najsiromašnijemu i najneugled- 
nijemu stanovništvu grada — čuli su se u njihovih zidinama 
zvuci domorodne pjesme. I on je izvabio odnekale cipelara 
Gašpara i svršio je pripovijetku ovako: »I mladi je Gašpar 
sebi još nejasnom simpatijom zavolio melodiju pjesme što su 
je kroz ulice pjevala vesela senjska djeca: »Još Hrvatska ni 
propala!«... 
Bilo je to baš u doba kad se je u Zagrebu ispinjalo sunce 
ilirizma sve više na obzorje. A ovi Patriciji pomriješe, ne sa- 
radivši pri tome. Došao je mladi »Gašpar«, došla su »vesela 
djeca« — došli su i trebali su doći. Nad grobom starih, stru-. 

hulijeh Ajudi, koji su filozofski pojam o rođenome »ja« učinili : 


fizikalnim mjerilom, spram kojega će taksirati ideje, uzalud bi 
grmio poziv: Ustani; Lazare! \ 
. J m * 

Pisac nas prenosi u godinu 1834./U malenoj sobici tavore 
dvije ženske duše, gospođa Valpurga Stipančić, udova iza pa- 
tricija i građanina Ante Stipančića i kćerka joj Lucija, mlado, 
bolesno djevojče — nervozna žrtva uzgoja i predrasuda. Ne-' 


kada bogata kuća spala je na posve tanke grane, u teškoj mori, , 


što je potisnula ove ljude, može se odsvakud čuti tugaljiv, su- 


šičav tenor njihovog bola: Nessun maggior dolore... Okle to?" 
Mlada Valpurga nije pošla za svoga muža po srcu: nije ga - 
voljela, nu nije joj bio ni nemio. Pored tćga bijaše »iskustvom. 


 dijete«. Osobito joj se sviđalo što je zaručnik njojzi u čast 
nazvao jedan od svojih triju brodova »Valpurgom« i donosio 
joj »ukusne škatulje pune francuskih poslastica«. Ele ovako 
spremnu za život dadoše je njezini roditelji — ljudi materi- 
jalno uništeni — u naručaj prosca. A: Valpurga je i protiv 
. očekivanja svojih roditelja odmah. pristala i »poletjela sva 
srećna k nekoj svojoj prijateljici i ispripovijedala joj živo što 
se sve danas zbilo, ne zatajivši navlastito svoju veliku sreću 


što će joj za vjenčanje bez dvojbe kupiti krasno odijelo i što , 


će kao gospođa moći sama da prima i vraća drugim gospođa- 
ma posjete u svilenoj haljini«: ' 

Zaista to je jedno od onako uzgojenih bića, koja »ne znadu 
na čem žito raste«, ili koja su, došavši s majkom oko devet 
sati naveče na obalu, ugledavši lađu-svjećaricu, umjela po- 
viknuti čisto naivno: »Mama, zapalilo se morel« A što je uči- 
nio Stipančić od ovakove. prirode? »On je nastojao da je što 

"bolje zaštiti proti upoznavanju svega što bi je moglo i malo 
* njemu oteti, raspirivši joj možda u grudima želju koja ne bi 
bila u skladu s njegovom sebičnošću«. Ona je ukratko postala 
u njegovoj kući — slobodna ropkinja. A kad su došla djeca, 
stijesnio je njezin svijet još više: »tek joj se srce prepunilo 
materinjom ljubavi. Tako je ostala krasna i dobra žena i mati, 
a da nije nikada osjetila one ljubavi koja je most k materin- 


skoj sreći. Slast ljubavi, kojom je ljubila svoju djecu, čuvaše > 


je kasnije pred onime što bi'lako moglo srušiti nimbus, u 

kojem se pred njezinim očima kretao njezin muž. Stoga su i 
držali ljudi taj svakako dosta neprirodni brak vanredno sret- 
nim —'a bila je sretna i Valpurga, jer onoga što joj nije mo- 
'glo ili smjelo biti, nije dospjela nikada ni da poželi: pred time 
čuvala je sve tihe prilike porodičnoga života, a umjelo je 
čuvati i iskustvo muža, koji ju je krio kao što umije nemoćan 


škrtac skrivati pred pohlepnim ljudima svoje blago«. 


Kad im se rodio prvi sin, patricij Stipančić priređuje veliku 
slavu, da se trese čitav grad, ne zaboravivši pri tom da naruči 
za sebe plemićko odijelo. Tom zgodom uvrijedi neki časnik 
Valpurgu, i tako se sve pokvari. Ova zgoda bi razlogom da 
nam je pisac u dnevniku samoga Stipančića iznio značajnih 
crta po shvaćanje ovoga čovjeka. On ne zazire ni od kakova 


* sredstva, tek da ispliva štono riječ na površinu; uzgoj maloga 


prvorođenca imade da znači i produženje ove nezasitne malo- 
gradske megalomanije: »Gdje budeš, moraš biti prvi, jer — 
ti si Stipančić!« A Lucija, drugo dijete tijeh roditelja? Uzga- 
jaju je — po naročitoj očevoj odredbi — ko ropče u kuhinji 
i kad joj dozvole da sjedne uz očinski stol, mora već zarana 
da osjeti poniženje, a i to — kako joj je mnogo bolje u'kuhinji 
među služinčadi nego u roditeljskoj sobi. Jer to je sve spram 
recepta: — žensko je. 

Juraj svrši gimnaziju i pođe u Beč sa očinskim savjetom: 
»Ne zaboravi nikada da si patricijski sin; pokaži to i vanj- 
štinom«. Mladić, koga su na put otpratile najsjajnije nade 
očeve — ne svršava na vrijeme svojih nauka i globi nemilo 


osvoje roditelje. Ukratko sve kombinacije nekako skreću niz- 


brdice. A i u Lucijinom srcu događa se velik... velik preokret: 
»njoj se htjelo života i slobode, njezina je duša hrlila neo- 
buzdano za probuđenim osjećajima djevojačke sreće, što se 
rađala iz njezine mladosti. Ona je već razumjela muške oči, 
što su se otimale za njom i živjela je u neprekidnom čeznuću 
da bude viđena među prvima. Njezina se mladenačka snaga 
razmahala... I koliko je to njezino čeznuće za odličnim dru- 
štvom' i zabavama bilo neobuzdano, opet ga je neumoljivo 
sapinjala vlast oca«. A posljedak? ... »Ne lijepo, zlobi nalik 
čuvstvo proti ocu mučilo bi gdjekad Luciju, a to nije mogla da 
zataji ni njemu ni: majci. Izravno mu toga, dašto, nije smjela 
reći; ali je Stipančić pogađao da je njezina pokornost i usluž- 

nost prema njemu usiljena. Majci pak nije skrivala to svoje 
čuvstvo prema ocu; kad bi joj rekla da otac želi neka dođe u 
njegovu sobu, smračila bi liće: »Idem, kad moram. Ali da znate 
kako mi teško teku časovi u očevoj sobi, vi me ne bi nikada 
gore slali!« — — »A što želi od mene? Ja živim zaboravljena i 
neugledna kao služavka, a ne onako kako bi se patricijskoj 
kćeri pristajalo. To je po očevoj volji, pa što želiš da budem 
.bolja«? 

.Idjevojka počinje — lagati i ne.osjeća u sebi moralne obve- 
ze da priznade svoj grijeh. U drugu ruku sin propada na ispi- 
tima. Otac tumači tu nedaću u sudbini svoje djece ovako: »Jed- 
no je što može moju djecu samo nešto ispričati, a to je što se 


nisu razvijala na drugome tlu, nego u prilikama do kojih mi-. 


sam htio nikada spustiti svoga pogleda. Zar misliš da bi Na-, 
poleon bio:Napoleon da nije došao u priliku gdje se. mogao 
razviti do svoje veličine? U prirodi je jednak čovjek svakomu 


organizmu: usadi paomu, koja raste do oblaka, u sitnu posudu, . 


zatvori je u tijesan prostor, gdje nema zraka i gdje joj grane 
u prvom rastu udare o zidine — zakržljat će i poginut će«, 
Ovaj nezreli spor, ovo jadničko tješenje svoje vlastite savjesti 
počiva na tome što ovaj muž i gospodar kuće, ovaj patricij 
nije umio nikoga da vodi, nego tek da sveže i vuče; zlo je u 
tome kad oni »prvi« nisu no »posljednji«. Da namakne odne- 
kale novaca za rasipna sina, zadužuje se i prodaje svoje »uvje- 
renje«. Kao posljednja traka sunca spušta se najzad i na nj 
neka sreća — vijest da mu je sin kad-tada — makar nakon 
devet godina — svršio s odličnim uspjehom i posljednji strogi 
ispit. Nu uto umire, a time počinje drugi čin u sudbini ove 
patricijske kuće. Taj preokret donosi u očinski dom baš gla- 
vom sin te kuće, mladi doktor, koji dolazi kao oličeni cinik 
pod roditeljski krov i dovodi sobom druga i.prijatelja, spram 
kojega Lucija umah osjeti to; »da je smjela dapače igrati 
ulogu gospodične, kakovu je.u sebi pomišljala iz doba vite- 
štva«. A rođeni joj brat, čedo najnovije inteligencije, izvje- 
šćuje o toj idili svomu bečkomu prijatelju ovako: »Kako je 
došlo do tolike povjerljivosti među Fedicom i mojom sestrom, 
to ne znam. Tj. Fedica je stari mačak, ali moja sestra koja 
.posti svakomu svecu i svaki dan izmoli najmanje deset kru- 
nica?! Ona čita i prevađa njemu Petrarkine sonete... Čudna 

doduše naslada za jednoga Alfreda, jer ovdje je isključena 
mogućnost: Galeotto fu 'l libro, a chi lo serisse. Quel giorno 
piu non vi leggemo avanti! Zato jamči moja majka koja je, 
kad ne s okom, a ono barem s jednim uhom neprestano uz njih 
dvoje«. Poslije: >A znaš li što će biti konac svega?... A naj- 
poslije zašto joj ne bi Fedica tu radost priuštio? Mi smo vese- 
ljaci dobra srca...« Pismo od 210—216. stranice hoće da pro- 
tumači ovu moralnu nakazu, koja ne osjeća blizinu majke, a 
gledajući sestru misli: »Ja uistinu ne osjećam pri pogledu na. 
to bolešljivo (a dosta lijepo) lice baš nimalo sućuti; mislim da' 
naginje sušici, pak gledam pred sobom razvitak patološkog 
procesa, kako sam ga kod drugih, meni skroz nepoznatih ljudi 
u bečkoj klinici, gledao«. Pomanjkanje rodbinskoga čuvstva 
ne mora, doduše, da bude uvijek obilježjem moralne abnor- 
malnosti, nu ovaj brat nije etički kozmopolita i sve nam se 
pričinja da je spisatelj prežestokim tintama prikazao ovaj de- 
rutni karakter, u koliko mu je zar trebao za posljednjega za- 
stupnika tih raservotočenih mumija. 

. Tumač Petrarkinih soneta otputuje, Lucija ostane poboli- 
jevajući i u očajnu prigušenu strahu, dok jednoga dana ne stig- 
ne neki omot iz Beča. Bijaše to sredstvo da se uništi zametak 


.pod srcem. Strašan grijeh protiv. prirode osvećuje se. U teškim 


duševnim patnjama očekuje. Lucija pismo od velegradskoga 
mladića, nu kako ga nema te nema, izmišlja majka lukavštinu, . 
te nesretnica prima falsificirane odgovore, dok se i to ne ot- 
krije. I onda je — onako sušićavu i otrovanu — pokosi varka 
mučenice-majke. A ta majka, koju je ostavilo sve, svršava: 
jednog dana na Kalvarijskom brdu nad svojim zavičajnim 
gradom, svršava od srčane bolesti, zamotana — po običaju go- 
spodskih prosjakinja — u bijelu Plahtu, od stida da je ne bi 


prepoznali e moli milostinju! I to je kraj patricijske obitelji. 


Pisac je ovu porodičnu historiju prikazao tako da je među 
II i XV umetnuo retrospektivni dio pripovijesti, pak je. taj 
umetak obradio na širokoj društvenoj osnovici. Tečajem cije- 
log pripovijedanja opažaju se sigurni potezi spisateljske ruke, 


ton raspredanja nigdje ne umara. 


Imade, istina — što bismo rekli — nekih općenitih boja, 
koje se silom prte u epsko obrađivanje, nu lica su mu ipak 
svoja, posebna i tačno ocrtana; lokalni društveni kolorit po- 

daje karakterističnu pozadinu, sa koje se možda pogdjegdje : 


tim oštrije ističe drastična crta u pojedinim karakterima. Ne 
zalazeći u okolna lica, lik patricija Stipančića pošao mu je po- 
sve zaokruženo za rukom. To je,srećno pogođena sinteza mno- 
gih malogradskih poroka, mišljenja i lutanja. I gospođa Val- 
purga nije tek općenita slika svojih prilika, spram kojih ulaze 
u čitavi sklop Lucija i Juraj kao još najviše ekscentričan ele- 
menat. . 


ka 


* Jedna obala, jedna krv i — dva različna načina umiranja. \. 


Na turobnim podacima nestajanja sačinio je Vojnović pjesmu, 
složio je tužan, majestetičan koral, što ga svjesna generacija, 
generacija koja živi još samo od kapitala svoje prošlosti, pjeva 
pred svojim otvorenim grobom. I ove sjeni, koje je skladni 
Dubrovčanin čarobnom šipkom izvabio iz njihovih grobnica, 
.pokreću se pred našim očima u jednako blizome času smrti, 
nu sve to biva tiho i prigušeno, sveđ pazeći na onaj odmjereni 
takt i u časovima najveće tragike savijajući se od bola po 
dostojnim gestama. Ovo veliko dostojanstvo, koje pobuđuju u 
našim srcima ljudi — danaske čudni i suvišni — čuva nas 
kadikad od podsmijeha, koji bi nam htjela 'da izmami na 
usne škripa one šuplje i odasvud ispucane daske, po kojoj tako 
važno i teško stupaju oni »Mi« i mjihovi gospodski koraci. 
Svi smo zaista spremni da s udivljenjem gledamo u vladiku 
Maru Nikšinu, u času kad se pred sluškinjom vješto igra bo- 
gate gospođe, il kad Vasu Hercegovcu, koji joj nosi spas. u 
svojoj prostoj i bez grba novčarki — finim osjećajem velike 
gospođe milostivo dopušta da stupi pred njezino gordo lice. 
Pa oni starci, koji pozdravljaju svoj nezaboravni san — brod 
sv. Vlaha na pučini, il se klade da li je na dan velikoga zaštit- 
nika Republike padala kiša il ne — godine 1796! Koliko li su 
uzvišeni ti sanjari pred našim očima! Takovi literarni bijoui 
u ovoj dramatskoj pjesmi, nad kojima se krili hola izjava: 
»Otkad se vlastela nemaju ponosit i sa bijedom svojom!« — 
imponiraju nam kao da se ruši kakav ponosni brijeg i mi 


gledamo veličajni događaj razora u prirodi, smrt i rasap ne- 

čega što je sobom toliko stojno i tvrdo. He imi živimo »od 


ljepote onijeh dana« i ta ljepota pasi sve te opasne \scene 
svetim pijetetom. | 
A Novakovi »posljednji«? On nije imao prilike da udivljena 


sanja. On je svoju tintu kupio u kramara, nije ju miješao ni > 
parfumirao. Takvim običnim sredstvom nije se dalo pisati na 


papiru sa vignetom »lart pour lart«. Zato se pisac :neugodnije 
šulja u uho, nu uvijek je pred očima, pošto je posve blizu 
običnom životu. Vojnovićevi sanjari dali bi se travestirati.: 


:Novakovi Abderite ne bi pak nikad mogli postati kakovim 


»junacima«. Ne, oni nisu nikako shvatili »ljepotu onijeh da- 
na«. I zato nam je njihovo umiranje čisto svejednako: ono što 
pobuđuje simpatiju nisu više oni, nego žrtve njihove egzi- > 
stencije. Novak je dobro osjetio da je samo bura — onaj silni 
divlji vjetar mogao pročistiti zrak pun ovakvih organizama ' 
— organizama što otrovnih, što. nesposobnih za Nu lje- 


: čidbenu kulturu. 

KRALJEVIĆ RADOVAN 


(TRAGEDIJA U PET ČINA, NAPISALA IDA FURST) | 


\ 


Velika je prepirka među modernim kritičarima je li vrijed- 
no pisati historičke drame, ili je to uzaludan posao. Neki tvrde 
da jedino društvena moderna drama može imati uspjeha i bu- 
dućnost, dok historičku dramu, napose tragediju, zabacuju kao 
nemoguću, ukočenu stvar. Oni tvrde, naime, da nije moguće 
* pogoditi duh prošlih vremena, i da sama narav tragedije odu- 
zimlje naravnost prikazivanja, te stvara nešta mrtva, dekla- 
matorna, što nema pravoga života i ne može P. uznijeti. 
Sva vrijednost drame sastoji se, po njihovu sudu, u stvarnom 
crtanju karaktera i tipova, u psihičkom razglabanju strasti, 
mana i vrlina ljudske duše, što je jedino moguće ako se pri- 
kazuju moderni ljudi s kojima živimo, i koje možemo prou- 
čavati; dok nam mije moguće potpuno uskrsnuti. duhove pro- 
šlih vjekova. Oni vole vidjeti na pozornici i najneznatnije ti-' > 
, pove sadanjeg društva, pa makar bili iz najnižih slojeva, 
makar po svojem znanju i odgoju ne značili upravo ništa, osim | 
što imadu vanjski lik čovjeka. Vole vidjeti kukavne umobolne 
kržljavce, bludnice i ine zalutale duše nego najveličajnije du- ' 
hove povijesti oko kojih se je, kao oko osi, u svoje doba vrtila 
sudbina čovječanstva. A 

Uzrok je tome veliki neuspjeh u tragediji, pa oni, sudeći 
po tome neuspjehu, misle da je za to tragedija i nemoguća. 
Obično većina pristaša tih načela ne sudi svojom glavom, nego | 
se slijepo bori za mnijenje drugih kritičara. U istinu pak hi- 
storička, drama, naročito tragedija, ostaje uvijek najuzvišeni- 
jom vrsti poezije, uvijek je moderna, jer se svi veliki, a i mali 
pisci u njoj kušaju, a što ih malo u toj vrsti uspijeva, razlog 

je tome velika teškoća predmeta. Tragedija je najteži umotvor 
i zato imade tako malo valjanih tragičkih pisaca. Lakše je ma- 
pisati najteže znanstveno ili umjetničko djelo nego tragediju. 
Ona zahtij eva duboko poznavanje čovjeka, potpuno poznavanje 
povijesnog doba u kojem se tragički čin zbiva, jako pjesničko 
nadahnuće, veliku maštu, strogo ukroćenu bistrim i posvema 
razmjernim razumom, koji valja da ovo djelo arhitektira tač- 
nošću najzdušnijeg arhitekta. Sve te vrline vrlo je teško u 
jednoj osobi naći i to je razlog neuspjehu tragedije, a ne nje- 
zina nemogućnost. Ni Sofokle ni Evripide, a ni Aihilos, ni 
Agathon nisu, osim iznimaka, pjevali predmete .iz svoje dobi, 
nego su posizali za predmetima iz drevne mitične starine. 
Sam Shakespeare najboljim svojim tragedijama uzeo je pred- 


Eva: ž : si 
met iz davnine, a najslabija su mu ona djela u kojim riše . 


suvremene ili nedavne osobe, kao Henrik VIII. A koja vrst 


moderne drame riše bolje ljudsku narav nego je orisana u Pro- ' 
meteju i Antigoni, Elektri, Ojdipu, Medeji, Otelu, Korjolanu, “ 


Makbetu, Oluji itd.? Oni koji su protiv tragedije polaze sa 
gledišta da je narav ljudska posve različita u moderno doba, 
nego je bila u staro, i da su društvene prilike posve različite. 
U tom i stoji njihova varka. Razlika u strastima, u čuvstvima, 
paiu mislima modernoga čovjeka do čovjeka koga nam rišu 
oni velikani, tako je malena da mi s jednakim zanimanjem, 
pače i s većim pratimo patnje heroja stare tragedije nego 
moderne drame, ukoliko su oni pisci genijalniji od modernih. 

. Drugi razlog s kojega neki zabacuju tragediju jest taj što 
misle da je njihov osnutak na fatumu, na vrhunaravnim sila- 
ma posve smiješan, jer da sve valja psihološki u drami obraz- 
ložiti, jer sve u duši čovječjoj imade svoj razlog, te se ne treba 
pisac utjecati nikakovu đeus ex machina, nego valja da psi- 
hički proces bude svuda potpuno obrazložen, i svaka drama- 
tička sila mora da imade određen razmjerni učinak. Neki pisci 


naprotiv uviđaju da, ma koliko se čovjek trudio da obrazloži i * 


razjasni. neke pojave, ne može ih nikako razutnom obrazložiti, 
već mora da prizna silu slučaja, mora da prizna da sve u 


svijetu ne ispada kako je ovaj ili onaj čovjek mislio i htio, 


nego da odjedared dođe neki sudbonosni vihor ni od koga ne- 
predviđen, koji sve osnove ljudske pomrsi; a ljudsku dušu 
vitla u vihoru boli, kao trunak pljeve. Razvitak čovječanstva, 

nije nego užitak ljudske volje u sukobu sa tim višim predo- 
dređenimi silama, koje sam čovjek ne može nikada potpuno 
jasno predvidjeti, i upravo u tom se sastoji tragičnost velikana. 
Junak tragedije ne bi bio tragičan, i uopće tragedija ne bi 
mogla opstojati kad bi on predviđao jasno sve činjenice bu- 
dućnosti; ali ne samo da on ne može predvidjeti razne sluča- 
jeve koje budućnost u sebi nosi, nego ni misli ni hotnje ljudi 
koji ga okružuju. Pjesnik pak, koji mora da se poistoveti sa 
svakom osobom u tragediji, i koji kreće po svojoj volji svim 
dramatičkim silama koje u radnji tragedije dolaze u sukob, 
ne smije da zamišlja osobe kao da su i njima te sile potpuno 
poznate, jer će onda stvoriti automate, a ne žive ljude koji 
drhću u sumnji i strepe pred svakim trenutkom nepredvidljive. 
budućnosti. To i jest najveća mana inoderne drame da hoće 
sve psihički obrazložiti, da se ni najmanje ne osvrće na evolu- 
ciju čovječanstva, koja nijednomu aktivnom u njoj čovjeku 
nije svestrano poznata. I upravo to nepoznavanje etničke evo- 
lucije uzrokom je tragičnosti junaka, Junak tragedije obično 
je u toj evoluciji ili glavna ili jedna od glavnih sila. Što u 
njoj više svojom voljom učestvuje i što je više hoće da skrene 
na pravac do njegove volje određen, tim je veći; i ako mu 
pođe za rukom podvrći je i sam voditi, uslijed jakosti razuma, 
kojim poznaje sve glavnije sile, koje u dotično vrijeme djeluju 
i njima po volji ravna, onda nije tragičan, nego mirni genij, 
kojemu je suđeno podleći samo običnim zakonima prirode. 
Ali. ako nije tako velik umom da bi mogao stalno budućnost 
predvidjeti, već mu izbjegnu neke sile u razvitku, ili ne cijeni 
dovoljno njihovu jakost ili se pako sukobi sa nenadanim ili ne-: 
predvidivim silama, koje po predodređenom suglasju svemira 


i po evoluciji čovječanstva moraju se u svoje vrijeme razvili, 


tada dolazi s njima u sukob, tada, hoteći ih svojom voljom 
svladati, a slab je prema njima, postaje tragičan i mora im 
podleći. Stara drama griješila je u precjenjivanju fatuma; mo- 
derna griješi u precjenjivanju psihičke analize i u potpunom 
žabacivanju udesa ili tih nepredvidljivih čovjeku sila, koje se 
u svoje vrijeme moraju pojaviti. To je pogreška jednaka onoj 
“da neki ljudi zabacuju posvema slobodnu volju, i čovjeka stav- 
ljaju kao besvjesni automat u nepromjenljivu kolotečinu koz- 
mičkih sila; a drugi bi od njega htjeli načiniti apsolutno slo- 

bodno biće, izvan sveopćega zakona uzročnosti, što nije nego 
samo Bog. Nu upravo je zato tragična sudbina čovjeka što stoji 
između apsolutne slobode, prema kojoj po svojoj naravi teži, 
i između sudbonosnih kola zakona uzročnosti, s kojima se bori 
i koji ga obično sataru, u koliko mu unište fizičko biće, na 


koje mogu jače djelovati, jer ga psihički satrijeti ne. mogu, 


pošto on i umirući eminentno naglašuje jakost i slobodu svoje 
volje, radi koje se i odriče ovoga svijeta. Bilo da je junak 
tragedije aktivne naravi, ter uslijed svojih djela dolazi u su- 
kob s vanjskim svijetom, bilo da je pasivne, ter vanjske sile 
djeluju na njega te ga izazivlju na otpor i slome; uvijek se 
tragičnost junaka sastoji u odnošaju njegove volje, njegovih 
čuvstava i razuma, sa kozmičnom, osobito etničkom evoluci- 
jom, koju dobro ne poznaje, ili ako ju upozna, prekasno je, pa 
.Sa ponos i počitanje svoje volje baca.u sukob, ter nađe smrt 
pod njezinim kolesjem. VBA 
Govorili ma što ih volja, nekoji naši nadrikritičari protivu 
historičkoj tragediji, davali oni ma kakovu važnost dramama 
“ koje se bave običnim sićušnim ili nevoljnim tipovima ljudsko- 
ga društva, tragedija ostaje i ostat će još uvijek moderna, uvi- 


jek najuzvišenija vrst umjetnosti, najteža tvorevina ljudskoga > 


uma. To i jest razlog da su na sve strane počeli gojiti historičku 


tragediju, jer su uvidjeli siromaštvo i banalnost društvene dr4- 


me; pa i ako do sada nije bilo velika uspjeha, to ne znači da ga 
neće i biti. Od zadnjega grčkoga tragika do Shakespearea pro- 
- šle su skoro dvije tisuće godina; pa možda će i od Shakespea- 
rea, Calderona, Racinea i drugih proći nekoliko stoljeća dok 
se rodi tragički pjesnik, ali će se za stalno roditi. Moderna 
drama odigrala je svoju ulogu, i sadanji simbolizam nije nego: 
dekadansa, ali prelazna dekadansa koja naslućuje preporod 
ili, bolje, povratak uvažavanju fatuma iliti onih sila koje čine: 
čovjeka tragičnim. Mali obični ljudi igraju premalenu ulogu. 


u razvitku čovječanstva da bi bilo vrijedno njima toliko ba- . 


viti se. Umjetnost, a osobito epos i tragedija, tražili su od Op- 
stanka svoga velike predmete, i veličina predmeta prvi je 
uvjet njihove ljepote. Veliki ljudi koji ravnaju sudbinom čo- 
vječanstva, bilo svojim idejama, bilo voljom, imadu i veću, 
kompleksniju dušu, u koju je teže pjesniku prodrijeti, i koja 
jače mami njega i gledaoce. Moderna je drama zaboravila ova. 

pravilo, tražila je predmete po najnižim obroncima čovječan- 
stva, često i po društvenom blatu, i zato je posvema 'propala. 

U Francuskoj je bilo mnogo pokušaja da se uskrsne histo- 
rička drama. Bilo je i prividna uspjeha, a još više potpuna 
neuspjeha, pa je i sam Sardou u svakoj historičkoj drami osim 
»Otadžbine«, u kojoj je prilično uspio, propao. Victor Hugo 
nije posvetio svu pažnju svoga genija historičkoj drami, shva- 
tio ju je na laku ruku, kao pisanje novela, i zato nije uspio 
ni on koji bi sa većim marom i sa većom ozbiljnošću shvaćanja 
bio stalno uspio. On se je u stvaranju historičkih drama pot- 
puno podavao sili romantične mašte, a malo je napominjao 


 estetičnu prosudu razuma, i zato je stvarao više lirsko cvijeće 


nego veličajne dramske zgrade. U najnovije vrijeme polučio 
je u Parizu veliki uspjeh Edmond Rostand sa historičkom dra- . 
mom »Cyrano de Bergerac«, koja se sveudilj prikazuje. Od 


* Talijanaca hvasta se d'Annunzio da će on uskrisiti historičku 


tragediju i dignuti je do visine zlatnih vremena, kada je So- 


“ fokle stvarao divnu Antigonu i Elektru. Talijanci već grade za 


uskrsnuće stare historičke tragedije kazalište na Albanskom 
jezeru kraj Rima. D'Annuzio je međutim sa dosadašnje svoje 
dvije tragedije sjajno propao. U njima nije bilo dramatičke 
jakosti nego nešto romantičnog maštanja. Ista mana kao i kod 
Victora Hugoa, samo modernizirana. Nu mjega to ne plaši; 


on se hvasta da, ako u Italiji ne bude dovoljno pisaca koji će | 


pisati tragedije za albansko kazalište, on će ih napisati pet, 
šest na godinu. To je već dokaz lakoumnosti, kojom on shvaća . 
tragičnu muzu, i siguran znak da neće uspjeti, iako se valjana 
tragedija stvara često poslije mnogih neuspjeha. Primjer nam ' 
je Shakespeare od kojeg samo desetak drama zaslužuje naslov 
remek-djela, a druge su prilično slabe. : 
D'Annunzio hoće da obnovi staru grčku tragediju, posve 
onako kakova je bila; pa neki već naklapaju i o jedinstvu vre- 
mena i mjesta. Drugi bi hijeli uvesti i kor i korega i strofe 
i antistrofe i stazimone i epizode, u jednu riječ sve kako su 
stari pisali, pa će valjda kojemu sunuti u glavu da i glazbu 
sam napiše, kao što je radio Wagner, samo će morati biti va- 
ljan glazbenik kao on, a tragik kao Shakespeare. Hoće li se 
kada takav roditi, može se posumnjati. Sofokle i Agaton mogli. 
su pisati strofe i antistrofe sa odmjerenim kolotomijama dak- 

* tilskih peonijskih stopa i popratiti pjevanje zbora melodijom 
.frulica, ali mi moramo da sav taj poetični i muzikalni aparat 
zamijenimo većom dozom psihe. Zbor je bio u staroj: tragediji 
simbol fatuma i mudrosti apsolutne, mi ga ne možemo obno- 
viti, kao što ne uspješe Goethe ni Schiller, već samo donekle 


Racine u Athaliji. Mjesto da slučaj, fatum, predestinacija bude , 


personifikovan u choru, mi ga moramo uvesti u dušu osoba, 
u samu radnju tragedije. 

; I kod nas se kuša uskrsnuti historičku dramu. Najozbiljnije 
: je kušao od starijih dr. Marković, pa Demetar i drugi, a ođ 
. modernih dr. Šenoa sin, i Krstinić (valjda pseudonim) pa i ja. 

Dragošićeve romantične maštanije ne smiju se smatrati ni 

ozbiljnim: pokušajima. To su nenaravni romantični, svojevolj- 


no skleptani prizori-po njemačkom uzoru, koji nisu vrijedni , 


da ih ozbiljna kritika uzimlje u obzir. Napokon eto i jedna 
dosada nepoznata žena dolazi pred općinstvo kušajuć se u 
najtežoj vrsti umjetnosti, u historičkoj drami. Zove se Ida 
\ First, a njezin pokušaj »Kraljević Radovan«. | 

Tu dramu nazvasmo pokušaj, nu nije ni ozbiljni pokušaj, 
nego diletantska fantazija, više novela nego drama; pa ako 
napisasmo ovoliki uvod k ovoj ocjeni, nije to radi djela, nego 
radi važnosti one umjetničke vrsti kojoj bi po svojemu na- 
slovu moralo da pripada. Jedino što je u toj noveli zajednič- 
koga sa historičkom tragedijom, to je veličina predmeta. Radi 
se bo ništa manje nego o slobodi hrvatskog naroda, o propasti 
hrvatske države, a glavni junak je Radovan, sin kralja Dimitra 


Zvonimira, koji propada skupa sa otadžbinom, ili bolje, ludo' 


je upropašćuje. Ali prije nego ju podvrgnemo analizi pera, 
pripovjedit ćemo ukratko njezin sadržaj: 

Kad Hrvati ubiše kralja Zvonimira, župan Mironja spasi 
. njegova odrasla sina Radovana, koji je zaljubljen u njegovu 
lijepu kćer Nevenku, jer se nada da će mu kći postati uz Ra- 
dovana kraljicom. Radovan se skloni na dvor svoga ujca 
ungarskoga kralja Vladislava, gdje povede i svoju majku Je- 
lenu. Vladislav imade dva sinovca, Alma i Kolomana. Koloman 
je tjelesni, a Alma duševni kržljavac, nu oba bi rado postali 
veliki, a noročito im rastu zazubice za kraljevinom Hrvatskom, 


koja ima i divno bogato more, česa .bi najviše Ugarskoj tre- 


balo. Koloman je oženjen nekom .ruskom princezom :Marorn, 

“koja ne ljubi svoga nakaznoga muža Kolomana, već lijepoga 


hrvatskoga kraljevića Radovana. Njezin djever Almo u nju je 
zaljubljen da se ne bi stidio počiniti zločin krvomješja, samo 
kad bi mu opaka napastovanja uspjela, a uz to se ruga rugobi 


“svoga brata Kolomana, koji opet njega kao glupana prezire. 


U Hrvatskoj se velikaši kolju o prijestolje, a kralj Vladi- 
slav hoće da učini tome kraj postavivši na prijestolje zakonitog 
nasljednika Radovana, makar i pomoću jake vojske. Na to ga 
nagovara sestra Jelena, a on, dobar i pravedan po naravi, hoće 
da udovolji želji sestre. Lijepa Mara, bojeći se da zauvijek 


. ne izgubi s ugarskog (prijestolja) dvora obožavanoga Rado- 


vana, nagovara ga da ne ide u Hrvatsku, jer nad hrvatskim 
prijestoljem visi teška kletva njegova oca Zvonimira, koji je 
izdišući prokleo Hrvate da ne budu nikada imali kralja od 


osvoje krvi. Radovan se brani da kletva ne valja, jer je njegov. 


otac mislio da su i njega pogubili, inače da je ne bi bio izustio. 
Kralj Vladislav vođi Radovana s jakom vojskom u Hrvatsku, 
a glavni zapovjednik je Koloman, dok je Alma ostavio u Ugar- 
skoj da pazi na Kumane, ako bi slučajno provalili u zemlju. 


* Lijepa Mara, kojoj se ne da izgubiti Radovana, hini silnu lju- 


bav za muža Kolomana, ter mu veli da bez njega neće ostati, 
i nada se međutim nagovoriti Radovana da se odreče krune, 
i.da bude uza nju, koja ga toli silno ljubi. Vojska dođe na 
granicu. Hrvatski velmože, koji su se dotada klali međusobno, 
videći da tuđin hoće da se uplete u njihove poslove, slože se 
da ga junački dočekaju. Vladislav im' poručuje da prime za 


kralja Radovana i njegova će se vojska odmah povratiti. Vel- 


može, videći da u tome nema nikakve sramote za narod, prime 
ponudu, te pođu u ugarski tabor da se poklone svom zakoni- 
tome kralju Radovanu. Mara je međutim nagovorila Radovana 
da velmože primi osorno, okružen ugarskim vojnicima, i da 
postupa .s njima kao s pobjednicima, samo da mu zaniječu 
pokornost, i tako da izbjegne prokletstvo hrvatske krune koju 
mu majka i ujac silom hoće na glavu da nametnu. Neka se 
vrati s njom u Ugarsku, ona će ga svojom ljubavlju usrećiti. 
Tako se i zbude, pa razjarenim hrvatskim velmožama jedva 
pođe za rukom prodrijeti oružjem u ruci kroz mađarske sablje 
do svoje vojske. Međutim se je doklatario iz Ungarske i Almo, 
koji je više mario za lijepu Maru nego za Kumance. Koloman 

i on prisile kralja Vladislava da navali na hrvatsku vojsku i 
da osvoji za njih Hrvatsku sa njezinim morem, jer su oni po 


svojoj tetki Jeleni jedini baštinici hrvatske krune, kada je: 


Radovan neće. Kralj, iako pravedan, posluša sinovce. 
Međutim je iz dvora župana Mironje, koji je morao pri- 
čekati ungarske velikaše i novoga kralja Radovana, utekla li- 
jepa Nevenka, da dođe u naručaj švome Radovanu, koji od 
ljubavi za njom gine. U mađarskom je taboru pograbi lako- 


umni Almo, Radovan mu je otme, izljube se, nu Radovan je 


odlučio poginuti u bici, jer je on kriv nesreći svoje domovine. 


Nevenka se uteče zaštiti Mare, koja je odbija puna bijesa i. 


«ljubomore. Započne bitka. Radovan se ogrne crnim plaštem, 
pusti na lice. mrku prozirku. Mač mu visi o bedri. Tako dođe 
u bitku, tražeći smrt. Prava je slika mrtvoga Zvonimira. Hr- 


vatska se vojska prestraši od te sablasti i nagne u bijeg. Bje- 


žeći sretne lijepu Nevenku u bijelo odjevenu i misleći da je 
gorska vila, koja je sokoli'na pobjedu, opet se osmjeli i nastavi 


bitku. Gdje se pokaže Radovan, Hrvati bježe ili padaju, gdje 
se pokaže Nevenka, pobjeđuju. Napokon župan Mironja ubije 


Radovana, a ipak, ne zna se zašto i protiv historičkoj istini, 
Mađari pobijede Hrvate. Ali Nevenku zarobe Mađari, a župan 
Mironja daje u zamjenu kćeri mrtvo tijelo Belpraps, a Hrvat- 
ska postane plemenom Mađara. 

Radovan bi morao da bude junak tragedije; nu ta slaba 
pojava nema u sebi ništa dramatična; iz njega ne izvire.nika- 
kva dramatična ni tragična sila, a na nj opet ne djeluje ni- 


kakova vanjska sila, koja bi mu mogla prouzročiti velikih boli, 3 


učiniti ga tragičnim. U lijepu Maru nije zaljubljen, zato se ne 
razumije zašto ona množe toliko na nj djelovati, osim ako- je 
spisateljica htjela učiniti junakom tragedije slaboumna čo- 
vjeka. Jedino imade nešto peripetije u bojazni pred očevom 


kletvom; nu'i tu, ne razumije se zašto, opet Radovan vjeruje, > 


kada je prije naveo onako dobar razlog za njezinu nemoć, 
Čim su ga Hrvati dragovoljno primili za kralja, ter nije trebao 
oružanom rukom parati grudi majke otadžbine, on ne može biti 
tragičnim junakom. Sve što on kasnije čini pokazuje ludu. - 
Dramatičkog konflikta nema ni u jednom prizoru, osim 
“nešto u vijećanju Hrvata, gdje prodire njihova vječna i pri- 
rodna nesloga. Nešto karaktera imade u Petra Svačića, ali tako 

malo da mi ni ne možemo u njemu prepoznati onu veličajnu 
pojavu hrvatske povijesti koja može sama biti predmetom 
veličajne tragedije. Mara je licumjerna varalica, koja hini da 
ljubi ružnoga muža, samo da može biti bliže svome miljeniku 
kojega opet iz sebičnosti upropašćuje. Koloman je duševna i 
tjelesna nakaza, Almo duševni patuljak, Vladislav nedosljedna 
dobričina. Ukratko, karakterizacije nema nikakove; psihičke 
sile ne izbijaju nigdje na površinu, nigdje se ne sukobljuju. 
Ekspozicija je slaba i nejasna, a pojačanja nema; katarsa nema 
u sebi ništa napeta. Peripetija nije ničim obrazložena, a kata-. 
strofa je ne samo neopravdana nego hotimična, pošto tragedija 


mora da svrši katastrofom. Nevenka je lijepa poetična prikaza, 


ružični oblačić ženske mašte, ali u njoj nema paBta drama- 
tična, već spada u bašče pjesničkih sanja. 

Predmet tako velik, gdje se radi o sudbini ojšdzbihe, nije 
za nježno žensko pero, koje jedva da se može ogledati u noveli, 
ili najviše u lirskoj pjesmi. U drami nije uspjela nijedna žena, 
a još manje u tragediji, pa nije čudo što je i naša: spisateljica, 
misleći da piše tragediju, napisala romantičnu novelicu. Teški 
koturn nespretno se može privezati uz nježnu žensku nogu, a 
vrijedna Ida Furst, u koje regbi da ima finoga čuvstva, ne 
može se u koturnima ni micati. Lagani stil, koji teče glatkom 
prozom, odaje nježnu žensku narav; ali za dramu, naročito 
za tragediju, hoće se krepku, bijesnu, visoku ljudsku dušu, | 


“hoće se oštri, zbiveni, nagli, munjeviti stil koji probada, a ne 


lagano ptičje pero. 


Bai 





.MANE I ZAPREKE U RAZVITKU HRVATSKE | 
KNJIŽEVNOSTI < 


Iwo 


No mudri secesioniste predbacit će mi da se upravo moja 
djela ne slažu s takvim idealom, da nisam ni najmanje naro- 
dan; da sam vođa klasicizma, koji,jje uveo u našu književnost 
i oblik i duh starih klasika. Nije čudo da mi to predbace sece- 
cioniste, kad mi to predbaciše neki i u odgovorima na pitanja 
»Novoga Vijeka«. To je mnijenje općenito o meni po hrvat- 
skim pokrajinama rašireno, iako se ne temelji na istini, niti je 
to moguće iz mojih djela zaključiti. Svaki čas dobivam pisa- 
ma od dobrih ljudi, koji mi savjetuju da se okanim klasicizma, 
da budem narodniji, jer da moje pjesme nije moguće razumiti, 
pošto da su prenatrpane mitologijom. Ja se moram više puta 
smijati nekim prigovorima, jer bilo da je u pjesmi koje histo- 
ričko ime, ili čak kojeg dragog kamena, sve je to mitologija. | 
Dakako za nenaobražene ljude sve je mitologija što ne razu- 
miju, a ja moram priznati da mnoge moje pjesme nisu za ne- 
naobražene ljude. Pače sam uvjeren da nijedan naš pjesnik 
nema tako maleno kolo čitatelja kao ja. Nu ja nisam nikada, 
pjevajući takove pjesme, ni težio za popularnošću, te sam- 
»Novim Pjesmama« stavio za geslo »Non ego ventosae plebis 
suffragia venor«. Ispovijedam da je u nekim mojim pjesma- 
oma, iz prve dobi moga pjesnikovanja, katkad i previše mito- 
logije, kao u pjesmi »Otoku Hvaru« te da se očito vidi u tim 
pjesmama veliki dojam klasika, naročito Pindara i Horacija; 
nu tako je sitan broj takovih pjesama prema onima koje su 
slobodne od tog prigovora da ne razumijem kako mi se može 
uvijek to isto prigovarati. x 

Istina je da sam sudio klasične metre, ali sam to činio da 
obogatim hrvatsku narodnu metriku, da je učinim općeniti- 
jom, raznozvučnijom i prikladnom za svaku vrst misli i čuv- 
stva. Htio sam da razbijem dosadnu jednozvučnost hrvatskog 
osmerca i deseterca, pa mislim da sam i uspio jer se je poslije 


toga pojavio čitav roj mlađih pjesnika, koji je u tim metrima 


sa manje ili više uspjeha pjevao. Nu-zar sam ja zato prezreo 


narodnu metriku? Pitam koji je hrvatski pjesnik rabio više > 


narodnih mjerila od mene? Mogu s ponosom reći da sam prvi 
uveo u umjetničku poeziju krasnu narodnu bugaršticu, davši 
joj dosljedan zvuk; i da sam razbio druge prosto narodne sti- 


* hove, kojih drugi pjesnici nisu rabili. U »Gjulima i Sumbuli- 


ma« iscrpio sam ne samo sve moguće oblike narodnoga stiha 


nego sam gledao sačuvati im uz divno milozvučje, i zlatnu ' 


čistoću jezika, onu vedru prostodušnost koja joj je najljepši 
nakit. I uvidjevši da je većinom lirska narodna pjesma samo 
krasna pjesničko-glazbena simfonija, koja rijetxo kada sakriva 
u pjesničkom čuvstvu arhitektoničku misao, koja je podržava, 
i da često nema razmjerja; kušao sam je uzvinuti do visine 
umjetničke pjesme, oživivši je jednom glavnom mišlju i ra- 


žarivši je jednim dosljednim čuvstvom, podavši joj i umjet-. 


ničku arhitekturu, bez koje ne može biti savršena djela. 
A u kojim metrovima ja nisam pjevao, u koje se lirske 


predjele nisam zalijetao da raširim područje narodnom duhu?|' 


Kušao sam prilagoditi narodni duh i jezik najuzvišenijim tan- 
činama filozofičkih misli, najtanjim maglošarnim apercepcija- 
ma mašte i najfinijim trzajima živčanih žica. Jesam li u tome 
uspio, o tome će budućnost suditi, a blato, koje se danas na 
me sa svih strana baca, ne može me doseći, pače mi je doka- 


zom uspjeha, pošto gromovi ne udaraju u koprive, niti zavist : 


progoni siromahe i slabiće. Uvjerio sam se, dapače, a to ja 
najbolje mogu znati, jer najbolje poznajem što je moje, da 
mnogi od onih koji me mrze i kleveću rado posižu.za mojim 
brašnom i njim se hrane; nu daleko od mene, da bih im to za- 
mjerio, kad sam upravo u tome našao dokaz uspjeha svoga 
truda. O djelima na kojima više godina radim, i na kojima ću 
možda sav život raditi, jer imadu najveću zamisao, neću. ni da 
govorim, 

Kao papige danas opetuju o meni nadrikritičari da sam 
klasik, da nasljeđujem Carduccia; nu ispovijedam, što sam već 
jednom prigodom učinio; da se ja ne osjećam vezanim ni na 
jednu. školu, niti na ikojega pisca, nego da sam kušao pro- 
učiti sve pjesničke škole i sve veće pjesnike, i da su svi izbru- 
gili i obogatili moj naravni dar, a dozvoljavam samo da sam 
za mlađih godina spjevao dvije-tri pjesme pod silnim dojmom 
Horacija i Leopardija, nu i njihova je premoć u mojoj duši 
prestala čim se je obogatila novim znanjem, i vremenom u 
svojoj osobitoj naravi ojačala. Na me ne može više djelovati ' 
ni jedna književna struja, niti ikoji pisac tako da bi me cije- 
loga zaokupio; već na me djeluju svi skupa, a još više stvarni 


svijet u kojem živim. To sam istresao, jer mi je odavno ležalo 


na duši, i dodijali mi kratkovidni prigovori nekih koji misle 
da mogu sve prosuđivati, dok sam uvjeren da je vrlo, ali vrlo 
malen broj onih u našem narodu koji mogu uživati u finijim 
ljepotama lirske poezije, i shvaćati sve njezine tajne, a kamoli 
ih kritizirati. | 

Naši mlađi pisci idu u svemu za koe. pa tako i u drami, 
te ne smažu mnogo riječi da izraze svoj prezir historičkoj dra- 


mi i tragediji. Za njih je prošlo vrijeme tragedije, kao i eposa; 


za njih tragedija nije nego staro nespretno i ukočeno, odijelo, 
koje navlače na se neki pjesnici da prikriju svoje siromaštvo 


duha, svoje natražnjaštvo i svoje neshvaćanje današnjeg ži- 


vota, socijalnih problema i zamršene nervozne moderne ljud- 


“ske psihe. Tragedija, po njihovom sudu, ne može u svojoj uko- 


čenosti prikazivati sve zamršene zavoje ljudske duše, niti mo- 
že pružiti glumcu prigode da prikaže naravno'i vjerno ljud- 


ske strasti. Stoga skoro svi kuju moderne drame, i makar da 


su vrlo mladi, misle da duboko poznaju ljude, i da mogu izni- 
jeti na pozornicu golu golcatu njihovu dušu sa svim nevolja- 


.ma i strastima koje je muče. Obično pred očima nemaju ni- 


kakvog etičkog cilja, niti se bave ikakvim društvenim proble- 

mom, ne obaraju nikakve konvencčionalne laži nego prikazuju 

koju najobičniju bludnicu ili najogavnijeg zločinca, 'držeći se 

one »lart pour lVart«, iako držim da ono natezanje, kričanje i 

ubijanje na pozornici nema prava da se umjetnošću nazivlje. 
' , 

Ja nisam pošto-poto proti modernoj drami, pače sam uvje- 
ren da je potrebita i. da može biti uzvišena, isto tako kao i 
historička tragedija. Neki komadi Euripida bili su u njegovo 

“doba čisto moderne drame, koje su slikale vjerno ondašnje 
ljudsko društvo. Calderonovi najbolji komadi posve su mo- 
derni za ono doba. Shakespeareov »Otello«, »Mletački trgo- 
vac«, »Romeo i Julija« i mnoge druge bile su čiste moderne 
drame u ono vrijeme. Držim zato. da i danas svaki dobar dra- 
matik, ako hoće da bude univerzalan i: velik, mora da piše 
moderne drame ili tragedije; da ga zanimaju problemi i čuv- 
stva svojega doba i da u tom pravcu radi za dobro čovječan- 
stva. Nu ne držim da išto koristi ni književnosti, ni čovječan- 
stvu, ni narodu, da naši pisci iznose na pozornicu neke sitne 


događaje, najniže vrsti i predmeta, bez ikakva etičkog nadah- ' 
nuća, bez iskre poezije i bez ikakva društvenog problema. , 


Naše hrvatsko društvo slabo i pruža predmeta za društvenu 
dramu, a kada pisci nemaju smionosti da zavitlaju bič i da 
. šibaju političko janjičarstvo i slavosrbstvo — što im opet ne 
bi nikad došlo na pozornicu — onda je naravno da njihov, rad 
nema i ne može imati prave vrijednosti. Što pak toliko viču 
na historičku tragediju, to najbolje dokazuje siromaštvo nji- 
hove naobrazbe; jer je baš danas kod svih velikih naroda silan 


pokret u prilog historičkoj tragediji, jer je već svima dodijala 


banalna trivijalnost moderne drame, koja je iscrpila skoro 
sve što društvo dati može; sve je zaželilo pravi pjesnički zadah 
tragične muze, pa se kod Engleza trudi Swinburne, kod Fran- 


cuza Maeterlinck, Sardou, Rostahd i mnogi drugi, kod Talija- 


naca D'Annunzio, da podignu tragediju do stare visine i ugled- 
nosti, i da dramu podignu iz blata u koje je zapala, do stare 
aristokratičke visine. O uspjehu mogu dvojiti samo oni koji 
tih pisaca, a osobito Swinburnea i Maeterlincka i Rostanda, 
ne poznadu. 

Mi smo još više nego drugi narodi upućeni na historičku 
dramu jer ona mora kod nas da vrši dva zvanja: patriotičko i 
zabavno; da nas odgaja u ljubavi za otadžbinu i njezinu slo- 
bodu, i da nas nauči uživati u pjesničkim ljepotama. Sve to 
može polučiti historička drama lakše nego ikoja druga vrst 
poezije, pače uspješnije nego sve umjetnosti skupa, jer je 


168 > 





# 


JedZin 


js 


Fifa 
do 


cd 
či 


- 


Ša: s 4.8 do: psa E 


ona vrhunac umjetničkog stvaranja, i ništa ne djeluje na dušu 
ljudsku kao ona. Dakako da je upravo stoga i najteže uspjeti 
u toj vrsti poezije, i da je lakše donijeti na “pozornicu koji 
krvavi ili bučni događaj iz modernoga života, gdje se bore 
male i obične duše, vođene malim i niskim čuvstvima, naj- 
elementarnijim i najsurovijim porivima brutalnoga egoizma. | 
Ta i to djeluje, i to nalazi oduševljenih pristaša! Kako ne bi? 
Ta ljudi gledaju s najvećim zanosom i borbu ljubomornih 
oroza, i borbu s bikovima i oduševljavaju se, taman kao vi- 
soko naobraženi čovjek kada vidi na pozornici Antigonu ili 
Leara! Ali tko radi za uspjeh, a ne sa visokim ciljem etične i 


“ estetične harmonije pred očima, taj trajnoga uspjeha neće po- 


stići. Mnogi se boje prihvatiti te historičke drame radi njezine 
teškoće i radi rijetkosti uspjeha. Za nju valja imati prije svega 
pjesničko nadahnuće, biti u isto doba i epski i lirski, pjesnik; 


epski utoliko ukoliko moraš biti dobar poznavalac ljudi i nji- 


hovih značajeva; a lirski jer valja da te značajeve zadahneš 
duhom svoje poezije i da ih prilagodiš naravi njihove duše. 
Moraš znati, izabrati u povijesti, i u predmetu drame, drama- 


. tične činjenice od nedramatičnih i moraš stvoriti jednostavnu . 


osnovu, prama vjerojatnom razvitku događaja, a ne smiješ 


ishitriti zapletaj, niti ga silomice zaplesti da stvaraš umjetne 


dramatične sukobe, kao što rade oni pisci koji hoće da časovito 
i nenadano zablenu slušatelja. To dolikuje piscu komedija, ali 
od toga mora da zazire traged koji ne piše svoje djelo s prora- 
čunanim utiskom, nego, misli da će njegovo djelo prosuđivati 
hladni razbor čitatelja. Sila njegova neka ne bude u nenarav-- 
nom zapletaju nego u protivnim strastima koje se bore, u 
tragičnosti svjetskih događaja, u škripanju kolesa ljudske sud- 
bine koju goni Providnost, u pjesničkoj dikciji raspaljenoj 
govorničkim ushitom. Dodaš li k tome da traged mora biti uza 
sve to vjeran povijesti, onda nije čudo da se mnogi plaše i 
pokušati da se ogledaju na polju tragedije. Nu da su tako mi- 
slili veliki tragedi, ne bi ni njih bilo; a bolje je da ih se hiljada 


muči i da ne uspiju, nego da se iz lijenosti i nepouzdanja u se 
. izgubi jedan koji bi uspio. Na hiljade napisalo se tragedija, a 


dobrih nema niti stotina kod svih naroda skupa; pa ipak se 
kod velikih naroda još uvijek pišu historičke tragedije, te se 

. srednji uspjeh pozdravlja 's najvećim oduševljenjem: D'An- 
onunzio se npr. sam hvasta da će uskrsnuti veličajnu grčku 
tragediju, i napisao je tri-četiri komada, koji su za Promete- 
jem, Edipom, Antigonom i Medejom zaostali kao vrane za: 
orlom, a ipak te komade glume najveće glumice i glumci svi- 
jeta i sav svijet o njima govori. Neuspjeh u običnoj drami iza- 
živa smijeh sažaljenja, neuspjeh u tragediji ne može toga 
izazvati, jer se tako slabi pisac neće ni latiti tako visoke za- 
daće, ili će na Prvi mah kazališnom ravnatelju nesposobnost 
autora upasti u oči, pa je neće ni pustiti na pozornicu. 


Još je jedan razlog zašto naša mlađa generacija zazire od 
tragedije. Zabila je u glavu da je moderni čovjek u svojoj 
naravi posve različit od ljudi u prošlosti, da su njegova čuv-, 
stva zamršenija, dublja i tanja, pa stoga da jednostavna čuv- 
stva ljudi iz prošlosti ne mogu zanimati sadašnje društvo. Tko 
to tvrdi ne poznaje povijesti. Ljudi su uvijek ljudi, a njihove 
strasti koje dolaze u najmodernijim dramama uvijek iste, iako 
je odijelo, govor i način života drugačiji. Euripid je čisto mo- 
deran pjesnik, a sumnjam da bi i najbolji moderni pjesnik 
. znao ocrtati ljubomornost kao on. U Soudrakovoj »Vasatan-: 
seni« nalazim: razmišljaja o moralnoj poročnosti bludnica, koje 
“ne zaostaju za Dumasovim u »Gospođi s kamelijama« i u 
»Denisi«. Napredak ljudskoga društva u znanosti, u brzini 
saobraćaja, u obrtu i trgovini ne ide naporedo sa razvitkom 
čuvstva u ljudskoj duši, Ova ostaju uvijek ista, otkada po- 


znamo povijest, ili je njihov razvitak više prividan i formalan 


nego bitan. Svi moderni društveni problemi zaokupljali su 
državnike i filozofe Atene i Rima, pa bi i sam Ibsen mogao 


slobodno svoje junake prenijeti u Pasi ili grčki milieu a da ' 


na njihovoj naravi ništa ne promijeni. Valjalo bi samo da ih 
preobuče u govoru i u vanjštini. S toga razloga i historićka 
i moderna drama mogu polučiti jednako jaki utisak, samo ako - 
S. pisac kadar da njihova čuvstva i strasti prikaže u naravnoj: 
sili. 

Još bi jedan razlog morao upućivati naše de Mista, na 
marljivije. gajenje historičke drame. Naše je moderno dru- 
štvo maleno i jednolično, pa ne pruža mnogo predmeta za 
dramu, dočim naša slavna“ povije pruža silesiju vanrednih 

E ratkiitkić predmeta, u kojima bjesne aajvćičiinija čuv- 
stva i najsljeplje strasti. Osim toga, kad već nemaju. smio- 


“nosti da u modernoj drami šibaju mlitavost i puzavošt te ni-. : 
sko svojeljublje današnjih ljudi, naša povijest im žalibože' 
.pruža i takovih predmeta gdje mogu u ondašnjih ljudi šibati 


mane današnjih jer su od osamsto godina unatrag naše prilike 
bile skoro uvijek slične današnjima. Ali i za to se hoće smio- 
nosti i ljubavi za narod, a ljudi koji preziru »patriotične ti- 
rade«, volit će da nam prikažu koju modernu 'bludnicu, ili 
kojega činovničkoga Don Juana ili raspikuću nego da se za- 
mjere predstojnicima, ili da ma i za čas zakasne u svojoj 
karijeri. - 

Dok se je sav naobraženi svijet zasitio od ogavnosti natu- 


“ralističke drame, te je više ne može na pozornici gledati, jedino 


kod nas i mladi pisci, a i sva kritika nemaju nikakova -shva- 
ćanja za dramu ako nije naturalistička. Ne smije u njoj biti 
ni iskre poezije, ni iskre idealizma, ne smije iznositi na pozor- 
nicu uzvišene karaktere, jer njihovim skeptičkim i kliničkim 
dušama to miriši po nenaravnosti i po romanticizmu; ne smije 
imati nikakove svrhe, ni TE ni etične, jer se to sve 
danas zove »patriotične tirade«; a Bog sačuvao da bude u 
stihovima, jer ljudi ne govore u stihovima, nego u prozi. Kako 
je vraga sunulo Jobu u glavu da svoju uzvišenu dramu, nadah- 
nutu ,s višega, pjeva u stihovima. Zašto je Aishiles sastavio 
»Prometeja« u stihovima? Ta ni onda nisu ljudi govorili u 


- stihovima, nego u prozi! Zato mislim jer su Aishiles i Sofoklo 


imali drugačiji pojam o svrhi drame nego Ivanov. Ali to ne 
dokazuje ništa pošto Ivanov ne drži ništa do klasika, pa džaba 
njemu razmišljanje zašto su oni pisali u stihovima, i o svrsi 
drame, kad znade da ljudi ne govore u stihovima, i da drama 
nema svrhe osim same sebe. Po cijeloj Evropi doživila je na- 
turalistička drama potpuni poraz. Ljudima se je zgadilo gle- 
dati po pozornicama nevolje i brutalnosti života; jer za to ne 


+ 


trebaju ići u kazalite, pošto to na svoju nesreću gledaju svo- 


jim očima cio dan izvan kazališta. Naturalističke drame sta- 
doše redom propadati, dok se ne pojavi norveški simbolizam 


i flaminški misticizam, i napokon potpuni jato staroj 


imi 


formi drame, tragediji, kako je shvaćahu Sofokles, Calderon 


i Shakespeare. Cijeli duševni pokret pri koncu devetnaestoga . 


vijeka, probudivši se iz inkuba očajnoga pozitivizma i natu- 


realizma, uzvija se prama visinama čistoga svježega zraka, 


'odakle se može vidjeti zvjezdano nebo nada i vječitih ljudskih 
težnja, i osjećati mističnost neizmjerne magle nebesa. Natura- 


lizam zaudara preveć po mijazmima kužnih baruština, a finoj . 


ljudskoj duši hoće se svježega zraka visina. U naturalizmu se 
ne vidi nego trvenje i grizenje crva močvara, bijes male ljud- 
ske živine; a ljudska duša hoće da se divi silama providnosti 
koje pokreću predodređenim udesom sudbinu čovječanstva, 
sa kojom dolazi često u sukob slobodna volja velikih pojedi- 
naca, te u toj borbi slob6dne volje i providnosti hoće da vide 
kako propada junak tjelesno, ali sloboda njegove volje stoji 
čvrsto i pred olujom fatuma. To su uzvišeni prizori za kojima 
žeđa moderna duša čovječanstva, kao što je žeđala u svako 
vrijeme, kada joj nije bistri duševni vid zablatio blato bar- 
barstva, ona hoće da se divi junaštvu svojih predstavnika, da 
osjeća svoju zadaću, svoju ulogu i svrhu u razvitku svesilja, a 
ne da prezire sama sebe, snizujući se do nijeme živine. 

Nije cilj poezije realnost nego idealnost. Plemenita duša 
kada bi znala da će se u kazalištu događati prava umorstva i 
. ubojstva ne bi u kazalište ni išla. Mi danas punim pravom 
žigošemo krvoločne rimske igre u cirkusima, zgražamo se pače 
i nad torerskim igrama. Ja nisam nikada u životu vidio ovrhu 
smrtne kazne, jer sam se pred tim užasno zgražao, pače nisam 
nikada mogao gledati ni naravnu smrt, pa ni do danas ne 
vidjeh čovjeka umrijeti, a mislim da ni drugi ljudi ne gledaju 
rado takve stvari, a najmanje pak tankoćutne gospođe, u ko- 
jih su živci mnogo slabiji nego kod čovjeka. Upravo s toga 
razloga ljudstvo nije moglo gledati na pozornici brutalnog na- 
turalizma, jer je on prognao onu poetičnu sjenu providnosti, 


* koja uvijek mora blažiti oči gledaoca, kada prisustvuje um- ' 


jetničkoj predstavi. Dok on gleda na pozornici neki tragični 


događaj, u njegovoj duši mora tinjati ideja da se sve to u . 


istinu ne zbiva, da je to sve prividno; i upravo iz tog spoja 
Prividnosti i stvarnog sjećanja. rađa se umjetno uživanje. 
Umjetno uživanje bit će tim jače čim će i realno osjećanje 

biti jače, ali i ono tajno uvjerenje savjesti da ono što ona sada 
kroz oči gleda i što je zasada svu zaokuplja, nije stvarno nego 
prividno; a najjače pako kada predstava prestane i kada var- 
ka te prividnosti sine jasna u ljudskoj duši, te pane na nju 


“kao svježa rosa na uvelo cvijeće. S toga razloga divna poezija 


mora svojim nebeskim cvijećem kititi dramatičko djelo u 
što većoj mjeri, da potpuna grozna stvarnost ne zaokupi po- 
sveta dušu gledaoca. Slikar i kipar moći će prikazati što 
življe potpunu i najgrozniju zbilju, jer ljudsko oko na prvi 


mah vidi da to nije stvarno, nego samo prividno; ali gdje živ, 


glumac na pozornici glumi živa čovjeka tu je pogiblelj da čo- 
vjek ne zaboravi posvema prividnost,; i da pomisli kao da se 
nalaži pred istinitim događajem, osobito ako u komadu nema 
divne poezije, već gola i tužna istina svakdanjeg nevoljnog 
života. S pozornice moraju da šapću ljudskoj duši lahorom 
poezije one nade za kojima ona teži, ona čuvstva pola: ona naj- 
jače osjeća, i da joj ih povećavaju. 

Ja se čudim da naše secesioniste ne graknu i na operu, Ta 
bar ljudi“u životu ne pjevaju, osim u nekim slučajevima ve- 


* selja ili žalosti, pa ipak, svi rado gledamo onaj posve nena- 


ravni operni život na pozornici. Tu božanstvena glazba za- 
mjenjuje poeziju ili joj podava silu da drži u ljudskoj duši 
budnu svijest prividnosti prikazivana događaja. Zato se i ne 
doimlje tako jako opera duše kao tragedija, jer je prividnost 
jasnija; nu zato je uživanje jače poslije predstava tragedije 
nego opere, pošto tada varka prividnosti ugodnije pada sa 
duše izmorene olujom čustava. Nu zašto naturalisti ne ustanu 
protiv operi, u kojoj je tek sjena zbiljnoga života, a umjet- 
nost potpuno prevladava stvarni život? Jesu li kada promi- 


.šljali kako je to da opera može ne samo opstojati nego i pri- 


vlačiti neodoljivom silom općinstvo u kazalište, dočim ga na- 
turalizam odbija? Jesu li tražili kada svojim razumom unu- , 
tarnje razloge toga i promišljali o bitnosti umjetnosti i o nje-: 

zinom odnošaju sa naravi ljudske duše? Mislim da nisu; ali 
obična zdrava ljudska duša, makar i ne poznavala te razloge, 
makar nikakg ne mogla prodrijeti u antologiju umjetnosti, ona 
osjeća živo svoj spoj sa njom, ona ćuti njezinu neodoljivu 
potrebu, a što se sa gnjusanjem odvraća od naturalizma; to 

je najbolji dokaz dg je naturalizam zabluda, bolest dekadent- 
stvo iliti propadanje umjetnosti. . 

Ali naši secesioniste reg bi da ni sami ne sAd o naravi i 
o zadaći umjetnosti. Pošto sami ne osjećaju zvanja za umjet- 


nost, već im služi kao sredstvo da dođu na glas, to misle da 


ona nema u sebi ni zvanja ni svrhe. Glavno je da se oni pošto-. 
-poto proslave, a briga ih hoće li njihov rad donijeti narodu 
koristi, ili uopće unaprijediti umjetnost. Do sada je svuda, 


bar. u doba procvata, svaka umjetnost imala uzvišenu svrhu 
da oplemenjuje dušu narodu u shvaćanju dobrote i ljepote. - 


Njezina je svrha da je označimo nenadomjestivom grčkom 


"riječi, bila gaZoxayagia. Kad su veliki pisci glavnih evrop- 


skih naroda postigli tu svrhu, onda njihovi nasljednici, ne 


mogući u tom pravcu dotjerati dalje, kao što se uvijek zbiva > 


kada prođe doba procvata, počeše tražiti nove staze. A pošto 
uvijek poslije procvata umjetnosti nastane neka prokšenost 


ukusa i'u općinstvu, koje hoće da ga razdražuju novi oblici, ' 


tada se pojave i dekadenti što se trse da ugađaju njegovom 
razmaženom i iskvarenom ukusu, a obično su i oni glavni pred- 
stavnici iskvarenosti društva; ljudi kojima više ne pruža jed- 
nostavna priroda dovoljno užitka, te se ubijaju apsintom, haši- 
šom, morfinom, eterom, laudanumom, dawameskom i inim 


«sredstvima koji ubijaju živce, ali raspaljuju maštu, te je drže 


u nekoj vječnoj vrtoglavici, punoj čudnih i turobnih sanja. To 
stanje najbolje označuje francuska riječ »cochemar«. Nu u En- 
gleskoj su prvi zameci modernome dekadentizmu. Prvi tragovi 
nalaze se u razuzdanoj mašti Shelleya, koji je uplivisao na 
Byrona, onda kod strastvenog pijanca opijuma Quinceya i kod 


suludoga ali genijalnoga Coleridgea, za kojega kaže Taine da 


nema razuzdanije mašte na svijetu od njegove. Iz Engleske 
prešao je duh dekadentizma u Ameriku, i tu je došao do vr- 
hunca u djelima Edgar Poea. Zatim se je našao u Francuskoj 


"Baudelaire, kojega je Poe tako zanio da je preveo sva njegova 


djela na francuski, i sam napisao najglasovitije dekadentsko 
djelo »Les fleurs du mal« (Cvijeće zla). 

Svi.su ovi pisci bili po svojoj naravi prokšeni, razbludni, 
čeznući za novim još neiskušanim uživanjima, pa sui svi osim 
Quinceya mladi svršili, neki tragično kao Shelley i,Byron, a 

neki kao otleridge, Poe i Baudelaire, ubiveni &roznim raska- 
lašenim načinom života. No svi su ti pisci bila djeca svoga | 
doba, te su iskreno osjećali onako kako su: pisali, tj. bili su 
rođeni dekadenti, genijalne duše, žedne nemogućih uživanja 
umjetnosti i života, kojima je neodoljivo čeznuće za novim vi- 
dicima rastrojilo organizam, bacilo ih u neopisivu tugu i očaj, 
u mrak najernjega pesimizma, bez tračka nade, te su u toj ta- 
mj 'demonskim crvenilom pakla: stali rasvjetljivati zablude 
ljudskog duha i prikazivati ih u umjetnički savršenim oblici- 
ma, općinstvu željnu novih podražica. Od svih ovih najgenijal- 
niji je Shelley u kojemu se dekadentstvo tek opaža, i to ne toliko 
u ukusu koliko, u sotonskoj sili duše, koja se obara na Boga,i 


. jače udara o njegov prijestolj nego zborovi Lucifera. Užasno | 


očajanje ovoga najvećega od svih ateišta, koji teži za nekim 
idealom, savršenijim nego.ga može u prirodi biti, pokrenulo je 


sav taj moderni pesimizam posve različit od Leopardijeva. 


-. 


“ Schopenhauerov pesimizam, ma što itko kazao, nije djelovao 


na modernu književnost niti stoti dio koliko Schelleyev. U nje-. 
govom mladom, djevojački lijepom tijelu, krila-se je titanska 
duša, koja se je digla protivu nebesima mnogo jače od grčke 


X titanomahije. On je pokretač cijeloga modernoga dekadentstva, 


koji se ražvija u raznim nijansama, po Engleskoj, Francuskoj i 
. Americi, ali sve tanjim šarama, sve slabijim idejama, koje ne 


prosijava ono demonsko crvenilo njegove duše. Moderni deka- 
denti nisu titani, nego bolesnici; umjetnici kojima je za'atelier 
bila suđena ludnica. Njihova nauka izbacila je iz umjetnosti 


' * jasnu plastiku i ideje, a uzela za predmet samo nuance magle 


i dima prokađene mirisom otrovna cvijeća i proniknute akor- 
dima neke daleke, tek čujne glazbe. Da ubiju u glavi moguć- 
nost jasna mišljenja, zadahnuše maštu dahom apsinta ili haši- 
'ša; i omlitaviše živce tijela da im ne donose u maštu jasne pre- . 
dodžbe vanjskoga svijeta. Ubiše i pojam morala i ljubavi, pa 
su neki među njima bili prosti zločinci, kao Verlaine; ali to ne 
smeta ni najmanje modernih štovatelja dekadenata, koji na- 
laze simpatije i za zločince. Prema koncu ovoga vijeka deka- 


“ denti padahu sve dublje i dublje, u sve gušću tamu, sve dalje 


od jasnih ideja i plastičnih predodžaba ljepote. Baudelaire nije 


“mogao vidjeti niti lijepu ženu. Morala je biti ostara, mršava, 


Kod: 175 , 


nervozna, histerična, raskuštrenih kosa, našminkana, oštro par- 
fimirana benzoinom ili tuberozom, obučena u baršun. Za dana- 
šnje dekadente mora pak biti i gnusna, više slična vještici ne- 
go ženi, prava Sykorax iz Shakespearove »Tempest«. 

Dekadentizam je pokušao sve i sva da bude originalan; po- 
kušavao je baciti se u misticizam, pokušao čak kršćanski aske- 
tizam, pokušao simbolizam, gnosticizam i neoplatonizam, dok 
napokon nije izyrnuo posvema pojam ljepote, i zamijenio! ga 


sa pojmom rugobe; a pojam dobrote sa pojmom zla. Jedan lu- 


đak, imenom Nietzehe, navijestio se prorokom novoga morala; 
koji osobni interes i osobno uživanje stavlja za vrhovnu svrhu 
čovjeka, te mu je dopušteno gaziti i rušiti prava iskrnjega a. 
“da ne treba za to biti nikome odgovoran, a najmanje savjesti. 
Glavno je da natčovjek, da onaj koji je jači i bezdušniji, bude 
velik, a sve ostalo neka trpi, neka bude podnožjem njegove 
veličine. Nije čudo da je nauka ovoga bijednika, koji čami već 
preko 10 godina u ludnici, zavrtila mozgom i onako slaboum- 


nim dekadentima i da je postala njihovim evanđeljem. Ta oni | 


i ne traže ništa drugo nego uživanje, razdraživanje živaca i 
uz to slavu. Ovaj je našao svoga učenika u Hermanu Bahru, 
koji je njegove ideje prenio na polje književnosti i umjetnosti, 


te je i na naše secesioniste silno djelovao. J elovšek pače navodi “ 


jednu stavku iz njegovih djela na koncu svojih besmrtnih 
»Simfonija«. Eto tako smo malo-pomalo došli od genijalnog 
Shelleya do još genijalnijeg Jelovšeka, jer je Shelley htio sru- 


šiti Boga, a Jelovšek ga je jednostavno zbacio s trona isjeo na 


njegovo mjesto, pa se nazvao sam Bogom. Čudo je ipak da taj 
Bog nije u ničemu originalan, jer je i one svoje retke bez rit- 
ma i rime, koje dekadenti nazivlju polimetrom, naučio kovati 
također od jednoga Švabe, a taj se zove Paul Ernst, čovjek koji 
napisao »Die Zukunft« (budućnost). Nu taj bog-jopac i bog-sa- 
tir ili Aigipan, kako bi ga Grći nazvali, dakle kozobog, nije bio 


izvoran ni u tome što se je nazvao bogom, jer su to mnogi nje- 


mački dekadenti i prije njega učinili; A da ne idemo na sjever, 
reći ću da sam ja jednog takvog boga vidio i u šibenskoj lud- 


nici pred nekoliko godina, pa mi je koješta. obećavao kada do-. 


đem u njegov raj, gdje će se već bit preselio, a govorio je mno- 
go poetičnije, mnogo figurativnije nego Jelovšek. 

Do čega nas je dovelo klipsanje za tuđinskom modom, na- 
ročito za švapskom, koja opet klipše za francuskom, i obično . 
je užasno pogoršava, eno primjera u »Simfonijama«. Nu osim 
»Simfonija« i njihova autora koji, nimalo urazumljen od uda- 
raca kritike, nastavlja svoj rad, potpuno uvjeren o svojoj veli- 
čini i svome božanstvu — kažu ljudi da ga je prvak hrvatskih 
romanopisaca laskavim pismom, u kojemu kudi kritičare, obo- 
drio na daljnji rad — te je pače našao i svoj organ u jednome 
žabitnome listiću pokrajine, u petrinjskom »Banovcu«; ima u 
Hrvatskoj čitav roj mladih dekadenata, koji se posve povode za 
modom, primajući dosljedno sve njezine konzekvencije u na- 
zorima o moralu, ljepoti i patrotizmu. Tko imade prigode da 
razgovara s današnjim gimnazijalcima, vidjet će u njima pot- 
punu ravnodušnost prama idejama otadžbeništva i prama na- 
rodnom duhu; vidjet će da ti starmali, naduti čitanjem »Nove 
Nade«, preziru sve naše starije književnike - osim Gjalskoga i 
Kranjčevića, jer su oba dobrano zagrezli u dekadentstvo, osim 
morala i otadžbeništva — da drže do sebe silno mnogo, da 
znadu brbljat o svemu i o svačemu, ništa zdravo ne shvaća- 
jući, i da se više ne mogu nikako oduševiti za naše ideale, te da 
su posvema prestale nekada toli česte đačke demonstracije. 
Uzrok te apatije u narodnom osjećaju ne samo da je u krivom 
školskom odgoju nego i u toj struji dekadenstva i secesionizma 
koja se po Hrvatskoj kao porazna bujica prelijeva. Mladost 
više nema prema nikome počitanja, nitko više za nju nije pa- 
metan osim nje; pa već u petnaestoj ili šesnaestoj godini ti 
goliši, kao da pozobaše svu erudiciju svih vjekova, znadu sve 
i neće da čuju razloga od starijih; jer stariji ne mogu razumjeti 
modernih ideja, stari su prema njima potpuni idijoti. Za čudo 
je kako je to pokoljenje nastalo, to čudno pokoljenje koje 


.znade sve, u dobi kada se mi nismo ni usudivali pomisliti da 


bi što znali, iako smo mnogo i mnogo čitali i mučili se, pa se 
silno divili erudiciji starijih. Takova pokoljenja još nije bilo 
u povijesti čovječanstva. Nu nije čudo da se to pokoljenje to- 
liko cijeni i da toliko zna kad ima svoj organ »Novu Nadu«, i 
kada se u njoj tiskaju njegovi sastavci taman sličnim slovima 
kao što su oni »Nade« i »Novoga Vijeka«. I sam »Novi Vijek« 
je učinio tu neopreznost da je taj list preporučio, ne misleći 

na posljedice. Dok je đačka »Nada« izlazila litografovana, 
držali smo da je to za đake vrlo korisna palestra, pa nas je 
veselilo da se još u gimnaziji pripremaju i vježbaju za borbu 
u životu; nu čim se je pretvorila u »Novu Nadu« i počela izla- 
ziti na javu tiskana, pa se osim pjesama i inih beletrističkih 
sastava počela baviti i kritikom, njezina je svrha bila proma- 
šena, jer su ti golobratčići zamijenili uloge i stali oni kriti- 


zovati starije, mjesto da slušaju savjet i kritike starijih. Na- 


ravno je da kada se djeci puste uzde, da rade što ih volja, 
onda ne mogu imati štovanja prema starijima. 

ZA SLOBODU STVARANJA 


Otkad je stupio u život i kod nas, u našim uskim prilikama, 
jedino valjani princip svega umjetničkog stvaranja, princip 
koji ne priznaje umjetničkom stvaranju drugih granica do onih 
umjetnikove individualnosti, neprestano dolazimo u našem ra- 
du u sukob sa moralom, koji se drži momentano spasonosnim, 
i sa nekim stalnim od vijeka određenim zakonima ljepote, koji 
se drže jedino pravima. Kako su te sile znale natrag potisnuti 
u »običajno od jučer« već i.prije svaki slobodni polet, treba 
nama, koji kanimo njihovoj moći oteti hrvatsku književnost, 
da se dignemo protiv njih ne samo svojom moralnom snagom 
nego i protudokazima. Oni će potkrijepiti naše mišljenje i odr- 
žati nas na putu kojim smo upravo krenuli. 

Iskreno i sa dna srca bilo je ono što me je vodilo u mojem 
književnom radu. Tako: je niknulo i ovo moje razmatranje; 
nije ono plod pomne obradbe određene jedne teme, ono je im- 
" provizacija, izljev mojega srca. I ne kanim iznositi ovdje ništa 
osebito, ništa novo, ali govorit ću iskreno, a možda će upravo 
u tomu biti nešto novo, nešto osebito. 
 Najglavniji prigovor što ga snalazi naš književni rad jest 
prigovor: isticanja putenosti, putenih čuvstava ne spada u 
umjetničko djelo; djela u kojima se prikazuju putena čuvstva 
nisu umjetnine — ona su puka pornografija, To će reći: pisac 
hoće da prikaže putenu slast ne bi li pobudio putena čuvstva 
i u svojih čitalaca. U svakoga čovjeka ima toliko nagnuća k 
putenosti, što lakše nego pobuditi putena čuvstva. Čime ćeš 
lakše čovjeku ugoditi nego takovim pobuđivanjem? Ovdje je 
uspjeh siguran, a kraj tako lake muke. To je nekakav »prikra- , 
ćeni postupak«: što bi umjetnik htio da postigne iznoseći svu 
svoju dušu, razdijelivši sve svoje, to se ovdje postizava brže, 

jeftinije i sigurnije — pornografijom. Evo, tako umuju protiv- 
nici naši, a tako se umovalo vazda, kako to pokazuje najekla- 
tantnije veliko mnoštvo pornografskih knjiga, silna susretlji- 
vost na koju takove knjige nailaze u svim as aca 
društva. 

.Ali po strani od pornografske književnosti, koje je ovako 
vazda bilo, razvija se istodobno prava umjetnost. Ono što je 
bilo čovjeku oduvijek neposredno najznamenitije u zbilji, to 
predočiti bio je ideal i sve umjetnosti: prikazati snagom umjet- 
ničkog shvaćanja život ljudske duše, proniknuti dubine, mrak 
ljudskog bivstva, osvijetliti slabim plamečkom ljudske spo- 
znaje. Treba samo malo promotriti što se događa u književno- 


sti pred našim očima. Ništa od onoga što se približilo ostvare-, 


nju tog ideala, ništa se dosele nije izgubilo: velika literarna 
djela i najdavnijih vremena nisu izgubila ništa od svoje cije- 
ne. Potezi, kojima su crtali lik čovjekov veliki ljudi, duboko 
su se usjekli u kamen. A danas? Što dublje prodire pjesnikov 
pogled u dušu, to mu je veće djelo. Jedni kažu: pripovijedaj 
djela, i ti si prikazao dušu; druga kažu: ne djela, najveći dio 
našega života odigrava se bez krvi, bez vike i mačeva, u tišini, 
prikaži dakle tragiku svejednakosti života dušinog. Opet jedni 
govore: promotri i najneznatnije sitnice čovjekove okoline, 
svaka se nečim dotiče njegove duše — prikaži ih, i ti si prika- 
zao dušu. Drugi opet vele: svako se čuvstvo opisati dade, ras- 
tavi ga, označi utjecaj spoznaje, volje i tijela, prikaži mu raz- 
.vitak, vrhunac i zamiranje — i ti si prikazao dušu. I jošte dru- 
gačije govore, ali tko bi nabrojio sve nijanse, tko sve pjesni- 
čke škole kojima se htjelo prikazati najuspješnije ljudsku du- 
šu? Toliko je zajedničko svim tim načinima prikazivanja: ništa 
nije preneznatno, ništa premalo zanimljivo, ništa na odmet što 
može s koje god strane osvijetliti život ljudske duše. 


Tako se dogodilo da je i ono što je prije bilo isključivo svo- 


jina pornografskoga prikazivanja postalo znamenito i za pra- , 


voga umjetnika, Prema tomu su veliki moderni pisci stali bez- 
obzirce iznositi sve što bi dosezalo život ljudske duše. Putena 
čuvstva, koja zahvaćaju toliko prostora u životu ljudskome, 
počela se tumačiti, prikazivati istom ljubavlju kao nekoć, na 
primjer u pseudoklasičnoj tragediji francuskoj patriotizam, ili 

u poeziji konca 18. stoljeća sentimentalnost. Uskrsnula su opet 
vremena gole nezaogrnute ljepote. Kako su nekoć u Grčkoj s 
udivljenjem gledali nago tijelo, gledamo mi danas s udivlje- 
njem ljudsku dušu u svoj njezinoj golotinji. 

Promatrajući tako ljudsku dušu, uzdahnuli su istina neki: 
ta u čovjeku je životinja! — i htjeli su time reći nešto pogrdno 
za dušu, kao da ljudska duša nije svagda i u svojim zabludama 
velik misterij?! ... Zar duša, koja je zagrezla u blato, recimo 
blato putenosti, nije također dio od one prirode kojoj se ne 
možemo dosta nadiviti, koja rađa istom ljubavi i svjetove i 
cvijetak i nova pokoljenja? Pa tko joj još to upisuje u grijeh? 

Doista ne mogu se oteti a da ne spomenem na ovome mjestu 
nekoliko krasnih misli iz one zlatne knjige Maeterlinckove: 
»Le tresor des humbles«. U poglavlju o »unutarnjoj ljepoti« 


'imade mjesto: »Nisam upoznao nijedne žene, — reče nekoga 


dana mudrac — kojoj ne bi zahvaljivao čegagod velika«. On 
sam bijaše velik; to je bila sva njegova tajna. Na istom mjestu 
imade i ova misao; Zar se ne bi u nas sve pretvaralo u ljepotu 
kad ne bismo uvijek i uvijek razvijali posao svoje duše? 

I zbilja, gdje se god iznosilo puteno čuvstvovanje nepute- 
nog ugađanja radi, gdje ga je prikazao snagom svoje umjet- 
nosti umjetnik i s najvećom vjernošću, svagdje ondje ja sam 
se tek divio, nikad nisam osjetio ćutilne pobude. — Još mi je 
i sad živo u pameti čas kad sam pročitao scenu kako je Ana 
Karenina pala u Wronskijev naručaj. Ja sam odložio knjigu 
i dugo se nisam mogao oteti dojmu silne psihološke vještine. 
Veliki motrilac ljudskoga života opažao je istom ljubavi kao 
i svako drugo čuvstvo diko i to čuvstvovanje i jednako ga 
vjerno prikazao. 

Po mojem mnijenju još se može i dalje poći od Tolstoja, 
kad to zahtijeva znamenitost putenog čuvstvovanja za tumač 
daljnjega razvoja čuvstvenog života duše koju pjesnik predo- 
čuje. Pjesnik nigdje ne smije izgubiti karike, jer nestatak i 
jedne razbija čitavi lanac. Pronicavi pogled pjesnikov vidi sve 


.što se događa u ljudima i pjesnikova je dužnost ispovijedati 


iskreno svekoliko obilje svojih opažaja. I bezobzirce može on 
iznositi sve što dohvaća njegov pogled. Za njega ne postoje 
granice kad bi morao zatvoriti oči ili kad bi morao pogledati 

na stranu poput stidljive djevojčice. Tko će se naći, bude li 
opis pjesnikov vjerno ogledalo srca ljudskoga, a da ga neće 
zadiviti njegov pjesmotvor? 

Jest, ima ih — ti nisu uopće kadri umjetnički uživati — koji 
će naći i u najboljoj knjizi stanovite stranice »pikantnima«, oni 
će se zavesti od časa. Silom potisnut će iz pameti uzročni sa- 
Vez scene sa ostalim čestima pripovijesti, otkinut će je iz cijelo- 
sti. Kušajte samo istrgnuti spomenutu stranicu iz »Ane Kare- 


nine«, ostavite je osamljenu, recite još osim toga publici da | 


je Tolstoj »secesionista« i da opisuje samo takove prizore, pa 
ćete vidjeti kako se lasno izvraćaju pojmovi. 


Drugo je pitanje način kojim će pjesnik prikazati svoja pro- 


matranja. Društveni saobraćaj s pravom ne naziva pravim 
imenom neke stvari. Svaki put osnovano je tako izbjegavanje: 
pravoga izraza kojim god opravdanim razlogom, Da se ne go- 
vori u društvu o sekreciji, razlog je tomu čuvstvo ogavnosti, 
na koje potiče to spominjanje. Valjda je to vodilo i do daljnih 
konsekvencija... Krivo je, kako bi to htio prikazati moralista 
vjerski pozivajući se na nepotpuno iskustvo opažanja života 
primitivnih ljudi, koji tobože beziznimno poznadu neko ele- 
mentarno čuvstvo stida. Zar bi se moglo reći da je čuvstvo sti- 
dljivosti koje nagoni životinju da se krije umirući? — Sasma 
prirodno trebat će da umjetnik izbjegava takove i iz društve- 


nog saobraćaja isključene riječi. Ali činjenicu, čemu da nju 


ne prikazuje? I najbolje odgojenoj djevojčici ne prestaje se 
usađivati u srce da čuva svoju čistoću. I ne može joj se dosta 
jasno reći u čemu stoji ta čistoća njezinoga života, Napast u 
njezinom tijelu vazda je budna; što ona nalazi u pjesnika, do- 
bro joj je znano čuvstvovanje. Ako i ne poznaje užitak po sebi, 
slika tog užitka sadržava sigurno više slasti nego je to kadar 
ikoji pjesnik prikazati. Ono što čini svaki dan odgoj, ono 
imade u taj čas izvršiti pjesnik: sila njegovog prikazivanja 
mora biti dorasla svojoj zadaći, kao svaka ljepota, tako mora 
i njegovo djelo potisnuti iz duše sve što bi čistom uživanju lje- 
pote smetati moglo. Samo prikazivanje života ljudske duše 
mora imati u sebi dovoljno čara da svlada sve druge dojmove. 
To je ono što se veli: način pjesnikova prikazivanja. 

Iz ovoga moga razmatranja dolazim do zaključka da je pri- 
povjedač dužan prikazati beziznimno svako ljudsko čuvstvo. 
Ljubav za stvar mora mu u tom biti preča od svake zapovjedi. 
Zaključujem, nadalje, da će znamenitost čuvstva, uska savez- 
nost njegova sa prirodno ocrtanim životom najbolje riješiti pita- 
nje jeli pjesnik u prigodi bio pornograf-ili pravi umjetnik. Na- 
ravno da se kod toga traži prosuđivač jednako dosežan i dru- 
gim još finijim nijansama ljudskog čuvstvovanja nego što je 
puko puteno čuvstvovanje, pa da je njegova duša gipka, list 
kojega može uzbibati i lahor ljetnoga podneva, jer će inače 
ostala savršena pjesnikova opažanja proći uza nj neopaženo, 
a tek ovo ustavit će se u njegovoj svijesti, tek ovo imat će sna- 
gu zainteresovanja i apercepcije. 

U tom i leži najznamenitiji razlog zašto su ljudi ne dosta 
izglađenog ukusa spremni okrstiti pornografijom svako djelo 
koje se dotiče putenih čuvstava. Čitatelj »Ane Karenine«, ko- 
jega će moći zadiviti veliko pjesnikovo djelo, sigurno neće na- 
zvati radi one scene Tolstoja pornografom, Ona scena tako 
organički pripada u čitavi niz činjenica što ih pjesnik prika- 
zuje, da bi nedostatak one scene samo škodio veličini dojma. 
Pa ipak bit će čitatelja kojima će brzo dosaditi narodno-eko- 
nomska raspravljanja Levina Konstantina, a koji će se tek sa 
zadovoljstvom zaustaviti kod spomenute scene. Bit će ih još 
i više kojima će biti Tolstoj uostalom prilično dosadan, skoro 
tako kao Turgenjev! — Loš ukus, koji. nalazi žalibože pjesnik 
u većine svojih čitalaca, rado će se u takvom slučaju uteći pod 


okrilje morala i slat će iz ovoga zaklona svoje pogrde na 


pjesnika. ' 

Drugi je glavni prigovor, na koji slobodoumniji književ- 
nici nailaze, taj prigovor: vi prikazujete život čovjeka pusto- 
pašnoga, život žene razvratnice, prikazujete život nemoralan, 
kako da bude vaše djelo moralno, kako da bude lijepo? Odgo- 
varajući na ovaj prigovor, neću se upuštati u kritiku onoga 
što se drži moralnim i nemoralnim, nego ću uzeti stanovište 
toga morala kao gotovu činjenicu. Po nazoru dakle takovih 
protivnika bio bi moderni pripovjedač upućen samo na mora- 
lan život. Duše, koje pjesnik opisuje, morale bi imati neku ve- 
ličinu. Takovim prigovaračima rekao bi jedan moderni filozof: 


185 


»Smije li se uopće reći da imađe niskih duša?« Ali još je i dru- 
go. Kojemu se umjetniku široka pogleda moglo oteti da je 
“ogromna većina ljudskih djela takova da ih ide onaj uobiča- 
jeni naziv nemoralnosti? Dakle bi trebalo da i tu umjetnik po- 
stavi granice, da suzi svoj pogled. Trebalo bi da gledajući s 
brežuljka u dolinu ne opazi močvare, nego da gleda samo ze- 
lene livade i gajeve? Komu se nameće kod te prispodobe mi- 
sao: ne, ni močvare nisu kadre da oduzmu išto ljepoti vidika, 
u onoj cjelovitosti, u kojoj ih priroda izlaže, one su bitan dio 
njezine ljepote. I život ljudski prikazan sa svim svojim mrač- 
nim stranama, i on je veličajan. Tko toga ne vidi, ne stoji dosta 
visoko, nešto zastire njegov vidik... 

Ali — prigovara se dalje — vi ih prikazujete u takovom svi-. 
.jetlu kao da oni nisu takovi, kao da njihova djela nisu nemo- 
ralna. U jednoj mojoj pripovijeci »Daleko od sreće« (»Nada« 
1899) prikazujem mladu ženu koju je »sreća« bračna uništila 
ne samo siromaštvom i neskladom duše nego i svojom ozbilj- 
nošću. Brak koji je prije bio sanja postao je zbiljom. Zakratko, 
tako rekavši u međenim mjesecima, umre drug ženin. Pred 
okrutnošću smrti zamiru prvi osjećaji mržnje prema naruši- 
telju sreće u srcu ženinu, ipak među suzama saučešća kao da 
se čuje poklik radosti; želja za slobodom i otkupljenjem iz 
toga tjeskobnog života ostvarila se i srce nije kadro da ugu- 
ši i zataji porive svoje, ono sred tuge potcikuje od veselja kad 
je evo nastupio novi život. Mnogi će kod toga uskliknuti: ta to 
je nemoralno! Mnogi će osuditi takovu ženu i reći joj da imade 
zvjersko srce. Pa ipak, kako sam prikazao sav razvoj toga čuv- 
stvovanja, prejasno izlazi da je tako trebalo da bude, da je 


tek posljedica osobitih okolnosti i naravi ljudskoga srca, ako je , 


ono i najbolje. I ženu takovu neće smjeti više nitko osuđi- 
vati. Svako će razumjeti i oprostiti joj. Prema tomu je dakle 
pisac postignuo da je nemoralno čuvstvo prestalo biti kažnji- 
vim, i da se odvratnost u čitatelju pretvorila u saučešće. Nije 
bila u tom prikazivanju ni izdaleka moja nakana da loša čuv- 
stva prikažem dobrima, ne, nego sam htio da pokažem kako 
duboko treba posmatrati ljudsku dušu prije nego se nazove 
koje djelo moralnim ili nemoralnim. Ljubav za istinom bila je 
moj provodič; koliko bi trebalo ljubavi ljudskom srcu da se ne 

da zavesti prebrzom osudom, koliko bi trebalo opreznosti oni- 
ma koji su spremni svaki čas baciti kamen na svoga bližnjega! . 
Ne, neću to reći »širiti nemoral!« Ako se naše oči i varaju, ako 
moj pogled i ne zahvaća često put kojim se ide do istine, to 
pokazivati djelo je moralno i svatko je pozvan da ga vrši, 

Ozbiljan prosuđivač bit će vrlo oprezan prije negoli pred- 
baci piscu da on hotice prikazuje nemoralno moralnim, samo 
da predobije čitatelja za nemoral. Prigovor njegov bit će osno- 
van samo onda kad se uspostavi da se prikazivanje piščevo 
kosi sa istinom, da nije prava slika života ljudskoga. Tako će 
tkogod reći: ljubiti ženu koja se prodala ljubav je nečista i 
nije kadra usrećiti ljudsko srce; tko je opravdava i prikazuje 
kao sreću ogriješuje se o moral. Pa ipak, kako je istinito, da 
takove ljubavi ima i da je ona kadra usrećivati. Naravno da se 
to gdjekomu čini nemoguće, da on neće moći pravo: shvatiti 
takov slučaj; ali jedva da će moći ne priznati činjenicu. Ovo 
priznanje činjenice je dostatno za pisca. Njegov je posao zago- 
netku riješiti, tajne pute ljudskoga čuvstvovanja otkriti. Tko 
bi mu smio zato reći da je nemoralan, da je pornograf? 

Imade čitalaca koji prate s ovakvim shvaćanjem djelo pje- 
snikovo. Ali onda najedanput dolazi nešto kao da pjesnik sam 
govori, odatle bi se moglo zaključiti kao da ono opisano zlo 
preporučuje. Dolazi neka izjava, neka tvrdnja, koja se očito 
mora pjesniku pripisati. Na krivom je putu onaj koji napre- 
čac sve tvrdnje u nekoj pripovijesti drži naukama piščevim. 
Mnoge takove tvrdnje ne imadu druge svrhe nego da obilježe 


tačnije tzv. »Stimmung«. Druge su, što je najčešće u moder- 


nom romanu tzv. »filozofija srca«. Kako se reprodukcijom pre- 
dodžaba reproducira i emocioni elemenat koji ih prati, pjesnik 
iznosi što više takovih predodžaba pred čitaoca. Krivo čini onaj 
koji takove sudove podmiče pjesniku. Naravno da se pogotovu 
junaci pripovijesti ne smiju indentificirati sa pjesnikom. Čini 
se da toga svega ne bi trebalo ni spominjati, ali zalibože gri- 
ješi se protiv toga kod nas toliko da to nije nipošto suvišno. 
Dogodilo mi se da je neki kritičar uzeo jednu pjesničku sliku 
iz neke »secesionističke« pripovijesti, postavio je za aksiom 
Piščev i na njoj zasnovao osudu ne samo čitave pripovijesti 
nego i svega našega literarnoga pokreta! 

Osobita je pogibelj za takvo izvraćanje kad pjesnik mjesto 
trećega lica rabi prvo lice. Kod nas ide to tako daleko da se 
na tom osnivaju denuncijacije. Istina, ono što pisac predočuje 
mora da je bilo jedanput njegovim događajem, njegovim čuv- 
Stvom. Samo je pitanje kako. Jest, pisac ih je imao nužno u 
svojoj mašti, ali da ih je imao u zbilji, to je za čitaoca irele- 
vantno. To može biti od interesa za literarnog historika, na 
estetski sud to ne smije-utjecati. Uske i tijesne naše prilike za- 
vode na svakakve kombinacije kod čitanja naših djela. Ha, po- 
znamo pisca! — govore naši čitaoci. A gdje je? — pita tkogod. 
Ondje i ondje. Pa što radi? Ah, valjda ljubi... evo, čitaj nje- 
govu pripovijest! Od takovih refleksija silno strada čist užitak 
ljepote. Istražuje se koliko imade u djelu. piščeve . osobnosti, 
koliko u junaku od onoga poznatoga gospodina, koliko u juna- 
kinji od one gospođe koja je možda doživjela isti ili slični 
događaj kao ona u pripovijesti. I tako kombinacije tko je do- 
bro prikazan, tko nije i drugo, zapremaju svu dušu čitaoca, 
sav su njegov duševni posao — ljepota sasma je nuzgredna 
stvar. Od toga unošenja tuđih elemenata u čisto umjetničko 
djelo teško se oslobađa naša kritika, pogotovu kad se čini da 
i sam pisac uporabom prvoga lica tomu pripomaže. 

Uporaba prvoga lica vrlo je omiljeli način u pripovijedanju 

"kod modernih pisaca. On povećava realizam u pripovijesti. Mi 
radije vjerujemo kad nam najlakše pokrete svoga srca neko 
pripovijeda sam, nego kad nam ih tumači neko treći, i premda 
bez svake sumnje pjesnik pokazuje veću umjetnost služeći se 
trećim licem, ipak ne treba možda za volju nekih neznanih 
kritičara napustiti i onaj vrlo zgodni način pripovijedanja. 

'Time sam se evo taknuo nekih prigovora koji bi mogli koga 
zastrašiti u njegovom umjetničkom radu. Već ovo kratko raz- 
matranje lako će u očima razborita pisca osvijetliti osnova- 
nost takovih prigovora. Oni su upereni direktno protiv slobode 
pjesničkog stvaranja, unutar »zakona ljepote« nema im sigur- 
no nikakvog mjesta. Pisac ne samo da je dužan služiti se pot- 
punom slobodom svoga rada, on mora još i čuvati tu slobodu 
od njezinih narušitelja. 

Ljudska duša, taj najsilniji misterij svega bivstva, to naj- 
uzvišenije, najbolje i najsvetije što nam je dala priroda, ljud- 

ska duša neka bude predmet svega našega umjetničkoga rada. 
Svagdje, gdjegod se javlja, budi prigušeno tajnim čuvstvom, 
budi glasno u povicima sreće i blaženstva, svagdje neka je 
traži umjetnikovo oko. Dok god bude njegovo opažanje ispra- 
vno njegovo prikazivanje iskreno, istinito, istini dolično, bit 
će i njegov uspjeh siguran. To je bez sumnje najdublja tajna 
ljepote. g 

Kako bi tko mogao s pravom promatrati ljudski život a da 
ne promatra istom pomnjom loše i dobre strane toga života? 
Neka ih umjetnik samo prikaže iskreno i istinito, i on je bez , 
sumnje stvorio umjetničko djelo. Tražbine morala unesene su 
s nepravom u tumačenje pojma ljepote. Naobraženi čitalac 
:fina ukusa divit će se u Ani Kareninoj ljepoti kojom je pjes- 
nik prikazao ljudsko čuvstvo putenosti i u čas najnemoralni- 
jega čina mnogo prije nego će početi njegova pamet svršta- 
vati sam fakat u redu moralnih ili nemoralnih čina. Dojam lje- 
pote bit će nešto prvotno. Moralnost jest jedna mjera od .mno- 
gih, kojom čovjek može prosuđivati neko umjetničko djelo iza 
kako je na nj djelovalo kao lijepo ili nelijepo. Već i sam estet- 
ski sud nešto je drugo od prvotnoga. dojma. Prvotno 'je čisti 
užitak, ljepotno čuvstvo, koje se jedino ćutjeti dade, koje se 
kreće samo između oprečnosti ugode i neugode, sad je poslje- 
dak naknadno nastale refleksije. | 


Ovo mišljenje, ako i nije u skladu s estetikama na koje se 
rado naši kritičari pozivaju, potpuno je u skladu s najodlični- 
jim rezultatima moderne psihologije. Glasoviti psiholog W. 
Wundt u svojim »Vorlesungen iiber die Menschen — und Tier- 
-seele« (2. Aufl. 1892, str. 233) među inim kaže da je... »Tat- 
sache, dass das Gefihl zwar stets an intellektuelle Processe 
gebunden, selbst.jedoch nicht im allermindesten ein intellektu- 
eller Process ist.« Ili isti pisac u Vierteljahrschrift fir wissen- 
schaft. Philosophie (III. J. str. 142) »Die Zergliederung eines 
Kunstwerks ist ja verschieden von dem &sthetischen Genuss«. 
U drugoga glasovitoga psihologa A. Lehmanna u njegovoj knji- 
zi »Die Haupgesetze des menschlichen Gefiihlslebens« imade 
(na str. 238.) zakon koji vrijedi poglavito za estetsko čuvstvo- 
vanje: »Gesetz der Ubereinstimmung: Alle Ubereinstimmung, 
Identit&t, zwischen Vorstellungen oder Gedanken, die dasselbe 

Objekt betreffen (kao kod est. čuvstva), erzeugt Lust, alle 
Nicht-Ubereinstimmung, aller Mangel an Identitat ist mit Un- 
lust verbunden.« 

Samo ovakvim shvaćanjem dade se protumačiti kako može 
jednako jako estetsko čuvstvo pobuditi u nama umjetnički 
crtež i uljena slika, lirska pjesmica i drama, ruža i starodrevni 
hrast. ' 

To shvaćanje objašnjava i biće tzv. pjesničke ekstaze. Doi- 
sta, ona je najplodonosniji čas pjesničkoga stvaranja. A što je 
ta ekstaza drugo nego čisto čuvstvo ljepote, čuvstvo pročišćeno, 
* bistro poput kristala. U takovom čuvstvu nema ni traga mo- 


ralnosti ili nemoralnosti, tu pred nas izlazi Venera, rođena od , 


pjene morske, a tko bi je htio pokriti plaštem, nabacio bi se 
na nju blatom! A 
 Propagirati takove misli reći ću čuvati slobodu pjesničkoga 
stvaranja. — Prigovor da je to Part pour l'art stoji do volje 
pisca, ali moje je mnijenje da se biće ljepotnoga čuvstva nije 


tijekom vremena ni u ičem promijenilo. Knjiga se možda dan- | 


-danas ne piše da pobudi lih samo čuvstva ljepote, ali je lje- 
pota ipak u umjetnosti prvo i glavno. Da taj princip praktički 
uščuvamo, stoji poglavito do nas pisaca. Već je i onako općina 
ljudi koji imadu smisla za ljepotu malena, Malo vremena po- 
svećuje moderni čovjek od svoga života tomu da uživa lje- 
potno čuvstvo, ali tko će čuvati, ako ne umjetnici, carstvo 
ljepote, tko će mu biti branitelj i zaštita? Moć drugih interesa, 
koji životom upravljaju, tako je velika da otima carstvu lje- 
pote danomice od njegovog tla. Na nama je da uščuvamo ovo 
najodlučnije ljudsko čuvstvo, da ga ne žrtvujemo drugima. 
Borba za opstanak — zvala se ona egoizam ili patriotizam ili 
drugačije — zahvaća ionako cijeloga čovjeka i prijeti sasma 


ozbiljno da će mu oteti sav njegov smisao za ljepotu. Zatvara .. 
se od istine, od pravoga shvaćanja činjenica, koga i u tome: 


zavodi krivi idealizam«. Promotrite osjećanje modernoga čo- 
vjeka, ogledajte se malo u svojoj okolini, kolika velika većina 
ljudi dolazi svaki dan s vama u doticaj, koji nemaju ama baš 
nikakvoga smisla za ljepotu; njima je, na primjer, knjiga ne- 
što čemu ne posvećuju ni trenutak svoga života. Na nama je 
da ne učinimo knjigu pukim sredstvom ljudskih egoističnih 
interesa. 

NAŠE TEŽNJE 
.Zamuknule su ilirske , davorije, ne čuju se više plameni 
govori. Stari su borci zamuknuli, a ravnodušnost je kao mora 
sjela na grudi naše. Nezadovoljni trošili smo svoje sile u sit- 
nim prepirkama. Velike, zvučne riječi narodne borbe još su 
uvijek ozvanjale, no narodne svijesti .je nestajalo. 


Kad smo stupili. u život, zamijetili smo taj beznadni očaj, 


obuzela nas strava. Ogorčeni, nezadovoljni htjeli smo da iza- 


đemo iz tmine, da razorimo te zidove. Nema tome dugo kad - 
su prvi put izbili na javu znaci nezadovoljstva. Mi nijesmo 
znali kuda ćemo, nu duboko smo ćutili da ovim putovima 


idemo do potpunog zastoja i ravnodušja. I mi smo sudjelovali 


kod svake prilike, stvarali stranačke manifestacije, oduševlja- 
vali se slijepo. Svi smo bili sinovi svojih otaca, a kao individui 
— ništice. Utrtim stazama, opetujući riječi koje smo naučili, 
pristajući uz nazore koje smo čuli, pošli. smo, naoko odu- 


. ševljeni, u borbu. No u duši našoj bio je vječni nemir, ćutili 
smo protuslovlje. Oduševljavali smo se za nazore,u koje nije- 


smo vjerovali. A nitko nam nije htio pomoći, nitko nas savje- 


= tovati, premostiti onaj jaz koji je vladao između naših dušev- 


nih potreba i tradicionalnih forma. Na našu želju da izrazimo 
naše misli, naše dvojbe, da shvatimo narodne potrebe i da 
iskreno udesinio svoj rad, odgovorili su navalom, Još nijesmo 
ni pravo izrekli što hoćemo, a već su nas potvorili da hoćemo 
sve dosadanje javno djelovanje zabaciti. Proglasili su nas od- 
metnicima, rekli nam da potkupljeni radimo samo na svoju 
korist. Naša iskrenost smatrala se drzovitošću, naša želja za : 
napretkom revolucionarnošću, naša borba protiv zatajivanja 


 Svemogućih mana nemoralom. Istina jest, mi se nijesmo sla- 


u; gali u svem sa našim starijima. 

Gesla i riječi prijašnjih decenija nijesu mogla ovladati. 


našim dušama. Duh vremena je silio naprijed, samo mi da 
prisižemo na stare formule? Mi smo ih se odrekli, ne iz obi- 
jesti, nego iz nužde, prvo, jer se ne možemo zagrijavati i 
žrtvovati svoj život za prošlost, gdje mislimo na budućnost 
svjesni smo sadašnjosti; drugo, jer vidimo svi — ne samo mi 
mladi — da s onim starim formulama nema pobjede za narod. 
Davorijama i romantično-idealnim glorifikacijama nikog:ne- 
ćemo .potaći na rad. 

Na prvi naš poklik doviknuli su nama baš oni od kojih 
smo se najmanje nadali — da smo izdajnici. 


Izdajnici jer hoćemo da srušimo sve, jer ne štujemo stare 


borce, jer napuštamo i narod i moral. Oni koji bi se morali 
veseliti da mladež ne bježi kao nijemi čopor za vodičem, oni 
su protiv nas. A mi radimo napokon isto što su oni radili. 
— Odakle. su iliri donijeli svoje ideje, odakle romantici 70- 
tih godina, odakle realisti 80-tih godina? ' 

Zar to nije bio val općeg pokreta koji je zanio i naše do- 
moljube? Ako mi sad tražimo ne samo u narodu nego i izvan 
domovine uzore, zar smo zato izdajnici? Pita se je li to kori- 
sno ili štetno? Zar nijesu i naši pređi, učiniv novi korak, mo- 


rali pogaziti barem djelomice tradicije? Jedno je ostalo u svim ' 


epohama — a to je ljubav prema domovini — a tko nam tu 
smije poreći? Zar nijesu realiste 80-tih godina prekinuli sa 
tradicijom i donijeli većinom iz Francuske i Rusije novi duh 
u hrvatsku književnost? Ali mi, ako sad ne prihvaćamo sve 
nazore naših starih, to je zato jer držimo da su, sa promije- 
njenim životom, promijenjene i potrebe, da ona sredstva koja 
su, vrijedila prije ne vrijede danas. Današnja borba iziskuje 
druga sredstva i drugi način, No tim što ne pristajemo u svem 
uz njih ne znači da njih ne štujemo, da ne priznajemo njiho- 
vim djelima dolično mjesto u razvoju hrv. kulture. Sve u 
svoje vrijeme. A mi držimo da je vrijeme romanticizma, ide- 
alizma, naturalizma i svih ostalih škola prošlo. Bilo je ljudi 
. koji su nas, ne poznavajući moderni pokret, proglasili natura- 
listima, nas koji smo baš protivnici naturalističke škole, te 
najveće neprijateljice modernog individualizma. Moderno nije 


stanovita škola i stanoviti stil u umjetnosti. 

Moderni pokret je borba . individua za slobodu. Moderni 
umjetnik ne pripada nijednoj školi. Moderna mrzi epigonstvo 
— ona hoće da ljudi žive u sadašnjosti, da se oslone na svoju 
dušu, da svojim djelima dadu pečat svoje osobe. Svaki neka 
živi svojim životom. Realizam je nedvojbeno utro tom shva- 
ćanju puteve, on nas je naučio gledati svijet, i, štaviše, on je 
dao pravi temelj umjetničkoj tehnici. No realizam htio je da 
zatre svaki osjećaj za nešto nadnaravno. A u duši ljudskoj 
ne dadu se zatomiti transcendentni porivi. Moderna nas je 
oslobodila te ograničenosti. Otvorila nam je sav svijet, otkrila 
nove vidike. Moderna nastoji obuhvatiti cijelog čovjeka, ona. 
teži za sintezom idealizma i realizma, ona hoće da nađe sred- 
stvo kojim bi čovjek najbolje i najljepše mogao izraziti svoje 
biće i zadovoljiti svojem pozivu. Ona ne otklanja nijedan osje- 


ćaj, nijednu misao, jer se bori za prava pojedinca, kao što i 


zahtijeva od pojedinca da bude svoj. To je glavno načelo mo- 
derne — po mom shvaćanju — a sve što se naziva simboliz- 
mom, dekadentizmom, dijabolizmom itd. — to je samo želja 
svjetskih registratora da strpaju pojedine individue u stano- 
vite etiketirane pretince. 

Među tim simbolistima itd. ima špekulanata i psihopata i 
genija, no onaj koji slijedi njihovu maniru i nije moderni 
umjetnik, jer kao takav ima samo svojom dušom živjeti. Na- 
ma nije do toga da donesemo ovamo posuđene ideje kojeg 


* modernog pisca, nama je da izvojštimo sebi pravo misliti svo- 


jom glavom, makar i zlo, izraziti svoje osjećaje, reći svoje 
nazore o svemu, ako su i krivi. Slobode nam se hoće; hoćemo 


'da živimo u sadašnjosti, da prisluškujemo duhu vremena i da 


sami gradimo, a ne da čuvamo samo stražu pred starim tvr- 
đavama. To nam ne može dozvoliti nikoja škola, ni tradicija, 
već po svojem bivstvu. A ipak, ta sloboda je nužda za 
Hrvatsku. 

Nama treba ljudi iskrenih i tvrdih, koji s dubokim uvjere- 
njem ostaju kod svojega načela. Hrvatskoj ne treba ljudi koji 
će opetovati samo naučene riječi, koji će živjeti od tuđih 
ideja, tih klica neiskrenosti i nestalnosti. Takvog može svatko 
predobiti. Mi trebamo razvitih individua, koji žive životom 
svog naroda, koji pojme sadanje narodne potrebe; ljudi slo- 

“ bodnih u duši svojoj. Mi bismo htjeli da naši mladi umjetnici 

i književnici budu takvi, zato tražimo za njih slobodu, neka 
žive i kažu sve što osjećaju — ako su umjetnici u duši, bit će 
im djela umjetnine — i kao takove koristit će narodu. Na- 
rodu se ne koristi ni po kakvim pravilima, receptu, šabloni, 
nego. tim da mu se posveti sav rad. Sad, kad su na početku 
svog života i rada, sad im dajmo čim više slobode — i djela 
.njihova neka govore za njih. 





MLADI I STARI 


»Ne bi li bilo bolje da g. Ivanov primi ostavku tih najno- - 
vijih secesionista, te se uhvati u kolo ljudi koji nastavljaju 
djelo Gaja, Preradovića, Šenoe i njegovih drugova i učenika. 
Mi to od njeg i očekujemo, te mu već sad dovikujemo: dobro 
nam došao.« 


Ovako poručuje g. Jovan Hranilović Ivanovu u 41. broju 
»Vijenca«. Ova dobrodošlica je vrlo čudna. Nema tomu mje- 
sec dana što je Ivanov morao da istupi iz uredništva gdje je 
devet godina »požrtvovno« radio — kako mu piše urednik — 
baš radi g. Hranilovića, pa već ga zove natrag. Svakako las- 
kavo za »modernistu« Ivanova da ga baš Hranilović. zove, 
koji je izjavio na katoličkom sastanku: »Imamo i mi našu 
modernu i borba je već započeta i ja je ovdje vodim, gdje sam 
ja zastupnik antimoderne«. G. Hranilović misli da je kucenuo 
čas, prevario se da su se mođerniste posvađali, pa se ponadao 


«da će ih opet uloviti pod svoje okrilje. Da se mi igramo rata 


— bilo bi vrlo impozantno gledati te vojske, te generale — 
to pomirenje. No nama nije do svega toga. Hranilović može 


napuniti. svaki broj »Vijenca« kakvim hoće ekscerptima iz. 


svih ruskih novina, dok mu ga »Matica Hrvatska« plaća, na- 
ma je sve isto. On može da se proglašuje pobjednikom, on 
može u »Obzoru« na nas navaliti da smo simboliste, secesio- 


oniste — i sto pikantnih notica donijeti — a na katoličkom 


sastanku može na nas navaliti da smo materijaliste, on može 
tvrditi da naša moderna hoće da uvede internacionalizam, to 


. je njegova stvar, pa ako misli da mu je to za reklamu nužno, 


može se uspisati koliko hoće. On može napisati u »Obzoru« 
da je Jovan Hranilović »proslavljeni pjesnik«. Nama je ne- 
izmjerno žao što mu ne možemo više reklame praviti — na- 

pokon će dosaditi čitateljima da čitaju i u »Životu« o J. Hra- 
niloviću, kao da nemaju u »Vijencu« dovoljno Prilike studi- 
rati njegovu spremu za svjetsku književnost uopće, a za mo- 
dernističku napose. 


Nama se radi o sasvim nečem drugom. Mi dobro vidimo ' 


kako sve oštrije izbijaju konture klerikalizma, kako se taj 
. proglašuje jedino spasonosan za Hrvatsku. Oni isti domo- 
ljubi koji vele da su čuvari ilirizma, koji nastavljaju djela 
Preradovića, Šuleka, Gaja, oni isti proglašuju poslije katoli- 
čkog sastanka — klerikalizam kao sredstvo kojim ćemo doći 
do slobodne i nezavisne Hrvatske. 

Mi se nećemo prtiti u politiku i nećemo ispitivati da li je 
u ovaj mah ova taktika najbolja — moguće će donijeti časo- 
vitih uspjeha — no odlučni smo protivnici da se književnost 
i umjetnost podvrgne toj političkoj kombinaciji. To držimo 
samo za političku kombinaciju, jer ne vjerujemo da bi isti 
ljudi koji su slavili Jelačića bana, koji je zanosno proglašivao 
ideju bratstva, jednakosti i slobode — francuske revolucije — 


koji se oduševljavaju za Preradovića, koji slave Tolstoja, koji 


svakom prilikom hvale antiklerikalni »Slovenski narod«, koji 
u svom programu jasno i nesumnjivo vele da su liberalci, koji 
su baš zato toliko puta od zagriženih fanatika bili napadnuti, 
ne vjerujemo da bi ti isti ljudi u duši svojoj mogli pristati uz 
ove natražnjačke teorije koje se sad proglašuju. Oni su za njih 
iz političke nužde, ali ne iz osvjedočenja. No pošto mi držimo 
da književnost ne smije da bude pod utjecajem koje stranke 
ili struje, da ne smije služiti nikomu u stranačke svrhe, to ne 
. možemo pristati uz načela proglašena na katoličkom sastan- 
ku. Zanimivo je što je rekao dr. Carić na sastanku (govoreći 
o liberalizmu): »Da sam ja imao mogućnost govoriti pred sa- 
mih 20 godina na kat. sastanku, ne bih se usudio tako šta reći. 
Među samim svećenicima bilo bi se našlo takovih koji su 
mislili da ta struja ima ipak nešto za se«. Zanimivo priznanje, 
je li? Čitava istina je to da pred samih dvadeset godina ne bi 


bio moguć ovakav katolički sastanak, istina je da se je u , 


samih dvadeset godina dispozicija tako promijenila da su oni 
ljudi koji su se dičili svojim slobodoumljem danas barem na- 
oko klerikalci. Jovan Hranilović, kaka naturalista, sad je ide- 

alističko-realistički pisac. Pred samih trideset godina izašla je 
divna pjesma »Kohan i Vlasta«, svi su je slavili, danas katol. . 
svećenik Jakša Čedomil zabacuje Nazorove »Slavenske legen- 


de« jer se govori o slovjenskim poganskim bogovima. Kleri- 
kalizam i hrvatstvo, klerikalizam i patriotizam postali su 


identični pojmovi, a oni koji to ne priznavaju; ti su izdajice, 
Tu se gomila kleveta za klevetom, na sve moguće načine hoće 
se poniziti, sa svom zlobom pišu se bilješke, ekscerpti, notice, 
pamfleti, na koga? na nekolicinu književnika koji neće da 
dosude pravo Jakši Čedomilu, Koreniću i Dinku Politeu da 
ih proglašuju izdajicama, čudacima, Što znače rezolucije katol, 
sastanaka? 
. Katolički sastanak stavlja na srce svim Hrvatima: 

a) da ne podupiru takova izdanja koja šire krive nazore 
i načela ili inače vrijeđaju vjersko i moralno čuvstvo i hrvat- , 
sko rodoljublje; 

b) da hrvatski književnici, kritičari i novinari smatraju 
svojom dužnošću i rodoljubnim činom upozorivati općinstvo 
na dobru i lijepu knjigu i preporučivati mu je, kao što odvra- 
ćati ga od zle i pokvarene; 

c) da se hrvatskim društvima, nakladnicima i časopisima 
u ime katoličkog sastanka stavi na srce da ne bi nikada obje- 
lodanili takove spise koji bi vrijeđali religiozno-moralno čuv- 
stvo i hrvatsko rodoljublje, i da ne bi dopustili, što je do njih, 
da se u hrvatsku književnost uvuče otrovni duh, 'jer će tako 
na prosvjetnom polju najvećma. koristiti hrvatskom narodu. 

Znače; na milost i nemilost predati hrvatsku književnost 
nekolicini fanatika oko »Vrhbosne« i »Katoličkog lista« u 
ruke. Gdje je kriterij koja knjiga vrijeđa vjersko i moralno 
čuvstvo? Koje knjige? Zar ne spadaju stari klasici, Goethe, 


. Byron, Tolstoj, uopće svi veliki književnici među te sumnjive 


pisce? a glavno, tko će biti taj sudac koji će staviti na indeks 
stanovitu knjigu? Zar se tom elastičnom, upravo jezuitskom 
rezolucijom nije dalo pravo da se svatko u ime morala i vjere 
nabaci na najveće naše pisce, kao što se je drznuo Korenić 
na Preradovića? U tim rezolucijama govori se »o otrovnom 


duhu«. Koji je taj otrovni duh — zar onaj liberalni Petra Pre- . > 
. radovića — zar onaj ilirskih preporoditelja, zar onaj ustavne 

borbe sedamdesetih godina? Zar onaj duh naših starih koji su: 
se zagrijavali za slobodoumlje? Ne valja reći da je opreka 
ikakova među starim i mladim. Naši starci bili su puni za- 
nosa, oduševljeni, širokog horizonta, oni su dobro znali da 
je vjerska snošljivost prvi temelj narodnom načelu, oni su i 
te kako branili slobodu književnosti i umjetnosti. Današnju 
krizu ne valja prikazivati kao borbu starih protiv mladih, 
nego kao borbu slobodnih književnika protiv klike, farizejstva 
i reakcionarstva. Mi nismo nikad navalili na kojeg zaslužnog 
književnika, dapače smo one koji su bili od raznih klika za- 
. bačeni i te kako zaštitili. Ali udarili smo po prstima one epi- 
gone koji plivaju sa strujom, koji su danas klerikalci jer je 
takova moda u Hrvatskoj, a koji su prije bili liberalci jer je 
takova struja bila. 


I zato nas uzalud zove Hranilović u svoje kolo. Kad bi on 


zbilja bio u kolu ljudi koji nastavljaju djelo Gaja i Prera- 


dovića, ne bi se mi protiv njega ni borili, ali baš zato jer su 


ih zatajili, zato nećemo u to kolo. Mi vanredno dobro znamo 
da njima nije u duši do klerikalizma, mi znamo zašto su se 
“ uhvatili te posljednje slamke. 

Oni vide da ih jedan književnik za drugim ostavlja, a koji 
ih dragovoljno ne ostavi, toga svojim ponašanjem istisnu; oni 
ćute da će na koncu ostati nekolicina neliterata, sa par mla- 
denaca, a la Podravski, koji su sretni ako im se pjesme makar 
i na omotu štampaju. Taj klerikalizam mogao bi ih. spasiti. 
Sad će opet vikati kako su patriotični, kako je onaj izdajica. 
koji drugdje štampa svoje radnje. No to je sve uzalud. Neslo- 
bodna književnost mora uvenuti. Pa tako i oni neće za dugo. 
Hranilović se vanfedno veselio kad je čitao članak u karlo- 
vačkom »Svjetlu« »Mlada Hrvatska«, on je mislio; evo to je 
rasulo. On nije slutio kako je i nas vanredno obradovao što 
smo opazili da se i mlađi od nas potpuno slažu s. nama u kri- 


tici naših književnih prilika, onoga duha koji lebdi kao taman. 


oblak nad, Hrvatskom, što su oduševljeni za slobodu umjet- 
ničkog stvaranja, i što su tako samostalni. Kad bismo mi 


htjeli biti »klika«, onda bi nam bilo žao što se ne slažemo u. 


svem i svačem, što se pozitivne strane njihovog programa 
tiču s njim. Jovanu Hraniloviću je žao što je provincijalna 


200 





»Svjetlo« bolji književni list od uvaženog »Vijenca«, pod fak- ' 
tičnim urednikovanjem Jovana Hranilovića, makar u njemu 
pišu đaci, a u »Vijencu« profesori. Što ćemo! Talenat je ne- 
ovisan o ispitima. »Antimoderniste« neka se zagrijavaju za 
bojkot i preventivnu cenzuru, kako je to preporučeno na kat. 
sastanku; mi nećemo, a u tom nas utvrđuje i uvjerenje da i 
antimoderniste nisu u duši svojoj za ta nasilna sredstva, nego 
tek iz obzira na pretplatnike, učesnike kat. sastanka. Mi se 
nadamo da smo završili s »antimodernom«, koja se krivo zove 
čuvaricom tradicija, nasljednicom ideja ilirskih preporodite- 
lja, Preradovića i Šenoe, koja ne gi u ime »Starih nego 
u ime »klike«. 





IVO CONTE VOJNOVIĆ 


Rado se sjećam onih sjetnih a meni dragih časova kad sam 
na Chateau La Sauge u posjetima kod gdje Loiseau, rođene 
cotitesse Vojnović, napeto slušao njeno pričanje o domovini. , 
Neka djetinja ljubav za dalekim Dubrovnikom, čežnja za za- | 
seokom u Gružu, za sjenovitim Lapadom, neka ljubav i su- 
morna čežnja za vedrinom mora — zrcalila se u svakoj: akata 
riječi. 

Pričala mi o divnim doči: provedenim među šopresin“ 
ma i maslinama. Živahna i ćudljiva raspredala mi svoje 0os- 
nove, govorila o književnosti, o politici, govorila mi o bratu 
Ivi, o njegovom književnom radu, o našim jadnim prilikama, 

dok joj govor ne bi zamro s uzdahom: Dubrovnik. Magičnu 
silu čarobnog grada nije mi moguće nitko jače prikazao. Jedi- 
no u radovima Ive Vojnovića nailazim opet onaj sugestivni. 
zanos, onu bezmjernu ljubav. Na svakoj stranici njegovih 
djela naići ćeš na koju uspomenu na Dubrovnik, u svakom 
retku osjećaš ono more, sad milovano svježim mačstralom, 
sad uzburkano ekvinocijalnom burom. U jednoj od svojih 
prvih pripovijesti »Čemu« vidiš svu neizmjernu čežnju za 
milim gradom. Mladi guslač putuje čitavom Evropom, nu uza. 
. sve trijumfe, uvijek i uvijek misli na svoj žal, na svoje more 
— napokon shrvan i uništen utiče se svojoj majci — svojem 
domu. Dubrovnik je ishodište kojemu se uvijek vraća. Na 
časove čini nam se da će sei Vojnović izgubiti u kozmopolit- 
skom evropskom društvu. No uvijek i uvijek vraća se, i što 
dalje, sve jače izbija ta ljubav. 

Ako i zasjeva iz njegovog bića i njegovih djela mnogo ro- 
manske kulture, ipak se. ta erudicija tako prepliće sa slovjen- 
skim tipom ponosna i nešto pasivna, pobožna a nekud mistič- 

na mislioca, da moguće najviše naliči onim elementima ruskog 
društva koji su pristali uz ideje zapadne Evrope. Tek je u 
Vojnovića više izmiješan slavenski elemenat sa romanskim, 
dok je u Rusa više sa germanskim. Razlika je i u tempera- 
mentu. Vojnović je južnjak, pun vatre i živih boja, preciznog 
izražaja, plastičan i bujne mašte. U prvim svojim radovima 


(Sergij P.: Perom i olovkom, izdala Matica Hrvatska) zanosan . 


je suborac svojih junaka. Veseli se i trpi s njima, duša nje- 
gova klikće u punom jeku. Već se i tu opaža silan upliv za- 
pada. Od djetinjstva okružen kozmopolitskim milieuom na- 
učio je sakrivati u dno duše svoje najskrovnije osjećaje. Su- 
jeti iz internacionalnog društva (Rose Mery) pisani elegantnim 
stilom odavaju naobražena aristokratu, koji se ne dotiče toliko 
našin životnih pitanja — koliko u finim slikama riše svoju 
okolinu. a 

Tako su ga sve više zanimali. internacionalni sujeti. U 
»Psychi« opisuje nam ljubav poljske aristokratkinje. Igrokaz 
zapadne škole. Kao da se, ogorčen našim sićušnim prilikama, 
otkrenuo od našeg života. Počeo je pregarati, sakrivati svoje 
brige i misli. Rijetko je pisao. Pisac »Ksante« kao da će za- 
muknuti. U ovoj knjizi zaronio je u prošlost i sa nekom bol- 
nom rezignaciojm piše svoj divni poem: Suton. Opet se vratio 
“ Dubrovniku. 

Čitajući »Suton« stao sam padlučivaui sve unutarnje nje- 
gove.krize, sve tihe boli, svu tugu nad našim životom. »Suton« 
mi je prikaza, simbolička za naš život. Čini mi se kao posljed« 
nja etapa na putu razočaranja. Svih je divnih iluzija nestalo, 
nade se pomalo gubile u realnom životu, izmučeni borbom 
“ klonuli smo i sjetno svraćamo pogled na prošle dane. Od nje- 
govih prvih novela »Perom i olovkom« pa do »Sutona« dug je 
niz godina i kud se osvrnemo vidimo svakidanju borbu, vidi- 
mo kako se ruši jedna nada za drugom, vidimo kako polako 
zamire idealni zanos, a dolazi rezignacija ispremiješana ele- 
mentima budizma. Tragična njegova krivnja.jest u njegovom 
biću, a mi osjećamo da je moralo tako doći. U njegovoj je duši 
moguće tamno — sjetni akordi provejavaju njegovim bićem 
— no iz tog proizvire tako pročišćeno umjetničko, shvaćanje, 
tako duboki i srdačni odnošaj prema djelu, da nestrpljivo oče 

kujemo njegov daljni rad. Životne njegove prilike, ako sui 
bile zasebne, ipak se u velikim konturama nisu razlikovale 
od običnih uslova, pa ako je on došao do današnjeg stanovi- 
šta, ako je on proživio taku krizu, to moramo tražiti uzroke 
više u njemu samome — zahtjevima i nadama koje je on stav- 
ljao na život — nego u vanjskim događajima. Sjajna pozicija 
njegove obitelji u našem javnom životu nadala mu priliku da 
se suoči sa prvim reprezentantima našeg intelektualnog života. 
U njegovom domu sastajali su se prvi krugovi domovine. U 
uskom dodiru s predstavnicima političkog i književnog po- 
kreta bio je Ivo Vojnović tako rekući na vrelu. I sam knji- 
ževnik živo se zanimao za svaki pojav. Ako i nije sudjelovao 
u politici, imao je u tim prilikama zgode da gleda slavu i 
zastoj, da gleda narodnu borbu u svim krasnim časovima na-' 
rodnog pregnuća, kao i svu himbu i podmuklu borbu. Ako je 


.i njegov duševni horizont nadaleko kružio, ako on aristokrata 


i nije sišao na tribunu, to je odsjev političke borbe i njegovu 
dušu pogodio. Uzalud je htio da u kozmopolitizmu zaguši ogor- | 
čenje svoje. Neprestano bi se vraćao našem životu, činilo-se 


kao da će svom snagom zagrabiti u naše prilike — no onda 


bi sustao, ostao kod lokalne teme, dao se na kaki romantični 
sujet te.bi u bujnim slikovitim prikazama maštao. Upravo. se 
vidi kako se žaca dirnuti u tolika aktuelna pitanja premda se. 
namiču. Kao da je nekad sanjao o plemenitoj borbi za domo- 
vinu, gdje je poštenje i zanos prva oznaka boraca. U realnom 
životu ubrzo je uvidio da je bojno polje — nizina i močvara. 
Osjetljivost, a nešto moguće i ekskluzivnost navrnule su ga 
na drugu stazu. Predestiniran po svom položaju, odgoju i spo- 
sobnostima za javni život, otkrenuo se i nije ni zašao u borbu. 


Paina književnom polju je često osjetio što znače kojekake 


Prilike i obziri. Samo na ovaj način mogu si protumačiti, 
kako je on skoro posve zamuknuo, kako se sasma odvratio od 
javnog djelovanja. Životne njegove prilike kao da su mu od- > 
redile pravac u književnosti. Strogo religiozna obitelj, aristo- 
kratski milieu, a opet s druge strane svestrano zanimanje za 
sve pojave duševnog života ustalile su njegove nazore i istan- 
čile mu ukus. : i 

Veliko poznavanje zapadne kulture dalo je njegovim dje- 
lima nešto internacionalnog kolorita. Njegov slikarski talenat 
izbija na svakoj stranici njegovih djela (»Sirene«). Vanredna 
harmonija boja u njegovim pejsažima čini krasnu pozadinu 
njegovim pripovijestima. U posljednje vrijeme; veli, da se 
posve dao na slikarstvo. On je u prvom redu artista. U njego- 


vim sujetima nije toliko posvećena pažnja rješenju kojeg pro- . 


blema, nego više slikovitom prikazivanju pojedinih događaja, 
zanimivih tipova. Na prvi mah čini se da je realista, no kad 
pomnije zaviriš, vidiš kako se je brižno ugibao stanovitim su- 
. jetima, kako se čuvao svih skrajnosti. Njegov realizam ide 
samo do stanovitih granica. Nekako između idealizma i reali- 
“ zma, što je napokon značajno. za većinu naših pisaca. Traže 
neki kompromis.među onim što bi htjeli i što smiju reći. A 
glavna značajka njihova jest: romanticizam — što je nužna 


posljedica kulturnog našeg pokreta posljednjih pedeset go- 


dina. Romantici su, pisali oni historijske drame ili savremene 
pučke pripovijesti. Tim prečesto gubi njihova individualnost, 


ali njihova djela moguće najviše odgovaraju općenitom za- 
“htjevu: Čisti romantici su se preživjeli, nešto se realizmu po- 


pustilo. Od svih je popustio Vojnović moguće najmanje, prem- 
da obrađuje savremene sujete svoje okoline. U koncepciji svo- 
jih značajeva, u kompoziciji djela diže se zamamna romantika 
— na primjer »Ksanta«. Naravno u opisima, u epizodama i 
šporednim licima je realista. Taj romanticizam je kod njega 
individualno razumljiv. Da se rodio u zabitnom seocu Like, 
bio bi satirik, revolucionarac — tako je postao konzervativni 
aristokrata, koji u sanjama svojim nalazi utjehu. U tom gen- 
reu bili su po svoj prilici francuski emigranti. 

Ljubav za lijepu književnost i umjetnost duboko se usadila 
u njegovu dušu. Naravno, čitavi milieu u kojem živi dao je 
stanoviti pravac njegovoj etici i estetici. U tom pogledu su 
njegova načela jasna i ustaljena. Tu nema ni sjenke sumnje 
i otpora protiv tradicionalnih uzora. Ako i nema reakcionar- 
. nih težnja, ipak se nikad ne dotiče takih problema. gdje bi 
mogao doći u kaki konflikt. Najzanimljivija je u tom pogledu 
njegova drama »Ekvinocij«. Žena ubija svog ljubavnika jer 
ju je s djetetom ostavio u bijedi i otišao u Ameriku, Ubija ga 

jer samo tako može da spasi sreću njegovog i svog djeteta. 
Problem koji je nabacio je za njeg s etičnog stanovišta vrlo 
pogibeljan. On ga nije načelno riješio, i nije ga mogao jer logi- 
čno rješenje bilo bi odobrenje ubistva u stanovitim prilikama. . 


Tako se i tu utekao romantici. »Ekvinocij« je zanimiv i radi_ 


toga jer se vidi — kako ga duša njegova sili da pristupa bliže 
akutnim pitanjima, da zahvati probleme. No gorko iskustvo, 
sav odgoj i milieu ga odvraćaju od toga, jer bi to značilo stu- 


“piti u svakidanju borbu. Taj nesklad među željom i iskustvom, | 


među čuvstvom i mislima gone ga u prošlost. U »Vijencu« 
opjevao je pokop dubrovačke vlastele u jednoj, od najljepših 
naših pjesama. Bio je to preludij »Sutonu«. On se vraća Dub- 
rovniku, njegovoj davnoj slavi. Bolnim srcem pjeva smrt slo- 
bodnog Dubrovnika — propadanje vlastele — i u toj drami 
dao je svu svoju dušu — drhtavu u Pai rezignaciji > a 
ipak ponosnu i tvrdu. 

14 Hrv. knjiž. kritika V 

TRESIĆEV »KATON UTIČKI« 


Tresićeva tetralogija »Finis Reipublicae« (od koje evo iz- 
lazi drugi i posljednji svezak, jer su tri djiela izišla prije, nije 
drugo nego poskupac njegova pređašnjega ili bolje petnaesto- 
godišnjega pjesničkog rada. 

i Pri koncu devedesetih godina javlja se Tresić kodi liričar, 
= razvivši prvi kod nas barjak neoklasičkoga smjera. Nije ovdje 
mjesto da opetujem ono što već rekoh (u »Novim studijama i 

“ portretima«) o tome njegovu neoklasičkom lirskom radu. Sva-. 

kako moram istaknuti da onome koji je pratio Tresićev lirski 

rad ne bijaše ništa novo ni čudno što nam u dramama izvija 
onaj svijet kojim se davno prije pozabavio u lirici. Po neki 

“način može se slobodno ustvrditi da je tetralogija »Finis Rei- 

K.. publicae« rezultanta njegove lirike klasičkoga smjera. 

A Prvaku talijanskoga neoklasicizma, Carducciju, bijaše lak- 
še razviti barjak neoklasičkoga' smjera protiv romantičara, jer 
imađaše za taj smjer u pomoć i kao potporu ne samo nebro-. 
jeni broj predšasnika, nego (što je za nj bilo najvažnije i naj- 
korisnije) predšasnika i preteča poput Parinija, Montija, Fos- 
cola i Leopardija. Zato je Carducciju bio već utrt put i uspjeh 
olakoćen, pa je lako mogao okolo četrdesetih godina osobnoga 
vijeka iznijeti rezultantu svoje borbe i svojega rada u samoj 
lirici, podavši Talijanima s »Barbarskim odama« novu, a valj- 

= dai najsavršeniju liriku, što odgovara podrijetlu, predajama 
i duhu talijanskoga naroda. Nije tako lako bilo Tresiću. Ne 

samo bez predšasnika nego bez svake klasičke tradicije i kla- | 
sičkoga traga, Tresić je morao sve sam proučiti, uvesti i pri- 
lagoditi duhu hrvatskoga jezika. Njegov posao bijaše teži, rad 
naporniji — a to se zna, posljedica toga, uspjeh ili bolje rezul- 
Bh. 'tanta toga rada ne mogaše imati uspjelosti i savršenosti Car- 

i duecijske. Uostalom Carducci i nije išao za tim da oživi kla-. 


sički svijet; on je samo htio da dokaže kako se moderne: misli 

i težnje mogu, pače kod Talijana moraju, iskazati čisto klasi- 
čkom predajom naroda, od koga i potječu Talijani. 

' Ono što Carducci nije ni tražio ni želio pokuša u nas Tre- 

sić. Mnogogodišnje proučavanje latinskih klasika u izvorniku 

ogleda se sa više ili manje uspjeha u njegovoj lirici. Ali to je 


proučavanje urodilo još zamišlju i izvedbom tetralogije »Finis | 


Reipublicae«, koja nije drugo nego potpuno uspjelo uskriše- 
nje rimskoga svijeta na pozornici. : 


Kad je neoklasičaru i dobrom poznavaocu rimskoga svije- 


ta, Tresiću, lebdio pred očima klasički rimski svijet, morao 
je da izabere iz toga svijeta najzanimljiviji, najvažniji, naj- 
tragičniji momenat, u isto vrijeme sudbonosan za čitavu povi- 
jest svijeta. Taj je momenat nesumnjivo: prijelaz iz republike 
u monarkiju. Ono što je za englesku povijest prevrat i puri- 


.tansko doba Cromvellovo, za Francuze francuska revolucija, : 


. za Nijemce g. 1870, jer označuju promjenu i golem prelom u 
povijesti dotičnoga naroda, to je za rimsku povijest slom Re- 
publike koja, ne ujedanput već etapnom evolucijom, razvija 
se u monarhiju najapsolutističnije vrsti. ra ' 

U razmaku vremena od dvadeset godina (od 62 do 42 pr. 
Kr.) događaji se u rimskoj povijesti razvijaju ne samo ne- 
običnim dotada načinom i pospješnom brzinom nego s tako 
sudbonosnim zgodama i promjenama u ljudskoj povijesti da 
je ta, iako kratkog perioda, morala zaustaviti Tresića e na 
njoj iskuša svu svoju viziju klasičkoga svijeta, te nam iznese 
* rezultantu višegodišnjega zaronjivanja u rimski svijet. 

Ne smijem ovdje premučati da su se prije Tresića mnogo- 
brojni dramski pisci pozabavili tim periodom, pače je nebro- 
jeni broj drama iz toga doba, počevši od najzabitnijih drama- 
tičara pa do Shakespearea s »Julijem.Cezarom«, a .amo ide 


nekud i savremena drama poznatog nacionalističkog pisca . 


Enrica Corradinija. O tome da bi se Tresić bio poslužio kojom 
pretečnom dramom nema ni govora. Kušalo se ne najboljom 
.namjerom dokazati šekspirsko porijetlo ili bar nadahnuće tre- 
“ćega i četvrtoga dijela »Finis Reipublicae«, što su neki ulomci 
slični. Zgodilo se to što se Shakespeare poslužio Plutarhovim 

biografijama, preko kojih nije .ni Tresić, kao pravoučitelj kla- 
sičkoga svijeta, smio prijeći. 

Ne mogu da sudim o pozorišnoj uspjelosti Tresićeve te- 
tralogije, jer mi za taj posao nedostaje kompetentnosti, pa do- 
puštam s te strane i slabosti. Ali ću bez straha da će me tko 
pobiti ustvrditi da je Tresiću uspjelo najbolje od svih dosada 
historički oživjeti klasički svijet staroga Rima. Ipak tu treba 
priznati da je Tresiću lakše bilo na početku XX vijeka pro- 
učiti klasički svijet, jer su druga danas pomagala za to pro- 
učavanje negoli su bila ona prošastih vijekova. : 

U ovoj tetralogiji uzeo je ove momente: 1. Triumvirat Ce- 
zara, Pompeja i Krasa šalje u progonstvo Cicerona (g. 58. pr. . 
Kr.) 2. Nakon pobjede Cezarove kod Tapsa u Africi (g. 46. pr. _. 
Kr.) Katon se ubija u Utici. 3. Urotnici, s Brutom, Cezarovim 
naravnim sinom, na čelu, ubijaju Cezara (g. 44. pr. Kr.) i 4. 


| Porazom kod Filipa (g. 42. pr. Kr.) padaju zadnji republikanci. 


Od ovih drama evo ove godine u svijet drugi dio tetralo- 
gije »Katon Utički«. O Katonu Utičkome imamo mnogo dra- 
ma na francuskom, engleskom, njemačkom, talijanskom i dru- 
gim jezicima. Te su drame uopće slabe, pače jedna slabija od 
druge, jer i nije bilo lako prikazati Katona. Katon se htio da 
prikaže kao zor-kreposnik, ali se tomu uzoru nije.umjelo po- 
dati ni dramatske živosti nt historičke vjerojatnosti. Po obi- 
čaju dramatske umjetnosti upletale se svakojake zgode koje 
ne odgovaraju ni pravom Katonu ni onomu doba. A sve to da 
se dovedu na pozornicu i žene, i da se upletu ljubavni zaple- 
taji. Danas, kada mi poznamo na osnovu povjesničkih studija 
ondašnji svijet, te nam drame, ma kako dramatičke bile, po- 
stadoše smiješne, i ne vidimo ih više na pozornicama, već je- 
dino još postoje za književne historičare. j 

Katon je stoik, učenik Zenonove i Hrizipove nauke. On nije 
tek puki pristalica izvanjština te nauke, o kojoj govori i pro- 
povijeda, nego uistinu živi onako kako ta nauka uči. On se ne 


ovlada po toj nauci samo u izvanjskom ponašanju, već više 


nastoji da svu svoju unutarnjost, mišljenje, osjećanje, djelo- 
vanje udesi prema toj nauci. I nije mu dosta što je svoje vanj- 
sko ponašanje i djelovanje, pak unutarnje mišljenje i osje- 
ćanje doveo u sklad sa prihvaćenom naukom, nego u pre- 

vlasti te nauke, ili bolje u življenju pojedinaca po toj nauci, 
vidi spas Republike. Takav karakter bio bi savremen sto go- 
dina prije, kad rimska krepost nije bila nešto apstraktno, 
već nešto konkretno, utjelovljeno u većini Rimljana. 
Njegovi savremenici shvataju njegovo mišljenje, cijene i 
poštuju njegovo življenje. Katonova pojava, njegov posto- 
jani i neslomivi karakter, njegovo uzorno, pošteno, čedno, pri- 
prosto življenje ulijeva poštovanje i bijesnoj demagogiji kojoj 
'je on odlučan protivnik, i nemoćnoj aristokraciji uz koju on 
- pristaje, jer vidi s njezine strane manju pogibao republici i 
slobodi. Ali dok demagogija (oličena u Cezaru) štuje toga zor- 


-kreposnika, a smatra ga nešto nesavremenim, optimati (tj. 


takozvana senatska stranka) mu se dive, oko njega se okup- 
ljaju, ali ne slijede njegova karaktera jer osjećaju svoju klo- 
nulost, starost dekadenciju. Pa ni stotina Katona ne bi mogla 
ukloniti ili skrenuti događaje s upućene staze, kamo ih je 
promisao u vremenu navrnuo. Katon na koncu osjeća da su 
nastupila druga vremena. Propala je u bezdan stara repuhli- 
kanska krepost, izgubio se i sam pojam osobne slobode, ne- 
stalo staroga poštivanja zakona, a s njima zajedno umire život 


kako ga zamišlja Katonova slobodna stoička duša, a na mje-: 


sto njegovo nastupa ropstvo, ali ropstvo tijela podvržena tira- 
nu, ropstvo duše prevladane od strasti. On konačno razbira 
već po svojim drugovima, s kojima se eto skitao od nemila do 
nedraga da spasi republiku, e više spasa nema ni republici ni 
slobodi. Republika je dozrela za Cezarovu monarkiju, što je 
, za nj isto što i tiranija. Ali »victrix causa diis placuit, sed 
victa Catoni«. Njegov stoički život, a ioš stoičkija duša ne 
može, ne smije doživjeti tu promjenu. Cezar je, praćen i pot- 
pomagan udesom promisla, pobijedio republikance i uništio 
starinsku republiku, koje zapravo, po Katonu, nije više ni 
bilo jer je davno nestalo duha i kreposti starog republikani- 
zma. Ali Cezar nije pobijedio Katona, a i neće. Kad ne može 
Rimu, potražit će on sebi slobodu. Tu slobodu daje mu njegov 
mač tamo daleko od Rima, u progonstvu blizu ruševina one 
Kartage protiv koje je njegov predak neprekidno klicao »Ce- 
terum censeo« i nosio svježe afričke smokve sa trga u senat 
da dokaže potrebu uništenja kartaške slobode. 

Kao ono u Carduccijevoj »Miramare«, kad meksikansko 
boštvo pozdravlja plemenitoga unuka Karla V, cara Maksimi- 
lijana, kao krvarinsku žrtvu za ubijenoga Montezumu i ugu- 


. ženu meksikansku slobodu, tako kao da je povijesna Nemeza 


htjela da ruševine razorene Kartage i davno ugušena sloboda 
vide posljednjega slobodnog republikanca, potomka onog pod- 
sticatelja kartaškog rasula, najkreposnijega Rimljanina i jed- 
noga od najvećih svjetskih karaktera, gdje pada pod udarcem 


.sudbine, koji ovdje vrši nesvjesni mač... 


'Trsićev »Katon Utički« drama je filozofska, u kojoj se pri- 
kazuje sukob jednoga filozofskog individua sa sudbonosnim 
događajima savremenoga svijeta. Katon je nesavremen, ma 
koliko krepostan i karakteran, i u sukobu s novim prilikama 
mora podleći jer se protivi povijesnome razvoju, Katon ni- 
kada i nigdje, jer to po njegovoj nauci ne smije, neće da se 
prilagodi prilikama. Uza svu krepost, uza sav optimizam nje- 
gova stvar propada, to jest nestaje republike i slobode, jer on 
neće ni za čas da odstupi od svoje teorije u praksi, a ta u onim 


' vremenima nije mogla donijeti pobjede. No on se tješi dru- 


gom pobjedom: Po njegovoj nauci Cezarov će rob biti tko 
ostane živ. On ima načina da umakne tome ropstvu, jer kad 
njegovo tijelo ne može više biti slobodno, njegova će. duša 
otputovati u — slobodu. A to zato što po Zenonovoj i Hrizipo- 
voj nauci: »smrt smatra oslobođenjem, drži da mu je, dade 
li Bog opravdani razlog, dužnost otići iz svijeta« >< što Katon 
kad ga ostavi i posljednja nada pobjede republike i u njoj 
slobode i kreposti — i čini. Tako na kraju na pozornici on: 
moralno pobjeđuje Cezara. ćd ATR Ka Mai 
Od tetralogije ova će drama valjda biti najrefleksivnija, 
jer se u njoj prikazuje sukob kreposnoga filozofa sa udesom 
vremena, ili bolje sa predodređenim promislom, koji je već 
bio sve pripravio za monarkiju, i jer filozof tjelesno strada, 


đ ali moralno pobjeđuje, pa je moguće da bi ovo filozofiranje 


u drami smetalo na pozornici. MNE 
Ovu dramu mogaše ispisati dobar znalac filozofije i u isto 

vrijeme pjesnik sklon filozofskom meditiranju — što sam već 

dokazao za Tresića kad sam pisao o njemu kao liričaru. 

ši Ako je prema Schopenhaueru istina da »studen kamen pri- 
oma Život«, da upravo kamenje samo traži svoga“ graditelja, 
onda je istina da i onaj vječito živi i moćni elemenat, što se 
zove more, traži svoga pjesnika. Hrvatsko ga je more našlo u 
 Evgeniju Kumičiću. u: 
Z More ga je ne samo rodilo i odnjihalo nego mu se svojim 
vječito zanimljivim promjenama utiskivalo u maštu, u pero. 
Sve njegove ljepote i strahote — u suncu, u oluji, na mje- 
sečini — njegov mrmor i šapat trebao je da bude oslikan naj- 
značanijim riječima što ih je Kumičić umjetničkim instink- 
tom nalazio u hrvatskom jeziku. Može se mirne duše reći da 
nitko prije ni poslije njega nije ljepše opisao sav život mora | 
kao on. Pače: njegovi se opisi mogu staviti uz bok opisima 
\ prvaka umjetnika u svjetskoj književnosti. ' 

Tko je makar i davno čitao »Začuđene svatove«, ne može 
nikad da zaboravi opis oluje i brodoloma, što se nalazi namah 
S početka. : j 


 »Sunce se bješe već nešto uzdiglo nad otokom Krkom. Zlatni 
omu traci prelijevahu se nad uzvitlanom vodom koja se dimila i 
bijelila kao tanahni snijeg, leteć strelovito nad talasi. Samo &dje- 
gdje vidili se zapjenjeni valovi, koji se valjahu k istarskoj obali.« 
»Na južnom obzorju sljubilo se more s nebom, Uzburkani ta- 
lasi propinju se tuj, i uzdižu se na to mirno i bladno nebo... 
Lađa se primiče k obali, sve su oči u nju uprte. Gorostasni: talasi 
bacaju. ju na svoje vrške, peru joj palubu, toče se preko nje, stro- 
. Valjuju ju u smućene i zelenkaste jazove. Okolo lađe more uza- 
Vrelo, voda se uzvitlala, svud se vije dim, svud rastrgana pjena, 

. šum, prasak, bijesna — užasna pustoš... Kada se lađa na val 
nasadi, sunce joj oblizne ispranu palubu i zasjaji na crnom koritu.« 
»Bijedni mornari na lađi jošte su živi, nu pred njimi strše u 
nebo mrke klisurine, koje odbijaju prasak valova paklenim gro- 
hotom i groznim rukom.:. U sredini dražice viri iz mora greben, 
velik kao lađa ribarica. Među grebenom i tamnim i izjedenim 
podnožjem pećine more je plitko, čovjeku do pasa. Greben daleko 
je do kraja za kojih petnaest koračaja. U dražici more kopa bučeć, 
navaljuje na litice urlajuć, razbija se praskom, uzmiče pljuštom, 
srazuje se, prebacuje se, grne, kipi, pjeni se, zvoni, jauče cvili... 
Ogroman talas zagna lađu među greben i obalu, na onu pličinu. 
Lađa udari jarbolom o izbočenu liticu, jarbol se slomi i pade s 
jadrom u more. Kad talas uzmakne s pličine, povuče za sobom, 
lađu, koja tresnu bokom o greben. U tom trenu skoče mornari na 
greben. Lađa se skrši i u hip iščezne smrvljena u valovih...« 

A koliko je tih opisa mora u svim fazama još u »Jelkinu 
bosiljku«, »Siroti«, u »Primorcima«, da i ne spominjem idile 
»Preko mora«, u kojoj je razasuo sve bisere poezije mora. 
Nigdje nisu njegove slike usiljene, nagomilane, već zaokru- 
žene, oštre, izrazite, a svuda neposredne i samonikle. U ka- 
snijim su djelima dotjeranije, kao npr. u »Teodori« i »Uroti«, 
a u »Poslovima« samo kratko, al markantno nabačene, kako 
to i zahtijeva dramska tehnika. No najsavršeniji su u tom 


pogledu opisi u »Kraljici Lepoj«, osobito na onim mjestima 


gdje donosi život kraljice Nede na otoku Maslinoviku. Tu su 
uz idilu života na obali prikazane.u svim dobama dana mi- 
jene na moru kao i dražesni opisi kupanja u njem, što je 
Kumičić i inače volio u svojim pripovijestima, da zasladi koju 
stranicu čitatelju. 

Zato što su Kumičićevi opisi vjerni i plastični doimaju se 
upravo sugestivno. Pred čitateljem koji je ikad živio uz more 
bude se moćno sve te slike pružajuć osobit umjetnički užitak, 
a to ponajviše stoga što se u Kumičića baš kod slikanja mora 
hajviše zagrijavala fantazija, a on je, dok je bila goruća, ko- 
vao u najljepše pjesničke izraze. Možda je i ova silna njegova 


ljubav k moru bila i razlogom da je bio u svim svojim djeli- | 


ma, pače i u onim socijalnim — romantičar, pravi prirodni 
zdravi romantičar bez sentimentaliteta i nastranosti. Jer more 
je kadro da učini čovjeka ili romantičarom ili mističarom ili 
— filozofom. 

Bomartika se Kamišićeća protegnula s opisa na fabulu i 
na lica u pojedinim pripovijestima. Koliko su god ta lica uzeta 
iz života — Kumičić je naime za svaku svoju figuru imao uzo- 
rak u svom okolišu, toliko su istaknuti iz njihova života i rada 


. baš oni romantični momenti. Navlastito je romantikom pri- 


krivena ljubav Kumičićevih ljudi. Nema tu psihologijskih. 
komplikacija ili kakovih osebujnih unutarnjih zapletaja. Ka- 
ko većinom dijeli ljude u dobre i zle, u plemenite i spletkare, 
to se oni dobri ljudi ljube idealnom ljubavlju, punom slatkih 
i nježnih riječi — sami Romeji i Julije, ili Pavli i Virginije — 
pa su većinom sretni ili nesretni, sastajući se u ljubavnoj. 


* čežnji na samotnim mjestima, dok oni drugi — spletkari — 


idu za griješnom ljubavi, postaju zločinci ili nastradaju od 
osvetnika one prave ljubavi. Ovi drugi su većinom Nijemci, 
Magjari, Talijani i donekle Latini, dok su oni dobri većinom. 
Hrvati kao što su mu i ženske ili Olge ili Line. To bi gotovo 
postalo monotono kad ne bi Kumičić oživljavao svoje ljude 


.sveđ novim egzemplarima iz života ili iz — povijesti. 


Tako dolazimo do znatnoga momenta u razvitku Kumiči- 
ćeva stvaranja, a taj je da ga jednoličnost njegove fabule sili 
da prijeđe na nova polja, respective, da traži nove ljude. Na 


3 to je konačno Kumičić, ako je htio ostati vjeran sebi, bio i 
. prisiljen tim što se je odmakao od mora i došao u vrevu grad- 


skoga i političkog života u Zagrebu. 


Ljudi prvih njegovih pripovijesti pretežno su Pidnikra. 
Istrani. Ima tu upravo sjajnih tipova časnih župnika, ozbilj- 


onihi čestitih brodovlasnika, trgovaca, sveučilišnih đaka, sta- 


Tica, mornara i inih građana i seljaka. Svi su to većinom živi 


x+ 


1 poznati ljudi, koje je Kumičić iz mladosti pamtio, pak im 


glavne crte pod izmišljenim imenom prenio u svoje pripovi- 
jesti. Kako ta lica pobuđuju iluziju živih ljudi sa svim onim 
karakterističnim osobinama Primoraca, vidi se npr. već po 
licima u »Poslovima«, gdje u Vićku Lenaru i Valentinu Risto- 


vu možete vidjefi uistinu prave pomorske kapetane, čim otvore 


usta. No ako se ti ljudi makar iu varijantama ponove, postanu 


 klišei, a pripovijesti prijeđu u šablonu. To je Kumičić osjećao i 

počeo se ogledati oko sebe za novim ljudima i za gradskim 
životom, koji se svojim manama odvojio od onoga njegova, 
primorskog. 

Da je imao snage za risanje ovoga života, mogla ga je uvje- 
riti »Olga i Lina«, prvi mu oveći roman, koji je uzvitlao toliko 
prašine i postao jedno od njegovih najpopularnijih djela. Po- 
smatranje toga života ponio je uostalom iz Pariza, od Zole. 
Neki su to zvali naturalizmom, i proglasili Kumičića natura- 
listom, no posve krivo, pa to danas već nitko ne misli jer se 
zna da je Kumičić pridržao taj, recimo, naturalizam samo u 
opisima, dok su mu fabula pa i — recimo odmah! — ljudi još 
uvijek romantični, i to negativno romantični. Obrnuta je to 
strana, naličje, tj. romantika pokvarenih ljudi, koja je već kod 
Šenoe bila u pogibli da prijeđe u »Pfundroman«. Kumičić, ra- 


zočaran, crno gleda oko sebe, Neka je ogorčenost u crtanju 


»pobijeljenih grobova« — utjecaj političkih prilika! — i »otro- 
vanih srdaca«. Oblak se nadvio nad vedro nebo pjesničkih ide- 
ala iz mladosti. Nema ni mora tako kao prije. Drugim riječima: 
ove su stvari slabije od onih najprvih. Imale su biti socijalne, 
ali nisu uspjele jer nije bilo u njih dovoljnoga realizma, što 
ga od pisca traži socijalna stvar. I da nije bilo u Kumičića 
“vjere u sebe i u sposobnost svoga stvaranja, njegovo bi pero 
— kao u nekih naših drugih književnika — bilo ovdje ili klo- 
nulo ili bi i dalje pisalo, tek da piše; onako isto, samo malo 
drugačije! 

Ali ova tmurna atmosfera silila ga je na izlaz. I našao ga 
je u Hrvatskoj povijesti. Tu mu se otvorilo novo nepregledno 
polje, igralište njegovoj mašti. Tu će se preporoditi. Njegova 
će lica dobiti novoga starinskoga života, dobit će kostime, a 
što je glavno: za fabulu se neće morati toliko brinuti jer će: 
mu je pružiti historija. Pače i k moru će se moći povratiti. K 
onomu moru od koga se bio kao na čas i odbio. A more je sve- 
đer bilo isto danas kao i za Frana Frankopana kraj Kraljevice, 
kao i za Dmitra Zvonimira kraj Splita! 

I tako vidimo Kumičića gdje obrađuje dvije značajne epo- 
he iz stare povijesti: jedno je katastrofa u Bečkom Novom 
mjestu, a drugo pad narodne dinastije. Zrinski i Frankopani 
došli su do zaslužene časti i štovanja nastojanjem vlastite mu 

stranke, a borbu protiv latinizatorskoga duha tuđinskih sveće- 
nika ponio je još iz svoje domovine Istre, pa se i u svojim 
prvim djelima dotakao pitanja glagoljice i tuđinskoga jezika; 


*“ (kasnije ga nastavio Car-Emin). Kumičić ta dva momenta nije 


obradio samo kao pripovijesti historijskih događaja — kao što 
je većinom prije njega činio Šenoa — već upravo kao epohe, 
kao sudbonosne odnose hrvatskoga naroda spram Beča i Rima, 
konačno kao prve dijelove svoje na veliko zasnovane tetralo- 
gije, od koje bi još dva dijela bila: Hrvati i Mleci, te Hrvati i: 
Pešta. U onim dimenzijama u kojima je Zola zamišljao svoje 
posljednje romane zamišljao ih je i Kumičić. Smrt ga je zate- ' 
kla ondje gdje bi ga imala zateći mladost; morao je svršiti u 
onom poslu s kojim bi imao bio zapravo početi, Što mu je, 
dakle, još sve ostalo u peru! Mi smo ostali bez opisa čarnih 
laguna »Kraljice mora« i bez kreševa hrvatskih velmoža sa 
spletkama budimske kraljice i budimskog dvora. Tko će po- 
dignuti Kumičićevo pero što mu je palo iz ruku? 

U historijskim je romanima postigao Kumičić potpunu ši- 
rinu i razgranjenost u kompoziciji, a oštrinu i zaobljenost u 
opisima. Opet ono krasno slikanje mora, obale, lađe — samo 
još zbijenije, oštrije, sugestivnije — opet ona romantika lju- 
bavna, samo što je sad potcrtana herojskim crtama ljubavnika, 
opet hrvatski tipovi savremenih ljudi u historijskom kostimu, 
pače i opet podle spletke tuđinaca kao i prije, samo što su sad 
vjerojatnije jer ih potvrđuje povijest. Kumičić upravo citira 
pod nevjerojatnijim mjestima historijska vrela, jer je znao da 
mu se prije prigovaralo kako tuđince riše crno, a Hrvate ple- 
menito. A prije negoli je sjeo da piše, dobro je prije prošao 
sva vrela koja su mu bila pristupna. On je htio uvjeriti svoje 
čitatelje da je svaka njegova riječ istinita, a izmišljeno je npr. 
samo to da je 30. travnja bilo krasno proljetno sunce; a možda 
nije ni to! Kod njega se prekrivaju istina i poezija kao zbilja 
i optička varka, kao gora i njezina modrina — a to je pokazao 
Kumičić i kod pripovijesti »Pod puškom«, gdje se vidi kako 
se kod njega istinit događaj prelijeva u umjetničkom sjaju. 

A još je nešto postigao Kumičić u svojim posljednjim ra- 
dovima: jakost i dramatičnost u dijalogu. Nije ga stajalo mno- 
Eo truda da iz »Urote« iskleše »Petra Zrinskoga«, neke je di- 

jaloge mogao mirne duše prenijeti, kao što je to mjestimice 
učinio Tresić u »Katarini Zrinskoj«. Učinili smo to i mi — 
Marija Kumičić i ja — kod dramatizacije »Kraljice Lepe«, pa 
smo npr. upravo čitav dramatski život četvrtoga čina, gdje 
ubiju Zvonimira, prenesli iz romana gotovo doslovno. Po dra- 
matičnosti dijaloga razlikuju se poglavito Kumičićevi historij- 
ski romani od Šenoinih. 

Inače Kumičićeve drame nemaju dramatičnosti u radnji; on 
samo dalje zapliće fabulu na svoju ruku i stvara tako naredne 
činove, dok radnja — ona dramatska — miruje ili se slabo po- 


miče. Te drame imaju izvrsne ekspozicije, dobro ocrtane ka- 


raktere, ali onoga što se zove porast i pad dramski ne poka- 
zuju. (Npr. »Obiteljska tajna«). Iznimku čini drama »Poslovi«, 
koja je u svom prvom dijelu, kao i u obradbi glavnoga lica, 
upravo moderna. Pogledajte samo Nelma! Istina: to je sujet 
»Teodore« i »Sestara« na osnovu istinitoga događaja, ali pro- 
motrite u što se iskukuljio taj »tuđinac«. To više nije crno 
oličeni Talijan — spletkar po šabloni, to je i — čovjek! Pa 
upravo to što je tako sjajno uspio Kumičić da pobudi interes za 
Nelma kao za čovjeka, u tom vidim modernost. Kumičić je tu 
izišao iz svoga dosadanjeg okvira i stvorio jednu od najintere- 
santnijih figura, ne samo svojih“ već uopće u cijeloj našoj knji- 
ževnosti. Nelmo nije samo spletkar od egoizma, već i od neke 
potrebe, od onoga čara što ga pružaju »poslovi«, snovi podu- 
zetnika i različne trgovačke špekulacije. Sve što čini, čini pod 
pritiskom te neke sile u sebi: zaveo je drugu ženu svoga tasta, 
koja se u strahu pred dolaskom muža bacila s djetetom u zde- 


nac, nakan je zavesti i sestru svoje bolesne žene, krivotvori 


tastov potpis na mjenici, svaljuje svoj zavodnički grijeh na 
ljubavnika one sestre, indirektno pače sprema smrt tastu, a 
sve.pod dojmom momenata kojima nije on kriv već — »poslo- 
vi«, koji upravo tresu njegovim lakoumnim značajem, tako da 
i sam onaj čas vjeruje u zvuk svojih riječi. Potresan je i budi 
na samilost posljednji prizor, gdje pred smrt moli sve za opro- 
štenje, jer je kod svih sagriješio. Priznaje da je svakakav, ali 
samo razbojnik nije! »Oče... mjenice... da... ali ne... ne 
razbojnik... ne... oprosti!« S 

A Nelma je morao inspirirati — Zacconi! Možda je zato 
Nelmo i moderan. Sljubile se dvije stvaralačke Bajsa.“ Iskra 
našla »udar u kamenu«. 


NI 


I tako je Kumičić započeo s morem, nastavio kopnom, a 


. onda se opet vratio moru. Načinio je put kako ga načini sunce 


izlazeći iz mora i opet tonući u nj. A ipak je nebo kod izlaza 
i zalaza sunca najljepše, najrujnije — kao što je i poezija Ku- 
mičićeva kod prvih i kod posljednjih njegovih radova od naj-. 
jačega dojma. 

Nije tek slučaj što se Kumičićevo prvo djelo »Slučaj« odi- 
grava u Spljetu kao i posljednje »Kraljica Lepa«. Duhoviti je 
Dinko Politeo isporedio »Slučaj« s elegantnim i ukusnim pavi- 
ljonom, a »Kraljicu Lepu« s impozantnom i velebnom bazili- 
kom, remek — djelom arhitekture i ornamentike. A to je velik 


napredak Kumičića na zalazu prema Kumičiću na «izlazu. On 


postaje mnogostručniji, granatiji, potpuniji. Konture su veće 


i oštrije, umjetnička mu je fiziognomija izrazitija. 


Pače i opisi su suptilniji i dobivaju više nijansa. 


»U taj hip tihano zašušti lišće granate trešnje, svi osjete mio- 
miris pokošena sijena onamo s livade, rumene ruže zamirišu pred 
njima, kao da su tek sada probudile, prvi ćuh zadahne modrim 
srhom tu i tamo glatko i sjajno more između otočića i kopna.« 


»Vjetar je duvao uvijek jednakom snagom, veselo je šumio oko 
dvorca, a u tom šumu čulo se kako udaraju valovi o kršnu obalu, 
kako po njoj pljušte.« 


»Kad im se modri val dovalja pod iga lijepo ih podigne, . 
zapjeni im se preko bijelih ramena, a one se tad skliznu niza nj, 


“da se odmah uzdignu na drugi. Sunce je uprav zalazilo, veličan- 
* stveno je tonulo u morsku pučinu, ogromno, krvavo, kao da se je 


okolo njega zapalilo i more i nebo. Sve su se sjene na kopnu i na“ 
moru duljile prema istoku; pred uvalicom, daleko od rta, plivalo 
rastopljeno zlato na valovih, neka su ostrvca sijevala u krvavom 
žaru, vrhovi planina na istočnom obzorju bili su obaviti mutnim 
rumenilom. Neda i.Vekenega plivale su pred uvalicom sad amo, 

sad tamo, a kad bi se umorile, okrenule bi se na leđa, te počivahu 
raširenih ruku, gledajući u rumeno nebo i zibljući se na modrih 
valovih.« 

»Bila je krasna ljetna noć. Malo prije izašao je uštap, sve su 
se obale razabirale u sjajnoj mjesečini, odnikud daška, mirno se 
more lagano nadimalo uz obalu, toliko da se je čulo kako se toči 


po škorupu, što se drži stijena pri površini. Kadšto bi se nešto > 


zabjelasalo u modrom moru, podalje od kraja, kao da se je raz- 
letio snop najsitnijih niti, kao da su se slomili traci blijede 
svjetlosti.« 

»Pod ovisokom stijenom more zapljušti, zaiskri se i zapjeni, 


valići se brzo slegnu, sve se smiri u otajstvenom migoljenju sjajne 


mjesečine. « 


Ovo je sve iz one prekrasne idile na Maslinoviku u »Kra- 
ljici Lepoj«, koja sama o sebi stoji kano rascvjetana grana. 
Romantikom bi se mogla nazvati ova poezija, čistom, zdravom 
neafektiranom romantikom, kojoj je Kumičić ostao vjeran do 
zadnjega daha. Dok je kod nas bio već prevladao realizam, 
ostaje Kumičić u svojem romantičnom pripovijedanju gotovo 


osamljen ne podlažući se struji; znak kako je bila jaka njegova | 


umjetnička individualnost. Njegova se romantika pače ufinju- 
je, čuvajući kontinuitet sa Šenoom, stvarajući novu fazu. Ta, 
romantika ne izumire, kao što ne izumire ni jedna struja. 
Struja jedna obori drugu — rekao je negdje Nordau —ali 
opet se vrati ona prva, samo u profinjenijem obliku, a neki 
* tvrde da je romantika baš najbliža čistoj umjetnosti. Kumičić 
je njome pisao, jer je u njoj najljepše nalazio odsjeva svome 
vedrom, optimističkom naziranju na svijet, a znao je da ona 


lakše prodire u šire slojeve. Konačno je romantika npr. kod | 


historijskih sujeta i opravdana, jer su ta lica udaljena, obavita 
modrinom kao planine u daljini. 

No dok je romantika glavna, recimo, boja kojom su pre- 
vučena Kumičićeva djela, ima u obradbi njihovoj još i drugih 
elemenata. Nadasve valja istaknuti živost i plastiku u crtanju. 

.Ispod Kumičićeva pera iskaču prerazlični ljudi i krajevi onako 
kako su u mašti zamišljeni, krepko, sređeno i sigurno. Prika- 
zivanje je uopće slikovito, bilo to kod potresnih, bilo kod njež- 
nih momenata, pa osvaja i povuče za sobom čitatelja. Dijalog 
mu je živ i snažan, začinjen lijepim slikama, poredbama i po- 

slovicama, Ima u njemu i humora, nenametljiva, zdrava. Tek 
gdjegdje prelazi samo u zagrizanje (npr. kod političkih alu- 
zija), kao što mu i jezik u posljednim radovima jedva prim- 


k jetljivo postaje nategnut i tražen, kad hoće biti čistunac u 


jeziku i frazi. U nekojim se motivima Kumičić i ponavlja, ali 
to je svojstvo i velikih pisaca; tko pročita Ibsenove posljednje 
drame, naći će u njima ideje i figure iz najprvih mu djela. To 
je dokaz jednovitosti individualne. | 

S licima što mu ih je mašta stvorila osjećao je Kumičić kao 
da su živa. Upravo je živio s njima drugim životom. Zato i 
nema na njima ništa ishitreno, ništa nenaravno; ona se giblju 


> pred njim, rade, ljube se, umiru, a on im prati sudbinu i hvata 


u pero. »Suze su mi navirale, kad sam opisivao Nedinu smrt« 
— piše on svomu prijatelju, nakon što je svršio kraljicu Lepu. 
»Pišući zadnji Svačićev razgovor, jecao sam i drhtao... Veseo 
sam što sam svršio, a s druge strane osjećam kao neku praz- 
ninu. Boli me što sam se rastao s Nedom, Svačićem i drugimi, 
s kojimi sam živio, uživao i trpio toliko vremena. Moja divna 
Neda!... Plakao sam kad sam pisao kako mrtvu ljube i cjeli- 
vaju u onoj crkvi...« — Ovako se Kumičić umio prenesti u 
carstvo svojih pjesničkih snova. Zato njegovo pisanje i djeluje 
tako da se čovjek ne može oteti suzama. »Si vis me flere, tibi 


 primum flendum« (Horacije). Tko je pročitao potresni opis smrti 


streljanoga oca i sina Muhamedanca (»Pod puškom«), na koje 
je isam Kumičić morao pucati, zatim poglavlje u »Uroti«, kad 


. Zrinski i Frankopan ginu na stratištu, pa neke odsjeke u 


»Kraljici Lepoj« (npr. smrt Nedinu i pokop njezin), morao je 


. zaplakati i vjerovati Kumičiću da je i on plakao. 


Imao je Kumičić neku osobitu ljubav da opisuje smrt u 
veličajnom i tužnom dojmu njezina otajstva. On — inače pun 


X života i životne radosti — zadržao se kod ovakovih opisa odu- 
lje, kao pod mističnom slutnjom da će ga smrt ukinuti u na- 
ponu muževne snage. > 


»Neda uzvine oči na zelena brda i plavo nebo, svede ih na 
kralja Petra i vojvodu Jakova, na Jelenu i njezinu kćerkicu, na ple- 


“ miće, konjanike, sluge i robove, sve milo pogleda... zaustavi oči na 


licu kralja Petra, vjeđe se pomalo spuste, blaženo se osmjehne, du- 
boko odahne... mirno nagne prekrasnu glavu na lijevo rame... 

Neda kao da je slatko usnula, pa se smiješi nebeskom plavilu, kojim 
se tihano razlijevaju neizmjerna mora zlatne sunčane svjetlosti. Mr- 
tvoj Nedi zasjaje se među dugimi trepavicami dvije posve sitne 
kapljice, e narastu kao krupne suze. Jelena sire te zaostale suze, 
zadnje.. 

ranadi osvijetli mjesečina njezinu crnu kosu, pa gornji dio 
čela. pomalo i donji, onda guste obrve, vjeđe, duge trepavice, 
cijelo obličje, rumene ruže na prsima i krasne ruke. U onom 


blijedom sjaju kao da je malko pomodrilo bijelo lice, pod vjeđami. 
I usne su nešto pomodrile u. onom sjaju, i čini se da još na njima! 


plije blažen osmijeh, toliko da se Sjaje bijeli zubi, tanka snježna 
nit. Rajska dobrota i milota obasjala je njezino obličje. Ono blje- 


dilo na njemu nije drugo nego mirno, blaženo, sveto svitanje 


novoga života. Prestale su njezine patnje, nitko ju više ne može 
progoniti, jer 2 sada pod svemožnim slatkim okriljem smrti, gdje 
i njezin kralj.. 


Slično je pisao Kumičić i sam o sebi, kad je za svojih mla- 
dih dana pjesnički složio viziju o budućoj ljubavi svojoj i za- 
jedničkom životu sa svojom družicom, a završio je tužno: 
»Pred nama je gaj skrovit i mračan. Kroz tužne grane strmo- 

“gleda bjelasaju.se nadgrobni kameni, crne se drveni križevi. 


Na jednom grobu kleči ženska u crnih haljinah. Čuje se kako 


gorko jeca. — Mjesečina tužno osvjetljuje križeve, sjene se 
dulje travom, slavuj cvili u daljini... U ovom svetom i tihom 
gaju smiri nam se srce, ondje plačemo, ondje se rastajemo s 
našimi milimi, ondje je prag mira, najveće ljubavi...« Je li 
slutio da će mu se vizija ispuniti još prije 25- pualtajiće braka, 
koja se baš ove godine navršuje? 


, 


Svršetak iza triju zvjezdica! Sjećate li se kad bi naši stari 
— pa i Kumičić — pred svršetak svojih pripovijesti metnuli 
tri zvjezdice. Oni bi onda nešto lijepo rekli. Nešto što bi umi- 
rilo čitatelje, — razvedrilo, razblažilo. 

Mi mlađi nemamo više takvih zvjezdica. Zamračio ih je 
život koji i odviše rano zadire u svijet mladih snova kidajući 
im zlatno tkivo. Netom niknu lijepe slike, već su zbiljom ug- 

njetene. Tek poslije kadgod u časovima ekstaze probude se da 
prožive kratak tren životom daleke romantike. 

I meni se, kad god pomislim na Kumičića, jave u duši dva 
časa, i to ona kad me je nagno na suze. Prvi je put bilo kad 
sam kao đak sa zebnjom čekao onaj broj »Doma i svieta«, kad 
će Kumičić svoga Petra i Frankopana povesti na stratište. 
Ne sjećam se da sam poslije Genoveve nad knjigom tako pla- 
kao kao nad tim poglavljem. A koliki drugi sa mnom! Drugi 


put me je Kumičić nagnao na suze dne 13. svibnja 1904, kad 


je mrtav ležao na odru. Nisam vjerovao ni voštanom licu, ni 
gorko zgrčenoj usni, ni svijećama, ni crnini — već sam suzna 
oka izišao van, neću li ga gdje sresti da me uvjeri kako to nije . 
moguće da je umro. 


Nisam ga sreo. 





DR ANTE KOVAČIĆ 
LIK IZ NOVIJE HRVATSKE KNJIŽEVNE POVIJESTI 
III 


Kovačić je počeo pisati svoj glavni roman »U registraturi« 
još god. 1887. U bilješkama koje su se sačuvale poslije smrti 
pjesnikove, a koje ćemo radi boljeg razumijevanja ovog roma- 
na morati češće spominjati, ima tu i tamo zabilježeno mnogo 
toga što nam prilično daje naslutiti u kakvom li je duševnom 
stanju bio pisac dok je pisao ovaj roman. Negdje je našao je- 
dnu latinsku, izreku i brižno je preveo na hrvatski, jamačno 
.nagnan na to onim prigušenim osjećajem koji je pao na njego- 
vu,dušu. Est aliquid in cerebro — glasi ta izreka, a on je pre- 
vodi: »nešto je bolna u moždanih«. A na drugoj jednoj ceduljici 
stoje ove oštre, ali i bolne riječi: 

»Svi dušmani čovječanstva, ideala njegovih, bili su perso- 
nificirani u jednom Judi i u jednom Efijaltu; svi današnji du- 
šmani personificirani su u patuljastih, novovjekih, ne histori- ' 
čkih, već jednodnevnih Tersitih, koji su kod razumnih zato: 
tako maleni jer se drže i naduvaju za velike — a, za luđake su 
zato veliki, moćni i silni jer su za razumne maleni.« 

Istina, on je postigao mnogo od onoga za čim je sam težio, | 
i od onoga što svakomu čovjeku pripada koji se oda izvjesnom 
staležu, ali sve to bilo je postignuto nepotpuno. Bijaše on čo- 
ovjek od trideset i tri godine, koji je probavio doba vrijenja i > 
mladenačkoga nehaja — čovjek koji je imao brojnu djecu i 
koji se je sasvim stalno odlučio da toj djeci osigura buduće . 
dane. U samom klubu stranke prava bijaše naišao na neke 
protivnike, a imao je još i drugih: onu legiju protivnika.a pri-, 

ori, koji sasvim osobnom mržnjom mrze iskrene ljude, prem 
ih lično ne poznadu. On je to osjećao, pa je to budilo u njem 
oštro i bolno nezadovoljstvo. A povrh svega toga pratio ga je 
i onaj »est aliquid in cerebro«: — neki strah, neka tajna slut- 
nja, koju napokon svaki misaon čovjek nosi sobom. 


U 1. broju »Vijenca« 1888. štampana je njegova pjesma 
»Roman protuhe«, koja je po svoj prilici nastala u isto vrijeme 
kad i osnova za roman »U registraturi«, jer. im je osnovna 
ideja ista. Neka želja: prikazati umjetnički čovjeka u deliriju 
tremensu, napastovala ga, i toj svojoj želji udovoljio je naj- 
prije pjesmom, a onda romanom. U ova dva djela, koja su 
posljednja od spyršenih radnja, rascvao se njegov talenat do 
onoga bujnoga evijeta koji bi se imao pretvoriti u sočan plod. 
I po svojoj vrsnoći nadmašuju ove dvije stvari sve pređašnje 
njegove radove. Napose pak pjesmu »Roman protuhe« jedva 

bi i prepoznao da je od istoga pjesnika koji je s onolikim zano- 
som slavio Sutlu-rijeku i vinorodno Zagorje, koje poznamo iz 
njegovih mladenačkih pjesama. Očajni cinizam protuhe, od 
kojega je sazdana ova pjesma, doimlje nas se kao kakva zebnja. 

Ali i roman »U registraturi«, ma i koliko je Kovačić u njem 
pustio maha svojoj neodoljivoj komici, nije manje strašan, i 
ne burka nekom grozotom cijelo naše biće manje od te pjesme. 
Ovo golemo djelo, kojemu se premca u našoj literaturi, a i u 
. drugima, jedva domišljamo, ne samo da zaslužuje nego će mu 

se jamačno i prikloniti mnogo više proučavanja i studija nego 
što je nama moguće u ovom kratkom pregledu. Hrvatska lite- 
ratura može se, hvala Bogu, podičiti sasvim izvanrednim dje- 
lima, koja su napisana i objelodanjena prije ili kasnije ovoga 
djela, ali jedva se u kojem od njih genij pisca očituje takvom 
snagom i takvom neodoljivošću kao što se Kovačićev genij oči- 
.tuje u ovom romanu. Ovo djelo izmiče ispod svake klasifika- 
cije, a i kritiku bi bilo teško primijeniti na nj. Ovo djelo 
vrijedi da u našoj literaturi bude neka vrhovna cjelina, koju 
"u prvom redu i prije svega treba proučavati. Jadno je samo 
to da će čitatelji, koji bi bili voljni povjerovati mojim riječima, 
.s nekom mukom doći do njega, jer je »Vijenac« 1888, prilično 
«rijetka knjiga, a hrvatski književni zavodi ne nađoše još ko 
vrijedno da ovo djelo odštampaju napose. 

Kovačić je i ovaj roman pisao veoma brzo, kao i druge 
svoje radnje. On ga nije izradio svega odjedanput, nego je svr- 
šavao odsjek po odsjek, pa ih odnosio urednicima »Vijenca«, 
gospodi Vj. Klaiću i Mili Maraviću. Ovi redaktori »Vijenca« 
bili su prema literaturi veoma liberalni, pa je za njihova ured- 
nikovanja izašlo u tom listu sva sila stvari prve vrste, a iz 
pera Kozarčeva, Tordinčeva i Gjalskoga. Daleko da ovaj slo- 
bodoumni postupak nije bio svima po volji; nu ništa nije iz- .. 
vjesnih krugova jače razdražilo od toga Kovačevićeva djela. | 
Jedan se zagrebački list u nekoliko navrata oborio na ovaj 
roman nazivajući ga »ogavnim blatom, kojim se truju hrvatska 
srca«, »sramotnim štivom, u kojem nema ni zere duhovitosti« 
i pozivajući sve pretplatnike »Vijenca« da otkažu pretplatu. 


Na ove navale odgovorilo je i uredništvo »Vijenca« i sam 
Kovačević. Kovačevićev odgovor je veoma kratak, pa ga pri- 
općujemo u cijelosti: 


»SL ured.! Ja držim da je u časnom Vašem listu, u koliko se 
isti osvrće na roman »U registraturi«, udarena preuska i pre- 
tjesnogrudna granica novelistici i romanu. Ako bi bio nemoral 


. opisivati u romanu nemoralna bića sa svim posljedicama nemorala, 


onda bi logično bio nemoral i kazneni zakon, pa i ista moralka bi. 
se ukazivala nemoralnom. 


Kako se debljaju hrvatski pisci od silnih honorara na knji- 


ževnom polju, neka se časno uredništvo izvoli uputiti na vrelima 
takih golemih honorara, pa će mu doista sažaljiv osmijeh. na. te 


sretnike-književnike — zatreptiti na ustima. Od Boga vam zdrav- “- 


lje, od mene pozdravlje! 


U Zagrebu, 22. prosinca 1888. , 
! Dr Ante Kovačić« 


Mnogo važnije od ovih navala za nas je to što iz njih sa- 


“ znajemo da je u ovom romanu mnogo toga brisano, dakle, da “ 


mi ni u ovom obliku nemamo toga djela potpuno, to jest onako 
kako ga je pisac napisao, što bez svake sumnje udi njegovoj 
vrijednosti. Možda će to biti glavnim uzrokom što je roman 
na mnogo mjesta nerazumljiv, pobrkan i bez saveza s drugim 
pripovijedanjem. Radi toga je čitanje ovoga romana dosta te- 
ško i iziskuje od čitatelja mnogo pažnje i sabranosti. Povrh 

toga, pravo reći, nije »U registraturi« samo jedan roman, nego 
ih je više, koji se križaju jedan s drugim, pa će se nepažljiv 
čitatelj lako zaplesti i teško će mu biti slijediti razvitak doga- 
đaja koji se ondje pripovijedaju, i 


Prođimo brzim pogledom preko sviju romana koji su sa-. 


držani »U registraturi«: 

Registratura je onaj ured u sudu koji ima da pohranjuje 
sudbene spise. Pjesnik opisuje registraturu živo i duhovito, 
personificirajući spise raznih datuma i sadržaja, i puštajući ih 
da govore o prilikama literarnim, političkim i društvenim. Me- 
đu ovima spisima nalazi se i jedan svežanj koji nikako ne bi 
spadao među njih jer nema nikakvih odnosa prema sudu, nego 
je životopis samoga registratora Ivice Kičmanovića. Ovaj sve- 
žanj počne čitati drugim spisima životopis registratorov, a to 
je sam tekst romana. 

Život registratorov prikazuje se od početka do konca, a oko 


. njega su spleteni romani drugih lica, koja sudjeluju u pripo- 


vijesti. Ivičin roman započinje ovim stranicama: 


»Seljačka naša kolibica sastoji polovinom od velike, četvero- 
uglaste sobe s ogromnom peći, na kojoj u cičoj zimi svi spavamo, 
a polovinom od pregrade za blago, perad i druge sitnarije. Ne 
nalazi se u selu, nego na visokom, samotnom brežuljku, obraslu 
na istočnoj strani šumom i borovicom, a na zapadnoj vinogradom. 
Tako su i drugi seljački kućerci rastepeni naokolo. 

. Mi smo ipak općili s tim našim raspršenim susjedima. Žene 
polazile su u pohode na razgovore, muškarci na pilo, a djeca na 
igranke. Nije smetala udaljenost ovakim dobrim susjedima i u 
međunarodnim stvarima: babe se vrlo često svađaju, a katkad i 
počupaju, nadvikujući jedna drugu s protivnih bregova — kao 


“kokoši, kad zakokodaču svaka iz svog dvorišta. Muškarci sa dva 


brijega srdito se pogledaše, zagroziše pesnicama i pokazivahu jedan 
drugomu, ljutiti poput risova, takozvane »fige«. A kada bi došlo 
do ultimatuma, spuštao se i jedan i drugi sa svoga brijega, derući 


se: »Msiliš da se ja tebe bojim, da ti tvoga...«, pa ili se u dolu , 


između dva brijega uhvatiše u koštac, što je uostalom bivalo vrlo 
rijetko i što je tada bilo također gorkim predmetom župnikove 
nedjeljne prodike, ili dok stigoše u dolac, ohladnjela je žestoka krv, 
pak se opet uspinjali svaki na svoje brdo, mrmljajući i vičući: 

»Mislio si golišavče, smrdljivko, užgislamo, hlapimuho itd., da te 
se bojim! He! he! he! Pokazao sam ti da te se ni najmanje ne 
bojim, ti buhinja žuči!« 

»U takvih seljačkih prijeporih osobito se isticaše moj otac. 


Nadimak »zgubidan« postojao od pametara, ali taj je nadimak 


mome oću umah nagnao krv u glavu, a bjesnoću u srce. Inače je 
i on vesela ljudina, ta biješe seljački muzikaš na takozvanom 


»bajsu«. Daleko čitavom našom okolicom nije se ni u jednoj kući 


svadbovalo a da nisu pocikivale melankolične strune družbe moga 
oca uz dudanje njegova otrcanog i izrabljenog »bajsa«. I premda 
ova umjetnička družba nije zaostajala iza napredne struje, dapače 
vazda bi iznenadila »slavnu svadbenu svitu« kojom novom melodi- 
jom, prenesenom bogzna otkuda, najčešće s Prekosutle od truben- 
taša, ipak je družba bila na glasu jedino radi krupnog humora i 
debelih šala mog oca... .« 


Odmah iza toga prikazuje nam pisac potanje kakav li je 
taj »prijateljski« život u jednoj silnoj sceni, kakvih ćemo pos- 


* lije u romanu naći na pune pregršti. Ovdje već izniču lica koja 


će kasnije igrati tako važne uloge u životu Ivice Kičmanovića. 

Prvi je, kako vidjesmo, muzikaš Jožica, Ivičin otac. Ovo je 
komična figura, tip veseljaka-seljaka, pravog Zagorca, a pri- 
kazan je tolikom snagom istine da mu nema para u hrvatskoj 


' književnosti. Jožica je glava jedne »muzike«, koja svira po 


svadbama. On gudi u »bajs«, kojemu se na jednom mjestu po- 


* svećuje ovaj nesravnjivi opis: 


»Jožica zimus ne misli na obilate svadbe, kako to biješe u pro- 
šlim godinama, a njegov potrti stari »bajs« kunja u kutu iza og- 
romna, hrapava i omaštena ormara od trešnjevine... Dvije ođebele 
i jake strune drže se još kako-tako; premda klinčići popuštaju, 
a one lagodno i pruživo, no sumorno polegle na mrtvo i zaprašeno 
tijelo staroga bajsa: bez nade, bez pouzdanja u budućnost, da će 
već ikada ili nikada zadudati i zagrmjeti u svadbene dane mla- 
dencima... Ostale dvije tanje i nježnije žice već davno popucale, 
pa se jedna pri svome klinčiću savila u odugoljasti kolobarčić, 
a druga se objesila na širokom dnu glazbila, gubeći se i truneći 
na vlažnoj zemlji ispod ormara. Onu prvu smjelo je potegao u | 
svoju pletarsku osnovu grdni pauk, što sada jedini gospodari na 
potrtom bajsu. Ovoj drugoj. ugiblje se isti kukac, komu se kat- 
kad svidi da izađe na svjetlo iz kakove škulje.. .« 3 k 

Doista je i vrijedno da se pisac s ovim riječima oprašta od. 


bajsa, jer ga je u cijelosti pripovijesti učinio živim i mesnatim 


bićem, bez kojega bi Jožicu bilo teško predočiti. Slava Jožice. 
i njegova »bajsa«, što je on ponovno postizava kod sviju svadbi ' 


i slava u okolici, opisana je na mnogo mjesta, ali najsjajnije na 
onoj velebno opisanoj tučnjavi na Uskrsni ponedjeljak, gdje 
se upravo danteovskom snagom prikazuje pijančevanje i tuč- 


njava na selu. Stranice na kojima je opisana ta tučnjava za- 


vrijediše da budu u svakoj antologiji hrvatske proze. 

Uz Jožicu je njegova žena; tiha, dobra ženčica, koja uvijek 
uzdiše i u koje je srce meko: kao vosak. Kolikom li je spokoj- 
nom, pravom obiteljskom poezijom znao Kovačić prikazati ovo 
biće!. Gledate je kako posluje oko ognjišta i po kući, s kakvom 
se brigom za sve skrbi, osjećate duboku njenu ljubav, koju 
goji za svoju djecu, i to vas dira u vaše najnježnije osjećaje. 
Treba mnogo zlobe ili ignorancije da se nazove HANI pri- 
povijest u kojoj je ovako lice prikazano. . 

Uz roditelje Ivičine glavna su lica susjedi s drugoga bri- 
jega: »mali kanonik«, njegova žena »duga Kata«, sinovi mu 
Miha i Pera, a poslije ij mala Ančica. 

»Mali kanonik«, čovjek malen, nabit, krupna, kratka vrata 
i debela, jake glave, ne prikazuje se samo kao razbijač nego i 
kao lukavac, pa je pravi tip seljačke prevejanosti. Proračunan 
u svem, vješt krenuti vodu na svoj mlin, on je u romanu ocr- 
tan izvanrednom vjernošću, 

Njegova »duga Kata« opet je drugi seljački tip, tvrd i čvrst, 
kao da je od živca kamena. Kad se njen muž i Miho pograbiše 
u koštac s Ivicom, Jožicom.:i drugima u ovoj golemoj tučnjavi, 
ona se ismucala iz sobe pa ovako govori: »A šta ću im ja? 
Kakvu si spremiše čorbu, neka ju i'prosrču. Kad im suviše 
šumi i buči u glavi krvi, a oni traže vrača pogađača da im 
otvori žile! Neka! neka! Ah, da ih tko obadva onako ljudski 
onasiječe i da im nadrobi ljutih masnica po leđima, poljubila 
bih mu skute i rukave i platila na oltaru sv. Filipa barem dvije 
= svete mise«. 

«Inače ona šuti kao pećina, a uvijek uslilje i radi kao crv. 
Smrt njezina je ovakva: 

»Duga Kata« bolovala dva — tri dana, stepla se i stresla kao 
da se napila najljuće octike, izvrnula oči, nešto krupna promrmlja 
i ostavila ovaj kukavni svijet. — Bračni joj drug nije ni plakao ni 
uzdisao za njom... — Tako ćemo svi jedno za drugim, jedno 
prije, drugo poslije — sažme ramenima »mali kanonik« kad zabiše 
»đdugu Katu« u prosti lijes, sabit od neoblanjanih dašaka.« 


Sin njihov Miha je jedan od najjače ocrtanih karaktera u 


“našoj književnosti. To nam može biti tim milije što je taj ka- 


rakter seljački, a jedva se dade vjerovati da bi bio izrađen po 
fantaziji. Treba čitati roman da se vidi u kakvim li oštrim 
crtama iznosi pred nas pisac postojanu volju do tvrdoglavosti, 
bešćutnost do okrutnosti, prevejanost, surovost i gruboću ovog 
čovjeka. Pa onda poslije, kako se je pogospodio, one njegove: 
izlete u Furlansku i Madžarsku, pa njegovu ženidbu s Justom 
Medonićevom. Tu sve vrije i kipi od života, pred tobom. se , 
stvori živ čovjek — vidiš ga gdje hoda, čuješ ga gdje govori, i 
kad zaklopiš knjigu, on ti je kao neko poznanstvo iz svijeta. 
Pisac je Mihi pored Ivice odredio glavno mjesto u romanu. > 
Već kod prve osnove za ovaj roman, koja je zapisana među 
greškama piščevim, stoji ovo: 3. Registrator. ima biti diljem 
prepleten sa udesom susjeda »kanonika« i sina mu Mihe.« 
Brat Mihin, mali Perica, djeluje samo odmah na početku 
pripovijesti. To je »bjelokoso ko janje, slabašno i mekano 
poput kanarinca« dijete, mlake, nemarne naravi. On ide za- 
jedno s Mihom i Ivicom u školu. Tih i miran ne zadire u školi 
ni u koga, a ni kad se ko o njega zadjene, ne vraća mu žao 
za sramotu, nego se povlači u kut i blagim pogledom odvraća 


.od sebe napadača. Kloni se svega, samotuje i miruje. 


»Perica je bolovao čitav svoj djetinjski život, te je izdahnuo 
poput svjećice na božićnjem drvcu kada slabim svjetlom tinja i 
mrije, dok ne švigne zadnji plamečak i onda tiho utrne, ne po- 
kazavši niti poteza dima iza sebe... Suhotljivoga Pericu — ne baš 
iznenada jer proricahu sve stare žene vračare — stislo nešto, 


 provrla mu krvca na nos, zatvorila mu sapu... tek je izlepetao 


tankim ručicama poput ranjene ptičice kada umirući krilima uz- 
leprša — izvrnuo široko oči, iz kojih potekoše vrele suzice... i 
usnuo za vazda, te se preselio k kae spleta; o kojima je toliko 
puta slatko i čudnovato snivao. 

Ova smrt Peričina od najvećeg je dojma za daljnji razvoj 


pripovijesti. Jer tu se je Ivica proslavio držeći govor nad 


mrtvim drugom, i tu su gospoda upoznala kakav li se talenat 
u njem skriva. Svi koji su ga čuli govoriti nad Peričinim gro- 
bom uvjeriše se e ga treba dati u škole. 


Je li potrebno podsjetiti ovom prilikom čitatelja na ono što 
smo već unaprijed bili kazivali, da je sam Kovačić u Mariji 
Gorici držao svojim saučenicima govore, pa da je njegov uči- 
telj baš radi toga nagovorio oca mu da ga dade u škole? 

Ele Ivicu preporučiše u gradu nekome Meceni i ovaj ga 
primi k sebi da će ga iškolati. 

Sad dolaze opet nova lica od kojih svatko imade svoj 
roman. 

U prvom redu je tu sam hfeednia, U prikazivanju ovog lica 
razvio je Kovačić svu onu golemu snagu satire, koja nam je 
otprije znana u njega. Taj Mecena nije nego isklesana tromost 
i glupost ljudska. Kad god pisac govori o njem, čini ti se kao 
«da vidiš kako mu se ljulja salo na vratu, kao da osjećaš dah 
koji se širi od čovjeka koji je od tromosti stao da trune. Sami 
pak roman »luštrišimuša« Mecene najstrašniji je od sviju što 
se ovdje pripovijedaju, pa je jamačno bio povodom da je je- 
dan zagrebački list onako oštro bio udario na »Vijenac« i na 
Kovačića. No taj list je u svojoj navali prevršio, pa je ured- 
nik njegov morao imati toliko povijesnoga i literarnoga zna- 

nja da je mogao razabrati kako opis dobrotvorskog mladova- 
“nja nije napisan pornografski, nego da se na onim stranicama 
crtaju ljudi ancien regime, iz početka XIX vijeka, kad su se 
baš i onakve zgode mogle događati i koje je uostalom sam 
Šenoa već davno prije u hrvatskoj literaturi učinio popular- 
nima. Kovačić je na ovome mjestu išao za istinskim prikazi- 
vanjem ljudi, ancien rćgime, prem će se ove stranice na prvi 
mah prikazivati sasvim fantastičnima. Ali, uzevši sve na um, 
a osobito poredavši slijed događaja u romanu, uvidjet će se 
da pripovijedanje onih događaja spada otprilike na konac 
XVIII ili početak XIX stoljeća. Za pripovijest o Dorici i o 
Zorkoviću rekao bih da u Šenoinoj »Seljačkoj buni« pripovi- 
jest nekako slično teče, pa i u Gjalskovim »Pripovijestima bez 
naslova« ima također sličnih prizora. ; 

Uz Mecenu najvažnije je lice u domu kamo se: preselio 
Ivica »kumordinar« Žorž. I ovomu licu je pisac posvetio po- 


 sebnu ljubav i pažnju, da ga prikaže što življe, pa mu je to 


pošlo za rukom kako se samo može poželjeti. Kumordinar 
Žorž, samo jedan dio svoga: »luštrišimuša«, naprčena, prosta, 


 majmunska dušica, brblja i brblja kroz cijeli roman, uvijek 


dosljedan samom sebi — glup, dosadan i lažljiv. Ako se pravo 
uzme, cijeli roman »U registraturi«.i nije drugo nego studija 
kako od seljaka postaju ljudi, koji nisu više ni seljaci ni -go- 


- spoda, nego neka »dvospolna« čeljad, kako ih pisac toliko put 
nazivlje. No u romanu nije nitko toli hermafrodita ove spe- 
. cijalne vrste kolik je kumordinar Žorž. Gleđte ga kako se ko- 
= čoperi kad ko iz sela dođe k njemu u grad, ili kad se sam 


uputi u onaj seoski prnjavor — gleđte ga koliko se. važno 


umiva, češlja, oblači, kako svuda ističe svoju ža gospo- 


štiju, a sav je prazan i glup. kodni NS 
Da se bolje razumije ovo lice, saopćujem jednu stvar: iz 
pjesnikovih bilježaka. Na jednom mjestu.u bilješkama ima 


usklik; »Vrag si ga nekal« Kroz cijeli roman ne nađoh ovog 
 usklika, do pri koncu, gdje ga Žorž svaki čas upotrebljava u 
onoj kolosalnoj pripovijesti o. svojoj ženidbi, koja bi i opet 
= vrijedila da bude uvrštena u antologiju hrvatske proze. Je- 


luša, žena Žoržova, jeste takva nadžak-baba, a prikazana je 


“tako briljantno da će se svakom Poea za jav aii: u 


pamet. 3 

Dakle u Žorža proboravlja đak Ivica dane svoga PE nEa 
nja. On je u cijeloj kući najjadniji, svako smije njime gospo- 
dariti, a on mora svakomu služiti. Jadno li je to Ivičino dja- 


kovanje i skupo li on plaća »luštrišimušovo« mecenatstvo. 


Sva lica koja dosada spomenusmo. crtana su po prirodi i 


zato se tako i doimlju kao da su živa. Jedno lice u romanu 
o oocrtao je ipak veoma fantastično, a to je Laura, ono lice.u 


kojem je Kovačić ponovno pošao da prikazuje onaj ideal stra- 
stvene žene koji mu je uvijek lebdio pred očima. Laura je isto. 
dice koje i Sofija u »Baruničinoj ljubavi«, ili Elvira u »Fiška- 


odlu«. To je žena strasti, žena perverzna, žena koja nema ni 


srca ni duše ni savjesti. Samo silna strast čini je velikom i 
simpatičnom. Njezin roman, koji se također pripovijeda: od' 

najranijeg djetinjstva pa do kraja, plod je nekog sjajnog ro- 
manticizma, pun nemogućih zgoda, nevjerojatnih razbojstava 
i zločinstava — dijete puke fantazije pjesnikove. 

.. No, sa svim tim, koliko li ima istinitih crta u opisu njezina 
djetinjstva! Kakvom li su prirodnom vjernošću ocrtani: nje- 
zin otac, onaj zapušteni i blatni gradski kraj u kojem Laura 
proživljuje prve dane svoga djetinjstva, ona dječurlija što se 
onud goni i jakari, oni pijani, gadni ljudi? A iznad svega toga, 
kojom li je snagom poezije opisana ona noć kad Laura s Fer- 
konjom zabludi u šumi! To je neki tužni »San ljetne noći« u 
prozi, to je niz stranica kojima ćeš naći ravni tek u djelima 
velikana. 


Kasniji događaji, što nam se saopćuju o razvitku Laurine | 


sudbine, nešto su preveć romantičkoga prismoka, ali poznava- 


. ču Kovačićevih pređašnjih djela neće izmaći da je njemu, 


sopstvena manira — svršavati svoje pripovijesti potresnim 
slikama. Bilješke piščeve mogu nam pače biti jamstvom da je 
u neku ruku cijela Laurina povijest uvedena u povijest samo 
zbog potresna svršetka, koji je Kovačić htio imati u svakom 
svom djelu. On tamo kaže: tu dolazi žena, koja mnogo upliva 
na tragični konac registratorov. Stavimo li se dakle na Kova- 
čićevu .stranu i shvatimo li Lauru onako kako ju je pjesnik. 
shvatio, uzevši pri tom u obzir i pređašnje Kovačićeve radnje, 
bit će nam mnogo toga jasnije i shvatljivije, što u prvi mah 
ne mogosmo razumjeti. 

Ivica se zaljubi u Lauru, i to mu bude nesrećom za cijeli 
život. On zbog toga mora prekinuti svoje nauke, izgubiti svoju 
ženu Anicu, a kad već ostari, postane registratorom, gdje se 
propije, dok u deliriju ne zapali cijelu registraturu, pa u vatri 
nađe sam smrt svoju. 

To je kratki sadržaj romana, ali uz ina tako reći glavna 
lica, o kojima smo dosad govorili, sudjeluju u pripovijesti još 
druga — bezbroj njih — ali svako od njih prikazano je snažno 
i puno života, kao da se kreće i hoda. 

. Tu je stari trgovac i zelenaš Medonić, tu njegova žena 
Margarita sa pastirom Stjepanom, tu im “kći Justa, ružna 

.Justa koja poslije bude Mihina žena. Tu je kanonikova 
“Anica, koja bi bila Ivičina žena da je Laura onako uža- 

sno ne umori. Onda je tu jednooki Ferkonja, svakako bolje 
ocrtan zločinački tip od Laure. Pa onda krojač Trepetljika i 
žena mu, židov - Rajhercer, cijeli niz drugih seljaka, sluge, 


: sluškinje, prijatelji Žoržovi, dvije babe vještice i cijela druga 


komparserija — sama trea različita jedno od drugoga, sva 
pomno prostudirana. Istina, mi smo već i prije mogli vidjeti 
kolika je Kovačićeva snaga u stvaranju lica, ali do ovoga ro- 
mana on je još nije bio ovako savršeno razvio. U »Registra- 
turi« sve vrve ljudi kao na kakvom sajmu. To je i glavna 
vrijednost ovoga djela. Pa ako i ništa drugo, to mu je sigur- 
nim jamstvom da će — zaboravljeno i nepriznavano — jednoć. 
ipak steći zasluženu pažnju, da će naći svoga nakladnika i da 
će se svagdje spominjati kao uzorno djelo naše književnosti. 

Kovačić je veći poeta nego literat. Literat je onaj koji po- 
zna sredstva od kojih se prave knjige, koji umije da sasvijem 
njima barata, dok poeta ta sredstva instinktivno pogađa, pa 


«zato njegova djela nose pečat nečega skroz novoga, nesluće- 


noga, nečega djevičanskoga. Zato i jest Kovačić opor svakoj 
klasifikaciji. Ipak ga rado zovu naturalistom, I pravo je. On 
je naturalista i po svom daru opažanja i po svom umjetni- 
čkom zahtjevu. Da Zola kojom srećom pozna roman »U regi- 


straturi«, on bi za svoj roman experimental rado napisao jedno 


novo poglavlje. Opisi one tučnjave na Uskrsni ponedjeljak, 
pa opis Laurina djetinjstva, onih domjenaka, slugu i sluški- 
nja kod Žorža, sve su to sitna remek-djela naturalističke lite- 

rarne slikarije. Ali kolika je snaga poezije u Kovačića! Ne k 
samo da su ljudi u ovom romanu živi nego su i stvari na neki 

način prodahnute, primaju život i dušu i obasjane su nekim > 
poetičnim svjetlom, da ćeš čitajući ovaj roman i nehotice po- 
misliti na onu Lukrecijevu: Sunt lacrimae rerum. Roman »U 
registratuni« jeste krcat ovakovih stranica, a jamačno nisu 


| najslabije ove, koje bi nam ii jeba teško bilo ne prepisati: 


šProšla su »Tri kralja« — ili Mato ih zovu »Mali Božić«.. . No 
ljuta iciča zima nije niza vlas popustila; dapače, zakijao sitan 
i suh snijeg na hvat visoko, tako da jedva razabireš seoske potle- 


“ušice, nego ti se. sve to iz daljine vidi poput ovećega grumenja 


snijega, iz kojega suklja onaj idilični, blagi, rijetki i bijeli dan, 


štono. se seanično odvaja i dije od seljačkih ognjišta. Zaista, 

svijet ne pamti tako: ljute zime, kakva je ova — a sada s »Malim 
Božićem« kano da kato počinje, a imala bi jenjavati.:. Na selu 
je toli tiho i nijemo.:, Tek koji pas zalaje dva — triput, ali se 
hitro opameti, dođete: rep i odšulja se u toplu zadimljenu sobu 
među kućnu čeljad. Gdjegdje kukurikne pijetao, a babe se pogle- 
davaju: Jesi li ga čula? Ili će se vrijeme promijeniti, ili će svatovi 
u kuću? Žatuli i koje blašče u stajama, no to ne sluti ni na što, 
van ako se gospodar ili koje družinče sjeti da treba blagu odnijeti 
sijena, pa široko i pospano zijevajući — polazi na -sjenik, mrmoreći 
.utješljivo: »Taki, taki, plavojko ili rumenko! Dobit ćeš sijena slatka 
poput pražetine, da ti ne bude dugočasno!« 

* »Sve je tiho'i nijemo spolja... No u tim košnicama poput čela 
zuji, mota se, obilazi, mudruje, pjeva i puši. A i srču dobri go- 
spodari valjanu kapljicu crvenike,.. Žene upregle svoje kolo- 
vrate, pa kako oni drndaju i kolesa okreću, tako jezici ne za- 
ostaju... Tiho i spokojno izvijaju se niti iz ženskih povjesama, 
ali zato pređu: ženski jezici... Ovdje je kovačnica seoskim novi- 
nama, . priprostoj diplomaciji, međunarodnim pitanjima i sitno- 


* -velikim dogođajima po brdinama i dolinama — kuda se god steru ', 


seljačke kolibice.« \ 


Ima li manje poezije i u onom opisu staroga Jožičina bajsa, | 


koji već greje navedosmo? a 


(Fragment) pra . 

A. G. MATOŠ: NOVO IVERJE 


Ideološki, sentimentalni i psihološki tonovi ove knjige, 
posvuda su jednaki. Vadi li Matoš svoje sujete iz one daljine 
svojih dana na svijetu, dok su mu uspomene još slatke — ili ' 
prekopava mračnu knjigu uspomena iz svoje vihrovite »Bo- 
hčme«, on nalazi slične ljude, ili bolje, on može samo za 
slične ljude osjećati. Ova simpatija prema nekim ljudima samo 
imat će svoj razlog u odgoju piščevu. Nije to samo Matošev. 
slučaj, nego je to slučaj svih pisaca. Svi oni znani i neznani 
utjecaji, na koje čovjek nabasa u životu, razviju njegovu inte-' 
ligenciju na takav način da samo jednostrano gleda na svijet 
i na ljude. To je, uostalom, ona stara pripovijest o determi- 
nizmu, o milieuu, o imitaciji i o hereditaciji, ' 

Kakav je Matošev čovjek? To je čovjek koji tako jasno 
sniva da miješa zgode snova sa događajima jave, da ga se ' 
život u snu često jače doima od realnih doživljaja. To je čo-' 
vjek kojega prozaično živovanje modernih ljudi iznajprije 
zanima, poslije mu postane užasom, a napokon mu se zgadi. 
On ne živi u životu, nego okrenuvši oči u sebe zarije glavu u 
pijesak poput noja. To je čovjek napokon malo genijalan, 
malo lud, čovjek jake naravi, velike duše, ali bez običnoga 
iskustva, koji se zgraža da na svijetu ima filisterije i, pori- 
čući pravo na život toj filisteriji — junačkom. smrću umire 
pobijeđen od nje. Povijest ove duše priča nam Matoševa 
knjiga. 

Matoš je dekadent, shvaćajući ovo ime u Harboljni njego- 
vom smislu. Matoš je dekadent jer se je u prvom redu posta- 
vio pjevačem i psihologom duše u dekadansi. Ako se za jed- 
noga pisca kaže da je obratio svoju pažnju na stanovitu vrstu 
ljudi, to se mora. nužno shvatiti tako da je on sličan tim lju- 

dimi Tko može niši da pozna najtajnija skrovišta duše dru- 
goga čovjeka? Makar tko imao oko Krafft-Ebingovo i makar 


imao prilike egzercirati svoju psihologiju kao ovaj veliki psi- Z 


hijatar, neće prodrijeti u dubinu duše drugoga čovjeka. Pa, 


"na kakav da se način manifestiraju oni doljnji slojevi naše 


duše? Čovjek zato: ili mora biti dijete, ili mora pasti do silne 
tzv. moralne nizine da izgubi svaki stid i da se pokaže onak- 
vim kakav jest, ili napokon mora biti lud da ne zna procije- 
.niti vrijednost svoga djela. Drugi su ljudi inače-u mnogom 
obziru jednostavne lutke, kojima je u prvom redu stalo da se 
pokažu vrlo pametnima pred drugima, da obdržavaju neke 
forme da se napokon ne izvrgnu smijehu! Ljudi su u među- 
'sobnom odnošaju zatvoreni jedan za drugoga. 


Drugačije je kad koji pisac piše knjigu. Tu on ima pred , 


sobom čovjeka koga poznaje do najtanjih tančina, ima svoju 
dušu koja stoji pred njim otvorena kao knjiga. Čovječja duša, 
dok dopre do izvjesnoga stepena naobrazbe, sadržaje u sebi 


elemente svih dobrih i zlih moralnih sila. Dobar pisac pozna- 


je, dakle, po svom iskustvu svakog čovjeka i zato je moguće 
da ima pisaca koji u svojim djelima mogu stvarati različite, 


oprečne ljude. Cijeli proces literarnoga stvaranja ležat će u - 


tome da pisac iz elemenata što su se skupili u njegovoj duši 
' stvori živa lica. A cijeli proces užitka, što ga imamo kod čita- 
““nja, bit će u tome što mi po svom iskustvu možemo razumjeti 
ljude koje pisac iznosi pred nas. Dakle, sve nas puti na to da 
možemo kazati da pisac uvijek u prvom redu crta sebe. Tome 
se ne može u opreku staviti ni ta činjenica što svjetska lite- 
ratura pozna naturalističku školu, koja je težila za posve- 
mašnjom apstrakcijom piščeve ličnosti od umjetničkoga djela. 
* Naturalistička metoda je najbolja metoda, jer pruža jamstvo 
da je piščevo opažanje istinito. ' 

Ovaj psihologijski temelj je kod Matoša vrlo čvrst i radi 
njega se Matoševi radovi imaju ubrojiti među najbolje pin 
dove hrvatske književnosti. 


Sad, što se tiče upotrebe ove patkologi ika građe tj. što se 
“tiče umjetničke izvedbe, tu bi se Matošu dalo štošta prigovo- 
riti. Kadikad stoji kod njega sav umjetnički interes u psiholo- 

gijskom fenomenu (Iglasto. čeljade), katkad mu je stalo samo 


do toga da pokaže osobine svoga doista prekrasnoga stila (Sa- 


motna noć), a katkada gomila fakta bez ikakve volje da stvori 


: umjetničku cjelinu (Nekad bilo — sad se spominjalo). Drugim 


stvarima u ovoj knjizi ne bi se moglo baš ništa prigovoriti, a 


osobito se »Božićna priča«. diže do izvanredne umjetničke 


. snage. Ovo je knjiga koju treba čitati, 

TRZAJI | 


(NOVE PJESME SILVIJA STR. KRANJČEVIĆA) 

Ne gojim iluzije da ću o ovoj knjizi Kranjčevićevih pjesa- 
ma govoriti onako i onoliko kako to ona zaslužuje. Zadovo- 
ljan sam ako s nekoliko uzgrednih bilježaka reproduciram 
glavni ton koji ječi u njima i ako bar približno okarakterišem 
sadašnje duševno stanje našega velikoga pjesnika. 

Ova knjiga nije kao što su druge o kojima sam na ovome 
mjestu imao čast govoriti. Ova je knjiga preveć teška, preveć 
puna i preveć znatna po našu literarnu historiju a da bih 
mogao sam pomišljati e ću jednim feljtonom kazati sve ono 
zašto je pjesnik trebao dugih godina najvećega umjetničkoga 
napora da kaže. Kranjčević je danas na vrhuncu hrvatskoga 
Parnasa — on je u hrvatskoj poeziji svijetla zvijezda, koja 
“svojim svjetlom obasjava danas svu hrvatsku poeziju oko. 
sebe. Hrvatska mladež koja se voli sjetnim i turobnim misli- 
ma ogledavati okolo po svijetu i koja je sklona tome da su- 
morno od časa do časa zaviri u svoju dušu, odabrala je Kranj- 
čevića da joj bude taj tužni zubljonoša i da joj bude taj očajni 
cicerone. Ono što je Preradović bio mladeži koja je došla u 
svijet iza nezaboravnoga ilirskog proplamsaja, onoj.mladeži. 
koja se još nije bila otrijeznila od dima i pobjedničkog cikta- 
nja ilirskih preporoditelja, to je mladeži našega doba Kranj- 
čević. Ili, što bi bilo bolje kazati, Preradović je bio glas svoga 
doba, a Kranjčević je glas svoga vremena, 

Veliki pjesnici su baš po tome veliki što oni najjače govore 
ono što svi njihovi suvremenici osjećaju. Zato, kad se govori o 
velikim pjesnicima, to je kao da se govori o epohama jednoga 
naroda. 

Sva je naša povjestnica 
Samo velik zbor pjesama. 


g Međutim, treba istinu kazati i dalje. Ona generacija hrvat- 
ske mladosti, čije je osjećaje Kranjčević tako silno i tako 
“snažno kazao u svojim pjesmama, ustupa lagano mjesto novoj 


jednoj generaciji, drugomu pokoljenju koje drugačije ćuti i. 


osjeća. Mračni i očajni pesimizam, koji u ovoj novoj knjizi 
Kranjčevićevoj: dolazi do mnogo jačega i odrješitijega izra- 
žaja nego je to bilo u njegovim »Izabranim pjesmama«. — to 
je glas potonje generacije, ali nije nove. Štaviše, borba proti 
pesimizmu upravo je karakteristična za ovu novu generaciju. 
Uostalom, ovo će se na tanje izvesti i razjasniti pri koncu. 
Ovdje hoćemo da zauzmemo samo naše stanovište i da svoju 
misao kažemo što moguće otvorenije. 

Već sam naslov, koji je Kranjčević dao svojoj novoj knjizi, 
upućuje na različnost koja postoji među njom i njegovim »Iza- 
branim pjesmama«. Ono je bio zbornik pjesama za široku pu- 
bliku, za čitateljstvo »Matice Hrvatske«, pa je pjesnik kod 
izbora morao paziti da se ne otkrije sasvim, da uvrstimo samo 
takve pjesme koje govore manje-više o predmetima općenitim; 
— a ovo je knjiga za one koji hoće s dobre volje da stupe u pot- 


punu intimnost s pjesnikom, knjiga za prijatelje njegove, pred . 


kojima nema što skrivati niti mari da što sakrije. Ona je knji- 

ga bila — recimo — više objektivna, ova je sasvim subjektiv- 
na. Trzaji: to će reći trzaji živaca, trzaji mozga, trzaji duše, 
tržaji cijeloga bića pjesnikova. To će reći bol, čemer, gorčina, 
pečal, očaj, jad, plač, nevolja, tuga, suze njegove, To će reći 
.najernja i najmračnija poezija što ju svijet poznaje. 


Meni Bog je pjevat reko 
I ja vršim božju volju — 
I ja jedem srce svoje! 


' Ili, kako drugdje kaže s potpunom  bezbrižnošću čovjeka 
koji ne zna što bi radio u svojoj koži: 

'Da se pođe... nekud pođe 
0Ni veselo niti plačno: 

I bez cilja i bez volje 

Niz neznano pusto polje 
Mutno, mrtvo, bezkonačno ... 


I onda da dođe do zaključka; 


Pa sve je s bliza i s daleče 

I patničko i nesaglasno , 

I sve je bol i sve su jadi 

I kroz smijeh sve se na plač daje. 


“ Mefistofelski elemenat je u ovoj knjizi Kranjčevićevoj vrlo 
zastupan. Nijekanje i poricanje pozitivnih jedinica, uz koje bi 


se ljudski duh mogao ustaviti, u koje bi se mogao uprijeti da, 
razvivši svoju energiju, dođe do nekih pozitivnih rezultata, 


to je glavni ton Kranjčevićeva sadašnjeg duševnog stanja. 
Neki gorki, očajni nihilizam muklo ozvanja u velebnim stiho- 
vima ove njegove nove poezije. Nekadašnji slavitelj rada i 
ljudske energije, nekadašnji pjesnik »Misli svijeta« i »Zad- 
njeg Adama«, odbacio je i tu vjeru od sebe i poklopio pred 


praznim ništavilom, za koje ga njegova sumorna misao uvje- 
. rava da je svuda i svagdje. Ima u ovoj zbirci pjesma »Excel- 


sior« koja može poslužiti kao pendant »Zadnjem Adamu«, i , 


. jasno pokazati kako je pjesnikovo uvjerenje u ljudsku ener- 


giju palo do ništice. 
No mefistofelski cinizam i sarkazam najbolje se doima 


ondje gdje ga pjesnik primjenjuje na sebe. Već smo rekli da 


je značajka nove Kranjčevićeve knjige što je sasvim subjek-. 
tivna. Ona pače, čini mi se, pripovijeda cijelu povijest njegove 
duše i meni ne dolazi na um da bi Kranjčević bilo u kojoj. 


. pjesmi prije onako direktno o sebi govorio kako govori u 
 »Promašena kob« ili »Nostalgija«. Isporedivši ove pjesme s 


nekim drugim, vidjet će se tek pravo kakva je duboka bol i 

kakav je grozni očaj kazan u njima. 
:Rekli smo već kakav očajni nihilizam pjesnikov dokazuje 

ova knjiga. Što mu se samo malo pričinilo da bi moglo imati 


neke pozitivne vrijednosti, požurio se da ocrni i da izvrgne 
k 4 . 4 

ruglu. Od svega jedino što miluje to je njegova pjesma, to je 


njegov pjesnički talenat, Istina, i to je milovanje pomiješano. 


sa žuči, ali sa svim tim on je ponosan na svoju poeziju: 


Aj, pa onda kada spazim - 
Kako suza papir šara, | 
Onda shvatim što je bilo 
Divlji vulkan sred njeđara. 
Al neka ga... neka vrije, 
Neka bjesni, neka prijeti 
Nek raznese srce ovo 
Pjevajuć će umrijeti! 


Pai ovo što još jedino ima, htio bi pjesnik odbaciti od sebe. 
Pjesnik se u »Promašena kob« upravo grčevitom rezignacijom 
tuži na prirodu što ga je učinila pjesnikom: 


Vilo o pjesama mojih, milostnim čemu si darom 
Opila moje srce i čula? 

Zašto si stupila k meni? Kad me je majčica blijeda 
Rađala, mnogi su čeono spali 

Skupe na gospodske krpe; srećna i otmjena čeda, 
Očevi, majke možda te zvali. 

Okrutno prošla si mimo. Primorskal došla si kući 
.Glavu si sagnula holu, : 

Stare me digla iz zipke, cjelov ti krući ili vrući 
Mene je mome oteo kolu, 

Zanavijek ostah tuđinac.. 


Ove riječi kazuju i te kako jasno da ih je pjesnik.u trza- 
jima svoje duše.pisao. »Zašto sam ja, jadno, siroto primorče, 
koji bi se imao boriti za koru ljeba, pjesnik, Zašto mi je“Bog 
dao onu vatru: 


Da čovjek teži gore nad sebe, 
Gdje meki svileni plove oblaci, 
Gdje njegova je duha kolijevka! 


zašto to nije bogataš kakvi, kad sam ja i onako nesretan, 
nesretan i kad od nesreće pogibam? Poezija nije mi donijela 
ni sreće ni mira. Da sam kakav činovnik, pa da lijepo sjedim 

uz svoje akte, a uveče se razveselim uz čašu Piva, ili da sam 
seljak, pa da mogu na koljenu zibati sina svoga i supijan vi- 
kati ženi: »Gledaj ga, hulje — trista mu ćaćal« — bio bih 
sretniji i spokojniji.« 


Ali je li zbilja potrebno da se ovakav jak duh, kakav je 
Kranjčević, koji je u svojim tihim pjesmama dokazao da »isti- 
nu svijeta« osjeća tako duboko — je li potrebno, pitam se, da 
se sam bičuje do krvi i da se iscrpljuje u dokazivanjima sa- 
momu sebi da je ništica? Je li potrebno da Kranjčević ili tko 
drugi bude pesimista? Pesimizam je bolest duše, bolest koja 
truje život, koja truje ljepotu, koja truje zdravlje, to je za- 
bluda mlade duše koja se ne zna ili neće u veselje života ba- 
citi slobodno i prosto, nego svagdje i'u svemu hoće da vidi 
nešto ružno ili slabo. Pogrdivši ljepotu, uživa što je tu pogrdu 
nanijela, jer drži da je to svojstvo jakoga duha. I uslijed toga 


se novi ljudi odvraćaju od pesimizma. On ne vodi nikud, a 


pri dubljem pogledu on je uvijek nešto prisiljen, kako je bio 


i Weltschmerz romantičke periode. Vjera u život, u ljudsku 


snagu, .u ljepotu i u veselje vraća se na svijet, i sasvim mo- 
deran čovjek ima u svijetu neki — ne ću kazati optimistički 
— ali svakako pozitivni nazor. 

U zadnjih pedeset godina proživjelo je evropsko društvo 
još jednoč Faustovu tragediju. Mrki germanski duh prvoga 
dijela tragedije je u novoj adaptaciji pesimizam, koji je prije 
pedeset godina poklopio evropsko društvo i držao ga u vlasti 
sve donedavna. No pomalo stala se je u tom Faustu rađati 


težnja za vedrim arkadijskim poljanama, za životom i poezi- 


jom stare Helade, i sad se nalazi na najboljem putu da doživi 


X novu klasičnu Walpurgisnacht. Kakva će ona biti.i šta će , 
se tu sve vidjeti, to nam sakrivaju dani koji imadu doći. 


Ovo je trebalo reći o Kranjčeviću kad se je o njemu govo- 
rilo kao o zastupniku svoga vremena. Drugčije treba o njemu 
govoriti kad je riječ o pjesniku, o umjetniku, o čarobnjaku 
jezika i poetičnih slika. Tu ćemo se zalud iserpljivati u hvali 
i slavi, jer će njegove pjesme uvijek više vrijediti nego što 
bismo znali o njima dobra kazati. Umjetnička tj. plastička 


misao Kranjčevićeva uvijek je golema, uvijek je sjajna, da- | 


kle uvijek uistinu umjetnička. Svaki poznavalac Kranjčevića 

znade kako je njemu milo govoriti o Bogu, o anđelima, o Ede- 
nu, Adamu, Evi, i o drugim bićima i pojmovima iz biblije, 
koji su za nas sve nosioci tako sočnih i plodnih ideja. Ima i u 
novoj knjizi pjesama u kojima se govori o toj maniri, ali 
nema ih mnogo. 4 va) E : 
U pogledu poetike koraknuo je Kranjčević naprijed — on 
je napredovao po tome što mu je stih sve češće i češće mekan 
i topao, što se sve češće i češće nastoji sasvim priljubiti i 


stopiti s idejom koju hoće da kaže. Jednom riječju: njegova 


poezija postaje sve više intimna. 
Nije intimna ova strofa: 


Orgulje bruje studnom u sveljudsko m Hramu 
Muklo u prahimni bola pod nebo pjevaju hvalu... 
Vapiju svjetlo i pravdu... | < ! 


»Sveljudski hram«, »prahimna bola«, »orgulje koje vapiju 
svjetlo i pravdu« — sve su to slike koje-se mogu pomisliti uz 
veličanstveni glas orgulja, ali se ne pomišljaju' odmah, nego 
treba svladati tek neki napor, dok se pravo nađeš u toj reto- 
rici. ' : * 
Intimna je nasuprot ova strofa: 

I zanijela me mašta pred hrpu čudne tvari 

Nad njome silna ruka, a bogzna što i okle 

Raširila je prste, a guste sjeni tuda 


Kraj čudne tvari idu, ah idu... otkud... dokle? > 
Sve idu, nijemo idu ođ pravijeka ovuda — s \ 


Slika sama koja je u ovoj strofi opisana, doista je bizarna, 
neobična, ali pjesnik je opisuje s takvim mirom kao da nam 
saopćuje najobičniju stvar što se dade zamisliti tako da gotovo 
ni ne opažamo što je u slici neobično i bizarno. Mir potpuni 


bez trzaja čini ljepotu koja traje. Mir što ga pjesnik uzdržaje: 


i onda kad opisuje najveće boli i muke čini ljepotu poezije 
klasičnom. Naravski da to nije najveća odlika poezije, ali je 
takva poezija vrlo lijepa. Soo : 

Ima je takve u ovoj knjizi vrlo mnogo: 


Ta gle — ja sjedim, kao leš: 
Uz žalo nakon bure 

A u to slano more . 

Sve suze cure... cure... 

I čini mi se: I moj vijek 
Klo pučina je siva 

A po njoj mnogi žića san 
Ko mrtva pjena pliva... 


I ove dvije strofe, koje su po boli što je na tako iznenad- 
ljiv i lijep način izražavaju, jedine u našoj poeziji: 


O orle moj, ko zar da nije 

I mojeg krila prvi let 
Zaveslo onud kuda sije 

To isto sunce što te grije, 
Pre nego drugi ljubne svijet?! 


I ko zar nije sudba htjela 
.Da ovdje nađe svemir svoj. 
I onaj komu krila smjela 
I Prikovali su na propela, 
O orle moj, o orle moj! 


Duh klasicizma nikad ne leži u tome da se spominju bogovi | 
i heroji grčke i rimske mitologije, niti u 'alkejskoj ili sapfičnoj 
strofi, nego baš u spokojnosti i sigurnosti kojom pjesnik svoja 
djela stvara; Ck 

I tako bismo mogli nanizati još refleksija uz najnoviju 
knjigu Kranjčevićevih pjesama, mogli bismo citirati još sti- 
hova iz nje, a da sa svim tim za slavu njegovu ne bismo pri- 
donijeli ništa više nego što je on sam za nju uradio. Ako on 
Pjeva zato da nađe još koga tko će s njim skupa stradavati i - 
u bolnom se trzaju svijati pred nesrećom što je sam u svojoj 
duši nosi, može biti uvjeren da nije »promašio svoje kobi«, jer 
je njegova umjetnička snaga tako velika da povlači za sobom 
neodoljivom silom, da bez osvrta ideš za njim i nehotice se 
podaješ njegovoj uzvišenoj tuzi, 


255 


BRANKO VODNIK DRECHSLER 


17 Hrv. knjiž. kritika V 





DINKO ŠIMUNOVIĆ 
(STUDIJA) 
I 


Od Šenoinih vremena pa do naše moderne bila je noveli- 
stika jezgra hfvatske književnosti, a u lijepoj prozi daleko 
se nad novelom isticao roman. Najveća je zasluga Šenoina što 


“je stvorio hrvatski roman i dokazao da bez njega nema knji- 





ževnosti ni publike. Poezija njegova doba bila je, pa je pro- 
šla; romani ostadoše. Naša je književnost po romanu zahvatila 
prve svoje prirodne dimenzije: po romanu procvao je »Vije- 
nac« i uznapredovala »Matica Hrvatska« do visine s koje je , 
morala u novije doba saći, a s koje se u najnovije doba — a 
bez romana —— ne može uspeti na više. Moderna'na žalost nije 
donijela romancieta, a stariji pripovjedači, koji su pristali uz 
. mlađu generaciju, ili su ubrzo promijenili svijetom, ili su pre- 
stali raditi, sunčajući se na prevelikoj slavi što im: je kritika 
— snaga mlađe generacije — ili su radili, ali bez napredova- 
nja, razvitka. Poezija je raskoš, roman potreba književnosti. 
Crtice i novele, kojih bijaše i u ovo doba dosta, nikako ne 
mogoše nadoknaditi nedostatak romana, a pored toga noviji 
novelistii crtičari, pa i najdarovitiji, slabo su produktivni 
(Bertić, Livadić, Tucić, Milivoj Dežman, Lisičar, Milčinović), 
pače i vrlo nestalni. : 

: Moderni roman možemo očekivati samo od novih pisaca, 
što ih neće moći zahvatiti jedna zaraza naših pripovjedača 
posljednjega decenija: stezanje koncepcije u obliku i sadržaju. 
Sloboda stvaranja, koja je bez sumnje pobijedila, nije primi- 
jenjena na širinu, što je mora obuhvatiti moderna lijepa pro- 
za, već je u borbi ekstrema4 propagovana kao sloboda posiza- 

nja za »zabranjenim voćem«. I zato naše pripovjedače posljed- 
njega decenija zanima ponajviše vjersko pitanje i seksualnost, 
a ova je ekskluzivnost upravo stegnula pravu slobodu stvara- 
nja i posve sapela ono golemo područje što ga mora zahvatiti 
moderni roman. Novo doba morat će privinuti k srcu tople 
riječi, što ih je.na sveučilištu u Oxfordu rekao čuveni estetik 
John Ruskin syojim slušačima; »Budite iznajprije poslušni, 
pa ćete biti po vremenu i slobodni!« 


Prvi se s ovakvim nadama javio Dinko Šimunović: tiho i 
* nečujno, da nijesmo znali odakle i što nam ima reći; s takvom 
dubljinom umjetničkoga shvatanja'da mu nijesmo vidjeli dna 
ni izvora; s takvom originalnom umjetničkom tehnikom, a 
. snažnom i sugestivnom, da mu ne znamo učitelja. 

Šimunović javio se prvi put u »Lovoru« (1905), što je vrlo 
kratko vrijeme izlazio u Zadru pod redakcijom M. Nehajeva, 
ito sa »Mrkodolom«, »prvim poglavljem nedovršene pripovi- 
.jesti«, težeći umah svojim prvijencem za većom koncepcijom. 
Bila je to sjajna satira, do kraja izrečena i jednim poglavljem, 
na sav, iako vrlo uzak, duhovni i materijalni život Mrkod6- 
. čana, kojemu su sva poglavlja jednaka, a ipak je on sam ne- 
određen, neizvjestan. I na ljubav Mrkodččana pala je njegova 
ironija, na ljubav — koja mora biti raskošna i bogata — u 
siromaštvu i uboštvu. Smijeh što ga mami »Mrkodol« jest 
najviši smijeh, smijeh duha, sličan morskoj valovitoj pjeni, 
smijeh umjetnika. Vanredna snaga fantazije i neobična samo- 
niklost ideje i obradbe, a sve u jednoga početnika, iznenadila 
je književnike — ali iza ovoga torza nije se o Šimunoviću ništa 


čulo, jer nije bilo književnoga lista gdje bi se on bio mogao. 


javiti. 


Kad sam primio uredništvo raj tedJ među bašti- 
njenim rukopisima — osuđenim na vječnu propast — baštinio 
sam zametnutu Šimunićevu novelu »Muliku«, koja je uto 
. umah izišla u »Savremeniku« (1906). Zanimao me pisac, a 
jednako i krajina na kojoj niče taj bijeli cvijet, ta mulika, i 
kad sam na to posjetio Šimunovića u njegovu pustome Dicmu 
u dalmatinskom Zagorju, vidio sam taj cvijet, ali i njegovo 
cvijeće budućnosti. Tu mi Šimunović pokaza što najvoli: ono 
pusto kamenje, što u fantastičkim prilikama izbija iz ove kla- 

sične zemlje; stari i junački grad Klis, kamen na kamenu, 
kamo je poslije smjestio tragički završetak svoje novele »Du- 
ga«; bogatu i bujnu Cetinu, krajinu njegovih sjajnih alkara; 
a, napokon, uveo me u jedan dom da mi pokaže svoga junaka: 
zagasitoga golemog Dalmatinca, koji mi je pokazivao zlatne 


.svoje. djedovske kolajne. Kako Šimunović, tako je nekoć Ka- 


čić tražio po sinjskoj krajini od junaka svjedočanstva i obi- 


.lježja da ih opjeva. I tu sam umah opazio da će Šimunovićev 


književni rad iza »Mrkodola« i »Mulike« krenuti novim prav- 
cem: i on je doista iz Mrkodola, nad kojim mjesto sunca sjaje 
»žuta mrtva ploča«, ubrzo zašao u Cetinu, punu sunca, tisuće 
samih jarkih boja i narodnih junaka, živih svjedoka narodne 
snage i prošlosti, pa je već prvoj zbirci njegovih novela, što 
ju je s naslovom »Mrkodol« izdalo »Društvo hrvatskih knji- 
ževnika«, ovaj naslov bio — anahronizam. : 


TI 


U Šimunovićevu umjetničkom radu preteže historijski i 
psihološki elemenat. 

U njegovim novelama, pa i u romanu »Tuđincu«, što ga je 
ove godine izdala »Matica Hrvatska«, vidimo kako se sada- 
šnjost izvija iz prošlosti. »Najveće, što umjetnost može doka- 
zati — veli Ruskin — jest predočiti nam vjernu sliku sada- 
šnjosti oplemenjena ljudskoga bića. Nikada ona nije dokazala 
više od ovoga, a ne bi smjela dokazati manje.« Šimunović pri- 
kazuje nam sadašnjost biti našega naroda, oplemenjenu da- 
hom prošlosti, a u kraju gdje je ova bit narodna najkarakteri- 
stičnija, najistaknutija, i gdje je dah prošlosti tako jak da još 
obuhvaća čitavu sadašnjost. On je pripovjedač žive naše hi- 
storije, a zahvatio je u svome stvaranju ono od čega ništa više 
ne može tražiti ni naći nadahnuće umjetnikovo:; snagu našega 
duha i jakost našega tijela kao baštinu historijskoga “života 
hrvatskoga naroda. 

Njegove pripovijesti jeđko: je zamisliti bez noževa i pušaka, - 
handžara i džeparica, dževerdana i bedema, rana i mrtvih 
glava, hajduka i serdara, starih turskih gradina, stare razo- 
rene Hasan-kule, pa nove Pekića kule i harambaše Rašice, bez 

junačkih pokoljenja, bez pričanja stare tvrđave i krajine »na- 
kon ljute borbe i izvršena junaštva«... »Ta Cetinjani ni sad 
ne misle kako bi živjeli mirno, već žive mirno što moraju i 


što nema nikoga da se s njima bori.« »A neprijatelja mora da. 


bude: sve 'što je bilo, htjelo je da nas potare, pak sve što 
ostade, spasla je srčanost i snaga.« (»Alkar«). Preradovićev 
»junak-duh« našega naroda živi u lijepoj prozi Šimunovićevoj, 
ali ne s manje poezije. Stare kule s novim životom, punim hi- 
storijskih tradicija, novi ljudi u viteškom odijelu starine, to 
su njegovi miljenici. Pa i u »Tuđincu«, kad njegov glavni ju- 
nak,.Stanko, ostavlja Ljubeć, novo mjesto u dalmatinskom 
Zagorju, mjesto bez historije, i Sabljare, pune tradicije, i kulu 
Pekića, pa siđe k moru, krenuo je u mjesto gdje su u životu 

. sadašnjosti najjače historijske tradicije, u — Dubrovnik. 
Šimunović gleda na prošlost i sadašnjost kao umjetnik i 

psiholog: čitava prošlost odrazuje se u životu sadašnjosti. 
Život je Šimunoviću samo onda život ako je raskošan, slo- 
bodan, pun, a najljepša je čežnja života ljubav, za kojom iz- 


gara njegova čeljad u ječermama i u dugim bijelim košulja- ' 


ma, opasanim crvenim strukama, jednako kao i »tuđinac« 
Stanko i lijepe Dubrovkinje Made i Pavle. Ali i ljubav je kao 
i život — ako to nije isto — cvijet pozlaćeni što cvate samo 
na jasnim poljanama. Kolika li je to opreka u shvatanju pre- 
ma crticama Marušićevim, onim vapajima uboštva iz dalma- 
tinskog Zagorja, te bismo jedva vjerovali da nam obojica cr- 
.taju istu sredinu. U »Mrkodolu« ona je ljubav blasfemija lju- 
bavi, i zato ju je pisac jedva spomenuo. U uboštvu ljubav gine, 
bez glasa i poglasice, tiho i tužno (»Mulika«), ili živi bez živo- 
ta, što je jednako tužan svršetak onih pogleda ispod dugih 
trepavica (»Rudica«). Tko tražeći ne može ni na jasnim polja- 
nama naći ovaj cvijet pozlaćeni, taj je duševna zagonetka, 
njegova raskoš uistinu nije njegova, on je i u bogatstvu ništ 
i ubog, on je i na svome domu — »tuđinac«. A čežnja za ži- 
votom, punim i jakim, tako je primarna i golema da ona vodi 
ili u život (Rašica i Marta u »Alkaru«), ili poražena u ludilo 
(Salko u »Alkaru«), u Ameriku (Stanko u »Tuđincu«), a naj- 
češće u samu negaciju života, u smrt (Made u »Tuđincu«, 
»Mulika«, Srna u »Dugi«). 

Šimunović kao psiholog voli — ne jednostavne, obične — 
već čudne, neobične, neizvjesne tipove — da se u ova čuda 
zadube, da ih protumači, ili da ih naprosto prikaže u njihovoj 
neizvjesnosti i neobičnosti. Mulika, bijela i suha, bez topline, 
iznimka je među namastirčankama, crvenim i jakim, punim 
žara i ljubavi (»Mulika«); mala Srna je osamljena neobičnost 
među Čardačanima (»Duga«); Marta je čudna i osamljena po- 
java sa svojim shvatanjem ljubavi u junačkoj Cetini (»Alkar«); 


neizvjesnost i zagonetnost je glavna crta značaja Stankova u 


»Tuđincu«: on je čovjek bez doma u domu, tuđinac na rođe- 
noj grudi. Ova crta neodređenosti — čar piščeve psihologije 


. — obično je nosilac tragike, te su njegove novele neke okame- 


njene balade zagorske dalmatinske krši. Ali gdje je ova ne-. 
običnost i čudnovatost tako porasla da u svojoj. sredini postaje 
općenom, običnom, svakidanjom, tu nema. tragike, tu izbija — 
satira (»Mrkodol«). U Mrkodolu je i sva priroda takova: »ne- 
određen kraj«, gdje je sve »neizvjesno, neodređeno«, što i 
dušu napunja »neizvjesnom sjetom i pečali«. Pače i nebo je 
nad ovim krajem takovo, a oblaci nijesu »ni bjelkasti ni žuti, 
ni prozirni ni tamni...« Mrkodol je »čudan neodređen kraj«, 
kojega sliku ne može da uobliči ni misao ni mašta, pa i čeljad 
je tu takova, i samo umjetnik je mogao naći ovaki kraj i 
ovakvu čeljad. 

Šimunović je učitelj. On se kao pedagog mnogo bavio psi- 
hologijom djeteta, i zato poznaje tako dobro ljudsku dušu. 
Njegovi su strukovni radovi ove ruke štampani u »Učitelj- 
skom Glasu«, organu dalmatinskih učitelja, i u sarajevskom 
»Školskom Vjesniku«. Jedna od najljepših njegovih novela . 
jest »Duga«, s junakinjom malom, desetgodišnjom Srnom, ko- 


ojoj roditelji ugušuju instinkt života u duši, a nju čežnja za 


životom, punim i jakim, što ga vidi kod dječaka u Čardaku, 
navodi na trku ispod duge, da po narodnom pričanju postane 
dječak, slobodan i živahan, a dovodi je u smrt u jezeru. Srnu 
je pisac dugo proučavao, možda kao svoju učenicu, gospodsko 
dijete što je zalutalo među priprostu, slobodnu čeljad. zagor- 
sku u njegovoj školi, pa htjela biti što i ova čeljad. U toj psi- 
hološki duboko zamišljenoj noveli čarobno se spliću srebrene 
niti narodne bajke sa dubokom tragikom ledene zbilje. 

Šimunovićev »Tuđinac« eminentno je psihološki roman. 
Iza književnih borba protiv tradicija ovaj nam moderni pri- 


povjedač crta čovjeka — bez prošlosti, bez uspomena, kako ne: 


može živjeti bez tradicije, kako živi kao bez sebe, kao nasta- 
vak bez početka, pa dolazi na svoju rođenu grudu da se smiri, 
u sredinu koja sva diše prošlošću i uspomenama, gdje nema 
čovjeka ni porodice bez velike i žive tradicije. A to je njegova 
tragika. Ova rođena gruda nije njegova, jer on se samo slučaj- 
no ovdje rodio, i ove tradicije nijesu njegove. Stanko hoće da 
se ovdje udomi, a ne može. Htio bi ljubavi, ali joj ne može 
sagraditi doma, jer kamo pane, sve je puno tradicije, a ona 
nije njegova. A on upravo traži kule i gradove, pune historije, 
i ljude u kojima živi tradicija. Iz Pekića kule protjerala ga o 
badnjoj noći ciganka-beskućnica, donesavši mu tužne vijesti 
o Madi. Kad je putovao u Dubrovnik, iz zagorske zime u la- 
 padsko proljeće, vjerujući već u rješenje svojih patnja, usne 
na parobrodu, i u snu mu se prikaže: kako krasno s Madom 
provodi porodični život u starome gradu usred šume, ali iz- 
nenada niče mu pred očima prikaza u crvenoj mantiji sa gaj- 
tanima — javlja se historički vlasnik ovoga grada i kazuje 
Stanku da to nije grad njegova djeda, već je on dao samo 
novce, kupio je grad, ali novcem se ne kupuje i ne stječe tra- 
dicija, prošlost ovoga grada... I prikaza, narodni junak u 
crvenoj mantiji sa gajtanima, tjera ga iz svoga grada... 

Tradicija nije ono što je bilo pa prošlo, već što je bilo i 
jest: prošlost u sadašnjosti. 

Pa u Dubrovniku, kad se zaručio, i kad je mislio da je 
.na domaku svoje sreće, privuče ga želja za vlasništvom tuđe 
prošlosti. On se i ne opominje slutnja svoje sanje, već kupuje 
stari vlasteoski dvorac da tu savije svoje gnijezdo. A odatle 
ga protjeralo samo jedno jedino pitanje kad se sklapao ugo- 
“vor: »A odakle ste vi, gospodine?« I on ode u Ameriku, zemlju 
bez prošlosti, gdje su svi ljudi tuđinci, a s hrvatskoga historij- 
skoga tla nije mogao sa sobom otkinuti ni ono što mu je bilo 
; najdraže, svoju Madu, koja je s tim tlom srasla jer je vežu — 
tradicije, prošlost. ' 


"264 





Psihološke momente bira, poređuje gradacijom i izrabljuje 
Šimunović.kao umjetnik, što se nigdje ljepše ne.odrazuje nego 
na obličju Made u »Tuđincu«: Ona nam je uvijek jednako pri- 
vlačiva i umjetnički dotjerana: i kao bezbrižno djevojče, obi- 
jesno i naivno, ne znajući što je život; i kad je obaspe prva 
rumen ljubavi, njeno se djetinje lice uozbilji, i ona postaje 


djevojka; i prva sreća prve njene ljubavi, i prvo golemo ražo- 


čaranje, što ju je dovelo na Vilino vrelo, i kao mlada zaručnica 
u Dubrovniku, i, napokon, najsjajnije je pisac umjetnički upo- 
trijebio onaj momenat kad se Made, ostavljena i osamljena, 
htjede strmoglaviti u Boninovo, a trgne je u posljednjem času 
samo jedna fraza života, i ona dalje krene u taj prazni život. 
što je tužni epilog ovoga romana — niupoleganki i najiragič- 
niji što je mogao biti. 

Cjelina i detalj, sve je u Šimunovića uvijek proučeno i 
promišljeno, a nije ništa izvještačeno; sve je u njega prora- 
čunano ha umjetnički dojam, a ništa nije neprirodno; sve je 
rafinirano, a ništa nije afektirano, jer njega svuda štiti: ori- 
ginalnost koncepcije i stila, pa ideja koja je u njega prosjekla 
sve — čovjeka i prirodu, misao, osjećaj i sanju. 


BK 


.II 


Šimunović kao pravi umjetnik prožima svoje stvaranje veli- 


.kim obiljem umjetničkih sredstava: sad nam se pred očima 


redaju jake i potresne dramatske scene, sad se razlijeva čista 
lirika, sad nas evo u živim vodama narodne epike; o jarkome 
suncu sad zatrepte savršene plein-air slike čudne prirode dal- 
matinskoga Zagorja, što je još nije gledalo oko umjetnika, a 
“sad nam se po vrhuncima zagorskim ističu njegovi junaci »na 
obzorju kao spomenici od sadre«. - 


. Natura duce nastaju sve ljepote njegova pripovijeda- 
nja. Bez dubokoga studija prirode njegovih novela ne bi ni bilo. 
Otkinuti Šimunovića od prirode, koju on može razumjeti, zna- 
čilo bi oteti srčiku njegovu umjetničkom stvaranju. A on 
* može proniknuti samo onu prirodu u kojoj su ostali jaki tra- 
govi historije. On danas više nije nastavnikom u zagorskom 

seocu, već ga je dalmatinska vlada — koja, budući u kultur- . 


nijoj polovici naše monarkije, bit će da cijeni ne samo njegovu 
pedagošku spremu nego i njegove odlične umjetničke sposob- 


nosti — premjestila u Split, gdje je on sada učiteljem;na ' 


umjetničko-obrtničkoj školi. Ali to Šimunovića nije otkinulo 
od Zagorja, koje mu je na dohvatu, a dalo mu je more, u 
umjetnosti od plastičnih homerskih epiteta pa do danas ne- 
iscrpljivo, a međutim, boraveći često na Lapadu, on se udo- 
maćuje i u raskošnoj prirodi dubrovačkoj. 


Studij prirode najvećma odnemaruju naši pripovjedači i | 


pjesnici: ruže, ljubice, ljiljani, ciklame — pa katkad akacije 
i glicinije i iscrpljuju njihovo čitavo poznavanje prirode. Jed- 


noga našeg pjesnika nije ništa smetalo kad je pisao kako u 


proljeće u šumi bere ljubice i — ciklame. Od naših pripovje- 
dača nitko nije toliko i tako opisivao kao Šimunović, Opis u 
njega nije samo dekoracija, a nije ni požadina na kojoj se 
izvija tkivo događaja. U njega se radnja razvija iz svoje pri- 
rode, jer kraj i čovjek, život prirode i život čovjeka, povijest 
jednoga i drugoga, jedno je te isto. Neki njegovi opisi kao 
cjeline same o sebi upravo su klasični. Ima u Šimunovića sjaj- 
nih pejzaža, koji su sami o sebi novele iz života prirode. ' 

Šimunović voli nadasve boje. On je kolorist. Dalmatinsko 
Zagorje i Dubrovnik, što ih on crta, to su zemlje sunca, i on 
je slikar jarkih i žitkih boja. Život njegovu pejzažu daju boje, 
što ih osjećamo u njega i ondje gdje ih ne spominje. U boja- 
ma, kao u nekim spoljašnjim znacima života prirode, slijeva 
se u Šimunovića čovjek i priroda u cjelinu, i njegov pejzaž 
rado se premeće u genre-sliku. 


»Sunce se spustilo još na niže, dražica ljepše sinula u zlatno- 
-zelenom ljupkom svjetlu, a Boja, sva bijela i mirna, činila se viša 
i vitkija prema tamnom i mladom lišću grmlja na brijegu.« 


(»Mulika«). 


Pripovjedač-kolorist, evo, iznosi prvo što mu udara u oči, 
boje, a tek iza njih opaža ljupkost, mirnoću, mladost, kao neki 
odraz ovih boja što sa ritmom komparativa stvaraju privi- 
đenje: Boja, ova namastirčanska čobanica, postaje u tim bo- 
jama sve viša i vitkija. 

Ili ovo: \ 

»To je polje Lug zvano, sa žutim i tamno-zelenim plohama ka- 
snog kukuruza i trstike, sivkastim  strništima i srebrenkastim 
sjajem ovdje — ondje razlite Glibušine vode.« (»Duga«). 


Najuspjelije upotrebljava Šimunović jarke boje; sunce, iz- 
vor svih boja, kao da i ne zapada s njegova obzorja, i njegovi 
nam se junaci pojavljuju kao Marko Kraljević u narodnoj pje- 
smi: sinu Marko kao jarko sunce. : 


»Sada se zagledaju niz užareno polje, kao da vide ispred sebe 
prolaziti sjajnu povorku lijepih alkara na čilim konjima i kao da 
su ti alkari izvezeni samim tracima tjetnoga sunca.«. m 

Ii kad Salko jaši konja Arapa: 

»Suhe livade zatutnje muklo, a bijela Salkova košulja i plava 
duga kosa sjali su u punom svjetlu ljetnoga podneva.« 


Šimunovića je kao i Meštrovića rodilo kameno dalmatin- 


j sko Zagorje, i ovaj kamen na kamenu kao da im je poticaj, 


prvome, da o njemu priča, drugome, da ga uoblikuje u svoje 
herojske kipove modernome, nejunačkom vremenu uprkos, oba 
zagledavši se u zlatnu prošlost. Šimunović, gledajući zagorsku 
mušku i žensku čeljad, sve odjevenu đugom bijelom košuljom, 


 potpasanu crvenom strukom, po vrhuncima svojih brežuljaka, 


vidi ih gdje se ističu »na obzorju kao spomenici od sadre« 
(»Alkar«). On i u kukovima dalmatinskoga krša vidi same ki- 
pove sa sakrivenim »dubokim idejama«, kao što i narod veže 
oko njih svoje priče o okamenjenim djevojkama, vilama, kra- 


- ljicama, dvorima i junacima. , sk 


Umjetnička fizionomija Šimunovića i Meštrovića ima neke 
zajedničke crte: oba u nas rješavaju problem moderne narodne 


umjetnosti, prvi prolazeći više iz narodne priče, drugi iz na- 


rodne epike; obojicu obilježava heroizam i kult prošlosti. Obo- 
jica su u rješavanju ovoga problema pošli danas najdalje: dalje 
od. Vojnovića, koji je u »Majci Jugovića« doduše primijenio 
određenu shemu moderne drame na jedan motiv iz narodne 


epike i pokazao da se umjetnost, da istakne svoje narodno obi- 

lježje, mora služiti skroz modernom formom; ali u tome je sav 
napredak što ga označuje »Majka Jugovića« u tom pitanju. 
Meštrović i Šimunović jednako izrabljuju sva sredstva mo- 
derne tehnike na područjima svoje umjetnosti, ali iz ove for- 
me govore umjetnici koji su svojim osjećanjem i čitavom 
svojom prirodom blizu ne samo modernoj umjetnosti nego i 
duši svoga naroda, gdje je ona sačuvala najčišće svoja bitna 
. obilježja. Ne govore dakako ni oni u jedan glas. U Meštrovića 
i iz moderne tehnike izbija čobanska primarnost i značajna, 
upravo čobanska perverznost (npr. »Sjećanje«), pa nesmisao 
.za kulturne potrebe sadašnjosti. O Strossmayerovu spomeniku 
on- nije ni mislio, jer grandiozne dimenzije svoga umjeća on i 
ne umije primijeniti savremenoj grandioznoj prosvjetnoj ideji; 


Kraljević Marko njemu je daleko bliži negoli Strossmayer, jer 


u njega ima domaće starine, ali nema domaće savremene kul- 
ture. Šimunović je naprotiv čovjek posve istančane savremene 
kulture. Njegove novele razvijaju se u sredini gdje je naš 
narod sačuvao možda najviše svoga aristokratizma, i njegovi 
su tipovi, muška i ženska čeljad, i ako izvađeni iz prostona- 
rodnog života, aristokratskiji od seljačkih tipova ikojeg našeg 
.pisca. Pa i svog »Tuđinca«, izrazit tip savremene psihe hiper- 
kulturnoga čovjeka, doveo je pripovjedač u dvije domaće his- 
torijske aristokratske sredine: u narodnu dalmatinsko-zagor- 
sku i anacionalnu dubrovačku. Njegovi tipovi jesu odjeci drev- 
nih feudalnih vremena, koja su stvorila obličja junaka i juna- 
kinja naše narodne epike. I tako, dok je Meštrović svoga Kra- 
ljevića Marka, kralja od Prilipa, s njegova feudalnog sjaja 
snizio, pa da prikaže samo silu heroja, učinio ga čobaninom 
na golemom konju, dotle Šimunović hajduka Rašicu crta i u 
njegovoj golemoj snazi i u starinskom feudalnom sjaju. Raši- 


čin silan glas »samo zapovijeda«; u njega su »ubojite oči«; o. 


njemu šire se junačke pjesme, s njega plaču kadume i bule; 
“on si je sagradio pod »orlovim stijenama« novu kulu na tri 
zboja s visokom avlijom i puškarnicom kao kakav sredovječni 
Raubritter. Ali Rašica, junak »najsličniji starim hrvatskim vi- 
tezovima«, ukazuje se i u svome sjaju: dolama, što se na njemu 
vijori kao krila grabežljive ptice, i ječerma suhim su mu zla- 
tom vezene, konj Arap mu je crn, i sve na njemu samo srebro, 

a hajduk Rašica na konju pričinja se »silan kao kakav kralj...« 


Ovome junaku naših dana, što nam ga je kao namrlo doba 


hladnoga oružja, posve i pristaje koplje s kojim pobjeđuje u 
alci, i upravo nas dira kad iza pobjede ljubi svome konju sja- 
jan i znojan vrat. Šimunović bijaše tako sretan te je u našoj 
sadašnjosti našao lica i obličja naše prošlosti, u kojoj su se 
jače mogla ispoljiti naša narodna obilježja, a ova veza sadaš- 


= njosti i prošlosti shvaćena je duboko, izražena moderno. Nitko: 


od naših umjetnika uopće nije umio tako originalno, moderno: 
i umjetnički upotrebljavati motive iz narodnoga života, vjero- 
vanja i narodnih priča kao Šimunović, i upravo na osnovu 
njihovu stvorio je on najljepše svoje dvije novele (»Alkar«, 


X »Duga«), a motiv Vilina vrela najljepša je partija u »Tuđincu«: 


Šimunović ima jedno odlično svojstvo romanciera: veliku 
sposobnost uoblikovanja svoje ideje, a te su u njega uvijek ' 
duboke i originalne, i u tančine dotjerano shvatanje odnošaja 
cjeline prema pojedinostima, i obratno. On svaki i najmanji 


detalj obrađuje onom pomnjivošću, kojom je stvarao osnovu 


čitava djela. Zato je i bio Šimunoviću prijelaz iz novele u ro- 
man tako lagan, jer sad je on tek došao na pravu domenu svo- 
ga duha, gdje može pokazati snagu svoje koncepcije. Pa i od 
novela najljepše su mu dvije najveće; »Alkar« i »Duga«. U 
današnje doba, gdje je hrvatski roman oskudniji nego ikada, 
a trebamo ga više nego ikada, došao nam je ovakav pisac u 


osto dobrih časa. 


Ne samo njegove novele i roman »Tuđinac« već i svaki 
detalj obrađuje onom pomnjivošću, kojom je stvarao osnovu 
neiscrpljivi objekti proučavanja, ali ovake studije traže mnogo 
vremena, a originalni mislioci kao što je Šimunović nijesu 
neiscrpljivi, a pored toga ovaki umjetnici, koji nadasve vole 
savršen izražaj, dotjeranu dikciju, ne uklanjaju. se ni čemu 
više, nego ponavljanju, a velika produktivnost je nužno po- 
navljanje. U njegovoj sjajnoj obradbi i ne smije biti nikako 
idejne praznine, jer se u toj formi i manji nedostaci daleko 
jače osjećaju negoli u drugih pisaca. Sujet i ideja »Rudice«, 
jedine dosele slabe njegove novele, bila bi dostatna drugome 
piscu za dobru novelu, ali za njegovu obradbu ima taj sujet 
premalo originalnosti, a ideja nije dosta duboka. Međutim Ši- 

munović, i ako je već mnogo rekao, tek je zapravo. počeo .pi- 
sati, pa nam ima ipak još mnogo reći. On iza »Tuđinca« evo 
već i piše novi roman, ili, bolje reći, on se bavi studijama za 
" svoj novi roman. 

Hrvatsko Zagorje dalo nam je svoje pripovjedače (Kova- 
čić, Đalski, Leskovar), koji.su u beletristici ovjekovječili pri- 
rodu i čovjeka, »mužeka«, gospodina i šljivara naše zagorske. 
Švice. Sad nam dolazi prvi originalni umjetnik-pripovjedač iz 
dalmatinskoga Zagorja: javio se pjesnik sunca i živih boja, ko- 
jemu je prvoj knjizi naslov »Mrkodol«, i pjesnik domaće gru- 
de, kojemu je prvo veće djelo »Tuđinac«. On nam je u umjet- 
ničkom okviru dao svoje dalmatinsko Zagorje, ali u »Tuđincu« 
već ga vidimo gdje sa svoje Cetine i s dalmatinske krši silazi 
na more da osvaja nove krajeve. 

KNJIGA BOCCADORO I SLAVENSKE LEGENDE. 


' 


Harfa, na kojoj još i sad prebiram, 

na kojoj duša samo Ljepost čežne 

i čeznut će dok njene žice diram, . 

i s njih dok zadnji akord ne iščezne. 
Xeres de la Maraja: »Knjiga Boccadro« (Harfa) 


* Dođite k ovom kamu,, . 
Do našeg cvjetnog plota, 
.Dođite k ovom hramu 
Mladosti i života. 3 


Vladimir Nazor: »Slovenske Pena (Živana) 


Kao da je to posebna faza naše novije lirike! Dok su Kranj- 





naše novije lirike — pjevali pjesme pune nemira, dok je prvi 
tražio snažnim mišičjem duše svoj mir, pa padao i u budizam 
i tolstojevsko kršćanstvo, a čas bio i poganin, diveći se derućoj, 
snažnoj ljubavi i stvarajućoj prirodi, a drugi melanholičnim 
drhtajima proklinjao zmiju što rije do njegova srca, razdraži- 
vdo se na lančevje, kojim ga okiva realni život, a tek bi se 
smirio u tihim baladama ljubavnim (Undina, pripovijetke). 
. Xeres su se i Nazor razvili do ustaljena temperamenta, ne tra- 
že forma ni nazora, kojima će izraziti ono nesvjesno što im je 
u najtanjim stranama duše; ideala su svjesnih, pa ne kole- 
-baju, ne traže pitanja, nego vade punom šakom, pjevaju ono 
što neposredno proživljavaju, nikake slutnje, ni tajnovite če- 
žnje. Nije to optimizam ni pesimizam, jer si sve to pjesnik 
hotice sugerira — to je zdravlje, osjećaj potpunoga zadovolj- 
stva, što ga ćutimo kada se naša misao, naš ideal slaže s našim 
 temperamentom. Intimnost sa samim sobom! 

čević i Nikolić — ako ih uzmemo kao glavne reprezentante 


Zar iz Xeresovih pjesama ne udišete intiman žar, onu lije- 


pu silu što iz cijeloga bića struji; što se opaja u žarkim zra-. 


kama sunčevim, u tajanstvenom bibanju valova morskih, u 
krasnim očima i lijepim formama žene, u čežnjama za dragom. 
A sve je to tako brutalno! Nije to nježni entuzijazam ljubavi, 
«koji vidite kod Kozarca ili Turgenjeva, gdje se pjesnik samo 
momentalno predaje osjećaju ljubavi, da zatim prijeđe opet u 
rezignaciju nad životom. Taj žar je u pjesniku kao perpetuum 
mobile, svaki poriv pjesnikov ljepotom obasjava, svaku ni- 
. jansu prirode dade mu opažati, daje pjesniku smisao da cio 
život gleda u krasnim nijansama, u lijepim prispodobama. »So- 
neti milinja« i »U poljima« najkrasnije označuju pjesnikov 


“temperamenat. To je vječno uživanje, ne iz očaja, ne iz pesi- 
'mizma, onako nešto da se čovjek oporavi, da dođe k sebi, to' 


je“uživanje lih radi ljepote, iz potpune svijesti i najčišće na- 
kane. I istina je.što kaže pjesnik, premda će se kojemu bogo- 
ljubnomu čovjeku činiti Zo€ nekom razvratnom curom: 
Pred očima si mojim žketnatš 
čišća neg ljiljan iz anđeoske ruke ,, 
Djevica koji vidje, kada čula u 
s usana svetih nebeske poruke. 


.On ljubi jer osjeća ljepotu; žar, oduševljenje za, njom. Sre- 


đeniji je to Đalski! Njegova je »Knjiga Boccadoro« najljepši 


primjer čistoga esteticizma u cijeloj našoj književnosti. Oduz- 
mite klasicizmu akademičnost prispodoba, pa mu pridodajte 
duh rokokoa, onaj veliki korak za traženjem ljepote, i jošte 
k tome slavensku sposobnost dizati seu sfere spiritualnosti, ne 
misaone (to je germanština), nego osjećajne, pa imađete Xere- 
= sovu ljepotu, koja nije puka naslada, nego životni motor: 
Ljepota tako vječna še vila ' 

oko života zanosnog pjesnika, | 

“svojom mu snagom dušu žagrlila. 


* 

Istu »intimnost sa samim sobom« udišemo i iz Nazorovih 
pjesama. Zar ne osjećate. kako crta život slavenskih bogova i 
naših junaka, propuk. rane zore, titranje zraka sunčevih, lje- 
potu lica, jer mu se sve to dopada; prelijeva se njegovo 
raspoloženje u ono bogova. Nazor, deskriptivan talenat, koji 
opisuje scene, momente, slika ih i kiti prispodobama. U pris- 
podobama izriču ovakvi pjesnici svoju intimnost. A što naj- 
bolje karakteriše slavensku narav Nazorovu jest da crta način 
života bogova starih Slavena. Kako je živio Perun, kakovu 
su intimnost osjećale vile sa slavenskim božićima, kult prirodni 
kod starih Slavena, slavensku ljubav (»Dunaj Ivanović«), sve 
nam to donosi deskriptivna njegova lirika. U prvom nam dijelu 
crta karaktere-bogova, u drugom karaktere mističnih junaka, 
a u trećem naših narodnih junaka. Naglašujem ovu riječ ka- 
raktere. Njegova je lirika — lirika karaktera, cijeloga života, 
a Xeresova kratkih momentanih poriva. Za mene su najkarak- 
terističnije pjesme »Dunaj Ivanović« i »Lozana«. Vidim u nji- 


.ma karakterisanu ljubav slavensku. Dunaju se ne mili strasna 


ljubav, nego ona što je konstantna; što raznježuje život, što je 
vječno proljeće, a Lozani ni biser, ni zlato, jer sve propada, 
nego ljubav što je ko slađani smijeh i šapat — 


Prolaze našeg života veseli danci ko sanak,: 
Oblak ko rumeni, ljetno dok zapada sunce, ko milo: 
Proljetno doba! Spomen na sretne časovebolne 
Pomute zgode, ko nagla kišica potoka: vodu. : 


Tu je izražena slavenska filozofija. Prolaznost života osje- 
ća najbolje Slaven, pa zato ljubi bližnjega, ljubi život uopće, 
iz bolnoga milosrđa nad prolaznošću. A takav milosrdni him- 

.nus životu pjeva Nazor. Ljubav opsjenjuje, ali nema života 
osim u ljubavi i krasoti prirodnoj: treba svagdje tražiti intim- 
nost dvaju srdaca, treba se gubiti u panteizmu čuvstava i 
prirode. Te filozofije je njegova poezija ugodnom odsjenom; 
sve se tu miješa kao u proljetnoj prirodi; nutarnja čuvstva i 
dojmovi izvana, tiho čeznuće i blagi smiješak neprisiljenim i 


: krasnim nijansama. Fiziognomije, scene, izgled-prirode, nebro- 


jene forme gledamo tako u punom svjetlu, u širokim, ali odre- 
đenim crtama. Vesele ga crte i boje, atmosfera, svjetlo, lagoda, 


\18* ' 275 


-* 


veselost — sama krajina! Duboka ga simpatija spaja sa “živo- 
tom, ljubi svagdje živo, predmet mu zaokuplja i oko i srce; 
podaje nam zajedno i subjekt i objekt — slikara koji se stapa 


. sa modelom. Tako je crtao život i prirodu Turgenjev, tako i 


Tolstoj. Trag je to stare slavenske poganštine. Slavenski je 


. poganin uživao ljepotu života što ga proživljujemo u zajednici 


s ljudima i prirodom, pa si je iz toga stvorio mirnu metodu 
života, ne egoističnu, nego ljubavnu; dok je poganin renesanse 
uživao u ljepoti kao takvoj, samoj za sebe, idealizovao svoje 
osjećaje, egoističnu ljubav podigao do ljepote. I u tome leži 
razlika između Nazora i Xeresa; slavenskog poganina i poga- 


nina renesanse. Slaveriski uživa u općoj ljubavi, u sreći, u. 
“blaženstvu zemaljskom, renesansni u esteticizmu, u ljubavi 


samoj za sebe. 


Dakle — nova faza naše lirike? 
* Poslije. onog bajronizma u našoj novijoj književnosti, po 
slije plačljive melanholije, mlakoga pesimizma, što je sve 


izricalo nezadovoljstvo, lutanje, traženje, nepouzdanje u život, 


trebala nam zanosna himna života. I zbilja — dosadašnja je 
literatura bila kao beznadna vibracija, nezadovoljstvo sa 


* samim sobom i sa okolinom. Đalski nije znao kako da poima. 


život, jednom ga shvaćao negativno, pesimistično, šopenhaue- 


rijanski, a drugi put lepršao kao leptir, diveći se ljepoti okom . 


najestetičnijega Grka. Kranjčević ga po svom temperamentu 


.nije mogao jedinstveno shvaćati. Po naravi nije sklon da jed- 
nostavno uživa, osjeća bol, zlo, a uz to mu je život kao saiski | 


kip. — zagonetka. Bajronskoga temperamenta bilo u.njega 
najviše. Ne velim: manire! A Kozarac — srdio se na svoju 
okolinu 'i prilike, gledao na život i ljubav pomirenim očima 
melanholika. Leskovar si napravio iz života problem prošlosti, 


"nije mogao uživati u sadašnjosti dokle ne obračuna s proš- 


lošću. Slavenska melanholija našla inkarnaciju u Nikoliću. 
Njegova poezija — melanholičke linije i nijanse. Svuda sla- 
venska melanholija, sad jača, sad slabija, sad dublja, sad 
površnija. O svladavanju te melanhonije nije bilo ni traga. 
Pokušaj svladati je, naći nov izražaj života — to je nova faza! 

Češki je moderni pjesnik Jirži Kar&sek rekao o slavenskoj 
melanholiji da potiče odatle što smo mi Slaveni malo proživ- 


. jeli, pa plačemo za onim čega nemamo. Istina je — ali nepot- 


puna. Rekao sam da je ona slavenska poganština bila i metoda 


“života u socij jalnome smislu i nazor na svijet; bila je to religija 


koju jošte nije potkopala filozofija, kao grčku. S kršćanstvom 
izgubismo ovu metodu života. A duhovi slavenski, u kojima 
jošte bije religiozni kult prirode, i osjećaj prirođene ljubavi 
prema bližnjemu, ne znadoše se sasvim. aklimatizirati kršćan- 


“stvu, ne znadoše naći metodu života, postadoše melanholici, 
- razrožni, boni. Zato mi izgleda ta melanholija kao plač za onom 


izgubljenom metodom. Duhovi koji si stvoriše metodu nijesu 

melanholici. Isporedite Turgenjeva, Garšina, našega Đalskoga, 
Kozarca, Puškina, koji ne nađoše čvrste poglede na život: —- 
melanholici; pa Tolstoja, Dostojevskoga, poljske mesijaniste, , 
koji nađoše spas u kršćanstvu — nisu melanholici. Isti pojav 
i kod Nazora i Xeresa de la Maraja. Kakovu metodu nađoše, 
to sam naprijed naznačio, a kako će se dalje produbiti, poka- 
zat će.nam njihov talenat. S 





LJUDIMA KOJI NIJESU NAŠLI SVOGA MJESTA 


»Ex Ponto« je knjiga kratkih zapisaka jednoga utamniče- 
noga i interniranoga. Od mnogih, koji su za vrijeme prošle 
nesreće. bili slučajno ili zbog kakova: razloga po vojničkim 
oblastima kažnjeni ili stražareni, od mnogih tisuća ni jedan 
neće napisati takove knjige zapisaka. Jer ovu knjigu dobili 
bismo i da nije bilo tamnice i da nije bilo interniranja. Ona 
je'nastala kao svaka poezija iz dubine ličnoga, a ne iz »sredi- 
ne«. Ovo nije lirika opisivanja, nego stvaranja. Njom se: stvara 
u:'našoj mladoj jugoslavenskoj. književnosti jedan novi jaki 
individualitet, očituje: se prebogata jedna duševnost. Andrić, 
ako se ne varam, pisat će svagda »Ex Ponto«, svagda kao 
izagnanik. Svaki je pjesnik izagnanik, vječni internirac, što 
je više pjesnik, to je više izopćenik. Proroci, pjesnici i nauče- 
njaci jesu samotari, oni traže puteve najstrmije i najteže, s 
kojih se vidi ono mnoštvo običnih ljudi, ondje, na srednjoj 
širokoj cesti: buržoaziju, birokraciju i svake vrste njihovih 
lakaja, kao prostu gomilu, vrijednu da se kolektivno prezire 
ili sumarno ljubi. U jednom slučaju određuje se taj odnošaj 
satirom razuma, a,u drugome religioznom lirikom srca. Otvo- 
rite Andrićev zapisnik: »U nekom društvu« (83). Imao je težak 
osjećaj, veli pjesnik, da ne spada ovamo i da nema ništa za- 
jedničko s ovim ljudima. Sličan osjećaj kao kad čovjeka za- 
tvore u uzak prostor, i kad vidi da mu ponestaje zraka i da 


«će se ugušiti. »Ja taj osjećaj kazujem prosto i možda nejasno; 





ali on mora da je dobro poznat ljudima, koji nisu našli svog 
pra ili. su. ga izgubili«. ' 

“ Taj. se osjećaj kazuje nejasno i možda samo na tome tne 
Kim on se kazuje gotovo: svakim zapisom, pa biva jasan 
cijelom. knjigom. Sad bliže, sad jasnije, sad: muklije; dalje 

ozvanja ovaj poznati motiv osamljenika-pjesnika. Na zemlji 
je tuđinac, putnik. To je raspoloženje najjače istaknuto u 
onoj epohi književnosti koju zovu romantičkom, a ponavlja 
se u modernoj, no može da se odrazi u svako doba, u sredo- 
vječnom Parsifalu, u viteškom renesansnom Don Kihotu, u 
sjevernjačkom Hamletu, u reformatskom Faustu. Ali s ro- 
mantikom je to raspoloženje prodrlo u slavensku rasu. Baj- 


ronizam, bježanje od filistarskog svijeta, rodi Onjegina i Pe- 


čorina, i još cijelo rodoslovlje »suvišnih ljudi«, to jest takovih 
*koji nisu našli svog mjesta ili su ga izgubili«. Rudjini, Ham- 
leti ščigrovskog okružja itd. u Turgenjeva. : 

. Vele da je umjetnost aristokratska, Nema sumnje đa: je 
ova i ovakova umjetnost aristokratska. A nije tek.ova um- 
jetnost aristokratska, nego je aristokratsko i ovo i ovakovo 


pjesničko raspoloženje. Raspoloženje što se obraća .»ljudima 


koji nisu našli svog mjesta ili su ga izgubili«. U demokrat- 
skom svijetu (i poeziji i umjetnosti) nema i ne može da bude 
takovo raspoloženje. No mi nijesmo tražili nikada od: umjet- 
nika da dade ono što nije. htio da dade. (To je mana jedno- 
strane kritike). Mi se radujemo ovoj umjetnosti i ovoj poeziji 
(Iva Andrića), jer. je umjetnost i poezija od osobite duševno- 
sti. Njezina aristokratičnost ne stoji u bljesku stila, nego u 
nijansiranosti i osjetljivosti stila, njena aristokratska poezija 
nije u preziranju mase, nego u ljubavi prema njoj kao go- 
mili koja stradava. I u aristokrata ima takove ljubavi. 

Ovi su zapisci većim dijelom začeti kad su pjesniku bile 
23 godine. Oni se ne mogu da stavljaju u jedan red sa slič- 


nim zapiscima Kierkegaarda ili starog Turgenjeva, s aforiz- 


mima Nietzschea, pa ni sa starijim meditacijama te vrste. S 
mislima Pascala, memoarima Rousseaua, ili onamo čak s ispo- 
viješću sv. Augustina. Oni imaju u poredbi sa svima tim kla- 
sicima duševnih boraca jednu svoju crtu, oni su očevidno 
vreliji, strasniji i burniji, jer su zapisci mladoga čovjeka u 
času kad je iza prvih bura i slomova upoznao život kao trage- 
diju, upoznao i sam da od života traži još mnogo za sebe, 
Karakteristično je mjesto gdje pjesnik upoznaje to kao glavnu 
zapreku, koja ne da da se uznese. »Neka ovaj od Boga poslani 
bol sažeže sve moje u meni, 'neka ispali ognjeno ja kao ranu, 

i neka me iscijeli od posrtanja na putu želja i maštanja«. Ta 


.se molitva obnavlja, nje ima na svakoj filozofskoj stranici te 


knjige, svagda kad'pjesnik želi da se oslobodi. »Svi bolni na- 
pori da se uzdigne nad sebe i izvan sebe nisu nego jedna 
muka...« Ovo više odricanje samih želja svojih u svih se 
klasika, duhoboraca, stalno vraća. I neće biti presmjelo ka- 
žemo li da su u zapiscima Iva Andrića progovorile i neke 
jugoslavenske duhoborske težnje njegovih rođenih pređa, 
Ostadoh poražen ovim riječima pjesnikovim: »I gle, kao : 
uvijek u časovima najvećeg iskušenja, ja vidim da mi u dnu 
duše, pod tvrdom korom i sivim talogom praznih riječi i izvi- 


*toperenih pojmova koji tako brzo iznevjere, žive vječne, ne- 


svjesne i blagoslovene baštine djedova, koji su tijelo svoje 
položili u stara rasuta grobišta, a jednostavne i jake vele 
svoje u temelje duša naših«. 

Tako i jest. Stari razasuti bogumilski stećci, razasuti po 
Bosni, skrivaju tjelesa onih koji ostaviše našem pjesniku 
svoju krv. A duša, koju on od njih baštini, pohranjena je u 
razasutim talijanskim i latinskim spisima, što su ih rimski 
Svećenici kao i inkvizitori raznijeli po cijeloj Evropi contra: 
Manichaeos et Patarenos. U »temeljima duše« pjesnikove je 


f prema svemu, što ga okružava, isto raspoloženje, koje nala- 


zite zabilježeno o Bogumilima i u tih protubogumilskih pisaca. 
Odnošaj prema ženi isti je, odnošaj prema državi tačno isti. 
Ženu su ljubili, dok je ljubav bila vrela, a onda je otpuštali i 
živjeli svojim višim duševnim ciljevima. Rimski svećenici ih 
optužuju. da ne znaju braka, jer da Bogumili vele da ženu 
valja držati »dok je dobra«. Usprkos današnjim inkvizitorima 


ponavlja stare bogumilske nazore o ženi i naš moderni duho- 
«borac: »Ah, ljubav mnogih godina, izvržena promjenama, ne- 


milosrdnim zakonima i brigama bez broja! Ne, ja ne tražim 
ljubav koja traje mnogo godina; ja znam da ljubav ne živi 
ni koliko jedno proljeće ...« »Osamljeni mladići, koji maštate 
u nerazdavanoj ljubavi, pozivam vas da se odlučite za ljubav 
jednoga dana!« Ne samo .vanbračne nego i vandržavne su to 


“težnje kao u pravog duhoborca. Ima primjera da su stari 


bosanski bogumili uhvatili i mač u ruke da se obrane od 
zuluma. križara madžarskih, što. ih na njih nagna papa, ali 

poslije boja ostaviše kralja i;»državu« i m se po svojim 
skloništima, da vježbaju: duhovne, a ne vojničke kreposti. U 
Andrića ssu iste misli o maču. On je patio s političkim »kaž- 
njenicima«, on je bio u borbi uz njih, ali čim borba minu, on 
ostavlja pobjednički barjak, jer ga zove nutarnji glas duše 
na druge staze. O tome je zapisao: »I ovi što su mi najbliži, 


što sa mnom vojuju, i oni su vjernici glasne radosti. Oni su. 


vojnici, ja sam leventa; u mom grbu je crn veo; oni se bore za 
pobjedu, a moja borba. nema kraja. Kad oni siđu kao pobjed- 
nici u ravnicu, zapjevaće široku mirnu pjesmu, ja ću pobiti 
moj barjak u samoći i pritezati kolan za nova putovanja«. To 
nije onaj Richepinov boheme, koji ostavlja trudnu djevojku: 
da veselo započne s novom, to nije Nazorov gubavac (U Istar- 
skim, pričama) koji. rasterećen od grijeha i očišćen od gube 
još ne može da se smiri, već je to filozof duhoborac, radikalan 
negator svijeta. I po tome svome radikalizmu duhovnome on 
je brat svima takovima u :Dostojevskoga i u njegovih pret- 
hodnika i nasljedovatelja., U »Konju bijelomu« od Ropšina 
veli jedno lice mračnome heroju: »Eh, ti!., Radosti u tebe 
nema. Svijeta ne prihvaćaš .« »Ti nikoga ne Mjubiš, pa ni 
šebe«. ž 

;i To je glavno, to je onaj dualizam između duše i svijeta, 
koji je formirao temelje bogumilstva i duhoborstva. Taj radi- 
kalni prezir, to ne prihvaćanje radosti ni svijeta, I logično 
ljubav k životu ne kao izvoru radosti, nego kao izvoru stra- 
danja. Sladostrast u mukama, Htjeti bolovati, ljubiti život 
zbog boli. To je zaglavna misao i ove knjige. Usud staje pred 
pjesnika s pitanjem: Šta si vidio, sine moj, u ljetni dan? 
»Vidio sam da je ovaj život stvar mučna, koja sastoji u ne- 
pravilnoj izmjeni grijeha i nesreće, da živjeti znači slagati 
varku na varku« — Hoćeš da.usneš, sine moj? — »Ne, oče, 
idem da živim.« - 

.To je hrabrost pravih dohobdesta, Nebficijelaik; necrkve- 
nih, Neki se zapisuju u redovnike i sjede.u ćeliji, spoznavši da 
je svijet varka; ti nijesu najsmjeliji, već ovi što izilaze u 
božju .prirodu, među ljude i stvari, što. »idu da žive« (ne da 
uživaju). Oni ne idu među ljude koji su našli svoje mjesto, 
jer oni sami ne nađoše mjesta, i ne traže ga, oni idui govore 

ljudima »koji nijesti našli svojega mjesta ili su ga izgubili«. 
Oni idu, pa grade od svega što vide — pjesme. Zbog pjesme 


“i jest nastalo ono što kaže pjesnik: »osjećam veliku ljubav 


za njina (ljudska) djela, za sreću i nesreću, za grijeh i strast 


.isav jad«. To je rečeno zbog pjesme i zbog spoznavanja, zbog 


želje da se sve shvaća, a shvaćanjem da se stigne do opro- 
štenja i ljubavi. Da »i ja na čas ponesem dijelak. velikog krsta 
što ga nosi čovječanstvo«, veli pjesnik na drugome mjestu. 

A s tom djedovskom kreposti, s »temeljima duše«, ispre- 


“pliće se u knjizi Andrićevoj nešto drugo. »Je li kad bilo nara- 


štaja i u naraštaju pojedinaca, na kom bi počivale ovako: te- 
ške baštine i neminovna prokletstva rase i krvi? Je li to. re- 
čeno u smislu Ibsenovih Sablasti, hereditarno prokletstvo 
krvi, ili onako kako Sofka Borisava Stankovića osjeća ono 
»svoje« u sebi, ono, strastveno, čulno? Jer je razlika između 
»baštine« -i »baštine«; Ibsenov Osvald je umoran, a Stanko- 
vićeva Sofka bujna od naslijeđene krvi, mekoputna. U Andri- 
ća ima vrlo mnogo zapisaka o nekoj »baštini«. Ima ih toliko 
koliko u aristokrate Chateaubrianda, koji od njih oslobađa 
svoga Renća, među američkim Indijancima, među »djecom 
prirode«, da se osvježi samoćom, da se riješi tereta kulture. 
To je romantička metoda. Aristokratska i gospodska. Ovi su 
aristokrate, »raskajani dvorjanici«, držali da se laže samo na 
dvoru i u društvu, a u prirodnih ljudi da se ne laže. Ideali- 
zovali su sirotinju i ljude društveno daleke ispod sebe. Da 
mogu opet ljubiti, tražili su neko od sebe daleko čov Ječanstvo. 
Svoga prvoga susjeda ne mogoše da ljube, ali onoga ondje 
»nepoznatog«, negdje dalekog čovjeka, ljubili su. Ta ljubav 
k puku, narodu, dobro nam je poznata, Ona je igrala veliku 
ulogu u našoj buržoaskoj narodskoj politici prošlih dana. Lju- 
di, daleki od naroda, klali su se međusobno i natjecali žbog 
ljubavi za narod, a »ljubljeni« narod ih nikada ni vidio, ni 
čuo nije. Buržoazija je naslijedila romantičku bolest Renćovu, 
aristokratsku. Ja mislim da je u tu struju otišao i Ivo Andrić. 
Ali, kao duša osjetna i autokritična, on valjda sluti da je to 


“ kobno, da je to »teška baština« i »neminovno prokletstvo 
rase i krvi«. Dakle baština koje nema u Osvalda i Sofke, nego 


neka opet svoja vrst poe zašlina socijalne neke nasljedne ' 
pogreške. d # 

Nijedan inteligenat u Evropi nije tako teoretičan u odnosu 


prema narodu kao naš. On neće da sebi zamaže ruke dnevnim 


. radom u narodu, 'on lebdi u visokim sferama, gdje se samo 
Pjeva, misli i piše i mnogo govori o narodu i čovječanstvu. 
U tome je jedna antinomija, značajna po svaku romantiku, 
aristokraciju i buržoaziju. Bježe od čovjeka, a ljube čovje- 
čanstvo. S nepoštovanjem se izderu na »kumeka« u gradu i 
u poslovima, a oduševljavaju se za slobodu naroda. Ali taj 
postupak je posve logičan. Uzmimo da su to idealisti. Idealista 


je onaj koji čezne za nečim višim, čega nema oko njega. Ta , 


čežnja stvara u nas ljubav za apstrakciju, za čovječanstvo i 
narod, a udaljuje nas od konkretnoga, od čovjeka. Mislim da 
je taj idealizam naše inteligencije našao u Ivi Andriča naj- 
«jačeg svog zastupnika i ujedno kritika, ka 

Kad govori o onima što su mu do tijela najbliži, on ima 
jetke riječi mržnje. Govoreći o njima veli: »Vi, koji mislite da 
ste uzeli u zakup istinu, ne dolazite mi na oči.« »Jeste li slu- 


šali malog čovjeka kako pripovijeda o svom crijevnom kata- > 


.ru, Karlovim Varima...?« ... »dok gore zvijezde i spavaju 
tupoglavi građani« (99). »Ima časova kad pred duhom, jasno- 
šću munje, sine sva strahovita nepravda društva i njegova 
poretka! »Okrećem glavu od onih kojima je dobro i u kojima 
duša šuti«. ... Htio bih da sam sAm i nepožnat u tom bez- 
imenom mnoštvu kom sam brat samo po liku. (87) 


Sve šta je odmaknulo u nekoj distansi, to može pjesnik da 
prihvaća, grli i ljubi. »Svi koji stradaju i umiru za svoje istine 
jedno su s Bogom i čovječanstvom, a baštinici su vječnosti, 
koja postoji samo za one koji vjeruju i pate, ugaoni su kamen 


u budućoj zgradi novog čovječanstva koja će se, nakon svih 


muka i zabluda, ipak ostvariti kao misao na zemlji«. (82.) Ne- 
majući kome da se sada obrati, nikoga svoga bliskoga, pjesnik 
»izgovara u crnu žednu zemlju riječi koje nema kome da 
kaže«. Nikad ovu misao ne napisa jedan Dostojevski ili Tol- 
stoj, ali se ona bezbroj puta nalazi na stranicama zapadnih 
romantika. Dostojevski se ruga ljubiteljima »čovječanstva«. 


U svojim je »Poniženima i uvrijeđenima« i u svojim »Bijed- 


nim ljudima« zapalio baklju djelotvorne ljubavi bez mašta“ 
, nja o čovječanstvu, a za čovjeka. Ista je ljubav u njegovoga 

Miškina (Idiot) i Aljoše (Braća Karamazovi). Andrić nije od 
ovoga tipa ljudi, on je još »opterećen«, kao romantici, on je 
skitalac, Don Kihot, svećenik daleke čežnje, a ne bliskog iz- 
vršenja. Premda on kaže da ljubi ljude, on. ipak i tada misli 
na daleke i nepoznate: »Sirotinju ja volim, Tebe blijeda dje- 
vojko... Tebe krupni pognuti težače...:I tebe skromni i 
nepoznati studente... I sve, sve vas koji radite i znoj otirete. 
i muku mučite i svoj hljeb jedete, sve vas nepoznati radenici, 
koji ponosno prolazite svijetom i časno i smjelo pronosite 
svojim. rukama svoje živote«. — Ipak, ipak ja i opet osjećam 
u svemu tek ljubav za apstraktno, za čovječanstvo, za bol, a 
sva težina naglaska pada na ono karakteristično »nepoznati« # 
nepoznati studente, nepoznati radenici. — Andrić ljubi nepo- 
znate. i da, 
Čežnja za najdaljim očituje se u odnosu pjesnikovu ko 
prirodi. Prije svega on voli prirodu više od ljudi, a u prirodi \ 
voli nijemu i daleku ljepotu. »Knjige su dobre; nekad i ljudi, 
ali mnogo mi je bolje gledati kako kiša pada. Moj odnos pre- 
ma pojavama i prirodi nema ništa od ljudskoga odnosa, ni 
tjeskobe, ni obzira, ni sitničavosti. Ja tonem u njima i upijam 
ih u sebe u isto vrijeme«. »Ljudi su mi teški i njina surovost 
i podlost, a vjetrovi su moji prijatelji, oluje moje radosti, 
sunčeva žega moja naslada, mukla studena jutra moji naj- 


svečaniji časovi«. (45). i : 

Kad govori o prirodi, ima najnježnije riječi, slaže prozu 
»s bljeskom« koji sam ne trpi, sa stilom koji izbjegava. Here- 
dia, Samain, francuski učitelji Dučićevi, bijahu tako suptilni 
kao Andrić, Naslada je u čistoći evo ove slike: »blješti visok 
snijeg pod rumenim suncem zimskog jutra, na njemu se jasno . 
“ocrtava fini ornamenat vrtnih vrata tankim plavičastim sjen- 
kama«. U svojim je opažanjima Andrić nov kad kaže: »bolno > 
razvijanje pupova« ili »nenatkriljivo nježni pokreti ptica«, 

- S takvom ljubavi govori Andrić samo još o ženama. Sva je 
knjiga Ex Ponto donekle kao namirisana blizinom žena. U 
tamnici i na slobodi misli o njima (Kuda ćeš Jelena? — Koga 
li ljubi ona mlada žena? — Dvaput sam u životu imao prsten. 
Žene, vaše bijele ruke lome dušu moju kao hljeb!) Misli su 
.njegove.o njima povoljnije nego o muškarcima, čime se An- 

drić razlikuje od Kierkegaarda. Fantazije o ženama prolamaju 
tvrde odluke asketske, duhoborske. 

Ali osnovni ton je i opet bolna melankolija, ispretrgnuta 
strašću za životom. Andrić je obolio u tamnici i prošao je 
tešku krizu. Ta je kriza ostavila najstrašnije trzaje u i toj 
knjizi, zahvaćene perom koje se ne straši istine. 

Ali ovdje je psihološki razlog što, uza svu svoju dobrotu, 
bolan pjesnik toliko ljubi prirodu stvarno, a čovjeka samo 
općenito »u čovječanstvu«. 


Ožmemio;li sve ove zabilježene crte, Ivo Andrić je baštinik 
pravih jugoslavenskih osobina od davnine. Jugoslavenska u- 
kupnost svih crta kao da ima najjaču svoju osnovicu u bosan+ 
skom porijetlu pjesnikovu. Tek što je Ivo Andrić prvi bosan- 
ski pjesnik, koji je naslijedio sve naslage kulture kojom se 
Bosna kroz vjekove obrazovala: duhoborsku, bogumilsku, ori- 
jentalnu, čulnu sevdalinsku i noviju katoličku s čudesima Bo- 
gorodice koja mu stoji na stolu (104). Dodir s duhoborcima 
Kierkegaardom, Dostojevskim i drugima učini da se naslije- 
đena »baština« razbudila i izlila u literarnu formu, koja je 
izišla posve nova, svježa i jaka, jer iza nje stoje užasni lični 
doživljaju prošlih godina sužanjstva i zatočenja. ; 

Ta je knjiga čista, bijela, a opet mrka i ponosita kao rodna 
kuća pjesnikova. O njoj daje prekrasnu sliku u jednome 'od 
najljepših zapisaka: »I sami zidovi, prozori i vrata, pomljivo 
čišćeni i bijeljeni, ostavljaju dojam nečeg vjekovnog i starog, 
starog kao što je star kamen i zemlja... korektna zagasita 
.bjelina fasade i prozori mrka pogleda, sve to ima jedan uvre- 
đeno uporan izraz koji govori: Oprostite, ali u nas je obra 
ovako!« (75.) 

»Ja sam uvijek«, dodaje, »i kao dijete, dok još nisam 
druge krajeve ni poznavao, osjećao duh umirarija oko pače 
kuće«. 

Tko se ne sjeća Osman-Azisove »Bez nade«, onih uzdaha i 
one muke umiranja, bez riječi, bez gesta? 

U Iva Andrića ta je melankolija rodne kuće, raštrkanih 
bogumilskih grobova i nehajnog ekonomskog propadanja, su- 
blimirana u rmodernu' poeziju, u čisto lirsku meditaciju, tek 
rijetko išaranu drugim: sličicama, što ih je vrijeme donosilo. 

Kao totalitet ova je knjiga prerasla provincijalno, pa i se- 
paratno hrvatsko i srpsko raspoloženje, i reprezentira se kao 
jugoslavenska od davnine »u temeljima duše«. 

Ivom Andrićem, njim jedinim iskuplja časopis, oko kojega 
se nalazi mlada grupa pisaca, Književni Jug, svoje najveće 
obećanje što ga je dala u nastupnom svome programu Nike 


.Bartulovića: »Ako ćemo da izgradimo književnost našu, onda 


moramo čitav svijet misli da pojugoslavenimo tj. da mu damo 
naše osvjetljenje. Iako mi još tako reći nemamo filozofa, naša 
filozofija opstoji i treba samo da je iskopamo. Smjelosti se 
učimo od jednog Meštrovića i izbrusimo dragulje slično nje- 
mu. Jer koliko se god nedostiživ pričinjao našoj čednosti taj 
cilj — drugoga puta nema nego k njemu.« 

Ovu sam misao već onda kad je Književni Jug pokazao 
lice, pozdravio kao glavnu. Onda sam sumnjao, danas sam 
uvjeren da se u krilu redakcije nalazi jaka duševnost, koja * 
ide tome velikome cilju. Ono grčenje boli i onu nijemu rezi- 


.gnaciju, što je pjeva mramor. Meštrovićev, pjevaju i zapisi Iva 


Andrića, klesani istom oštrom jednostavnošću. 

Niko Bartulović napisao je predgovor knjizi, u'kome ima 
mnoga vjerna crta o drugu i prijatelju, a također su tu i 
kratki biografski podaci. Ne doživi li ova knjiga više izdanja, 
znači da crni veo u grbu pjesnikovu nije mogao da uz trobojni 
veo radosti okupi oko sebe većine. No crni veo nikada ne 
dolazi u grbu mnoštva, znamenje je onih »koji nisu našli svog 
mjesta, ili su ga izgubili«. . 


, 

O HRVATSKOM RITMU 


Napokon je izašla pjesma koja je slobodna, koja lebdi zra- 
kom kao izgovorena riječ, kao naš napjev! Nije to prava pje- 
sma te vrste, no najvedrija je od svojih družica. »Podnevna 
simfonija« Miroslava Krleže, što je izašla u posljednjem broju 
»Savremenika« za god. 1916, tip je ne samo dobre pjesme 
po sebi, nije to samo tip naše, hrvatske. pjesme samo po svo- 
jim čuvstvima i mislima, već — što je glavno — svojom 
glazbom. Ona nije oponašanje. glazbe, nego u njoj je 
muzikalnost našega jezika iznesena u tolikoj punoći te 
se čitatelju čini da ona sama sobom pjeva i onda, kad zatvori- 
smo listove »Savremenika«, pjeva kao pete i neslušani 
sužanj u mraku. 

«Takav je naš jezik. Ne mislim na ono Preradovićevo »zuji, 
zveči, zvoni, zvuči«, jer svaki“ jezik ima te onomatopoetske 
riječi za zvuk, grom, treskanje i lomljavinu. Na umu mi je 


ona čista muzikalnost našega jezika, tako prezrena i gotovo ' 
zaboravljena. Muzikalnost našega jezika tako je intenzivna, ' 


a u isti čas tako diskretna, da je strano uho i ne primjećuje u 


prvi mah: harmonično se izmjenjuju dugi slogovi s kratkima, 
a među njih stane kadšto akcenat kao kad kaplja padne s. 


visine,i zvekne o pod: To previjanje i prelijevanje glasa u glas 
čini muzikalnost hrvatskoga i srpskoga jezika mekim u svim 
dijalektima njegovim. Nije to množina vokala, jer i naši kon- 


sonanti imaju akcente, a ti mu vokalni konsonanti daju oporu, 


tvrdoću da se ne' pretvori u ripabjeisno srebro: a u talijansku 
slatkoću. 

U poeziji, kad padne u šake pedanta, traže se formalne 
odlike: figure svake ruke, ludorije koje ubijaju smisao i svrhu 
pjesme, a kad je stanu razglabati, raščinjati i skandirati, tada 

ti strukovnjaci na katedri zaborave da je naš jezik drugo 
nešto, posve drukčiji od njihovih uzora, gdje se razviše pra- 
vila ritma, da je naš jezik unicum u bogatstvu akcenta i da 
ga ne valja natezati na rimske i aleksandrinske sheme. 


Ritam narodne i umjetne naše poezije bio je predmetom 
mnogobrojnih rasprava i polemika. Od Katančića, koji je u 
svojim »Fructus autumnales« god. 1794. postavio pravila za 
hrvatsku ritmiku po uzoru antiknih pisaca, pa Vuka, Berića, 
Subotića, Utješinovića, Pažura, Milera sve do Maretića pisalo 


se o tome predmetu, no pjesnici: ostadoše na sve to gluhi. 


Zvonio je Markovićev jamb s kajkavskom akcentuacijom u 
staro-štokavskim gramatičkim oblicima, Trnskoga isprebaci- 
vane riječi, s divnim rimama na -ice, -mice, -cice, -mice, a 


onda poplava, pljusak, tuča soneta bez kraja i konca, u koji- 


ma je samo srok bio dokazom da je to pjesma. Rasprave o 
metrici zaboravljene su, jer su bile promašene, no ipak i među 
tim »strukovnjacima«, koji ne napisaše nijednog valjanog 


stiha, ima zabavnih, gotovo šaljivih sukoba, jer svi pisahu »u: 


. hatar« istine. : 

Šrepel je u »Vijencu« 1887. napisao. članak u kojem je 
ustvrdio da je Trnski g. 1874. »udario temelj našoj metrici i 
privrijedio dičan naslov — oca hrvatske metrike«. Buzolić je 


isto ustvrdio rekavši Trnskome: »Tvrdi temelj ti si udario . 


bujnom našem pjesničkom obliku«. Nato ustade Veber, pisac 
studije o metrici u 40. knjizi »Rada«, i ne htjede priznati da 


je, metrici otac Trnski, već da joj je otac on, Veber. Pitanje - 


paterniteta, kako se u građanskom životu rijetko stavlja u 
sumnju, tako ga u naučnom s osobitim ljubomorom pertrak- 
tiraju. Tko je prvi rekao istinu? I o to će se poklati, publika 
će pratiti borbu šaljivih boraca ne hajući ni najmanje je li 
ona istina — istina. Zato, da se stvori »istina«, treba osnovati 
klub, klubić, klupče oko sebe i učiti, naučati, glagoljati: ovo 
je istina — i eto sljedbenika. I Veber je imao sljedbenike: 
Preradovića i Ilijaševića, Kasnije je Matoš načinio školu za 
sricanje dugačkih stihova i za »artistički« izričaj onoga što je 
mrtvo. , : ia 

Prežde ubo poeti brojaahu perstima stope i cezure i tek je 
Veber 1862. izrekao načelo da se uz to brojanje na prste treba 
držati »štokavskoga naglaska, kako ga narod: u prozi govori«: , 
I ponosno veli pjesnik prijevoda »Junakinje Mile« ovo: »Po 
mojih praviš počeli su naši umjetni pjesnici graditi hrvatske 
stihove .' , 


Od. onoga doba do danas nije se naš jezik u narodu 'pro- 
mijenio, nije izgubio nijednoga akcenta, tada su ga intenziv- 
nije proučavali filozofi nego danas, kad je gotovo petrificiran 
u rječnicima i gramatikama, no pitanje naglaska nije taknuo 
nitko od njih s. onom slobodom pjesnika koji neće da broji na 


“prste, koji ne pravi sheme prije svake strofe. 


A takav je pjesnik. uz Vojnovića, pisca ode Tostoju, i autor 
»Podnevne simfonije«. Neću da ga uzdižem do zvijezda, već 
samo bih, ovom zgodom htio da upozorim na posebni njegov 
ritam i glazbu riječi u toj simfoniji. No ne radi se,. dakle, o 
osobi niti o kađenju, već o ritmu u hrvatskoj poeziji, pače i 
o ritmu u hrvatskoj prozi, jer i proza ima svoj neki ritam. 
Radi se o našem naglasku, o našem govoru, o duljini vokala, 
koji daju napjev mimo daktila i troheja, hoću da pišem o mu- 
zikalnosti našega jezika bez obzira na sve izrečene istine i 
neistine u pisaca prije i poslije Vebera i Trnskoga. 

Čitanje stihova nije skandiranje bilo po kojem mjerilu; 
čitanje pjesama zapravo je pjevanje, nutarnje pjevanje, bez 
napjeva, ono je talasanje ritma kao u nekoj nepravilnoj, no 
vrlo harmoničnoj krivulji. Ako je pjesma složena: po ritmu 
kojim udaraju točkovi vagona na tračnicama, bit će podesna 
za divan ples, koji od zore do mraka ide po shemi: hopsasa, 
tralala. Naš jezik je tako vazdušan, sklizak, neopipljiv, da se 


izmiče svakoj kariki narisana metra. Naši su heksametri pre- 


brbljavi, a deseterac zvoni kao srebrno klatno. Naš jezik ne 
treba rime, on i bez nje zvoni kao da odjekuje jeka u šumi 
kad pljesnu dlanovi. Nije to himna zvučnosti hrvatskoga je- 
zika — ta mi svi to dobro znamo, samo nas poplašiše koreno- 
dupci, pometači i smetlari jezični, koji pronađoše milijarde 
nepravilnosti u onom govoru kojim se dnevno služimo, i zbr- 
kaše nas već do toga stepena te možemo i posumnjati: govo- ' 
rimo li doista.hrvatski, ili je to samo neko barbarsko iverje,. 

što leti iz naših usta. Pjesnik je onaj .koji govori dobro i onda 
kad ne govori gramatički, iz njegovih: usta dišu ruže, kao iz 
ustiju Ovidijeve Flore: . ' ' ha zi 
Dum loquitur, vernas efflat abore rosas. R- 
Poezija je glazba. Pričao mi je ugledan jedan srpski muzi- 
čar kako je slušao negdje nekog velikog ruskog glazbenika. 
U koncertnoj dvorani bijaše zastor, a za njim je svirao glaz- 
benik svoje kompozicije na klaviru. Iza zastora kao i Pitagora. 
U tišini jeknuše zvuci glazbe, udariše u tipke, a uporedo se 
začuje neko gunđanje, mumljanje, neka čudna pratnja. Glaz- 
benik je sam sebe pratio gunđajući napjev, živeći u taktu 
tako da je cijelom dušom bio u ritmu svoje kompozicije. — 
Pjesnik nije kao guslač ili pjevač, koji stopalom broji taktove: 
— on se ne veže na broj baš kao ni glazbenik što ne zbraja 
sume titranja pojedinih glasova, koji stvaraju harmoniju. On 
lebdi kao smioni aeroplan, kao »misao koja se otkinula p 
- žalosno samotno plovi podnevom«. : 

“ Pjasma je boja. Kad sam lani na simfonijskom koncertu 
naših mladih kompozitora u kazalištu slušao skladbu Bara- 
novića, Širole, Dobronića, smetao mi je pogled na pozornicu. 
Ona čudna lica šezdesetorice — koliko li ih je. bilo — glaz- 
benika svraćala su pažnju oka na sebe tako da se uho smelo 
i.nije dobro čulo. Ona ćelava i kudrava glava. bila je neobična, 
ono povlačenje desetero gudala u isti mah bilo je kao maha- 
nje kotača u tvornici, kao zviždanje kajiša i — zaklopio sam 
oči. Uto odjednom čudo! Nestade svih glava, gudala, blješta- 
vih truba, sve je iščezlo — ostade samo zvuk. Sada je .uho 
oživjelo i jedino ono slušalo, osjećalo i shvaćalo glazbu. Bara- 
nović — livada puna plavoga cvijeća, livada, šumska čistina, 
zrak, miris. Širola — zrake sunca šarene, najviše crvene i 
narančaste, presijecaju blagim i hladnim sjajem zrak; Dobro- 


nić: kapriciozno, smiono skakutanje nekih boja bez reda, no 


vrlo veselo, tako naivno, vedro, a ipak harmonično. Glazba 
je boja. Ona je i matematika baš kao što je i sav naš život 
zbroj: kucaja našega srca, a da ne vodimo o tome računa, Ono, 
srce, ravna se po dojmovima i kao kapelnik dirigira tempom 
našega veselja i sumornosti. Poezija, i u glavnom i u pojedi- 
nostima, samo je napjev srca, čas brz, čas veličanstven, a uvi- 

jek skladan sa srcem. (Jezik, bujni naš: jezik, daje joj izraz u 


boji i tempu, i doista nije čudno da je naš narod pjesnik kao 


nijedan drugi i da je u našoj književnosti najbolje što stvo- 
rismo — pjesma. ' 

. »Svaki narod ima neki posebni ton, prema kojemu je cijela 
njegova: duša udešena«, veli Przybyszewski u svojoj knijizi 
»Szopen a narod«, i nastavlja: »Taj je ton drukčiji kod ger- 
manskih, a drugi kod romanskih naroda, no posve je različit 


kod slavenskih naroda. Oćutjeti specifističku vrijednost toga 


tajinstvenoga tona, posjedovati snagu da se.sve druge vrijed- 
nosti: prilagode tom temeljnom tonu, to. je snaga pojedinoga 
umjetnika, a ujedno je to i mjerilo koliko je taj umjetnik 
narodan ili nije«. Dakle je ton, zvuk neki u narodnoj duši 
značajka toga naroda, kojom se diferencira od drugih, a taj 
se ton »najčistije i najprozirnije objavljuje u glazbi«, dakle i 
u poeziji. z . 

. Nije pejzaž naša duša, već je naše gledanje u svijet odraz 
naše duše, a izraz toga gledanja iznesen je u umjetnosti tonom 
nekim, muzikom naše riječi. Nismo oduvijek ovdje između 
Drave i mora; ove su zemlje poplavljivali i drugi narodi prije 
nas, a iza naše vrijeme; nismo vezani o kosu i hrid kao 
kmetovi, nije pejzaž naša snaga. Ono što sve nas, jedne ćudi 
veže dalje je i prostranije od razmaka što dijeli Dravu od 
mora. Riječ nije samo slika, jer je jača od slike, Riječ je traj- 
nost, vrijeme, a ne čas kao što je slika, puki trenutak. Zato se 
ona ne voli držati uprta pogleda u pozlaćen toranj, ona lebdi 


- otkinuta, plovi samotna podnevom. f . i 


Dah naš jć naša pjesma, a ta nije vezana na plava zagor- 
ska brda. Individualnost je naša u nama, a ne u liniji naših 


. gora niti u zlatnim ravnicama. Nema domovine izvan nas, kao 


što nema naše historije mimo nas. Mi smo domovina i'mi gle- 
damo teritorij naš našim očima, opisujemo ga u duhu i tonu, 
koji je specifično naš, srodan slavenskom, a stran romanskom 


i germanskom tonu, — kako veli Przybyszewski. 


Evo, kako pisac »Podnevne simfonije« gleda .u »pejzaž«: 


Cvjetaju kruške: A svijetle rijeke, srebrene bjelouške 
Sunčaju se na lepezi plavih livada. 

“Rijeke su«stebrene bjelouške, a livade čine neku lepezu na 
kojoj se te bjelouške sunčaju! Koja smionost poredbe, koliko 


svjetla ima u tim riječima i kako to-srodno zvoni s našim - 


srcem. To je — pejsaž, ako hoćete, to je ton, a.to je i više, to je 
duša naša, : kodi 

. Ne mislim pisati daktile i anapeste, da obrazložim muzi- 
kalnost našega jezika. Neka bude prepušteno Katančiću, ljup- 
kom poeti u mantiji, da tapka po taktu antiknog ritma — no 
ni on se nije mogao oteti brundanju gajda; neka o tome piše 
tko mu dtago — ja bih htio da samo navedem nekoliko sti- 
hova, koji su muzika bez metruma i gotovo bez sroka, u ko- 
jita je muzika u riječi, slici i naglasku te riječi. 


O, danas je sveti, mirni, tihi dan! 


Evo svečane tišine u dugim akcentima, a još više u duži- | 


nama nenaglašenih slogova. O, danas je sveti, mirni, tihi dan! 
; Ili ovaj odlomak, u kojem i ne primjećujemo da ima sroka. 
Pjeva plavi zvončić molitvu podnevu: 


Sveta plava tišina! Ko tiha uskrsna pjesma 
Sjajna je vatra Sunca. Spokojna i čista. 

Za mnom gori rosa. Izgara i blista... 

A svilnog paunčeta ljubav, o toli je pusta! > 
Ispij, Sunce, moj sočni Kalež plavi 

Na vatrena usta... 


Nema dva stiha jednake ritmičke sheme, pa ipak kako to 
* ritmički zvoni! Broj slogova varira bez pravila i ipak je har- 
monija. U tome je onaj ton, izrečena je žudnja za suncem, što 
je nosimo svi u srcu, ona neka nekodificirana religija mitra- 
stičke naše prošlosti ne tinja već bukti u toj himni Suncu. 
A tako čeznem za slanim, sunčanim, mirisnim morem! 
Koliko ima glasova dubokog brundanja cella u tom nizu 
instrumental4, slanim, sunčanim, mirisnim, morem. M do m. 
I ne samo da je slika daljine izrečena, tu je kazano više. 
Pjesnik je umio izreći da sva ćutila čeznu za morem, koje 
okus ćuti slanim, oko sunčanim, a njuh mirisnim. Sav je čo- 
vjek, ukupno sa svim ćutilima u toj, čežnji. 

> I Vojnović je pisao takve stihove i Nazor tako diše punim | 
tijelom s prirodom, travicom i suncem (»Cvrčak«), tek ovo je 
najnovija pjesma toga tona. I u tome je nacionalnost pjesnika. 
U gledanju i udisanju, u sveopćem ćućenju, i to je najjače 
izraženo u glazbi našega jezika. i j ' 
Ako Poljak Przybyszewski može reći da je »naš« (tj. 'polj- 
ski) dah vrludanje vjetra po goloj stepi, ljupki njegov šum 
sred rascvjetana žita«, ako je poljsko grlo stvorilo u živom 
govoru zvuke kojih nema nijedan drugi narod, onda je taj 
jezik »jauk i govor naše zemlje i glazba tečaja poljskih rijeka 
i ritam kojim se poljska jezera talasaju, to je ritam neprekidne 
jesenske kiše, kad kao njihalka odmjerenom tačnošću kuća na 
oznojena okna« — ako je poljski govor odraz daha, duše, ani- 
mae i animusa poljskog, onda je i naš jezik izraz svega našeg 
naziranja na svijet, zrcalo naših čežnja za suncem i svjetlom 
jezik u kojemu stvorismo kratkoće surovih samoglasnih r-ova 
i lijepih glagoljavih adjektivnih gentiva i dativa, s kojima ge 
samo homerski jezik može mjeriti, jezik pun blještave izmjene 
boja, jezik muzike najbujnije. 


babi 








PREDGOVOR »HRVATSKOJ. MLADOJ LIRICI« 


Ova knjiga među redovitim izdanjima Društva hrvatskih 
Književnika nije antologija nikakva; pregled je najmlađe li- 
rike hrvatske. Pregled taj je nepotpun, bez sumnje: u okviru 
Eratke informativne skice teško je bilo podati cjelovitu sliku 


pokreta, koji nema značenja jedne škole pjesničke, a isto bi | 
teško bilo određivati mu i smjer, dok se za nj jedino to može > 


kazati sa sigurnošću ,da je još u razvoju. Ne bi to bilo ni teško 
toliko da se lirika u nas razvijala kao drugdje, i da je kritika 
literarna prestupila međe običnog diletantizma. Ali u literar+ 
noj se kritici našoj ne vođahu doslije zanimljive diskusije o 
pitanjima literature najraznolikijim, i književne grupe ne 
iskrsavaju još uvijek u polemikama duhovitim, bijesnim i opa- 
snim. Pjesničke se tendencije ne ukrštavahu u nas ranije: 


nije se javila raznolikost u shvatanju prave svrhe, poezije; , 


poezija nije doživjela nikakvu takozvanu krizu; pjesničkih 
teorija nije bilo i nije se govorilo o tehnici stiha u anketama. 
Ne bijaše anarkije u kojoj bi mladost siromašna novcem i 
 uplivom, a bogata srcem i duhom, mogla da istupi lirskim 
arogancijama svojih teza, i nova se pjesnička umjetnost nije 
rađala u općenitom i kaotičnom jurišanju slave. 

No ako i nije, kao slični pokreti tuđine, pokret ovaj planuo 
požarom u času, ako ga se i ne da uokviriti definicijom jed- 
nom određenom (što mu je možda i prednost), pokret je ovo 
ipak novošću i raznolikošću ličnosti koje ga čine. 

Imena Vidrić, Matoš, Domjanić i Nikolić, imena čisto lir- 
ska, stoje kao lampe na raskršću dvaju: naraštaja. Bez mani- 
festa ustadoše proti ukočenim: trivijalnostima i pedantnoj re- 
torici starih stihotvoraca stavivši sebi ciljem osloboditi poeziju 


303 


svih spona koje bi je mogle omeđiti. Osnovna nota lirika nji- 
hovih nije ni učena refleksija ni lažna sentimentalnost, pjesma 
im je gledanje i osjećanje i tragahu za novim načinima, da bi 
im bilo moguće izraziti sve lelujave finoće duše, ona sasvim 
tiha i kao pridušena stanja, te se čine da dolaze iza tankih 
zavjesa. Oni označiše pravac mnogima od mlađih i dadoše po- 
budu prvu, naročito Vidrić genijalnom spontanošću nadahnuća 
i Matoš neobičnom do njega: rigoroznošću forme. Slava nad 


slavama Vidrić, pjesnik zagrebačkog pejzaža i helenske život- . 


ne radosti, smatran je od mlađih i inače božjim pjesnikom, 
uzorom svih vrlina pjesničkih, a Matoš osnova prvi naš cena- 
kulum, u kafani, gdje se mladi ljudi, upozoravani na novije 
francuske struje, učahu kultu pravilne forme i čista jezika. 
* Na sreću, oni ne stvarahu epigona, i ako ih možda ima, oni 
nijesu u ovoj knjizi: ovi se već oslobodiše utjecaja i švaki na 
svojoj vlastitoj stazi nastavlja čestita njihova nastojanja. 


Novija .je lirika sama iz sebe stala da izbacuje snage i. raz- 
vija se posve samostalno: marljivo je izgrađivanje i diferen- 
ciranje novih elemenata osjećanja i gledanja s jedne, a & 

druge je strane traženje adekvatnog izraza savremenim bolo- 
vima, užicima, strastima. Profinjuje se osjećaj za jezik i ritam, 
kultivira se pravilnost stiha i strofe, sasvim se riove oblasti 
osvajaju za liriku. Plastičnost slike, čisto raspoloženje, sitnica. 
kakva iz života prirođe ili duše: to je gradivo nekima, a slo- 
boda, sloboda nadasve cilj je svima od reda. Kupe se u intim- 
na cenakula i rade u smotrama studentskim ili književnim 
“od jednoga broja: »Hrvatski Đak«, »Mlada. Hrvaska«, »Sutla«, 
»Grabancijaš«, »Stekliš«, Ulaze u poznate velike revije neki i 
imaju već zbirke, drugi još ne publiciraše stihove svoje u 
knjigama i imena.su im poznata tek izvjesnim krugovima. 
Njihove nadarenosti teško je ocijeniti i nije lako odrediti vri- 
jednost pojedinaca među njima i mada se gdjekoji ističu, sve 
što bi se o njima dalo reći zvoni još vrlo nejasno i možda će 
vrijeme dokazati netačnost suđenja i nada, Dvojicu od njih, 
Janka Polića i Milana Vrbanića, posvetila je smrt. 


Janko Polić — sad se to smije reći — bio je najstrašniji 
pjesnik hrvatski i ujedno najsocijalniji kojega smo imali. On 
nije štovao. dogmu i.bio,je buntovnik neizlječivo, Njegova 

poezija nije bila u smislu profesionalne teorije, koja osjećaj 
mjeri toplomjerom, oblik stiha okretom šestara. Njegov na- 
valni ritam, njegova harmonija, isto tako nekorektna, koliko 
je bila bučna, učiniše umjetnost njegovu oruđem polemike. 
On je bio pjesnik Psovke. Ne laska se tu, ne miluju se živci, 
ne čini se da plačete od nježnosti; sprda se, psuje, zaglušuje. 
Ne pjeva se tu; siluje se hartija, ćuška se, udara, kriči iz cije- 
lih pluća, galamom jednog orkestra zaglušnog; orkestar je 
uzeo razvoj nečuven i nadvikao sve svojim strahovitim glaso- 
vima i čini se da je stvoren da bude izrazom groznica i zabuna 
vijeka bolesnog, koje nas proždiru. Melodijska je linija izgu- 
bila svoju široku vedrinu, njezine su kadence manje svečane, 
više nenadane; modulacije čiste, ritmovi navalni, tonalitete 
šarene; ne zna se više sricati, zaboravljena je umjetnost ni- 
janse; ne bacaju se nego dva efekta, forte i piano, dvije boje, 
bijela i crna. 

Milan Vrbanić bio mu je antipod i njegov je talenat bio 
sačinjen od elemenata posve drugih. Čežnje i suze diskretno 
zatajene, tamne slutnje i trzaji duše od bolova ličnih i nevolje 
naroda, ideali i sumnje i sumorna očajanja uđoše u njegove 
male simbolističke strofe, pune nemira i bojažljivih atmo- 


. sfera. On je bio i umoran i bolestan i nikakvih radosti nije 


imao u životu i zato je živio kao iznad zemlje: ondje su se 
rodile priproste i tužne sličice njegova kraja, gdje sposobnost 
slikarska ne ostaje nimalo za lirskom emocijom. Pjesme, uvr- 
štene u ovoj knjizi, psina su sve što je on ostavio u sti- 


“hovima. 


Ovako bi se u dvije, tri crte svršio nacrt novih lirskih 
nastojanja. Ali program umjetnosti još uvijek nije iscrpen. 
Ovo su obećanja. Na pragu u Novo ovo su tek vrata. Ovo je 
uvod. 

PJESME A.G. MATOŠA 
(OBJAVA MJESTO RECENZIJE) 


U malom simpatičnom formatu, kao peta sveska u seriji 
= »Naših pjesnika« (nakladom »Narodne knjižnice« u Zagrebu) 
izašle su prvi put sakupljene pjesme A. G. Matoša. Mada ne- 
potpuno, jer fale epigrami i neke šaljive pjesme, ovo izdanje 
* znači istinski događaj u našem knjižarskom tržištu i obradovat 
će sve prijatelje naše književnosti. Jer Matoš, koliko ga god 
iz poznatih razloga ne voli jedan. dio naših književnih farizeja, 


pisac. Njegove pjesme staju dostojno uz pjesme Lacka Vidrića 


i Dragutina Domjanića, zagrebačkih njegovih vršnjaka. Kao odi 


i ova dva kajkavca, i Matoš je zagrebački, malne kajkavski 
* pjesnik, premda piše savršenom štokavštinom. Doživjevši prve 
pustolovine i prve dječačke ambicije u Zagrebu, on je posinak 
Zagreba, njegovo Pomvoje“ i — postade kasnije njegovim 
pjesnikom: KG 

Ja vučem čemer magle tvojih gorah, 
Očajnost zvijezdah što nad tobom niču, 
U meni jeca sjena tvojih dvorah, 

Moj otrcani, kraljski, banski Griču! 


. (Gnijezdo bez sokola) 


U tim stihovima imate, sve što je duša staroga Zagreba, a 


ošto će doskora biti nerazumljivo doseljenicima, novorođenci- 


ma: i orla na Griču (danas ga nema!), i buzdovan na Popovom 
Tornju (danas ga nema!), i sve što sjetom puni pravog zagre- 
bačkog sina,. našega gamena, našega .Gavrochea: od. krčme, 

koju rati Sikstinskom kapelom, pa do onih sjetnih izbli- 
jeđenih fasada po drvenim gričkim ulicama. Ni Vidrić ni 
Domjanić nemaju toliko toga našeg domaćeg i intimnog kao 


Matoš. Njegova »Maćuhica« i Gjurgjic«, u kojima Matoš iz 


cvijeća goneta slutnju višega života: 


Gdje je tajna duše, koju gjurgjic zna? 

Kduo Ki) MAKI. (Srodnost) 
najbolji su soneti-te. vrsti u našoj literaturi, dišući jiko 
i.toplotom naših bašča i vrtova, soneti “divni poput Verlaine- 
ovih romanca bez riječi. Onaj tko se razumije u pismo lako će 
možda imitirati te slike, Matošev. aranžman strofa, kompo- 


ziciju, | metar i rime, ali ovu »matoševštinu«, kojoj se ništa ' 


ne može dodati i ništa oduzeti, ovu razlivenost jedne posebne 
duše preko svega, koja mu pjesmu čini plemenitom, starm- 


skom i gospodskom, toga neće moći imitovati. Tko će na pri- > 


mjer imitirati unutrašnji (!) drhat pjesme »Jednoj i jedinoj«: 


O, ti si sreća, ti si muzika, 

Dušom mi tvojom zvoni duša sva, 

Ti si moj mir i zrna zjenica, 

Ti si moj ponos, tužna zvjezdica 
.Na kapi moje mudre ludosti, | 
“ Što draži bika školske mudrosti. 


= "Teško će se u našoj literaturi naći stihovi nježnije muzi- 
kalnosti od ove (koja se ni ne vidi iz ovog nepotpunog citata), 
ovaj ton najljepše, kavalirske i neseksualne ljubavi, ton po- 
božan kao pred Madonom i kao skriven u svojoj. pobožnosti, 
-. odsviran pod sordinom, možda negdje na ivici druma, u pred- 
večerje. Da nije ništa napisao osim ove pjesme, Matoš bi bio 
jedan od prvih naših poeta. Jer u tim stihovima ne nađoste 
trika, oni se ne daju analizirati, jer su jednostavni, naivni, i 
čisti kao ljubav sama. 
Ili: tko će imitirati ovu slatku pjesmicu, u kojoj. sama ruž- 
na riječ »krepati« vrijedi (ha tom mjestu!) više od sve naše 
»mlađe«'i »najmlađe«. versifikacije: 4. (e an 

ima jedna mala gospa Marija, 

Što sve mi draža biva, što je starija. 
Jer ona me je prvog trudno, rodila | 
.Za ručicu me slabu prva vodila. / 
Prva me na ovom svetu volila 
Prva se za mene Bogu molila. 
Kupala me suzom, Bog joj platio. 
Anđeo joj suzom suzu vratio; 
Dojila me mlijekom svoje ljubavi, 
Učila me ovaj jezik ubavi, 

Kojim ću i onda slatko tepati, 
Kada ću za plotom možda krepati, 


* Samo tebe volim draga nacijo, , Km | 


Samo tebe služim, oj Kroacijo. 


Što si duša, jezik, majka, a ne znamen, 
Za te živim, samo za te, Amen! : s 
, (Gospa Marija) 


Matoševa lirika nije posljedak Matoševe književne kulture, 


iako Matoš poče vrlo kasno pisati stihove. On je bio rođeni 
pjesnik onako kako se rodio pripovjedačem, humoristom, za- 


pravo: on je uvijek bio pjesnik. Pjesma mu ne bijaše samo 


. nedjeljno zanimanje, pisanje mu bijaše jedinom životnom ma- 
. nifestacijom. Muzika ga učini stihotvorcem, i sam govoraše 


često da ga violončelo nauči pisati. Izgubivši desnu ruku, pi- 
saše stihove uhom za (muzikalne!) uši — to: su također nje- 
gove riječi. U Matoševim pjesmama nalazimo sve ono, što smo 
imali u njegovim pričama, esejima, feljtonima, kritikama, re- 
cenzijama pa i parmfletima: živu i neobičnu fantaziju, origi- 
nalnost misli i izražaja, dubinu osjećaja, majstorsku formu. 
Moć toga zgusnutog izraza je tolika da je više put u jednoj 


"kvartini Matoševog soneta izražena sva tragedija cijelog na- 
roda kao i čovjeka pojedinca. Sve nijanse ljudske duševnosti, 
od očaja do vedrog optimizma, od teškog jada do prpošnog. 
veselja nalazimo u tim vanrednim pjesamama. Nekoje su mu' 


upravo veličajne svojim sarkazmom i protestom (Mora), druge 


'nježnošću osjećaja (Gospa Marija, Srodnost), treće neobužda- 
.nom veselošću (Naše životinje, Ljubavnik sramežljiv i, dr.). 


Uvijek se osjeća duboka. duša, veliko srce, 'očevidan doživljaj. 

Matoševe su pjesme doživljaji. Ulaze u cjelovitost njego- 
voga djela. Kako je Vraz gjulabijski Stanko — ljubav prema 
ženi i domovini; Kranjčević, nesretni Silvije — suza radnička 
i pesimizam patnika, tako i Matoš, veseli Matoš, ima svoj lajt- 
motiv. Ako odljuštimo sve ono što je kod Matoša okvir: bri- 
ljantnost stila, bizarnost fabule, erudiciju, nagli obrt dosjetke, 
paroksističke i paradoksalne napade fantazije, ostat će od Ma- 
toša ono što je u njemu najdublje i najrođenije: dvije pleme- 
nite arije, najljepši duet što ga je čovjek Hrvat mogao napi- 
sati: duet Đaka Grabancijaša i Gospođe Kroacije. To je ono 
jezgro koje se kontrapunktičkom stalnošću provlači kroz cijelo 
Matoševo djelo, od prve mu stvari do posljednje, od »Kipa 
Domovine« do dramskog pokušaja »Malo pa ništa«. To je za- 
pravo ponovljena pjesma Pavla Stoosa: »Kip domovine« 
»Anda vu morje vre vekivečno, jedno nam leto kapnulo sreč- 
no«, kada se Majka Hrvatska digla iz groba da vidi što se 
događa, pa kad vidje mnogo ružnih djela svojih sinova, ona 
se opet vratila u grob, koji se nad njom zaklopio, 

I Matoš je imao tu viziju. I 

Prvi put ju je vidio na groblju, jedne noći, kada se kao 


bjegunac, krišom, došuljao kući. Onda se Ona, bijela i tajan-: 


stvena Gospođa, nagnula nada nj i prešla bijelom, finom 

rukom preko njegovog znojnog, vandrokaškog čela. Drugi put 
ju je vidio u zagrebačkoj katedrali, gdje razgovara s. ari 
"Bakačem, banom hrvatskim: 


U katedralu, kad su teške noći, 
na banov grob zna jedna žena doći 
Sa teškim križem cijele jedne nacije. 
A kip joj veli: »Majko!. Audiant reges, 
Regnum regno non. praescribit leges 
I dok je srca, bit će i Kroacije!« 

, (Pri Sv. Kralju) 


Ona je bila dama od toalete, služeći sirotinjsku, prosjačku 
paru, onda mu se javi u groznoj viziji »More« i bojana u 
. dramskom pokušaju »Malo pa ništa«:. 

Življaše stara, malo luda gospođa, tako luda da je uobra- 
zila da je kraljica, pa se oblači u haljine od crvene, bijele i 
plave boje, a na glavi nosi krunu od papira. Otpremiše je u 

sanatorij dru Matijeviću u Samobor, koji liječi bolesnike > 
hladnom vodom. Jedne nedjelje popodne ode cijeli Zagreb u 
Samobor. Veteranci, vatrogasci, sokoli i zagrebački purgari 
odoše na piknik u Samobor. Njima se pridružio Đak: Graban- 
cijaš sa sveskom »Gjulabija« pod pazuhom, da obiđe grob 


«Vrazove Laure, lijepe i okrutne apotekarove kćeri. Zavede se 


ljubavna spletka i nešto što i ne spada na samu komediju, kao 
razgovori gospode Pabića, Babića i Vapića. Društvo 'se razi- 
gralo, zaori pjesma, svirka i sokolska fanfara, a Đak Graban- 
cijaš, da se malko rashladi od pjesme i vina, siđe u park. I 
vidje: Umorna i zamišljena, sjedi na klupi stara, sijeda go- 
spođa u haljinama od crvene, bijele i plave boje, na glavi joj 


kruna od papira, a oči joj, kao da je pala s nekog drugog 


svijeta, gledaju u čudnu zemlju Nevjeriju. 

Ima li nešto tragičnije, uzvišenije i plemenitije od te deko- 
racije u našoj literaturi? U tomu je sve: to su naši stari spo- 
menici, tu je naša tradicija, tu je Orao na Griču pred negda- 
šnjim licejem, koji klikće, ali (kao i Hrvati) bijesno navaljuje 
na svakoga tko bi da mu otvori kavez, to su naši čestiti, malko 
smiješni, ali dosadni i prazni Pabići, Bapići i Vapići, to je 


društvo koje se zabavlja, veteranci, vatrogasci, sokoli i pur- 


gari, to je razvaljeni Jerusolim, nad kojim plače Jeremija, i 
kockari koji baciše kocke za haljine Njezine, i tu je napokon 
Ona, u sanatoriju: stara, sijeda gospođa, Majka Kroacija, u 
haljinama od crvene, bijele i plave boje sa krunom od papira, 
na glavi. Od papira, gospodo! 

Čujem da omladina mnogo čita Matoša. Ova će ju kapica 
bez sumnje oduševiti u doba najnovije književne lozinke: 
Krležinog .kroatizma. 


311 





NIKOLA POLIĆ 


Bilo je u Piro ljetno popodne deveistošeste, sedme ili 


osme. 


* Otmjen dradedaki stan u I katu Šenoine ulice, ne znam. 


više ni kuće ni broja. U jednoj od njegovih soba, u hladu pro- 
zorskih zavjesa, pijanino, oko njega u zraci sunca razbacane 
note i isprešarani rukopisi kompozicija. U atmosferi starinskog 
pokućstva jedna fina pognuta, filigranska stara manjvdča sa ži- 
vahnim »recanskim dijalektom: 

— Oni ce dojt. Ce gospodin kavu? 

Bila je majka braće Polića, sva užurbana, zabrinuta i drh- 
tava nad »razmetnim« sinovima, koje sam došao pohoditi. > 

Obitelj Polić doselila je upravo sa Sušaka iza propasti ve- 
likih brodarskih poslova, i s vremena na vrijeme prošao bi so- 
bama onizak sijed gospodin s bradom a la Gambetta, osmjeh- 
nuvši se i rekavši nekoliko šaljivih riječi na račun svojih 
sinova. To je bio Ante Polić, suvremenik.risorđimenta, spasivši 
u krahu tek potpunu biblioteku Mazzinija, Tommasea, Giusti- 
ja, Leopardija, Carduccija, u kojoj i sve hrvatske tekstove, po- 
čevši od Marka Marulića (u Akademijinom izdanju), pa sve do 
svojih dana, porijeklom Hvaranin, pisac političkih brošura pod 
šifrom A. P. Starograđanin, borac u hrvatskom antitalijana- 
škom pokretu u Dalmaciji, uz Erazma Barčića jamačno naj- 
bolji. ondašnji poznavač talijanskoga jezika i literature. On je 
volio i respektirao svoje sinove i njihove prijatelje, no poka- 
zivaše da nas ipak, sve zajedno, smatra djecom, što je nas, 
razumljivo, smetalo. 

Tada je već Janko Polić-Kamov bio izdao dvije dramske 


studije i koi zbirke buntovnih stihova, među njima strašnu 


Psovku. 

moa 


Silovat ću te, bijela hartijo, nevina hartijo... 
Stani, ljubavi moja, i poslušaj bol moju... 
Ljubim te, hartijo, i topla je ljubav moja... 
Topla k6 krv moja i mahnita k6 ljubav moja... 


On bi došao izvana, zlovoljan i mrk na svoju tuberkulozu, 
noseći u sebi sve leopardijevske bolove jednog modernog J oba, 
i Bk: bolestan do kostiju, »načinjen sav od nervoze, od trzaja, 
grčeva, psovaka, ridanja, jedan čudnovati anarhista, koji u 
stvari ne raspoznavaše ni elementarno od anarhističke ideolo- 
gije i filozofije, da postane pjesnik bune, pjesnik prevrata, 
pjesnik psovke«,' — »on je bio u položaju jednog nezaulare“ 
nog, zdravog i jakog paripa koga tuku. I kako parip odvraća 
nogama, Polić odvraćaše pjesmama«:? m E 

Nema zakona vrhu mene i umrli su zakoni za mene... 
Nema ni mjesta među ljudima i kažnjiva je riječ moja... 


Pročitao je već onda Lombrosa, Sergija, Ferrija i Sighelea, : 


tumačeći sve hereditarnošću i atavizmom, svečano i brutalno 
iskren, pun zanosnog vapljenja za ženom, pun oswaldovskih, 
bolesničkih krikova: Sunca... Često se pitah šta mu znači ono 
»Kamov« u potpisu imena, i objasnih sebi da je on sin onoga 
Kama koji ne prezaše otkriti ni golotinju vlastitoga oca:.. 
»I bude proklet od Gospoda«, ali prokletstvom koje dade hr“ 
vatskoj literaturi najstrašnije, najkrvavije stranice sa dna je- 


k 


dne revolucionarne duše na kraju našeg »fin de sičelea«, ali 


ne nakalamljeno, već potpuno svoje, spontano i izvorno, kao: 


ličnu bunu na lične bolove... | : mei 
Janko bi popio svoju kavu i onda izađosmo on, Milutin, 


Josip Baričević, ja i Mijo Radošević, pisac »Karikatura«, psu 


jući popove, Raucha i austro-madžarski sistem, govoreći o a- 
tentatima talijanskih anarhista, o roditeljskoj tiraniji i vene- 
ričnim bolestima, slušajući putem ili u kakvoj krčmi, ili u 
kakvoj jutarnjoj sitničariji tog anarhistu, što se oduševljavaše 
Notarijem i pamfletistom Barettijem, futurista već davno, da- 
vno prije F. T. Marinettija. 


1 Vladimir Čerina: Janko Polić Kamov. Rijeka 1913. Izdanje knjižare 
Trbojevića. Str. 16—17. i 4 i 
* Ibid, str. 22. 

Milutin je u društvu šutio jer je bio glazbenik i jer je bio 


.strahovito bolestan. On se formalno raspadao, kosti su mu 


naočigled curile. Kao neki sablasni Krist, sa dugom vranom 
kosom na ramenu, s ogromnim crnim očima koje se nikad ne 
zaboravljaju iznad istaknute donje vilice, podoban kao Sven- 
gali da uspava mnogu Trilby, sviraše vječno Johana Sebasti- 
jana Bacha i — premda ne bijaše virtuoz taj đak glasovitog 
Ermana Wolff-Ferrarija.— Beethovena i Chopina kao nitko. 
Kad mu na zaključnom ispitu venecijanskoga konzervatorija 
izvađahu jednu kompoziciju, diže ga oduševljena publika za- 
jedno s.kolegama na ramena i ponese kući uz poklike: Evviva 
Croato! Evviva Croato! Kad je Zagrebačka filharmonija — 
nedavno, 20 godina poslije njegove smrti (!) — izvodila u ka- . 
zalištu i Polićevu fantastičnu suitu, publika je poslije jednog 
čisto betovenijanskog stavka izgubila dah i zaboravila plje- 


skati... da istom poslije nekoliko trenutaka provali u frene- 


tično aplaudiranje. 
Ja sam često dolazio Polićima, jer me 's Jankom vezalo 

prijateljstvo, a za Milutina sam imao napisati libreto za prva 

tri čina Pecijinog »Rkaća«. Ova se opera nikad nije davala 


. zbog nedovršenoga tj. nezapočetog libreta. Mene je fizički sme- : 


tao miris Milutinovih rana i osušenih povoja, i kako mi.je već 
izgledao kao da govori sa mnom s onu stranu groba, ja sam 
izostao. To panično bježanje pred umirućim osvetilo mi se po- 
slije njegove smrti. Milutin je kratko vrijeme iza toga umro i 
ja sam — jamačno uzbuđen — imao toga dana jasnu telepat- 
sku viziju. t ' 

Sve se to događalo oko 1908,,i u tom avetinjskom, pijanom 
i uzbunjenom društvu bijaše Nikola Polić samo jedan od bra- 
će Polića, meni još zapravo nepoznat dječarac, gledajući u nas 
»velike« pobožno i s poštovanjem. (Druga, starija braća Polići, 
ostajahu za mene u sjeni, baveći se ozbiljnijim poslom od lite- 
rature.) 

Po Nikici sam poslije primio par vijesti iz Rima, gdje su 
Janko i Mijo Radošević, stanujući u Via Biscione, u neposre- 
dnoj blizini Cvjetnoga trga, gledali svojim očima kako se na 
ditirampskom Cerducciju i pastoralnom Pascoliju diže mlada 
Malija D'Annunzija, Stecchettija i Ade Negri; snujući s mla- 

dim Talijanima novu budućnost svijeta i vodeći u Via Matta- 
toio diskusije s anarhistima, među koje bi znao upasti i Benito 
Mussolini. : 

Janko i ne slutij aše da će skoro, jako skoro — nesretno za- 
ljubljen u izvjesnu Kitty, koja njega nije voljela — zaglaviti 
u nekom špitalju katalonske ustaničke Barcelone. 


.Itako svi oni odoše — i Milutin i Janko — i njihovi rodi- 

otelji — i od cijele familije ostade za mene tek najmlađi brat 
Nikica, Nikola Polić, pjesnik, esejista i muzički kritik iz kru- 

ga Matoševe kompanije. 


S pojavom A. G. Matoša u Zagrebu poslije njegove amne- . 


stije (1908) bilo je zadovoljeno mojoj potrebi simpatije i pri- 
 jateljstva. Neobična živost, Matoševe atitide, njegova beograd- 
ska, ženevska i pariska prošlost, njegove pustolovine i 
gladovanja, njegovo odlučno afirmiranje Sirotinje i Boemstva 
nad običnim građaninom, pa visoko uzdizanje Pjesnikove mi- 
sije među ljudima, njegova ljubaznost prema nama kao i lju- 


bav & istini, prelazeći u pamflet, a koja ga je potpuno otuđila: ' 


od njegovih vršnjaka — sve ga je to već unaprijed označilo 
kao prijatelja omladini koja se okušavala u književnosti. Ne 


da je to bio nekakav odnos »učitelja« i »učenika«, mi smo pi- “ 


sali stihove i prije Matoša, poznavali parnasovce, simboliste i 
nove literatorske težnje i prije njega (čemu inače, knjige?), i 

dalo bi se dokazati kako se Matoš često koristio kojom inova- 
cijom svojeg »đaka«, prešavši dakako preko toga, ali pribilje- 
živši savjesno kad je koji »discipulus« profitirao od njega. Ali 
bilo je nešto drugo: Matoš je bio uistinu genijalan, interesan- 
tan i potpuno iskren i životom i literaturom, što nisu bili ni 
jedno, ni drugo, ni treće oni naduveni »službeni literati« od 
velikih listova, osim toga čovječan, i vječno nasmijan (i onda 
“ kad je bio najozbiljniji), i imao je sve što je mlade ljude mogla 
privući i:dugo zadržati. S njime se nije dociralo, s njime se 
živjelo: S Matošem se ispilo nekoliko podruma vina, uništilo 
nekoliko plantaža — kavana Bauer bila je slavna! — »kelneri« 
. su još znali za vjeresiju, oni divni »kelneri« u toj staroj kavani 
«(ujutro Franc, popodne Jozef, ujutro Franc, popodne Ferdi- 
nand), pa one anegdote i larme, oni kalamburi, oni Matoševi 
vicevi u formi oštrih opservacija: habsburška dinastija stara 

. kao sibilis, Fran-Josip car Midasovim ušima, pa traženje »no- 


voga«, kod čega Matoš u potrazi senzornih “koleracija dočara 
vaše bjelinu vokalom »i«: Kk : 

Gjurgic, sitan cvjetić, skroman, tih i fin. . dok Augustin 
mjevte tvrdaše da njemu bjelinu: dočarava slovo »0«, pi drinh 


bi, O što Sui grozni orozi. o zori. 


pa ona strašna zimovanja i lumpovanja 19081912. kod Žaga- 
riće pa dalje u zagrebačkoj ySikstinič, i poslije njih: hezabora- 
vne jutarnje scene s Matošem! . 

Nikola Polić, đak graditeljske škole, poznat već sa Mato- 
šem, stanovao je u to vrijeme u nekoj đačkoj vili u Tuškancu 
(u kojoj je kasnije i Matoš stanovao), spremajući se na buran 
život, koji će ga uskoro, kao i njegove drugove, bacati bez nje- 
gove privole od nemila do nedraga: iz kasarne na bojište, s 
bojišta u špitalje, iz špitalja u vojničke i inženjerske-kancela- 
rije. Ja sam gdjekada dolazio k njemu da pitam za brata mu 
Janka, koji je već bio u Španiji, i tu sam upoznao nekoliko 
mladih ljudi. Moje je stalno društvo bilo na drugoj strani (Uje- 
vić, Hausler, Fran Galović, Gabarić, Krešimir Benić), ali i 
ovdje sam našao jednake drugove, koji će se poslije Matoševe 
smrti naći u antologiji »Mlada hrvatska lirika« i koji su živjeli 
svi odreda jednakim životom. Kod njega se sastajaše jedna 
đačka bohema, često bez kruha i odijela, ali nikada bez duha 
i bez znanja, jer ako ije i popila bezbroj kava, ali je progutala 
i bezbroj knjiga. Nogomet se tek rađaše, namjesto mišica raz- 
vijaše ta mladost čula — jedno gotovo estetsko profinjavanje 
mladih Des Esseintesa — Nikica Polić sviraše bez umora nama 
za zabavu čitavog Puecinija, a,sebi za zabavu najtežeg 
Griega, Beethovena i Schuberta (ima iz tog vremena jedan 
sablastan Jerolim Mišeov portret Nikičin za glasovirom, a u 
mraku —— kao tri crne kajde — tri Polićeve glave kao u nekom 
crnom šumanovskom arpeggiu), dok onaj krasni i mladi, danas 
negdje izgubljeni Branko Hlavaty štampaše već u »Savreme- 
niku« (!) čudnu i finu »Bol polusna,« koja se : toliko sviđaše 
Matošu. u 

Taj život između kavane i polusna, između mladenačkih 
ekscesa i silne volje služiti umjetničkom idealu, rodio je pa- 
* radoksom po kome prezirasmo zdrave sportove, a kultivira- 
smo nezdrava sjedjenja u kavani ili krčmi. Nikola Polić napisa 
kasnije cijeli jedan veseli, matoševski feljton o kavani, a među 
starim, prašnim papirima nađoh neku svoju pjesmu u prozi iz 
onih vremena, koja ima sve moguće stilističke i idejne obrate 
(od Rimbaudove »Pijane lađe« do futurista), ali je dobra, is- 
krena i opisuje direktno atmosferu u kojoj se kretasmo kao 
pjani. 
; * j 

Tome je već dvadeset i pet godina, otprilike, ili upravo 
toliko. Nikola Polić izdaje evo prve sabrane pjesme. »Jučera- 
šnji grad«. Grad od onda. Jučerašnji Zagreb. 

Adoptivni Zagrepčanin, odgojen u kafansko-bohemskoj idili 
pod dalekim utjecajem Vidrića, Matoša i »matoševaca«, za- 
ljubljen u Šenoin i Matošev Gornji Grad -—— Jučerašnji grad. 
Jučerašnji, to jest onaj pravi, strancima nepristupan i nevi- 
dljiv grad, koji ima za prijatelje srđačnu desnicu (Amico sic), 

“a za neprijatelje — figu (Inimico sic), kako se to slika u refek- 
torijama naših župnih farofa. I dok Matoš poznaje, i dušom i 
intelektom poznaje, te zato voli i mrzi taj Zagreb, imajući bar- 
resovsku ljubav za vedre — vedre! — tradicije toga grada, 
Polić ga poznaje, upravo intuitivno naslućuje kroz njegove 
stare krčmice, kroz njegovu arhitekturu i kroz njegov bohem- 
ski — plavi! — zrak nebeski. Dakle kao artista. Kao pjesnik. 
Tako gleda i na sve drugo. Manje intelektualan, više osjeća- 
jan, brat anarhiste i društvenog revolucionarca, on je sve pri- 
je nego to. Do juče ga ne zanimaše ni socijalnost, ni humani- 
tarnost. Povučen u sebe, gotovo da i nema doživljaja intere- 
santnih za službenu historiju. Dok drugi pokretahu listove, 
Polićevi su doživljaji intimni, za prosto (prostačko) oko gotovo 
nevidljivi. Zanimaju ga varijante tišine, i sa tih mirnih i — 
dopustite! fišinskih, samainskih? 'stranica — kao poezija Ch. 
Gućrina (»unutarnji čovjek«) — hlapi muzika tišine, glazba 


mirnih časova, odjekujući u duši gurmana kao zvuk klavira 


usnuo u paučini. 
*“Albert Samain. 

Na staklu note kraj pianina. 
.Sa tamnih slika odsjev drag. 
U sobi mir. I zvuk violina... 
Tu. često škripe daske poda. 
Na sagovima umor sni. 
.Po sobi kanda netko hoda 
Zar to su sretni, blagi sni? 
. ' Š (Tišina,.+ bratu Milutinu!) 


Dakle glazbe i tišine, upravo senzacije muzikalnih tišina 
— to je sadržina 'većeg dijela tih osobitih pjesama. Od onih 
starih i nagriženih, od snenih, sjenastih, u kamen pretvorenih 
arija sa Griča, u kojima kao da zvone menueti Rameaua i 
Lullyja, a kojima promiču neizbježne sjenke Vraza, Lisinskog 
i Matoša, vodi ta zaprašena, klavirska, upravo spinetski pau- 
činasta poezija u svježu tišinu polja, voda i šuma, zaustavivši 
se čas na kakvom rekonvalescentno-špitaljskom, mallarmej- 
skom, čas na kakvom uličnom, bodlerskom (ali ni Baudelaire, 
ni Mallarme€) motivu, da svrši i opet u večernjim sjenama, ve- 
černjim bojama i večernjim tišinama. Većinom pejzaži, inte- 
rieuri i »štimungi« iz predgrađa, Polićeve su pjesme kao neki 
tihi odbljesci iznutra, i kako je pejzaž »stanje duše« (Amiel i 
simbolisti), ove su tanke, artističke senzacije, pretvorene u 
evokatorske slike — upravo diskretne, poluglasne, intimne 
ispovijesti. Pregled im kristalan i jednostavan. Tišina sa svo- 
jim rekvizitima: prazna soba, otkucavanje sata na zidu, ska- 
kutanje kanarinaca u krleci, cvijeće na prozoru, a iza cvijeća, 
nad vezivom, usnule stare djevice, dok na ulici, pod vedrim 
nebom, čeprkaju u allegrettu ili plešu polku vrapci, očevidni 
Prijatelji našeg pjesnika. Uvijek jednaka, a vazda tako draga 
idila iz naše (pa i svake druge) male provincije! Jedna Gospa 
s drugog kata, jedna Belle Dame sans merci ne mari mnogo za 


* trubadura, ali vrlo mnogo za modernoga viteza, koji se zove 


šofer (bolji kočijaš) ili. »bankbeamter« (pisar u štedionici). Pi- 
jane noći i raspoloženja sivih mamurluka, nervne groznice kao. 
pred duševnim brodolomom, jutra bolesničke sobe (rastenje 
sobe i predmeta u njoj, kao u autoanalizama morfinomana — 
»U vrućici«), susreti s prosjacima, grabancijašima, nažigačima 

lampa, svi ti promjenjivi odeš neba na šarenim, skitničkim, 
vandrokaškim cestama, sve te »Pjesme sa periferije«, od kojih 
neke djeluju kao najživlji feljtoni (neke su divne, kao npr. 
»Zimsko sunce«), sav taj. lični roman iz naše male provincije 
pun je nenadanih osobitosti i apartnih ljepota, kao dlačica na 
voću ili praha na krilu leptira, To je poezija. momenata, ni- 
jansa, sjena i šapata, pa ako su te fluidne ljepote nekomu pre- 
malo, »sjetimo .se, da, je ovu ljepotu, ljepotu trenutka, jeke, 
(sjene od sjene najteže uhvatiti. Pianissimo je najteže dobro 
svirati« (Matoš). 
. I konačno — _ »Bijeg«. : ' La 
Oh, divno je biti sam na brdu od skrazita! Mk Koe 
: Kao naivno dijete, koje na taj način glumi skeptika i razo- 
Šeranoi, skrivajući pod takvom veselom metaforom. neku taj- 
nu tugu, i Polić pati od suvremene bolesti bijega, pjesničkoga 


bijega dakako, bijega ed okoline, čak bijega od samoga sebe ' 


(bodlerski heautontimorumenos). Ne oduševljavajući se nimalo 
civilizacijom fabrika, strojeva i industrijskih dimnjaka, nije 
čak ni — buntovan, Po nekima dakle ne bi bio ni moderan, 
strpali bi ga jamačno među »stare«, a čujem, da ga već pro- 
glašuju i — mrtvim. Kod nas je naime tako. Budući da su na- 
šim kriticima Ronsard ili Chćnier »nečitljivi« jer ne pjevahu 
— neću reći kao Whitman ili posljednji Verhaeren, već kao 
tušta i tama domaćih »socijalnih« — kritičara, ovi ih — ko+ 
motno — nikad i ne čitahu. Bijeg u tišinu pogotovo je znak 
reakcionarstva našim madernissimusima. Beatus ille, savršen 
i vječno moderan, koliko sve odisejade Jacka Londona ili Jea- 
na Giraudouxa, ne imponira našim »kriticima« jamačno zbog 
toga što je u njemu data upravo ista vječno ljudska vrijednost: 
težnja za čistoćom. Taj bijeg pjesnika, goneći već Vergilija iz 


bučnog, augustovskog Rima pod slobodnija nebesa, na plavlje , 


pučine, u cvjetnije Arkadije, tjerajući poslije u rausseauov+ 
skom »cantu« Byrona pod zidine Missolunghija, inspirišući 
. Baudelaireu stihove O reci, Agato, da li srce tvoje..., dok 
Rimbaud iz gužve pariskih pjesnika (»Jedna sezona u paklu«) 
bježi među afričke trgovce oružjem i kavom, taj bijeg goni i 


Polića da pali za sobom sve mostove. u jednoj gotovo anarhi- > 


stičkoj, sardanapalskoj, možda. malko traženoj (voulue), ali 

karakterističnoj: viziji vlastitog odlaska (Bijeg). I Michelangelo 
je bježao. Kuda je bježao? U ponorne dubine vlastite unutraš- 
njosti, u svoje stravično samotničke sonete, gdje je mogao da 
bude sam sa Bogom. Jer »biti pjesnik znači, pored svega ostalo- 
ga, i bježati; bježati od onoga što jest i što postoji, u ono što nije 
i čega nema, a što se želi, tj. u ništa i, što se bjesomučnije i mu- 
njevnije bježi, ta je ludost često pametnija i ljepša«. | 

To je doduše digresija, a digresija je i ovo: Fakat je da svi 
ti pjesnici, svi ti umjetnici, na svom bijegu od stvarnosti, jure 
za slašću najintenzivnijeg saznanja, pa kako njihov lucifersko- 
-prometejski ideal odmiče sve dalje i dalje, oni ipak — valjda 
jedini! — vjeruju da se može dostići već pomalo i beskona- 
čnost. U generaciji.koja će sutra stati pred život postoji već 
nerazvijena ogromna intelektualna snaga, potpuno još u nere- 
du i bez veze, kao neki kaos znanja, koji u svakoj duši stvara 
konflikte; no sutra će se taj kaos srediti, organizovati, i možda 
već danas, gdje se toliko govori o dekađenciji, gledamo u pra- 
skozorje nekog Periklovog vijeka. Pa neka sad jedni, u svom 
snatrenju, bježe među crnce ili među zvijezde; a drugi, koje 


“ jednako ne zadovoljava nepotpuna sreća zemaljska, neka u he- 


rojskom naletu hvataju cjelinu života i ostvaruju najvišu i 
najpotpuniju formulu općega življenja. Osjeća se, a to je gla- 
vno, da umjetnost može dati čovjeku sve one duboke radosti 
koje mu nekoć davahu religije, i da se neka nova, ponosna i 
slobodna vjera može roditi i van društvenoga — uglavnom 
vrlo dosadnog — saobraćaja. I neka su sad jedni jedno, a dru- 


= gi — drugo. Neka jedni stvaraju filozofsku poeziju, koja će . ' 


rezimirati opće ideje; drugi neka nastavljaju tradiciju indivi- 
dualizma, iskazujući u svojim stihovima svoje pras i naročite 
osjećaje. 

A suvremenost? Modernost? 

Najveći dio Polićevih »Pjesama sa periferije«' pun je pro- 
leterskih, upravo današnjih motiva. Poslije nedavnoga krai- 
kog boravka u Beču, daleko poodmakao u svom lirskom raz- 
voju, a ostavši ipak kod svog ranijeg, ličnog izraza, Polić je 
dao jednu potpuno svoju i snažnu pjesmu: — »Invalid pred 


4 Čerinat 0. c., str. 130. 

Haydnovim spomenikom«. Ta pjesma, ulazeći među Polićeve 
periferijske štimunge, slobodnija formom, oslobođenoga ritma, 
nadovezujući na simpatije za skromne ljude predgrađa, pome- 
tače, nažigače lampa, novinske kolportere, invalide i najponi- 
znije pisare (tu spada i novela »Fortunatov utorak«) -— potre- 
sna je i djeluje upravo tragički svojom nenametljivošću, 
netendencioznošću i frapantnošću u opisivanju jedne bečke 
ulične scene. Opisan je, prosto, jedan invalid, i ta karikatura 
od poslijeratne ljudske bijede — taj čovjek-stroj sa protezom 
noge i limenom pločicom mjesto tjemena pod sijedom kosom, 
 iskrpan u bogzna kojem špitalju još nedavnog, carskog Beča, 
što prosi —'junak sa Karpata! — krajćaru sa zvučnikom na 
violini umjesto sordina pred izlozima delikatesa i mramorom 
gospodskog, alt-wienskog komponiste, s kontrastom evokaci- 
jom sivog Mariahilfa i tustih, građanskih goluba pri koncu — 
dana je tako neposredno, plastično i sugestivno u par preg- 
nantnih strofa, te za nju poklanjam cijelu našu poslijeratnu, 
bilo »konstruktivističku«, bilo »socijalnu« liriku. To nije krle- 
žijanski, ali interesantno je da je tu drugim, posve drugim 


sredstvima postignut isti dojam beskrajnog očajanja, sivila i | 


pustoši kao u jednom posve drugačijem Krležinom motivu sa 
posve dmčtjima sredstvima izraza u istom broju »Savreme- 
nika«. Ž 


Tako &e: pred licem modernog spleena nađoše dva naša 
pos pjesnika. 
e 


Nisam po zvanju kritičar i nije mi svrha upuštati. se u za- 
natsku analizu Polićevih stihova, ali kad bismo htjeli odrediti 
Nikoli Poliću tačno mjesto u povijesti naše novije poezije, ne 
bi to bilo teško. Ne bismo to učinili površno i lako, kako je to 
učinio dr Prohaska u svom »Pregledu«,/ svrstavši Polića je- 
dnostavno među »Gričane« (suradnike »Griča« od 1917. do 
1920), koji — »idu za Barčsom i jasno je da moraju perhore- 
scirati srpstvo kao negacija historičkih i plemenskih osobina 


š Suton na postaji malog paovraetjakung grada (Savremenik, broj 6, 
1931, 


* Dr Dragutin Prohaska: Pregled savremene .hrvatsko-srpske književ- 
nosti. Zagreb, 1921. Izvanredno izdanje Matice hrvatske. Str. 350. 

hrvatskih« (smiješan i činjenicama protivan kriterij). I mi: 
bismo Polića svrstali među suradnike »Griča« od 1917—1920, 
ali još prije među saradnike »Hrvatske mlade lirike« od 1914, 
i ujedno bismo rekli da su to, bili pjesnici koji su u svladava- 
nju otporne, neposlušne forme i pažnjom na jezičnu čistoću 
dokazali da je naš hrvatski jezik gibak, mekan i poslušan kao 
elastična glina pod rukom vješta lončara; koji su u potrazi za 
novijim, skladnijim izrazom pronašli nekoliko bitnih tehničkih 
inovacija: oslobodili stih stare monotonosti, odomaćili poslije 
Matoša (iz Srbije donesenu) troslovčanu rimu, a samostalno | 
uveli »bogatu rimu« (koje Matoš nije poznavao), dokazavši još 
i mogućnost premještaja stare cezure i postojanja .&dvostruke 
cezure u stihu, sve prema zakonima unutrašnjega ritma i dr.,: 
sve sami zanimljivi problemi za gramatika i književnog histo- 
rika, bez spominjanja drugih, jednako važnih »sitnica« u na- 
glom razvijanju našeg novovjekog lirskog izraza. 

Ne bismo ga svrstali ni u »Matoševu školu«/ premda bi. se 
za mnogu njegovu plastičnu sliku i sam Matoš bio oduševio 
(»Vukla se.ko glavobolja, nesmiljena ko psovka, s aureolom 
crvene kose na pozadini jutarnjih mamurnih ulica... .«, »Prvo 
sunce upire svoj zlatni biskupski štap.na sivu pečal betonsko-. 
ga grada...«). Polićev stil, sintaksom, stilistikom i slikovito- 
šću odista sličan Matoševom; ima mnoštvo i drugačijih slika, 
antiteza i kalambura i nešto je posve drugo po onom što je 
Polićeva bit i njegov unutrašnji pjesnički svijet, jer je stil čo- 
vjek (le style c'est "homme), a nije čovjek — »stil« (to je smi- 
sao i teze Buffonova traktata). 

. Pogotovo je Polić jako daleko (kao i svi Oričani«): od Do- 
mjanićeve blijede trubadurske lirike —— muškiji je, ima drugih . 
nježnosti; od Nazora — životniji je, ne izmišlja za činovničkim 
pultom »heroične« simbole po pravilniku; od Begovića — nije 


7 »Grič« od 1917, iako je kraj »Savremenika« nastao kao literarni cena- 
kul iz pijeteta prema uspomeni velikog regionaliste A. G.. Matoša, čiju je 
uspomenu »Savremenik povrijedio (u Curčinovu članku povodom Skerli- 
ćeve smrti), brojio je među svoje suradnike pored ekskluzivnih Hrvata i 
autentične jugoslavenske revolučionarce VI. Čerinu, T. Ujevića, Ivu Andrića 
i međimurskog Ivana N. Novaka, izdavši od svojih skromnih sredstava 
među svojim izdanjima (kraj Maeterlincka) i vidovdansku studiju Miloša 
tinica »Smrt majke Jugovića«, 


8 Kao R. M-r. (Rudolf Maixner) u »Obzoru« 11. juda 1919. povodom 
knjige Polićevih »Marginalia«. 

kaćiperski, ne »pravi« literature; daleko je od svih pjesnika 
»hrvatske moderne«, jer se on, kao oni i sva njegova pjesnička 


generacija, ne oslanjaše ni na koga, učeći se sam, iako je po-: 


gdjekad imao učitelja prvih koraka. Ne bismo ga uporedili ni 
s kim, već ga ocijenili po onom što je njegovo vlastito, lično, 
što je sastavni dio njegovih .živaca i njegova svijeta, i što čini 
njegovu personalnost. Odijelivši ga donekle od drugova, svr- 
stali bismo ga među hrvatske simboliste, dodavši (kako se to 
čini u historijama toga razdoblja francuske književnosti) »da 
je riječ »simbolizam« posve slučajna i da nije potrebno oprav- 
davati ovaj naziv nekim simbolima ili teoretskim pretpostav- 


kama uopće«. 


Dakle, direktan izdanak »hrvatskoga simbolizma« (Vidrić, 
Matoš, »matoševci«) — a ovaj već u početku forsiraše subjek- 
tivnu poeziju senzibiliteta nasuprot retorskoj i patetičnoj na- 
rativnosti i elokvenciji starijih pjesnika — Nikola Polić, kao 
artista interesiran samo vizuelnim i auditivnim senzacijama, 
a napose muzičar u svim nervima svojega bića,“ najviše od 
naših liričara pati od sinestezija. Kao Matoš (npr: u noveli 
»Camao«), kod kojega se Polić učio stilu i metafori, a ovaj ih 
otkri u Gautierovim hašišinskim ekscitacijama, u Baudelaireu, 
u Maupassantu (»Odista nisam znao mirišem li glazbu ili slu- 
šam mirise, ili spavam među zvijezdama«) itd. — i Polićevi 
spisi vrve od raznovrsnih čulnih odjeka. Njemu »sivi dan bez 


" vjetra prolazi cestom (!) bez žutih i crvenih vandrokaških re- 


frena«. »Velika i bijela danja bol zabliješti mu u mozgu kao 
da je negdje očajno zalajalo pseto«. Osjećaj mirisa prelazi u 
osjećaj opipa: »Pričinilo mu se da je čitavo stubište nafarbano 
novom, uljenom bojom, pa se taj imaginarni miris stao upi- 
jati u njega, težak masivan i okrugao, Ima mirisa koji su ne- 


. spretni ko kugla.« Pa muzički leksikon u postizavanju adekvat- 


nog plasticiteta: »Desna mu noga zaostajala za lijevom u 
Titardandu neke tužne sonate.« »Haydn je pružio kameno ko- 
ljeno -— gracijom menueta iz »G-dur kvarteta.« Itd., itd. 


"Ivo Hergešić: Osnovi savremene francuske lirike (»Savremenik«, 
17. januara 1931). 

1% Polićeva pok. rođaka Cvijeta pripovijedaše mi »sub rosa« da Nikica, 
kad je kod vina, plače gorko kao dijete ma je promašio »karijeru«.. Trebalo 
je da bude muzičar, Kptopanista. 

Prije trideset godina, u vrijeme rađanja hrvatske moderne, 
bile bi te čulne korelacije, koje Baudelaire prozva »mističnom 
metamorfozom sviju mojih čula .slivenih u jedno«, dočekane 
sa sumnjom od raznih Hranilovića, Hinkovića,. Kuhača i dr. 
Danas su one, pošto su izazvale čudo i užas kod publikacije 
Baudelaireove »Correspondances«, Rimbaudove »Voyelles« i 


“Verlaineove »L?7Art poćtique«« stekle tako reći građansko pra- 


vo i — petnaest stoljeća poslije prve literarne aplikacije u 
indijskoj poeziji Veda, pošto je »audition colorće« iluminirala 
i Kabbalu, a nakon pomnog izučavanja u duševnim klinikama 
na gomili marljivo posabranih primjera — ušle već u novu 
instrumentaciju stiha, kao jednostavno postepeno i moguće 
približavanje sjetilnih darova:! Kod Polića su te korelacije 
tako nenametljive, tako nužne, tako povezane s harmonijom 


"njegovih malih lirskih (upravo plastičnih) cjelina te izgledaju 


potpuno normalne i gotovo nevidljive — kao potrebno, rigo- 
rozno lično sredstvo njegova izraza. Upravo tu, u tim sjetil- 
nim povezanostima i muzičkim — da tako. kažem — - detaljima, 
ku originalnost) njegovu poeziju od imitacije i pastiša — tu je 
bit stila, odnosno radione, odnosno personalnosti Nikole Polića. 
I budu li naše buduće generacije gledale čudom na skeptike, 


* koji su još prije 30 godina nalazili nemogućima ove tako ra- > 


zumne »djetinjarije« i »novotarije«, bit će to zasluga ne »Ma- 
toševe škole«, već hrvatskih simbolista, a to su podjednako 
Lacko Vidrić, A. G. Matoš, Karlo Hausler, Milan Urbanić, Au- 
gustin Ujević, Ljubo Wiesner, Zvonko Milković i — Nikola 
Polić. 


* 


Među niskim kućama južne zagrebačke periferije, gdje niču 
svijetla.i mirna predgrađa i gdje je Nikica Polić živio done- 
davno u društvu najstarijeg, mecenatski raspoloženog pok. 
brata Vladimira, direktora samoborske željeznice, često smo 
vidjeli toga porijeklom Sušačanina, adoptivnog Zagrepčanina 


4 Vidi Victor Segalen: Les synnesthesies et Vecole symboliste (Mercure 
de France, tome XLII, avril-juin 1902, str. 57—90). 

s ispravljenim, crnim i orlovskim profilom pomorca, kako se 
.dao među željezničke pruge i vrtove, među barake i pilane, da 
se ustavi na kakvom periferijskom ćošku i zagleda u taj ju- 
čerašnji, »plav kao svila, žut ko pergamena« Grad na brdu, pa 
da se opet, za kraće ili dulje vrijeme, vrati k svom. vjernom 
glasoviru i svojoj očinskoj biblioteci. Takav nam se ukazao i 
tamo davno, u onim godinama prije rata, u onim cenakulima 
mladih ljudi, među kojima nismo.od Polića vidjeli gotovo ni- 
šta do lijepu brigu da ostane neprimijećen. 

Kako je to strašno daleko! Koliko radosti i koliko strakieta 
u tih par godina! Mnogi su naši prašina pod zemljom, mnogi 


već pokojni u pravoj ludnici, a mnogi svoju fiksnu ideju, svoj, 


osjećaj beskraja nose još na prividnoj slobodi! Što li je bio 
smisao našega života? I što je još uvijek — usprkos svemu — 
cilj i smisao? Naći izlaz za »glazbenu smisao« (musical thought), 
za »glazbeni opis« (musical delineation), »glazben ne sa- 
mo u riječima već sadržajem i bićem, po svim mislima i izja- 
vama, po cijelom svom raspoloženju« — onako kako ga 
prosanja Carlyle u svom snu o Danteu! I kad smo već kod 
glazbe i toga našeg pjesnika, koji obožava klasičnu muziku i 
. naročito Beethovena — da nam ne-bude sveta samo glazba 
onih titana, već i uzor njihova primicanja savršenstvu, kako 
“je to opisano u knjigama Romaina Rollanda! A pošto se — i 
to je pomalo važno! — približuje starost s blijedim perspekti- 
vama ubožnica (bude li naime protekcije!), kad već ne bude ni 
. snage ni mecenata, i budući da jednako volimo onog, u Poliće- 
vim spisima toliko puta spominjanog vođu gaskonjskih kadeta 
— da nas Bog oslobodi bijede i oskudice, pa da na zemlji na- 
stane stanje kakovo bijaše na Mjesecu, gdje Cyrano plaćaše 
* hranu sonetima mjesto novcem: »te tako, kad tu netko umre 


od gladi, uvijek je to tek glupan, a ljudi od duha uvijek se go- 


Pa i čavte« (Cyrano de Bergerac: »Put na Mjesec«). 

SILVIJE STRAHIMIR KRANJČEVIĆ 
IMPRESIJA | 
I 


Sada, pošto je umro pjevač »bola našega — duše naše« 
ovjenčan papirnatim vijencem najodličnijih naših literarnih 
kritičara, Matoša i Marjanovića, koji uza sva nesuglasja upi- 
saše na pogrebnim vrpcama zajednički: »Prometeju!« — sada 
postajemo znatiželjni. ' 

Kao svaka smrt i njegova nas / radotalća? kao da je umro 
neiko od familije, drug, draga, supatnik, brat. A mi ga ne 
poznavasmo ni po viđenju. Pjesnik, koji nam je bio bliži od 
najbližih, intimniji no što smo mi sami sa sobom, umrije a da 
ne saznasmo ni kako hoda, puši, jede... Pa ne znamo ni to 
što je pušio ni da li je uopće pušio. Tko će nam to reći? Osje- 
ćamo toliku potrebu znati mu svaki kret, riječ, naviku i ma- 
nu. Je li pio apsinth kao P. Verlaine, naručivao dječje mož- 
dane kao Baudelaire ili je običavao kao Barbey d'Aurevilly 
ulazeći u stan gromko zvati sluge kojih ne imađaše? Je li 
vodao svoju obitelj na pivu poput filistara i Julesa Verna ili 
orgijašio kao bohemski klub Talijanca E. Prage? Je li bio 
osoran kao Carducci, taj »pjesnik revolucija i demokracija i 
oblizavac princeza i veličanstva«, kako ga ono opjeva supar- 
nik mu zavidni Rapisardi? Ili je bio dobrodušan kao Stec- 
chetti, taj ljubitelj »chiantija« i pjesnik prostitucije, blata i 
groboskvrne, štono je pjevaše u krugu svoje čestite žene i 
anđeoskih očiju nevine kćeri? Ili je pak trpio kao smjeli mi- 
slilac Renan od najobičnijih fobija? 

.A onda, kakav vez veže njegovu suzu, život i organizam? 
.U kakvom je savezu njegovo srce, što će i na sudnjem danu 
zavapiti: »Pustite me zakopana!«, sa srcem muža, oca i gra- 
đanina? Stoji li njegova poezija u intimnijem odnošaju s nje- 
govom ličnošću kao ono u nesretnog Leopardija, koji je pje- 


vao »da zemlja nije dostojna uzdaha, da nam udes ne, da na 


uzdarje ništa izim smrti i da je svijet blato«, i trpio od ma- 
nije progonstva? 


Mi smo radoznali kao o najdražaj ljubovci, kojoj bismo: 
čuvali na grudima požutjela pisamca, isušene evijetke, zapr-. 


ljane vrpce i suhe, tako suhe vlasi... Pa smo tako i ljubo- 
morni i na one koji su možda s njime sjedili za jednim kafan- 
skim stolom i čitali novine, i naronog Bečliju što odnosi njegov 


= kabinet ostavljajući nama naš gordi nesmisao za raritete i _ 


pikanteske — dessert duševnosti, za intimne muzeje — slasti- 
čarnice kulture. 


Jer to što je kao đače kuburio i lumpao, što je ušao i. 


izašao iz klerikata, što se smjestio.i oženio u Bosni i operirao 
u Beču — malo je, vrlo malo. Pa ni to što se je opajao morem 
i burom, što je iza svake ispjevane pjesme izgledao isisan kao 
iza orgijske jedne besanice — nije dosta za nas koji smo za- 
ljubljeni u njega kao Francuzi u A. de pamcise lirika slado- 
gorkog kao pelinkovac i cjelov. 


S A. Mussetom su plakale generacije, a naše doba umorne 


i trpke Hrvatske proplaka sa Silvijem, kojeg Marjanović ni 


kao kritičar ne mogaše čitati bez suza. A Silvije nije pjesnik , , 
prve ljubavi, pomamnog užitka i obijesnog posmijeha. U njeg | 


.ima trpnje, ali ne askeze; ljubavi, ali ne zaljubljenosti: stra- 
sti bez sreće, užitka bez radosti i smijeha bez humora... On 
je »sve gladio ko što rana da je« i ništa nije mogao gledati 
bez suza« i bio je tek »harfa kroz koju tuži svijet« pa ga tako 


i mi — gladimo i gledamo, jer je on bio naša harfa i onda 


kad mi ne bijasmo njegov. svijet. . 
* Kranjčević nas boli i zanosi. . 

II 


Boli i zanosi — isti je dojam njegove poezije i njegovog 
pejzaža, mada ta sličnost može biti samo slučajna. I mi je ni 
ne donosimo kao zakon, uvjereni da su zakoni u umjetnosti 
kao oni u kaznenome pravu dobri dok se ne promijene; nego 
je donosimo kao prispodobu, da se izjasnimo i izrazimo, jer 
prispodoba, pa i najstranija, oživljava pojmove i ideje kao — 
»propalog genija — uškopljeno tele« (Kranjčević u pjesmi 
»Propali genij«). 

Ovako mi osjećamo već u ranijim Silvijevim pjesiadina 
bliskost pjesama i okoliša; obale one duž Kvarnera s izumr- 
lim patricijima, prometom i vinovom lozom. Tamo je kamen 
uz obalu bodljikav, hrapav, izrovan i pust pa je Silvije kao 
dijete slušao u tim škrapama bajno »klokotanje sinjega Ja- 
drana«. I bila je cijela ona marina puna čara, dok se u moru 
kupamo bez haljina i bez misli. Ali — ostarjevši i .zamisliv se 
— upo bijela dana za puna sunca u naponu ljeta ne da se gle- 
dati na pustoš brda i uvala bez muke kao ni u šume bez lišća 
i bez snijega. I kamen bi proplakao, veli se; a u sparini i 
omari, kad borje cviči, a priroda žeđa, ćutimo da i taj kamen 
plače za životom prošlim, za zadnjom onom mrvom zemlje 
što je bura raznese kao povijest naša historijska prava... 


Ali dok je fauna površja samo magare i koza, a flora bi- 
jela uljika, samotna. javorika i izgorjelo trsje, u moru, na 
dnu ima bujna jedna prašuma trava, crvenih škarpina, mo- 
drih lokarda i bijelih hobotnica. A Primorci s dubina izvlače. 
ribu na površinu ne za nakit, no hranu; promeću se po svijetu 
kao zidari i mornari ne iz obijesti, no iz nužde i rad zarade; > 
izrabljuju svaku grudu zemlje kao što ova svaki trzaj njihove 
energije. : 

Tu je kretanje, trpnja i rad, borba za opstanak, ne pokora 
i moral; jer je takva narav njihova. tla i organizama, pa je. 
iz tog i izašao Kranjčevićev ideal rada, po kome »čovjek biva 
div, bogu ravan i usrećen«. Kao što se tu besvjesno i otela 
prva suza, gdjeno i kamen plače, gdje bura i omara jednako 
istište suze i znoj. A nakon plača se spava slatko kao nakon 
rada, jer je svako fiziološko umaranje — onekonjii 

Kranjčevićeva je filozofija rada pozitivna i praktična, i to 
je ono primorsko što mu osta u naravi i kad se ona izrodi. 

Ta gledajte ga: onako slabašan šeta po buri, koja u rođe- 
nome mu mjestu baca u more konje, kola i ljuđe, a samo 
more pod nebo, vrh obale, preko palube. Silvije uživa u toj 


“, borbi, naporu i stradanju kao primorsko moriče kad jedri za 


.bure i vesla za jugovine. To je ćud jednog raspopa i jednog 
mornara, prkosa, i otpora, naravi ljudske koja »svesilno hoće«. 


Takav je i Silvijev Adam kad provali u raj na čelu čovje- 
čanstva (»Kako je postala nada«) kao onaj mesar na čelu 
sankilota u dvor Ljudevita XVI. Takva je i ljudska misao što 
»juriša na zaprte rajske dveri i poput groma grmi; otvarajte 
vrata širom! To je za nas, što smo trgli uvis s bunom i ne- 
mirom!« (»Excelsior«). 

Ima u tome više temperamentnosti no prošitetuskik nešto 
burna, morska, čovječja; ima suvišak neki energije koji se 
praktički ne da izrabiti i uposliti; suvišak neki koji ne pri- 
staje u disciplinarni red jednoga zavoda, u birokratske duž- 
nosti jedne inteligencije, u ustavna prava jednoga naroda pa 
ni u poredak jednoga društva i — jednoga planeta. 

Suvišak je to onaj koji je sve nas 80-tih godina činio star- 
čevićancima, razdraženim lakoumnom revolucijom E. Kvater- 
nika; kad je (danas umirovljeni) pjesnik Harambašić vješao 
nad glavom umjesto bogorodice revolver, a baš Primorje slalo 
u sabor i jednoga Barčića koji je Srbiju zvao jugoslovjenskim 
Piemontom, i jednoga Gržanića kome je Khuen poslužio za 
nogometnu utakmicu, i Hu Pilepića Kaji je vladi opsovao 
— ne varam li se — boga.. 

Isti je to suvišak koji nas je kasnije poveo u biblioteke, u 
Prag, Pariz, Sofiju i Beograd — suvišak konačno energije, 
koji je stvarao sve pokrete, pobune i prevrate, sve tribune, 
pjesnike i nesretnike. I s ovim je suviškom s prizvukom bur- 


noga prosvjeda i morskoga prkosa postao i Silvije »glas svih - 


opozicija« (Matoš) — hrvatskih i ljudskih, 

Najprije se buni kao čisti Hrvat kome »domovina žad kao 
janje malo, što odnosi grijehe svijeta« (»Domovini«), i na 
spomen hrvatske krune i kraljevstva i na pogled dugog našeg 

robovanja kao uvrijeđeni, gordi i prkosni div raskopao bi 
»rodna polja i dolinu... neka gine zemlja ova, kad nas sama 


. ne umori!... Iskopajmo grob si velik s kraja na kraj domo- 


vine, i lezimo u njeg mirno kao braća zagrljeni; udruženi 
jednim srcem i zanavijek sjedinjeni« (»Pred kraljevskom plo- 
čom«) i — slobodni! ' 

Tad poput najervenijeg socijaliste za radnika proletarca 
koji smrdi »uljem, smolom, bojom, jelovinom, starim gvožđem 
i kožama i so? nekom. izmetinom« (»Misao. .svijeta«) — ima 
lomio kosti pa mu je za sav taj trud tek krstić (za odlikovanje) 
dosti (»Otpušteni vojnik«) — ima najdublje sažaljenje, a za 
sav onaj bezbrojni beamterski čopor pseta što »cilju dolaze > 
podvita repa« — ima po prag (»Gospodskomu. Ka- 
storu«). : 

Kao čovjek drma pravdu Praetlknko zaspalu na prvoj stra- 
nici povijesti (»Lucida intervalla«) i poput starinskog proroka, 
sredovječnog heretika i modernog anarhiste žali Hrista koji ' 
se diže sred kalne bare, »gdje tvorna gamad pliže«, gdje »mi- 
lijuni vape: O pravice! o kruhal« a hiljade ubijaju u ime — 
boga i ukinuvši »ropstvo i cirkus i hijenu« vode »ljudstvo u 
kršćansku arenu«, gdje djevojčice nemaju srama, jer imaju 
želudac, i konačno lomi svoj stih vrh svih veličina pomazanih 
i koje mažu, »kruha i tiara« (»Eli! Eli! lama azavtani?!«) 

I najzad kao »svemirni građanin« buni se i protiv prirode 
koja »sama sebe gradi i ždere« (»Iza spuštenijeh trepavica«), 
pa kao »zadnji Adam«, gdje su i božanstva »pala umiruća, on 


.ne da da se smrvi«... »žile mu se koče; i savija se zgrčenijeh 


šaka, a suha rebra uporno se boče; a zraka, zraka, zraka! I 
neće mrijeti, neće! neće! neće! Nek mriju bozi, vasioni svemir, 


nek mrije sve, al ljudstvo prkoseće svoj da'nulo mu nemir. 


Pa on je tu ko zadnji od Titana, ko zadnji svjetlac prometej- 
ske vatre, da pita prije nego Smrt ga zatre: Za čega ta Nir- 
vana? Buntovnik mrtve što bogove dira, i — tužitelj svemira!« 
I u ledu pišući upitnik umire zadnji čovjek s onim prkosom : 
i otporom s kojim se je rodio; s onim suviškom energije koji 
je stvorio sve veliko i prokleto. : 

Sve tendencije naše inteligencije istekoše iz Silvijeve duše 
i mi mu gledasmo simboličko prometejsko srce, kako ga kida 
bajoslovni orao; jer je takav udes svih strastvenih mislilaca, 
duševnih ekstaza i hiperemičkih temperamenata. 

Silvijevo je znanje bilo prosvjed; zanos — prosvjed; pesi- 
mizam — prosvjed i, konačno. — njegova je duša bila prosvjed. 
Pa je proplakala, 

Živeći dubokim duševnim životom, osjećajući misli krvavo 
kao čuvstva, a čuvstva teško kao misli; lomeći, se problemima 
u pozi svog Lucifera »očajna skeptika« — sav ovaj rad mozga, 
kretanje krvi i nemir živaca, što ga je gonio. od domovine u 
svijet, iz svijeta u svemir — umorio ga, razrovao, denervirao. 
. Nije ga, jer preveć intenzivan, umorio i — umirio. " 

: I njega već nije mučio naš život i vlastite mu misli; nijesu 

ga bolili bolovi ljudi i vlastiti mu osjećaji. Na. vrhuncu se 
svoje pjesme našao sam; od vanjskih mu se trzavica protrzala 
!nutrina, život ga izmučio i zaboliše ga vlastiti živci. Filozofija 
»rada i suze« (»Prvi grijeh«) izgubi svoj prvotni karakter, a 
. narav prosvjeda i prkosa temperamenat. Na vrhuncu se na- 
šao sam; bježeći od doma u svijet, iz svijeta u svemir, konačno 
se vratio, pao, tresnuo u sama sebe i prosuo suze — samo- 
smilenja. ) ' 

Dovde smo htjeli i tu ostajemo. 

Tek iz njegovih posljednjih pjesama (»Tri pozdrava«), što: 
se odlikuje mračnom bolju i sarkazmom, koji se jedva luči od, 
mizantropije (»Na golu sjeđah kamenu«), poćutismo da velika. 


jedna duša boluje i — sad tek shvatismo — da je oduvijek t 


bolovala... . | 
Kao svaki čin, pomisao i osjećaj, kao svaki pojedinac, gru- 


pa i stoljeće, i pokojni pjesnik ima svoja tri čina: prvi zarotka , 


i rasta, drugi uspona i napona, treći spuštanja i pada. 

U »Bugarkinjama« kao u prvom činu najjače su note nje- 
gova kraja — rad; njegova doba — ljubav; njegove ćudi — 
'temperamenat; njegova doba — hrvatstvo. 

U »Izabranim pjesmama« (2. čin), proučivši. znanost i filo- 
«zofe, izvodi i provodi iz rada jedan nazor (»Prvi grijeh«); iz 


ljubavi jednu filantropiju (»Monolog«); iz temperamentnosti | 


jedan revolt (»Više kruha, svjetla, slobode i viđenja«); iz hr- 


vatstva jedan sarkazam (»San ili «java?«) i jednu 'zaturenu, 


zakopanu, zagušenu i zagutanu čežnju i tajnu svih hrvatskih 
duhova. , S 


»Ja domovinu imam; tek u srcu je nosim, 
i brđa joj i dol! : M. 81 
Gdje raj da ovaj prostrem, uzalud svijet prosim, 
i... gutam svoju bol! : 
»Ja domovinu imam; tek u grud sam je skrio 
t bježat moram svijet... i ' 
»Stobode koji nema taj o slobodi sanja 
ah ponajljepši san. 
»Te kad mi [domovina] jednom s dušom po svemiru 
: se krene, 
zaorit ću ko grom: S 


. O, gledajte je divnu, vi zvijezde udivljene, 
.to moj je, moj je dom!«_ 


Ali prije — ne! U toj pjesmi prokukaše, protrnuše i pro- 
maštaše svi naši inteligenti i nitko ne ispjeva patriotskijih i 


iskrenijih stihova. I gutanja svojeg osvjedočenja i službenih | 


uvreda — i omalovažavanja lakiranih beamtera i impotentnih, 


cinika — i potrebe biti štovan kao hrvatski književnik onoliko 


koliko psetance jedne plemenite usidjelice i kočijaš kojeg 
velkog župana — svega toga ima u toj pjesmi. Ali nadasve: 
vidjeti svoj narod dostojan svojih 'genija (nije li opravdana 
ta nigdje neizražena Silvijeva megalomanija?) i tek onda, tek 
onda reći: Hrvati smo! bez stida pred Evropom gdje znaju tek 
za naše postotke- u analfabetizmu (u sociologiji), denuncijaci- 


jama (u Beču) i žandarmeriji (u Italijil). Sve dakle ono naj- 


više što je Đalski u podrobnoj analizi prikazao u romanu »Rad- 
milović« i što se je moglo reći u — jednoj pjesmi. 

: (»Moj dom«) , 


Mi s tijem ulazimo u 3. čin, u »Trzaje«, i tragedija se na- 
šeg Silvija primiče katastrofi, tihoj, dubokoj, modernoj. Ve- 
ćina pjesama ove zbirke i one najnovije (»Pjesme«,: izdalo 
Društvo hrvatskih književnika), (kao »Al je lijepa«, »Sanak«, 
»Noći«, »Vani sniježi«, »Uzdah«, »Ah, sve je sanja pusta«<), 
drmaju nam dušu zgrabiv nas za srce kao da slušamo Beet- 
hovena i Leopardija, pjesmu nijemih, gluhih i prebolnih noći. 
Tuga je to bez sjete, bez sanja, bez priča; ništa epska, uspav- 
ljiva, spokojna i pomirna. Sve bolno kao ridanje histerije, gdje 
osjećaš teret života, a nemaš snage za olakšicu smrti. »Gorko 
je, gorko stajat uz odar vlastite volje« (»Ditiramb«) označio je 
pjesnik najtačnije i najstrašnije ova stanja totalne abulije, 
kad ti je svejedno »kao kamenu, pao amo ili tamo«, pa i pože- 
lio nemoćno i bespomoćno »da se pođe, nekud pođe, i bez cilja 
i bez volje niz neznano, pusto polje, mutno, mrtvo, besko- 
načno« (»Na kolodvoru«). ——* đ 

U ovo je nekoliko stihova sva psihologija — velikim du- 
ševnim prevratima i patnjama — izmorene, ispaćene, izrovane 
duše; a za ovo je sporedno, živio život razbludnika ili askete. 
Onaj se suvišak energije može jednako unosno uložiti u lum- 
peraje i pjesnikovanje, putovanja i maštanja, u požude i eks- 
taze, čisti je i sigurni prihod — neurastenija, nova priznata 
bolest, gdje stojiš uz odar vlastite volje u XX vijeku, kao što 


stajaše u XIX Chateaubriandov »Renć«. To je katastrofa jed- . 


ne energije njezinog najvrednijeg dijela — suviška. 

Poezija Kranjčevićeva stareći postaje strašnija, individu- 
alnija, psihološka i nama se čini da su ove suze što dolaze 
same od sebe na oči (»Što me glediš«) u samosmilenju' — da 
su ova kidanja srca (»Ženi«) i tjeskobe (»Na kolodvoru«) — 

"bez osnove kakve u socijalnim nepravdama i jadima ljudi — 
poraznije i potresnije, jer suze rad suza, jer tjeskobe rad tje- 
skobe, jer kidanja rad kidanja — sve istančano i profinjeno 
kao umjetnost rad umjetnosti. 

Otud mi volimo da vraćamo svoj pogled na prošlost; otud 
nam se u čarnijoj i razumljivijoj viziji prikazuje Silvijeva 
»hvala nebu, što dade nam suze«, slična ruskim romansijeri- 

ma, što se smješkaju vazda kroz rosno ganuće. Jer ovaka je 
samilost samilost brata prema svojoj slici i prilici — prema 


samome sebi! 


I pjesnikov Hrist, ranjava i krvava ljubav histerika naj- 
bujnije mašte i strasti kao sv. Tereze, postaje nam sada, pošto 
uočismo tanke, meke i nježne Silvijeve živce, ljudskiji, življi. 

Sad na križu, na pogled križara što ubijaju zbog njega, a 
»s križarskog krstaš-stijega krvava ljudska glava prevrće oči 
i jeca« — Hrist dršće i trnova mu kruna cvjeta »cvijetom, 
novom žaokom mladom« ... (»Dva barjaka«). 

Sad opet oni što padaju na barikadama ružoprste francu- 


.ske revolucije u borbi za ideale čovječanstva prepoznaju u 


predvodniku buntovnika — Hrista koji je s križa sašo (»Re- 
surrectio«)... Sad opet u mračnoj crkvi sa »suhim patničkim 
licem, što mu klonu sa krsta, gdje članci samo pucaju u sklop- 


' ljenih prsta i'ugasle oči prepasno nad sebe vire« Hrist uči 


»kako se ljubi i moli«... (»Hrist djetetu u crkvi«). 

Svagdje je Hrist ili plemeniti buntovnik za napredak (»Re- 
surrectio«), kao Carduccijev Satana ili očajni skeptik (»zašto 
si me ostavio, Bože, da umrem?« kuka on nad izabranicima 
društva, vladajućim klasama, u pjesmi »Eli Eli! lam& azav- 
tani?!«) ili zatureni pesimist (»Hrist djetetu u crkvi«). 

Taj Hrist ima Silvijevu narav i nama se čini da je život 
pjesnikov bio put na Kalvarij, gdje ga išiba i izrani vlastita 


. mu ćud, a razape vlastita misaonost i srce. 


I opet volimo da vraćamo svoj pogled u prošlost i opet nam 
dolazi na um pejzaž primorski, gdje i kamen plače, gdje je 
rad borba za opstanak, a patnja uvjet egzistencije: i opet nas 
salijeću uspomene historičke i — histeričke:. strašne one klet-. 
ve i zakletve senjskih uskoka, pa ona krvava epiteta »ante- 
murale christianitatis« i glasovita nabijanja na kolac za »Hri- 
stovu vjeru svetu«, što ih drastički iznese susjed Sivijev, pje- 
snik Čengićijade — i sve se to, čini se, kao predsuđe i dojmovi 
uvlačilo u pjesnikovu dušu, koja,se klela »pred knjigom roda 
svoga« i razdražilo mu »trzave nerve«..Ta on je i narod vidio 
u prilici Hrista kao »janje za klanje« i kriknuo više puta. 


“da »bez žrtve za budućnost sva je povijest mrtva« i da se 


»narod uzgaja kapljom krvavoga mlijeka« i da je »krvca prva 

žrtva idealu što se pali«. A Hrist i njegove rane bijahu privid 
- svih naših na našemu tlu usađenih ekstaza, kao ono »Kraljica 

mora« svih pomoraca, oluja i brodolomaca, ovjekovječena u 
strašnim i naivnim slikarijama crkve »Bijele Gospe: s Trsat- 
* -grada«. 


Pa dodajmo još ovu našu tek minulu epohu, gdje se opozi- ' 


cija bila poistovjetila s patriotizmom, a vlada s izdajstvom; 
gdje se izbori obavljaju pod zastrašnom silom befela i baju- 


neta; gdje se bošnjaci i Zaprešić okupaše u Abelovoj krvi, dok. . 


Kaini sticahu ordene; gdje je isto uvjerenje bilo žrtva kao u 
. vremena Hrista i Husa te je i Kranjčević izišao iz rimskog 
klerikata i katakomba da uđe u tminu, žalost i bolovanje ve- 
likog samostana što se zove Hrvatska. 

"Tad ćemo razumjeti zašto je Kranjčević »rana naša« koju 
ćemo gladiti s histerijom jedne nesretne i punokrvne duvne 
i gledati kroz suze kao vlastito trzanje prenapetih i popucalih 


živaca, s kojih bugare sve bolne bolesne duše — bujne duše 


pustog našeg života kao ono pustih obala bujne dubine morske. 


“ Zagreb, 6. II 1910. 

IZABRANE PJESME DRA ANTE KOVAČIĆA 


»I on se kod nas prerano rodio, i to ne kao Ibsen. prerano 
za dvadeset, no za pedeset godina« (A. G. Matoš: »Predgovor«.) 
Zato možda ni danas ne bismo mogli nadovezati na nj našu 


literaturu, kako je ono već pred par godina preporučao u . 


»Savremeniku« M. Marjanović. Još i danas je Ante Kovačić 
prevelik, premoderan i odviše neshvatljiv u Hrvatskoj. Čo- 


vjek, koji je pred dvadeset godina mogao da napiše »Registra-: 


turu« i danas je već daleko ispred nas, a da bismo ga mogli 
potpuno vidjeti i razumjeti. Obnevidjesmo od sjaja tzv. »mo- 
.derne«, koja je unijela u naše literarne redove, kako se 
barem danas pričinja, više zla nego dobra. Većih talenata 
taj pokret nije iznio, a u koliko su pojedini nekadašnji pri- 
staše njezini danas i »iskočili« naprijed, imađu najviše da za- 
hvale sebi samima. Oni drugi — manje individualni — na- 
stradaše, pa da tko danas napiše kakovu »Trgovinu ideja«, 
jamačno bi mnogo živih pokojnika trebalo strpati u Haronov 
čamac. Sva ta glasovita borba »starih i mladih«, koja je ka- 
snije pomalo prešla u obične, najobičnije »osobnosti«, dovela 
je hrvatsku literaturu u vrlo traljave prilike, mnogo jadnije 
negoli su bile pred trideset godina; povukla nas je daleko na- 
trag, te se danas — tako reći — mora stvarati iznova, mora se 
počinjati »ab ovo«. 

Zato su možda i ove pjesme Kovačićeve ostale prešućene, 
«jer bi odviše žalosno bilo da je jedini razlog tome predgovor 
A. G. Matoša, u kojem je izvalio mnogu gorku, ali istinitu. 
Priznajemo »da nas stranke kao kritičare i satirike vole samo 
dotle dok kritikujemo i ismjehivamo druge«, priznajmo Ko- 


341 


vačićevu veličinu, kad smo je već jednom priznavali, poklo- 
nimo se toj neslomljenoj snazi prvoga nolesa »modernista«, 
pa će nam barem biti čista savjest! 


* 


U ovim pjesamama Kovačić je onaj isti smioni, luđački 
autor »Registrature«, koji zanosi čovjeka poput oluje, što 1o- 
mi, krši i obara. Što danas iznosi Leonid Andrejev — poimen- 
ce u »Crvenom smijehu« pa u »Sedam obješenih«, jednom od 
najnovijih svojih djela, to je sve Kovačić u daleko potencira- 
nijoj mjeri iznio davno prije. 


Svakome se čitaocu mora upravo usjeći u dušu posljednja 
pjesma ove zbirke »Roman protuhe«. Kao neki veličajni i 
divlji preludij tragedije Ivice Kičmanovića, To je uostalom 
najbolja pjesma ove zbirke. Ovakovih stihova nije još nitko 
u nas napisao. 

Kroz graktanje gavrana, kroz pijani, krvavi očaj zazuji 
najednoć divna muzika pjesme o 'gorskoj vili: 


Zaludu žedna majčica čeka 
Marka svog; 

Satro je pehar pa s vilom pije 
Vinca vilinskog! ; 

1 Marku junaku na ime života 
Nikada — 

Do zagrljaja — do gorske vile, 
Do vinca slađana! 


A kakovim se bolnim zanosom ovi stihovi ponavljaju, da 
konačno uz njihove zvukove gavrani raštrgaju tijelo Markovo, 
ledeno, modro i ukočeno, dok »visoki gospodin« mudro govori 
među prijateljima: ; 
Pobratim on je od školskih dana, 
Moga plemena daleka grana! 

Al koji grozan evo momenat: 
Gdje poginu tako silan talenat! ... 

I on še stuži i stao uzdisat 
I velike svoje riječi sam pisat, 
Sve lole nato tronuto zinu: 

. Utopio jadnik genij u vinu! 


* 


Iza ovoga bolnog, orgijskog. nokturna stavio bih odmah 
pjesmu »Mučenik«. Kako su spram ovih groznih zvukova le- 


.denoga vihora blijedi i neznatni pokušaji koji nastoje prika- 


zati staru priču, život zapuštenoga hrvatskoga seljaka. Taj 
Kovačićev seljak užasnim sarkazmom razgovara s noćnim, 
ledenim gostom, što leti iz daljine i drma krov nad KRici 
vapustenasa patnika. 


Ti se javiš, razbojniče stari? 

I ti nam nosiš bijedu, jad? 

Njuškaš da P se na ognjištu žari? 

Al vidiš mjesto lonca — glad! 

O hljebu dok nam djeca snatre, 

Zatreptali smo nešto vatre, 

Od želja stopismo im sok, E. 

Da utrobu si tim utaže, 8 
Dok bolje dade velji — Bog! ' 


I nastavlja sve gorče, dok mu kroz noć ne zasine krvava - 


vizija one. gospode što mu banuše u kuću i odvukoše sve, jer 
»caru treba dati carevo, a Bogu božje«. Zaklinje ledenoga 
putnika neka poleti u gospodske dvore, tamo gdje se gospoda 
bore uz puni stol pečenja za pravice »mile domovine« i vidaju 
puku rane! 

Pa kad njegovo ivlcitejšnje aa iona: smiluje se 
»sjever kruti i dalje ode pustolov. . 


* 


A himna »Pokornome kljusetu«, himna prototipu naših va- 
trenih mladenaca, koji se u mladim danima ponose svojim 
prkosom, svojim »opozicionalstvom«, a kasnije prigiblju po- 

' nositu šiju i postaju krotki, mirni — možeš ih potegnuti za 
ušesa, neće se ni obazrijeti. Ti nekadašnji »hatovi kraljevića 
Marka« vuku svoja kola, nose strpljivo svoj križ, a ne pada 
im ni u snu na um da možda revoltiraju... 

Onda ih počinje i gospodar prezirati. 


»Ti da budeš konjic moj?« Silnik zagrohota, 
»Tovar vuci, kljusino! Crkni gdje kraj plota!« 


I kljušina vuče, privezana uz kakova filozofskoga šutljivog 
osla, dok ga jedared ne odvuče živoder ili kaki ciganin, Djameči 
se onom dosta jeftinom: 


»Pa i to božji jesu puti.« 


Koliko je u tom ironije, koliko smiješnosti, koja već po- 
činje prelaziti u tragiku: smiješnosti koja boli, jer osjećamo 
i opet da taj »vaticinium ex eventu« vrijedi i danas, a vrijedit 
će još dugo, dugo... 


»Uzvišenoj Majci« za mene je najbolja hrvatska patriotična 
pjesma, daleko od fraziranja, jaka i moderna, upravo — da 
tako rečem — isklesana. »A što je to u Uzvišenoj majci, mo- 
litva ili kletva, molitva što kune ili anatema što moli kao mi- 
losrdni i okrutni proroci Jehove, groznog i osvetničkog boga?« 

U svoje vrijeme bile su patriotske pjesme »izašle iz mode« 
pod utjecajem tzv. »moderne«. Jest, svaki mora ustati protiv 
kojekakovih »domoljubnih« verzova, ali zar da budemo i pro- 
tiv ovakovih divnih, velikih riječi, iza kojih se smiješi gri- 
' mizno sunce novih vremena i drugih ljudi? 


Majko moja! 

Hvalimo nebu; 

Svemiru tvorac tako uredi 

Da paklenom carstvu na vratu sjedi 
Osvetnik pravde... 

Kad on se ustrmi, 

Kada zagrmi: 

Izdišu tada crni-tirani, 

A narodom 'svići veseli dani, 
Majko moja! 


Ova je pjesma i s formalne strane jedna od najdotjeranijih 
u čitavoj zbirci. Poznato je da je Kovačić u formi vrlo non- 


“ šalantan, osobito se to opaža u »Registraturi«, ali ovi stihovi 


zvuče kao raskidani, veličajni ritam snagom antiknih oda. 


* 


Pa onda onaj »Sveznalica«, što su 
Od stožera do stožera 
Pronosile ga lađe. , 
I Aziju i Afriku 
Nd hodačah obađe, 
U Sahari je našao 
Do trista bačva pijeska, 
U Hindustanu gleđao 
Gdje sja komet nebeska, 


I onda na povratku kući — kao toliki! — počinje razmišljati 
kako smo sitni, maleni, neznatni, da su nam odbrojeni dani, 
pa bolje da se predademo jačemu, da poljubimo one koji nas 
biju, koji nam daju sve što treba — »od soli pa do kore at 
ba«, jer 

Mi smo s njima sve i sva, 
A bez njih prava ništica. 


* 


Pobratim toga sveznalice — »Veliki patuljak«, pa »Ka- 
meleon«, zatim oni »Dvoličnici«, sve su to žive i plastične 
figure, sve su to »doživljeni« sujeti. Svi ti prolaze i danas 
među nama, susrećemo ih na svakom uglu, gdje stoje »i traže 
da im se ljudi klanjaju«. 

Zar je onda čudo da Kovačićev gnjev kadikad i prekipi, 
da udara i u nešto žešće žice: 

Pa ti da budeš velik? 
Pa ti si neki čelik? 
Pu tebe da med borce broje 
Za čovječanska prava? 
Pa ti da među nami igraš _ 
' Pod lavljom kožom lava? 
O, gdje je skeptron Odisejev, 
Da tog patuljka šikne, 
Dablatna usta zatvori mu, 
. Da zauvijek iznikne. 


Tragika je Kovačićeva, tragika je uopće hrvatskog čovjeka 
što ti patuljci vode — i danas! — riječ u našem javnom životu. 
Hrvatska je književnost za volju tih duševnih Terzita pošla 
kao rak — natraške. A pred dvadeset i više godina imađasmo 
jednoga Šenou, Markovića, Kumičića, koji su svi — i danas! 
— daleko pred nama. 

Trebali bismo, krvavo bismo trebali jednog Odiseja, koji 
bi te kameleone i velike patuljke, te pokorne kljusine i dvo- 
ličnike opalio ljudski po grbavim leđima i potjerao ih do 
đavola! 

Onda bi barem zrak bio zdraviji... 

TRISTIA EX ISTRIA 
(F. HORVAT-KIŠ: ISTARSKI PUTI) - 


Pošto nam je sveto i presveto mirovno predsjedničko Troj- 
stvo iz galantnih odaja kurtizane Pompadourke poručilo neka 
u interesu evropskog, evanđeoskog mira zaboravimo najdiv- 
niji kraj naš; pošto su oteli i ukrali najrjeđi dragulj naše jad- 
ne i otrcane krune i kad su silovali i obeščastili jednu djevicu 
našu; u času kad Magna Meretrix guta i proždire teško opje- 
vanu i teško oplakanu plavu radost našu i kad Veli Jože, smi- 
ješan i izviždan, vuče ropski i okovani plug oko Soče i oko 
Raše; pošto se svi naši naivni, nacionalni entuzijazmi rasprsnu- 
še kao kugle od sapunice i kad smo već rekli: »Laku noć, 
braćo Hrvati, spavajmol« — dolazi nam u posjetu radosna 
jedna riječ »voda daždevica«, vedra neka i plava knjiga, na- 
pisana nasmijane duše u nasmijanom sutonu. 

»Istarski puti« su došli u horu. Ne zabavljaju i ne više 
nas: nije to naučna zanimivost i leksikonska općenitost autora 
»Holandije«, »Oceana« i »Carigrada«. Nisu to patetični i bom- 
bastični »Poleti oko Biokova«, pjesnika klasično gnjavatorske 
dikcije. Nema tu »opasnih igri i plesova riječi« kao u listovima 
Izidore Sekulićeve. Nije to labirintasti rusvaj Matoševih im- 
presionističkih feljtona; nije to ni tragični humor i nervozno 
basrljanje nemirnog anđela Janka Polića-Kamova. 

Šta je, dakle, ta knjiga? 

Reći ću vam: tiha ispovijest neka, lirski roman jedne šet- 
nje i vedra, nadasve. vedra samoća neka. 

Malo imademo vedrih pisaca, jer ima malo iskrenih. Vedri- 
na je iskrenost. I tuga može biti vedra. Nema plačljive, jesen 
ske tuge. Matoš je negdje napisao: »Septembar je zreli maj!« 

Odlična je ličnost, štaviše, odličan je književnik Franjo 


Horvat-Kiš. Književnost nije njegovo zvanje. Njegova je . 


književna moć izvan njega. Ne mogu, a da ga zamišljam ured- 
nikom književne revije, kao ni članom društva intelektualaca: 
on je pjesnik, apsolutni liričar. Osuđen je, dakle, da ga kri- 
tika — naša kao i svačija — proglasi diletantom. I to. je ta- 
kođer jedna od naših kulturnih tragika. I Vidrića smatrahu 
diletantom jer ne pjevaše iz nužde! I M. Kraljević je prolazio 
kao diletant jer ne izlagaše uz Bužana, Tišova, Krizmana, 
Crnčića i Kovačevića. : 

Horvat-Kiš je književnik gospodskog kalibra, napisavši 
dosele par tananih knjiga. 

Njegov putujući dnevnik »Viđeno i neviđeno«, bio je. u 
javnosti slabo primljen, ali u toj se knjizi opažao izvanredni 
dar, upravo jedinstveni osjećaj posmatranja, gledanja, izraža- 
vanja. To je u njega jedina i jaka strana. On ima sluha i lju- 
bomorno pazi na svoje dojmove. Impresioniste obično lažu, 
ishitrujući i izmišljavajući utiske i opažanja, sve radi stila. 
Horvat-Kiš ne pozna knjišku virtuoznost opisivanja i ispraz- 
nost zlatousne dikcije: nije artist. Nije plitak i zamazan, pa ne 
računa na zablenutost čitača. Čini se, on ne ljubi bližnjega 
svoga književničkom ljubavi. Preradostan je kad može sebi, 
samo sebi pružati odmorni, umorni i mlaki dlan. »Još jedino 
volim dlan; kojim glavu podupirerm«, veli sam na jednom, mje- 
stu, i to je tako lijepo i plemenito da se ne da zamisliti osje- 
ćajnija samoća. Taj »zaludnik, pijan od sunca, vjetra i vina«, 
u pamučnoj samoći, dalek od gradske žuči i čangrizavog dru- 
“ štva, osjeća, pije i guta intenzivno bljedilo daljine, intenzivnu 
muziku tišine i intenzivnu bol zemlje. Kao dijete, kao ševa on 
pjeva: »Uh, što je lijepo ne vidjeti nigdje živo biće, koje bi 
sprečavalo tvoju samoću, da pjevaš i da bacaš šešir uvis i oti- 
maš se za nj sa glogom i kupinom. ...Oh, da živu zanosi i 
ovo ćućenje...« On je tako fin i nezloban da će ga u vedri 
smijeh natjerati i mačka, frivolna živina. U gostionu ulazi 
kroz velika vrata, ali izlazi radije kroz mala, 

Ibsen svršava »Neprijatelja puka« gospodskim geslom: 
Najjači je čovjek kad je sam! — ali ovo je očaj socijalnog 
parije i krik probuđenoga u grobu. Horvat-Kiš, međutim, kao 

dijete, kao sunčano čedo koraca svojom samoćom i tišinom 
sitno i filigranski, u samim deminutivima. I ovo sitno kora- 


“čanje, ovo prebiranje nogama čini te on sve gleda u perspek- 


tivi jednog sitnoslikara, minuciozan i sićan. On je u crkvi: 
»Moram izaći iz crkve, moram izaći iz grada jer mi-se nekud 
žuri i tjeskobno mi je u srcu.« A koračajući po samotnoj, tvr- 
doj i usječenoj cesti, »usukanoj kao crijevo«, sluša on: kao 
začaran gdje se iza brda valja i javlja — »melodijica« O, zna- 
mo mi tu melodijicu! Iz čudesnih, stranih i neznanih strana 
dolazi sa nekih spirala, tananih frula i frulica, što li? Patuljak 
se valjda negdje raspištoljio, pa svira, svira i svira. Kapljice 


su to sa mliječnoga puta ili je to pjesma koja se rađa »kad 


voda tutnji.« A bog bi znao! 

Ne bježi on samo od ljudi. I od sebe samoga bježi taj le- 
venta bez maske. Samo se u sunčanoj, zlatnoj i velikoj tišini 
dolazi do apstraktnosti impresija, do spiritualnosti rima, obli- 
ka i izraza. To je muzika sa devetog nebeskog kruga: Koračam, 


“ane čujem se... oh, kako se radujem gdje ne čujem sebe 


uza se... Biti bez sebe! ...« Paradoks je taj bez ikakve ambi- 
ciozne eksperimentacije: to je momenat kad smo povrh svih 
naših želja i čežnja.i kad duboko dole na sivom žalu šuza gle- 
damo prašinu .upepeljenih čežnja. Ne začuđuje nas tada ni 
padanje u visinu. : 

I on pjeva i raduje se, a ne zna čemu. Vrti se oko sebe 


istodobno sa vlastitim horizontom; jedna sastavljena spiralna 


vrtnja. U svetoj, apsolutnoj samoći, koja odzvanja muzikom 
brda, dolova i kotlina, u zlatnoj, bezvučnoj' tišini, pod modru- 
ljastim, svilenim baldahinom krenuo je Zagorac, da se nale- 
ventuje sivom i bijelom Istrom. I taj zemljak Matije Gupca, 
Antuna Kovačića, Tončeka Tomaša i varmeđijskih dana hoda 
po Čićariji kao po rođenoj grudi, jer je pjesnikova domaja 
cijeli svijet. On je svagdje doma, to jest; krajina je on. L/ćtat, 
c'est mois. Odabrao je silom prilika mjesec srpanj, kad je 


«istarski krš najrazapetiji i kad je bijedna i mršava zemlja ova 


najsiromašnija, krijući u kamenim svojim traljama neslućeno 


«bogatstvo skrivenih, zaboravljenih arija,kao u lijepim i jas- 


nim Varlajevim akvarelima. 

Doći sa sjenatog, mirnog zagorskog pejzaža i sa jablanskog, 
novembarskog i Vrbanićevog okvira u Istru, mučenicu tvrdu, 


znači za koloristu postati crtačem, štaviše, crtačem minijatura. 
Boje su odviše statične, tvrde i masivne a da se izrazi osjećaj. | 


Riječi su te crte, crtice; rečenica nije nikad valovita i zao- 
bljena: ona je sitnozupčasta, posuta deminutivima, koji su 
. vedri, uspjeli i ugodni, jer ne bodu i ne režu neukusom par- 
venijskih kristala i kristalića i ne odišu baronstvom talmi- 
-dijamanata: »Sa visokog se stropa spušta paučić, po svojoj 
nitici, svojoj mučici...« Čitava je ta knjiga jedan mozaik, 
jedan mikrokozam crtarijica, pa njemu, autoru, nisu izbjegli 
ni najtanji končići. On je obujmio, zagrlio, ponesao u sebi i 
sa sobom cijeli, cjeloviti kraj velikom radošću zemlje i veli- 
«kom toplinom sunca. U njemu vrije i kipi najsitnija poezija 
najsitnijih stvarčica, kao lipa.u julu sa žutom muzikom pčela. 
Ion ne slika. Ne laže. Ne maže. Ne slaže čitave tube skupo- 
cjenih boja. Malo senzacija, ali puno, puno, jako puno duše. 
I dobar crtež, pa bilo i tintenom olovkom, dublji je i skrive- 
niji od najuzvitlanije palete. Uljeni je portret težak kao pro- 
računana senzacija, prazan kao virtuoznost: crtarija je duh: 
lagana, ukusna, bez pretenzija. U »Istarskim putima« gledamo 
samo tri boje: siva, bijela i katkad zelena. More je tu jedva 
napomenuto, jer autor osjeća da su ga naši maniriste i mari- 
niste eksploatirali, zamazali, zauljili, zaradivši njime ljetni- 
kovce i profesorske diplome. U ovoj je knjizi istarski kamen 
procvjetao cvjetićima, sitnim rožicama, presitnim fioličicama, 
te u prostodušnom božjem smijehu i smjehiću brzaju kao žu- 
borić potočića vode-daždevice. Eno tih malih kamenčića: ra- 
mence, krović, hrastić, livadica, uličica, pjevućati, kravica, 
vatrica, kosijerić, krmčić, kišica, maglica, oltarić, lokvica, ra- 
nica, travčica, ledinica, brentica, jaružica, predmetić, oblačić, 
valić, krošnjica, salatica... Riječice ove kao ptičji žubor za- 
vršuju sa dva neodoljivo divna, jedinstvena deminutiva i za- 
viđam onome tko ih prvi spazi. Kao dvije ranice plaču i stenju 
dvije riječi: izvorče i prostorče, Ne čujete li tu jednu bijednu, 


krvavu polu-asonanciju? Ne čujete li grdnu ranu našu, pa-. 


storče naše, Istru, Istricu našu, tužnu sestricu našu, najmilije, 
izgubljeno, ukradeno janje planinsko! , 

Horvat-Kiš je impresionista bez nastranosti: realista kao 
Gogolj, Daudet, Turgenjev, Josip Kozarac i raniji Šimunović. 
Crtač par exellence kao rijetko spominjani kod nas Josip 
Draženović. Hoda visoko, ali bez koturna. Poseban, upravo 
oseban: nije čudnovat, opasan i strm. Bez manire i moderni- 
zma. Luduje i on pomalo, ali nikad ne herostratiše. 


»Prozori kapcima zatvoreni. Cipelar negdje lupa po đonu, po 
kalupu, čemu Ji. Na trgu kraj ponosa gradskoga-vodovoda mršavo 
mače gloda kost, a oko njega stalno u krugu do pet kokoši i napeto 
motre kao okamenjene taj prizor s mačetom i košću... To je sve 
i jedino. Druga ulica: samo jedna kokoška luta, samo jedan ključ 
u ključanici vrata kućnih, kao da je netko došao samo da prigleda, 
pa da odmah i otide. Treća ulica: ma ni kokoške ni ključa, ali. se 
negdje sastale dvije žene u kući pa poluglasno o nečemu naklapaju. 
Ovdje leži dvogodišnje dijete nasred ulice i žvače neku zamusahu 
krpu.. .« : aj 


Jeste li tu osjetili jednu gradacionu muziku tišine. Humor 
opservacije i teški, ljetni, suludi izraz podnevne vizije. Tu ima 
i brbljavosti i familijarnosti Stevana Sremca i finih, jasnih 
i tačnih opservacija autora »Mrtvih duša« (opis vlastelinstva 
Korobočkinog). Horvat-Kiš piše kao da govori sam sebi i otuda 
ova nevještačka ishitrenost i ovo vedro, nepomućeno zadovolj- 
stvo čiče Montaignea. Moguće je Gogolj pred osamdeset go- 
dina indirektno pomišljao na. Horvata-Kiša, pišući o Puškinu: 


.»Tako odsijeva krajina s ispupčene površine stakla.« Na toj 
' Gogoljevoj staklenoj površini predmeti se zaista umanjuju, 
“ali njihova jasnost, oštrina i prodirnost raste u obrnutom raz- 


mjeru. I ta fina opservacija mogla je da se rodi samo u glavi 
Gogolja. Čini se da se humor i unutarnja lirika sastaju u ne- 
doglednoj daljini poput paralelnih pravaca i s te je tačke 
krenuo impresionizam Horvata-Kiša. To je bogati kut onih 
koji pod suncem siromaštva nose sve milijarde svojih čežnja, 
želja i nostalgija svakojakih, a zove se samoća i samotnik za- 
dovoljno pušta da vjetrić, zalutao sa nasmijanih obala riaših 
najtoplijih vizija, na krilima smijeha, diktira u bilježnicu: »Ja 
volim ljude u papučama«... »Parobrod tolik kao tintarni- 
ca«... »Dim se vere po krovu kao mačak«... »Pas uzeo na- 
učnika« ... »Noga me moli da je ponesem kući«... »Starac 

sjedi kao pod kruškom«... »Kljuse griska travu proti zubo- 
bolje« ... »I lumbarda gleda na okance kao opatica na porti«... 
- »Zvijezde: jabuke i orasi na božićnom drvu«... »Sam Labin 
popeo se na neko brdo kao pijetao« ... »Sunce je danas nešto 
na lijevu nogu ustalo« ..; I tako redom. Autor je kanda ispio 
bratimstvo sa vascijelom prirodom. On je kućni prijatelj sun- 
ca i zvijezda. Njegova se opažanja uzdižu katkad i povrh ho- 
rizonta: postaju nagla, smjela i klesana: »kad galebi pjevaju 
kao da dijete plače«... Postaju snažna, uzvišena i mirna kao 
dikcija Viktora Hugoa: »Kamen viri iz zemlje kdo savita di- 
vovska leđa«... »Pred crkvom se: pločnik uleknuo kao iz po- 
štovanja.« On srče krajinu oko sebe kao najbolje neko vino, 
kao samotok. I gleda u vodu: Mirnu »blijedu i bijelu.« Niste 
oli u toj bijeloj i blijedoj vodi čuli daleki pisak iščezlih vile- 
njaka, dugobradih, zelenih patuljaka i tananu muziku sedme- 


ro sfera? A onda stanete kao pred nekom Hodlerovom vizijom 


i zapanjeni, zamišljeni slušate večernji koral zemlje: »Pastir 
zgrbio se u koraku kao luk, a batina mu je tetiva.« Pod njim 
grdno »kameno oranje.« Ta kratka vizionarna i časovita sim- 
bolika nije bestjelesna i zračna. Ona ima tri dimenzije zemlje, 
zraka i vode. Čovjek je to, što cvate bijelim, lijepim glogovim 
cvijećem. Njegov impresionistički humor nije nikad pozeman 
i avetan: »Lubanja magareća bijeli se na suncu kao guska 
koja je zatakla glavu pod krilo svoje bijelo ...« Ta dosjetka, 
koja u Poeovom, Rodenbachovom ili Ewersovom izdanju dje- 
luje demonski, fosfornim i mrtvim smijehom, kod Horvata- 
“Kiša zadahnuta je huncutarijama rođenog vandrokaša, ste- 
 okliša i grabancijaša. Magarac i guska! Onaj te se buni i ono 
što se tovi, bivaju tu izjednačeni i to je nehotice ironija u 
stilu Anatola Francea. 

Kao u noći, kod Horvata-Kiša mrtve nežive stvari i tvari 
primaju život. Taj mrtvi život nije nikad »Stilleben« i nisu 
to stilizirani i stihovani freski ugušenih manastira. Cućenje 
je ovo, harmonizovana je to tišina, savršen mir i umor sret- 
nog i sjetnog čovjeka, koji se svemu smijucka i koga sve boli. 
To su iglice, sivi, srebreni listići naših zaboravljenih vrba, što 
“slušaju tamnu tugu voda, zvončići su ovo rosnog, rosuljastog 
pijeska, kad »oživje kamenje i diše i bježi...« Ili smo u ne- 

kom golemom balonu, usred plavičaste, svilene paučine, a 
oko nas čudni, svjetlucavi eter. Sunčane ljuske u vibraciji 
neslućenog, neviđenog orkestra. Muzika perja mekanog i pa- 
perja sićanog. To je tanana -filigranska radnja neka, hijero- 
glifi su to na našim istarskim piramidama: »Po Borutiji teče > 
cesta bijela. Ma nije to.cesta, nego kredom našarana krivulja 
po mekoj smeđoj uvali, tračnice su kao dva uporedo položena 
konca crna.« i ž 

U nekom magičnom osvjetljenju kao za potresa ili za pomr- 
čine sunca zadrhćemo kad uščitamo ovaj apokaliptični motiv: 
»čovjeku Ze čudno pri duši kad ima horizont niže od sebe.« — 
I dalje, u nekom neodoljivom transu napisao je Horvat-Kiš: 
»Zvono zamišljeno kuca«, i to je onaj vidoviti, basnoslovni mo-. 
menat kad ,zemlja sluša začarane strofe plavih manastirskih 
arija u sonetima :g. Ljube Wiesnera. Nije li to jedino čisto lir- 
sko, Milletovo podne bez apostrofa i bez senzacija: »glave go- 
le, ljudi pognuti.« I ružan gmaz, gušterica, odvjetak propale 
kraljevske i krokodilske familije postaje tu članom lirske ku- 
će: gušterica zuri u mene kao pijevac ili pura ...« »I gušterice 
osjećaju pitomost ovoga dana... .« Ta pitoma, bukolična, pasto- 
ralna simfonija kanda završuje svetim nekim šumskim largom, 
zelenom tišinom zemlje, sivim bolovima krša i bijelom pjes- 
mom oblaka: Tko hoće tišine, neka potraži šumu borovu, Tuj 
i ptičice šapću kao da su promukle — kao da šivaćom iglom 
udaraš u drugu iglu. 


Horvat-Kiš malo citira i u navodnicima, a bez navodnika 


nikako. Citirao je samo svoja dva neodoljiva druga: Vidrića i 


Disa (»Noćas su me pohodili mrtvi«). Rijetko je to kod nas, 
gdje sve vrvi citatima, imenima, hvala metodi A. G. Matoša. 
Ono što je kod Matoša značilo erudiciju, kod nas ostalih znači 
siromaštvo invencije. Tuđica i kalambura Horvat-Kiš ne rabii 
jezik je tu prilično pročišćen, što je rođenom Zagorcu bila veli- 
ka muka. Na dva — tri mjesta potkrao mu se genitiv mjesto 
akuzativa i on neispravno piše Ća-je, jer ima biti Čaje. Nađo- 
smo i nekoliko lijepih, manje poznatih riječi, kao npr. gro- 
bljiće u Divači, povorka zajazi ulicu, tarlabuču, malkoc, tras- 
kanje, papkati lulicu, samosazdani Bože, zabantati, tabanati, 
zgebe, magare njače, dudovi se povrzmaše, 

Nacionalnost, hrvatstvo Istre Horvat-Kiš je tačno i mali- 
. ciozno karakterisao u svetačkom liku profesora Spinčića: »On 
je kao djed, koji je samo sretan, a nimalo zabrinut.« Među- 
tim, da smo bili manje srečni, a više zabrinuti, ne bi danas 
Istrom skakutao Talijan, sa brkom na kome »sjedi i spava,« 
a on sam kao da se raspada. Ovo je pisano 1914 — a u godini 
1920. »Čovjek koji se raspada« pomakao je Tomislavovu stra- 
žu na istok i mi na 136. stranici ove knjige čitamo ovu ras- 
prsnutu, bombu. »Mi smo ovdje živi i dišemo, a Talijanima 
je duša već na jeziku.« To je jedna pjesnička kratkovidnost, 
koja se ne zna snaći u svjetskom rezonovanju. Glupost i sila 
pobjeđuje, ali to je slaba utjeha. Tragična je sramota što taj 
kraj, prem naš, ipak nije naš, kraj svega toga što se naš na- 
rod smije venecijanskoj, truloj, ispucanoj »Colturi« utjelov- 
ljenoj u krezubim lavovima Svetog Marka. ok 


FOMA 


»Istarske pute« je dovoljno pročitati jedared. I dobrim se 
vinom ne opijamio jer je dostatna jedna čaša: Pijmo radije 
raćiju, kiseliš i ostalu gamad. Dobra će čaša svejedno visiti 
uvijek nad nama, uvijek gore i gore, sve više i više, kao li- 
jepa, kristalna pjesma neka, kao ptica, kao jedna krznena 
smeđa kapica u. vrtlogu sniježnih pahuljica. ' 

Danas je ta kapica gospojinski šešir, a pod šeširom itd... 

O SLOBODNOM STIHU 


(»PREOBRAŽENJA« A. B. ŠIMIĆA) 


Izađemo li iz vezanog, pasatističkog stiha, pa upadnemo 
preko granica slobodnog (nevezanog) stiha — nas, koji smo 


. dosele mirno i bez uzrujavanja kraj odmjerenog dima neraz- 
= družive cigarete, ko poslije ručka, gutali i drobili stih po stih, ' 


senzaciju za senzacijom, metaforu po metaforu ustaljenih pje- 


= sničkih formi — zbunit će taj prividni haos neke čudne i ne- 


moguće arhitekture. Ima ljudi koji se plaše svake novotarije. 
Ima i takovih koji A priori zbacuju svaki pokušaj secesije i 
emigracije iz kruga prošlosti. Zaslugom nekih nevaljalih, za- 


= bludjelih i nepodnošljivih pjesnika novoga stiha (koji uosta- 


lom nije nov), shvatili smo mi ostali taj čitavi pokret lažnim, 
važnim, nelogičnim i smiješnim, običnom burgijom, na sve- 
opću radost neslanih i neplaćenih kavanskih besposličara. 
Slobodni stih, međutim, onaj čisti, ravni i zračni, onaj 
fluidni, nervni i jasni, dolazi, prolazi i prodire sam i svečan u 
noći i okruženi život onih koji još uvijek novom vremenu u 
prkos dižu modre i zanosne oltare okovanom, vezanom go- 
voru najtanjih unutarnjih doživljaja. bo 


Objektivni smo pa mjerimo vrijednost pjesme, težinu pje- . 


sme po njoj samoj: mi važemo stihove, mi važemo specifi- 
čnu snagu izraza i ne čitamo ih nikad ad hoc. ? 

Postoji samo jedna lirika, ne postoje dvije. Lirika je zna- 
tno odvojena od ostale književnosti i svaki liričar gleda dru- 
gim uhom i sluša drugim okom negoli novelista, dramatičar, 
romansijer. Liričar se još jedino približuje feljtonizmu, ese- 

izmu i kozeriji. To su koncesije koje on čini prema sebi i pre- 
ma publici. Dok su ostale književne forme tek impresija unu- 
“tarnjeg i vanjskog svijeta, lirika je samo izraz. Nadalje, dok 
slikarstvo i muzika stoje svaka zasebice i ograđene, lirika 
predstavlja rezultantu i slikarstva i muzike, postajući time 
najviša među najvišima. 

Lirika, bila ona vezana ili slobodna, nije nikad odmor, 
užitak ili »dolcefarnientski« moment iščeznulih senzacija. Ona 
je, jao, filozofija, metafizika napose, usprkos onima koji još 
uvijek sanjare o hrizantemama,“o parfemima, o balkonima i 
o plavokosim legendama. Dabome, nije to skolastička meta- 
fizika problema, premisa, hipoteza i silogizama; ipak je ta 
metafizika alkemistična, koja traži formulu dragog kamena 
u tonu, prostoru, u ličnosti, u mirisu, u bojama. U tome su 
slobodni i vezani stihovi isti istincati po svojoj dubini kao i 
po svojoj visini: jednaki su po težini i po lakoći. 

Kao što su parabola i kružnica krivulje iste kategorije — 
jer se i jedna i druga daju presjeći jednim pravcem u dvije 
tačke — tako su istoga reda i roda i jedan i drugi stih. 

Vezani stih, koji je općenito bliži i jasniji, formalno jas- 
niji i glasniji, zatvoren i sapet, sličan je kružnici, krivulji, 
gdje se fokusi nalaze u središtu, a to je pjesnik sam. Kružnica 
svršava svojim početkom i tome adekvatno odgovara rima. 
U zatvorenoj zoni pravilnog stiha teku stihovi paralelno kao 
tetive, presječeni obodom konkretnog ritma i glasne rime. 
Taj stih je za vječna: vremena isklesan u Baudelaireovom 
stihu: > 

»Mrzim kret koji poremećuje crte.« sok 

.Naglasili smo da je on formalno jasniji i glasniji od neve-. 
zanog, ali u dubini svojoj, on je vrlo rijetko pristupačan. 

Slobodni je stih, naprotiv, sličan otvorenoj krivulji, lije- 
poj krivulji paraboli, čijim putem kruže oko kosmosa naj- 
ljepše zvijezde-komete. Ipak je i ta krivulja zatvorena, ali 
samo u neizmjernosti, dakle tek teoretski. 

Po tome što je prva lirika kružnica, a potonja parabola, 
zaključujemo da između obih lirika ne postoji nikakva aver- 
zija. Slobodni je stih evolucija vezanog stiha: nije nikakova 
novost apsolutna. To su dokazali i toliko razvikani talijan- 

ski futuriste, čije su stihovi tek uspješno ili neuspješno para- 
fraziranje Verlaineovog gesla: »muzike, muzike i samo mu- 
zike.« 

Naravski da se sa gornjom teorijom neće složiti g. Paolo 
Buzzi, koji je napisao fiziološki esej o slobodnom stihu: »Il 
verso libero«, (Milano 1908). I samo takvim shvatanjem -(evo- 
lutivnim) smirit će se neplodne borbe mlađih i najmlađih. 
Prenesemo li to rezoniranje izvan lirike, izvan umjetnosti, 
bio bi zapečaćen trajni mir ineđu strankama, među pana 
i među ličnostima uopće. 


U stvari, da budemo jasniji — naša je lirika imala svoj 


slobodni stih, dakako primitivni, već kod S. S. Kranjčevića, 


samo što se taj odnosio prema današnjemu kao naš narodni 
deseterac prema japanskim lirskim crtačima. I Janko Polić- 
Kamov pisao je prije g. M. Krleže slobodnim stihom. Čitava 
njegova »Psovka« kao i dobar dio »Ištipane hartije« pleše 
konvulzivno u nekom nemogućem moru slobodnog stiha, ali 


* tu je struktura, shema i izraz pošao nekim čudnim, neredo- 


vitim, nepravilnim i sunovratim stopama delirija i žeđi. Kla- 
sičnim, strogim vers libreom pisao je prije rata g. Mirko 
Korolija (u »Književnim Novostima« 1914. vanredna pjesma 
jao Danas njeguju kod nas Hrvata specijalno taj stih 

. g. Šimić, Krleža, Krklec, Cesarec, dok toliki ostali kušaju 
i pokušavaju u njemu svoje ambicije literarne. Došli smo do 
toga da je slobodni stih postao literarna manija, onanija, špan- 
ska groznica, često puta besmislica, zgodna za jeftinu inkar- 
naciju neukusne dikcije i ke siromaštva ukusa, mjere 
i osjećanja. ' 


Međutim, kad smo već uopće posumnj ali u ovu novost, kad- 


nas je počela hvatati glavobolja, reuma i tabes, te kad smo 
već gotovo stali da omalovažavamo tu novopečenu liriku, do- 
šao je g. A. B. Šimić i sa »Preobraženjima« dao jasno i odre- 
đeno mjesto slobodnom stihu u nas. (To ide na račun samo do- 
brih pjesama u ovoj knjizi, jer ima i loših.) 

Šimić je možda jedini u nas dao slobodnom stihu mjeru — 
što je i najglavnije — i oblik. Taj se oblik vidljivo očituje 
već i u samom simetričnom raspoloženju stihova i to nije na 

odmet. Njegove pjesme imadu katkad oblik kaleža, cvijeta, 
porculanskih vaza i lijepih, malih stvarca. 

»Preobraženja« su u ovoj eri darmara i snobizma ipak. 
logična i smjela, u strukturi sasma različna od dikcije tali- 
janskih futurista, imajući pred sobom moguće samo njema- 
čku ili francusku noviju liriku. Svojom strogošću.- u formi 
djeluju matematski i kontrapunktski poput sonetnih vije- 
naca, koji se danas uopće ne pišu. Ti su slobodni stihovi sapete, 
Danteovske terzine današnjeg vers librea, i to nije nipošto 
paradoks jer, najzad, i te kako strogi zakoni vladaju u obla- 
sti svake poezije, pa bila ona i najmodernija. 

I najbolja knjiga lirike obiluje lošim ispadima, pa tako i 
 »Preobraženja«. Ima u njima mjesta koja su šablonska, kao i 

fraza »u ćutanje i slatki zaborav« (Mladić). : 

Ili »to je krvlju namaljana uglasta i gruba slikarija: na 
nebu« »Hercegovina«). Loši je kontrast u pjesmi »Gorenje«: 
»I zapad biva bleđi, crveniji šipci.« U tonu sevdalinka pisana 
. je pjesma »Povratak I,« Kao šaka u oku djeluje riječ. »Svi- 


rep Bog« u pjesmi »Bog mučitelj.« Nimalo uzvišeno ne zvuči. 


fraza: »glasi nisu zli; ko poslušni psi kraj mene ležu u ću- 
tnju« (»Uzvišeno veče«). Ima i čitavih pjesama koje su mogle 
jednostavno izostati. (»Prva noć samoće«, »Zavedena«, »Mu- 
čenik«, »Mati«, »Ljubomora«, »Pobednici na livadi«). Veliku 
nekorektnost čini gosp. Šimić, kad forsira izraz, boju pjesme 
i kad odviše vidljivo traži senzaciju tamo gdje joj nema mje- 
sta: : , 
Noć 
bezdana ,i divlja 
još nevidljiva 
proguta u se sunce. , 
: (»Samoća na vodi«) 
Cesta stala 
sa zaronjenom glavom u mrak bezglasne doline. 


(»Hercegovina«) 


»Letnja pesma«, je čitava glasno i jasno forsirana, te ta nez- 


godna, običajna mana, pa i najzdravijih pjesnika, kvari lijepi 


trans momenta. Onaj dobri Šimić iz »Preobraženja« ne ga- 
lami nikad mladenačkom prepotencijom i neće da bude Hero- 

stratom. Po godinama najmlađi, on je ipak gospodin. Još 
pred par godina pisao je on zvučne dvanaesterce (u »Prosvje- 
ti«, u,»Griču«), pa je po svome unutarnjem pozivu ostao i 
danas njima vjeran, ne učinivši kompromisa sa švercerskom, 
barovskom literaturom. Njegov je razvitak u skladu sa peri- 


petijama unutarnjih emocija. Njegova je lirika metafizika u > 


visokom značenju te riječi sa senzacijama koraka koji se ne 
čuju i tragova koji se ne vide. Od pjesnika vezanog stiha on 
se nije revolucionirao, već samo evolucionirao. U »Preobra- 
ženjima« ima, štaviše, i pjesama sa poantom, ima i štimunga 
i drugih, lijepih, zaboravljenih stvari. (»Molitva na putu«, 
»Žene, mladić i ljeto«, »Zavodnik«, »Zapuštena«.) Ima i tru- 
badurštine i pasatizma (»Pjesma ispod zemlje«, »April«). On 


. će se, moći moguće, i vratiti pasatističkoj lirici, ne gubeći ni- 


šta od svoje originalnosti, od svoje slobode, dubine i osjećaj- 
nosti. Jer umjetnost nije »modernost«, kako hoće jedni i mo- 
dernost, kako traže drugi. Poput svih pjesnika on proživljava 


pjesmu na svakom koraku. Svaki je dan jedna neizdana knji- > 


ga pjesma. 

»Preobraženja« nije knjiga, antologija, iz koje čitamo i 
pročitavamo dnevno najviše dvije ili tri pjesme. Čitava je 
lirika — uz izuzetke — jedna cjelina; jedna novela, jedan pu- 
topis po imaginarnom carstvu nad životom dnevnih doga- 
čaja. Osnovka tog stvaranja je čisto realna, dnevna. Bogat- 
stvo duše — jer svaki je pjesnik milijarder — sa izrađenim 


“izrazom oka i sluha. On ima svoj porast u »Mesečaru«, koji 


daje boju, strah, vidovitost i ritam u dobrom dijelu čitave 
knjige, koja je trebala da se i nazove »Mesečarom«. Taj som- 


nambulizam visi povrh Šimićeve lirike, zato se mi i sastajemo, 


gotovo u svakoj pjesmi s pridjevima »beo« i »bled«. Katkad 
postaje taj »mesečar« dramatski potresan (»Teški zrak« i 
»Opomena«).. Autor »Preobraženja« kanda ne hoda zemljom, 
pošto je dao svoj Confiteor u pjesmi »Pjesnici su čudenje u 
svijetu«, zato su ovi slobodni stihovi puni rima koje okom 
ne slušamo i uhom ne vidimo. Ali one su tu: mi slutimo da 
su rime tu, lagane, visoke, zračne. I zato jer te rime nisu. na 
licu mjesta, one znače uspon lirskog stvaranja. I najrjeđa 
rima, čim je uhvatimo rukama, postaje banalna. 

Kao što su Šimićeve rime unutarnje, bez dimenzija i bez 
prostora, takov je i njegov ritam, koji uopće samo u strogom 
vers libreu dolazi do pravog nijansiranja: to su zavjese koje 
dišu u snu. Ritam lijepo i slijepo koraca po mjesečevoj plat- 
formi. Ima nešto od Chopinovih triola, septola, kvintola i 
arpeggia u ovom ritmu; ima muzike koju slušamo u transu, 
na nekim polukružnim obalama srebrenih voda, pod začara- 
nim kulama podnevnih vizija. On sanja otvorenih očiju i 
kreće u susret emocijama koje će doći. sm 

Ali i kao mjesečar, dakle sanjar, on nije nipošto meku- 
šac, poltron i cukervaserski mekan. Energičan i marcijalan. 
Muževnost prolazi sigurno i čvrsto u ovoj lirici. Osobit je 
opservacijama koje su većim dijelom na mjestu i gotovo sa- 


sma nove. U dobrim njegovim pjesmama nema šablonskih ' 


reminiscencija, nema traženih, panoptičkih pokušaja i ishi- 
trenih, tamburaških melodija. A što je najvažnije, ne nastoji 
da ga se citira, čita. Sa »Preobraženjima« dobismo u posljed- 
“nje vrijeme jednu dobru knjigu pjesama. 

 Pročitamo ih i postajemo barem za 50 procenata laganiji 
i fluidniji u ovim danima kad je sve teško i nesretno mutno. 
A to je dosta. Jer to je i svrha lirike i one koja će doći i one 
koja je bila: 

ISUŠENA KALJUŽA 
V 


Veliki Polićev neštampani roman »Isušena kaljuža«! (pi- 
san 1907—1908—1909, a razdijeljen u tri dijela: 1. Na dnu. — 
2. Ušir. — 3. Uvis), pored same prebujnosti u pisanju, što je 
previše ćeretavo, previše konvulsivno, nekud prenatrpano, 
ima jednu osnovnu manu, što je napisan nejedinstveno, ras- 
trgano, bez jedne osnovne uređenosti i raspoređenosti, a bez 
toga ni oveća novela nema svoj začin i osobito ne ovako ve- 
liki psihološki roman. U' jednom komentaru pokojnik pisaše 
>... Ako ima u tome djelu jedna ideja, ta se ideja rađala, 
stvarala, uzgajala, a nije nipošto ideja ona koja je zamislila 
i napisala samo djelo. Meni je bilo najviše do toga stalo da 
sačuvam karakter i ćud životne mladosti, jer se baš tijem 
može stilizirati dno naše duše, strastvenost naših osjećaja i 
revolucionarnost naših misli. Promatrajući duševnu evolu- 
ciju glavnoga junaka i ja sam se kao pisac kroz ove tri godine 
evolucionirao: on je postajao sve hladniji u životu, ja u pi- 
sanju. Kako se on bavio predugo sa samim sobom i postao 
sam sebi na kraju dosadan, tako sam se i ja bavio predugo s 
njim i on je postao meni dosadan. Ja sam dakle živio s: 
njim«... ' : ' Ž : 

Roman niti počinje čestito ab ovo, niti se razvija in me- 
dias res; iz prošlosti prelazimo u sadašnjost, iz sadašnjosti 
ulazimo u prošlost. Raspoloženja u kojima je Polić pisao poje- 
dine dijelove romana, različna su i mnogobrojna, kao što su 
različna i mnogobrojna raspoloženja i u nama za čitanja. 


1 Ovaj sam roman, kao i sve neštampane novele, drame i kozerije, do- 
bio od pok. brata, g. Vladimira Polića. (Prim. autora.) 


365 


Izgubljen sistem; izgubljen tempo, izgubljen dojam jedinstva. 
Živeći, dalje, sa svojim junakom, učinjen od njega, sav od 
njega, apsolutno s njime isti, jedan i jednak, misleći njego- 
vim mozgom, osjećajući njegovom dušom, ujedinivši posve- 
ma svoj sa njegovim životom, .Polić je, najprije, bio sasvim 


egotičan, i poradi toga sva ostala lica, kojih ima malo, nijesu | 


važna, i blijeda su, neizrazita, stojeći u sjeni jedinog i velikog 
Ja, Arsena Toplaka, protagoniste ove duševne drame, glav- 
nog junaka romana, to jest samoga pisca; zatim: baveći se 
naročito duševnim događajima, sukobima, pokretima, preo- 
kretima'i prevratima svoga junaka, to jest samoga sebe, on 
bijaše autopsiholog; najzad: analizirajući kao psiholog sve ta- 
mne i sve svijetle, sve obične i sve neobične, sve velike i sve 
silne prelijeve, čitavo jedno golemo, vrtoglavo, beskonačno 
talasanje Toplakove unutrašnjosti, to jest svoje vlastite unu- 
tarnjosti, on bijaše autoanalitik. I kako je to tjerano do kraj- 
nosti, to je uglavnom, i razlog da roman nije posvema uspio, 
da od romana postade studija psihološki cizelirana do umora, 
ali u razgrađenosti svojoj rasprštana do nesnađenosti. Po dalj- 
njem dijelu komentara to bi imala da bude jedna karikatura 
ili satira na duševnost junakovu tj. piščevu, a jer pisac imaše 
da predstavlja našu kolektivnu, socijalnu i nacionalnu duž- 
nost, na našu duševnost uopće. To bi imala da bude nekakva 
satira na naše umovanje i naše čuvstvovanje; ne .na naš svag- 
dašnji, realni rad, nego na naše teorisanje, literaturu i poli- 
tiku; ne na naš faktični, nego duševni život. 

Jedne glavne ideje, što vlada u cijelom romanu, nema ja- 
sne i određene, a po komentaru ni ne može je biti; roman je 
sadržajno besadržajan, rekao bih, punoćom svojom prazan, a 
što se toga tiče, to je za Polića pojmljivije jer je. sadržaj i 
inače u modernim psihološkim romanima vrlo ograničen. »Ah, 
kakvi je.to kaos naša psiha! Kakva je to kaljuža! Ne gledajte 
je iz daljine kao impresionizam. Pristupite bliže, pristupite!«... 
— grmi u jednoj venecijanskoj krčmi napijani Arsen dram, 
prijatelju slikaru Rubeliju i, čitajući stranicu po stranicu 
ovog kolosalnog romana, ove razbarušene studije, prve i zad- 


ž Roman je vrlo sitno ispisan na 253 stranice velikog trgovačkog for- 
mata. (Prim. autora.) 

nje te vrsti u cijeloj našoj književnosti, mi u stvari skoro i 
ne radimo drugo već zagledavamo u tu Arsenovu kaotičnu 
kaljužu, najprije izvjedljivo, sa nekom zebnjom, zatim dublje, 


dublje postojanije, ukočenije, napetije, do nekakve ohlađenosti, 


dok se, najzad, ne zamore sve naše duševne i duhovne oči, svi 


naši živci, i sva naša fantazija uspava monotonijom introspek-- 


tivne analize, koja je minuciozna i beskonačna u uzletanju i 
strmoglavljenju, sukobljavanju i unakrižavanju silnih prou- 
zročenih, izazvanih, iznošenih i postavljanih na anatomski sto, 
raščlanjenih, raščinjenih i raščijanih duševnih i mozgovnih 
učinaka i posljedica. Vanjski događaji su najrjeđi i dolaze 
(kao pijanstvo, glad, operacija glandule, seksualni perverzi- 
teti itd.) tek kao pomoćna sredstva pri duševnom seciranju, 


. i, nemajući nijedan od njih važnije zadaće, sva se ta duševna 


proživljavanja; opažanja i iznošenja, doimlju kao nešto da- 
leko od vremena, prostora i događaja. »Zakon je tijesna ci- 
pela koju treba odbaciti« — veli glavni junak, i većinu zah- 
tjeva, koje savremena kritika polaže na roman, Polić je odba- 


cio poput tijesnih cipela. Kao Leonid Andrejev, što se znao: 


opiti, izgubiti u opisivanju izvanrednih duševnih događaja, 
te su sva kod njega čudna, mistična, on je, bez Andrevljevog 
objektivnog načina posmatranja i pisanja, a sa treštanjem svih 


uzbuđenih člla u sebi, upadao, tonuo, utapao seiiščezavao u 


bezgraničnoj složenosti ove jedne do krajnosti egzaltirane, ko- 
losalno ponorne duše. Jer on je, uopće, kao liječnik tijelo ki- 
dao, rezao i rezuckao tankim, glatkim, britkim i finim oštracem 


.svog genijalnog analitičko-psihološkog noža, čovječju dušu, 


i, kao jezuita u ispovjedaonici, on je imao jednu strahovitu 
strast da uđe, zadre i prodre u sva najmutnija, najtamnija, 
najmaglenija i najmisterioznija njena skrovišta. U svijetu du- 
ševnih dubina i provalija on je bio jedan detektiv iz bezumne 
neke pasije; nekakav Sherlock Holmes; nekakav bernardinski 
pas sa psihološkim njuhom od magnetske snage. Njegova psi- 
hološka izvanredno rafinirana finoća, imaše dejstvo za jednu 
čudnu, nepojamnu dušu, kao uspjelu dijagnozu kod bolesnika, 
u čijem se mozgu već počela da spušta noć, koji je jednom 
nogom već u ludnici. On je ipak malo, vrlo slabo pribjegavao 
za obrazlaganje abnormalnih duševnih osobina činova i sta- 

nja svojih ličnosti utjecaju, milieu, ambijentu, hereditaciji, 
atavizmu, svim onim pomoćnim sredstvima kojima se služila 
legija odličnih psiholoških ramansijera, od pisca strašnog »Zlo- 
čina.i kazne« do pisca grube »Zvijeri-čovjeka«, i koja su sred- 
stva, ali na štetu umjetnosti, našla svoje najveće utočište i 
svoje najčvršće uporište u glasovitom »Discipulusu«. I to je 
kod Polića razumljivo. On nema stalne ideje kod umjetnič- 
kog stvaranja i njegovo umjetničko djelo nema određene 
.svrhe. Sve ono, dakle, što nam u svojim djelima, na umjetni- 
čki način, u umjetničkom obliku i izražaju htjedoše kazati 
Dostojevski, Zola i Bourget, sve to dakle kod Polića igra spo- 
rednu ulogu. On je imao samo jednog čudnog, grdnog, nemir- 
nog Boga ili Demona, kako hoćete, u sebi, i on mu se podavao 
posvema. To je strast, jedna proždrljiva, nezasitna strast: is- 
piti, izrovati, isušiti dušu. On ima u sebi, nad sobom, pod so- 
bom, pred sobom, za sobom i svuda oko sebe: Sebe svoju dušu 
i druge duše — ogledala, u kojima se njegova duša odrazi- 
vala, i ostala lica imaju zadaću najviše da popune njegovu 
ličnost, najmanje da njegovu ličnost objasne i rasvijetle. His- 
terija, fiksa ideja o samoubojstvu, tubrekuloza, sadizam, idio- 
tizam, kretenizam, paroksizam, krvni, nervni, intelektualni i 
moralni, neuroza i psihoza, .nekrofilija, panika ekstremnih 


osjećaja i želja, kaos najnevjerojatnijih, najbizarnijih snova, , 


misli i zamisli, što samo bljesnu, razviju se i zginu, i sve os- 
tale bezbrojne abnormalnosti i perverzije, čitav taj golemi 
svijet patologije i psihopatologije, bijahu njegovi najpristu- 
pačniji, najličniji, najdraži i najdragocjeniji predmeti obra- 
đivanja. On sav bijaše prodahnut, skoro učinjen, rekao bih, od 
ovog svijeta neobičnoga, i, kao H. de Balzac, on je volio samo 
izvanredna bića, jer sam bijaše jedno izvanredno biće. ... »I 
kao što smo svi mi u ovome vijeku ili više ili manje razdra- 
žljivi, nervozni ljudi, tako su i lica što ih artisti iznose u svo- 


jim romanima ili dramama skoro sva organički bolesna; po 


naslijeđenoj bolesti ili pod uplivom ambijenta oni napuštaju 
zdrava osjećanja, kližu se na rubu zločina i krše se o fatal- 
nost samoubojstva ili ludosti — veli* uvijek zanimljivi Sig- 
hele, a opet sam Polić čini negdje u romanu ovu ispovijed, 


's Letteratura tragica, Milano 1906, pag. 149. (Prim, autora.) 

nečuvenu još ni od koga nenapisanu još nigdje, razumljivu 
tek za njega i cio njegov rad: »Dosadna je čitava literatura 
bez propalica, zločinaca i luđaka. Život je interesantan ako ga 
žive ljudi, a ljudi ako spadaju u psihopatologiju. Psihologija 
počinje tamo gdje zdravlje prestaje«. I sve, skoro sve što je 
obično u životu i za život, svi normalni osjećaji, težnje i sklo- 
nosti svagdašnjih, običnih, normalnih, službeno pametnih i 
mirnih ljudi, sve male duše i mile dušice sa svim njihovim 
nevoljama, patnjama bez grčeva i radostima bez suza, svi 
ordinarni mozgovi lišeni unutranjih motora, koji čas razbi- 
jaju lubanju, a čas je sapinju i stežu nekim željeznim obru- 
čem, svi nezamršeni, jasni događaji, sve vanjštine prirode 
same i ljudi što su atomi prirode, koja je zdrava, uljuđena, 
koja nema ničeg neprirodnog i bolesnog, sve to za njega ne- 
ma nimalo važnosti ni vrijednosti, ni najmanje zanimljivo- 
sti, ništa od svega toga se ne dodiruje sa njihovim romanom i 
stoji daleko od Arsenovih i njegovih ličnih sklonosti. Nijed- 
noga Homaisa, ali bezbroj Vautrina, Lantiera, Roubauda, Ras- 
koljnikova i Gresloua! I u sva ta bezumlja, užase psihofizičke, 
što krvare, što gnjiju, rastapaju se, tale, crve se, trnu i truju 
dušu u duši, mozak u mozgu, u sve to je on zarezivao, rastva- 
rajući, raščinjavajući, iznoseći manje, a tumačeći do u tan- 
čine, svaki molekul, svaki otkucaj, svaki krik nijemi i zdvoj- 
ni osjećaja crnih, stravičnih, groznih i bezdanih, osjećaja kon- 
vulzivnih, kaotičnih, morbidnih, vijoglavih i vrtoglavih. Me- 
đutim, da bi mogao da na polju romana i novele razvije slo- 
bodno te žive sile svog bujnog talenta, on je trebao da nađe 
zato zgodan svijet, lica koja ne smiju biti ni fiktivna ni ro- 
mantična, jer on treba da na jednoj ozbiljnoj i zbiljskoj pod- 
lozi operiše kao psiholog, dubok, mnogosežan, neiscrpiv psi- 
holog. Gdje sada da nađe taj svijet? Gdje da nađe te rijetke 
duše, te neobične mozgove? Da traži? Moglo bi mu dosaditi; 
ne bi našao; počeo bi izmišljati, jer se vrlo često kod velikog 
traženja ponajviše zamišlja i izmišlja. Da ostane kod sebe? 
To je nabolje. 
I osta kod sebe. 


Nađe sebe: u osobi Arsena Toplaka. 

Arsen Toplak se nalazi u životu kao jedna mala, mala 
trunčica na beskrajnoj uzvitlanoj pučini; njom se titraju va- 
lovi života i bacaju je, razbacuju kojekako, kojekuda, u sve 
strane. On ne zna, ili, on neće da zna kud njega vodi život, 
što hoće s njime, i ne izrabljuje život ni za kakvu naročitu 
svrhu koja bi imala da bude izvan njegove ličnosti. On svje- 
sno nekud pušta da sa njim sasvim gospodari život, jedan 
život koji nije samo blago, nego sablast, \aždaja, a u Arseno- 
voj duši ima suvih, ispucanih, prežednih usana upravo toga 
života, kojega treba živiti zbog života i zbog autoahalize, koji 
privlači i vuče kao vir, koji osljepljuje kao bijela ploča mora 
na podnevnom suncu usred ljeta, koji opija, omamljuje, za- 
mračuje sve duše, u kojima je sotona na putu da istisne an- 
đela. Mefistofel je dobio suvereno gospodstvo, i slijedi rijetko 
jurenje u nastranosti, neobično padanje u dubine, u ponore, 
bijesno hitanje u visine. Arsen se bacio u taj život svima 
čulima, sav, pustiv se podatno da ga vitla na suncu, na kiši, 
na vjetrovima, kao mladu, novu zastavu, i zastava se vijala, 
vijorila je dugo, dok najzad nije prhnula sva u komade, u 


krpe, u blato, u ništa. Arsen bi, po komentaru, imao da bude . 
«zastava novih ljudi, prefinjenih intelektualaca, predstavnik 


intelektualizma zbog intelektualizma: gledati, viditi, uviditi, 
paziti i opaziti; živiti, doživiti, proživiti, upoznati, razmi- 


šljati i ne raditi, ne raditi ništa. »Rekoše nam: u vas nema : 


energije. Za moga agentskog života prokuburih kao putujući 
glumac i rekoše: u tebe nema energije. Smiješno. A što je ovo 
ako ne energija kad te prevari deset snova i stvaraš jedana- 
esti«... — raspravlja Arsen u romanu. Na Arsenovoj zastavi 
kao du piše crnim, velikim slovima; Budi jak! Pij život 
neobuzdano! Troši se raskošno! propijaj se tjelesno, duševno 
i mozgovno do besvijesti! Uživaj bez mjere,i imat ćeš novu 
još bezmjerniju žeđ, a svrha neka te ne plaši! Zviždi na to! 
Raspni jedra i plovi beskrajnošću života i sebe! Plovi! ša 
Predstavnik života zbog života, kritike zbog kritike, ideje 
zbog ideje, anatomije zbog anatomije, analize zbog analize, 
introspekcije zbog introspekcije, planiranja zbog planiranja: 
to je Arsen. On je ličnost koja je izgubila svaki smisao smi- 
slenog života; on nema drugi moral do morala ne imati ga. 

On je apoštol materijalne neaktivnosti i sve reakcije ne izla- 
ze iznutra, iz duše, ni pokretom mozga. Sve ostaje unutra. Sve 
njegove duhovne i duševne oči gledaju van, samo da bi se 
što više vanjskog strpalo unutra, u dušu i u mozak, i tada se 
tek ima šta da radi u tim brlozima, a taj rad, to je jedini rad, 
rad duše i rad mozga. To je jedini i glavni, najdraži, najsvag- 
dašnjiji Arsenov rad, i to je jedna od najpunijih i najpotpu- 
nijih karakteristika intelektualnog i moralnog diletantizma, 
što je na zalasku vijeka zapalio veće zemlje i kulturnije na- 
rode*.i čiji je dim sa zapada zasmradio i dobar dio našeg ži- 
vota. Arsen bi imao da bude predstavnik toga života. On je 
sam od sebe proklet da bludi intelektom do smrti. On je po- 
svemašnji intelektualni diletant; on bi, uvijek prema komen- 
taru imao da bude predstavnik onoga stanja našega života i 
društva koje je moralno počelo da pada, da se ruši, koje je 
izgubilo žarke porive u pravcu jedne glavne misli, zvijezde 
predvoditeljice, koje je ismijalo ideale, izgubilo optimizam i 
vjeru u vlastitim poduzećima i u pothvatima općim, prepu- 
nilo se skepsom i beskorisnim, cjepidlačarskim kriticizmom, 
koje je sve što je radilo radilo preko volje, ali je svejedno 


ostalo živo, žustro i neumorno u oblastima rezonovanja. 


Jest, takav život i takvo društvo vladaše kod nas juče, i, 
iskreno govoreći, ono donekle vlada i danas. Ali, ne smije se | 
zaboraviti: ovo je umjetničko djelo, a svako je umjetničko 
djelo jedna izvjesna potencija realnosti, dok je ovo Polićevo 
to najviše, jer je, prije ostaloga, najsubjektivnije, najperso- - 
nalnije. Arsen je isto što i Polić i Polić je isto što i Arsen. 
Pisac je ušao u svoj objekt, on ga je dakle subjetivirao. Ne 
možemo otrgnuti Arsena od Polića i u Poliću gledamo Ar- 
sena, pa kad o Arsenu govorimo, govorimo o Poliću i obratno. 
Pa zar Arsen, koji je isto što i Polić, pa zar Polić, dakle, da 
bude predstavnik naše duhovne i duševne dekadanse? Pa zar 
Arsen Toplak ili Janko Polić da budu tipovi? Ne. Polić je to 
inače bio, dijelom, za jednu stanovitu srodnu okolinu. Sada, 
on je. samo tipski pojav, ne tip, ne inkarnacija; profil, ne por- 


“ Arcibašev se u Rusiji spontano javlja sa »Sanjinom«, u Francuskoj 
moralista Bourget piše sasvim u zraku prosvjeda roman »Cosmopolis«, a 
i neka lica iz D'Annunzijevljevih romana predstavljaju tu struju u Italiji. 
(Prim. autora.) 

tret; blijesak, ne svjetlo. U ovome slučaju Arsen ima utoliko 
sa svojim društvom veze što je u njemu, ali u njemu on se 
nalazi kao talenat među mediokritetima, ili, kao genij među 
talentima. Ako je baš govor o predestiniranosti za nešto, to je 
Arsen bio stvoren za požar sa zapada, njegova okolina tek za 
* miris paljevine. Tek 1920. mogao bi ovaj roman da bude jači 
odraz naše najviše kulturne sveukupnosti, i tek dođe li prije 
nacionalno vaskrsenje — (rad na njemu usporava kulturno 
dizanje i, prema tomu, kod prezrelosti, i padanje, dekaden- 
stvo) — i tek ne rodi li se kakav novi izam, na Bug. 2 mi redo- 
vno navaljujemo kao pčele na med. 


Ne. Arsen nije tip. On je u stvari jedina ekscesija u ži- 
votu našeg moralnog i intelektualnog diletantizma, tog gene- 
ralnog štrajka ne protiv četrnaestsatnoga rada, a za osam- 
satni, nego protiv svakoga rada, protiv svake smislene, zdrave 
akcije. On svojim životom, sa svim onim što kao ličnost znači, 
ima i sadržava, daleko prelazi taj naš... tu i tamo vidno i u 
novinstvu i u književnosti ispoljen, a ne samo u životu zat- 


voren. On nije ni kao takav diletant — samo diletant. On je ' 


to do dna; on je to previše; on to nije više; on je nešto drugo. 
Naime: on nije isto ono što su toliki naši bezvoljni mudri- 
jani i blazirani kosmopolisi. On nije diletant kao mediokritet, 
u svakom smislu uzeto; on je diletant kao neosporno silan ta- 


lenat. Dno je njegove duše nevidljivo skoro, i neiscrpiva čini . 


.nam se duša njegova; visine opet, koje dohvataju i ponovo 
gube misli njegove, iz prepečenog mozga izbačene, u suton- 
skim njihovim daljinama, vide nam se sasvim nedohitne. Nje- 
govi osjećaji leže u dubini mozga,'a njegov mozak u dubini 
duše. On je bolesnik, i ravan je tako mnogima našim. Ali on 
je bolesnik koji u galopu juri rasulu. Sve je uzde pustio da što 
brže stigne i nije sklopio oči. I njegova neaktivnost, to deka- 
denstvo posvemašnje, taj diletantizam, neusporediv, ta bolest 
strašna, ona je impulsivna i srčana: on hrabro koraca na pu- 
tu do ništa, bez straha, sa užitkom skoro, on pada na dno, 
u prah. On se ne plaši svojih sumnja, on ih izaziva, razvija, 
pretače, umnožava sve više; njega ne zaprepašćuje gluha pra- 
znina, što zja u njemu, unutra; baca se u nju, zalijeće, strmo- 
glavljuje on, u nju, osvojen je od jedne manite moralne autop- 

sije kao leptir, omamljen od svjetla, oko koga lijeće, navaljuje 
na nj, udara u nj, dok se ne opržiiisprži. Cerebralna njegova 
nervoza i neurastenija prelazi u neuropatiju. Uviđavnost o ne- 
smislu životnom, općem, kao da ima za njega novi smisao: da 
nesmisao bude grdniji, nepodnošljiviji, užasniji, ništavniji, 
prazniji, gluši i gluplji. Neka nesmisao dobije smisao veće i 
teže nesmislenosti — govori rad Arsena Toplaka: njegovo du- 
ševno, mozgovno i tjelesno upropašćavanje sebe, njegove mno- 
gobrojne, komplikovane i varijantne perverzije, njegovo sve 
veće i sve žešće opijanje i orgijanje, njegovo skitanje od ideje, 
od plana do plana, od otkrića do otkrića, od problema do pro- 
blema, kao od krčme do krčme, od likera do likera, od blud- 
nice do bludnice. Ide on sve postojanije prema ništa, koje će 
ga progutati, jer on će postati ništa, a ništa i ništa se žderu. 
Njegova duša i njegov mozak postaju jedan prostor razvrata, 
orgija bluda; nešto kužno, okuženo, raskuženo. To nam se 
čini kao jedno svelo, suvo stabla, koje samo čeka na vatru da 
od maha plane i sagori; i život nam se vidi ta vatra za ovu 
dušu, koja će izgorjeti do korijena, do dna, do pepela. On se ne 
zadovoljava s malim običnim istinama: to on ostavlja inte- 
lektualnim eunusima. On traži što nitko ne traži; što više zna, 
on želi više znati. Kao što u alkoholiku svaka ispijena čaša 
izaziva želju za novom čašom, u Arsenu Toplaku tako svaka 
iskresana misao izaziva želju za novom mišlju; isto je tako s 
duševnim osjećajima kao i s fizičkim užicima. On izlazi iz 
sebe sve više, on će iz sebe izaći, on će biti bez sebe, on će se 


izgubiti posvema. On će se isušiti, on će. doći duši na dno, on 


će postati dno; ništa; izgubljenost; pomrčina; mrak, Iz psi- 
hoze će proći u neurozu. Razdrobit će se. Poznam jednu sliku, 
ali ne znam čija je, ni gdje je vidjeh: bludnica u jednoj sas- 
vim neurednoj, prerušenoj sobi, razvalila se na prevaljenom 
stolcu pred velikim nečistim, mutnim ogledalom i gleda se u 
nj sa jednom čudnovatom bestrasnom slašću, što pline po njoj 
cijeloj, svuda; gleda se: isisana je, izjedena je, upala i pro- 
pala; gole ruke bez mišica, bez ičeg živog, bez ičeg što daje na 
meso i na krv; lice je očajno izobličeno, a istrgana i isplju- 
vana košulja ne krije grudi, koje su se mlohave objesile niz 
gola, prazna, beskrvna prsa, dok noge mrtvo vise prebačene 

preko druge prevaljene stolice. I gleda se tako, gleda se sa 
nekakvim licem bez lica, sa nekakvim očima bez očiju, sa 
nekakvim izražajem bez izražaja. Prevedite ovo u Polićev 
svijet duše i mozga, i imate Arsena Toplaka. Zašto ova blud- 
nica nema ni srama, ni straha? Zašto ne bježi, zašto stoji kao 
očarana, obmanuta? Zašto Arsen nema ni srama ni straha 
propadajući? Zašto kao hipnotizovan juri tamo negdje gdje 
će se izgubiti? (»Ah, kakvi je to kaos naša psiha! Ah, kakva 
je to kaljuža!«) Nije tane ovoj bludnici prosviralo mozak po- 
slije jedne izorgijane noći, koja je samo nastavak bogzna koli- 
kih prošlih. Nije ni Arsen svršio kao samoubica. Samo je ka- 
ljuža isušila; a to je još gore, još katastrofalnije, još tragi- 
čnije. I evo svršetka romana, zadnjeg poglavlja iz ispovijedi 
jednog intelektualnog i moralnog bludnika, koji više ne go- 
vori na način najbrojnijih, nego na način najrjeđih, često u 
stilu Lombrosove logiche pazzesche što je opet samo potvrda, 
a ne negacija genijalnosti: 


»Dva sam već dana na pučini. -Putujem u Napulj. Sutra ću 
. izići na kopno. A čini mi se da sam od poroda na pučini i da nikada 
neću izaći na kopno. I opet idem i ne mičem se. Tako bih morao 
ići uvijek i nikada se ne pomaknuti. Polaziti svagdje i ne krenuti 
nigdje. Farobrod ide samo uz obalu; podloga mu je more. Želje- 
. znica ide samo po tračnicama; podloga joj je zemlja... Uvijek 
nam je tlo ispod nogu. Polovina ljudi: izađe iz rodnog kraja; 
trećina iz svoga kruga; četvrtina iz svojih uvjerenja; petina iz 
svoga odgoja; šestina iz svojih navika; sedmina iz svoga života... 
I nitko, nitko, nitko ne izađe iz svog karaktera i temperamenta, i 
svi, svi, svi zadržaše tlo ispod nogu. — Ići svuda i ne maknuti se ni- 
kuda. Stvoriti balon i zaploviti svemirom... Kako je dosadno! Na 
zemlji živjeti i— umrijeti... Kako je žalosno! Ne moći odseliti na 
drugi planet... Kako je mračnof. . Izgubio domovinu, društvo, na- 
vike, uvjerenja, odgoj i život. Ništa. Bez nada, bez želja, bez cilje- 
va... Kako je umorno! — Ući u balon? Nije li u tome sve? Sunovra- 
titi se u — nebo? Zašto ostati čovjek? Zašto ne biti planet? Zašto ne 
možemo padati — gore? Paradoks. Ironija. Ići i ne micati se; izaći 
iz svega; izgubiti tlo ispod nogu. — Ja putujem u III klasi; dva 
dana ne okusih ni kore bijeloga kruha. Ironija. Drže me za kro- 
jača; jedan mi je opsovao majku; drugi je susjed prije spavanja 


5 Vidi »Genio e degenerazione«, Saudron, Palermo, 1907. (Prim, autora.) / 

turio u prsa... jednu krunu... da mu je ne ukradem... Ironija. 


,Opsovao mi je majku i ja sam rekao: hvala! drže me za krojača 


i tata, a ja ih nuđam cigaretama... Ja sam pasivan: ja se smje- 
škam. Lijen sam da govorim i slab sam da grdim. Putujem kao 
bijednik, ali sam svejedno u zraku... Ko miljunaš. Jer ja nisam ja. 
Ja sam izgubio sve: i psovku. Jer ja nisam ja. Ironija! Valja go-, 
voriti jasnije. Ne govorim više u sebi. Vi me slušate; braća, prija- 
telji, rođaci, družice, vi pitate: a što je s tvojim studijama, dra- 


"mama, mjestom, liječenjem? Šta si vidio, doživio, naučio. Ja, kako 


vidite, šutim. Ne da mi se govoriti. I to je jasno i — dosta. Ja ne 
smijem govoriti, da vas ne ožalostim. To je još jasnije. Kažem li 
u pogledu mojih osjećaja: ljubim ili mrzim — irioniziram. Kažem 


li u pogledu mojih misli: tako je i tako — ironiziram. Kažem li 
u pogledu mojih osjećaja: ljubim ili mrzim — ironiziram. Kažem 
moj osjećaj, svaka moja misao, svaki moj čin — ironija. Rekoh 


vam: cigareta je sve što imam — da ne pušim, zašto bih živio — 
što bih ja bio bez duhana? I to je ironija. To je najzad sve što 
mogu; jer ne mogu ništa. To je sve što hoću; jer neću ništa. Smi- 
ješak je moje pitanje i moj odgovor. Jer ja ne mogu i neću da. 
govorim. A znate zašto? Jer sam slab, plah i nemoćan; beskarak- 
teran, bestemperamentan i bezidejan. Ako me tko izgrdi, ja re- 
agiram smiješkom; ako me tko pobije, ja se branim smiješkom; ako 
tko napadne, ja se odrvam smiješkom. Jer ja nemam snage ni 
volje reagirati, odgovoriti ili ljubiti. Kad se smiješkam, nitko ne 
zna je li to znak ignoranse ili znanja, naivnosti ili iskustva, .sla- 
bosti ili jakosti. Tako se o-.meni može misliti svašta, ali znati se 
o meni ne može ništa. Ja sam vam, istina, rekao: ubit ću se. 
kako sam vam rekao: idem na studiranje... A ja hoću jedno k8 
drugo. A što ja hoću to i mogu. To jest ništa. Vi ste mi braća, 
znanci, prijatelji. Vi ste mi sve. To jest ništa. Dok sam bio patri- 
ota, ljubavnik, brat, sin i mislilac — bio sam samo psovač. Kletva 
je bila moja domovina, moj odgoj, moj život, moj karakter, moj 
temperamenat, moja ideja, moja volja i moja snaga. — Smiješak 
nije moj. A ipak sam to ja? Jer ja nisam ni ljubavnik, ni brat, ni 
patriota, ni mislilac, ni život, ni karakter, ni temperamenat... ni 
volja... Ja, tj., nisam ja. Svima je poznato, što vi ne znate, da je 
stil naime čovjek. Ideja je ideja. Genij..i medđiokritet mogu biti 
istih nazora; aristokrata i plebejac mogu biti istih uvjerenja. Nazor 
se može promijeniti u roku od nekoliko sati i od ateiste postati 
katolik; ali kret, gesta, manira, to se ne mijenja ni za života... 
Barunstvo možeš steći preko noći, ali ćeš do smrti ostati plebejac. 
Stil je rasa, odgoj i život; stil je fizionomija i temperamenat. Ka- 
rakter se mijenja lakše od temperamenta i — fizionomije, jer je 

karakter samo odgoj, sadašnjost; a nije rasa, prošlost. Moj bi stik ' 


dakle bio — psovka. Ja ne psujem više: ja nemam stila: ja nisam. 
čovjek. Tko psuje? Onaj koji se prepusti instinktu, koji je tempe- 


ramentan, koji nema obzira, koji je nenaobražen. Psuje onaj koji 


nema ništa duhovita da kaže. Ignoranta. Kletva je iskrenost. Tko: 
ironizira? Onaj koji vlada strastima, koji nema karaktera, koji je 
obziran i obrazovan. Uglađenost, osjetljivost, nemoć. Ironizira onaj 
koji je duhovit i hladan. Inteligenta. Ironija je hinjenje. Du- 
hovitost je riječ, ne čin; a' riječi su samo riječi, dok su djela i — 
djela. Ne mogu psovati pa ironiziram. Ne da mi se govoriti, pa se 
smješkam. Slabost je dakle moja snaga i bezvoljnost moja volja. 

Ito sam ja. 

Jer ja — nisam ja! 


Istina, mnogo djevica .srtaše prema dnu, ali se u pola puta 
trgoše, povukoše na stran, u život mira, tišine, resignacije, 
pokajanja i ispaštanja. Rijetko je koja svršila pred ogledalom 
na dnu. Isto je tako istina da se je mnogo naših inteligenata 
maskiralo, no nijedan možda nije ostao bez sebe, iza svačije 
maske svejedno povirivaše lice onoga koji je nosaše. I još jed- 
nom dakle: Arsen Toplak nije tip, on nije predstavnik, kako 
pisac hoće, naše sveukupne duhovnosti i duševnosti, I pusti- 
imo taj komentar na stranu? Polić ga je učinio tek kad je djelo 


svršeno, a i nije ga mogao učiniti prije jer je živio sa roma- ' 


nom i ništa idejno predvidiva i predzaključiva ne mogaše da 
ima. Isto tako ovo ne može da bude ni karikatura naša, jer i 
ona bi trebala da ima u sebi crte najopćenitijih i najznačajni- 
jih markantnosti, Može se slika najgrdnije izobličiti, pa da se 
srž, duša njezina svejedno ne uništi. Ova karikatura je bez 
srži: ona uništava našu sliku, jer ovaj Polić u Hrvatskoj bi- 
jaše jedan, jedincati, dok epigoni psovači u ovom slučaju ni- 
šta ne znače. U drugom tek slučaju i smislu oni znače mnogo, 
i takvih, kako ćemo poslije vidjeti, ima mnogo, ali ovakvih 
Polića, ovih po čijim bi mozgovima plesalo i jurilo bezbroj 
horda, u čijim bi dušama pustošili razorni uragani, ovih što 
žele doći na dno, na dno dna, svući se posvema i biti goli i 
znati to i gledati se u ogledalu takvi, bez ježnje, bez durenja, 
bez samoubilačke geste, ovih i ovakvih Polića ne bijaše uopće 
i nema ih. Pretjeravam možda uopštavajući stvar? Dobro. 
Vjerojatno može se naći gdjekoji, gdjekoji ovakav Polićija- 

nac, naročito nakon pojava nekih naših omladinskih listova 
sa prilično dekadentskim smjerovima, ali jedan, dva ili tri 
pojedinca ne čine još sveukupnost. U' stvari, pak, »Isušena 
kaljuža« je Polićeva ispovijed, učinjena bez mnogo skrupula, 
iskrena do neiskrenosti, do izvještačenosti, do pozerstva, Ovo 
je jedan interni roman kakvih mi nemasmo i kakvih ne na- 
lazimo mnogo ni u svjetskoj književnosti. Čudesna je ovo is- 
povijed jedne, u najobilnijem smislu riječi, moderne duše 
koja je previše žeđala i odviše pila, jednog, u najobilnijem 
smislu riječi, modernog mozga koji je stremio previsoko i za- 
rivavao se preduboko, jedne dijabolske ličnosti koja je sta- 
jala u uskoj rodbinskoj vezi sa satanskim genijima Villona, 
Baudelairea, Verlainea, Rimbauda, Wildea, sa svim onim de- 
monskim genijima čije se duše i mozgovi kidahu, prelamahu 
i raščupavahu u ponoćnim problemima, u životu otrovnom i 
opojnom kao apsinth, u dubinama gliba, u ponorima rasula, 
niskosti i propalosti, odakle se daleke, plave i sjajne nebeske, 
zvjezdice, tako slađe gledaju, tako silnije vole i tako snaž- 
nije, dublje, žarče i bezumnije čeznu. Strašne intelektualne 
i moralne krize ove svakojako preizvijane ličnosti, u kojoj se 
trvu i rvu lokomotivski motori svirepih osjećaja i sumanutih 
strasti, bjesomučno kljukanje, razdiranje, raskidanje, rasipa- 
nje i raskrvavljivanje cijeloga sebe, što se u prezatrčaloj ner- 
voznosti umjetnikovoj često uspinje ,do simbolskoga nekoga 
i nikoga, pa grozna drama jedne duše, u kojoj je mnogo i raz- 
ličitih duša.i tragični finale jednoga mozga, u kome je mnogo 
i različitih mozgova, dano nam je sve to na način kako žena 
koja ne zna šta je hipohondrija, ili ljubavna matematika daje 
u naporu svoga ženstva mladost i vatru davno željenom dra- 
gom, srčano, obijesno, konvulsivno, ekspresivno, ekspanzivno, 
u pompoznoj svojoj iskrenosti, u punoj svojoj nagosti, sa za- 
ključnim bešumnim, nijemim, avetinjskim slomom, gluvim, 
teškim i mračnim kao noć. U noći je pisano ovo djelo iza one. 
čije duše noću blude i čiji se mozgovi u noć utapaju stvoreno 
je ono. Pored »Psovke«, gdje vidjesmo Polića na najvišem ste- 
penu nekog ultrarevolucionarnog Parnasa, koga tek treba za- 
misliti, na pragu samih sunčevih dveri, kao jednog glasnika 
novih, crvenih ljudi, »Isušena kaljuža« je bez sumnje, naj- 

snažnije, najoriginalnije, najzanimljivije, najznačajnije, upra- 
vo: najpolićanskije djelo u cijelom njegovom književnom 
djelovanju. Ideali se ovdje svi srozali, propili, isprašili, uni- 
štili, i divno je, veličanstveno crveno sunce, zamijenjeno sra- 
motnom, žalosnom crvenom lampom. 


' 


VI 


Tu, u ovom romanu, sve je degenerisano; i nagon i ponos 

i volja i tamperamenat i karakter i energija i moral i intelekt 
i ljubav i seks; čovjek sav, život i mozak sav, i duša sama, 
naga, sva, sva je degenerisana. I kako je Polić nastojao da sve 
'to iznese i prikaže bez sistema, bez nužne koordinacije poje- 
dinih dijelova kao i pojedinih poglavlja, želeći »da ovi reci 
ostave neudovoljivost, skeptičnost i rastrganost, koja ih je 
pisala, da se naime piše onako kako se je živjelo«, mnoge 
stranice »Isušene kaljuže« ostavljaju dojam nečeg teškog, 
umornog i napornog, nečeg blijedog u crnom, nečeg tragič- 
“nog, stravičnog, smrznutog, sleđenog krvavog. Trzav, nervo- 
zan, sangviničan u svakodnevnom životu, Polić bijaše neeko- 
nomičan, grozničav i u pisanju, pa su mnogi Arsenovi osje- 


ćaji i misli izražene nejasno i vrlo su plazmatične. Nečeg što . 


nas kod čitanja buni u disharmoničnosti estetskog užitka ima 
u ovoj raskostrušenosti umjetničkog izlaganja, u tom neosje- 
ćanju za mjeru kod lijevanja i sipanja ovog tako dragog pića, 
što se zove umjetnost. Ma pijemo, pijemo, ali tako kao da 
odlučismo te se ne opijemo tek u zoru, no već oko pola noći, 
naglo bez začinaka, bez prismoka, bez pjesme koja nas zanosi 
“i bez djevojaka koje nas miluju, bez oduška, bez oduška, kroz 
eksove, vratolomno. I, kamo sreće da je to kakav obični šam- 
panjac, kakva, u slasnoj svojoj gorčini, lagana certosa; no to 
je jedno piće teško, u gorkoj svojoj slačini, pečalno, otrovno. 
»I čini mi se — veli za sebe u romanu — da bih ja mogao pi- 
sati kao Bourget, tj. uzeti jedan komad psihe i taj komad raz- 
rezati na toliko komada koliko bih romana htio napisati i na- 
pisati toliko romana koliko bih godina htio poživjetić. Ovo 
bi Polić bio zaista kadar; nije ovo nimalo pretjerano. Ali, dok 

u Bourgetovim psihološkim: romanima, od »Laži« do »Ženskog 
srca«,y barem naučni elemenat ostaje dobar i ako je nad 
umjetničkim, u Polićevom romanu nije ni umjetnički, koga 
ima najviše, ni naučni, koga ima najmanje, sređen, složen, 
uravnjen. Niti Polić štetuje kao naučnik, budući previše umje- 
tnik, niti štetuje kao umjetnik, budući previše naučnik. On 
štetuje i kao naučnik i kao umjetnik: kao naučnik on nije 
mozak od kabineta i kao umjetnik on nije srce od sata. On 
hoće da piše onako kako živi, a živi neuredno, bez plana: on 
dakle piše neuredno, bez plana. Danas mu je duša puna gor- 


, čine: on piše ogorčen. Sutra mu je mozak sav plamen: on piše 


plameno, Prekosutra je osvojen od groznice: on piše rastre- 
šeno, zamagljeno. Za tri dana je sav vatromet smijeha, za 
nekoliko dana, će biti gladan, do sedmicu dana će biti pijan, 


do mjesec dana će mu se u glavi nešto zavrtjeti, u srcu će, 


nešto planuti, a u duši zapištati... I tako dalje, i tako dalje. 
Otuda je ovdje vrlo često Polićeva psihologija izjedena, izgri- 
zena, eroziona, te čini na čitatelja upravo ono što pisac u ko- 


Ž mentaru želi: utisak duševne neudovoljivosti. Odatle ovdje 


teku pravilno, pa.se onda miješaju i unakrižavaju stilovi raz- 
nih književnih struja: od romanticizma do realizma, od natu- 


ralizma do impresionizma i od simbolizma do misticizma. Zbog 


toga se ovdje stranice prave poezije, pune divne intuicije, je- 
dnog neobičnog snažnog i dubokog lirizma, sukobljavaju sa 
gdjekojim stranicama koje spadaju u područje žurnalistike, 
talijanskog ultramodernog tzv. notarizma* i u područje mo- 
dernog feljtona i kozerije. Otuda se ovdje ridanje duše stapa 
sa smijehom, smijeh, sa obiješću, obijest sa razumom, 


razum sa bezumljem, dok sve ujedno, skoro kod svakog 


poglavlja, u sintezi, ne utone, ne potone u nešto grubo, zeleno, 
drveno, bolesno, od čega struji zadah kao od strvine, duševne 
i mozgovne, mozgovne i duševne, sparušene strvine, 
Vrtoglavica nas spopada kod čitanja nekojih dijelova ro- 
mana; vrtoglavica, omaglica, nesnađenost; tuku nas parado- 
ksi u mozak, kontrasti nas raspinju, apsurdi nas kolju; mozak 
nam se koprca, zamračuje, duša nam se lomi, nervi nam se 


* Polić je pisao o U. Notariu u »Pokretu« 1907. (Prim. autora.) 

stežu i rastežu. Osjećaji i utisci naši ne mogu da budu odmje- 
reni, ni ustavljeni. Opća jedna i očajna zbrkanost nas obu- 
zima. Stil vije s nama kao bura s lišćem na raskršćima. Ple- 
šemo. Vrtimo se oko svoje osi. Ridamo histerično. Grčevi nas 
spopadaju. Blejimo. Skačemo. Prevrćemo se. Činimo salto 
mortale; mnogo puta; previše. Postavljamo se na glavu. Raz- 
 bijamo glavu. Patimo. Boli nas. Bolesni smo. Omamljeni smo. 
Pijani smo. Ušli smo u jednu velegradsku noćnu kavanu: 
krcata je: publika šarena: glumci, književnici, slikari, novi- 
nari, studenti, prostitutke, kočijaši,. propalice, pijanice, skit- 
nice, beskućnici, lopovi, čitav jedan svijet utopljenih duša, 
razdrobljenih mozgova, propalih karaktera, oboljelih umova 
i ispušenih, izdimljenih i ispijenih egzistencija. Pilo se svu 
noć i svašta jelo; raspravljalo se, ne znam tačno da li prije o 
 Shakespeareu, pa Jakcu Rasparaču, ali o svačemu i mnogo, 
svakako, i bučno, potanko, kroz smijeh psovke, napijanja i 
nazdravljanja, grljenja i bratimljenja; parfemi su mirisali 
. silno; ljeskala se ženska bijelo-bolesna put o odrazima elek- 
tričnih svjetiljaka; stvorio se darmar; stolci su popadali; alko- 
hol se razlio posvuda; dim posvuda; oči mutne i nekim ludim 
bolom zaprepaštene, sjaktile su kroz polutamu tužno iz svih 
uglova i strana, dok je u posljednjim drečećim akordima, kao 
kakva nažderana zvijer, umirala stara, nakresana, karneval- 
ska harmonika; darmar — i onda: muk, čudni, zaglušni neka- 
kav muk; poslije orgije; mir jedan nijemi, sablasni, avetni. A 
u zoru gazda je rekao: »Gospodo, peta je! Gospodo, draga 
gospodo, zatvara se! Zora je«... Izlazimo, sa mozgovima ras- 
trešenim, sa dušom razbarušenom, za živcima razdraženim, 
razbijenim, rasklimanim, na zrak, svjež i oštar zrak. Za nama 
ostaje dim, teški dim; pred nama stoji život, sunčeva bijelina 
i sjaj zore rane; a u nama je još uvijek mrak, nad nama mrak, 
pred nama mrak, pod nama mrak i za nama mrak. Mrak! 
Mrak! Mrak!!! Nije moguće izdržati dan. Idemo da prospava- 


mo svjetlo. Treba produžiti noć. Ovakav mamurni, očajni, pi- , 


jani, nervozni, neurozni i neurastenični dojam ostavlja u nama 
ovaj roman. Gluvo, tupo, glupo, prazno, bezutješno, teško i 
* čvorasto nešto udarilo nas kao maljem po tjemenu, spljoštilo 
nas kao palačinku i svalilo od maha na zemlju. 

Neću nikako pretjerati ako kažem da je ova izdevetana 
studija, ovaj izdrobljeni roman nešto jedinstveno ne samo u 
našoj nego i u svjetskoj savremenoj književnosti, ali neizra- 
đenost, neobrađenost i neizdjelatnost njegova dokazuje da 
Polić ne bijaše dorasao za jedan sintetski oblik i sintetski iz- 
ražaj romana. Iako je Polić u romanu općenito nazvao plan 
pripovijesti i romana ne ljepotom i umnošću, nego komodi- 


«tetom za pisca, ipak držim da je ovakva svjesna obradba ro- 


mana samo jedna njegova besvjesna klonulost pred nečim no-- 
vim, nejasnim, nepojamnim i (za sada) nemogućim; jedna ne- 


. moć i nemogućnost, čini mi se, sazdati ovu kolosalnu zgradu 


po normama estetičkim i umjetničkim, koje se ne mimoilaze 
i ne ruše, a da se bolje i nove ne iznesu; jedna nevolja i lije- 
nost dati romanu nužnu harmoniju i simetriju, tražiti i naći 
njegov adekvatni izražaj moderni izražaj, njegov sintetički 
oblik, umjetničku izrađenost i sagrađenost, čvrstu, jaku, so- 
lidnu, lijepu, jednako dobru kao i novu, pošto sve što je u 
umjetnosti novo ne mora biti i dobro, tj. lijepo, ili lijepo, tj. 
dobro. Pisati pak onako kako se osjeća i živi mogli bi i pisci 


bez onog nečeg većeg od talenta, i od snažnog talenta, što 
posjedovaše Polić, i zar bi to spadalo u oblast -visoke umjet- 


nosti, umjetnosti, što graniči sa naukom, kao što je umjet- 
nost psihološkog, a naročito autopsihološkog i interospektiv- 
nog dubokog, sistematskog, bezgraničnog nijansiranja? 

A to je Polić svakako znao. 

Ah, kakva je nesreća da on nije odrezao jednu žilu redo- 
vno prije no je počeo da piše! Koliko je to nesreća'što je imao 
jedan zaista preveliki suvišak duše i mozga! Što je nesreća, 
velika, ogromna, nenadoknadiva nesreća, te je sva njegova 
unutrašnjost prečesto ličila na poznata ona vašarska i varvar- 
ska zasjedanja budipeštanskog parlamenta! Mi bismo tada, zna- 
jući najprije da ovo nije nikakva psihološka karikatura! ni 
satira, nego prava ispovijed, mi bismo tada dobili jedno umje- 
tničko djelo prvoga reda, neobično novo i lijepo, sasvim mo- 


7 Sve se više uvjeravam da je Polić do ovog dijela komentara došao 
ili stoga što mu bijaše i. u svoj: iskrenosti neugodno biti do ovoga stepena 
iskren, ili stoga što se malko prebacio od umjetničke opijenosti, ili opet 
stoga što je u to doba imao na umu svoju »Knjigu lakrdija«, buduće psiho- 
loške satire i karikature, pa se nije mogao osloboditi te misli, nego: je 
ona zavladala njime i u vrijeme kad je roman pisao. (Prim, autora.) 

derno, jedan roman rijetko snažan izvanrednom svojom spo- 
ljnom i unutarnjom dobrotom, koji bi mogao da podnese i 
najviši estetički kriterij. Ovako, mi nijesmo dobili slast i uži- 
tak lijepoga u jednome komadu, no u više njih, radost jednu 
nejedinstvenu, raskomadanu, fragmentarnu, danu od talenta 
jednog vječno buntovnog, prkosnog, nemirnog, nezadovoljnog; 
no svejedno: zanesenost je naša i od ove rasparčanosti velika, 
jer bi od izdjelanosti bila upravo ogromna i kad bi se ono i 
ovakvo kakvo jest štampalo, bilo bi čitano, grabljeno, voljeno 
i hvaljeno, a možda i mrženo i kuđeno, ali diskutovano, sva- 
kako i bez sumnje više'od svih djela iz posljednjih deset, pet- 
naest godina, od vremena otkada se u našoj književnosti po- 
javila moderna. £ 


(Fragment) 





NAPOMENE 


U ovaj zbornik ušli su tekstovi onih kritičara što su se afir- 
mirali u razdoblju između 1895. i 1914. Svi su oni uglavnom tada 
djelovali u svojstvu kritičara iako su se rieki ranije javljali, u 
razdoblju što se naziva realizmom, a neki i kasnije, poslije 1914. 
Tako na primjer Kranjčević i Tresić, iako već afirmirani pisci u 
doba realizma, tek su se izrazito kao književni kritičari očitovali u 
vrijeme moderne. Isto tako neki pisci kao što su T. Ujević, A. Haler 
javljaju se uoči prvog svjetskog rata, ali su oni tek između dva rata 
pretežno djelovali. Istina, ima pisaca koji su vidno djelovali i prije 
i poslije prvog svjetskog rata, kao na primjer Prohaska, Wiesner, 
Polić, ali su oni uvršteni u ovaj svezak jer su shvatanjem bliži 
vremenima uoči prvog svjetskog rata, a osim toga i prostor je od- 
redio da ih se uzme u ovaj svezak da bi u slijedećem svesku, što 
obuhvaća vrijeme između dva rata, bilo više raspoloživa prostora 
za mnogobrojna i nova imena toga vremena. 


Broj tekstova pojedinog pisca ne znači i vrednovanje njegove 
pojave, njegova značenja, pa ne bi valjalo da čitaoca to smeta 


.kao što neće smetati što su uzeti i kritički osvrti i kritički eseji 


a i polemički i pjesnički naglašeni feljtoni, budući da se u svim 
tim načinima očitovanja kritičke misli, kao bogme i u studijama i 
u književno-historijskim analizama, također ispoljava književni 
kriticizam. Ako su neki pisci zastupljeni tek jednim tekstom a 
drugi s dva ili više, ne znači da su ovi potonji važniji od onih ko- 
jima je štampan samo jedan tekst. Cilj je bio da se u sasvim ogra- 
ničenom prostoru pruži kakva—takva kritička panorama ovog 
vremena, da se osim toga potcrta što više pisaca koji su se bavili 
književnom kritikom, a ne da se ostane tek na nekoliko imena i 
da se ostale naprosto prešuti. Ovako je bilo lakše i naći tekstova 
po kojima se može donekle vidjeti kako je kritika ovoga razdoblja 
reagirala na mnogobrojne pojave i otvarala ili slutila razne probleme 
koje je kasnije razdoblje dublje shvatilo, a naše i temeljito pre- 
vladalo. Lakše se uočava književno-kritički kontinuitet ako se 

uzimaju u obzir razna i manja imena negoli ako se samo ostaje na 


nekoliko izrazito velikih kojih, valja reći, i nije bilo tako obilato 


te ne bi mogli biti jedinim mjerilom, iako su baš ti rijetki »veliki« 
sigurne orijentacione tačke u mnogim i mnogim bitnim pitanjima. 


MILUTIN CIHLAR NEHAJEV (1880—1931) 


Uvrstio sam Nehajeva na prvo mjesto ne samo zato što se po. 


njemu našao naslov ovom svesku nego još i zato što se on rano 
javio izgrađenim stavom prema književnosti i kritičkom metodom, 
prije ili istovremeno kada i toliki stariji pisci koji su zastupljeni 
u ovom svesku. Najviše pak prostora dano je Nehajevu jer je on, 
osim Matoša, najznačajnije ime u našoj književnoj kritici ovoga 
vremena. 

Janko Leskovar. Život, 1900, Knj. II 14—18, 54—56. 

Jubilej četiristogodišnjice, Obzor, 1901, 275. 

Mođerno i narodno. Hrvatska .misao, 1902, 1, i 2. 

Conossa moderne. Hrvatska, 1906, 74. i 75. 

Hrvatski roman. Jutarnji list, 1912, 1. 

Epitafij Matošu. Jutarnji list, 1914, 620. 

Historijski roman. Savremenik, 1917, 2. 

Riječ o Augustu Šenoi. Jutarnji list, 1921, 3559. 
Jedan literarni događaj. Jutarnji list, 1926, 5178. 

Gjalski. Savremenik, 1927, 6. 


SILVIJE STRAHIMIR KRANJČEVIĆ (1865—1908) 


Bit će ovo prvi put da se preštampava Kranjčevićev književno- 
-kritički rad. Valja posebno istaknuti da je to omogućio Davor 
Kapetanić koji je, konačno, dao pouzdanu bibliografiju Kranjče- 
vićeva kritičkoga rada u »Nadi«. Ta bibliografija izlazi u trećem 
svesku »Djela Silvija Strahimira Kranjčevića« u izdanju JAZU. 


Josip Eugen Tomić: Melita. Nada, 1900, 12, 191—192. 
Posljednji Stipančići. Nada, 1900, 13, 206—207. 


Ovaj se prikaz Novakova romana pripisivao Nehajevu i zato je 
i bio preštampan u sv. 13. Djela Milutina Nehajeva, str. 24—36. 
Ovdje je preštampan iz sarajevske »Nađde«, kako je netom na- 
značeno. 

ANTE TRESIĆ PAVIČIĆ (1867—1949) 


I Tresić je kao književni kritičar bio zaboravljen, a bio je u 
svoje vrijeme aktivniji od mnogih drugih kritičara koji se spo- 
minju. Donosim samo dva njegova teksta jer prostora valja os- 
taviti i za druga isto tako zaboravljena imena. 

Kraljević Radovan. Novi vijek, 1898, tečaj II, 367—374. 


Mane i zapreke u razvitku hrvatske književnosti. Novi vijek, 1899, 


“tečaj III, 174—181. i 288—292. 


Ovo je zapravo fragmenat iz Tresićeva spisa »Rane otadžbine« u 
kojem se osvrće na razne probleme hrvatske stvarnosti onoga doba 
pa i na književnost i slikarstvo, osobito na nova strujanja poznata 
pod imenom moderna i secesija. Taj Tresićev spis izlazio je u na- 
stavcima dok je izlazio i list da bi ga nastavio u »Hrvatskoj«. 


BRANIMIR LIVADIĆ (1871—1949) 
Za slobodu stvaranja. Život, 1900, 4. 


Ovaj Livađdićev članak preštampan je i u Marjanovićevu zbor- 
niku »Hrvatska moderna I« (Zagreb, 1951). Napominjem da sam 
nastojao izbjegavati teksove koje je već Marjanović preštampao 
u spomenutom zborniku. Tako će čitaocima biti pri ruci još jedan 
slabo poznati ciklus književnih kritika, članaka, feljtona i eseja iz 


vremena na početku stoljeća. 


MILIVOJ DEŽMAN IVANOV (1873—1940) 
Naše težnje. Hrvatski salon, 1898, 1, 8—9. 
Mladi i stari. Život, 1900, knj. 2, sv. 5. 


I ovaj članak Marjanović, kao i pređašnji, donosi u svome 
zborniku, ali samo fragmentarno, kao sastavni dio vlastite kom- 
pilacije pod naslovom »O dekadenciji, o starima i mladima.« (Hr- 
vatska moderna II, 199—204). Ovdje je ovaj članak preštampan u 
cjelini. ' 

Ivo conte Vojnović. Život, 1900, knj. I, sv. 1. 


Gospođa Loiseau, kći je Koste Vojnovića (1832, Hercegnovi — 
1903, Dubrovnik), političara, sveučilišnog profesora u Zagrebu. 
Ta Vojnovićeva kći bila je književnica koja. se potpisivala pse- 
udonimom Kristijana Solvejgs, a ime joj je bilo Gjena. Udala se > 


\ 

14. 4. 1890. za Francuza Loiseaua, a vjenčao ju je (Strossmayer. 
Surađivala je u »Vijencu« između 1899 i 1903. kada je objavila 
tekst »Na Mihajlu« svome ocu u spomen. 
«ANTE PETRAVIĆ (1874—1941) 23 

Tresićev »Katon Utički«. Kalendar »Strossmayer«, 1912, LXIV- 
-LIXVII. 

MILAN OGRIZOVIĆ (1877—1923) 

' Kumičić u svojim djelima. Hrvatska smotra, 1907, str. 448—455. 


IVAN KRNIC JASTG— 1081) 


. Dr Ante Kovačić, lik iz novije hrvatske književne ri is Nada, 
1902, 4, 47—49; 5, 59—60; 6, 75—76. 


Ovaj Krnicov tekst je dio njegove studije o Anti Kovačiću. 


U ostalim dijelovima te studije Krnic obrađuje i ostala Kovačićeva , 


djela, ali se cijela studija ne može preštampati u ovom okviru. ne 
samo zato što je preduga nego i što nije na visina ovoga dijela koji 
govori o romanu »U registraturi«. I Marjanović je ovu Krnicovu 
studiju preštampao u svojem zborniku »Hrvatska modđerna«, ali ju 
.je donio fragmentarno. Ovaj dio koji donosim na ovome. mjestu 
preštampan je u cjelini tako da čitalac može vidjeti kako je Krnic 
zapazio i interpretirao »Registraturu«. 


A. G. Matoš: Novo Iverje. Život, 1900, knj. IL, sv. III. 
»Trzaji«. Narodne novine, 1902, 181, 1—3. : 


BRANKO VODNIK DREĆHSLER (1879—1926) 
Dinko Šimunović. Kalendar »Strossmayer«, 1912. 


Ova studija izlazi prigodom izdanja Šimunovićeva romana »Tu- 
đinac«. Izdanje Matice hrvatske, 1911. 


PETAR SKOK MIKOV (1881—1956) 
»Knjiga Boccadoro« i »Slavenske legende«. Svjetlost, 1900, .29. | 


DRAGUTIN PROHASKA (1881) 


Ljudima koji nisu našli svoga mjesta. Kieatakka njiva, 1918, 51-52, 
851—853. 

JULIJE BENEŠIĆ (1883—1957) 
O hrvatskom ritmu. Savremnik, 1917, 35—39. 


.LJUBO WIESNER (1885—1951) 


Predgovor »Hrvatskoj mladoj lirici«. Hrvatska mlada lirika, Zagreb, 
1914; : 


Pjesme A. G. Matoša. Novosti, 1923, 322, 6—1. 
Nikola Polić. Jučerašnji grad, Zagreb, 1936. | 


JANKO POLIĆ KAMOV (1886—1910) 
Silvije S. Kranjčević. Bosanska vila, 1910, 12—13. 


FRAN GALOVIĆ (1887-1914) 
Izabrane pjesme dra Ante Kovačića. Hrvatska smotra, 1909, 217—218. 


NIKOLA POLIĆ (1890—1960) 
Tristia ex Istria. Marginalia, Zagreb, 1921. 
O slobodnom stihu. Kritika, 1920, 2, 


VLADIMIR ČERINA (1891—1932) 


Isušena. kaljuža. (Fragment iz knjige. Janko Polić Kamov, 
Rijeka, 19138. 

